ישיבת מליאה, כנסת 25, פרוטוקול מספר 146, 2024-02-07 00:00

ארז מלול: חברות וחברי הכנסת, אני מתכבד לפתוח את ישיבת הכנסת, היום יום רביעי כ"ח בשבט התשפ"ד, 7 בפברואר 2024

ארז מלול:      חבריי חברי הכנסת וכבוד השרים, הנושא הראשון על סדר-היום הוא שאילתות דחופות

ארז מלול:  השאילתה הראשונה היא של חבר הכנסת מיכאל מרדכי ביטון לשר הבינוי והשיכון, בנושא: אי-מימוש תקציב רכישת דירות דיור ציבורי

ארז מלול:  אני מזמין לדוכן את ידידי שר הבינוי והשיכון

ארז מלול:  חבר הכנסת מרדכי ביטון, בבקשה

מיכאל ביטון: אדוני השר, בשנת 2021 התקבלה החלטה לרכישת 1,700 יחידות דיור

מיכאל ביטון:  לפי הידוע ומדברים שפורסמו וקראנו, נרכשו רק כ-100 דירות בסוף השנה, בסוף ההקצאה התקציבית שנקבעה לשלוש שנים

מיכאל ביטון:      רצוני לשאול:     מה יעלה בגורל הכספים לרכישת 1,600 דירות שלא נרכשו עד כה?     היושב-ראש, אני רוצה לשאול עוד שאלה

מיכאל ביטון:  נעשה את זה בשאלה נוספת או עכשיו אני יכול לגמור עם זה?     

ארז מלול: שאלה נוספת

מיכאל ביטון: בהמשך?     

ארז מלול: לא, לא עכשיו, שאלת המשך, בשאלת המשך אחרי זה

מיכאל ביטון: בהמשך, אוקיי

ארז מלול: אתה לא הולך, אתה פה

ארז מלול:  כבוד השר המכובד, להשיב

יצחק גולדקנופף: ברשות היושב-ראש, השרים, חברי הכנסת וכל אלה שמשתתפים פה, לפני כ-250 שנה חי דרשן יהודי מפורסם בשם המגיד מדובנא

יצחק גולדקנופף:  המגיד הזה נודע בעיקר הודות ליכולות המופלאות שלו לתרץ שאלות באמצעות משלים

יצחק גולדקנופף:  היות שזו לא השאילתה הראשונה שלך בנדון, וניכר שנושא הדיור הציבורי קרוב לליבך מאוד, אשיב באמצעות משל שסיפר המגיד מדובנא, ואני תקווה שהתשובה תתקבל נכוחה ותיפול על אוזניים כרויות

יצחק גולדקנופף:       המגיד מספר על אדם שנוסע ברכבת ומחזיק בעמודי התמך שבקרון

יצחק גולדקנופף:  הרכבת נוסעת, והוא לא מסתפק באחיזה אלא דוחף את העמוד בכל כוחו

יצחק גולדקנופף:  האנשים בקרון מסתכלים בפליאה, ויהודי אחד שואל אותו לפשר מעשיו: מה אתה דוחף את העמוד הזה? הנוסע שדוחף את העמוד לא מהסס ועונה בביטחון שהוא דוחף את הרכבת ומסייע לה לנסוע מהר

יצחק גולדקנופף:      הנמשל ברור גם ביחס לשאילתה הזו

יצחק גולדקנופף:  ניכר מכלל השאילתות, המכתבים, הזמנות לוועדות ודיונים בכנסת, שנושא הדיור הציבורי חשוב לך, חבר הכנסת מיכאל ביטון

יצחק גולדקנופף:  אני מעריך ומוקיר את פעילותך בנושא

יצחק גולדקנופף:  חשוב לי לציין כי הרכבת נוסעת

יצחק גולדקנופף:  המשרד בהובלתי ממשיך לפעול עם כלל גורמי המקצוע ביתר שאת ומאיץ את הסיוע בדיור הציבורי באופן חסר תקדים

יצחק גולדקנופף:  אנחנו מבצעים רכש דירות על מנת להגדיל את מלאי הדיור הציבורי בהיקפים שטרם היו קודם לכן

יצחק גולדקנופף:  הדחיפה בדמות השאילתות הדחופות לא בהכרח מסייעת לקידום הנושא, כשם שהנוסע ברכבת שנאחז בעמוד אינו מאיץ את מהירות הרכבת

יצחק גולדקנופף:  אני מקווה שזה מובן, שהתשובה מובנת

מיכאל ביטון: זו תשובה - - - תתייחס

ארז מלול: חכה, חכה

יצחק גולדקנופף: כעת אתייחס לנתונים שהצגת בנוגע לדיור הציבורי

יצחק גולדקנופף:  רכש דירות: בשנת 2023 נרכשו 559 דירות למלאי הדיור הציבורי – גידול של 237% לעומת שנת 2022, שבה נרכשו 234 יחידות דיור בלבד

יצחק גולדקנופף:      תקציב רכש דיור ציבורי: בסיכום התקציבי מול משרד האוצר הצלחנו, לאחר משא ומתן ארוך ומייגע, לשמור גם על הסיכום התקציבי של רכש 1,700 דירות למלאי של הדיור הציבורי שיהיה תקף גם בשנת 2024

יצחק גולדקנופף:  גורמי המקצוע במשרד עושים את המיטב כל הזמן על מנת להגדיל באופן ניכר את מלאי הדירות בדיור הציבורי

יצחק גולדקנופף:      חבר הכנסת ביטון, הזמן קצר והמלאכה מרובה

יצחק גולדקנופף:  אנחנו צריכים את מרב תשומת הלב על מנת לטפל בכל תחומי הסיוע בדיור לאזרחי ישראל ובהגדלת מלאי הדירות בדיור הציבורי

יצחק גולדקנופף:  אני מודה לך על ההתעניינות והדאגה שלך לנושא

יצחק גולדקנופף:  חשוב לא פחות גם להכיר בכך שאנחנו, בעזרת השם, מוציאים את הדברים גם מהכוח אל הפועל

יצחק גולדקנופף:  תודה רבה

ארז מלול: תודה רבה

ארז מלול:  חבר הכנסת ביטון, יש לך שאלה נוספת, בבקשה

ארז מלול:  כמו כן, חבר הכנסת יוסף עטאונה

מיכאל ביטון: ראשית, היושב-ראש, השר בכלל לא השיב על השאלה

מיכאל ביטון:  הוא קיבל שאלה מאוד מדויקת על תקציב מאוד מדויק של 1,700 דירות, שנרכשו רק 100, לפי דיווחים, ושאלנו מה יעלה בגורל הכסף הזה ואם הוא יוקצה לקניית 1,600 דירות עתידיות ב-2024

מיכאל ביטון:  לא קיבלנו שום תשובה

יצחק גולדקנופף: ראשית כול, הדפנו את הנתונים שלך

מיכאל ביטון: רגע, השר, ברשותך, אני הקשבתי לך בכבוד, גם אתה תקשיב לי

מיכאל ביטון:  אתה גם תשיב על הכול

יצחק גולדקנופף: לא, בסדר

יצחק גולדקנופף:  חשבתי שסיימת

יצחק גולדקנופף:  חשבתי שסיימת

ארז מלול: יש עוד שאלה, כבוד השר

מיכאל ביטון: לא, לא סיימתי

מיכאל ביטון:  על השאלה הראשונה עוד לא קיבלתי תשובה

מיכאל ביטון:  אבל עשית משל ונמשל, רכבת, זה מאוד מצא חן בעיניי

מיכאל ביטון:  קיבלתי גם את העקיצה בתוך הדברים, אבל אני אגיד לך משהו על הרכבת הזאת שנוסעת

מיכאל ביטון:  אם הרכבת הזאת היא משרד השיכון ואנחנו מחזיקים בעמוד – הכנסת אמורה לפקח על משרד השיכון

מיכאל ביטון:  אני מקווה שאתה לא מטיל ספק בזכות שיש לנו לשאילתות ולדיונים בסוגיית משרד השיכון, כי הממשלה עובדת אצל הכנסת

מיכאל ביטון:  אגב, עבודתנו הביאה תוצאות

מיכאל ביטון:  למשל, מנענו פינוי והליך משפטי נגד משפחה של חטופה בעזה

מיכאל ביטון:  אני פניתי, וזה נעצר

מיכאל ביטון:  אנחנו פנינו על בעיות, וזה טופל

מיכאל ביטון:  אז אנחנו משפיעים על המציאות

מיכאל ביטון:  אנחנו גם עצרנו את הפינויים ואת עורכי הדין שלא מיניתם כדין לבצע פינויים בבג"ץ שעשיתי

מיכאל ביטון:      על התשובה שלא קיבלתי, וזו השאלה השנייה שלי: בגילה יש 200 דירות של חברה ציבורית, ואתם עושים שם התחדשות עירונית, שזה מבורך, והופכים את המתחם ל-1,000 דירות

מיכאל ביטון:  אנחנו פנינו בפניות למשרד כהקדמה לפני עתירה לבג"ץ: מדוע לא תוסיפו, במעבר מ-200 ל-1,000 בתים שיהיו שם, עוד 200–300 יחידות לדיור הציבורי במתחם הזה? עד לרגע זה לא קיבלנו תשובה

מיכאל ביטון:  שלחנו את זה בכתב

מיכאל ביטון:  אנחנו גם ניאבק על הדבר הזה, אבל האם יש תשובה?     בסוף הדברים, אני אגיד לך, השר: התנצחות זה לא מקצוע

מיכאל ביטון:  ולהתחיל להתווכח - - -     

ארז מלול: חבר הכנסת מרדכי ביטון, זה לא נאום

מיכאל ביטון: אני מסיים

ארז מלול: שאלה נוספת

מיכאל ביטון: אני קיבלתי את דין התנועה, וקבענו שנעשה פגישה של עבודה משותפת ופיוס

מיכאל ביטון:  לצערי, זה לא קרה עד היום

מיכאל ביטון:  אבל הנושא הזה באמת חשוב לי, השר

מיכאל ביטון:  אני לא מתכוון לוותר

ארז מלול: יש שאלה נוספת לחבר הכנסת יוסף עטאונה? יוסף עטאונה

יוסף עטאונה: כבוד השר, אני רציתי לשאול על הריסת הבתים בנגב

יוסף עטאונה:  גם בזמן מלחמה, גם במצב חירום, גם אחרי שהחברה הבדואית שילמה מחיר כבד – כבוד השר, אולי תקשיב?     

יצחק גולדקנופף: כן, דבר

ארז מלול: הוא מקשיב, הוא מקשיב

יוסף עטאונה: אני שואל לגבי הריסת בתים בנגב

יוסף עטאונה:  למרות מצב המלחמה, המצב הקשה - - -     

ארז מלול: רגע, רגע, זה לא הנושא של השאילתה, יכול להיות שהשר לא בא מוכן

ארז מלול:  זה לא הוגן לשאול את השר דברים שהוא לא התכונן

יוסף עטאונה: אני חושב שהשר צריך לענות לגבי נושא הריסת הבתים, כי הוא השר הממונה על מינהל מקרקעי ישראל

סימון דוידסון: - - - את הכנסת כל הזמן

ארז מלול: אתה יכול להגיד

ארז מלול:  אני אבדוק את זה

סימון דוידסון: איזו בושה זו

וליד אל-הואשלה: אבל אתה כיושב-ראש גם - - -     

יוסף עטאונה: ארז, אני, מותר לי לשאול; הוא, מותר לו לענות

ארז מלול: תשאל מה שאתה רוצה, בסדר

יוסף עטאונה: הוא יכול לענות אחר כך, אבל זה נושא מאוד קשה וכואב לאוכלוסייה שלמה

יוסף עטאונה:  רשות מקרקעי ישראל מחלקת צווי הריסה בתקופה הזו, מאות צווי הריסה

יוסף עטאונה:  בשבוע שעבר, אתמול – כמעט על בסיס שבועי יש הריסות בנגב

יוסף עטאונה:  את המדיניות ההרסנית הזו צריך להפסיק ומייד

ארז מלול: תודה רבה

יוסף עטאונה: פנינו אליך יותר מפעם אחת

יוסף עטאונה:  אי-אפשר רק להרוס בנגב, צריך לבוא אל אנשים עם פתרונות

יוסף עטאונה:  עד עכשיו מדברים אל אנשים רק בבולדוזרים

יוסף עטאונה:  זה מסוכן, וצריך להפסיק את זה מיידית

יוסף עטאונה:  אשמח לתשובה והתייחסות

יצחק גולדקנופף: אפשר לענות תשובות על כל השאלות?      

ארז מלול: כן, כן

יצחק גולדקנופף: חבר הכנסת ביטון, על מה ששאלת לגבי הדברים המשפטיים, יש מכתב משפטי של עורך דין אליך בנושא שהעלית

ארז מלול: חבר הכנסת ביטון

יצחק גולדקנופף: דבר שני, אתה אומר שלא מתחשבים בך ולא נותנים לך לבקר ולא לדבר

יצחק גולדקנופף:  אני לא שמעתי אף פעם שמישהו דיבר אליך בהערכה כזאת כמו שאני דיברתי אליך היום

יצחק גולדקנופף:  אתה עוד אומר שזו עקיצה, אני לא מבין למה

יצחק גולדקנופף:       לגבי ההריסות – שאתה מודיע שרשות מקרקעי ישראל הורס דירות, יכול להיות שהוא הורס, אבל אנחנו העלנו לממשלה הצעה ביום ראשון האחרון על 48,000 דירות שיוכלו לרכוש במחיר מוזל של 800,000 שקלים לדירה

יצחק גולדקנופף:  תקראו את התוכנית

יצחק גולדקנופף:  אני חושב שזה אחד ההישגים, השיאים של משרד הבינוי והשיכון ב-20 השנה האחרונות, כך שאי-אפשר להגיד להם

יצחק גולדקנופף:  אם צריכים מדי פעם להרוס דירה למישהו ויש חוקים, אני לא מבין – אני מניח שרשות מקרקעי ישראל פועלת על פי חוק ועל פי צו

יצחק גולדקנופף:  אם משהו לא בסדר, תפנה אלינו ונטפל בזה

יוסף עטאונה: אבל לאנשים האלה אין אפשרות לפנות - - -     

ארז מלול: תודה רבה

יצחק גולדקנופף: שנינו לא נגמור פה את הבעיה

יצחק גולדקנופף:  אם יש משהו לא בסדר, תפנה אלינו ואנחנו נטפל

ארז מלול: תודה רבה

יצחק גולדקנופף: אם זה בסדר אנחנו לא נוכל לעשות שום דבר, מה נוכל לעשות? איך הוא אומר? יש פיקוח

יצחק גולדקנופף:  חבר הכנסת ביטון אמר: יש פיקוח

ארז מלול: תודה רבה

יצחק גולדקנופף: תודה רבה לכם

יצחק גולדקנופף:  היה בסדר, היה נעים

יצחק גולדקנופף:  כל טוב

ארז מלול: השאילתה הדחופה הבאה היא של חבר הכנסת סימון מושיאשוילי לשרת התחבורה והבטיחות בדרכים בנושא: מצבת כוח האדם באגף לתכנון תחבורתי במשרד התחבורה אינה מספיקה למתן מענה למשימותיו הרבות

ארז מלול:  אני מזמין את סגן שרת התחבורה והבטיחות בדרכים, הרב אורי מקלב, לדוכן

ארז מלול:  חבר הכנסת סימון מושיאשוילי, בבקשה

אורי מקלב: לכבוד הכנסת הורדנו את "הרב" ונשארנו עם "אורי מקלב" לבד

אורי מקלב:  בבית הכנסת זה "הרב"

סימון מושיאשוילי: אדוני היושב-ראש, תודה רבה

סימון מושיאשוילי:  אדוני סגן השר, המטרה של כל מי שנוכח באולם וגם מי שלא היא לנסות ולהילחם במלחמה התמידית הזאת של בעיית הגודש בכבישים, ולא רק הגודש אלא גם הליקויים הבטיחותיים בכבישים

סימון מושיאשוילי:  כולם סובלים מהפקקים ומבעיות הבטיחות בכבישים

סימון מושיאשוילי:  מחסור בכוח אדם באגף לתכנון תחבורתי גורם, בין היתר, לבעיות גודש, כמו שאמרנו, אדוני, שעולות מיליארדי שקלים

סימון מושיאשוילי:       ברצוני לשאול:     1

סימון מושיאשוילי:  מדוע המשרד שוכר ייעוץ חיצוני – שגדל ב-28% בשנת 2022 – אשר מגדיל את ההוצאות?     2

סימון מושיאשוילי:  האם המשרד פועל למילוי החוסר באגף לתכנון תחבורתי, כפי שהעלה מבקר המדינה בדוח שהוגש לפני חודש ימים?     

ארז מלול: תודה רבה

אורי מקלב: תודה רבה לך על השאילתה

אורי מקלב:  השאילתה היא באמת בזמנה

אורי מקלב:  הנושא של הגודש הוא נושא מרכזי, אבל יש איזו סתירה בשאילתה, בגלל שאם הטענה היא שיש מחסור בכוח אדם ולכן יש גודש, אז יועץ חיצוני בעצם משלים את המחסור בכוח האדם

אורי מקלב:  אבל נשארת השאלה המרכזית שלך: מה קורה עם כוח האדם, מדוע השכר של היועץ גדל ומתי משרד התחבורה יעסיק עובדים משלו

אורי מקלב:       באופן כללי, אתה יודע שיש היום מגמה כזאת לתת פחות תקנים ויותר יועצים חיצוניים, אבל לא במקרה הזה

אורי מקלב:  במקרה הזה משרד התחבורה מעוניין להעסיק אנשים שלו, ואני תכף אתייחס לזה, בהמשך השאילתה

אורי מקלב:  דבר ראשון אני אקרא את התשובה הקצרה של המשרד ואחר כך ארחיב

אורי מקלב:  אז לעניין הסעיף הראשון, התקציב של אגף התכנון התחבורתי עולה ביחס ישיר לקצב הפיתוח של התשתיות התחבורתיות וגם לעלייה בתוכניות הפיתוח למגורים של רמ"י ושל משרד השיכון, שהתרחבו מאוד

אורי מקלב:  ככל שמתכננים וככל שמוציאים מכרזים על מקומות, על דירות ועל שכונות חדשות והרבה יותר על הסכמי גג, כך צריך לתכנן את התחבורה

אורי מקלב:  כל זה – ההשקעה חסרת התקדים בתשתיות ובתחבורה ומספר יחידות הדיור המתוכננות דורשות מענה מקצועי מקיף, ותקציב הייעוץ מסייע במתן מענה

אורי מקלב:  ממילא אנחנו רואים גידול ב-28%

אורי מקלב:  בעצם הגידול בהעסקה שלו הוא מבורך מאוד, כי זה אומר שהתשתיות גדלו והתוכניות לבינוי גדלו, וממילא יש לך גם צורך להעסיק יועצים בהיקפים יותר גדולים

אורי מקלב:       לגבי הסעיף השני, מתי המשרד עצמו ימלא את החוסר, דהיינו שהוא יקלוט מכרזים – אז כפי שידוע, קודם כול, בתקופת המלחמה מכרזים נעצרו כדי לתת את האפשרות לכולם, גם למי שמשרת במילואים ולא יכול להתמודד, לכן נעצרו הרבה

אורי מקלב:  היום אנחנו לא יכולים לפרסם מכרזים פומביים

אורי מקלב:  אנחנו פרסמנו מכרזים פנימיים וקולות קוראים לאיוש משרות זמניות ולתפקידי מילוי מקום, אולם לא הייתה היענות

אורי מקלב:  אף אחד לא הגיע, כשיש חוסר, למלא את מקומם

אורי מקלב:  מדובר על משרות זמניות, אז מטבע הדברים אין אנשים שרוצים להתמודד בזמן שיש כאלה שכן – אבל היום יש מחסור בהרבה ענפים, ואנשים לא באים למשרות זמניות

אורי מקלב:  ברגע – וזה מה שצריך להניח את דעתך – ברגע שיתאפשר לפרסם מכרזים פומביים, יתפרסמו המכרזים, ולכן אני חושב שהחלק השני של השאלה שלך יקבל מענה בתקופה הקרובה

אורי מקלב:       אם יש לך שאלה נוספת אני אתן את המענה בהמשך לשאלה שלך

ארז מלול: חבר הכנסת סימון, בבקשה, שאלה נוספת

סימון מושיאשוילי: רק הערה, אדוני

סימון מושיאשוילי:  מצבת תקני כוח האדם ומשרות העבודה הזמניות ירדה בין השנים 2017 ו-2022 ב-21%, כלומר מ-104 עובדים ל-82 תקנים

סימון מושיאשוילי:  זה מעט סותר את עצמו, אדוני

אורי מקלב: אני יכול לענות

אורי מקלב:  הירידה הזו שאתה מדבר עליה, ולכן העסיקו יועץ חיצוני – אנחנו מתכוננים, כפי שאמרתי בדברי תשובתי, להוציא מכרזים

אורי מקלב:  הוציאו מכרזים זמניים ואף אחד לא התמודד

אורי מקלב:  ברגע שתהיה אפשרות, ברגע שהנציבות תאפשר להוציא מכרזים פומביים, כשהמשק יחזור ואנשים יוכלו להתמודד בשוויון, משרד התחבורה יוציא את המכרזים הללו, וממילא לא יחסרו תקנים

אורי מקלב:       מעבר לזה אני רוצה לדבר על נושא הגודש

אורי מקלב:  אין ספק שמה שמעסיק היום את משרד התחבורה זה הגודש

אורי מקלב:  הגודש הוא שמביא לנו את הניסיון לפתרונות

אורי מקלב:  הפתרונות האלה הם פתרונות רבים שצריכים להיות משולבים אחד עם השני – מערכות הסעות המוניות, שעל זה אחראי האגף לתכנון תחבורתי

אורי מקלב:  אנחנו מדברים על כך שהמכרז יחזיק עכשיו משרה חדשה של מהנדס בכיר, מחלקה של מהנדס

אורי מקלב:  עד היום היו יותר כלכלנים במחלקה, והסתמכנו על מהנדסים חיצוניים

אורי מקלב:  אנחנו הולכים גם לאייש משרה חדשה של מהנדסים, כמובן שהכול על טכנולוגיות, חדשנות, רכב אוטונומי – מגוון דברים שצריכים כדי להתמודד עם הגודש

אורי מקלב:       המטרה היא לעבור מרכב פרטי לרכב ציבורי, ולכן עושים מאמצים והשקעות בלתי רגילות, וכמובן סלילת כבישים אלטרנטיביים

אורי מקלב:  אתה איש הצפון, אז אתה יודע שמטרונית קריית אתא זה אחד הפתרונות לעומס לעיר שלך ולכל הסביבה שם, זה כבר יצא בפעילות אינטנסיבית וזה אמור לתת מענה לא קטן

אורי מקלב:       אנחנו גם עושים, אם אנחנו מדברים על הצפון, ואתה איש הצפון – רכ"ל נופית, שזה רכ"ל של נצרת ונוף הגליל, שזה הרכבת הקלה

אורי מקלב:  לעשות שם, במקומות האלה, זה לא דבר שמובן מאליו

אורי מקלב:  היינו רגילים רק בגוש דן, באזורים יותר מרכזיים

אורי מקלב:  אנחנו גם הולכים עד המקומות האלה ומעבר לזה, כמו שאתה גם יודע – כביש 6 צפונה, שזה סכום של 3 מיליארד שקל, זה לא סכום קטן, כדי להצפין את הכביש

אורי מקלב:  זו דוגמה

סימון דוידסון: תודה

אורי מקלב: לקחתי רק דוגמאות מהצפון, שמוכר לך וקרוב אליך

אורי מקלב:  אנחנו מדברים על תוכנית חומש של 30 מיליארד שקל; 30 מיליארד, שאמורים לתת את המענים של הגודש, ככה שהמענה הרחב של מערכות ההסעות ההמוניות וכל שיתוף הפעולה של קישוריות וחיבוריות, איך שקוראים לזה, שיהיה כל אחד תלוי בשני ויהיה קשור אחד בשני וייתן מענה למערכת ההסעות ההמוניות – זה בתקווה שאנשים ייסעו בתחבורה ציבורית ולא ברכב פרטי

אורי מקלב:  אני גם רוצה לציין שהייתה רפורמה במחירים, ונמצא כאן חבר הכנסת ביטון, שזה מאוד חשוב לו; אנחנו נלחמים על זה ורוצים בתקציבים

אורי מקלב:  על אף הקיצוץ יהיה מנוי חופשי חודשי בהוזלה מאוד גדולה, בסכום לא גדול של 100 ומשהו שקלים

אורי מקלב:  אדם יוכל לנסוע בכל הארץ בתחבורה ציבורית

אורי מקלב:  גם זה צריך להביא תמרוץ לנסוע ברכב הפרטי

קריאה: בשורה טובה

ארז מלול: תודה, אדוני

אורי מקלב: תודה לך, תודה על השאילתה

ארז מלול: יש שאלות נוספות? חבר הכנסת וליד אלהואשלה, שאלה נוספת

קריאה:  	- - -     

ארז מלול:  וחבר הכנסת סימון, הוא היה הראשון

ארז מלול:  טוב, לא משנה

ארז מלול:  תסתדרו ביניכם

קריאה: אתה שואל אותו?     

ארז מלול: חבר הכנסת סימון, אחרון אחרון חביב

וליד אל-הואשלה: מכובדי היושב-ראש, אדוני סגן השר, אני רוצה להתייחס למסילת הרכבת בין באר שבע לדימונה

וליד אל-הואשלה:  דיברנו לפני פתיחת המליאה על הנושא הזה, נושא מאוד חשוב

וליד אל-הואשלה:  שני תושבים בדואים איבדו את חייהם בחודש האחרון, ופניתי גם למשרד שלך על מנת לבדוק מול מנכ"ל הרכבת איך אנחנו מנסים, ואיך המשרד מול הרכבת – שמים שם גדר על מנת למנוע אבדות בנפש

וליד אל-הואשלה:  כי מסילת הרכבת מאוד קרובה לתושבים, זה מזרחית ליישוב אבו תלול, ואנשים דורשים פתרון שם

וליד אל-הואשלה:  אז אני אשמח אם המשרד יכול להתאים פתרון, גשר או מסילה, לא יודע מה

וליד אל-הואשלה:  חשוב לנו מאוד שיהיה פתרון לתושבים שם

וליד אל-הואשלה:  תודה

אורי מקלב: תודה רבה לך על השאילתה

אורי מקלב:  האמת, כשזה קשור לחיי אדם ההיבט צריך להיות - - -     

ארז מלול: רגע, רגע, רגע כבוד סגן השר, חבר הכנסת סימון דוידסון

סימון דוידסון: תודה רבה, אדוני סגן השר

סימון דוידסון:  אני יושב פה ואני שומע על כל התוכניות המבורכות לגבי התשתיות במדינת ישראל

סימון דוידסון:  יש דבר אחד שכולם צריכים להבין: אין עובדים

סימון דוידסון:  רוב חברות התשתיות במדינת ישראל בהקפאה כמעט מוחלטת

סימון דוידסון:  כולם בקריסה

סימון דוידסון:  ואני, כאחד שנמצא בתהליך בוועדה לעובדים זרים, מטפל בנושא הזה יום-יום

סימון דוידסון:  עכשיו חשוב לי להגיד לך מה המצב

סימון דוידסון:  טיפלו בנושא ומטפלים בנושא של חקלאות, של בנייה, ובעזרת השם, יגיעו עובדים

סימון דוידסון:  עדיין לא הגיעו

סימון דוידסון:  בנושא של  תשתיות – אני נדהמתי לפני שבועיים, בוועדה של עובדים זרים, ששכחו את העולם הזה, כל הנושא של עובדים לתשתיות לא נמצא בכלל בתהליך הבאת עובדים, לא התחילו אותו אפילו

סימון דוידסון:  לפני שבועיים נציג של משרד התחבורה הבטיח שהיום, ממש היום, תהיה הצעת מחליטים לאלפי עובדים זרים לענף התשתיות

סימון דוידסון:  וזה לא הגיע, ולא התחילה אפילו עבודה במטה, זה מה שהבנתי היום

סימון דוידסון:      אדוני סגן השר, אם לא יביאו עובדים זרים לענף התשתיות כל התוכניות שלכם הן נחמדות ויישארו על הנייר

סימון דוידסון:  לכן אני מבקש שתבדוק היום למה זה לא נעשה, למה לא מכניסים את הנושא של החלטת מחליטים להביא אלפים בודדים של עובדים זרים לענף התשתיות

סימון דוידסון:  יש צרה גדולה והכול בבלימה עכשיו

סימון דוידסון:  תודה

אורי מקלב: תודה, אני אשתדל לענות על ראשון ראשון, ועל אחרון אחרון

אורי מקלב:  בקשר לתאונת הדרכים של  הרכבת, אז ראשית, הוקמה ועדה מיוחדת, ואני ניסיתי עוד תוך כדי כך לקבל קצת תשובות

אורי מקלב:  תשובה רחבה אני אתן לך כמובן בזמן יותר מאוחר, אבל תשובת ביניים: יש צוות מקצועי שהוקם לכל הנושא של גדרות בתחנות של רכבת ישראל, אבל הם מודיעים מראש: לא יהיה גידור לכל אורך המסילות, כמו שאין גידור לאורך כל הכבישים

אורי מקלב:  אין, לא יהיה גידור

אורי מקלב:  זה דבר קשה מאוד וגם דבר שהוא לא סביר, וזה לא קיים

אורי מקלב:  אבל כמובן שהגידור נעשה בתחנות הרכבת או באזור של התחנות עצמן, ולכן באופן כללי כל כניסה לאזור מתחם שהרכבת נוסעת בו היא אסורה לפי חוק

אורי מקלב:  אני לא רוצה להגיד באופן ברור, אבל ממידע שאני קיבלתי, האנשים שהגיעו לרכבת הגיעו במטרה לאבד את החיים שלהם

אורי מקלב:  אם זה נכון, שני המקרים שהיו זה אנשים שעברו במקרה – מה שאני קיבלתי, זה על אנשים שבחרו לאבד את חייהם, לצערי הגדול, דרך הרכבת

וליד אל-הואשלה: זה לא נכון

אורי מקלב: אני לא יודע

אורי מקלב:  זה מה שקיבלתי

אורי מקלב:  אם זה לא נכון - - -     

וליד אל-הואשלה: - - - מדובר במקטע, מקטע בין שגב שלום לערערה - - -     

אורי מקלב: כמה קילומטר?      

וליד אל-הואשלה: אחרי הצומת של אבו תלול, אנחנו מדברים על המקטע הזה

אורי מקלב: אם מדובר על מקטע מסוים שיש בו רגישות - - -     

וליד אל-הואשלה: הרכבת צריכה להתנהל באחריות, היא צריכה לשים גדרות שם, או לבנות גשר, אני לא נותן את הפתרון - - - לשים פתרון שם, אבל אנחנו רוצים - - -     

יוסף עטאונה: סגן השרה - - - כשתכננו את הרכבת אנשים היו שם

יוסף עטאונה:  אבל עוד פעם: התכנון לא רואה את השקופים האלה

יוסף עטאונה:  אנשים היו שם, הרכבת באה, והיה צריך לשים את המיגון בהתחלה כשתכננו את הרכבת, היה צריך להיות מיגון שם

אורי מקלב:   אני לא יודע אם זה ככה, אני מניח שאם היה תכנון, היו עושים את זה - - -     

קריאה: - - -     

אורי מקלב:  אבל אם היום, אם הבנייה התקרבה, אם הבנייה התקרבה - - -     

יוסף עטאונה:     הרכבת ליד האנשים ללא שום מיגון - - -     

אורי מקלב: צריך לבדוק את זה שוב

אורי מקלב:  אם אנשים היום גרים והתקרבו למקום מסילת הרכבת, אנחנו - - -     

יוסף עטאונה: הרכבת - - -     

וליד אל-הואשלה: - - -     

אורי מקלב:  אז תשמע את התשובה

יוסף עטאונה: אתה מוזמן לבקר - - - שזה תוכנן - - -     

אורי מקלב: אין ספק, אין ספק, אני אומר לכם מה  המגמה הכללית

אורי מקלב:  המגמה הכללית היא שעל יד תחנות רכבת, איפה שיש מעברים מסודרים ורשמיים – ודאי שיש גדרות ויש פיקוח, ויש מצלמות נסתרות על הכול

אורי מקלב:  יש היום פעילות גדולה מאוד

אורי מקלב:  במקום שהוא לא מעבר שהוא רשמי וממוסד וחוקי, הגם שלא צריך – אבל אני חושב שבמקומות ואזורים שגרים, גם אם יתקרבו לפסי רכבת צריך לראות איך פותרים את זה

יוסף עטאונה: אתה מסכים אתי - - - כשבאים לתכנן מסילת רכבת, ויש אנשים שגרים שם, לא הכניסו בחשבון?      

אורי מקלב:  צריך לקחת בחשבון, אבל אתה יודע שעל פי רוב מתכננים דברים שהם כבר באישורי תב"עות ישנות

אורי מקלב:  אני לא רוצה להגיד כאן

אורי מקלב:  אתה רוצה שאני אגיד לך הפוך: שבמידה שפסי הרכבת היו מתוכננים מראש ואנשים באו לגור אני לא אעשה שום דבר? אתה לא רוצה גם את זה

אורי מקלב:  אני גם רוצה לחיות עם המציאות ביחד, גם עם הבנייה החוקית והלא-חוקית, אם יש מצב שאנשים גרים קרוב למסילת הרכבת, צריך לראות איך פותרים - - -     

יוסף עטאונה: אנשים - - -     

אורי מקלב:  תן לי לענות לך, תן לי לענות

אורי מקלב:  אם אתה רוצה שהאינדיקציה תהיה אם הרכבת הגיעה לפני אנשים, או שאנשים הגיעו לפני הרכבת, וזה מה שיביא אותנו לעשות גדרות או לא גדרות, אני לא בטוח שזה כדאי, בגלל שימצאו שיש מקומות שהרכבת הייתה סטטוטורית הרבה לפני שאנשים הגיעו, וגרים שם, וגרים קרוב לכך, ואז הרכבת תגיד: אנחנו לא נעשה – מי שהגיע קרוב לרכבת

אורי מקלב:  אני חושב שאנחנו צריכים להפריד בין המצב הסטטוטורי של מי הגיע קודם, האנשים שגרים או הרכבת, לראות במציאות

אורי מקלב:  אם במציאות כרגע גרים אנשים שקרובים לרכבת ויכול להיות בעקבות כך אנשים שרוצים לעבור ממקום למקום או בעיות שנוצרות בעקבות כך שאנשים גרים צמוד לרכבת, אני לא חושב שאנחנו צריכים – גם המדיניות שלי, אני גם יושב במשרד – לא צריכים להתעלם מהעניין הזה, וצריך לראות איך פותרים את הבעיה: עם גשר, גדרות, למצוא פתרונות

אורי מקלב:      אבל באופן כללי, אין ספק – וכולם רואים את זה גם בחוש – שבמקומות שיש ממשק בין הולכי רגל לבין רכבים לבין מסילות רכבת לבין מחסומים של רכבת, היום יותר מתמיד יש פעילות רבה מאוד

אורי מקלב:  עושים בכל האמצעים, כולל אכיפה, כולל מצלמות, כולל פקחים שנמצאים במקום 24 שעות

אורי מקלב:  יש מאמץ מאוד מאוד גדול כדי למנוע את הפגיעה ואת הממשק בין הרכבות לבין אזרחים ובין מכוניות

אורי מקלב:   במקרים שאתה הבאת לי עכשיו, שאני לא מכיר את המקום, אנחנו גם נבדוק ונראה את זה, ואנחנו ניתן את התשובה המדויקת ביותר

אורי מקלב:  אני מודה לך על שהעלית את הנושא

אורי מקלב: לגבי השאלה של חבר הכנסת דוידסון, ראשית - -      

ארז מלול: חבר הכנסת דוידסון, הוא משיב לך על השאלה

אורי מקלב: - - ראשית, אתה צודק מאוד

אורי מקלב:  נושא עובדים זרים במקום העובדים היום שהפסיקו להעסיק כמדיניות או במציאות, מביא אותנו לנושא רחב מאוד

אורי מקלב:  אתה מכיר את הבעייתיות בהבאת עובדים זרים, ואתה צודק שהתשתיות, לא הביאו אותן בתוך אותם סקטורים שרצו לעזור להם, הבנייה והחקלאות

אורי מקלב:  התשתיות – דילגו עליהן

אורי מקלב:  אני יכול לבשר לך שכפי שידוע לי, בישיבת הממשלה האחרונה שהייתה ביום ראשון, היו אנשים ממשרד התחבורה, ישבו היועצת המשפטית והמשנה למנכ"ל – ישבו לאורך כל הישיבה עד שדנו בעניין הזה, חיכו כדי להכניס גם את נושא התשתיות

אורי מקלב:       זה לא היה על סדר-היום, אבל התיקון שנעשה על זה בממשלה ביום ראשון, לפני שלושה ימים, גם תוקן

אורי מקלב:  בהובלת שר האוצר הכניסו ושינו שגם עובדי תשתיות – גם עובדים זרים ותשתיות יכניסו

אורי מקלב:  אני חושב שאני איש בשורה בעניין הזה, אבל ודאי שאנחנו נבדוק את זה, את ההיקפים ומתי זה ייושם

אורי מקלב:  אני כן יכול להגיד לך שחוץ מנושא הבנייה והחקלאות הכניסו גם את הנושא של תשתיות

אורי מקלב:  תודה

ארז מלול: בשורה טובה

ארז מלול:  תודה רבה לסגן השר

ארז מלול: [הצעת חוק פ/4092/25; נספחות

ארז מלול: ] 

ארז מלול: חבריי חברי הכנסת, נעבור לנושא הבא על סדר-היום – הצעות חוק בדיון מוקדם

ארז מלול:  ההצעה הראשונה היא הצעת חוק הביטוח הלאומי (תיקון – תגמול מתנדבי זק"א במלחמת חרבות ברזל), התשפ"ד–2023, של חברי הכנסת משה פסל, חוה אתי עטייה ויונתן מישרקי

ארז מלול:  אני מזמין את חבר הכנסת משה פסל להציג את החוק

ארז מלול:  לרשותך עד עשר דקות

ארז מלול:  עד עשר דקות, בבקשה

משה פסל: תודה, אדוני היושב-ראש

משה פסל:  אדוני השר, חבריי חברי הכנסת, אני מציג בפניכם היום את הצעת חוק הביטוח הלאומי (תיקון – תגמול מתנדבי זק"א במלחמת חרבות ברזל)

משה פסל:  בשבת השחורה, 7 באוקטובר, פרצה מלחמת חרבות ברזל, מלחמה שמדינת ישראל לא רצתה בה

משה פסל:  המלחמה פרצה כאשר עדר של רוצחים שפלים, תאבי דם, נאצים, חדרו למדינת ישראל

משה פסל:  הם טבחו, שחטו, אנסו וחטפו אלפי ישראלים תמימים

משה פסל:  תוך כדי האסון הנורא הזה מתנדבי זק"א הוזעקו למערב הנגב כדי להתחיל בעשיית עבודת הקודש שלהם, חסד של אמת עם מי שלא שרד את התופת ההיא

משה פסל:       במדינת ישראל מעולם לא היה יום כל כך נורא עם הרוגים בו-זמנית

משה פסל:  למעלה מ-1,200 הרוגים, מקרים מזעזעים שמתנדבי זק"א נאלצו להתמודד איתם לאורך אותם ימים ולילות כדי להביא את אותם קורבנות לקבורת ישראל, לטהר את היישובים, את המיגוניות, לאסוף את חלקי הגופות של הנרצחים ולהביאם לקבורה

משה פסל:       הצעת החוק שהוגשה על ידי מבקשת להכיר ולהוקיר את אותם מתנדבי זק"א, שהתנדבו במשך חודשי המלחמה ללא כל תגמול

משה פסל:  מבדיקה שערכתי מול הארגון, מ-7 באוקטובר עד 1 בינואר נכחו בשטח כ-516 מתנדבים במספר משתנה

משה פסל:  מטרת החוק היא לתגמל את אותם מתנדבים ולהוקיר אותם על עבודתם

משה פסל:  אין באמת סכום שיכול למלא את הצלקות שנשארו לאותם אנשים טובים, אבל ההוקרה הקטנה הזו היא אולי נחמה קטנה

משה פסל:       האמת היא שאני מגיש את הצעת החוק הזו אחרי שנתקלתי בפוסט של משרת מילואים בשם יואב ממן, שב-7 באוקטובר לא נקרא למילואים, אך הוא החליט לשים את הווסט של זק"א, ובמשך 31 ימים רצופים עסק בזיהוי קורבנות

משה פסל:  חשוב לזכור שגם לאותם מתנדבים יש ילדים, משפחות, עסקים

משה פסל:  בשמי ובשם כנסת ישראל אני אומר לאותם מתנדבים: תודה רבה לכם על העבודה החשובה שעשיתם

משה פסל:       הצעת החוק תוחמת את התגמול רק לתקופת המלחמה, אין בה השלכות רוחב, וחשוב מאוד שהכנסת תקדם את החקיקה הזו כמה שיותר מהר

משה פסל:  אני כמובן מבקש מהכנסת לאשר את הצעת החוק

משה פסל:  אני מודה לכבוד השר יואב בן צור, שדחף את החוק, לחבר הכנסת יוני מישרקי, תודה רבה, ולחברת הכנסת אתי עטייה

משה פסל:  תודה רבה לך, היושב-ראש

משה פסל:  תודה רבה, כנסת נכבדה

ארז מלול: תודה רבה, חבר הכנסת משה פסל

ארז מלול:  אני מזמין את כבוד שר העבודה הרב יואב בן צור להציג את עמדת הממשלה ביחס להצעת החוק, בבקשה

ארז מלול:  עד עשר דקות לרשותך

יואב בן צור: אדוני היושב-ראש, א', מרענן לראות אותך פותח את ישיבת המליאה

יואב בן צור:  מי יודע, אולי זה סימן לבאות, יראו אותך יום אחד יושב-ראש הכנסת

יואב בן צור:  הכול יכול להיות, אתה מתקדם מהר בדרך כלל

ארז מלול: תודה, כבוד השר

יואב בן צור: חבריי חברי הכנסת, בימים הקשים לאחר הטבח האכזרי שביצעו אויבינו האכזריים והארורים, כשהכאוס שרר ביישובי העוטף, מתנדבי ארגון זק"א גילו תעוזה ואומץ לב, וחירפו את נפשם לחלוק כבוד אחרון לקורבנות הנרצחים, השם ייקום דמם, ולהביאם לקבורה

יואב בן צור:  מכובדיי, הצעת החוק לטובת מתנדבי ארגון זק"א היא הצעה ראויה וחשובה; להוקיר ולהעלות על נס את תרומתם הכבירה של מתנדבי הארגונים האזרחיים, מלאכים שהתגלו במלוא תפארתם - -      

ארז מלול: מלאכים בלבן

ארז מלול:  חבר הכנסת יונתן מישרקי, זה גם השר הנורבגי שלך, גם מהסיעה שלך וגם מהעדה שלך

יואב בן צור:   - - מלאכים שהתגלו במלוא תפארתם, כתף אל כתף, למען אזרחי ישראל, בשעתן הקשה של המדינה ושל החברה כולה

יואב בן צור:  אין לי ספק שאילולא ההירתמות של כל אותם ארגונים אזרחיים, שעשו עבודת קודש של ממש, היינו היום - -      

ארז מלול: חבר הכנסת גואטה, זה מפריע

יואב בן צור: - - היינו היום במקום אחר לגמרי, ועל כך אנחנו כולנו, כל אזרחי ישראל, צריכים להודות ולהצדיע להם

יואב בן צור:       חבר הכנסת פסל, ההצעה הזאת היא בכיוון הנכון, ואני בהחלט חושב שצריך לקדם אותה

יואב בן צור:  זה המעט מן המעט שהמדינה יכולה להשיב לכל אותם מתנדבים, שלמרבה הצער נחשפו למראות קשים מאוד, אשר לא אחת בלתי ניתנים להכלה

יואב בן צור:  גם הקצבנו כספים רבים מביטוח לאומי לטובת ארגון זק"א, שייתן סעד נפשי לאותם מתנדבים שעברו טראומות כאלה וראו מראות כל כך קשים

יואב בן צור:  בימים אלו שוחחתי עם ארגון זק"א ועם מתנדבים אחרים שטיפלו בזירות הקשות והמדממות

יואב בן צור:  חלקם נאלצים להיות מטופלים בטיפולים פסיכולוגיים כדי להתגבר נפשית על הפצעים המדממים שנפערו בליבם לנוכח הזוועות שהיו עדים להן במסגרת התנדבותם

יואב בן צור:       יחד עם זאת – חבר הכנסת פסל, אני רוצה שתקשיב למה שאני אומר עכשיו – יחד עם זאת ולצד זאת, אני חושב שההצעה הנוכחית אינה מגובשת דייה

יואב בן צור:  מן הראוי להעביר את ההצעה לוועדת העבודה והרווחה בשיתוף פעולה עם הביטוח הלאומי וגורמי המקצוע כדי לגבש את ההצעה בצורה מיטבית

יואב בן צור:  נוסח ההצעה חייב להיעשות יחד עם הביטוח הלאומי, להתייחס לכלל ארגוני ההתנדבות האזרחיים

יואב בן צור:  יש עוד ארגונים אזרחיים שמתנדבים, גם הם צריכים לקבל מענה; לתת מענה גם למתנדבים העצמאים, וזה בניגוד לנוסח הנוכחי, שנותן מענה רק לשכירים

יואב בן צור:  אדם עצמאי לא צריך מענה? גם הוא עזב את מקום עבודתו

משה פסל: - - -      

יואב בן צור: לא

יואב בן צור:  אנחנו חושבים שגם מתנדבי איחוד הצלה וגם מתנדבי מד"א וגם כולם

יואב בן צור:  אז בואו, לא צריך לעשות עשרים חוקים

יואב בן צור:  אנחנו נעשה חוק אחד שיכיל את כולם

נאור שירי: איזה חוק? מה, להפוך אותם לארגון לאומי?     

יואב בן צור: לא

נאור שירי: אז מה?     

יואב בן צור: אלא חוק שייתן להם מענה לכך שהם נמצאים עכשיו בהתנדבות

יואב בן צור:  צריכים לתת להם פיצוי על זה, להכיר בהם, שהם ייקראו לדגל

יואב בן צור:  כשצה"ל או משרד הביטחון יקראו להם לדגל והם יגיעו לשם - - -     

נאור שירי: למה לא להפוך לארגון לאומי? מה זה פיצוי על התנדבות?      

יואב בן צור: עוד פעם

נאור שירי: תהפוך אותם לארגון לאומי

יואב בן צור: יכול להיות, יכול להיות

יואב בן צור:  יכול להיות שזה יהיה הפתרון

נאור שירי: זה הפתרון

יואב בן צור:  ייתכן גם ייתכן

יואב בן צור:  יכול להיות

יואב בן צור:  על זה יהיה דיונים בתוך ועדת העבודה והרווחה, ואז – לבחון מי הגורם המוסמך שמפנה להתנדבות, היקפה, מועדה, בדומה לשירות מילואים אשר נעשה בהתאם לצורכי ואישור צה"ל, ובנוסף – להסדיר את אופן התגמול, שיעורו וחישובו

יואב בן צור:  כולי תקווה כי לאחר התיקונים הנדרשים בנוסח, החוק אכן ייכנס לספר החוקים, בתפילה שזו הפעם האחרונה שנזדקק לחוק

יואב בן צור:  "ועושה שלום במרומיו הוא יעשה שלום עלינו ועל כל ישראל", ונאמר אמן

ארז מלול: תודה רבה, כבוד השר

ארז מלול:       חברי הכנסת, אנחנו עוברים להצבעה על הצעת חוק הביטוח הלאומי (תיקון – תגמול מתנדבי זק"א במלחמת חרבות ברזל), התשפ"ד–2023, של חברי הכנסת משה פסל, חוה אתי עטייה ויונתן מישרקי

ארז מלול:  נא לשבת במקומות

ארז מלול:  הצבעה

ארז מלול: בעד ההצעה להעביר את הצעת החוק לוועדה – 29 

ארז מלול: נמנעים – אין  

ארז מלול: להלן תוצאות ההצבעה: בעד – 29, אין מתנגדים, אין נמנעים

ארז מלול:  אני קובע כי חוק הביטוח הלאומי (תיקון – תגמול מתנדבי זק"א במלחמת חרבות ברזל), התשפ"ד–2023, של חברי הכנסת משה פסל, חוה אתי עטייה ויונתן מישרקי, אושרה בקריאה טרומית ותעבור לוועדת העבודה והרווחה להכנתה לקריאה ראשונה

אליהו דלל: אדוני היו"ר, אפשר להוסיף אותי?     

ארז מלול: חבר הכנסת אלי דלל, להוסיף אותו לפרוטוקול – בעד

ארז מלול:  גם את כבוד השר שלמה קרעי, להוסיף אותו לפרוטוקול – בעד

ארז מלול:  זה לא משנה את תוצאות ההצבעה, וכמובן, היה רוב

ארז מלול:  מזל טוב, חבר הכנסת משה פסל – הצעת חוק ראשונה שלך - -      

קריאה: הוא לא מקשיב

ארז מלול: - - וחשובה מאוד

ארז מלול:  ההצעה השנייה - - -      

אלעזר שטרן: לא צריך מזל טוב

אלעזר שטרן:  מזל טוב – בדרך כלל כשזה נכנס לספר החוקים

ארז מלול: בסדר, בוא, חבר כנסת חדש, הצעה ראשונה – נותנים עידוד

ארז מלול: [הצעת חוק פ/47/25; נספחות

ארז מלול: ] 

ארז מלול: ההצעה השנייה היא הצעת חוק יום בריאות הנפש, התשפ"ג–2023, של חברי הכנסת מיכל מרים וולדיגר ואוהד טל

ארז מלול:  אני מזמין את חברת הכנסת מיכל מרים וולדיגר לנמק את ההצעה

ארז מלול:  לרשותך עד עשר דקות, בבקשה

מיכל מרים וולדיגר: העד חשוב

ארז מלול: נכון

מיכל מרים וולדיגר: לגמרי, אני איתך

מיכל מרים וולדיגר:  כבוד היושב-ראש, כבוד השר, השרים, חברי כנסת נכבדים, אני רוצה בראש ובראשונה להודות לשר הבריאות – שנמצא פה, ראיתי אותו לפני דקה וחצי – ולכל מי שעזר בקידום הצעת החוק הזו

מיכל מרים וולדיגר:  מדובר בחוק חשוב, תמיד, אבל בוודאי ובוודאי בתקופה הזו, אחרי שחווינו זוועות בשמחת תורה, ואחרי או תוך כדי מלחמת חרבות ברזל, כשאנחנו נלחמים מול מפלצות

מיכל מרים וולדיגר:  העם בכלל, האזרחים, התושבים, ובפרט אלה שנמצאים במעגל הראשון, קרי, תושבי העוטף, אותם יישובים שראו במו עיניהם את הזוועות והרגישו אותן על גופם, כולל אזרחים ומתנדבים שבאו לעזור ולסייע, כוחות הביטחון וההצלה, שחוו וראו, משתתפי מסיבת נובה – כולם נמצאים בסוג של טראומה, והשאיפה היא שהם לא יתדרדרו לפוסט-טראומה

מיכל מרים וולדיגר:       כשאני אומרת פוסט-טראומה, הרבה אנשים מתבלבלים וחושבים שהכוונה היא משך הזמן – אנחנו בטראומה ואחרי הטראומה זה בעצם פוסט-טראומה, אבל לא

מיכל מרים וולדיגר:  פוסט-טראומה זה מצב של מחלה

מיכל מרים וולדיגר:  הטראומה היא כל כך קשה וכל כך חדה כך שהיא משבשת את החיים, את התנהלות החיים של האנשים שנמצאים בפוסט-טראומה

מיכל מרים וולדיגר:  כדי שזה לא יקרה חלילה לאף אחד, צריכים להעלות את המודעות לבריאות הנפשית, שכולנו מחפשים ורוצים אותה, וכדי שזה יקרה, צריך גם את החוק הזה

מיכל מרים וולדיגר:  כי רוב-רובם של האנשים מתייחסים לבריאות הנפש ולבריאות הנפשית של כולנו כמשהו שצריך להחביא אותו

מיכל מרים וולדיגר:  אם יש קשיים נפשיים, לא נדבר עליהם, נתבייש בהם, לא נפנה לקבל עזרה, כלומר הסטיגמה היא כל כך קשה

מיכל מרים וולדיגר:  היא נמצאת גם פה, בין נבחרי הציבור, היא נמצאת גם אצל אנשי המקצוע אבל היא נמצאת גם בציבור הרחב, והחמור ביותר – היא מחלחלת גם למתמודדים עצמם, לאותם אנשים שזקוקים, שבאמת זקוקים לטיפול אבל הם מתביישים לקחת, שמא הסטיגמה תידבק בהם

מיכל מרים וולדיגר:  הרי הם נורמליים, הם בסדר, הם לא מוכתמים כמו שיצאה הסטיגמה למתמודדי נפש

מיכל מרים וולדיגר:  ולכן, המודעות, לעלות את זה למודעות ולהגיד לכולם שהבריאות הנפשית היא של כולנו וכולנו זקוקים לה – צריך את החוק החשוב הזה

מיכל מרים וולדיגר:       ולא רק אני אומרת את זה

מיכל מרים וולדיגר:  ארגון הבריאות הבין-לאומי קבע - -   

ארז מלול: חבר הכנסת סעדה

מיכל מרים וולדיגר: - - בהחלט יום, יום בריאות הנפש

ארז מלול: אתה מפריע, אתה מפריע

מיכל מרים וולדיגר: ולמעלה מ-70 מדינות ברחבי העולם מציינות את היום הזה ב-10 באוקטובר – כן, חודש אוקטובר, שהשנה הוא יצא חודש לא מוצלח במיוחד, בלשון המעטה

מיכל מרים וולדיגר:  אבל כן, ב-10 באוקטובר בכל שנה מציינות מדינות בעולם את יום בריאות הנפש הבין-לאומי, שמטרתו היא לקדם את המודעות ואת הידע בתחום בריאות הנפש

מיכל מרים וולדיגר:  וזה כל כך חשוב, באמת באמת באמת חשוב

מיכל מרים וולדיגר:       היום הזה יצוין גם פה בכנסת; הוא יצוין גם במסגרות החינוך, ואני רוצה להודות לשר החינוך על הסכמתו; הוא יצוין גם בבית הנשיא; הוא יצוין גם במשטרה – מאוד חשוב

מיכל מרים וולדיגר:  אנחנו נתקלים לא פעם - - -      

ארז מלול: ארגוני ההצלה

מיכל מרים וולדיגר: בארגוני ההצלה בהחלט בהחלט

מיכל מרים וולדיגר:  הוא יצוין בכל מקום שהוא

מיכל מרים וולדיגר:  והיום הזה והציון שלו הוא רק פתח

מיכל מרים וולדיגר:  כמובן שכולנו צריכים לדבר ולהתעסק בזה כל הזמן, כל היום, כי בסוף, באמת – קינלי, קינלי, מה שחשוב לי לומר גם לך וגם ליואב, שהבריאות הנפשית שייכת לכולנו, היא לא שייכת רק למתמודדי הקצה שנמצאים בבתי החולים או בהוסטלים

מיכל מרים וולדיגר:  היא קריטית לכולנו, בריאות הנפש ובריאות הגוף

מיכל מרים וולדיגר:  אנחנו לא נוכל לעשות כלום אם לא יהיה לנו את החוסן הנפשי

מיכל מרים וולדיגר:  אנחנו נוכל להיות עם כל האיברים אבל לא לצאת מהמיטה

מיכל מרים וולדיגר:  וכדי שיהיה לכולנו את החוסן הזה, חשוב שנדבר עליו ונבין כמה הוא קריטי, כי אנחנו נוטים בעולם המערבי להתעלם ממנו

מיכל מרים וולדיגר:  אנחנו נאמן את השרירים שלנו בידיים וברגליים ונאתגר את שכלנו, אבל נתעלם ממה שקורה לנו בתוך הנפש פנימה

מיכל מרים וולדיגר:  חשוב חשוב חשוב לדבר על זה

מיכל מרים וולדיגר:       אז תודה על ההזדמנות לומר את זה פה

מיכל מרים וולדיגר:  תודה על ההזדמנות להעביר בקריאה הטרומית את החוק

מיכל מרים וולדיגר:  אני מאוד מקווה שהוא יעבור גם בקריאה ראשונה, גם שנייה וגם שלישית וייכנס לספר החוקים

מיכל מרים וולדיגר:  מבחינתי זה אות, סמל והדבר החשוב ביותר, אז תודה רבה

ארז מלול: תודה רבה

ארז מלול: [הצעת חוק פ/1817/25; נספחות

ארז מלול: ] 

ארז מלול: להצעת החוק הזו הוצמדה הצעת חוק נוספת, של ואליד אלהואשלה

ארז מלול:  אני מזמין את חבר הכנסת ואליד אלהואשלה לנמק את הצעתו

ארז מלול:  בבקשה, שלוש דקות לרשותך

וליד אל-הואשלה: מכובדי היושב-ראש, חבריי חברי הכנסת, נשארנו עם הרבה צלקות אחרי 7 באוקטובר, אחרי המלחמה, ואני כאן רוצה לדבר ולפנות לכל מקבלי ההחלטות: גם אנחנו בחברה הבדואית קיבלנו מכה ב-7 באוקטובר - -      

ארז מלול: חברת הכנסת טלי, זה מפריע

וליד אל-הואשלה: - - כשספגנו רקטות גם ליישובים שלנו, וכתוצאה מכך יש לנו גם הרוגים, גם פצועים וגם חטופים

וליד אל-הואשלה:  והיו פניות רבות גם לראש הממשלה וגם למשרד הבריאות על מנת לטפל גם בנושא הזה, בבריאות הנפש

וליד אל-הואשלה:  כל מרכזי בריאות הנפש שנמצאים בחברה הבדואית אינם נותנים מענה בתקופה הזאת, אחרי המלחמה, ולכן דרשנו להקים מרכז לבריאות הנפש בעיר רהט על מנת שיסייע לאזרחים ולתושבים אחרי 7 באוקטובר

וליד אל-הואשלה:       החברה הערבית עוברת תקופה קשה גם בנושאים אחרים, אבל מלחמה פנימית, מלחמת פשיעה בין ארגוני פשיעה, שמנסים כל הזמן לזרוע פחד באנשים שלנו, בתושבים שלנו, באזרחים שלנו

וליד אל-הואשלה:  ולכן, דרוש גם בנושא הזה להסתכל על המשפחות, על האימהות, על הילדים שמאבדים את ההורים שלהם כתוצאה מהפשיעה בחברה הערבית, שצריכים גם טיפול נפשי

וליד אל-הואשלה:  אנחנו רוצים שמשרד הבריאות ישים דגש על הנושא הזה

וליד אל-הואשלה:  אי-אפשר להפקיר

וליד אל-הואשלה:  צלקות יש גם מהפשיעה וגם מתאונות הדרכים וגם לתושבים שנפצעו או למשפחות שיקיריהן נחטפו אחרי 7 באוקטובר, אדוני היושב-ראש

ארז מלול: מסכים

וליד אל-הואשלה: זה נושא מאוד חשוב

ארז מלול: בזה אנחנו מסכימים בכול

וליד אל-הואשלה: זה חוק שמאוד חשוב לציין אותו ולעבוד שיהיו מרכזי בריאות נפש ברהט, בסח'נין, בבאר שבע, בקריית גת – אצל כולם

וליד אל-הואשלה:  על זה אנחנו מסכימים

ארז מלול: מנהלי הסיעות בצד, של יש עתיד

וליד אל-הואשלה: אבל אנחנו רוצים ודורשים שגם המדינה תטפל בנושא של בריאות הנפש, של השלכות הפשיעה בחברה הערבית, ולפני הכול תטפל בנושא הזה של מיגור הפשיעה

וליד אל-הואשלה:  14 נרצחים מתחילת השנה, ואיפה ראש הממשלה ואיפה השר לביטחון לאומי?     

ארז מלול: תודה רבה

וליד אל-הואשלה: אדוני, רק חצי דקה

ארז מלול: חצי דקה זה הרבה

וליד אל-הואשלה: לא הגענו לכאן על מנת להתעמת עם השרים

וליד אל-הואשלה:  לא

וליד אל-הואשלה:  הגענו לכאן על מנת לשרת את התושבים שלנו

וליד אל-הואשלה:  תודה

ארז מלול: תודה רבה

ארז מלול:  אני מזמין את שר הבריאות, ידידי חבר הכנסת אוריאל בוסו, להציג את עמדת הממשלה ביחס להצעת חוק זו

ארז מלול:  עד עשר דקות לרשותך

הבריאות אוריאל בוסו: אדוני היושב-ראש, חבריי השרים, חבריי חברי הכנסת, כנסת נכבדה, חברת הכנסת מיכל וולדיגר, שמבעבע בה, לא מהיום, מקדמת דנא – אפשר לומר שהיא עזבה את לשכת סגן שר האוצר, שזה בכל זאת, בסוף, לשכת סגן שר, והיא לקחה כמשימת חייה לטפל בנושא בריאות הנפש, וזה לא כאמירה בעלמא אלא זה במעשים

הבריאות אוריאל בוסו:  היא מגיעה לישיבות גם אצלי במשרד, וגם בחקיקות שהיא עושה

הבריאות אוריאל בוסו:       אני חושב שגם היום הצעת החוק שמונחת לפניכם כאן היא אמירה חשובה, ניגע קצת בנקודות

הבריאות אוריאל בוסו:  מלחמת חרבות ברזל העלתה למודעות הציבורית את החשיבות הרבה של מתן מענים נפשיים לכלל הציבור במדינת ישראל, במעגלים השונים

הבריאות אוריאל בוסו:  משרד הבריאות ומערכת הבריאות כולה, מייד עם תחילת המלחמה, הרחיבו באופן משמעותי את המענים שניתנים בבריאות הנפש ומותאמים לצרכים

הבריאות אוריאל בוסו:  יש רעש

ארז מלול: אני חוזר שוב

ארז מלול:  מנהלי הסיעות, בבקשה, יותר בשקט

ארז מלול:  גם ישראל ביתנו שם

הבריאות אוריאל בוסו: כבר בימים הראשונים למלחמה פעילות מרכזי החוסן הורחבה, והתקציב שניתן עבורם - - -     

הבריאות אוריאל בוסו: חבר הכנסת עודד פורר, זה מפריע

הבריאות אוריאל בוסו:  רומן מישראל ביתנו, בבקשה, תכבד את השר

הבריאות אוריאל בוסו:  זה מפריע

הבריאות אוריאל בוסו: קופות החולים הרחיבו את המענים שלהן והנגישו את המענה לכל מי שנדרש באמצעות פניות ושיחות טיפוליות, אם על ידי מטפלים מקצועיים באמצעות הטלפון, ופעילות קווי החירום של ער"ן, סה"ר וארגונים נוספים הורחבה

הבריאות אוריאל בוסו:  הוגדל תקציב משרד הבריאות וניתנו מענים ייעודיים למטפלות ולמטפלים במסגרות השונות, שעשו ועדיין עושים עבודה נפלאה, ועוד

הבריאות אוריאל בוסו:      מייד עם היכנסי לתפקיד שמתי בפניי יעד ראשי לשפר ולהצעיד קדימה את מערכת בריאות הנפש, שסבלה שנים ארוכות מתקציבים מדוללים, שהביאו לתורים ארוכים ובלתי נסבלים למי שזקוק לטיפול רפואי נפשי

הבריאות אוריאל בוסו:  מצב זה לא יכול היה מבחינתי להימשך, והוריתי על בניית תוכנית לאומית נרחבת לשיפור כלל המענים בבריאות הנפש

הבריאות אוריאל בוסו:  תוכנית בריאות הנפש שהמשרד גיבש מהווה נקודת מפנה בסדר העדיפויות הלאומי

הבריאות אוריאל בוסו:  התוכנית מגדילה את התקציבים המופנים לתחום בריאות הנפש, עם תוספת של יותר ממיליארד שקלים

הבריאות אוריאל בוסו:  מדובר בתקציב הגדול ביותר שניתן למערך בריאות הנפש מאז הרפורמה בבריאות הנפש

הבריאות אוריאל בוסו:      התוכנית מתמקדת במניעה ובקידום בריאות הנפש בקהילה לטובת קיצור תורים, לטיפול בקהילה והרחבת רצף המענים על ידי טיפולי יום, טיפולים אינטנסיביים, חלופות אשפוז, הכשרות רוחביות בכלל מערכת הבריאות, שיפור השירות והתשתיות במערך האשפוז והרחבת המרפאות

ארז מלול: למה אתם לא מכבדים? אנשים בסיעת יש עתיד, בבקשה, זה מפריע

הבריאות אוריאל בוסו: עיקרי התוכנית שהוגשה, חברי הכנסת: תקציב קופות החולים, על מנת שיוכפל מספר הטיפולים – מדובר בתקציב של כמעט 700 מיליון שקלים; שיפור השירות והתשתיות במערך האשפוז הפסיכיאטרי – גם שם חייב להיות שיפור; מענקים לפסיכולוגים במערכת הציבורית עד להסכמי שכר נאותים

הבריאות אוריאל בוסו:  במקביל, תוספות תקנים ומתמחים בבתי חולים, פיילוט שירותי בריאות נפש וקידום חלופות אשפוז

הבריאות אוריאל בוסו:      אני יכול לומר שכבר בימים הללו סיימו עשרות רופאים גם בקהילה, וקופות החולים הרימו דגל בהשתלמויות

הבריאות אוריאל בוסו:  גם היום מגיעים לכאן ארבעת מנהלי הקופות לפגישה איתי בשביל לקבל ולתת עדכון מה נעשה בנושא בריאות הנפש

הבריאות אוריאל בוסו:  המשרד לא יסתפק הפעם רק בקולות קוראים ובמבחני תמיכה, אלא באכיפה ובבדיקה אילו פעולות בנושא בריאות הנפש נעשות בקופות החולים; המשך תקצוב מרכזי חוסן בנגב המערבי – מרכזי החוסן בעוטף נדרשים מאז 7 באוקטובר לתת מענה נפשי למניעת תחלואה נפשית, לקידום חוסן אישי וקהילתי

הבריאות אוריאל בוסו:  המשרד הסדיר את המשך פעילותם במסגרת דיוני התקציב

הבריאות אוריאל בוסו:  אני יודע שגם בימים הללו ישנן בעיות ביורוקרטיות מאחר שעוד לא עבר תקציב 2024; הטמעת טכנולוגיות חדשות בתחום בריאות הנפש; ריבוד מענים תוך שימוש בטריאז', וגם שיתוף מידע בין גורמים מטפלים; מיסוד תפקיד מגיש עזרה נפשית ושיפור תעריפים במערך שיקום נכי הנפש בקהילה

הבריאות אוריאל בוסו:      כפי שניתן לראות, תחום בריאות הנפש במשרד הבריאות, ואצלי, כמובן, בתודעה יום-יום, 365 יום בשנה

ארז מלול: חבר הכנסת מתן כהנא, חבר הכנסת מתן כהנא, חבר הכנסת מתן כהנא, אני צריך להגיד את זה שלוש פעמים? זה מפריע

מאיר כהן: השר, הם נותנים לך היום דיווחים, ראשי הקופות?     

הבריאות אוריאל בוסו: כן

מאיר כהן: מצוין

הבריאות אוריאל בוסו: יש אצלי ישיבת רוחב שבועית עם כל האגף לבריאות הנפש

הבריאות אוריאל בוסו:  היום מגיעים לכאן – בגלל שאני בכנסת, ולא למשרד – ארבעת מנכ"לי הקופות בשביל לתת לי עדכון מה הפעולות שנעשות בנושא, ואני אלך לשבת בראש פורום שמטפל בנושא של התוכניות הללו

הבריאות אוריאל בוסו:  פעם בחודש המשרד ישב, וזו תהיה עבודת מנכ"ל, כי אם זו לא הוראה של מנכ"ל המשרד אלא זו עוד תוכנית במשרד, אז אתה יודע שבסוף המחוזות, כל אחד מתחרבש, אבל זה צריך להיות

מאיר כהן: מעולה

מאיר כהן:  זה מתבקש

הבריאות אוריאל בוסו: מעבר לכך, אני יכול לומר לך שלמשל שנה שעברה נתנו מבחני תמיכה של 85 מיליון שקלים לבתים מאזנים, והכסף לא נוצל

הבריאות אוריאל בוסו:  למה? כי לא נעשו מעשים

הבריאות אוריאל בוסו:  אנחנו לא ניתן רק מבחני תמיכה, אנחנו ניתן קנסות למי שלא ישתמש במבחני התמיכה הללו, ויצטרכו להשתמש בכספים

הבריאות אוריאל בוסו:  אני נותן להם כמעט 700 מיליון שקלים לקופות - -     

ארז מלול: בשורה טובה

הבריאות אוריאל בוסו: - - וזה יצטרך לבוא בהגדלת המענים, בהכפלה, בהשתלמויות, בתוספות של מרפאות לבריאות הנפש שיצטרכו לתת, ואנחנו נעקוב אחרי זה חודש בחודשו, שלא נגיע לסוף שנה ונראה שאין מענה אמיתי

מאיר כהן: צעד מבורך

הבריאות אוריאל בוסו: הצעת החוק שלפנינו, מטרתה לעגן בחקיקה ולקבוע שגם בישראל יצוין מדי שנה - -     

ארז מלול: השר לוין, השר לוין, השר לוין – הוא לא שומע

הבריאות אוריאל בוסו: - - יום בריאות הנפש בתאריך שבו העולם מציין יום זה, 10 באוקטובר

ארז מלול: השר יריב לוין, בבקשה

הבריאות אוריאל בוסו: המטרות בציון יום בריאות הנפש הן להעלות את המודעות לנושא חשוב זה, לאמץ אל לב את המתמודדים עם הפרעות נפשיות ולכבד את העוסקים בטיפול

הבריאות אוריאל בוסו:  זו לא מחלה, זו התמודדות, ואת זה צריך תמיד להפנים

הבריאות אוריאל בוסו:  זו התמודדות שכל אחד ואחד מאיתנו נמצא שם

ארז מלול: חברת הכנסת פנינה

ארז מלול:  פנינה, זה מפריע

הבריאות אוריאל בוסו: דומה שבימים אלה מדובר במטרות שאין חולק על חשיבותן

הבריאות אוריאל בוסו:  חברי הכנסת והשרים, אני רק אומר לכם, חלקם נמצאים כאן במליאה כחלק מההשתתפות, שצריך לבוא להצבעות, אבל הנושאים שעולים כאן הם נושאים שבליבת החברה הישראלית, בפרט בימים הללו, ואין חשוב מערך זה

הבריאות אוריאל בוסו:      אומר לכם שללא ספק, משרד הבריאות כדוגמה מטפל במאות ובאלפי נושאים ברמה היום-יומית, אבל אין נושא שנמצא בראש סדר העדיפויות כמו בריאות הנפש, ואני רוצה לברך את חברת הכנסת וולדיגר

הבריאות אוריאל בוסו:  כמובן שלגבי התכנים של יום זה – היכן ואיך יצוין – נדרשת עדיין בחינה

הבריאות אוריאל בוסו:      משכך, הממשלה החליטה לתמוך בהצעה בקריאה הטרומית בשלב הזה, ואני קורא לחברי הכנסת להצביע בעד ההצעה הזו

הבריאות אוריאל בוסו:  אני מברך ומודה לחברת הכנסת מיכל וולדיגר – שנושא בריאות הנפש היה תמיד קרוב לליבה – על ההצעה שיזמה, שתביא לשינוי בתודעה, וגם כן לחבר הכנסת ואליד אלהואשלה, שהצמיד הצעת חוק בנושא

הבריאות אוריאל בוסו:  אני רוצה לברך אתכם

הבריאות אוריאל בוסו:       משכך, אני קיבלתי כמה שאילתות – האמת היא, עוד לפני כניסתי לתפקיד – בנושא מענים לבריאות הנפש בחברה, ואני בדיוק עכשיו נותן תשובות לשאילתות הללו, אבל ללא ספק, אף אחד לא יקופח, ויינתנו תוכניות מותאמות לחברה, גם בנושא השפה וגם בנושא תוכניות שמותאמות מגזרית

הבריאות אוריאל בוסו:  אלו מסרים שביקשתי ודרשתי מהקופות

הבריאות אוריאל בוסו:  אני מכיר את הדרישות הללו, אז אם כבר אנחנו מדברים, תדעו שזה נושא בטיפול

וליד אל-הואשלה: אדוני השר - - - דיברנו עם המנכ"ל - - -     

הבריאות אוריאל בוסו: אוקיי

הבריאות אוריאל בוסו:  זה פשוט לא כרגע בשאילתות, אז תודה רבה לך, אדוני היושב-ראש - -      

ארז מלול: תודה רבה

הבריאות אוריאל בוסו: - - ולכם, חברי הכנסת, על תמיכתכם בחוק זה

הבריאות אוריאל בוסו:  תודה רבה

ארז מלול: לפני שנעבור להצבעה, אני מברך, חבר הכנסת פינדרוס, על הקבוצה שהגיעה לתמוך בישראל בשעות קשות אלה

ארז מלול:  יישר כוח על כל התרומה והעזרה למען מדינת ישראל

ארז מלול:       חברי הכנסת, אנחנו עוברים להצבעה על הצעת חוק יום בריאות הנפש של חברי הכנסת מיכל וולדיגר ואוהד טל

ארז מלול:  הצבעה

ארז מלול: בעד ההצעה להעביר את הצעת החוק לוועדה – 28 

ארז מלול: נמנעים – אין  

ארז מלול: להלן תוצאות ההצבעה: 28 בעד, אין מתנגדים, אין נמנעים

ארז מלול:  אני קובע כי הצעת חוק יום בריאות הנפש, התשפ"ג–2022, של מיכל וולדיגר ואוהד טל אושרה בקריאה טרומית ותעבור לוועדת הבריאות להכנתה לקריאה ראשונה

ארז מלול:  להוסיף לפרוטוקול את חברת הכנסת יסמין פרידמן – בעד

ארז מלול:  זה לא משנה את תוצאות ההצבעה

ארז מלול:       חבריי חברי הכנסת, נעבור להצבעה על הצעת חוק יום בריאות הנפש, התשפ"ג–2023, של חבר הכנסת ואליד אלהואשלה

ארז מלול:  הצבעה

ארז מלול: בעד ההצעה להעביר את הצעת החוק לוועדה – 1 

ארז מלול: נמנעים – אין 

ארז מלול: להלן תוצאות ההצבעה: אחד בעד, אין מתנגדים

ארז מלול:  אני קובע כי הצעת חוק יום בריאות הנפש, התשפ"ג–2023, של חבר הכנסת ואליד אלהואשלה אושרה בקריאה טרומית ותעבור לוועדת הבריאות להכנתה לקריאה ראשונה

וליד אל-הואשלה: - - -      

וליד טאהא: - - - מופיע למטה במסך

ארז מלול: נבדוק את זה

ארז מלול:  גם אני הצבעתי

ארז מלול:  אולי זה רק אני?      

וליד טאהא: - - -     

ארז מלול: חס וחלילה

ארז מלול:  נבדוק את זה

ארז מלול:  העיקר שההצעה עברה

ארז מלול: [מס' כ/4067; דברי הכנסת, חוב' י"ד, ישיבה 137

ארז מלול: ] 

ארז מלול: נעבור להצעה הבאה – הצעת חוק איסור הכחשת טבח 7 באוקטובר, התשפ"ד–2023, של חבר הכנסת עודד פורר וקבוצת חברי הכנסת

ארז מלול:  מכיוון שההצעה כבר נומקה ב-17 בינואר 2024, אני מזמין את כבוד שר המשפטים ידידי חבר הכנסת יריב לוין להציג את עמדת הממשלה

המשפטים יריב לוין: תודה רבה, אדוני היושב-ראש

המשפטים יריב לוין:  חברות וחברי הכנסת, אני מוכרח לומר בפתח הדברים שאני חושב שהצעת החוק של חבר הכנסת פורר היא הצעה חשובה מאוד, דרושה ונצרכת - -     

טלי גוטליב: שמעתי שהיועצת המשפטית של הכנסת מתנגדת - - - חוק כל כך חשוב

טלי גוטליב:  מה זה?      

ארז מלול: חברת הכנסת טלי גוטליב, לא נהוג להפריע לשרים

המשפטים יריב לוין: עוד לא התחלתי

טלי גוטליב: אני מתנצלת, אדוני השר

טלי גוטליב:  לא רציתי ששר המשפטים יגיד את זה

המשפטים יריב לוין: הדבר הזה נובע מכך שהתופעה הזאת של הכחשת הטבח התחילה ממש סמוך לשלב שבו הוא  קרה

המשפטים יריב לוין:  התופעה הזאת קיימת כמובן בחו"ל בהיקף נרחב, אבל היא קיימת גם כאן, וצריך לומר את זה

המשפטים יריב לוין:  נדמה לי שהצעת החוק הזאת דרושה והכרחית כדי לתת מענה לשני דברים: האחד, כדי  להתמודד עם התופעות האלה קודם כול כאן, והסיבה השנייה היא כדי שניתן יהיה לבוא ולדרוש מהעולם להילחם בתופעה הזאת ולהעביר חוקים מן הסוג הזה ולנקוט הליכים פליליים נגד מי שמכחיש את הטבח

המשפטים יריב לוין:  אם אנחנו לא נעשה את זה כאן, אני לא מבין איך נוכל לבוא בדרישות לעולם כולו

המשפטים יריב לוין:       אני חייב לומר שהדבר הברור והטריוויאלי כל כך משום מה לא היה ברור למערך הייעוץ המשפטי לממשלה

המשפטים יריב לוין:  הוא עד כדי כך לא היה ברור לו, אדוני היושב-ראש, שאני ביקשתי לקדם הצעת חוק כזאת כבר לפני שלושה חודשים, לדעתי

המשפטים יריב לוין:  מאז באתי פעם אחר פעם, חברי הכנסת – כדי שתבינו באיזו מציאות מעוותת אנחנו פועלים – ואז הגעתי פעם אחר פעם וישיבה אחר ישיבה העליתי עם גורמי המקצוע בייעוץ המשפטי לממשלה את הבקשה שלי להביא הצעת חוק כזאת כהצעת חוק ממשלתית

המשפטים יריב לוין:  לצערי, דבר לא קרה

המשפטים יריב לוין:  משנוכחתי שדבר לא קרה, במו ידיי הבאתי לייעוץ המשפטי לממשלה נוסח של הצעת חוק מקיפה בעניין הזה

המשפטים יריב לוין:       חבר הכנסת סגלוביץ', אתה שומע מה אני מספר כאן? ביקשתי מהם על בסיס הצעתי או על בסיס אחר, אם הם רוצים להכין משהו מתוקן; אחרי עוד פניות קיבלתי בסוף איזה מין נוסח של שורה, מין דרדל'ה כזה, שאפילו התביישתי לפרסם כתזכיר או להביא בפני הכנסת, ואמרתי להם לאורך כל שלושת החודשים האלה: אין לי ספק בכלל שבסוף יקום חבר כנסת ויביא הצעה כזאת כהצעה פרטית

המשפטים יריב לוין:  אם תהיה הצעה פרטית כזאת, אני בוודאי לא אבלום אותה, אלא אתמוך בה ואשתדל לקדם אותה

המשפטים יריב לוין:  במקום שנעשה תהליך מסודר ונכון ונביא דבר כל כך מהותי כהצעת חוק ממשלתית, אנחנו פשוט נהיה במקום הזה

המשפטים יריב לוין:       ואכן, הביא חבר הכנסת פורר, וטוב עשה

המשפטים יריב לוין:  הוא ראה את הדברים כפי שלטעמי צריך לראות אותם, והביא את הצעת החוק החשובה הזאת

המשפטים יריב לוין:  אני ביקשתי ממנו להמתין שבועיים כדי לתת הזדמנות נוספת לייעוץ המשפטי לממשלה, שאולי בכל זאת יתרצה ויכין הצעה ממשלתית ונוכל לחבר את שני הדברים יחד

המשפטים יריב לוין:  שבועיים חלפו, והצעה ממשלתית אין

המשפטים יריב לוין:  בנסיבות האלה - -     

ארז מלול: מה הסיבה, כבוד השר?      

טלי גוטליב: - - -     

ארז מלול: חברת הכנסת גוטליב, לא שאלתי אותך

טלי גוטליב: אז מה - - -     

המשפטים יריב לוין: אדוני, אני מוכרח לומר שאני מתקשה להסביר מעל הדוכן טענות שאינני מבין, פשוט לא מבין

המשפטים יריב לוין:  אבל אני יכול לתת לך דוגמה לטענה שהכחשת שואה נחקקה ונעשתה שנים לאחר השואה משום שבחלוף שנים נוצר מצב שבו צריך להיאבק בהכחשה, כאילו מישהו לא רואה שההכחשה כאן לא חיכתה אפילו שעות

המשפטים יריב לוין:  אז מה, אנחנו צריכים שיכחישו מספיק זמן?     

ארז מלול: לצערי, פה בבית הייתה איזו הכחשה

המשפטים יריב לוין: יש גם טענות כבדות משקל ולא פשוטות שנוגעות לבעיות במישור הראייתי, בהנחה שיוגשו כתבי אישום כאלה, ויהיה צריך להוכיח דברים

המשפטים יריב לוין:  אני מבין את הטענות האלה

המשפטים יריב לוין:  אני חושב שאפשר להתגבר עליהן בקלות

המשפטים יריב לוין:  אני חושב שהן לא סיבה לא לחוקק ולא לומר את האמירה החשובה כל כך הזאת

המשפטים יריב לוין:  לכן אני חושב שראוי ונכון שנתאחד כולנו, כל חלקי הבית, בתמיכה בהצעת החוק הזאת של חבר הכנסת פורר, ואני מודה לך שהבאת את הצעת החוק הזאת ונוכל לקדם אותה

המשפטים יריב לוין:      אני גם רוצה לומר שעמדתי על כך שעמדת הממשלה תהיה לא רק שאנחנו תומכים בהצעת החוק, אלא שאנחנו תומכים בה ללא תנאים

המשפטים יריב לוין:  אני מבקש שננסה אנחנו לתאם בינינו בסוף את התוצאה הסופית

המשפטים יריב לוין:  הייתה החלטה שנביא את זה לפני קריאה שנייה ושלישית לוועדת שרים, אם תהיינה איזשהן מחלוקות גדולות

המשפטים יריב לוין:  אבל אני סומך עליך, חבר הכנסת פורר, ועל חברי כנסת שידעו לעשות כאן את המלאכה

המשפטים יריב לוין:  אני אשתדל להביא את ההערות ואת ה-input שלי בעניין הזה, אבל אנחנו חייבים להעביר את הצעת החוק זאת

המשפטים יריב לוין:  זאת הצעת חוק הכרחית וחשובה, אמירה חשובה של מדינת ישראל ושל כנסת ישראל

המשפטים יריב לוין:       לצערי הרב, עוד דוגמה לכך שמה שצריך להיות מערך מייעץ – ואני מאוד מכבד את הייעוץ, ואני גם חושב שהרבה פעמים יש הרבה טעם בדברים שנאמרים, ואני הרבה יותר מאשר מטה אוזן קשבת לייעוץ

המשפטים יריב לוין:  כאשר הדבר הזה הופך מייעוץ לחסימה, ופעם מישהו חושב שאם הוא מתנגד לאיזה חוק, הוא מברך על החסימה הזאת – בסוף זאת לא דרך נכונה שבה הדברים צריכים להתנהל

המשפטים יריב לוין:       אני מבקש מהכנסת לתמוך בהצעה החשובה הזו, ולקוות, חבר הכנסת פורר, שאולי אישור החוק הזה ייצר הרתעה כזאת שאנחנו נוכל להגיד ממרחק השנים שהחוק עבר אבל לא השתמשנו בו, כי הצלחנו להרתיע ולמנוע את התופעה הזו

המשפטים יריב לוין:  אבל אם לא כך יהיה, יהיה לנו כלי אפקטיבי כדי לבוא ולמצות את הדין עם מי שמעז, אחרי כל מה שקרה, עוד להתכחש לאמת הנוראה שחווינו ב-7 באוקטובר

המשפטים יריב לוין:  תודה רבה

ארז מלול: תודה רבה, כבוד השר

ארז מלול:       אנו עוברים להצבעה על חוק איסור הכחשת טבח 7 באוקטובר, התשפ"ד–2023, של חבר הכנסת עודד פורר וקבוצת חברי הכנסת

ארז מלול:  בבקשה לשבת

ארז מלול:  הצבעה

ארז מלול: בעד ההצעה להעביר את הצעת החוק לוועדה – 29 

ארז מלול: נמנעים – אין  

ארז מלול: להלן תוצאות ההצבעה: 29 בעד, אין מתנגדים

ארז מלול:  אני קובע כי הצעת חוק איסור הכחשת טבח 7 באוקטובר, התשפ"ד–2023, של חבר הכנסת עודד פורר, אושרה בקריאה טרומית ותעבור לוועדת החוקה, חוק ומשפט להכנה לקריאה ראשונה

ארז מלול: [הצעת חוק פ/3602/25; נספחות

ארז מלול: ] 

ארז מלול: נעבור להצעה הבאה – הצעת חוק סדר הדין הפלילי (סמכויות אכיפה – מעצרים) (תיקון – מעצר עד תום ההליכים בגין עבירה של סחיטה באיומים), התשפ"ג–2023, של חבר הכנסת יואב סגלוביץ'

ארז מלול:  אני מזמין את חבר הכנסת סגלוביץ' לנמק את ההצעה

ארז מלול:  עד עשר דקות לרשותך

יואב סגלוביץ': אדוני היושב-ראש, חבריי חברי הכנסת, אדוני שר המשפטים, האמת היא שאני יודע שאנחנו נמצאים בזירה פוליטית, אבל החוק הזה הוא חוק שאמור לעשות תיקון בהקשרים של מאבק בפשיעה

יואב סגלוביץ':  אדוני שר המשפטים, חשוב לי – ואני אגיד את זה בחיוך, אני אגיד את זה בצורה הזאת

יואב סגלוביץ':  בשבוע שעבר, בשבוע החולף, הצעת החוק הזאת נדחתה בשבוע

יואב סגלוביץ':  אני אמרתי: אוקיי, הצעת החוק נדחתה בשבוע, כנראה שרוצים לשקול עוד פעם ולעשות מחשבה נוספת לגבי החוק, הכול בסדר

יואב סגלוביץ':  ואז קיבלנו את התשובה מוועדת שרים לחקיקה שהחוק הזה לא עובר את השרים שיושבים בוועדה

יואב סגלוביץ':      אדוני שר המשפטים, בשבוע שעבר, בשבוע החולף, כשקיבלתי את ההודעה שזה נדחה בשבוע, אמרתי: צריכים עוד לחשוב, אולי תיקונים, ימינה, שמאלה, זו לא איזו הצעה רחבה מאוד – היא חשובה, אבל היא לא איזו הצעה רחבה מאוד

יואב סגלוביץ':  ואז קיבלתי די בהפתעה, האמת, את העובדה שהצעת החוק נדחתה על ידי ועדת שרים לחקיקה

יואב סגלוביץ':  אם הייתי באופי שלי פרנואיד, הייתי מתחיל לחשוב שאולי לא אוהבים אותי, אבל אני יודע שזה לא נכון

יואב סגלוביץ':  אני יודע שכולם מאוד אוהבים אותי, בייחוד בוועדת שרים לחקיקה

יואב סגלוביץ':  מאחר שנדברנו חמש דקות או 20 שניות טרם שעליתי, אני אגיד כמה דברים כלליים

יואב סגלוביץ':  זה בסדר שאני אגיד, אדוני שר המשפטים, שמאחר שזה נדחה למועד אחר, אז אני אדבר קונקרטית רק על ההצעה עצמה?     הנושא הזה של מאבק בפשיעה דורש הרבה דברים

יואב סגלוביץ':  אחד מהדברים שהוא דורש הוא גם חקיקה

יואב סגלוביץ':  לא רק

יואב סגלוביץ':  דרך אגב, באופן אישי, אני חושב שבעיקר על מנת להצליח במאבק בפשיעה לא צריכים לעשות שינויי חקיקה כל כך גדולים

יואב סגלוביץ':  מה שחשוב לעשות זה שינויי דפוסי העבודה של כולנו וחיבור בין כלל המערכות

יואב סגלוביץ':  אני מאמין בזה, אני יודע שזה אפשרי, אני יודע, ואני כואב את העניין שזה לא נעשה בשנה האחרונה – ואני אומר את זה כאן בצורה הכי ברורה: השנה האחרונה הייתה השנה הקשה ביותר בפשיעה במדינת ישראל בכל העשורים האחרונים

יואב סגלוביץ':      יש עלייה חמורה בפשיעה בכל שנת 2023, ותחילת שנת 2024 מסתמנת כשנה בעייתית מאוד: יש עלייה במקרי הרצח בחברה הערבית של 130%; יש עלייה גם בחברה היהודית באחוזים גבוהים

יואב סגלוביץ':  מדובר על מקרי הרצח, אבל בדרך כלל הבעיות הרבה יותר רחבות מרצח

יואב סגלוביץ':  אחד הדברים המחוללים המרכזיים של המאבק בפשיעה הוא גם הנושא של סחיטת דמי חסות, נושא שעסקתי בו בממשלה הקודמת

יואב סגלוביץ':  לשמחתי, גם הכנסת הזאת עסקה בעניין הזה, ולמעשה אפילו סעיף 428 הורחב במהלך השנה הזאת, והורחבה היכולת בהקשר של גביית דמי חסות באופן ספציפי, מתוך הבנה שגביית דמי חסות היא חלק משמעותי במחוללי הפשיעה

ארז מלול: חלק משמעותי

ארז מלול:  היינו ביחד בדיונים

יואב סגלוביץ': ולכן, חשבתי שזה יהיה נכון שבסעיף 42 רבתי – אותו סעיף שעכשיו הוסיפו לו גם סעיף משנה, (א) ו-(ב) – יהיה סעיף שהוא עילה נפרדת למעצר עד תום ההליכים

יואב סגלוביץ':  אני גם יודע – ואני אומר את זה פה – אני יודע שבזמנו, בדיונים שאני עשיתי בתפקידי הקודם, הייתה גם התנגדות של חלק מהאנשים, כולל של משרד המשפטים

יואב סגלוביץ':  היא לא הייתה התנגדות מהותית, אבל הייתה התנגדות אם זה נכון להרחיב את אותו סעיף 21

יואב סגלוביץ':  אני סבור שכן, בייחוד מול העובדות

יואב סגלוביץ':  העובדות מחייבות שינוי

טלי גוטליב: אתה צודק בזה

טלי גוטליב:  אני חייבת להגיד לך כפליליסטית שהשר נגד, כי היא עונה – אומנם קשה לקבוע עבירה, זה יוצא דופן, אבל בצוק עיתים של כל כך הרבה עבירות של סחיטה באיומים, עם קושי בסופו של דבר בהעמדה לדין, ועם השחרור התיק מתמוסס, אז ההצעה הזאת היא הצעה נכונה

טלי גוטליב:  זו דעתי

טלי גוטליב:  קטונתי

יואב סגלוביץ': טוב

יואב סגלוביץ':  אני אגיד משהו מעבר לזה

יואב סגלוביץ':  אני רואה את זה בראייה יותר רחבה, ואני אנצל את ההזדמנות ששר המשפטים יושב כאן

יואב סגלוביץ':  אדוני שר המשפטים, אני מנצל את ההזדמנות של הזמן שיש

יואב סגלוביץ':      הצעה נוספת שבזמנו דחינו את ההצבעה לגביה הייתה בנושא הצ'יינג'ים, שעוסקת בהלבנת הון, וגם היא, בסופו של דבר, הייתה הצעת חוק ממשלתית בכלל

יואב סגלוביץ':  ולכן אני אומר שצריך להסתכל על זה כמכלול

יואב סגלוביץ':  יש כמה הצעות שמתחברות ביחד; בסוף, זה לפגוע במניעים הכלכליים של הפשיעה

יואב סגלוביץ':  זו ההצעה הזו - - -     

קריאות: - - -     

יואב סגלוביץ': חברים, האמינו לי, יש דברים שאני לא מבין בהם

יואב סגלוביץ':  בזה אני מבין

משה סעדה: אבל גם אני קצת מבין, אתה יודע

משה סעדה:  אני לא נגד, אני בעד

יואב סגלוביץ': אני אומר עוד פעם, יש כמה הצעות, ואני מנצל את ההזדמנות

יואב סגלוביץ':  הרי לא מצביעים על זה היום, סוכם עם שר המשפטים

יואב סגלוביץ':  אני מנצל את ההזדמנות פה ואני אקח עוד שתי דקות, אפילו לא את כל הארבע, לדבר עם שר המשפטים, שאולי דברים שנמצאים על סדר-היום במשרד המשפטים שדחינו אותם להצבעה, אחד זה הנושא של הצ'יינג'ים - - -     

ארז מלול: אני גם דיברתי עם שר המשפטים על הנושא הזה בזמנו

יואב סגלוביץ': בסדר, אני יודע

יואב סגלוביץ':  בנושא הזה, אם אפשר שנגיע איתו להצבעה, ואם צריך לשנות, כמובן, כל מה שתחליטו מקובל עליי

יואב סגלוביץ':  והדבר הנוסף הוא – שר האוצר או נציגו לא נמצאים פה, אבל ביוני בשנה זו אמרתי: יש את הנושא של החשבוניות הפיקטיביות

יואב סגלוביץ':  שמתי הצעה על השולחן, שהיא לא המצאה פרטית שלי – היא הייתה בפעם הקודמת וכולם היו בעדה, ופתאום אמרו: אנחנו נגדה, כי אמרו שיש מערכת ממוחשבת

יואב סגלוביץ':  אמרתי: תקשיבו, אני מכיר את המערכת

יואב סגלוביץ':  בחודש ינואר המערכת לא תעבוד

יואב סגלוביץ':  לכו על השיטה הפרימיטיבית אבל האפקטיבית שאני הצעתי

יואב סגלוביץ':  זה היה ביוני 2023

יואב סגלוביץ':      הגיע ינואר – אין מערכת ממוחשבת וחשבוניות פיקטיביות

יואב סגלוביץ':  ולכן זה תהליך יותר רחב

יואב סגלוביץ':  מצד אחד, זה סחיטת דמי חסות בהיבטים הרחבים שלה; מצד שני, הפשיעה הכלכלית בחשבונות פיקטיביות שנדחתה

יואב סגלוביץ':  אני אגיש אותה עוד פעם, ואני מקווה שבנפש חפצה יראו שזה היה – מצידי שהממשלה תיקח את זה ותגיש את זה, הכול בסדר

יואב סגלוביץ':  הדבר השלישי זה הנושא של הצ'יינג'ים

יואב סגלוביץ':  אני מאוד אשמח, אדוני שר המשפטים, אם בהזדמנות שהייתה לי פה תראה את החבילה הזאת על מנת להעביר את זה, ומבחינתי שממשלת ישראל תגיש את זה, זה בסדר גמור – רק שזה יקרה

יואב סגלוביץ':  תודה רבה

ארז מלול: תודה רבה, חבר הכנסת יואב

ארז מלול:  אני מזמין את כבוד שר המשפטים, ידידי חבר הכנסת יריב לוין, להציג את עמדת הממשלה ביחס להצעת החוק

המשפטים יריב לוין: תודה רבה, אדוני היושב-ראש

המשפטים יריב לוין:  חברות וחברי הכנסת, הצעת החוק שמביא בפנינו חבר הכנסת יואב סגלוביץ' מבקשת לתקן את חזקת המסוכנות בחוק המעצרים, ולקבוע עילה עצמאית ונפרדת ביחס לעבירת הסחיטה באיומים, כך שברירת המחדל בעבירות האלה תהיה שנשקפת מהנאשם בעבירה כזאת מסוכנות המצדיקה מאסר עד תום ההליכים מבלי שנדרש להוכיח מסוכנות אישית

המשפטים יריב לוין:  אני חייב לומר שכאשר ראיתי את הצעת החוק בפעם הראשונה נטיתי מייד להסכים שהיא נכונה וחשובה

המשפטים יריב לוין:  אני חושב שהנושא של סחיטה באיומים הוא מכת מדינה איומה ונוראה

המשפטים יריב לוין:  אני חושב שהוא מחולל פשיעה מרכזי מאוד, הוא הופך את חייהם של אזרחים, ובפרט של בעלי עסקים, לדבר בלתי נסבל

המשפטים יריב לוין:      אני גם חייב לומר שאנחנו, כממשלה, הובלנו שינויים שונים שנתנו בידי המשטרה כלים הרבה יותר טובים להתמודד עם התופעה הזאת, כולל שינויי חקיקה

המשפטים יריב לוין:  אני חושב שבעניין הזה נעשה מאמץ גדול מאוד, הנושא הזה נמצא באמת בראש סדר העדיפויות כחלק מהמאבק בפשיעה בחברה הערבית והמאבק בפשיעה בכלל

המשפטים יריב לוין:  אני לפחות, באופן אישי, נוטה לחשוב שאכן הדבר הזה מוצדק

המשפטים יריב לוין:      אני חייב לומר שלהצעה, כאשר הבאתי אותה לוועדת שרים לחקיקה, הייתה התנגדות, הייתי אומר, ברורה וחד-משמעית מצד גורמי המקצוע בשתי טענות עיקריות: האחת הייתה שלמעשה הפסיקה הקיימת מביאה למצב שדה פקטו רואים את החזקה הזו כחזקה שקיימת, והנחת העבודה היא שמי שעשה מעשה מן הסוג הזה יש לו חזקת מסוכנות אלא אם כן הוא הוכיח אחרת, ולכן במובן הזה החוק איננו משנה באמת את המצב הקיים אלא הוא בעצם מעגן אולי בחוק את מה שקורה בפועל

המשפטים יריב לוין:  כשלעצמי, אני לא רואה בזה נימוק מספיק, כי, אוקיי, אם זה המצב הקיים, אז בואו נאמץ את הגישה הזאת

המשפטים יריב לוין:  בעיניי זה הדבר הנכון

המשפטים יריב לוין:       הייתה טענה שנייה, והיא טענה קצת יותר מורכבת בעיניי, והיא הטענה שיש מקרים מסוימים שבהם קביעת חזקה כזאת בסוף תביא למעצרים עד תום ההליכים שאינם דרושים, וכאן אני מוכרח לפתוח איזה סוגריים ולומר שאני מנהל – עוד אחד מהמאבקים הרבים שאני מנהל במערכות שמתקשות לזוז בנושא של מעצרים

המשפטים יריב לוין:  אני חושב שמה שמתרחש במדינת ישראל מבחינת מעצרים זה דבר איום ונורא, באמת איום ונורא

המשפטים יריב לוין:  היקף המעצרים כאן הוא עצום, ותנאי המעצר מחפירים, מתחת לכל ביקורת, בלתי אנושיים

המשפטים יריב לוין:  הדבר הזה רק הולך ומחמיר, והנתונים, רבותיי, הם פשוט נתונים מזעזעים

המשפטים יריב לוין:  למעלה מ-50% מהאנשים שנעצרים במעצרי ימים – אני לא מדבר על עד תום ההליכים, במעצרי ימים – בכלל לא מוגש נגדם כתב אישום, ורק 17%, לפי הנתונים שלי יש, מהאנשים שנעצרו במעצרי ימים בתחילת הדרך נדונים למאסר בפועל

המשפטים יריב לוין:  הווה אומר שאנחנו במצב שבו בשלב המעצר, 80% מהאנשים שנשללת חירותם, החירות נשללת רק בשלב המעצר, ובסוף בתום ההליך המשפטי בכלל מתברר או שלא מוגש כתב אישום או שהם לא נמצאו ככאלה שצריך לדון אותם למאסר בפועל

המשפטים יריב לוין:  אני חושב שזה דבר שצריך לזעזע כל אחד

המשפטים יריב לוין:      אני אגיד יותר מזה

המשפטים יריב לוין:  כתוצאה מזה העומס על בתי המעצר הוא עומס עצום, התנאים הם לא תנאים, העלויות הן גדולות מאוד, והדבר הזה מהר מאוד הופך לכלי לסחיטת הודאות במקום למשהו שיש בו באמת צורך אמיתי

מאיר כהן: תחזור על הנתונים

מאיר כהן:  מתוך 100% שנעצרים?     

המשפטים יריב לוין: מתוך 100% שנעצרים במעצרי ימים, פחות מ-50% מוגשים נגדם כתבי אישום, ובסופו של ההליך המשפטי כ-17% מאלה שנעצרו במקור נדונים למאסר בפועל

המשפטים יריב לוין:  חבר הכנסת כהן, זה הרי נתון נורא

המשפטים יריב לוין:  אם אנחנו גם נביא בחשבון את קלות המעצר של אנשים שבאים מאוכלוסיות חלשות יותר, אנחנו מייד מבינים איזו השפעה יש לדבר הזה, איזו טראומה זה משאיר לאנשים, איזה נזק וכו' וכו'

המשפטים יריב לוין:      אני חושב שגם צריך להודות לכבוד השופטת בדימוס דותן ולחברי ועדת דותן שהגישו דוח חשוב, לפני כמה ימים הגישו לי דוח חשוב על צעדים – ואני מתכוון לאמץ ולעשות מאמץ להביא אותם – שיוכלו לעזור בהיבט מסוים של התהליך הזה

המשפטים יריב לוין:  אני לא רוצה להיכנס כרגע לכל הפירוט של העניין הזה

המשפטים יריב לוין:  זה עדיין לא מספיק

המשפטים יריב לוין:  אני מוכרח לומר שבעיניי צריך להתייחס לימי מעצר כמו אל משאב מוגבל אחר

המשפטים יריב לוין:  אי-אפשר לעצור באופן סיטוני ולשים אנשים בתת-תנאים

ארז מלול: חבר הכנסת אופיר כץ, זה מפריע

ארז מלול:  זה מפריע

המשפטים יריב לוין: אי-אפשר לעצור באופן סיטוני ולשים אנשים בתת-תנאים

המשפטים יריב לוין:  צריך לעצור את מי שצריך ורק לפרק הזמן שצריך ולמטרות שהן אמיתיות, כלומר, באמת לצורכי חקירה, באמת במצב של מסוכנות אמיתית, ולא באופן שזה נעשה היום

המשפטים יריב לוין:  ובמובן הזה, בזה אני מודה, הצעת החוק הזאת בעצם הולכת קצת בכיוון ההפוך

המשפטים יריב לוין:  למרות שהיא מדברת על מעצרים עד תום ההליכים ולאו דווקא על הנושא של מעצרי ימים, עדיין לכאורה יש כאן מגמה שאני מבין – לפחות לטיעון הזה אני רואה משקל

המשפטים יריב לוין:      עם זאת, אני חושב שבחשבון הכולל, ומאחר שממילא במקרים האלה עוצרים עד תום ההליכים ברוב המוחלט של המקרים, ומאחר שמה שמדובר פה הוא קביעת חזקה ולא איזשהו כלל מחייב לאורך כל הקו, אני נוטה בכל זאת לחשוב שיש מקום לקבל את ההצעה, אלא שלצערי, בוועדת שרים לחקיקה רוב חבריי השרים השתכנעו מהעמדה המקצועית שהצגתי כאן בצורה מדויקת עד כמה שיכולתי, אני מקווה

המשפטים יריב לוין:      חבר הכנסת סגלוביץ', אני מקבל את ההצעה שננסה בכל זאת לראות מה עושים עם העניין הזה

המשפטים יריב לוין:  מפאת המלחמה גם הנושאים האחרים החשובים שהעלית באמת איכשהו נדחו בסדר העדיפויות

המשפטים יריב לוין:  אם תוכל, תשלח לי איזושהי הודעה פשוט עם הפירוט, אני אעשה בדיקה איפה הדברים עומדים

ארז מלול: חבר הכנסת יואב, אני גם רוצה להצטרף לקדם את ההצעה, כמו שבהתחלה

המשפטים יריב לוין: אני אנסה לראות אם יש דרך באמת להביא לאיזושהי הסכמה לקידום הנושא הזה

המשפטים יריב לוין:  אני חושב שיש בזה אמירה חשובה

המשפטים יריב לוין:  גם אם הצד הפרקטי בסוף הוא כנראה לא דרמטי, עדיין אני חושב שבאיזון הכולל של הדברים, לטעמי האישי לפחות, הדבר הזה נכון

המשפטים יריב לוין:  ואם אצליח לשכנע את חבריי לוועדת שרים לחקיקה בכל זאת, אז נוכל אולי לקדם את ההצעה הזו

המשפטים יריב לוין:  תודה

ארז מלול: תודה רבה, כבוד השר

ארז מלול:  אז כאמור, ההצבעה נדחתה למועד אחר

ארז מלול: (הצעת חבר הכנסת ואליד אלהואשלה)     

ארז מלול: חברי הכנסת, אני חוזר להצבעה על הצעת חוק יום בריאות הנפש של חברת הכנסת מיכל, שהוצמד לה חבר הכנסת ואליד אלהואשלה

ארז מלול:  הייתה תקלה טכנית והקולות לא נקלטו במערכת, לכן אני חוזר על ההצבעה שוב

ארז מלול:  חברי הכנסת, בבקשה לשבת

ארז מלול:  הצעת חוק יום בריאות הנפש, התשפ"ג–2023, של חבר הכנסת ואליד אלהואשלה

ארז מלול:  הצבעה חוזרת

ארז מלול: בעד ההצעה להעביר את הצעת החוק לוועדה – 28 

ארז מלול: נמנעים – אין  

ארז מלול: להלן תוצאות ההצבעה: בעד – 28

ארז מלול:  אני שוב קובע כי הצעת חוק יום בריאות הנפש של חבר הכנסת ואליד אלהואשלה אושרה בקריאה טרומית ותעבור לוועדת הבריאות להכנתה לקריאה הראשונה

ארז מלול: [הצעת חוק פ/555/25; נספחות

ארז מלול: ] 

ארז מלול: נעבור לנושא הבא – הצעת חוק התכנון והבנייה (תיקון – ביטול התניית חיבור לחשמל, מים וטלפון באישור תאגיד המים), התשפ"ג–2022, של חבר הכנסת ווליד טאהא וקבוצת חברי הכנסת

ארז מלול:  אני מזמין את חבר הכנסת ווליד טאהא לנמק את ההצעה

ארז מלול:  לרשותך עד עשר דקות, בבקשה

וליד טאהא: מכובדי היושב-ראש, לפני שאני אדבר על הצעת החוק שאני אנמק עוד מעט, אני רוצה לדבר על סוגיה שהולכת להיות יותר ויותר מטרידה, והיא מקרים של ירי של המשטרה כלפי אזרחים, ולמעשה גרימת מותם

וליד טאהא:  ביום שני בבוקר ירו שוטרים לעבר אזרח העיר טירה, מורשד עבד אל חי, והוציאו הודעה שאזרח העיר טירה שלף סכין, הפנה אמירות כלפי השוטרים ואז נאלצו לירות עליו ולהרוג אותו

וליד טאהא:  ואולם, אחרי שהצילומים יצאו, ויש סרטונים שמתעדים את האירוע, רואים בבירור שמדובר כנראה באדם עם בעיות נפשיות

וליד טאהא:  הוא התנהל בצורה שרואים שהיא לא תקינה

וליד טאהא:  הוא צרח לא לעניין, הוא ניגש לחבק עמוד בצורה לא לעניין וגם ניגש כלפי שוטרים בצורה לא לעניין

וליד טאהא:  רואים שמדובר בבן אדם שסובל נפשית כנראה, למרות זאת ירו והרגו אותו

וליד טאהא:  הסרטון לא מראה שום סכין ושום בטיח

וליד טאהא:       ואז אנחנו חוזרים למקרים שבהם אזרחים משלמים בחייהם על שיקול לא נכון של שוטר

וליד טאהא:  אבל הגרוע מכול – כאשר המשטרה מנסה לטייח את הסיפור, להוציא הודעה שקרית, ולתת רושם לאנשים כאילו הם התנהלו כדין

וליד טאהא:  זה קרה גם עם צעיר בדואי לפני כמה ימים, אשר נורה לאחר ששמו עליו את האיזוק

וליד טאהא:  זה חזר על עצמו כמה וכמה פעמים

וליד טאהא:  המשטרה – לטובתה, לטובת האינטרסים שלה – צריכה לבדוק את עצמה מהותית בעניינים האלה, כי הרבה מאוד אנשים משלמים בחייהם לשווא

וליד טאהא:       לענייננו, לגבי הצעת חוק התכנון והבנייה (תיקון – ביטול התניית חיבור לחשמל, מים וטלפון באישור תאגיד המים)

וליד טאהא:  רבותיי, תקשיבו לסוגיה המוזרה הזאת

וליד טאהא:  אדם, מאיר, מגיע לרשויות התכנון, מגיש בקשה להקמת בית כדי לבנות בית משלו

וליד טאהא:  רשויות התכנון דנות בבקשה, מאשרות לו את הבקשה, והוא משלם את ההיטלים שהוא צריך לשלם לרשות המקומית, לוועדת התכנון, ואז יש לו רישיון להקים בית, לבנות בית

וליד טאהא:  המדינה – רשויות התכנון נתנו לאדם הזה רישיון לבנות בית

וליד טאהא:  אבל מה? הוא בונה את הבית

וליד טאהא:  כמובן, בגלל הנושא שאני אדבר עליו, הוא לא מתחבר לחשמל, כי יש סעיף – שמישהו, אני לא יודע מה ההיגיון שלו כאשר הציע אותו – שאומר שגם אם בנית את הבית ברישיון וגם מילאת את כל התנאים, אם אנחנו, התאגיד או הרשות, לא סיפקנו לך מערכת ביוב, אז אנחנו לא נחבר אותך לחשמל

וליד טאהא:       אז אני שואל: אלוהים אדירים, נתתם לי רישיון לבנות בית, וכמובן יש לי גישה, דרך, כביש, כדי לבנות את הבית שלי

וליד טאהא:  מן הסתם, אני מחובר לחשמל אחר כך בדרך פיראטית, מבית לבית מעמוד לעמוד – סכנת נפשות

וליד טאהא:  אל תאמינו שיש בית אחד בחברה הערבית שאיננו מחובר לטלפון בגלל הסוגיה הזאת

וליד טאהא:  כל הבתים מחוברים לטלפון

וליד טאהא:  אז מה נשאר? נשארה סוגיית החשמל

וליד טאהא:  למה צריך להתנות חיבור חשמל? פארסה, פשלה של תאגידי המים למיניהם או של הרשות המקומית עצמה

וליד טאהא:      מה הקשר בין זה שהאזרח צריך להתחבר לחשמל לבין זה שמישהו לא דאג לחבר אותו למערכת הביוב? ואם יש קשר, אני לא מבין את הקשר, אני מקווה – השר לא מקשיב, על כן אני לא יודע

וליד טאהא:  הייתי רוצה לשמוע תגובה מקצועית, עניינית

וליד טאהא:  אם יש קשר, אז למה לתת לו רישיון? למה לתת לבן אדם רישיון להקים בית, לבנות בית, לאחר ששילם את כל מה שהיה עליו לשלם, ובסוף לומר לו: תקשיב, לא בגללך – הרי מערכת ביוב היא באמת לא בגללו

וליד טאהא:  זאת מערכת שהתאגיד צריך לעשות, שהרשות צריכה לעשות – אומנם אתה לא אשם, אבל אנחנו נעניש אותך בזה שלא נחבר אותך לחשמל

וליד טאהא:  אז אולי לא תיתנו לו רישיון מלכתחילה? או, אם נתתם לו רישיון, אולי תחברו אותו לחשמל?      אז ללא קשר לפוליטיקה, אין כאן שום פוליטיקה, אין כאן שום פוליטיקה

וליד טאהא:  יש כאן הצעה לשחרר את האנשים מעונש שמישהו עשה להם, ואני לא מבין את ההיגיון של העונש הזה

וליד טאהא:  אז גם ככה הם מחוברים לחשמל בצורה פיראטית, למה להשאיר אותם מחוברים לחשמל בצורה פיראטית? אולי לחבר אותם לחשמל ואז לדאוג לחבר אותם גם למערכת הביוב? אבל להעניש אותם ולא לחבר אותם לחשמל, כי התאגיד או הרשות לא דאגו להשלים את מערכת הביוב במתחם כלשהו, זה נשמע לי מטומטם לחלוטין

מאיר כהן: אני רוצה להבין

מאיר כהן:  אתה מדבר על מצב שבו מישהו קונה שטח, הולך לרשות, מגיש תוכניות, מקבל מהוועדה המקומית אישור לבנות ואז מסתבר שליד שטח הבנייה שלו אין תשתיות

וליד טאהא: אין תשתית של ביוב

מאיר כהן: של ביוב

מאיר כהן:  הבנתי

וליד טאהא: אני מדבר על אדם שלא בהכרח קנה

וליד טאהא:  יכול להיות שהאדמה פרטית שלו

וליד טאהא:  הלך לרשות, לוועדת התכנון, הגיש בקשה להקים בית

וליד טאהא:  אישרו לו את הבקשה, שילם את כל הכספים הנדרשים, גם לרשות וגם לוועדת התכנון, ויש לו בכיס רישיון בנייה להקים בית

וליד טאהא:  הוא הלך לקבלן עם הרישיון ובנה

וליד טאהא:  אף אחד לא בא אליו בטענות כי יש לו רישיון

וליד טאהא:  הוא כמובן מתחבר למים, כי הרשות מחברת אותו למים, ואף אחד לא מונע ממנה לעשות זאת

וליד טאהא:  הוא מתחבר גם לטלפון

וליד טאהא:  אבל למה הוא לא מתחבר? לחשמל

וליד טאהא:  למה? כי המתחם שהוא נמצא בו, הכביש, התוואי שהוא נמצא בו, לא חובר למערכת הביוב

וליד טאהא:  תאגיד המים לא עשה את התשתית, הרשות לא עשתה את התשתית

וליד טאהא:  אבל למה להעניש את האזרח? האזרח עשה הכול על פי חוק

וליד טאהא:  למה להעניש אותו ולא לחבר אותו לחשמל?      בגלל זה אני דורש לנתק את החיבור לחשמל מהשטות הזאת של לקבל אישור של תאגיד המים

וליד טאהא:  זה הכול

וליד טאהא:  תודה רבה

ארז מלול: תודה רבה, חבר הכנסת ווליד טאהא

ארז מלול:  אני מזמין את כבוד השר משה ארבל להציג את עמדת הממשלה ביחס להצעת החוק

ארז מלול:  עשר דקות לרשותך

וליד טאהא: משה, תסביר מקצועית, תגיד למה אתה תומך

הפנים משה ארבל: מכובדי היושב-ראש, חבריי חברי הכנסת, כבוד מציע ההצעה, קיבלתי עשר דקות על פי התקנון, אני לא בטוח שאני אצטרך את כולן - -      

ארז מלול: עד עשר דקות

הפנים משה ארבל: - - אז ייתכן שלאחר המענה המנומק אנחנו נעבור לדבר גם על נושאים נוספים, ככל שיותיר לנו הזמן

וליד טאהא: הנושא כל כך חשוב - - -     

הפנים משה ארבל: אני מסכים, ולכן אני פותח בנושא החשוב הזה

הפנים משה ארבל:  לפני שאני אקרא את מה שכתבו לי, אני באמת רוצה לעדכן את אזרחי ישראל על פעולות משמעותיות רבות שאנחנו מבצעים

הפנים משה ארבל:  בעקבות חקיקה שאתה מציע, חבר הכנסת ווליד טאהא

הפנים משה ארבל:  יחד עם חבריך ועם שרת הפנים הקודמת אילת שקד קידמתם את חוק החשמל בקדנציה הקודמת

הפנים משה ארבל:  אני רוצה לומר לאזרחי ישראל שכן, יש בשורות בהצעה הזאת

הפנים משה ארבל:  החוק הזה בסופו של דבר מניב תוצאות

ארז מלול: חבר הכנסת אושר שקלים, זה מפריע לכבוד השר

הפנים משה ארבל: חתמנו וחיברנו חיבור לחשמל - -      

ארז מלול: חבר הכנסת אלמוג כהן

הפנים משה ארבל: - - שכונה אחת ביישוב בית ג'ן

הפנים משה ארבל:  כרגע היישוב אבו גוש בהליכים סטטוטוריים לאישור, ואני מברך על זה

הפנים משה ארבל:  בנוסף, ישנה שכונה בעוספיא; אגב, אפרופו פוליטיקה, לצערי הרב, מתעכבת מצד הרשות בגלל שמדובר בשכונה מוסלמית, והנחיתי את מינהל התכנון להתעלם

הפנים משה ארבל:  אנחנו רואים בני אדם, אנחנו לא רואים עדות, לא רואים מגזרים, ואנחנו צריכים לחבר איפה שאפשר ואיפה שזה עומד בהוראות החוק, ואנחנו עושים את זה

הפנים משה ארבל:  אנחנו עושים את זה, ושמחים לעשות את זה, כי בסופו של דבר, המטרה של כולנו היא לאפשר לילד לחלום ולהגשים חלומות

הפנים משה ארבל:       יחד עם זאת - - -     

וליד טאהא: - - - באום אל-פחם, ומלא יישובים

הפנים משה ארבל:  אדוני המציע, גם אתה כיושב-ראש ועדת הפנים – היית יושב-ראש מצטיין – אתה יודע לעומק את הדילמה האמיתית שיש בהצעת חוק מעין זו

הפנים משה ארבל:  מצד אחד, אנחנו כולנו רוצים לייצר מוטיבציה להסדרה

הפנים משה ארבל:  ביקרתי בכפר כמא, יישוב צ'רקסי – אין בית אחד בלי היתר בנייה

הפנים משה ארבל:  זה הישג אדיר

הפנים משה ארבל:  זו תרבות שמכבדת את הוראות החוק, שמבינה את החשיבות של ההסדרה

הפנים משה ארבל:  אנחנו רוצים לדחוף את האוכלוסייה לכיוון הסדרה, לכיוון תכנון, לכיוון תהליכים שבאמת יאפשרו להם לא להיות עבריינים

הפנים משה ארבל:  מצד שני, החקיקה הזו – שזו לא החקיקה שאתה העברת בכנסת הקודמת – היא חקיקה מרחיקת לכת

הפנים משה ארבל:  אנחנו עלולים להגיע למצב שנפחית את המוטיבציה להיכנס להליכי הסדרה, ומזה אני חושש

וליד טאהא: ההצעה הזאת?      

הפנים משה ארבל: אני מדבר גם על ההצעה הזו

וליד טאהא: אין שום קשר להסדר – להפך

וליד טאהא:  אדוני שר הפנים, דובר על אנשים עם אינטרס

וליד טאהא:  עשו את כל ההסדרות כדי לקבל היתר, אבל בגלל שתאגיד המים לא עשה תשתית ביוב בשכונה שלהם, לא מחברים אותם לחשמל, זה הכול

הפנים משה ארבל: זה במצב החוקי?     

וליד טאהא: הם עם היתרים

הפנים משה ארבל: ווליד, אני שואל אותך היום

הפנים משה ארבל:  במצב החוקי הקיים היום ללא תיקון חקיקה, אין סמכות למוסדות התכנון להכניס את זה במסגרת החוק הקיים, החוק שהעברתם?     

וליד טאהא: אני רוצה לנתק את קטע התאגיד מלתת חיבור חשמל, זה הכול

הפנים משה ארבל: אני אתייחס כמובן לטקסט שנכתב לי על ידי גורמי המקצוע

הפנים משה ארבל:  בנוסף, אני מתכוון גם להידרש לסוגיה הזו

הפנים משה ארבל:  וגם אם אולי לא יהיה רוב בהצבעה כאן במליאה, אני חושב שבסוף, אם אנחנו יכולים לייצר תשתית שתקדם את התהליך בהליכים מינהליים - - -     

וליד טאהא: כשאתה מסיים להקריא את התשובה, אם אתה רוצה להתייחס באמת וברצינות להצעה – אנחנו לא נצביע, ונדבר על זה

הפנים משה ארבל: 	 	אני רוצה תמיד להתייחס ברצינות להצעה

הפנים משה ארבל:  אף פעם לא לקחתי הצעות כמשהו שצריך להעביר איתו את הזמן ביום רביעי בכנסת

הפנים משה ארבל:  אני רוצה להתייחס ברצינות להצעה

הפנים משה ארבל:  תן לי להשיב את תשובת המשרד, ותחליטו אחר כך כיצד לנהוג

אלעזר שטרן: - - -      

מיקי לוי: לא

מיקי לוי:  הוא מתחייב לבדוק את זה, אז הוא מוותר על ההצבעה

הפנים משה ארבל: למה? אבל אולי יעניין אתכם מה כתבו גורמי המקצוע

קריאה: - - -     

הפנים משה ארבל: כן, נמצא מועד אחר

הפנים משה ארבל:       אז קודם כול, לטובת הפרוטוקול אני אקריא את עמדת גורמי המקצוע

הפנים משה ארבל:  לאחר מכן, כפי שאדוני מציע – הצבעה במועד אחר

הפנים משה ארבל:  אנחנו נכבד את ההצעה הזו, וגם באמת נקיים דיון מעמיק יותר

ארז מלול: הלוואי שיגיעו באמת להסכמה בנושא

הפנים משה ארבל: עניינה של הצעת חוק זו היא ביטול ההוראה הקיימת בחוק התכנון והבנייה, התשכ"ה–1965, הדורשת אישור תאגיד המים והביוב שלפיו בניין חדש חובר לפתרון שפכים כתנאי לקבלת אישור הרשות המאשרת חיבורי חשמל, מים וטלפון לאותו הבניין

הפנים משה ארבל:  הצעת החוק מבקשת לבטל את ההוראות שנקבעו בחוק על מנת להתמודד עם תופעות עברייניות הבנייה

הפנים משה ארבל:  סעיף 157א התווסף לחוק בשנת 1981, מתוך צורך לסייע באכיפת דיני התכנון והבנייה

הפנים משה ארבל:  מטרתו היא לוודא שחיבור בניין למערכות התשתית השונות נעשה רק לאחר שהרשות המאשרת, המורכבת מיו"ר הוועדה ומהנדס הוועדה, מצאה כי ניתן היתר בנייה כדין

הפנים משה ארבל:      סעיף 157א(ה)(3) אשר מוצע בהצעה זו לבטלו, התווסף בשנת 2001, במסגרת חקיקתו של חוק תאגידי מים וביוב, התשס"א–2001

הפנים משה ארבל:  סעיף זה מוסיף ומחזק את הוראות החוק והצורך בבנייה כדין בטרם יחובר הבניין לתשתיות מים, חשמל וטלפון, ומבטיח כי אף החיבור לתשתית הביוב תיעשה בבנייה שהיא תוצאה של תכנון ורישוי כדין

הפנים משה ארבל:      ביטול של ההוראה הקיימת בחוק התכנון והבנייה כפי שמוצע בהצעת החוק, מנוגד לעקרונות ולצורך בתכנון רישוי בנייה כדין, פוגע בתמריץ לבנייה חוקית ולהסדרת הבנייה, ועלול להביא למפגע תברואתי

הפנים משה ארבל:  אזכיר שבכנסת ה-24 תוקן חוק התכנון והבנייה תיקון משמעותי – ביוזמתך, אדוני, גם כן –  במסגרתו ניתנה הקלה בעניין חיבור לחשמל, וסעיף 157א רוכך משמעותית

הפנים משה ארבל:  המציע היה אז יושב-ראש ועדת הפנים, והתיקון נעשה בניגוד לעמדת האופוזיציה דאז

הפנים משה ארבל:  טרם ייעשו שינויים נוספים בחוק, צריך לבחון היטב מה תוצאות התיקונים הקודמים, האם האיזונים שנעשו נכונים, וכיוצא בזה

הפנים משה ארבל:  עמדת גורמי המקצוע – כאמור, ובהתאם, ועדת שרים לחקיקה החליטה להתנגד להצעת החוק

הפנים משה ארבל:  אני מציע לקבל את הצעתו של חברי, ולקבל הצבעה במועד אחר כדי שבאמת נוכל ללבן את הסוגיה, ולקיים עליה דיון מעמיק, ולבחון אותה על השלכותיה

הפנים משה ארבל:      אני רוצה באותה הזדמנות שיש לי כאן להזכיר, חבריי חברי הכנסת, ולהעלות את זכרו של מהנדס מועצת ג'דיידה מכר, שנרצח אתמול בדם קר, באכזריות שאין לתאר

הפנים משה ארבל:  אני קראתי אתמול גם לשירות הביטחון הכללי להיכנס לחקירה

הפנים משה ארבל:  ככל שהרצח הזה בוצע לנוכח תפקידו, הרי שזו פגיעה בסמלי שלטון, ואנחנו חייבים יחד – ימין ושמאל, דתיים וחילונים, יהודים וערבים, קואליציה ואופוזיציה – לקרוא למיגור התופעה הרעה הזו

הפנים משה ארבל:  יהי זכרו ברוך

הפנים משה ארבל:  תודה

ארז מלול: תודה רבה

ארז מלול:  כאמור, חבר הכנסת המציע, ווליד טאהא, הגיע להסכמה עם שר הפנים משה ארבל לדחות את ההצבעה למועד אחר

ארז מלול:  לכן, נעבור להצעת החוק הבאה

ארז מלול:  חבריי חברי הכנסת, אפשר קצת שקט במליאה? אין הצעת חוק

ארז מלול:  אין הצבעה

ארז מלול:  אין הצבעה

ארז מלול:  עליזה, אני לא שומע את עצמי

ארז מלול: [הצעת חוק פ/4177/25; נספחות

ארז מלול: ] 

ארז מלול: נעבור לנושא הבא – הצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), התשפ"ד–2024, של חבר הכנסת חנוך דב מלביצקי

ארז מלול:  אני מזמין את חנוך

ארז מלול:  חברי הכנסת, חבר הכנסת פינדרוס, חבר הכנסת פינדרוס

ארז מלול:  עשר דקות לרשותך

חנוך דב מילביצקי:  תודה, אדוני היושב-ראש

חנוך דב מילביצקי:  אדוני השר, חבריי חברי הכנסת, כנסת נכבדה, היום אני מתכבד להציג את הצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), התשפ"ד–2024

חנוך דב מילביצקי:  ההצעה קובעת בחוק צער בעלי חיים איסור על זיווג ומכירה של כלבים וחתולים, למעט כלבים המיועדים להיות כלבי נחייה, או לצורכי מערכת הביטחון, ומקרים חריגים באישור הממונה, ובכפוף לתנאים מסוימים

חנוך דב מילביצקי:  עוד מוצע כי במקרה שזווג כלב או חתול או שצאצאיו נמכרו ללא אישור, יורה הגורם המוסמך על עיקור או סירוס בעל החיים או צאצאיו, והבעלים יחויב בכפל ההוצאות – ולאפשר לבית משפט השלום להוציא צו לתפיסת בעל החיים או צאצאיו לצורך עיקור או סירוס

חנוך דב מילביצקי:  הגורם המוסמך רשאי להורות שלא לעקר או לסרס מנימוקים מיוחדים ובכפוף לתנאים

חנוך דב מילביצקי:  עוד מוצע כי הפרת ההוראות תהיה עבירה שדינה מאסר שנה, או קנס של עד 75,300 שקלים

חנוך דב מילביצקי:       בגדול, במה אנחנו באים לטפל? ואני אתחיל בסיפור אישי

ארז מלול: חבר  הכנסת אברהם בצלאל

ארז מלול:  בבקשה

ארז מלול:  זה מפריע

ארז מלול:  זה מפריע

חנוך דב מילביצקי: טוב

חנוך דב מילביצקי:  אנחנו, המשפחה שלנו, אימצנו כלב בערך לפני שנה וחצי, משהו כזה

חנוך דב מילביצקי:  הכלב שאימצנו הוא כלב מכלבייה, כנעני מעורב, לא מסוג הכלבים שיש להם הרבה דרישה בדרך כלל, כלב בן שנתיים וחצי

חנוך דב מילביצקי:  הוא היה מאוד מאוד תוקפן בהתחלה, אבל היה שם משהו בעיניים שהילדים ראו, והחלטנו שאנחנו הולכים על זה

חנוך דב מילביצקי:  והיה לא פשוט בהתחלה

חנוך דב מילביצקי:  זה היה כלב שעבר התעללות ומכות, והיה לו חשש מאנשים וחשש בכלל

חנוך דב מילביצקי:  אבל היום, שנה וחצי אחרי, יש לנו בן משפחה שנותן לנו אהבה בכמויות שפשוט לא ייאמנו

חנוך דב מילביצקי:  זו פשוט חוויה מדהימה לראות אותו, ובאופן אישי, הוא והבת הקטנה שלי הם היחידים שאכפת להם שאני בא הביתה

חנוך דב מילביצקי:  כל השאר, אני נמצא, לא נמצא – אדישים לגמרי

חנוך דב מילביצקי:      היום למדתי שבסך הכול מבין הכלבים הרשומים במדינת ישראל – כלבים רשומים זה כלב שנרשם איפה שצריך, שעובר בדיקות כמו שצריך, שמשולמת עליו אגרה ורישיון וכל הדברים האלה – יש למעלה מ-50,000 כלבים כאלו במדינת ישראל

חנוך דב מילביצקי:  רק כ-27% מהם הם מעורבים, דהיינו, כל השאר הם כלבים גזעיים

חנוך דב מילביצקי:  עכשיו, הנושא הזה של כלבים גזעיים הוא תעשייה משגשגת, מסתבר, תעשייה שבה לוקחים כלבים ממין זכר וממין נקבה ומחזיקים אותם בתנאים-לא-תנאים כדי להרביע ולהרבות אותם, ומוכרים את הצאצאים בכסף גדול

חנוך דב מילביצקי:  אין שם תנאים מינימליים, אין פיקוח

חנוך דב מילביצקי:  זו חמדנות לשמה, אכזריות לשמה

חנוך דב מילביצקי:  בטח ובטח שלא היינו מעלים על דעתנו להחזיק אנשים בתנאים כאלה ולמטרה כזאת

ארז מלול: להזכירך, חבר הכנסת, צער בעלי חיים זה מהתורה

חנוך דב מילביצקי: לגמרי

ארז מלול: איסור חמור

חנוך דב מילביצקי: לגמרי

ארז מלול: אתה בטוח יודע מזה

חנוך דב מילביצקי: לגמרי

חנוך דב מילביצקי:  זה לא מוסרי, זה לא דתי

חנוך דב מילביצקי:  זה לא שום דבר שקשור לדבר הזה

חנוך דב מילביצקי:      לכן כשהגיעה אליי חברתי המדהימה יסמין פרידמן עם הנושא הזה והעלתה את זה בפניי בפעם הראשונה, שמחתי להירתם למשימה

חנוך דב מילביצקי:  במשימה הזו עזרה מאוד נטע מולכו הבלתי-נדלית, וגם היא לקחה את זה על עצמה ודחפה חזק קדימה

חנוך דב מילביצקי:  גם טל גלבוע מאצלנו מאוד תמכה ועזרה ועודדה

חנוך דב מילביצקי:  בזמן האחרון גם קיבלתי הודעות מכל מיני אנשים – את חלקם אני מכיר, את חלקם בכלל לא – ששמעו על החוק הזה, ובאים ואומרים: איזה יופי, איזה דבר גדול אתם עושים

חנוך דב מילביצקי:  אז זה באמת דבר גדול

חנוך דב מילביצקי:  אני רוצה להודות גם למנכ"ל משרד החקלאות אורן, ולשר דיכטר

ארז מלול: ולסגן השר

חנוך דב מילביצקי: ולסגן השר, כמובן, משה אבוטבול – שהבינו את האירוע, שמוכנים להתגייס לדבר הזה, וסיכמנו מראש שנעבוד בתיאום איתם ועל פי הנחיות המומחים, ובוועדה בעצם ניקח ונרכז את כל הנושא הזה ונוציא חוק שיהיה טוב, נכון, מוסרי, שיראה חמלה לבעלי החיים, ויעשה אותנו מדינה קצת יותר טובה

חנוך דב מילביצקי:  תודה רבה

חנוך דב מילביצקי:  תודה רבה לכולם

ארז מלול: תודה רבה, חבר הכנסת מלביצקי

ארז מלול:  להצעה זו הוצמדה הצעת חוק נוספת של חברת הכנסת יסמין פרידמן

ארז מלול:  אני מזמין את חברת הכנסת יסמין פרידמן לנמק את הצעת החוק

יסמין פרידמן: תודה, אדוני היושב בראש

יסמין פרידמן:  חבריי חברי הכנסת, נכון, פתאום להתעסק בדבר כזה נראה מנותק, אבל זה לא

יסמין פרידמן:  פיצוץ האוכלוסין של כלבים משוטטים במדינת ישראל הוא מכת מדינה בעיקר בצפון ובדרום

יסמין פרידמן:  בעקבות המלחמה עוד מאות כלבים נכנסו מתוך עזה לאזור מדינת ישראל, מטילים אימה, טורפים טליים ועגלים ומשוטטים בכל מקום

יסמין פרידמן:       לצערי, לאורך השנים המדינה כשלה בטיפול שלה בסוגיה הזו

יסמין פרידמן:  אבל כדי לטפל בזה צריך לעשות שני דברים: הראשון הוא עקר-סרס-החזר, גם על זה אנחנו עובדים; והדבר השני הוא החקיקה הנ"ל של איסור זיווג ומכירה

יסמין פרידמן:  כמו שחברי חבר הכנסת חנוך מלביצקי אמר, 50,000 כלבים נרשמו בשנת 2023; רק 12,000 מהם הם כלבים מעורבים – 27%

יסמין פרידמן:  הנתון הזה הוא מזעזע

יסמין פרידמן:  הפכנו להיות מדינת הכלב הגזעי הקטן שנותנים כמתנה לילד

יסמין פרידמן:       אבל יש לזה מחיר כבד, כי במקביל אלפי כלבים מעורבים בריאים מומתים בזריקות רעל ובירי בשטחים הפתוחים

ארז מלול: חבר הכנסת מלביצקי, זה החוק שלך

יסמין פרידמן: עוד ועוד דיווחים על חוות הרבעה פיראטיות שמחזיקות כלבות בתנאים מזוויעים ללא אור, בתוך כלובים קטנים מלוכלכים; עושים כסף על גבן של הכלבות האומללות

יסמין פרידמן:  אין פיקוח, אין מיסים

יסמין פרידמן:  ארגוני פשיעה רבים התלבשו על הענף המניב, והטיפול בכלבים הלא-מאומצים נופל על פעילי בעלי החיים ועל העמותות

יסמין פרידמן:      אז הגיע הזמן שהנושא הזה יטופל

יסמין פרידמן:  הגיע הזמן להקשות על סוחרים חסרי לב ומצפון

יסמין פרידמן:  ההצעה קובעת קנס של מעל 70,000 שקלים על סחר כזה

יסמין פרידמן:  אני מאוד מקווה שההצעה הזאת תתקדם במהרה, תיכנס לתוקף ותביא מזור גם לכלבים וגם לפעילי בעלי החיים

יסמין פרידמן:      שנתיים וחצי אני עובדת על הצעת החוק הזו ומנסה לקדם אותה

יסמין פרידמן:  זה לא היה קורה בלי באמת שותפות מקסימה ביני לבין חבר הכנסת חנוך מלביצקי ובלי נטע מולכו, היועצת של אופיר כץ

יסמין פרידמן:  אני מודה לך מעומק הלב על זה שאכפת לך, על זה שהרמת את הכפפה, על זה שאת מתרוצצת, ואנחנו כולנו מעבירים את החוק הזה ביחד

יסמין פרידמן:  אני מקווה שזה יקרה מהר

יסמין פרידמן:  תודה רבה לכם

ארז מלול: תודה רבה

ארז מלול:  בשם הממשלה ישיב סגן שר החקלאות, ידידי חבר הכנסת הרב משה אבוטבול

ארז מלול:  עשר דקות לרשותך

משה אבוטבול: כבוד היושב-ראש, כנסת נכבדה, ידידי היושב-ראש ארז, חבר הכנסת ארז, עו"ד ארז מלול, החברים היקרים שנמצאים כאן באולם - -     

ארז מלול: חבר הכנסת יוראי, אתה מפריע לסגן השר

משה אבוטבול: - - וגם המגישים הנכבדים חבר הכנסת חנוך, חברת הכנסת יסמין, שהגישו את הבקשה – אז אני קודם כול אענה בצורה פורמלית את התגובה שלנו, של המשרד, משרד החקלאות, שעומד בראשו ידידי שר החקלאות מר אבי דיכטר, ונתבקשתי על ידו להגיב כסגן שר על הצעת החוק

משה אבוטבול:       בואו נעשה קודם כול ספוילר: אנחנו תומכים

משה אבוטבול:  עשינו ספוילר, עכשיו אנחנו יודעים – תומכים

משה אבוטבול:  אבל בואו נאמר כמה מילים לפני ואחרי - - -     

ארז מלול: חבר הכנסת סעדה

משה אבוטבול: נאמר כמה מילים בנושא הזה, כן

ארז מלול: חבר הכנסת עודד פורר, זה מפריע

ארז מלול:  בוא נסיים את המשמרת שלי בלי קריאות

ארז מלול:  אפשר? לא הייתה קריאה אחת במשמרת הזאת

משה אבוטבול: טוב

משה אבוטבול:  אז אני רוצה באמת לקרוא את העמדה שלנו, משרד החקלאות, הלשכה המשפטית

משה אבוטבול:  עמדת הממשלה ביחס להצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), התשפ"ג–2023: הצעת החוק מבקשת להתמודד עם תופעת הכלבים והחתולים הנטושים והמשוטטים באמצעות איסור זיווגם ומכירתם למטרות רווח על ידי אנשים פרטיים, בפרט בעלים של כלבים וחתולים גזעיים

משה אבוטבול:      בהתאם להצעת החוק, אדם שיזווג את הכלב או החתול שלו, אלא אם כן מדובר בכלב נחייה או לצורכי מערכת הביטחון, דינו מאסר של שנה או קנס עד 75,300 ש"ח

משה אבוטבול:  בנוסף, הכלב או החתול ייתפסו ויעברו עיקור או סירוס

משה אבוטבול:  זוהי ההצעה

משה אבוטבול:      המנגנון – האמת היא שהמנגנון אינו ישים

משה אבוטבול:  למה? הוא מטיל על הציבור גזרה שאינו יכול לעמוד בה ואינו אכיף

משה אבוטבול:  בעוד שלגבי כלבים קיימים חובת רישום, סימון ודיווח למרשם הארצי לכלבים, לגבי חתולים אין חובה כזאת

משה אבוטבול:  בנוסף, ספק אם ניתן להטיל אחריות על הבעלים של חתול לגבי זיווג בעת יציאתו החוצה, שלא תמיד נעשה בשליטתו

משה אבוטבול:      גם לגבי הכלבים, אין בעולם תקדים שמחייב אדם למנוע זיווג, למעט במקרה של גזעיים מסוכנים, כאשר התכלית היא שמירה על ביטחון הציבור

משה אבוטבול:  קביעת חובה כזאת לא תאפשר פעילות אחראית של כלבנות וכלבים גזעיים ותגביל את חופש העיסוק בתחום

משה אבוטבול:  הצעת החוק בנוסחה הנוכחי מעלה קשיים גם במישור האכיפתי בשל הקושי לאתר המלטות בבתים פרטיים וגם בשל הצורך במנגנון ההלשנה של אדם כלפי חברו

משה אבוטבול:      יחד עם זאת, וזו באמת שורת הסיום – יחד עם זאת, החלטנו במשרד לתמוך בקריאה הטרומית בלבד כדי לקדם את הנושא החשוב של צמצום ההתרבות הבלתי-מבוקרת של כלבים והמלטות של גורים שלא נמצא להם בית וננטשים כך, ולקדם בתיאום מלא עם משרד החקלאות ופיתוח הכפר אסדרה של תחום הריבוי והזיווג של הכלבים בבתי הגידול, לרבות רישום של גורים בפיקוח על מקורותיהם

משה אבוטבול:  כיוון שכיום חוק צער בעלי חיים אינו כולל סמכות כזאת, דרך המלך היא לתקן את סעיף הסמכות בחוק ולהתקין תקנות על מנת שהאסדרה תהיה בתקנות מכוח החוק

משה אבוטבול:      לפיכך, אני קורא לכם לתמוך בהצעה במתווה הזה, וכמובן בהמשך אנחנו ניתן עוד הערות או דברים בתיאום פעולה

ארז מלול: תודה רבה

משה אבוטבול: אני רוצה לומר עוד כמה מילים, היות שהשעון עומד לרשותי, וגם קצת לדבר על הסוגיה הזאת

משה אבוטבול:  חשוב לי להדגיש שכאשר מוניתי על ידי שר החקלאות היקר שלנו, מר אבי דיכטר, לכמה תחומים במשרד – גם על רשויות הניקוז, גם על מניעת חסמים בכל מיני דברים שבמשרד, גם נושא של מצוות התלויות בארץ, ארגון מתנדבים לחקלאים בתקופת המלחמה וגם בנושא של רווחת צער בעלי החיים וכו' וכו' - - -       

יוראי להב-הרצנו: - - -      

משה אבוטבול: בעלי החיים, בוודאי, רווחת בעלי החיים, מניעת צער בעלי חיים

משה אבוטבול:  הסברתי לאדוני השר שיש לי הערכה מאוד גדולה לפועלו בכלל למען ביטחונה של מדינת ישראל גם בעבר וגם כיום, ואמרתי לו שהדבר הזה די קרוב לליבי, היות שבאמת כל הנושא הזה של צער בעלי חיים מעוגן – יסמין, זה מעוגן לא רק במה שאת רוצה לעגן, בספר החוקים, אלא בספר חוקי-החוקים שלנו, בתורה הקדושה, שהוא הספר ההיסטורי של העם היהודי, שדורש מאיתנו לרחם על בעלי החיים

משה אבוטבול:  בספר החינוך, שמסביר את טעמי המצוות, נכתב שהאיסור הזה הוא לא רק – שימי לב – לא רק לא לצער בעלי חיים, אלא גם יש חיוב להציל את אותם בעלי חיים אם יש דבר שמצער אותם, שזה דבר שאנשים אולי חושבים: אוקיי, אני לא עושה רע לבעל החיים – אבל לא, לא רק שאתה לא עושה רע, אומר "מנחת חינוך", אלא אתה גם צריך לפעול אקטיבית ולדאוג שלא יצערו את אותם בעלי חיים

משה אבוטבול:      מובן שיש בנושא הזה מחלוקת בחז"ל, האם מצוות והנושא של בעלי חיים הוא מדאורייתא, מהתורה, או שזה בא מדרבנן, מהחכמים שתיקנו את זה

משה אבוטבול:  אבל לא משנה, בכל מצב זה מראה שזה נושא חשוב ביותר, כל צער בעלי החיים, שאנחנו מחויבים לנושא הזה

משה אבוטבול:      אתן רק כמה דוגמאות קטנות כדי שתהיה לנו תמונה מלאה, בעזרת השם, וחשוב לי שתביני, גברת יסמין, שאין דבר חדש תחת השמש

משה אבוטבול:  המקורות שלנו הם ברוכים ביותר, אנחנו לא ניגשים לעמי העולם כדי לקחת, הכול מופיע

משה אבוטבול:  אנחנו אומרים שלוש פעמים בקריאת שמע את הדבר העוצמתי הזה: "ונתתי עשב בְּשָׂדְךָ לִבְהֶמְתֶּךָ, ואכלת ושבעת"

משה אבוטבול:  האם מצווה קודם כול – יסמין, תמצאי אנשים כאלה טובים, שקודם כול נותנים אוכל לבהמה, ולאחר מכן נותנים אוכל לעצמם

משה אבוטבול:  זה בקריאת שמע, הטקסט הכי חשוב בעולם היהודי

משה אבוטבול:  אנשים מתו עם הטקסט הזה וחיו עם הטקסט הזה

משה אבוטבול:  אז תביני שהנושא הזה מעוגן שם ואפילו מחמיר יותר עם זה שצריכים לתת אוכל לבהמה קודם

משה אבוטבול:          פריקת עול – כי תראה את חמור שונאך רובץ בדרך – אתה צריך לבוא ולעזור לו, אבל תשמע, אני והוא לא בקשר, אנחנו לא חברים, אין שום דבר – "עזֹב תעזֹב עִמוֹ"

משה אבוטבול:  אומר התרגום על זה: פרוק מה דבליבך עלוהי

משה אבוטבול:  יש לך אצלו כל מיני חשבונות? החמור הזה שעליו יש משא עכשיו לא צריך לסבול

משה אבוטבול:  תעזור לו, בבקשה, שלא יקרוס אותו חמור

משה אבוטבול:      והדבר האחרון שחשוב לי שתדעי, גב' יסמין, בנושא של השחיטה היהודית: אנחנו לא מתעלמים מזה שלא כולם לא טבעונים ולא צמחונים

משה אבוטבול:  אנחנו, העם היהודי, כבר מימי משה רבנו – מה אמרו למשה רבנו? הבה לנו בשר

משה אבוטבול:  רוצים בשר

משה אבוטבול:  אין דבר כזה להיות פרווה; אוכלים בשר

משה אבוטבול:  אז תדעי לך שהשחיטה היהודית במקורות, כשבודקים את הסכין ורק עם סכין חדה ביותר ובדוקה – היא המועדפת על אותן בהמות, לא ירייה, לא נחירה, לא דברים כאלה

משה אבוטבול:  זה גם מעוגן במחקרים אמיתיים

קריאה: - - -      

משה אבוטבול: ואני בנושא הזה עושה עבודה מאוד גדולה כדי לשכנע את אותן מדינות אירופה הנאורות שאוסרות את השחיטה היהודית שם

משה אבוטבול:  אז הבהמה מופיעה בספרים הקדושים שלנו, והיא הכי פחות סובלת בדרך היהודית שבה אנחנו שוחטים אותה, כי אחרי הכול אנחנו צריכים בשר

משה אבוטבול:      ולסיום, אני רוצה להודות לגב' יסמין פרידמן מיש עתיד, שעוזרת לי, וביחד אנחנו משתפים פעולה

משה אבוטבול:  גילינו שיש הרבה דברים משותפים בינינו – לא רק זה שגם היא באר שבעית וגם אני באר שבעי, זה לחוד; יש לנו גם דברים משותפים בעניינים של תוכן

משה אבוטבול:  אני רוצה גם להודות לחנוך היקר על הצעת החוק

משה אבוטבול:  איפה חנוך? הינה, עכשיו הוא גם משמש ממלא מקום יושב-ראש הכנסת

משה אבוטבול:  חנוך, תודה רבה לך

משה אבוטבול:  תודה גם לגב' טל גלבוע, יועצת ראש הממשלה מר בנימין נתניהו, לנושא הזה, וגם כל הח"כים שפועלים כל השנה יד ביד איתנו, עם משרד החקלאות, וכמובן, לצוות המקצועי שלנו – המנכ"ל היקר שלנו, המשנה למנכ"ל וכל הצוות שעובד שם

משה אבוטבול:  תודה רבה לכם

חנוך דב מילביצקי: תודה רבה

חנוך דב מילביצקי:       אנחנו מצביעים על הצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), התשפ"ד–2024, של חבר הכנסת חנוך מלביצקי, אני

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 26 

חנוך דב מילביצקי: נמנעים – אין  

חנוך דב מילביצקי: 26 בעד, אין מתנגדים, אין נמנעים

חנוך דב מילביצקי:  אני קובע שהחוק עבר בקריאה הטרומית ויועבר להמשך דיונים בוועדת החינוך, התרבות והספורט

חנוך דב מילביצקי:      אנחנו נעבור להצבעה על הצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), התשפ"ג–2023, של חברי הכנסת יסמין פרידמן, יוראי להב הרצנו ונאור שירי

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 25 

חנוך דב מילביצקי: נמנעים – אין  

חנוך דב מילביצקי: 25 בעד, אין מתנגדים, אין נמנעים

חנוך דב מילביצקי:  אני קובע כי הצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), התשפ"ג–2023, עברה בקריאה טרומית ותעבור גם היא לוועדת החינוך, התרבות והספורט

קריאה: תודה רבה

חנוך דב מילביצקי: תודה לכם

חנוך דב מילביצקי: [הצעת חוק פ/3887/25; נספחות

חנוך דב מילביצקי: ] 

חנוך דב מילביצקי: חברי הכנסת, הצעת חוק הרחבת האמצעים למאבק בארגוני פשיעה (תיקוני חקיקה), התשפ"ג–2023, של חבר הכנסת משה סעדה

חנוך דב מילביצקי:  חבר הכנסת סעדה, בבקשה

משה סעדה: אדוני היושב-ראש, חבריי חברי הכנסת, לפני כשלוש שנים שודרה בטלוויזיה הסדרה "השוטרים"

משה סעדה:  מי שלא ראה את הסדרה, אני ממליץ לו לראות

משה סעדה:  הסדרה עסקה בשוטרים מנהריה שביקשו לנקום בעבריינים מארגון פשיעה שהשתלטו על העיר נהריה

משה סעדה:  העבריינים גבו דמי חסות מעסקים בעיר, השליכו רימונים אל עבר נבחרי ציבור, זרקו רימונים לבתי שוטרים וירו טיל לאו אל עבר תחנת המשטרה

משה סעדה:  המציאות במקרה הזה עלתה על כל דמיון

משה סעדה:  למי שלא יודע, הסדרה הזאת מבוססת על סיפור אמיתי – תיק שהיה באחריותי בעת שכיהנתי כפרקליט בפרקליטות

משה סעדה:  בסיפור האמיתי השוטרים הניחו מטענים, ולאחר מכן כמח"ש פענחנו את הפרשייה, הם נעצרו ונכנסו לכלא

משה סעדה:  אבל מה שלא כולם יודעים הוא שגם לאחר שהם שוחררו, העבריינים ניסו להתנקש באחד השוטרים ופצעו אותו

משה סעדה:      כמנהל בפרקליטות נתקלתי לא אחת בהתנהלותם של ארגוני הפשיעה

משה סעדה:  באחד המקרים במחלקה לחקירות שוטרים, כשטיפלנו בנושא של ארגון פשיעה, מפקד הצוות חטף רימון, נזרק רימון אל ביתו באישון ליל

משה סעדה:  נאלצנו להבריח אותו מהבית ולהגלות אותו מחוץ למקום מגוריו

משה סעדה:  תבינו, הוא היה מאובטח במשך כמה שנים, ועד היום, עד היום – עברו למעלה משש, שבע שנים – התיק לא פוענח

משה סעדה:  גם פרקליטים אחרים שטיפלו בתיקים של ארגוני פשיעה מצאו את עצמם לא מעט פעמים מאוימים על ידי ארגוני הפשיעה ונאלצו להסתובב עם מאבטחים

משה סעדה:  במקרה אחר, קצין משטרה בכיר שהתפקיד שלו היה להיות אחראי לטיפול בארגוני הפשיעה – זה התפקיד שלו – נקלע לזירת רצח שלא בטובתו

משה סעדה:  נודע לו שנרצח אדם בסמוך אליו

משה סעדה:  אתם יודעים מה הוא עשה? הוא נמלט, דילג על הגופה והלך את ביתו

משה סעדה:  ברור לכם למה הוא עשה את זה

משה סעדה:       לאחרונה פורסם בעניין שב"ס – בשב"ס קיבלו הנחיה שכאשר מדובר בעבריין שהוא ראש ארגון פשע, הסוהרים עוטים על עצמם מסכות

משה סעדה:  אתם מבינים? סוהרים פוחדים מהעבריינים, שמא העבריין יפגע במשפחות שלהם

משה סעדה:  השבוע, כמו כל שבוע, שמענו על נרצחים נוספים על רקע פלילי

משה סעדה:  מתחילת פברואר, למי שלא יודע, 13 אנשים נרצחו במדינת ישראל

קריאה: 15

משה סעדה: 15? מי עדכן? אני יודע על 13, כנראה זה מעודכן

משה סעדה:  כמה מהם פוענחו, אתה יודע? אפס

משה סעדה:  בשנה הקודמת 299 אזרחים נרצחו במדינת ישראל

משה סעדה:  כמה מהם פוענחו? אף אחד

משה סעדה:  מה הסיבה? הסיבה העיקרית היא שאנשים חוששים להתלונן, אנשים מפחדים להתלונן

מאיר כהן: או להעיד

משה סעדה: או להעיד

משה סעדה:  מעשי הרצח ברחובות ישראל הופכים להיות דבר שבשגרה

משה סעדה:  התרגלנו למצב הזוי של הפקרות שלטון החוק, שבאופן ישיר פוגע בביטחון אזרחי ישראל

משה סעדה:  מעשי הרצח לא מנותקים מתופעת הפרוטקשן, שמאמללת את חייהם של אזרחים רבים בנגב, בגליל ובערים המעורבות

משה סעדה:  כולנו מכירים את התופעות הקשות של גנבות נשקים, גנבות רכבים, הזרמת סמים לרחובות ישראל, ועוד תופעות חמורות רבות, וכולן פוגעות באזרחי ישראל כולם

משה סעדה:  המחולל המרכזי, ואם לא העיקרי, של כל התופעות הללו הוא ארגוני הפשיעה

משה סעדה:  ארגוני הפשיעה מטילים אימה לא רק על אזרחים, אלא גם על גופי הביטחון, המשטרה ושב"ס

משה סעדה:       במקרים רבים ארגוני הפשיעה הופכים להיות מרכז הכובד השלטוני

משה סעדה:  אני אתן כמה דוגמאות

משה סעדה:  יש מקומות במדינת ישראל שמי שגובה את המס זה לא מס הכנסה, מי שגובה את מס הביטחון זה לא העירייה, זה העבריינים

משה סעדה:  הם גובים פרוטקשן, ומי שלא משלם, אחד דינו – העסק שלו נשרף

משה סעדה:  הם גם המרכז הפיננסי: אם בן אדם רוצה הלוואה, הוא פונה לשוק האפור והוא יקבל הלוואה

משה סעדה:  הם גם סמכות משפטית: אם יש לך הליך משפטי, אתה לא הולך לבית משפט להליך מסורבל, אתה הולך להליך בוררות

משה סעדה:  הם גם סמכות אכיפה: הם משתמשים באיומים ובחיסולים, בכוח שלהם, כדי לאכוף את החוק, במירכאות

משה סעדה:  במקרים רבים הם מנצלים את החשש מהם כדי להרתיע מועמדים אחרים מלהתמודד לבחירות

משה סעדה:  מטבע הדברים הם גם זוכים במכרזים, כי העירייה שייכת להם

משה סעדה:  ככה ארגוני הפשיעה הופכים להיות גורם מרכזי בשלטון הרשמי שאותו פוגש האזרח

משה סעדה:  זו מציאות בלתי מתקבלת על הדעת במדינה מתוקנת, מציאות שבה אין ביטחון אישי לאזרח

משה סעדה:       בימים אלו אנחנו במלחמה קשה עם אויבים שמבקשים להשמיד אותנו, אבל אנחנו צריכים לזכור שגם בתוככי מדינת ישראל יש איום חמור

משה סעדה:  הדברים מקבלים משנה חומרה לאור הקשר ההדוק והעמוק שקיים בין הטרור הלאומני לטרור האזרחי של ארגוני הפשיעה

משה סעדה:  ברור לכולם שיגיע היום שחלק מארגוני הפשיעה יחברו לפעילות הטרור הלאומנית נגדנו

משה סעדה:  אז, הם לא יפנו את הנשק אחד כלפי השני וכלפי האזרחים המסכנים שנסחטים על ידיהם; הם יפנו את הנשק כלפי כוחות הביטחון שלנו וכלפי הציבור היהודי בארץ

משה סעדה:       חשוב להבין, לא מדובר בכמות זניחה של נשקים ולא באיכות זניחה

משה סעדה:  מדובר בכמויות אדירות של אמצעי לחימה, מדובר בעשרות אלפים

משה סעדה:  זה כולל אקדחים, רובים, מקלעים, רובי צלפים, לבנות חבלה, מטולי רימונים ו-RPG

משה סעדה:  RPG זה הנשק שמוכר לכולנו, למי שלא הכיר מהמלחמה האחרונה, וכמה הרס וכמה השמדה הוא מסוגל להוביל

משה סעדה:  זה נשק של מיליציה, זה נשק של צבא

משה סעדה:  כמו ברצועת עזה עד 7 באוקטובר, גם בהקשר של ארגוני הפשיעה אנחנו יושבים על חבית חומר נפץ

משה סעדה:  ומה עושים? מקווים לטוב

משה סעדה:  חושבים שאם נתעלם מהבעיה היא תיעלם

משה סעדה:  ולא, חבריי, היא לא תיעלם

משה סעדה:  היא תתעצם, הבעיה הזאת

משה סעדה:  חלק מהקושי במלחמה בארגוני הפשיעה נובע מהפחד שהם מטילים על כל הסביבה שלהם

משה סעדה:  עובדה זו מקשה מאוד על איסוף הראיות, ומקשה מאוד להביא עדים אל דוכן העדים כדי להעיד נגד ארגוני הפשיעה

משה סעדה:  כתוצאה מכך, ראשי ארגוני הפשיעה מסתובבים חופשי ולא מאחורי סורג ובריח

משה סעדה:       במאבק בטרור הלאומני, החוק מאפשר לגופי הביטחון לנקוט צעדי מניעה משמעותיים ולפעול נגד הארגונים על סמך מידע מודיעיני

משה סעדה:  ככה החוק מאפשר גם ליצור לחץ על הארגון וגם לקבל מידע שיפליל את ראשי הארגון – מדבר על ארגונים, ארגוני טרור

משה סעדה:  היום ברור לכולם שיש השקה וזיקה ברורה בין ארגוני הטרור הלאומני לפלילי

משה סעדה:  הם דומים באופן ההשפעה שלהם ובאופן הפעולה שלהם

משה סעדה:  לכן החובה שלנו היא לפעול ביד קשה גם נגד הטרור הלאומני וגם נגד הטרור הפלילי

משה סעדה:       הצעת החוק שלפניכם היום למעשה לוקחת סמכויות שקיימות נגד הטרור הלאומני, ומעניקה אותן גם למשטרת ישראל, שתוכל להילחם כנגד הטרור הפלילי

משה סעדה:  חשוב לי להדגיש: לא מדובר בסמכויות שיינתנו למשטרה לפעול כנגד כל אזרח

משה סעדה:  אני מדגיש: לא מדובר בפעולות כנגד אזרחים וגם לא כנגד עבריינים רגילים

משה סעדה:  מדובר בפעולות אך ורק נגד משפחות הפשע, אך ורק במאבק נגד ארגוני פשיעה

משה סעדה:  הכלים הללו יאפשרו למשטרה להכריז על ארגון פשיעה על סמך מידע מודיעיני ולפגוע בו בעוצמה במישור הכלכלי

משה סעדה:  כמובן – וחשוב לי להגיד את זה ולהדגיש את זה – הכלים האלו יהיו נתונים לביקורת שיפוטית

משה סעדה:  הכלים הללו ישפרו את היכולת של גופי האכיפה לפעול כנגד ארגוני הפשיעה

משה סעדה:  כולנו יודעים שפריחתם של ארגוני הפשע היא אחד מאתגרי הביטחון החמורים שישראל ניצבת בפניהם

משה סעדה:  עלינו לראות בכך מלחמה הכרחית לכל דבר ועניין

משה סעדה:       לסיום, חשוב לי להדגיש כמה דברים

משה סעדה:  הבנתי מחברי יושב-ראש הקואליציה אופיר כץ, שהאופוזיציה מתנגדת לחוק הזה

משה סעדה:  חבריי, הצעת החוק הזו לא נוגעת לצד פוליטי אחד, היא לא עוסקת באידיאולוגיה שנויה במחלוקת

משה סעדה:  אדרבה, המלחמה בארגוני הפשיעה היא חיונית לכולם

משה סעדה:  כל אזרחי ישראל מאוימים ונפגעים מהם

משה סעדה:  החוק הזה בא להגן על החקלאי היהודי בדרום, על האזרח הערבי במשולש ועל בעל המפעל במרכז הארץ

משה סעדה:  כולם קורבנות של הטרור הזה

משה סעדה:  אני אגיד: כולם וגם כולנו

משה סעדה:  לכן אני מצפה שתקבלו החלטה לגופו של עניין ותתמכו בצורה רחבה בחוק הזה מכל סיעות הבית, כי זה הביטחון של כולנו

משה סעדה:  תודה רבה

חנוך דב מילביצקי: תודה רבה

חנוך דב מילביצקי:  משיב, בשם השר לביטחון לאומי, השר שלמה קרעי, בבקשה

התקשורת שלמה קרעי: אדוני היושב-ראש, כנסת נכבדה, אני אפתח בהקראה של תגובת השר לביטחון לאומי, השר בן גביר, כפי שהעביר לידיי: בשנים האחרונות אנו עדים למגמת עלייה משמעותית במספר אירועי הרצח, ניסיונות החיסול, סכסוכי הדמים והאלימות הגואה בחברה הערבית בהיקפים חסרי תקדים, כאשר לארגוני הפשיעה חלק משמעותי בתופעה זו

התקשורת שלמה קרעי:  מנגד, לצערי הרב, אין מספיק כלים משפטיים חזקים להתמודד מול התחכום ועזות המצח של ארגוני פשיעה אלו

התקשורת שלמה קרעי:  כשר לביטחון לאומי, ובאחריות הממשלה בכלל, שמנו לנו כמטרה מרכזית את המאבק הבלתי-מתפשר בארגוני הפשיעה, פירוקם, הפחתת תופעות הפשיעה והאלימות, ובכך החזרת שלטון החוק והמשילות, החזרת הביטחון האישי ואמון הציבור בממשלה ובמערכת אכיפת החוק

התקשורת שלמה קרעי:  חיזקנו את משטרת ישראל בכוח אדם, במשכורות, בטכנולוגיות ובחקיקה שתעניק למשטרה סמכויות נוספות להתמודד מול ארגוני הפשיעה, אך המלאכה מרובה ויש עוד הרבה לקדם

התקשורת שלמה קרעי:      בימים אלה, במקביל להקמת כיתות הכוננות, חלוקת נשק פרטי לזכאים, מאבק בלתי מתפשר בהסתה, צמצום עד למינימום של המחבלים בבתי הכלא והפסקת הקייטנות, קידום חקיקה למאבק בטרור ולהגנה על קורבנותיו ועוד ועוד, אני וידידי – ככה אומר השר בן גביר – שר המשפטים יריב לוין מקדמים הצעות חוק ממשלתיות חדשניות שיהוו שובר שוויון מול ארגוני הפשיעה בחברה הערבית

התקשורת שלמה קרעי:  הצעת החוק של חברי חבר הכנסת משה סעדה מהווה נדבך נוסף בסל הכלים על מנת לתת כלים להיאבק בארגוני הפשיעה

התקשורת שלמה קרעי:      הצעת החוק שבפניכם נועדה להעניק לשר הממונה על משטרת ישראל ועל ביטחון אזרחי ישראל כלים מינהליים שיאפשרו אכיפה מהירה ויעילה יותר להילחם מול ארגוני הפשיעה, ובכך יאפשרו להציל חיים, פשוטו כמשמעו, של קורבנות חפים מפשע שנפגעים השכם והערב כתוצאה מסכסוכים בלתי פוסקים בין ארגוני הפשיעה

התקשורת שלמה קרעי:  זאת בדומה לסמכויות ולכלים המינהליים הקיימים כבר כיום בחוק לשר הביטחון ביחס לארגוני הטרור

התקשורת שלמה קרעי:      ראשית, מוצע להעניק לשר הממונה סמכות להכריז בצו על חבר בני אדם כעל ארגון פשיעה, וזאת על בסיס בקשה מנומקת של מפכ"ל המשטרה ובכפוף למגבלות המנויות בהצעת החוק; שנית, על מנת להתמודד עם המרכיב הכלכלי של ארגוני הפשיעה ולפגוע באופן משמעותי בנכסיהם וברכושם, מוצע להעניק לשר הממונה סמכות להורות בצו על תפיסה זמנית של רכוש השייך לארגון פשיעה או רכוש שמיועד לביצוע עבירת פשיעה על ידי חבר בארגון או רכוש שנעברה בו עבירת פשיעה או רכוש שהושג או יועד כשכר או כתגמול בעד ביצוע עבירת פשיעה

התקשורת שלמה קרעי:  בנוסף – אני חייב לעצור

התקשורת שלמה קרעי:  סעדה, מה, אתה צריך לשכנע אותם שהם יצביעו בעד החוק? הם כל היום פה צועקים וזועקים - - -      

משה סעדה: - - - את חברי הכנסת הערבים שזועקים זעקה - - -     

מירב בן ארי: אולי לא היית כאן, אבל בכל החוקים הצבענו בעד

התקשורת שלמה קרעי: נו?     

מירב בן ארי: כי בניגוד לאיך שאתה התנהגת, אנחנו מסתכלים על הציבור, ובחוקים טובים – כולל של חנוך שהיה כאן לפני דקה

התקשורת שלמה קרעי: מה זה "בניגוד"? קל לספר סיפורים, חברת הכנסת בן ארי, בהרבה הרבה חוקים - -     

מירב בן ארי: עדיף שנביא חוקים ביחד - - -      

התקשורת שלמה קרעי: - - בהרבה הרבה חוקים את הצבעת נגד, גם כשהם היו טובים

מירב בן ארי: אני הצבעתי מה?     

התקשורת שלמה קרעי: כן, בהרבה חוקים הצבעת נגד, גם כשהם היו טובים

מירב בן ארי: הצבעתי נגד מה?     

יוראי להב-הרצנו: למה אתה קורא תשובה אם לא אכפת לך מה אנחנו חושבים - - - לא מעניין אותך מה אנחנו חושבים

מירב בן ארי: כל יום שני הכול עובר פה בהסכמה, על מה אתה מדבר? אנחנו מנסים - - - כדי לעזור לו

התקשורת שלמה קרעי: הכול בסדר שזה עובר בהסכמה, אז למה את מתנגדת לחוק כזה משמעותי?     

מירב בן ארי: אני מנסה להבין, אנחנו מקיימים פה שיחה, גם זה מפריע לך?      

התקשורת שלמה קרעי: לא

מירב בן ארי: אז תתעסק בעבודה שלך - - -      

התקשורת שלמה קרעי: אז קדימה, אז להצביע בעד, חברת הכנסת בן ארי

התקשורת שלמה קרעי:  להצביע בעד ולסייע לממשלה במאבק בפשיעה

מירב בן ארי: אתה צריך לשכנע אותנו?     

התקשורת שלמה קרעי: כן, כנראה שכן

התקשורת שלמה קרעי:  הינה, הוא עומד ומשכנע אתכם

מירב בן ארי: הוא מסביר לנו את החוק - - -      

התקשורת שלמה קרעי: אה, אז תעשו שיעורי בית

יוראי להב-הרצנו: אם לא מעניין אותך מה אנחנו חושבים, למה אתה קורא תשובה?     

חנוך דב מילביצקי: חבר כנסת הרצנו, בבקשה

אלי כהן: אדוני השר, פרגנו לך על המינוי? חבר'ה, מנכ"לית למשרד, תפרגנו

חנוך דב מילביצקי: חבר הכנסת אלמוג כהן, אנא

התקשורת שלמה קרעי: המנכ"לית היחידה

אלי כהן: המנכ"לית היחידה - - - תמחאו כפיים

חנוך דב מילביצקי: חבר הכנסת אלמוג כהן, אנא

חנוך דב מילביצקי:  גש למקומך

ולדימיר בליאק: לקרוא חוקים לפני שמצביעים זה לא בושה

אלי כהן: המנכ"לית הראשונה, כל הכבוד

חנוך דב מילביצקי: חבר הכנסת כהן, אנא

התקשורת שלמה קרעי: תודה, אלמוג

התקשורת שלמה קרעי:       מוצע להעניק לשר הממונה סמכות להורות בצו על תפיסה זמנית של רכוש השייך לארגון פשיעה או רכוש שמיועד לביצוע עבירת פשיעה

התקשורת שלמה קרעי:  בנוסף מוצע להעניק לשר הממונה, לבקשת מפכ"ל המשטרה, סמכות להוציא צו תפיסה גם לגבי רכוש של חבר בני אדם שאינו ארגון פשיעה מוכרז, בהתקיים התנאים המופיעים בהצעת החוק

התקשורת שלמה קרעי:      כמו כן, מוצע להעניק לשר הממונה סמכות לצוות על חילוט הרכוש - - -     

חנוך דב מילביצקי: רגע, רגע, השר קרעי

חנוך דב מילביצקי:  רבותיי וגבירותיי, חברות וחברי הכנסת, אנא מכם, להוריד טיפה את הטונים

חנוך דב מילביצקי:  מנהלי ומנהלות הסיעה שם בפינה

חנוך דב מילביצקי:  חבר הכנסת קרויזר, אנא

חנוך דב מילביצקי:  בבקשה, אדוני, תמשיך

התקשורת שלמה קרעי: כמו כן, מוצע להעניק לשר הממונה סמכות לצוות על חילוט הרכוש שלגביו ניתן צו התפיסה המינהלי

התקשורת שלמה קרעי:  שלישית, לצורך מניעת תיאום גרסאות ושיבוש חקירה שנגרמים כתוצאה מייצוג כמה חברי ארגון פשיעה על ידי עורך דין אחד, מוצע להעניק לממונה על החקירה סמכות שלא לאפשר פגישה של עורך דין עם יותר מחשוד אחד בפרשה אם סבר כי הדבר עלול להביא לשיבוש החקירה

התקשורת שלמה קרעי:      אנו מחויבים לנקוט יד קשה ובלתי מתפשרת מול ארגוני הפשיעה, על מנת להחזיר את הביטחון האישי לאזרחי ישראל ולהציל חיים של קורבנות חפים מפשע

התקשורת שלמה קרעי:       הצעת החוק אושרה לקריאה הטרומית על ידי ועדת השרים לענייני חקיקה, והיא תוחזר לוועדת השרים לאחריה

התקשורת שלמה קרעי:  לפיכך אבקש מחבריי חברי הכנסת לתמוך בהצעת החוק

חנוך דב מילביצקי: תודה רבה

חנוך דב מילביצקי:      חבר הכנסת סגלוביץ', שנייה, לפני שאתה עולה

חנוך דב מילביצקי:  גבירותיי ורבותיי חברי הכנסת, אנא, אני רוצה את תשומת ליבכם

חנוך דב מילביצקי:  חברת הכנסת בן ארי, אנא, אני בטוח שזה חשוב לך

חנוך דב מילביצקי:  חברי וחברות הכנסת, אנא שימו לב ליציע, יש שם את משפחות נספי מסיבת הנובה

חנוך דב מילביצקי:  אנחנו משתתפים בצערכם, אנחנו איתכם

חנוך דב מילביצקי:  אנחנו מרכינים ראש

חנוך דב מילביצקי:  אנחנו זוכרים את היקירים שלכם תמיד

חנוך דב מילביצקי:  תודה שאתם פה להזכיר לנו, אנחנו איתכם

חנוך דב מילביצקי:       (חברי הכנסת מכבדים בקימה את זכרם של הנספים במסיבת הנובה

חנוך דב מילביצקי: )     תודה רבה

התקשורת שלמה קרעי: תודה

התקשורת שלמה קרעי:  תודה, אדוני היושב-ראש

חנוך דב מילביצקי: חבר הכנסת סגלוביץ'

יואב סגלוביץ': אדוני היושב-ראש, חבריי חברי הכנסת, אני ביקשתי להתנגד לחוק שהגיש חברי חבר הכנסת משה סעדה, ואני אנסה להסביר בכמה מילים קצרות

יואב סגלוביץ':  הייתי שמח אם גם שר המשפטים – אדוני השר יריב לוין, אני חושב שזה נושא שיעניין גם אותך, דווקא הנושא של ההתנגדות שלי לחוק הזה, של התיקון לחוק המאבק בארגוני פשיעה, ואני אגיד מאוד בקצרה

יואב סגלוביץ':  החוק הזה מקנה לשר לביטחון פנים באשר הוא סמכויות שלא כתובות עד עתה בספר החוקים

יואב סגלוביץ':  למעשה לקחו פה את החוק למאבק בטרור ומנסים להכניס אותו לתוך ההליכים הפליליים

יואב סגלוביץ':  במשך שנה שלמה אני עולה פה על הדוכן, ובכל הזדמנות מדבר על המאבק בפשיעה בחברה הערבית ואומר גם מה לדעתי ראוי ונכון לעשות על מנת לשפר את תהליכי העבודה – חלקם בחקיקה, אבל בעיקר בתהליכי העבודה – אבל אף אחד מהדברים האלה לא נעשה בשנה האחרונה

יואב סגלוביץ':  שנת 2023 הייתה השנה הרעה ביותר, הקשה ביותר למדינת ישראל, לא רק בחברה הערבית

יואב סגלוביץ':  130% עלייה במקרי הרצח, והממשלה לא עושה דבר, שום דבר, אבל כן מביאה הצעות, שאני אומר פה שהן הצעות לא מקצועיות, מופרכות, לא חוקתיות

יואב סגלוביץ':  אני אגיד רק בכמה מילים, ואני מזמין את חברי הכנסת שאולי לא קראו את החוק שיקראו אותו

יואב סגלוביץ':       הצעת החוק מקנה לשר לבט"פ סמכויות לתפוס רכוש, להכריז – הוא – על ארגון פשיעה לא על בסיס משפטי, לא על בסיס חקיקה, לא על בסיס שום דבר, חברים; על בסיס מודיעיני

משה סעדה: כמו בחוק הטרור - - -     

יואב סגלוביץ': האמן לי שקראתי

חנוך דב מילביצקי: חבר הכנסת סעדה

חנוך דב מילביצקי:  חבר הכנסת סעדה, אתה תשיב בזמנך

חנוך דב מילביצקי:  יש לך זמן להשיב

יואב סגלוביץ': - - - מאפשרת פגיעה בזכות הקניין ללא קביעת מנגנון שקובע ערובות למידתיות

יואב סגלוביץ':  אין שום גורם מאזן

יואב סגלוביץ':  מעקף של המסלול הפלילי ופגיעה בזכויות חשודים ונאשמים

יואב סגלוביץ':      ההסדר בחוק המאבק בטרור מערב גורמים מקצועיים שאינם קשורים לשר במקרה של טרור, כמו שירות הביטחון הכללי וגורמים אחרים

יואב סגלוביץ':  כאן כל הכוח נמצא בידי השר מצד אחד ומשטרת ישראל מצד שני

יואב סגלוביץ':  ואני אומר לכם, כמי ששירת הרבה שנים במשטרת ישראל, לעולם לא הייתי רוצה שכל הכוח יהיה במקום אחד, ובוודאי לא בהליכים הפליליים

יואב סגלוביץ':      הוועדה המייעצת שנמצאת בחוק המאבק בטרור, יושב בראשה שופט

יואב סגלוביץ':  כאן ההצעה היא שבוועדה המייעצת ישב סגן ניצב גמלאי, ולא היא

משה סעדה: לא

משה סעדה:  אין הבדל

חנוך דב מילביצקי: חבר הכנסת סעדה

יואב סגלוביץ': עומד בראשה שופט, כמו שאמרתי

יואב סגלוביץ':  היא ממונה על ידי השר ולא בידי שר המשפטים

יואב סגלוביץ':  בחוק המאבק בטרור, מי שממונה לוועדה המייעצת זה שר המשפטים

יואב סגלוביץ':  פה הכול תחת אותה קורת גג

יואב סגלוביץ':  השר מצד אחד ממונה על המשטרה, והיא אמונה על חקירות פליליות והבאתם לדין, אבל פותחים פה ערוץ מינהלי לא מפוקח לחלוטין

יואב סגלוביץ':      אני אומר את הדברים האלה כמי שעסק במאבק בפשיעה כל חייו

יואב סגלוביץ':  בשנה הקודמת, השנה של הממשלה שאני הייתי בתוכה – ואפשר לחלוק על הרבה דברים, על העובדות אי-אפשר לחלוק – הייתה ירידה בפשיעה בלי החוקים האלה, אבל כאן מייצרים אך ורק חוקים פופוליסטיים

יואב סגלוביץ':       אני שומע את תגובת הממשלה

יואב סגלוביץ':  אני פשוט לא מאמין

יואב סגלוביץ':  ניסיתי – בגלל זה גם ביקשתי שיהיה שקט – ניסיתי רק להקשיב לתגובת הממשלה בהקראה, ומה שנאמר פה, אלא אם כן אני טועה ויתקנו אותי, הוא שהממשלה תומכת כמות שזה, בלי הסתייגות

יואב סגלוביץ':  אני אומר לכם, הדבר הזה הוא בלתי נתפס, לא קביל, לא חוקתי, בעייתי, וזה גם פרצופה של הממשלה

יואב סגלוביץ':  כך אתה קראת את הדברים, השר קרעי, כך אתה קראת – בלי הסתייגות על האירוע הזה - - -     

חנוך דב מילביצקי: חבר הכנסת סגלוביץ', צריך לסיים

יואב סגלוביץ': אני מייד מסיים

יואב סגלוביץ':  ולכן ההתנגדות שלי היא התנגדות מהמקום שרוצה להיאבק בפשיעה

יואב סגלוביץ':  החוק הזה לא יעשה את זה

יואב סגלוביץ':  זה עוד חוק פופוליסטי מבית מדרשכם

יואב סגלוביץ':  תודה רבה

חנוך דב מילביצקי: תודה

חנוך דב מילביצקי:  חבר הכנסת סעדה, אתה מעוניין להשיב? בבקשה

חנוך דב מילביצקי:  רבותיי וגבירותיי, אנא מכם

חנוך דב מילביצקי:  חברת הכנסת בן ארי, מירב

חנוך דב מילביצקי:  בבקשה

משה סעדה:  יואב, כפי שאתה יודע, אין הבדל בין טרור לאומני לטרור פלילי; זה וזה הורג

משה סעדה:  כפי שאתה יודע, מהמקצועיות שלך ומהעבר שלך, כמות הנשקים שיש היום לארגוני הטרור ולמשפחות הפשע – ההרס שהם מסוגלים להביא למדינת ישראל הוא גדול, עוצמתי, וכולנו יודעים שביום מן הימים הם יחברו אחד לשני

משה סעדה:  כיום במדינת ישראל אנשים מפחדים להעיד נגד ארגוני פשיעה, ומה קורה כשלא מעידים נגדם? הם מתהלכים חופשי

משה סעדה:  תחשבו אתם על האזרחים

משה סעדה:  אזרח שיודע – בן כפר שיודע שאם הוא יעיד נגד ארגון הפשיעה, למוחרת הוא או בני משפחתו, ספק אם הם יהיו בחיים, הוא יבוא להעיד? ברור שהוא לא יבוא

משה סעדה:  ברור לכם שביום מן הימים אותם כלי נשק שנמצאים אצל ארגוני הפשע יופנו נגד מדינת ישראל גם על רקע לאומני?      לצערי – אני פונה אליך, מר עבאס, מנסור עבאס – אני ציפיתי שכל חברי הכנסת הערבים יגיעו לפה, כי הרי הם שזועקים חמס על ההרג ועל הרציחות בחברה הערבית

מירב כהן: תפנה לשר

מירב כהן:  השר הזה – לא אכפת לו בכלל

משה סעדה: שנייה

משה סעדה:  זה כלי שמאפשר למשטרה להילחם

מירב כהן: השר הזה – לא אכפת לו בכלל

משה סעדה: אומר לי חברי: אין בעיה, בוא ננהל הליך משפטי, ואז נחליט אם מישהו הוא ארגון פשיעה או לא

משה סעדה:  אתם יודעים כמה זמן לוקח הליך משפטי במדינת ישראל? עשר שנים

משה סעדה:  ואני שואל אותך, מנסור: מי יגיע להעיד בהליך המשפטי? אתה מכיר מישהו שיבוא להעיד בהליך המשפטי? מי ייקח את הסיכון, יואב? פרקליטים מסתובבים היום עם מאבטחים

משה סעדה:      לכן אני אומר, התחושה שלי היא שאתם, חברי הכנסת הערבים, זועקים חמס, אבל זה מס שפתיים

משה סעדה:  ברגע שאני רוצה לאפשר כוח למשטרה להגן עליכם, אתם אפילו לא מגיעים להצביע

מירב כהן: זה לא למשטרה, זה לשר

מירב כהן:  זה לא למשטרה, משה, זה לשר

משה סעדה: זה למשטרה

משה סעדה:  מירב, מי שממליץ - - -     

גלעד קריב: מה אתה מדבר?     

חנוך דב מילביצקי: חבר הכנסת קריב

גלעד קריב: - - -     

חנוך דב מילביצקי: חבר הכנסת גלעד קריב

מירב כהן: הוא מתערב בכל דבר

משה סעדה: לא

משה סעדה:  מי שממליץ, השר - - -     

וליד טאהא: - - - תקבלו דיקטטורה - - -     

משה סעדה: שנייה

משה סעדה:  השר לא יכול לקבל החלטה

משה סעדה:  תקראו את החוק

משה סעדה:  אומנם הוא ארוך, אבל אתם יכולים לקרוא אותו

מירב כהן: קראנו את כל החוק

משה סעדה: זה דורש המלצה של המפכ"ל

משה סעדה:  אם אין המלצה של מפכ"ל, שר לא יכול לקבל החלטה

מירב כהן: הוא עושה מה שהוא רוצה

משה סעדה: ההמלצה של המפכ"ל היא על סמך מידע מודיעיני

משה סעדה:  מידע מודיעיני מתקבל על סמך מידע

משה סעדה:      לסיום, צריך להבין שלמשטרת ישראל יש מידע מודיעיני מדויק על ארגוני הפשיעה – מי חבר בהם, מי ביצע מה – אבל אין אף אחד שמעוניין לבוא ולהעיד

אלמוג כהן: הצעת חוק מצוינת

משה סעדה: ואם לא נחזק את המשטרה - -     

מירב כהן: אתה לא מחזק את המשטרה

משה סעדה: - - אני אומר לכם, אנחנו נמצא - -      

חנוך דב מילביצקי: חברת הכנסת בן ארי, אנא

גלעד קריב: שוטרים עוזבים

משה סעדה: - - את מדינת ישראל בבעיה ביטחונית קשה, פלילית ולאומנית, ותזכרו שאמרתי את זה פה

משה סעדה:  אם תתעלמו, זה לא ייעלם – זה יתעצם

משה סעדה:  לכן אני פונה אליכם, חבריי חברי האופוזיציה - -     

חנוך דב מילביצקי: תודה, חבר הכנסת סעדה

משה סעדה: - - תתמכו

משה סעדה:  ומנסור, תקרא לחברי הכנסת הערבים, שזועקים כל היום חמס, ותגיד להם: הינה לכם יומכם

משה סעדה:  אחרת זה סתם מס שפתיים, מה שאתם אומרים

חנוך דב מילביצקי: תודה רבה

חנוך דב מילביצקי:       רבותיי, נעבור להצבעה

חנוך דב מילביצקי:  אנא תפסו מקומותיכם

חנוך דב מילביצקי:  אנחנו מצביעים על הצעת חוק הרחבת האמצעים למאבק בארגוני פשיעה (תיקוני חקיקה), התשפ"ג–2023, של חבר הכנסת משה סעדה

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה – 46 

חנוך דב מילביצקי: נמנעים – 1 

חנוך דב מילביצקי: 46 בעד, 28 נגד, אחד נמנע

חנוך דב מילביצקי:  אני קובע שהצעת חוק הרחבת האמצעים למאבק בארגוני פשיעה (תיקוני חקיקה), התשפ"ג–2023, של חבר הכנסת משה סעדה, עברה בקריאה הטרומית ותעבור - -     

מירב כהן: ועדת החוץ והביטחון

חנוך דב מילביצקי: - - לוועדת הכנסת לשם קביעת הוועדה המתאימה

חנוך דב מילביצקי: [הצעת חוק פ/4005/25; נספחות

חנוך דב מילביצקי: ] 

חנוך דב מילביצקי: חברי הכנסת, נעבור להצעת חוק הפסקת הליכים ומחיקת רישומים בעניין המחאה כנגד אלימות משטרתית כלפי יוצאי אתיופיה, התשפ"ד–2023, של חברת הכנסת צגה מלקו וקבוצת חברי הכנסת

חנוך דב מילביצקי:  חברת הכנסת צגה מלקו, בבקשה

צגה מלקו: אדוני היושב-ראש, חבריי חברי הכנסת, אני חיכיתי לרגע הזה כל כך הרבה שנים

צגה מלקו:  הצעת החוק שלי – חשבתי עליה כל כך הרבה זמן לפני שנכנסתי לכנסת

צגה מלקו:  המקרה ידוע

צגה מלקו:  ב-2019 שני צעירים נהרגו מירי שוטרים – יהודה ביאדגה וסלומון טקה, זיכרונם לברכה

צגה מלקו:  בעקבות הריגתם קהילה שלמה יצאה להפגין

צגה מלקו:  ההפגנה לא הייתה פשוטה; הפגנה קשה מאוד

צגה מלקו:  כתוצאה מזה הרבה צעירים נפגעו, צעירים יוצאי אתיופיה

צגה מלקו:  הייתה אלימות משטרתית, שהם עוברים אותה – זה כבר ידוע

צגה מלקו:  אפילו המפכ"ל לשעבר אלשיך בכבודו ובעצמו אמר: יש שיטור יתר כלפי יוצאי אתיופיה

צגה מלקו:  שיטור היתר פגע בדור הצעיר

צגה מלקו:       ב-2019, בעקבות הפגנה, נפתחו הרבה תיקים

צגה מלקו:  צעירים לא יכלו להתגייס, צעירים לא יכלו להתקבל לעבודה

צגה מלקו:  סליחה, אני לא יכולה להמשיך

צגה מלקו:  זה מפריע

חנוך דב מילביצקי: רבותיי חברי הכנסת, חברת הכנסת מלקו מדברת בנועם, מדברת בשקט, וקשה מאוד להתגבר על הרעש שיש פה

חנוך דב מילביצקי:  אנא מכם

חנוך דב מילביצקי:  חבר הכנסת עודה, חבר הכנסת איימן עודה, אנא, תשב בבקשה ליד מירב, ותדברו יותר בשקט, כי קשה לה

צגה מלקו: חבריי חברי הכנסת, הנושא בוער בעצמותיי

צגה מלקו:  יוצאי אתיופיה, מאז שאנחנו פה, כמעט ארבעה עשורים – ארבעה עשורים הדור הצעיר לא מרגיש בנוח

צגה מלקו:  הדור הצעיר לא מרגיש בנוח מהסיבה שהוא לא מרגיש שייכות

צגה מלקו:      התיקים שנפתחו, התיקים מנעו ממנו להשתלב

צגה מלקו:  אני אתן כמה נתונים

צגה מלקו:  לפי הלשכה המרכזית לסטטיסטיקה, בשנת 2023, מספרנו – האוכלוסייה ממוצא אתיופי בישראל – 168,000

צגה מלקו:  מתוכם 92,000 נולדו בארץ

צגה מלקו:  זה אומר ש-49% מאוכלוסיית יוצאי אתיופיה הם ילידי ישראל

צגה מלקו:  הילדים בארץ, הצעירים, רואים בעצמם ישראלים לכל דבר

צגה מלקו:  הצעירים האלה משרתים בשירות צבאי

צגה מלקו:  אחוז ההתגייסות לשירות צבאי בקהילה – 67

צגה מלקו: 6%, לעומת האוכלוסייה הכללית – 64

צגה מלקו: 6%

צגה מלקו:  הדור הצעיר רוצה להשתלב, לשרת את המדינה שהוא אוהב, מדינת ישראל, בשירות צבאי, לבנות אותה ולהיבנות בה, להרגיש שווים בין שווים

צגה מלקו:       התיק שנפתח מנע מהם לשרת, לרוב הצעירים

אלמוג כהן: הם לוחמים חבל על הזמן

חנוך דב מילביצקי: אלמוג, אלמוג, די, די

צגה מלקו: מעל 60% מהמתגייסים משרתים ביחידות שדה, ביחידות קרביות

צגה מלקו:  לצערנו, במלחמה הנוכחית עד כה נפלו 21 חיילים יוצאי אתיופיה, זיכרונם לברכה

צגה מלקו:  לוחמים גיבורים

צגה מלקו:  הרישום הפלילי מנע מרובם לקבל את ההזדמנות הזאת לשרת, ואחר כך גם להרגיש שווים

צגה מלקו:  לכן זו הזדמנות לתקן את העוול

צגה מלקו:  העוול הזה נמשך כל כך הרבה זמן

צגה מלקו:  העוול הזה מנע מהם להרגיש שווים בין שווים

צגה מלקו:  את העוול הזה חייבים לתקן

צגה מלקו:  הדור הזה לא מרגיש שייך

צגה מלקו:  הדור הצעיר מרגיש - - -     

מירב בן ארי: אבל למה רק אתיופים? מה עם הומואים שחטפו מכות מאלימות משטרתית?      

יוראי להב-הרצנו: אפשר שאלה? מה עם אנשים שהם לא יוצאי אתיופיה שהפגינו לצד יוצאי אתיופיה, וגם להם נפתחו תיקים?     

מירב בן ארי: לא, הינה, אני אומרת על זה

מירב בן ארי:  ואם הם לא אתיופים?     

פנינה תמנו: מירב, אתם ראיתם את ההפגנה של יוצאי אתיופיה? אתם ראיתם את המכות הקשות - - -     

מירב בן ארי: כן

מירב בן ארי:  גם הייתי בוועדה לביקורת המדינה

מירב בן ארי:  זה חוק גזעני חבל על הזמן

פנינה תמנו: - - - לבוא ולנסות - - -     

מירב בן ארי: למה רק אתיופים?     

צגה מלקו: חברת הכנסת בן ארי

חנוך דב מילביצקי: חברת הכנסת בן ארי

חנוך דב מילביצקי:  חברת הכנסת בן ארי, אנא, אני לא רוצה לקרוא אותך לסדר

חנוך דב מילביצקי:  אנא

פנינה תמנו: - - -      

חנוך דב מילביצקי: חברת הכנסת פנינה תמנו שטה

חנוך דב מילביצקי:  חברת הכנסת פנינה תמנו שטה

פנינה תמנו: 23,000 תיקים לצעירים יוצאי אתיופיה

חנוך דב מילביצקי: חברת הכנסת פנינה תמנו שטה, אני מבין את הכעס

חנוך דב מילביצקי:  אנא

חנוך דב מילביצקי:  אנא, בואו ניתן לחברת הכנסת מלקו לסיים

פנינה תמנו: לא, אני לא אספוג את זה

פנינה תמנו:  כולם יודעים מה קרה ליוצאי אתיופיה וההיסטוריה של יוצאי אתיופיה

חנוך דב מילביצקי: אז את רוצה לדבר? את רוצה לדבר?     

פנינה תמנו: זה - - -     

חנוך דב מילביצקי: את רוצה לדבר? אני אאפשר לך

חנוך דב מילביצקי:  אני מבקש לתת לחברת הכנסת מלקו לסיים

חנוך דב מילביצקי:  היא לא טובה בצעקות

צגה מלקו: תודה

צגה מלקו:  חברת הכנסת בן ארי, את יודעת טוב מאוד מה שאני מספרת, את לא חדשה

צגה מלקו:  אפילו היו מקרים שהיית מעורבת בהם

צגה מלקו:  לא חייבים – סליחה - - -     

מירב בן ארי: אני הייתי חברה בוועדה לביקורת המדינה, ואת באת

צגה מלקו: תני לי לסיים

צגה מלקו:  אני אספר לך

צגה מלקו:  אני לא טובה בלהתפרץ באמת

צגה מלקו:  אני אגיד לך, לא חייבים להתנגד לכל דבר

צגה מלקו:  את לא חייבת להתנגד לכל דבר

מירב בן ארי: אני מתנגדת?     

צגה מלקו: זה אמיתי

צגה מלקו:  זה אמיתי

צגה מלקו:  את יודעת את זה

מירב בן ארי: את אומרת לי?     

חנוך דב מילביצקי: חברת הכנסת בן ארי, את רוצה לעלות להתנגד? את יכולה להתנגד

מירב בן ארי: אבל היא מדברת איתי, אז מה אתה רוצה? אנחנו מקיימות שיח

חנוך דב מילביצקי: את מוזמנת להתנגד

מירב בן ארי: אבל היא מדברת איתי

מירב בן ארי:  בוודאי שאני אעלה להתנגד

צגה מלקו: חברתי פנינה, לא צריכים להיות שחורים או שחורות כדי להרגיש את הכאב

מירב בן ארי: את אומרת לי?     

צגה מלקו: בוודאי, אתם לא צריכים להרגיש את זה

צגה מלקו:  לא עניין שלי שיש שם חברת כנסת תמנו

צגה מלקו:  פה קהילה שלמה לא מרגישה בנוח

צגה מלקו:  הילדים שלנו משלמים מחיר כבד

צגה מלקו:  הילדים שלנו לא יכולים להתגייס, לא יכולים להתקבל לעבודה

צגה מלקו:  על זה את מדברת?     

מירב בן ארי: מתגייסים

מירב בן ארי:  מתגייסים

צגה מלקו: על זה את מדברת?     

מירב בן ארי: חשבתי שאת לא צועקת, תחליטי

צגה מלקו: לא, את גורמת לי לזה

צגה מלקו:  כי את לא מרגישה את הכאב

מירב בן ארי: אני לא מרגישה את הכאב?     

צגה מלקו: את לא חייבת להתנגד לכל דבר

מירב בן ארי: אני, היו לי עשר שנים מרכז לנוער בסיכון עם צעירים יוצאי אתיופיה

מירב בן ארי:  את רוצה להגיד לי?     

חנוך דב מילביצקי: חברת הכנסת בן ארי, אנא ממך

חנוך דב מילביצקי:  אנא ממך

פנינה תמנו: מירב, מירב

מירב בן ארי: את אל תפריעי לי, אני בשיחה איתה

פנינה תמנו: מירב, את לא - - -     

חנוך דב מילביצקי: חברת הכנסת בן ארי

מירב בן ארי: אני אעלה להגיד מה שאני חושבת על הגזענות שלכם

פנינה תמנו: לא, זה לא עובד ככה

פנינה תמנו:  זה לא עובד ככה

פנינה תמנו:  הישרדות? בואי אני אלמד אותך מה זה הישרדות

מירב בן ארי: גזענות, אמרתי, לא הישרדות, את לא שומעת

פנינה תמנו: 23,000 תיקים

פנינה תמנו:  23,000 תיקים לצעירים יוצאי אתיופיה

מירב בן ארי: תגידי, את אומרת לי? למה, אני לא הייתי בוועדה? כשאת באת לדבר והיא באה לדבר, אני הייתי בוועדה

פנינה תמנו: אל תבלבלי את המוח

פנינה תמנו:  אני - - -     

חנוך דב מילביצקי: חברת הכנסת פנינה תמנו שטה, פעם אחרונה

חנוך דב מילביצקי:  חברת הכנסת גוטליב

חנוך דב מילביצקי:  חברת הכנסת טלי גוטליב, תחזרי למקום בבקשה

חנוך דב מילביצקי:  תחזרי למקום, בבקשה

טלי גוטליב: מה אתה רוצה, אדוני? מותר לי ללכת, מה אתה רוצה ממני?     

חנוך דב מילביצקי: לא ללכת פה ולצעוק

טלי גוטליב: אני לא פותחת את הפה, אדוני, סליחה

טלי גוטליב:  מגיעה לי סליחה על זה

פנינה תמנו: - - - יוצאי אתיופיה - - -     

חנוך דב מילביצקי: חברת הכנסת תמנו שטה

חנוך דב מילביצקי:  חברת הכנסת תמנו שטה

טלי גוטליב: מגיעה לי סליחה, אדוני היו"ר

חנוך דב מילביצקי: חברת הכנסת תמנו שטה, אני לא רוצה לקרוא אותך לסדר

חנוך דב מילביצקי:  אני לא רוצה לקרוא אף אחת מכן לסדר, אבל אם אתן תמשיכו להפריע לחברת הכנסת מלקו, אתן תצטרכו לעזוב

פנינה תמנו: - - - שיוצאי אתיופיה - - -     

חנוך דב מילביצקי: חברת הכנסת פנינה תמנו שטה, אני קורא אותך לסדר פעם ראשונה

צגה מלקו: אדוני היושב-ראש, חבריי חברי הכנסת, הזעקה שלנו - - -     

חנוך דב מילביצקי: חבר הכנסת רוט

חנוך דב מילביצקי:  חבר הכנסת רוט

חנוך דב מילביצקי:  חבר הכנסת רוט, אם אתה רוצה, גש לידה ותדבר בשקט

חנוך דב מילביצקי:  לא לצעוק, אני אומר את זה כבר

חנוך דב מילביצקי:  תודה

צגה מלקו: הזעקה שלנו היא זעקה של אמת

צגה מלקו:  אנחנו רוצים להיות שווים בין שווים

צגה מלקו:  הצעירים שלנו רוצים להתגייס לשירות צבאי

צגה מלקו:  הינה, עובדה – מתגייסים

צגה מלקו:  21 לוחמים נפלו במלחמה ארורה זאת

צגה מלקו:  אנחנו רוצים להתקבל לעבודה כמו כולם

צגה מלקו:  זה הבית שלנו

צגה מלקו:  אחרי אלפי שנים חזרנו לבית שלנו

צגה מלקו:  חברת הכנסת בן ארי, הבית הזה גם שלנו

צגה מלקו:  לכן הצעירים שלנו רוצים להיות שותפים

צגה מלקו:  רוצים להיות שותפים

מירב בן ארי: מי אמר שהוא לא שלך? מישהו אמר שהוא לא הבית שלך? אני לא רואה צבעים בכלל

מירב בן ארי:  את ואני היינו בשבעה של חייל אתיופי

מירב בן ארי:  את חושבת שזה משנה לי? אני לא רואה צבעים בכלל

מירב בן ארי:  את חברת כנסת בישראל, מה אכפת לי? מה אכפת לי באיזה צבע הגוף שלך?     

צגה מלקו: חברת הכנסת בן ארי, הילדים שלנו לא חיילים אתיופים, הם חיילים של מדינת ישראל

מירב בן ארי: אבל זה מה שאמרתי, את לא שומעת כלום

חנוך דב מילביצקי: חברת הכנסת בן ארי

חנוך דב מילביצקי:  חברת הכנסת בן ארי

מירב בן ארי: את פופוליסטית מהזן הכי נמוך שהיה פה

צגה מלקו: אני? את לא חייבת לצרוח בכל נושא

חנוך דב מילביצקי: חברת הכנסת בן ארי

חנוך דב מילביצקי:  חברת הכנסת בן ארי, צאי החוצה להירגע, בבקשה

חנוך דב מילביצקי:  צאי החוצה להירגע

מירב בן ארי: אני לא יוצאת

מירב בן ארי:  אני לא צריכה לצאת

מירב בן ארי:  אני רגועה

חנוך דב מילביצקי: את רוצה שאני אוציא אותך? לא לצעוק ככה

מירב בן ארי: אני רגועה

חנוך דב מילביצקי: לא לצעוק ככה

צגה מלקו: חבריי חברי הכנסת, אני בדרך כלל רגועה, אבל הפעם הצביעות זועקת לשמיים

צגה מלקו:  מה בסך הכול רצינו? רצינו לתרום למדינת ישראל, למדינה שלנו, לבית שלנו, כמו כולם

צגה מלקו:  גם לבנות ולהיבנות בה

צגה מלקו:  לכן יש מקום למחוק את הרישום הפלילי ולאפשר לדור הצעיר - -     

פנינה תמנו: - - -     

חנוך דב מילביצקי: חברת הכנסת תמנו שטה, אני קורא אותך לסדר פעם שנייה

צגה מלקו: - - שתהיה לו הזדמנות – גם למדינת ישראל זו הזדמנות לתקן את העוול

צגה מלקו:  זה בדיוק מה שאני מתכוונת

צגה מלקו:  גם חברת הכנסת תמנו, גם משה סולומון

צגה מלקו:  אני לא הייתי צריכה לדבר בצעקות, זה צריך להיות מובן מאליו

צגה מלקו:  אנחנו חלק בלתי נפרד ממדינת ישראל, מהחברה הישראלית

צגה מלקו:  לכן הצעת החוק – קודם כול, אני מודה לשני שרים שתמכו: לשר המשפטים יריב לוין, לשר לביטחון לאומי איתמר בן גביר

צגה מלקו:  תודה

צגה מלקו:  זו הזדמנות לתקן את העוול

צגה מלקו:  אתם יודעים, לפי היהדות, גם אם בן אדם טועה, נותנים הזדמנות

משה סעדה: תקנת השבים

צגה מלקו: אם הצעירים בהפגנה לא התנהגו או לא שמרו על הכללים, זה מכאבים, מפגיעה מתמשכת

צגה מלקו:  זה לא מצביעות

צגה מלקו:  לא יצאו להפגין כי טוב להם

צגה מלקו:  זה היה רגע של כעס, רגע של שני צעירים שבתוך חצי שנה נהרגו

צגה מלקו:  זו הזדמנות שלנו בתור חברי כנסת לתקן את העוול

צגה מלקו:  תודה, אדוני היושב-ראש

חנוך דב מילביצקי: תודה רבה, חברת הכנסת מלקו

חנוך דב מילביצקי:  ישיב בשם הממשלה שר המשפטים יריב לוין, בבקשה

המשפטים יריב לוין: אדוני היושב-ראש, כבוד השרים, חברות וחברי הכנסת - - -     

חנוך דב מילביצקי: השר קרעי, אנא

חנוך דב מילביצקי:  השר קרעי, אנא

המשפטים יריב לוין: חברת הכנסת מירב בן ארי, אני יודע שיש לך רגישות חברתית רבה, אבל אני חייב לומר לך שלטעמי בעניין הזה את מעירה הערה נכונה אולי, שתכף אני אתייחס אליה, אבל אני חושב שאת שוגה שגיאה גדולה בראיית התמונה הכוללת, ואני אומר מדוע

המשפטים יריב לוין:      רבותיי, אין דבר נורא בעיניי לחברה דמוקרטית, שואפת שוויון, מאשר אכיפה בררנית

המשפטים יריב לוין:  זה הרס מוחלט של החברה ושל יסודותיה

המשפטים יריב לוין:  אין שום ערך לנאומים שנושאים כאן, לא לחוקים שמחוקקים כאן, כאשר בסוף, בפועל, בשטח אנשים שונים – דין שונה; אוכלוסיות שונות – דין אחר; יש מי שמותר להם ויש מי שאסור להם

יוראי להב-הרצנו: - - -      

המשפטים יריב לוין: יש מי שכשהם נוסעים באוטובוס להפגנה, נותנים לאוטובוס לעבור, ויש מי שכשהם נוסעים באוטובוס להפגנה עוצרים את האוטובוס ומורידים אותם ממנו

גלעד קריב: יש מי שנותנים לו להתחתן ויש מי שלא נותנים לו להתחתן

חנוך דב מילביצקי: חבר הכנסת קריב, אנא

גלעד קריב: ראיתי את הממשלה שלכם, שוויון

גלעד קריב:  אתה - - - שוויון?      

חנוך דב מילביצקי: חבר הכנסת קריב

חנוך דב מילביצקי:  חבר הכנסת קריב, אני קורא אותך לסדר בפעם הראשונה

גלעד קריב: תכניס את השוויון לחוק-יסוד

גלעד קריב:  לא צריך - - - לפני שבוע

המשפטים יריב לוין: זה דבר - - -     

גלעד קריב: מדבר לי על שוויון

חנוך דב מילביצקי: חבר הכנסת קריב, אני קורא אותך לסדר בפעם השנייה

המשפטים יריב לוין: זה דבר איום ונורא - - -     

התקשורת שלמה קרעי: כשאין לך טיעון ענייני אתה מדבר בסיסמאות

המשפטים יריב לוין: זה דבר שחותר תחת היסוד הבסיסי של מדינה דמוקרטית, שבה כל האזרחים צריכים להיות שווים בפני החוק והיחס אליהם צריך להיות שווה מצד רשויות אכיפת החוק

יוראי להב-הרצנו: אתה רציני? אתה רציני? אני לא יכול להתחתן כאן

חנוך דב מילביצקי: חבר הכנסת יוראי להב הרצנו, אני קורא אותך לסדר בפעם הראשונה

המשפטים יריב לוין: חבר הכנסת להב הרצנו, אולי תקשיב?     

מירב בן ארי: זה לא יכול להיות שהוא מנסה לנהל שיח, ואז כשאנחנו עונים אתה קורא לסדר, חנוך

המשפטים יריב לוין: אולי תקשיב במקום לצעוק

מירב בן ארי: אנחנו לא צועקים

יוראי להב-הרצנו: אני מקשיב היטב

יוראי להב-הרצנו:  אתה אומר ששוויון הוא לכל אזרחי ישראל, ואתה מדבר אליי כשאני במליאה

יוראי להב-הרצנו:  אני לא יכול להתחתן - - -     

המשפטים יריב לוין: אולי אתה - - -     

חנוך דב מילביצקי: חבר הכנסת יוראי להב הרצנו

יוראי להב-הרצנו: הוא שונה לגמרי

יוראי להב-הרצנו:  שוויון כשנוח לך

חנוך דב מילביצקי: חבר הכנסת יוראי להב הרצנו, קראתי אותך לסדר בפעם הראשונה, אנא

המשפטים יריב לוין: העובדה שאתה צועק מעידה עד כמה אתה מרגיש לא בנוח עם הדברים שלך עצמך

יוראי להב-הרצנו: אל תעשה לי ניתוח אישיות

המשפטים יריב לוין: אני אומר לך יותר מזה

המשפטים יריב לוין:  אני חושב שבתום הדיון הזה, אולי לפני תום הדיון, אני במקומך הייתי מנצל את ההזדמנות ומבהיר פה את הדברים, כי אמרתם דברים שלפחות מתפרשים כפגיעה קשה מאוד - -     

יוראי להב-הרצנו: אתה אמרת: שוויון לכל אזרחי ישראל

יוראי להב-הרצנו:  אתה ואני לא שווים מחוץ לבניין הזה בגלל העמדות שלך

המשפטים יריב לוין: - - בציבור היקר של קהילת יוצאי אתיופיה

המשפטים יריב לוין:  דבר מביש ולא מכובד

גלעד קריב: אלה שהעברתם שבעה מדורי גיהינום - - -      

חנוך דב מילביצקי: חבר הכנסת קריב, אנא ממך, נו, לא הוצאתי אף אחד אף פעם

חנוך דב מילביצקי:  אתה הכי קרוב בינתיים

יוראי להב-הרצנו: רוממות השוויון בגרונך

יוראי להב-הרצנו:  חוצפן

חנוך דב מילביצקי: חבר הכנסת הרצנו, חבר הכנסת הרצנו, אני קורא אותך לסדר בפעם השנייה

חנוך דב מילביצקי:  את הכינויים האלה אי-אפשר להגיד פה

יוראי להב-הרצנו: איזה כינויים? "רוממות השוויון בגרונך"?     

חנוך דב מילביצקי: לא, "חוצפן" – את זה לא אומרים

יוראי להב-הרצנו: הוא חצוף

חנוך דב מילביצקי: לא אומרים

התקשורת שלמה קרעי: - - - חצוף, גס רוח

המשפטים יריב לוין: אני מעדיף לעשות צדק עם הציבור העצום של יוצאי אתיופיה בישראל ושאתה תקרא לי "חצוף"

המשפטים יריב לוין:  אני מוכן לשאת בנזק הזה

המשפטים יריב לוין:  אדוני היושב-ראש, אפשר היה לשמוע את הדברים היוצאים מן הלב של חברת הכנסת צגה מלקו

המשפטים יריב לוין:  אני רוצה לברך אותך על הצעת החוק החשובה הזאת

המשפטים יריב לוין:  אני יכול לומר לך שגם חברי הכנסת תמנו שטה וסלומון, שמייצגים כאן את יוצאי אתיופיה, זעקו את הזעקה הזאת בפניי

המשפטים יריב לוין:  ואני חושב שהעובדה שחברת הכנסת מלקו הגישה את הצעת החוק הזו היא דבר חשוב מאוד, מטעם פשוט: כי אני ניסיתי גם בעניין הזה להוביל איזשהו מהלך כדי לייצר מתווה מסודר לחנינה רחבת היקף ליוצאי אתיופיה; בהמשך למתווה כזה, אגב, שכבר היה לפני תקופתי - -     

גלעד קריב: בהתנתקות

המשפטים יריב לוין: לא, ליוצאי אתיופיה

המשפטים יריב לוין:       - - אלא שהמתווה הזה לא עבד מכיוון שהציבור הזה איבד את האמון ברשויות אכיפת החוק וברשויות המדינה ברמה כזאת שאנשים אפילו לא פונים לבקש את החנינה שהם יכולים לקבל

המשפטים יריב לוין:  ולכן, ההצעה לעשות כאן הסדר שהוא הסדר שלא יחייב אותם לפנות, אלא ייתן להם את זה באופן אוטומטי – אני חושב שזה דבר נכון, צודק ובמקומו

המשפטים יריב לוין:       אני אגיד לכם, אי-אפשר להתעלם מהנתונים

המשפטים יריב לוין:  אי-אפשר

המשפטים יריב לוין:  במחאת יוצאי אתיופיה – אלפי רישומים פליליים, אין-ספור מעצרים, אין-ספור כתבי אישום

המשפטים יריב לוין:  ובמחאה אחרת שהתרחשה בשנה האחרונה – שום כלום

מירב בן ארי: הוצאת את המרצע מן השק

מירב בן ארי:  הוצאת את המרצע

המשפטים יריב לוין: לא, אני אומר את האמת על השולחן – אין מרצע

המשפטים יריב לוין:  אין מרצע, חברת הכנסת בן ארי

המשפטים יריב לוין:  עכשיו אני אגיד לך יותר מזה

מירב בן ארי: הינה, בגלל שהמפגינים של הרפורמה - - -      

המשפטים יריב לוין: חברת הכנסת בן ארי, אני אגיד לך יותר מזה: אין שום מרצע

המשפטים יריב לוין:  אני שם את זה על השולחן בצורה הכי ברורה

מירב בן ארי: זה מה שהיא כתבה בדברי ההסבר

התקשורת שלמה קרעי: אז תני תשובה – אל תדברי בסיסמאות

מירב בן ארי: אני אתן תשובה, אני לא צריכה טיפים ממך

המשפטים יריב לוין: בצורה הכי ברורה

המשפטים יריב לוין:  אני הנחיתי – ופה אני מתחבר להערה שלך – אני הנחיתי, וזה חלק מוועדת השרים לתמיכה בחוק, שעד להשלמת הליכי החקיקה תיעשה עבודת בדיקה השוואתית על מה שקרה במחאות של ההתנתקות, של הציבור החרדי, של הנכים, של יוצאי אתיופיה - - -     

מירב בן ארי: ושל מפגיני הרפורמה, מה?      

המשפטים יריב לוין: שנייה אחת, תקשיבי עד הסוף

מירב בן ארי: וערבים, מה?     

קריאות: מה עם הערבים?      

המשפטים יריב לוין: אתם לא מקשיבים עד הסוף

מירב בן ארי: מקשיבים לכל מילה

גלעד קריב: על הערבים הוא לא שמע

המשפטים יריב לוין: אני חוזר: שתיעשה בחינה השוואתית של מה שקרה בכל המחאות שהיו כאן לאורך כל השנים האחרונות

מירב בן ארי: - - - גם?     

המשפטים יריב לוין: בוודאי, תקשיבי עד הסוף

מירב בן ארי: מקשיבה לכל מילה

המשפטים יריב לוין: ביתר שאת במחאות בנושא הרפורמה

המשפטים יריב לוין:  תיעשה בדיקה השוואתית, ויינתנו הנתונים, כולל במחאות שנוגעות לציבור הערבי – כולן בלי יוצאת מן הכלל, באופן - - -     

פנינה תמנו: - - - יש את דוח פלמור, והוא זמין - - -     

חנוך דב מילביצקי: חברת הכנסת תמנו שטה, אני קראתי אותך לסדר פעמיים

חנוך דב מילביצקי:  חברת הכנסת תמנו שטה, אני קראתי אותך לסדר פעמיים

פנינה תמנו: הערתי הערה

חנוך דב מילביצקי: אם את רוצה, אני אתן להתייחס

חנוך דב מילביצקי:  לא, אני לא סותם לך את הפה

חנוך דב מילביצקי:  אני מנסה לתת לשר המשפטים להשלים את הדברים שלו, ואת לא מאפשרת

פנינה תמנו: - - - הערות - - - הערה קטנה, אז מותר

פנינה תמנו:  לא קרה כלום

חנוך דב מילביצקי: לא ככה

חנוך דב מילביצקי:  יש לך קול – ברוך השם

פנינה תמנו: ברוך השם

המשפטים יריב לוין: חברת הכנסת בן ארי, מכיוון שאני מכיר את הנתונים, אין לי ספק שכשיבדקו אותם יגלו שאם כאשר אתה מוחה אתה מתנגד להתנתקות, או אתה חלק מהציבור הערבי, או אתה יוצא אתיופיה, או "חס וחלילה" לבוש כחרדי – יש מדיניות אכיפה ומעצרים אחרת מאשר כאשר אתה מסתובב עם חולצה של אחים לנשק

המשפטים יריב לוין:  זה המצב העובדתי

מירב בן ארי: למה, למה אתה אומר ככה? אנשים בני 80 חוטפים מכות

המשפטים יריב לוין: זה המצב העובדתי, המקומם, הנורא

מירב בן ארי: על מה אתה מדבר?     

גלעד קריב: פשוט שטות, שטות מוחלטת

המשפטים יריב לוין: אי-אפשר לקבל אותו

מירב בן ארי: מה זה הדבר הזה?     

המשפטים יריב לוין: אי-אפשר לקבל אותו

המשפטים יריב לוין:  אף אדם הגון לא יקבל אותו

קריאות: - - -     

המשפטים יריב לוין: ולכן אני רוצה לפנות - - -      

מירב בן ארי: זה רק - - -      

צגה מלקו: - - -      

מירב בן ארי: שמעתי אותך – עכשיו אני שומעת אותו

המשפטים יריב לוין: ולכן אני רוצה לפנות לכל חברי הכנסת, כולל לחברי הכנסת שמייצגים כאן את הציבור הערבי, ולהגיד להם: תתמכו בהצעת החוק הזו, משום שאנחנו, ואני גם אעמוד עלך כך, וזה גם חלק מההחלטה של ועדת השרים לחקיקה – תהיה בחינה רוחבית של כל מדיניות האכיפה כלפי כולם ותהיה הרחבה של החוק

מרב מיכאלי: אז תתחייב פה שלא תקדם את זה לפני - - -      

המשפטים יריב לוין: ואמרתי שתהיה הרחבה של החוק

המשפטים יריב לוין:  חברת הכנסת מיכאלי, אני אתחייב למה שאני מתחייב ולא לפי מה שאת רוצה שאני אתחייב

מירב בן ארי: - - - זה חשוב

מרב מיכאלי: זה לא מביא כבוד לכנסת - - -     

צגה מלקו: - - - איפה אתם - - -     

מירב בן ארי: אתה תקדם את החוק, אתה תקדם את החוק – אתה תקדם את החוק אחרי שיהיו לך המסקנות? באמת אני רוצה לדעת

המשפטים יריב לוין: חברת הכנסת בן ארי, כשתהיינה המסקנות - - -     

צגה מלקו: - - - ישראל - - -     

חנוך דב מילביצקי: חברת הכנסת מלקו, חברת הכנסת מלקו, אנא

חנוך דב מילביצקי:  את תוכלי להשיב אחר כך, אם את רוצה

המשפטים יריב לוין: אולי סוף-סוף גם יפורסמו לציבור - - -     

מירב בן ארי: אנחנו באמת רוצים לדעת

המשפטים יריב לוין: טוב, חברת הכנסת בן ארי, אם תקשיבי גם תדעי משהו

המשפטים יריב לוין:  אי-אפשר לדעת כשצועקים ולא מקשיבים

המשפטים יריב לוין:  כאשר סוף-סוף הנתונים האלה יוצגו באופן גלוי לציבור, כמו שהיה צריך להיות, כי אלה לא סודי סודות; אלה דברים שחייבים להיות שקופים

המשפטים יריב לוין:  אלה דברים שהבית הזה צריך לדרוש לקיים עליהם דיון ולקבל את הנתונים במלואם

המשפטים יריב לוין:      אני אומר לכם: לצד מה שאני דורש, תעשו את זה גם אתם

המשפטים יריב לוין:  תבקשו דיון מהיר בוועדה או בדיון הראשון בחוק, ותבקשו לקבל את כל הנתונים האלה

המשפטים יריב לוין:  אני אומר לכם שאני אתמוך חד-משמעית בהרחבה של החוק לכל אוכלוסייה של מוחים ולכל אירוע מחאה שבו הייתה אכיפה בררנית

מירב בן ארי: אין בעיה

המשפטים יריב לוין: חד-משמעית

המשפטים יריב לוין:  חד-משמעית

המשפטים יריב לוין:  כולם צריכים להתיישר לפי הסטנדרט הנמוך שנקבע באכיפה, כי אחרת אנחנו במקום נורא

המשפטים יריב לוין:  אני אומר לכם: אני מכיר את הנתונים, כי את חלקם הצלחתי, בדרכים כאלה ואחרות, לקבל – נתונים נוראיים

המשפטים יריב לוין:  ומה שנעשה לציבור יוצאי אתיופיה זו חרפה, זה כתם נורא על המדיניות של רשויות אכיפת החוק

המשפטים יריב לוין:       אתם יודעים מה הדבר הכי גרוע? שהאכיפה הבררנית הזאת נעשתה פיזית באותו המקום שבו היו מחאות אחרות

המשפטים יריב לוין:  אבל כשמחו אנשים מצד אחד או מקהילה אחת, התנהגו אליהם בדרך אחת – פתאום קדושת התנועה החופשית הייתה מעל לכול - -     

מירב בן ארי: למה? למה - - -     

מרב מיכאלי: זה ממשלות שאתה - - - יו"ר קואליציה

מרב מיכאלי:  בושה - - - חבר כנסת

המשפטים יריב לוין: - - וכשאחרים מחו, פתאום זה לא היה קשור בכלל

המשפטים יריב לוין:  דבר איום ונורא

חנוך דב מילביצקי: חברת הכנסת מיכאלי, בבקשה

מרב מיכאלי: תחת ממשלות שלך

חנוך דב מילביצקי: חברת הכנסת מיכאלי

המשפטים יריב לוין: אני חושב שמה שעושה היום חברת הכנסת מלקו בהצעת החוק שלה – היא לא רק עושה צדק אמיתי וחברתי ממעלה ראשונה עם הציבור של יוצאי אתיופיה – אני חושב שהיא מאירה זרקור ענק על צדק שצריך להיעשות עם חלקים רבים ושונים בחברה הישראלית

המשפטים יריב לוין:  אני חושב שהיא מביאה הצעה שכולנו צריכים להתאחד ולתמוך בה

המשפטים יריב לוין:  ואני חושב שהגיע הזמן שלא ניצור מצב שבו לצד הפערים שקיימים בחברה הישראלית, ושצריך לעשות מאמץ עליון לגשר עליהם, אנחנו מוצאים את עצמנו מייצרים ומעמיקים את הפערים האלה על ידי זה שאנשים מאוכלוסיות מאוד מסוימות, הרבה פעמים מוחלשות יותר – אנחנו עוצרים אותם בקלות בלתי נסבלת, מצמידים להם את הרישום הפלילי בקלות בלתי נסבלת, ואחר כך הם מתחילים את החיים או מתמודדים במהלך החיים עם משקולת ענקית שפוגעת באפשרויות התעסוקה שלהם ובהרבה מאוד דברים אחרים

המשפטים יריב לוין:      לכן, הגיע הזמן לתקן את העוולות האלה

המשפטים יריב לוין:  הגיע הזמן שהבניין הזה יתאחד בדרישה ברורה: דין אחד לכולם, אכיפה שוויונית לכולם

גלעד קריב: נכון

המשפטים יריב לוין: אני חושב שהצעת החוק הזו היא בהחלט בהחלט צעד חשוב-חשוב בכיוון הזה

המשפטים יריב לוין:  אני מבקש מחברי הכנסת לתמוך בה בקריאה הטרומית

חנוך דב מילביצקי: תודה רבה, אדוני

חנוך דב מילביצקי:  חברת הכנסת בן ארי

יוראי להב-הרצנו: - - - כלפי הקהילה הגאה

מירב בן ארי: אני מבקשת הודעה אישית

מירב בן ארי:  אחרי ההצבעה

חנוך דב מילביצקי: אחרי ההצבעה את רוצה? בסדר

יוראי להב-הרצנו: שוויון - - -     

חנוך דב מילביצקי: יש מישהו שרוצה להתנגד? את רוצה להתנגד?     

מירב בן ארי: לא

מירב בן ארי:  פנינה, את תצטרכי - - - אי-אפשר, אי-אפשר

מירב בן ארי:  את לא יכולה

קריאה: - - -     

חנוך דב מילביצקי: ואליד אלהואשלה, אתה רצית להתנגד? הוא לא רצה

חנוך דב מילביצקי:  הוא לא ביקש

חנוך דב מילביצקי:  הוא ביקש? היא אומרת שהוא ביקש

מירב בן ארי: את לא יכולה - - - כי הוא לא רוצה להצביע

מירב בן ארי:  הוא לא מצביע

חנוך דב מילביצקי: את לא יכולה

חנוך דב מילביצקי:  פנינה, אני אתן לך, אבל לא כהתנגדות – בסדר?     

מירב בן ארי: את חושבת שאני נגד

מירב בן ארי:  תקראי, בבקשה תקראי - - - את יכולה לקרוא? - - - רק תקראי

וליד אל-הואשלה: כבוד היושב-ראש, חבריי חברי הכנסת, בשנים האחרונות היו מחאות בחברה הערבית, אם זה בנגב, אם זה בגליל ואם זה במשולש, והיה מאבק לגיטימי לאזרחים הבדואים בנגב

גלעד קריב: איפה - - -     

חנוך דב מילביצקי: חבר הכנסת קריב, אתה מפריע לחבר הכנסת אלהואשלה

חנוך דב מילביצקי:  יש לך קריאה שנייה

גלעד קריב: - - -     

חנוך דב מילביצקי: לא, שנייה

וליד אל-הואשלה: גלעד, היו אזרחים ערבים בדואים מהנגב שיצאו בהפגנה, במאבק לגיטימי, נגד נישול הקרקעות, והיו מעצרים של צעירים, ועד היום התיקים שלהם נמצאים במשטרה, כולל הרשעות, והם לא יכולים להתקדם בחיים שלהם

וליד אל-הואשלה:  הם לא יכולים לעבוד ולא יכולים ללכת לאקדמיה

וליד אל-הואשלה:      מה אנחנו דורשים? אנחנו רוצים ודורשים שכמו שהממשלה מתייחסת למגזר מסוים – ואנחנו לא נגד החוק הזה, לא נגד האוכלוסייה האתיופית; להפך, אנחנו רוצים שהמדינה תיתן אפשרות לצעירים להשתלב, אבל לא יכול להיות שהיא תפקיר את הצעירים בחברה הערבית, תפקיר את הסטודנטים שלנו

וליד אל-הואשלה:  אנחנו רוצים שהמדינה תתייחס בצורה שווה לכלל האזרחים, אם זה בנגב, - - - וחורה, ואם זה בסעווה

וליד אל-הואשלה:  יש לנו מאות הרשעות של סטודנטים

משה סעדה: אבל השאלה על מה

משה סעדה:  השאלה על מה

וליד אל-הואשלה: סעדה, לא לכל דבר אתה צריך להתנגד

חנוך דב מילביצקי: חבר הכנסת סעדה, לא להפריע, בבקשה

משה סעדה: לא מפריע

משה סעדה:  אני שואל אותו

חנוך דב מילביצקי: אבל אתה מפריע עכשיו

משה סעדה: לא

וליד אל-הואשלה: תביא הצעת חוק - - -     

חנוך דב מילביצקי: חבר הכנסת סעדה, אתה רוצה שאקרא אותך לסדר?     

משה סעדה: אני שואל אותו שאלה

משה סעדה:  תקרא אותי, אם אתה רוצה

משה סעדה:  בסדר

משה סעדה:  שאלתי אותו שאלה

חנוך דב מילביצקי: פעם ראשונה אני קורא אותך לסדר

משה סעדה: שאלתי אותו שאלה

חנוך דב מילביצקי: פעם שנייה אני קורא אותך לסדר

משה סעדה: אני אצא

משה סעדה:  אל תנצל

חנוך דב מילביצקי: חבר הכנסת סעדה, פעם שלישית

חנוך דב מילביצקי:  נא לעזוב

משה סעדה: אתה מנצל את הסמכות שלך

משה סעדה:  שאלתי אותו שאלה - - -      

חנוך דב מילביצקי: נא לעזוב

חנוך דב מילביצקי:  חבר הכנסת סעדה, נא לעזוב

וליד אל-הואשלה: להביא הצעת חוק למען החברה הערבית

משה סעדה: בושה וחרפה

חנוך דב מילביצקי: תודה רבה

חנוך דב מילביצקי:  החוצה

משה סעדה: בושה וחרפה

חנוך דב מילביצקי: החוצה, החוצה

חנוך דב מילביצקי:  תודה רבה

חנוך דב מילביצקי:      (חבר הכנסת משה סעדה יוצא מאולם המליאה

חנוך דב מילביצקי: )     

וליד אל-הואשלה: אני רוצה ודורש ופונה לכולם, וגם לשר לוין: אנחנו רוצים שתתייחסו לצעירים שלנו

וליד אל-הואשלה:  אני אומר לך, יריב, יש אלפי הרשעות ואלפי תיקים נגד הצעירים שלנו, ואנחנו מרגישים ורוצים להיות כמו כולם

וליד אל-הואשלה:  אי-אפשר להפקיר את החברה שלנו, אי-אפשר להפקיר את הצעירים שלנו

וליד אל-הואשלה:  אני רוצה שכולם יסתכלו על החברה הערבית בצורה שווה

וליד אל-הואשלה:  תודה

חנוך דב מילביצקי: תודה רבה

חנוך דב מילביצקי:  חברת הכנסת מלקו, את רצית להשיב? לא

חנוך דב מילביצקי:  את רוצה לתת אולי לחברת הכנסת תמנו שטה להשיב במקומך? בבקשה

מירב בן ארי: היא לא חתומה

מירב בן ארי:  היא לא יכולה

חנוך דב מילביצקי: בסדר

חנוך דב מילביצקי:  אתם רוצים שאני אאפשר לה את זה כהודעה אישית אחר כך? אתם רוצים - - -     

מירב בן ארי: אבל יש הודעות אישיות

חנוך דב מילביצקי: גם לך יש

חנוך דב מילביצקי:  נכון

פנינה תמנו: דווקא נשים מתנגדות, באמת

פנינה תמנו:      קודם כול, אדוני היושב-ראש, אני רוצה להודות לך, וגם להודות לחברת הכנסת מלקו על שאפשרת לי להשיב

פנינה תמנו:  זו לא תקופה לפילוג, זו לא תקופה שאני אישית הייתי בוחרת לעלות בעצמי ולדבר על בעיות פנים-ישראליות שלא בהכרח מאחדות בינינו או מבטאות את הסולידריות הישראלית, אבל לאור הדברים שנאמרו בתוך המליאה, ואולי הניסיון לבוא ולומר שאולי זה לא מוצדק, אני ראיתי לנכון לעלות לכאן

פנינה תמנו:      אז תחילה אני מברכת אותך, חברת הכנסת מלקו, על הצעת החוק, וגם אני אגיש הצעת חוק ונצמיד, ואני קוראת גם לך חבר הכנסת סולומון, כמי שפנו אליך, אדוני שר המשפטים, בשמונת החודשים האחרונים, ופעם אחר פעם לא הצלחת לדחוף את הנושא

פנינה תמנו:      אני אומר: מי שלא מבין מה ההבדל בפרופיילינג בין אדם בצבע שחור, כהה עור, לבין אדם לבן, ולבוא ולומר שמפלים את יוצאי אתיופיה לעומת הקהילה הלהט"בית, שלא כתוב עליהם שהם מהקהילה הלהט"בית – אני חושבת שהוא פשוט לא מכיר את העולם הזה, שהוא די מפותח במחקרים ברמה הבין-לאומית

פנינה תמנו:  אבל עזבו את הרמה הבין-לאומית, נחזור לישראל

התקשורת שלמה קרעי: דברי לזו שמפנה לך את הגב

התקשורת שלמה קרעי:  דברי לזו שמפנה לך את הגב

פנינה תמנו:  23,000 תיקים – 23,000 תיקים נפתחו לצעירים יוצאי אתיופיה

פנינה תמנו:  אתם יודעים שאנחנו קהילה שמונה 150,000 איש, ואם אתם תורידו את הקשישים, תורידו נשים, אתם תגיעו לכך שבעצם כל צעיר שני או שלישי הוא עם תיק

פנינה תמנו:  ריסקו פה דור שלם

פנינה תמנו:  עכשיו הוסיפו חטא על פשע – כמי שהובילה את המחאות, אני יכולה להגיד לכם, אם אתם רוצים תזכורת, שהיינו חוטפים אלות, רימוני הלם, גז מדמיע, מכת"זיות, ילדים שצריכים לקפוץ מגגות כדי שחס וחלילה השוטר לא יתפוס אותם

פנינה תמנו:  את המציאות הזאת אנחנו נחושים לשנות

פנינה תמנו:  וזה לא שייך לאף צד מהמפה הפוליטית, תירגעו, כי הצביעות חגגה מכל הצדדים, ומי שנלחם על הזכויות של יוצאי אתיופיה היו רק בני הקהילה

פנינה תמנו:  ועמדנו שם לבד, לבד, ואם היינו למדים קצת מהחיילים שלנו, שנמצאים עכשיו בחזית ונלחמים שכם אל שכם בלי לשאול מאיזו עדה אתה, מאיפה עלית, מה הזרם הדתי שלך ומה הדת שלך – הם הפנים היפות של ישראל

פנינה תמנו:  אבל בזמן אמת, אחרי זה החיילים שלנו, חיילים ישראלים ממוצא אתיופי, יחזרו ליום-יום שלהם, והם לא יהיו מוגנים עם מדים

פנינה תמנו:       ואנחנו דואגות להם שירגישו שווים, וזה השיח איתם

פנינה תמנו:  ואנחנו לא מבליטים את ההקרבה של יוצאי אתיופיה

פנינה תמנו:  קרוב ל-20 חיילים נהרגו בקרב

פנינה תמנו:  ביחד, אם אנחנו לוקחים את זה יחסית לקהילה – היא נמצאת באבל גדול על כולם

פנינה תמנו:  כולם בנינו, כולם בנותינו, אבל אנחנו לא רק שווי חובות, אנחנו גם שווי זכויות

חנוך דב מילביצקי: תודה רבה

חנוך דב מילביצקי:       אנחנו נעבור להצבעה

חנוך דב מילביצקי:  הצעת חוק הפסקת הליכים ומחיקת רישומים – רגע, תודיעו לחבר כנסת סעדה שהוא יכול להיכנס להצביע אם הוא רוצה

חנוך דב מילביצקי:  הצעת חוק הפסקת הליכים ומחיקת רישומים בעניין המחאה כנגד אלימות משטרתית כלפי יוצאי אתיופיה, התשפ"ד–2024, של חברת הכנסת צגה מלקו וקבוצת חברי הכנסת – הצבעה

חנוך דב מילביצקי: בעד ההצעה להעביר את הצעת החוק לוועדה – 50 

חנוך דב מילביצקי: נמנעים – אין 

חנוך דב מילביצקי: בעד – 50, אין מתנגדים, אין נמנעים

חנוך דב מילביצקי:  אני קובע שהצעת חוק הפסקת הליכים ומחיקת רישומים בעניין המחאה כנגד אלימות משטרתית כלפי יוצאי אתיופיה, של חברת הכנסת צגה מלקו וקבוצת חברי הכנסת, עברה בקריאה הטרומית ותעבור לוועדת החוקה, חוק ומשפט

חנוך דב מילביצקי: כדי להתקדם הלאה, לפני שנמשיך – חברת הכנסת בן ארי, רצית הודעה אישית? בבקשה

מירב בן ארי: תודה, אדוני היושב-ראש

מירב בן ארי:  אני רוצה להבהיר משהו שיהיה ברור ושלא יהיה ספק: המחאה של יוצאי אתיופיה היא אחת המחאות הצודקות שהיו במדינת ישראל

מירב בן ארי:  במחאה הזו ספגו המפגינים אלימות משטרתית מבזה

מירב בן ארי:  ביזו את גופם – חבל שאת לא מקשיבה, אבל זה באמת לא מעניין אותך – וביזו נפשם של המפגינים

מירב בן ארי:  אולי פנינה תשמע

מירב בן ארי:       אני ישבתי כאן בכנסת בוועדה לביקורת המדינה כשפנינה הגיעה, כעיתונאית, לדעתי, כשצגה הגיעה, גם היא הייתה עיתונאית, וישבתי והקשבתי ותמכתי והלכתי ועשיתי הכול כדי לעזור למחאה הצודקת

מירב בן ארי:  לא שמעת שאמרתי – זו אחת מהמחאות הצודקות שהיו פה, עם אלימות שפגעה בנפשם ובגופם של המפגינים

מירב בן ארי:  ואת היית פה כשאני הייתי חברת כנסת בוועדה לביקורת המדינה, כשקארין הייתה, והייתי איתכם בכל הוועדות

צגה מלקו: בגלל זה, בגלל זה אמרתי לך

מירב בן ארי: בגלל זה חשוב לי שתביני

מירב בן ארי:  וישבתי לצידך ולצד פנינה, הייתי חברת כנסת, נכון, לא יוצאת אתיופיה אבל שרף לי בנשמה

מירב בן ארי:  כי אני עשר שנים ניהלתי מרכז לנוער בסיכון, והיו לי הרבה צעירים יוצאי אתיופיה

מירב בן ארי:  את יודעת, צגה, ב-2006, כשפתחתי את המרכז שלי בנתניה – הינה, אני מתרגשת עכשיו

חנוך דב מילביצקי: את רוצה מים?      

צגה מלקו: לכן לא היית צריכה להתנגד לנאום שלי, להצעה שלי

מירב בן ארי: אני רוצה להסביר לך, תקשיבי

צגה מלקו: בגלל זה, בגלל שאת יודעת את זה

צגה מלקו:  למה אני כעסתי? בגלל שאת יודעת את זה

חנוך דב מילביצקי: תני לה לדבר

מירב בן ארי: אז תקשיבי, תני לי לדבר

מירב בן ארי:       אני, היו לי אברהם, ויצחק ויעקב

פנינה תמנו: זה השמות של הסוכנות

מירב בן ארי: נכון, תקשיבי טוב

מירב בן ארי:  ושש, שבע שנים אחרי קראו להם אביב, ודין וירון

מירב בן ארי:  כולם יוצאי אתיופיה

מירב בן ארי:  עברתי איתם תהליך, עם הנערים שלי

מירב בן ארי:  הבאתי אותם להצלחה מדהימה

מירב בן ארי:  נו, אז מה אם אני לא בצבע? אבל צגה ופנינה, אני הלכתי איתם דרך כי המדינה הפלתה אותם

מירב בן ארי:  וכשהם היו יוצאים לחצר, הם היו הראשונים שהיו נעצרים

צגה מלקו: לכן צריך לתקן עכשיו

מירב בן ארי: הינה, אז תני לי להסביר

מירב בן ארי:  תאמיני לי, אני לא נגדך

מירב בן ארי:  אוי ואבוי, אני אבגוד בעצמי

מירב בן ארי:  אלו נערים שליוויתי אותם, שברוך השם, עשו שירות צבאי מלא

מירב בן ארי:  היום הם באקדמיה

מירב בן ארי:  הם כותבים לי בווטסאפ: נתת לנו קרש קפיצה שהחברה לא נתנה

מירב בן ארי:  אבל כל מה שאמרתי, וזה גם מה שאמרתי ליריב כשהוא דיבר: אי-אפשר להפלות מפגינים

מירב בן ארי:  אי-אפשר שאישה בת 80, יחטפו לה את המגפון, או את השלט של החטופים, והיא תקבל מכות

מירב בן ארי:  אי-אפשר

מירב בן ארי:  אי-אפשר להפלות מפגינים בגלל צבע עור

מירב בן ארי:      אם יש אלימות משטרתית – ואני אומרת לך, יריב, כשאני הייתי יו"ר הוועדה לביטחון פנים, היה לי את חיים מזרחי, בחור חרדי שארבעה שוטרים הרביצו לו מכות רצח

מירב בן ארי:  אני עשיתי דיון על אלימות נגד חרדים

מירב בן ארי:  אל תחשוב שהצד הזה, בגלל שהם חרדים הם נגד

מירב בן ארי:  ממש לא

מירב בן ארי:  אני, חיים מזרחי, הבחור שחטף מכות, כל חג מתקשר להגיד לי חג שמח

מירב בן ארי:  תפסיקו עם זה

מירב בן ארי:  אנחנו חושבים שהפגנה היא זכות בסיסית במדינת ישראל

מירב בן ארי:  זאת שמירה על הדמוקרטיה

מירב בן ארי:  וכשאיש מילואים חוזר ומפגין וחוטף מכות מהמשטרה, גם הוא צריך להבין שלא מפלים אותו, למרות שהוא לא אתיופי

מירב בן ארי:  זה מה שאמרתי

מירב בן ארי:  גם ברור שאף אחד אצלנו לא יצביע נגד

מירב בן ארי:       אבל כשאתה חוקר, תחקור את כולם

המשפטים יריב לוין: - - -      

מירב בן ארי: תחקור את המילואימניק מאחים לנשק שחטף מכות

מירב בן ארי:  אני הייתי - - -      

המשפטים יריב לוין: להפך, אני בעד עונש לכולם

המשפטים יריב לוין:  ואז נראה

מירב בן ארי: תקשיב טוב, עוד משהו אחד, יריב

המשפטים יריב לוין: ומה עם - - -      

מירב בן ארי: אני הייתי בהפגנות, הלכתי לתא המעצר ופגשתי חבר'ה מלח הארץ שנעצרו על זה שהם ירדו – הינה, תראה – מהמדרכה לכביש, ככה

מירב בן ארי:  על זה הם היו במעצר

מירב בן ארי:  אז כשאתה בודק, תבדוק את כולם

סימון מושיאשוילי: מירב, מירב, באיילון לא היו - - -      

חנוך דב מילביצקי: חבר הכנסת מושיאשוילי

המשפטים יריב לוין: בגלל זה איילון היה חסום

מירב בן ארי: זה מה שאמרתי

המשפטים יריב לוין: בגלל זה איילון היה חסום באנשים

מירב בן ארי: תקשיבו, גם לחרדים לא מגיעות המכות האלה

מירב בן ארי:  לאף אחד לא מגיעה אלימות משטרתית כשהוא הולך להפגין

מירב בן ארי:  על זה צעקנו פה

המשפטים יריב לוין: ומה עם כתבי אישום? מה עם כתבי אישום?      

מירב בן ארי: סיימתי

מירב בן ארי:  על זה צעקתי פה, ואני מסיימת

מירב בן ארי:  אני לא נגד צעירים יוצאי אתיופיה

מירב בן ארי:  הם בלב שלי ובנפש ותמיד יהיו

מירב בן ארי:  אני נגד אפליה, וזה, לצערי – על זה מחיתי

מירב בן ארי:  אבל אתה התחייבת, אז אנחנו נחכה

מירב בן ארי:  תודה

חנוך דב מילביצקי: תודה

חנוך דב מילביצקי: הודעה לסגנית מזכיר הכנסת, בבקשה

אלינור ימין: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –     לקריאה ראשונה, מטעם הממשלה: הצעת חוק מיסוי מקרקעין (שבח ורכישה) (תיקון מס' 104), התשפ"ד–2024; הצעת חוק לתיקון חוק לצמצום השימוש במזומן (תיקון מס' 2) (הגבלה על מתן הלוואות במזומן על ידי גופים פיננסיים מפוקחים), התשפ"ד–2024

אלינור ימין:       תשובת שר הרווחה והביטחון החברתי על מסקנות ועדת העבודה והרווחה בעקבות דיון מהיר בהצעתם של חברי הכנסת מירב כהן ואלון שוסטר בנושא: קריסת מרכזי היום לקשישים

אלינור ימין:  תודה

חנוך דב מילביצקי: תודה

חנוך דב מילביצקי: [הצעת חוק פ/4131/25; נספחות

חנוך דב מילביצקי: ] 

חנוך דב מילביצקי: נעבור להצעת החוק הבאה – הצעת חוק גירוש משפחות מחבלים, התשפ"ד–2024, של חבר הכנסת אלמוג כהן

חנוך דב מילביצקי:  בבקשה, אדוני

אלמוג כהן: אדוני היושב-ראש, חבריי חברי הכנסת, כבוד השר, הצעת החוק הבאה מדברת על גירוש משפחות מחבלים

אלמוג כהן:  מדובר בקרובים מדרגה ראשונה אשר ידעו או היו שותפים, או היללו ושיבחו את דברי הרוצח

אלמוג כהן:  ברשותך, אדוני היושב-ראש, אני רוצה להתחיל בלהקריא לכם שיחה, שיחה בין מחבל שהגיע ב-7 באוקטובר ליישוב מפלסים – תיעוד מצמרר של אחד המחבלים שכאשר ביצע את הטבח במפלסים לקח את הטלפון של אחת הנרצחות והתקשר לאביו

אלמוג כהן:       מחבל: היי אבא, אני מדבר איתך ממפלסים, תפתח את הווטסאפ ותראה את כל ההרוגים, תראה כמה הרגתי במו ידיי

אלמוג כהן:  הבן שלך הרג יהודים – כל זה בשמחה והתלהבות אדירה

אלמוג כהן:  אביו של המחבל: שאלוהים ישמור עליך, בני

אלמוג כהן:  המחבל ענה לו: אבא, אני מדבר איתך מטלפון של יהודייה

אלמוג כהן:  הרגתי אותה והרגתי את בעלה, במו ידיי עשרה יהודים הרגתי

אלמוג כהן:  הדם שלהם על הידיים שלי

אלמוג כהן:  תן לי את אימא

אלמוג כהן:  האימא של המחבל, ששמעה את כל זה ב-speaker: בן שלי, שאלוהים ישמור אותך

אלמוג כהן:  המחבל: אימא, בחיי, הרגתי עשרה יהודים במו ידיי

אלמוג כהן:       אימא של המחבל – שימו לב למשפט הבא, והוא מסכם את המשמעות של הצעת החוק הזאת: הלוואי שהייתי איתך, בני

אלמוג כהן:  האימא של המחבל הארור, השפל, הפחדן, שהלך לרצוח אזרחים תמימים, ייחלה להיות לידו – הלוואי שהייתי איתך, בני

אלמוג כהן:      חברים, אני רוצה לדבר טיפה על המשמעות של חוק גירוש משפחות מחבלים

אלמוג כהן:  בחלק ניכר מהמכתבים שהשאירו המרצחים הנאצים, הם מבקשים סליחה מאימם ומאביהם

אלמוג כהן:  הסיבה שהם עושים זאת, מפני שבחברה הערבית – וכאן אנחנו צריכים ללמוד – יש משמעות וכבוד אדיר לכיבוד אב ואם

אלמוג כהן:  כמובן שהם לקחו את זה למקום האנטישמי, הנאצי, של לרצוח יהודים

אלמוג כהן:  אבל, ויש פה אבל גדול, בסוף מחבל שהולך לבצע פיגוע לא מפחד מהמוות

אלמוג כהן:  אין מה לעשות, הוא מאמין בשוהדא, הוא מאמין בלהיות שהיד

אלמוג כהן:  אבל במכתבים שהם השאירו, אדוני היושב-ראש, הם לא מעט פעמים ציינו דווקא את אביהם, את אימם ואת משפחתם הגרעינית: אני פודה את כבודכם, אני מבקש סליחה, אנחנו ניפגש בגן העדן

אלמוג כהן:      האקט הזה, ובו אנחנו כריבון מעלים את משפחתם של הרוצחים הנאצים ומגרשים אותם מחוץ לגבולות המדינה, הוא האקט המרתיע ביותר שיכול למנוע טרור, ואני רוצה להסביר למה: בסוף, המחבל, כאשר הוא מגיע לבצע את הפיגוע, בראש שלו הוא כבר נפרד מהחיים, בראש שלו הוא נפרד מהעולם הזה ומכין את לעצמו לחיי העולם הבא, שעל פי אמונתם יהיה עם 72 בתולות וחיי נצח ליד כיסאו של אלוהים

אלמוג כהן:  אבל יש דבר אחד שהוא משאיר בעולם: הוא משאיר משפחה שמקבלת כסף

אלמוג כהן:  המשפחה הזאת מקבלת כסף לפי תעריף של כמה דם יהודי שפכת, מקבלת כסף מהרשות הפלסטינית, והמשמעות של האקט הזה, שבו אימו של המחבל בוכה בכי תמרורים ומועלית בכוח לתוך אוטובוס צבאי עם רשתות, וזורקים אותה מחוץ לגבולות המדינה, הוא אקט הרתעתי מאין כמוהו

אלמוג כהן:      חשוב לומר, אדוני היושב-ראש, חבריי חברי הכנסת, כבוד השר, לא מעט פעמים אבותיהם – אך גם אימותיהם – של המחבלים האדירו את שמותיהם והפכו אותם לגיבורי תרבות אשר הפכו להיות מודל לחיקוי ברחוב ה-so called פלסטיני, למרות ששוב אני מדגיש, אין עם כזה בהיסטוריה

אלמוג כהן:      חברים, הצעת החוק הזו מחייבת תמיכה, חברי נאור, מכל חלקי הבית, מכל צידי הבית, מכל מי שחפץ חיים

אלמוג כהן:  בסופו של דבר, כאשר המחבלים נכנסו לפה ב-7 באוקטובר – ועם משפחת פוגל ועם משפחת חטואל ועם משפחת ארן – הם לא שאלו למה מצביעים אותם היהודים האומללים

אלמוג כהן:  הם חיפשו להרוג אותם

אלמוג כהן:  וכאשר אנחנו נדע לגרש את משפחותיהם, כאשר אימם בוכה בכי תמרורים, מושפלת, עולה לאוטובוס, הורסים את ביתה ומגרשים אותה מאדמתנו, האקט ההרתעתי פה הוא אדיר מאין כמוהו

אלמוג כהן:      אני מבקש מכולם לתמוך בהצעת החוק החשובה הזו

אלמוג כהן:  בסוף, אנחנו נוכל להבטיח הרתעה ברמה הטובה ביותר כאשר משפחתו תהיה כאות קין על מצחם של שאר החמולה, שהם עכשיו חיים בסוריה, בלבנון, בכל מקום שבו החיים שלהם כנראה יהיו הרבה יותר "טובים", במירכאות

אלמוג כהן:      נושא נוסף שרציתי לדבר עליו, ברשותך, אדוני היושב-ראש, הוא נושא הפרשייה שאני מנסה לחשוף

אלמוג כהן:  בתקופה האחרונה אני שומע כל מיני עיתונאים – איך לומר את זה בעדינות – עיתונאים בלירה, שמפקפקים בדבריי

אלמוג כהן:  אני אומר את זה בצורה הברורה ביותר

אלמוג כהן:  כל אותם אנשים שמפקפקים במה שאני אומר, ככל שתעלו על העץ יותר ויותר, ויותר גבוה, הנפילה למטה תהיה כואבת

אלמוג כהן:  כל מה שאני אומר מגובה בהוכחות חד-משמעיות

אלמוג כהן:      אני גם קורא מהבמה המכובדת הזו לבית המשפט המכובד להתיר את הפרשה הזו לפרסום

אלמוג כהן:  אין שום סיבה שעם ישראל ימודר, גם אם היא מאוד מביכה והיא מאוד קשה והיא מאוד פוגעת והיא מאוד מסוכנת

אלמוג כהן:  יש פה פגיעה אנושה בפומביות הדיון ובזכות הציבור לדעת

אלמוג כהן:  חייבים לדעת לפתור את הבעיות כדי להתמודד איתן, כי אדוני היושב-ראש, עד 6 באוקטובר טאטאנו מתחת לשטיח, עד שהשטיח כבר הסתיר לנו את האופק, לא ידענו לאן אנחנו הולכים

אלמוג כהן:  עכשיו אני אומר, גם אם הפצע הוא מאוד כואב והוא מאוד קשה, מטפלים בו כדי למנוע נמק ואז כריתה של היד

אלמוג כהן:      אדוני היושב-ראש, אני מודה לך על הזמן, אני מודה לכולם על ההקשבה

אלמוג כהן:      מילה אחרונה לאזרחי מדינת ישראל

אלמוג כהן:  יש לא מעט ערוצים שעובדים בלהרעיל את הלב של העם הזה: מה חושבים החיילים בח'אן יונס? בשביל מי הם נלחמים? האמינו לי שהחיילים הללו יודעים מצוין למי הם נלחמים רק בגלל שהם מנותקים מאותה תקשורת ארסית שזורה דה-מורליזציה וייאוש בלב של העם הזה

אלמוג כהן:      אני רוצה לומר לכם, אני עוקב מקרוב

אלמוג כהן:  צבא הגנה לישראל שובר לחמאס את העצמות

אלמוג כהן:  תכף אנחנו מסיימים לכתר את ח'אן יונס, גומרים את הסיפור בח'אן יונס, מאות מחבלים הרוגים

אלמוג כהן:  כמובן שהם לא נלחמים, רובם פוחדים ובורחים, כמו היום של 7 באוקטובר, אין הבדל

אלמוג כהן:  חוואפין תמיד נשארים חוואפין

אלמוג כהן:       ואני רוצה לומר לעם ישראל שיש לנו צבא חזק, צבא מצוין, שמתמרן לעומק, בהצלחה רבה, בתחכום, ביצירתיות, שופך המון דם של מחבלים

אלמוג כהן:  ולכן, חבריי, אחיי אזרחי מדינת ישראל ואזרחיות מדינת ישראל, הרימו ראש

אלמוג כהן:  אנחנו מנצחים, ועזה תהיה גלעד לכל מי שחושב דורות קדימה לבוא ולהרוג יהודים

אלמוג כהן:  זה יהיה הסוף של כולכם – הרס, דמעות, אש, עופרת ודם, זה מה שאתם צריכים לקבל

אלמוג כהן:  עם ישראל חי

חנוך דב מילביצקי: תודה רבה

חנוך דב מילביצקי:  ישיב השר משה ארבל

הפנים משה ארבל: גם חבר כנסת

חנוך דב מילביצקי: גם חבר כנסת, כן

הפנים משה ארבל: מכובדי היושב-ראש, חבריי חברי הכנסת, חבר הכנסת המציע אלמוג כהן, עניינה של הצעת החוק שבנדון בקביעת סמכות שבשיקול דעת לשר הפנים להורות על גירוש בן משפחה של מחבל אשר ידע מראש על תוכניתו לבצע מעשה טרור, הביע תמיכה או הזדהות עם מעשה הטרור או פרסם דברי שבח, אהדה או עידוד למעשה הטרור, לאחר קיומו של שימוע

הפנים משה ארבל:       כיום, סעיף 11(ב) לחוק האזרחות מסמיך את בית המשפט לבטל אזרחות של אדם בשל מעשה שיש בו משום הפרת אמונים למדינת ישראל כפי שהוא מוגדר בסעיף החוק, לבקשת שר הפנים

הפנים משה ארבל:  במקביל, סעיף 11א לחוק הכניסה לישראל מסמיך את שר הפנים לבטל תושבות קבע של אדם בשל מעשה שיש בו משום הפרת אמונים למדינת ישראל

הפנים משה ארבל:  נכון להיום, הרף של מעשה הפרת אמונים אשר מצדיק שלילת אזרחות או תושבות הוא מאוד גבוה; אין די בתמיכה בטרור או בארגון טרור כדי לעמוד ברף הזה

הפנים משה ארבל:  גם לא כל השתתפות בפעילות של ארגון טרור מאפשרת היום שימוש בסמכות זו

הפנים משה ארבל: כמו כן, אני סבור שבאופן עקרוני, גם פסקי הדין והתקדימים בבג"ץ שהיו לפני 7 באוקטובר צריכים להיבחן מחדש לאחר 7 באוקטובר

הפנים משה ארבל:  גם הבעתי בפני הייעוץ המשפטי לממשלה את עמדתי כאמור, שאירועי 7 באוקטובר מחייבים החלפת דיסקט והחמרה באופן שאנו נוהגים כלפי אזרחים ותושבים ישראלים שפעילים בארגוני טרור, פועלים למענם ומסייעים לפעילות טרור

הפנים משה ארבל:      לא ייתכן שאזרחים ותושבים הנהנים מכל כך הרבה זכויות שלא יינתנו להם במדינת הטרור שהם מנסים לקדם, פועלים נגד מדינתם, נגד אזרחי המדינה, בצורות לא חוקיות ומסוכנות

הפנים משה ארבל:      אני רוצה לומר שמבחינת משרד הפנים הצעת החוק הזאת היא דרך נוספת לכוון את הספינה הזאת למקום נכון יותר, מאוזן יותר, שמתחשב גם במה שקרה פה בארבעת החודשים האחרונים, ובאותה נשימה לומר לאזרחי ישראל הערבים המסורים שמגלים נאמנות למדינת ישראל – משפחתו של אחמד אבו לטיף, השם ייקום דמו וזיכרונו לברכה, שנהרג ומסר נפש למען מדינת ישראל – יש דוגמה ומופת לאזרחי ישראל הערבים המסורים מאוד ונאמנים מאוד למדינת ישראל

הפנים משה ארבל:  יחד אנחנו, כולנו, יהודים וערבים, צריכים להוקיע את מי שתומך בטרור, אבל לחתור באותה נשימה לשוויון אמיתי למען כלל אזרחי ישראל, יהודים וערבים כאחד

הפנים משה ארבל:       הצעת החוק הזו זהה כמובן להצעות חוק נוספות של מכובדי היושב-ראש חבר הכנסת מלביצקי, חבר הכנסת רביבו וחבר הכנסת פורר, שעברו בקריאה טרומית בתמיכת הממשלה

הפנים משה ארבל:  גם לגבי הצעה זו עמדת ועדת שרים לענייני חקיקה היא לתמוך בהצעה בקריאה הטרומית כפוף למיזוג בוועדה להצעה אחת אחודה

הפנים משה ארבל:  בוועדה, כמובן, תידרש עבודה, כפי שנעשה לגבי כל הצעת חוק פרטית, ובשיתוף פעולה ובתיאום עם רשות האוכלוסין וההגירה, שירות הביטחון הכללי ומשרד המשפטים, כדי לטייב ולהגיע למתווה נכון וראוי שעונה על התכליות הביטחוניות ומגובה בחוות דעת ביטחונית ומשפטית

הפנים משה ארבל:       אני מביע את עמדת ועדת שרים לחקיקה לתמוך בקריאה טרומית, ולאחר מכן, כמובן, כפוף לתיאום והסכמה כפי שצוין

הפנים משה ארבל:  תודה רבה

חנוך דב מילביצקי: תודה רבה

חנוך דב מילביצקי:  נעבור להצבעה

חנוך דב מילביצקי:  אני רק אגיד, חבר הכנסת כהן, שיש ועדה מיוחדת – אופיר, מה שם הוועדה המיוחדת שדנה בזה?      

אלמוג כהן: ועדת הכנסת

חנוך דב מילביצקי: לא, זאת לא ועדת הכנסת

חנוך דב מילביצקי:  יש ועדה מיוחדת שכבר דנה בחוק הזה וקיימה כמה דיונים בחוק גירוש משפחות מחבלים

שמחה רוטמן: לא, בגירוש מחבלים

חנוך דב מילביצקי: גירוש משפחות מחבלים

המשפטים יריב לוין: - - - יש - - - חוק שכבר רץ

חנוך דב מילביצקי: שלנו

המשפטים יריב לוין: - - - שלך

חנוך דב מילביצקי: נכון

חנוך דב מילביצקי:  אז זה ועדת הכנסת? בסדר

חנוך דב מילביצקי: אנחנו נצביע על הצעת חוק גירוש משפחות מחבלים, התשפ"ד–2024, של חבר הכנסת אלמוג כהן

חנוך דב מילביצקי:  אנא, תפסו מקומותיכם

חנוך דב מילביצקי:  הצבעה

חנוך דב מילביצקי: בעד להעביר את הצעת החוק לוועדה – 17 

חנוך דב מילביצקי: נמנעים – אין 

חנוך דב מילביצקי: 17 בעד, שישה מתנגדים

חנוך דב מילביצקי:  אני קובע כי הצעת חוק גירוש משפחות מחבלים, התשפ"ד–2024, של חבר הכנסת אלמוג כהן עברה בקריאה טרומית

חנוך דב מילביצקי:  היא תמוזג עם הצעות החוק הנוספות שכבר קיימות בנושא הזה, ותידון בוועדת הכנסת

חנוך דב מילביצקי: [הצעת חוק פ/4154/25; נספחות

חנוך דב מילביצקי: ] 

חנוך דב מילביצקי: חברי הכנסת, הצעת חוק הסניגוריה הציבורית (תיקון – ייצוג אסירים ביטחוניים שהשתתפו במלחמת חרבות ברזל), התשפ"ד–2023, של חבר הכנסת רוטמן וקבוצת חברי הכנסת

חנוך דב מילביצקי:  חבר הכנסת רוטמן, בבקשה

שמחה רוטמן: תודה רבה

שמחה רוטמן:  אדוני היושב-ראש, חבריי חברי הכנסת, אחד המושגים והביטויים המשפטיים העתיקים של העם היהודי הוא "הרצחת וגם ירשת", כאות וכסמל לחוסר צדק שאין כדוגמתו – אדם שהוא גם הרוצח וגם היורש של האנשים שאותם הוא רצח

שמחה רוטמן:  הדבר הזה בא לידי ביטוי גם בספר החוקים של מדינת ישראל בהקשרים אחרים, שלפיהם מי שרצח, כמובן, איננו זכאי לרשת אם הוא רצח את אחד ממורישיו, את קרובי משפחתו

שמחה רוטמן:  יש לזה גם חוק בהקשר דומה שנדון גם בוועדת החוקה בהקשר של ירושה של אנשים שרצחו את בני זוגם, את קרובי משפחתם

שמחה רוטמן:  הדבר הזה הוא עוול מוסרי שאין כדוגמתו

שמחה רוטמן:       כאשר אנחנו עוסקים בפשע הנפשע והנורא של 7 באוקטובר של מחבלי הנוח'בה אנחנו למעשה מאפשרים נכון להיום לרוצחים לרשת את נרצחיהם – את כלל אזרחי מדינת ישראל ואת אלה שנהרגו, נפצעו, שבתיהם הוחרבו, הנשים שנאנסו, כל מי שנפגע, החטופים, משפחותיהם

שמחה רוטמן:  אנחנו מממנים מכיסנו, וחייבים לפי חוק, נכון להיום, לממן מכיסנו את ההגנה המשפטית על הרוצחים

שמחה רוטמן:       החוק הזה, בניגוד למה שהופץ בעניינו, לצערי, על ידי גורמים מגמתיים, שלא ברור לי בכלל מה עבר להם בראש מלבד הפגיעה במעמדה הבין-לאומי של ישראל – שזה אולי מה שהם היו מעוניינים – לא אומר שאדם לא יהיה זכאי לייצוג משפטי

שמחה רוטמן:  אנחנו יודעים שבמדינת ישראל גם לאייכמן היה עורך דין

שמחה רוטמן:  זה לא הדיון של הייצוג המשפטי

שמחה רוטמן:  לייצוג המשפטי יש גם אלמנטים שמסייעים אפילו למערכת – ללא עורך דין קשה מאוד לנהל הליך

שמחה רוטמן:  אלא השאלה היא מנין יבוא הכסף, ומי יהיו עורכי הדין שיחויבו לייצג או לממן את הייצוג של אותם מחבלי נוח'בה

שמחה רוטמן:       לכן הגשתי את הצעת חוק הסנגוריה הציבורית, שעוסקת בייצוג אסירים ביטחוניים שהשתתפו במלחמת חרבות ברזל, שאומרת שאין זכאות לייצוג על ידי הסנגוריה למי שהשתתף בטבח הנורא

שמחה רוטמן:  והתיקון גם, מלבד חוק הסנגוריה הציבורית, גם חוק לסדר הדין הפלילי

טלי גוטליב: - - -     

שמחה רוטמן: דיברנו על "הרצחת וגם ירשת" – יש ביטוי נוסף, שאומר: "אין סנגור נעשה קטגור"

שמחה רוטמן:  כתוב שבבית דין שפועל על פי דיני התורה, בית הדין של 23, שהוא בית הדין המוסמך לדון בדיני נפשות – כתוב שכל מי שמלמד חובה יכול ללמד זכות; אם מישהו מהדיינים או מהתלמידים שיושבים לפני הדיינים ראה סיבה לחייב, להרשיע – הוא יכול להתחרט, הוא יכול לחזור בו

שמחה רוטמן:  הוא יכול לבוא ולהגיד אחר כך: אתם יודעים, חשבתי בהתחלה שהוא אשם – הוא זכאי

שמחה רוטמן:  אבל הדין אומר שאי-אפשר לעשות הפוך; אם יש אחד מהדיינים או מהתלמידים שבהתחלה העלה סברה מדוע צריך לזכות את הנאשם, הוא איננו יכול לחזור בו אחר כך ולהגיד: אני חושב שצריך להרשיע

שמחה רוטמן:  למה? אומרת על זה הגמרא: "אין סנגור נעשה קטגור"

שמחה רוטמן:  מישהו שראה את צד החיוב – שיישאר בצד החיובי, שלא יראה את הצד השלילי

שמחה רוטמן:       ואני אומר, הצעת החוק הזאת באה להיות מבוססת בדיוק על אותה תפיסה

שמחה רוטמן:  הסנגוריה הציבורית עושה מלאכת קודש

שמחה רוטמן:  אדוני שר המשפטים, אתה יודע כמה חוות הדעת שלהם – אנחנו הכנסנו בחקיקה, אפילו בחקיקות החירום, שיהיה צורך לשמוע את חוות דעתם

שמחה רוטמן:  אנחנו חושבים שהסנגוריה הציבורית פועלת לטובת כלל הציבור בישראל גם כאשר היא מגינה על פושעים, כי זה חלק מהתפקיד בתוך מערכת המשפט

שמחה רוטמן:  היא עושה עבודת קודש

שמחה רוטמן:  אסור בשום פנים ואופן שמלאכת הקודש של הסנגוריה תיהפך לקטגוריה על עם ישראל

שמחה רוטמן:  הסנגוריה שעושה מלאכת קודש – אסור לזהם אותה בהגנה על אותם מחבלי נוח'בה נתעבים, על אותם אויבים של העם היהודי שביצעו את הפשעים הנוראיים ביותר בתולדות האנושות

שמחה רוטמן:       אני יודע שעמדה דומה גם הובעה בעבר על ידי הסנגוריה – אני לא יודע בדיוק מה נאמר בוועדת השרים, אינני עוסק בכך, אבל גם בהתחלת הדרך הסנגוריה אמרה את הדברים בעצמה, ואני חושב שזה הצעד הנכון

שמחה רוטמן:  אני קורא מכאן לך, אדוני היושב-ראש, לכבוד השרים שכאן ולחברי הכנסת כולם לתמוך בהצעת החוק החשובה הזאת ולוודא שהמפעל החברתי החשוב כל כך של הסנגוריה הציבורית לא יזוהם בהגנה על מחבלי הנוח'בה

שמחה רוטמן:  תודה רבה, אדוני היושב-ראש

חנוך דב מילביצקי: תודה

חנוך דב מילביצקי:  ישיב שר המשפטים יריב לוין, בבקשה

המשפטים יריב לוין: תודה רבה, אדוני היושב-ראש

המשפטים יריב לוין:  חברות וחברי הכנסת, אני מבקש להודות לך, חבר הכנסת שמחה רוטמן, יושב-ראש ועדת החוקה, חוק ומשפט, על הצעת החוק החשובה והנכונה הזו

המשפטים יריב לוין:      הסנגוריה הציבורית, אני מוכרח לומר, היא יחידה באמת מפוארת, שעושה מלאכת קודש בצורה מאוד מאוד מקצועית, ואני כשר המשפטים משקיע מאמץ גדול כדי להביא לכך שמעמדה בכל מיני היבטים, גם בנושא התנאים – תנאי העבודה של עובדיה – יושווה למעמד של הפרקליטות

המשפטים יריב לוין:  אני חושב שכך נכון וצריך להיות

המשפטים יריב לוין:  הסנגוריה הציבורית היא הראשונה להגן והראשונה להתייצב בקו החזית כדי להגן גם על אנשים שמעדו – או אפילו לא מעדו, עשו פשעים קשים וחמורים; גם היא, ובצדק רב, לטעמי, חשה שהטבח של 7 באוקטובר הוא אירוע מסוג אחר, ושמי שהשתתף בטבח הזה, לא יכול להיות שיזכה להגנה מטעם הסנגוריה הציבורית של כלל הציבור במדינת ישראל

המשפטים יריב לוין:      כאשר הסנגוריה פרסמה את עמדתה זו, אני מייד נתתי לה גיבוי מלא ומוחלט, וכאשר חבר הכנסת רוטמן הביא את הצעת החוק הזו – הגם שאני מוכרח לומר שבסנגוריה לא בהכרח רצו שהדברים יבואו לידי עיגון מפורש בחקיקה – אני חשבתי שצריך לעמוד מאחורי העמדה הזו עד הסוף וצריך לומר אותה באופן ברור, ויש בהחלט מקום גם להכניס ולכלול אותה בספר החוקים

המשפטים יריב לוין:  אני חושב שבעניין הזה יש אמירה נכונה וצודקת

המשפטים יריב לוין:      הסנגוריה הציבורית לא יכולה להיות זו שעל כתפיה יוטל לייצג את אותם מחבלים ארורים בדיוק מהטעם שאמרת בסוף דבריך; הדבר הזה יטיל עליה, לטעמי, כתם, ויעמיד את אנשיה במצב בלתי אפשרי

טלי גוטליב: אי-אפשר לברוח

טלי גוטליב:  עבדתי בסנגוריה הציבורית

טלי גוטליב:  אתה גם לא יכול לסרב

טלי גוטליב:  אי-אפשר לסרב לתיקים

המשפטים יריב לוין: אני כן מוכרח לומר שאנחנו רואים הרבה הרבה משמעות וחשיבות, ועוסקים רבות בסוגיה המורכבת-מאוד של האופן שבו אותם מחבלים שפלים יובאו לדין, והמסגרת הזאת בהחלט מחייבת למצוא בסוף איזשהו פתרון שיבטיח את זה שיהיו לנו הליכים שכלפי כולי עלמא יהיו הליכים תקינים ומסודרים, וכאלה שבהם כל האמת תונח על השולחן; הכרעות הדין וגזרי הדין יהיו כאלה שבאמת יעשו צדק ויבטיחו את מיצוי הדין עם אותם מחבלים ארורים

המשפטים יריב לוין:      משכך, ועדת השרים, קרי הממשלה, החליטה לתמוך בקריאה הטרומית בהצעת החוק, כמובן בכפוף להמשך קידומה בהסכמת משרד המשפטים ולכך שתימצא כמובן הדרך בתוך ההליכים, או בסופו של עניין, לוודא שלא תהיה פגיעה בתקינות ההליכים המשפטיים שיתקיימו בנושא הזה

המשפטים יריב לוין:      גם בעניין הזה, ההקשר הרחב יותר של הטיפול המשפטי באותם מחבלים, אנחנו נידרש להרבה מאוד עבודה משותפת של משרד המשפטים ושל ועדת החוקה, חוק ומשפט, ואני משוכנע שגם בעניין הזה נגיע בסופו של דבר לתוצאה שתעשה צדק עם קורבנות הטבח, תמצה את הדין עם הרוצחים והמחבלים השפלים האלה, וגם תאפשר את התיעוד ההיסטורי ושאר הדברים החשובים שכרוכים בהליכים האלה

המשפטים יריב לוין:  אני מבקש מהכנסת לתמוך בהצעת החוק על פי ההתניות כפי שציינתי קודם

חנוך דב מילביצקי: תודה

חנוך דב מילביצקי:  חבר הכנסת רוטמן, אתה רוצה להשיב?     

שמחה רוטמן: לא

חנוך דב מילביצקי: אנחנו נעבור להצבעה

חנוך דב מילביצקי:  אנחנו נצביע על הצעת חוק הסנגוריה הציבורית (תיקון – ייצוג אסירים ביטחוניים שהשתתפו במלחמת חרבות ברזל), התשפ"ד–2023, של חבר הכנסת שמחה רוטמן וקבוצת חברי הכנסת

חנוך דב מילביצקי:  נא תפסו מקומותיכם

חנוך דב מילביצקי:  הצבעה

חנוך דב מילביצקי: בעד ההצעה להעביר את הצעת החוק לוועדה –17 

חנוך דב מילביצקי: נמנעים – אין 

חנוך דב מילביצקי: 17 בעד, חמישה מתנגדים

חנוך דב מילביצקי:  אני קובע שהצעת חוק הסנגוריה הציבורית (תיקון – ייצוג אסירים ביטחוניים שהשתתפו במלחמת חרבות ברזל), התשפ"ד–2023, של חבר הכנסת שמחה רוטמן וקבוצת חברי כנסת, עברה בקריאה הטרומית ותעבור להמשך דיון בוועדת החוקה, חוק ומשפט

חנוך דב מילביצקי:      חברי הכנסת, לפני שנמשיך בסדר-היום, אני רוצה להתנצל בפני חברת הכנסת גוטליב שקודם הערתי לה על זה שהיא קמה פה למה שהיה נראה לי להשתתף במהומה

חנוך דב מילביצקי:  מסתבר שהיא ניסתה להרגיע, והערתי לה מפה

טלי גוטליב: סולחת, סולחת

חנוך דב מילביצקי: אז אני מתנצל, חברת הכנסת גוטליב

טלי גוטליב: תודה, אדוני היו"ר

חנוך דב מילביצקי: נעבור להצעות דחופות לסדר-היום

חנוך דב מילביצקי:  גל התייקרויות בצל המלחמה: לפחות 13 יבואניות ויצרניות במשק העלו מחירים של מוצרי צריכה בסיסיים, מס' 2457, 2458, 2460, 2464, 2468,  2482, 2485, 2488, 2493, 2500 ו-2502, שהגישו חברי הכנסת יונתן מישרקי, משה רוט, איימן עודה, מיכאל מרדכי ביטון, לימור סון הר מלך, רון כץ, צגה מלקו, יאסר חוג'יראת, מיכל מרים וולדיגר, גלעד קריב ויבגני סובה

חנוך דב מילביצקי:  מי יתחיל? חבר הכנסת מישרקי, בבקשה, אדוני

יונתן מישרקי: אדוני היושב-ראש, חבריי חברי הכנסת, מכובדי השר – אני בהקשבה פה? כי אני רוצה לדעת

חנוך דב מילביצקי: אני תמיד מקשיב

יונתן מישרקי: הימים הללו הם ימים מאתגרים וקשים עבור המדינה

יונתן מישרקי:  אנחנו נתונים בעיצומה של מערכה צבאית; מצב חירום לאומי, שבו כולנו נדרשים לגלות סולידריות

יונתן מישרקי:  בד בבד, אנחנו עדים לגל התייקרויות חסר תקדים שפוגע קשות ביכולתם של אזרחים רבים להתקיים בכבוד

יונתן מישרקי:  אחת אחרי השנייה הודיעו חברות מזון גדולות על עליית מחירים בשורה שלמה של מוצרי יסוד בסיסיים, שזינקו בשבועות האחרונים לשיאים חדשים

יונתן מישרקי:  מחירי המזון שעולים, בחלקם הם מוצרים שמחיריהם היו גבוהים עוד קודם לכן

יונתן מישרקי:       גל ההתייקרויות הנוכחי הוא מכה אנושה, שפוגעת בעיקר בשכבות החלשות בחברה, עבור אותם אזרחים שכבר עכשיו מתקשים לסגור את החודש עם השכר שלהם

יונתן מישרקי:  המציאות החדשה היא בבחינת אסון כלכלי עבורם

יונתן מישרקי:  איך אפשר להסביר מציאות שבה משפחות לא יכולות להרשות לעצמן לרכוש מוצרי צריכה בסיסיים ביותר? איך אפשר להסביר מציאות שבה אנשים עובדים קשה, מצאת החמה עד צאת הנשמה, ועדיין לא מצליחים לגמור את החודש? זו מציאות בלתי נסבלת

יונתן מישרקי:  היא פוגעת קשות באוכלוסיות החלשות, משפחות חד-הוריות, משפחות ברוכות ילדים, קשישים, אנשים עם מוגבלויות ועוד

יונתן מישרקי:  אלו קבוצות שעוד קודם לכן התקשו לגמור את החודש ועכשיו הן נמצאות במצב בלתי אפשרי

יונתן מישרקי:      אנחנו חייבים לפעול, חייבים לעצור את גל ההתייקרויות ולסייע לאזרחים הנפגעים

יונתן מישרקי:  לא נסכים לקבל מציאות שבה אזרחים לא יכולים להרשות לעצמם לרכוש מוצרי צריכה בסיסיים ביותר

יונתן מישרקי:  לא נסכים לקבל מציאות שבה אנשים עובדים קשה יום ולילה ועדיין לא מצליחים לגמור את החודש

יונתן מישרקי:      השבוע ישבנו בוועדת העבודה והרווחה, במסגרת דיון בהצעת חוק של ידידי חבר הכנסת ינון אזולאי על חוק הקמת הרשות למאבק בעוני, שאנחנו בשיא קידומה כרגע

יונתן מישרקי:  החוק הזה הוא חוק חשוב, והוא צעד חשוב כדי להבטיח לאזרחים הזדמנות שווה ולסייע להם לצאת ממעגל העוני

יונתן מישרקי:  אך לצד זאת עלינו לפתור אחת ולתמיד את המצב הבלתי-אפשרי שבו חברות מעלות מחירים בצורה קשה ובאטימות, ללא כל התחשבות במצב

יונתן מישרקי:      אני הגשתי הצעת חוק בהקשר הזה, והיא באה כנראה גם מחברי כנסת נוספים

יונתן מישרקי:  זו הצעת חוק שתביא בעצם לכך שחברות המזון בתקופת חירום לא יוכלו – יצטרכו להקפיא מחירים

יונתן מישרקי:  אנחנו חייבים להיות פה לאותן משפחות

יונתן מישרקי:  וכמובן, אני אבקש מחבריי, בסיום ההצעה הדחופה הזו, שנוריד את זה לוועדת העבודה והרווחה כדי לקיים בזה דיון

יונתן מישרקי:  אם חברים יתעקשו שזה יהיה בוועדת הכלכלה, זה גם בסדר, העיקר שיהיה בזה דיון ציבורי עמוק ורחב, כדי שנוכל להביא תוצאה בעניין

יונתן מישרקי:  תודה רבה

חנוך דב מילביצקי: תודה רבה, אדוני

חנוך דב מילביצקי:  חבר הכנסת רוט, בבקשה

משה רוט: כבוד היושב-ראש, חברי הכנסת, בדרך כלל אנחנו עומדים פה למעלה ומדברים בעניין שנוגע לחלק מהחברה, בדרך כלל אנחנו רוצים לעזור לחלשים אז דברים שעוזרים לעניים, דברים שעוזרים לאנשים שיש להם קשיים – בואו נגיד קשיים בריאותיים, מה שזה לא יהיה – אבל הנושא שאנחנו מדברים עליו היום ממש לא קשור לא לעניים ולא לאנשים קשי יום, אלא לכל אדם ואדם

משה רוט:      כשיש גל התייקרות בארץ זה מראה שמשהו פגום במערכת

משה רוט:  בדרך כלל אין לי עניין שהממשלה תתערב בכל דבר, תתערב בשוק החופשי, אבל כשאנחנו רואים גל התייקרות - - -     

רון כץ: אדוני היו"ר, אין שר

רון כץ:  אם זה לא מפריע לכם, אין שר

משה סולומון: היא פה

רון כץ: נראה לי חשוב

משה רוט: בהחלט

משה רוט:  לכן אנחנו מדברים עכשיו, ולכבוד לי להצטרף לחבר הכנסת מישרקי

משה רוט:  בדרך כלל אני יודע, חבר הכנסת מישרקי, שאתה דואג לחלשים, אבל תדע לך שהיום, בהצעה הזאת, אתה דואג לכל אחד ואחד

משה רוט:  ולא רק זה, אלא גם לעצם הדבר, לשוק הנכון בארץ ישראל, לשוק הנכון במדינת ישראל

משה רוט:  ההתייקרות במדינת ישראל מעל ומעבר למה שנדרש מראה שמשהו פגום מהיסוד

משה רוט:       אני מבקש, כבוד היושב-ראש, שאנחנו נעביר את הנושא הזה לוועדת הכלכלה בהקדם, בגלל שהנושא הזה – ואני שמח שהשר הנכון נמצא פה, שר הכלכלה יודע ובאמת מבין את החשיבות של העניין, כי זה לא רק עצם ההתייקרות, זה הסימן לכל המערכת איך שהמערכת נבנית ואיך שהמערכת עומדת במצב כזה של התייקרות

משה רוט:  זה סימן שמשהו פגום

משה רוט:      לכן, אני שמח מאוד שגם השר מצטרף לדרישה הזאת ולבקשה הזאת, וגם יאשר את החוקים שאנחנו צריכים כדי להתמודד עם הבעיה של גל ההתייקרות

משה רוט:  תודה רבה

משה סולומון: תודה רבה

משה סולומון:  וכעת לדובר הבא, חבר הכנסת איימן עודה

משה סולומון:  בבקשה

משה סולומון:  לרשותך שלוש דקות

משה סולומון:  בבקשה

איימן עודה: כבוד היושב-ראש, עמיתיי חברי הכנסת וחברות הכנסת, אני חושב שקורה פה משהו מוזר

איימן עודה:  מי שדיבר לפניי – שניים שמייצגים מפלגות חרדיות, שנמצאות ב-90% מהממשלות זה 20 שנה, או לפחות זה 15 שנה נמצאים בכל הממשלות חוץ משנה אחת

איימן עודה:  אני יכול להבין בן אדם מהאופוזיציה שמתלונן על המחירים, אבל אני לא יכול להבין אנשים שנמצאים על ההגה, אנשים שנמצאים בקואליציות כל הזמן חוץ משנה אחת והם מתלוננים

איימן עודה:  אז למי להתלונן?     אני אישית צריך לתקוף את הממשלה, אבל אנשים שחברים בממשלה – את מי הם צריכים לתקוף כשמדברים על המצב הכלכלי? אני חושב שפה יש סוגיה כל כך חשובה, כל כך חשובה, והיא אם הגישה הסקטוריאלית תביא את הטוב לציבור כולו, או הגישה הוליסטית

איימן עודה:  אני חושב שזוהי השאלה החשובה

איימן עודה:      אני זוכר שפעם, לפני כשנה, עמד פה חבר הכנסת משה גפני ודיבר עם מנסור עבאס כשניהל את הישיבה, וגפני אמר לו: תלמד מהניסיון שלנו – לא הגישה הסקטוריאלית, הם עובדים עליך, הם מסובבים אותך; צריך גישה הוליסטית

איימן עודה:  אני מסכים עם גפני כנראה רק כשהוא באופוזיציה, אבל כשנמצאים בקואליציה אז חלק מהממשלה וחלק מההחלטות – זוהי הגישה של לתת ביד ולקחת בשתי ידיים

איימן עודה:  כלומר, למעיין החרדי נותנים כי אתם בקואליציה, אבל מעלים את מחיר המים, החשמל וכל הצרכים הבסיסיים

איימן עודה:  לכן, הבן אדם העני לוקח ביד, ולוקחים לו בעשר ידיים

איימן עודה:  אני חושב שפה קבור הכלב

איימן עודה:  פה בדיוק קבור הכלב

איימן עודה:  רק לסבר את האוזן, 62% מהמשפחות בישראל מרגישות שנפגעו מהעוני

איימן עודה:  ואני רוצה להגיד שלפי דוח מבקר המדינה שהתפרסם לפני רק כחודש, המזון בישראל יקר מהממוצע במדינות האיחוד האירופי ב-51%

איימן עודה:      אני קורא לכם, אתם, מישרקי, שדיברתם פה, בואו נבנה קואליציה מקיר לקיר להיאבק נגד זה

איימן עודה:  אתם על ההגה

איימן עודה:  בואו נראה

איימן עודה:  אתם לא צריכים להתלונן, אתם צריכים לממש

איימן עודה:  אם לא, אתם מועלים בתפקיד שלכם

משה סולומון: תודה רבה

משה סולומון:  וכעת לדובר הבא, חבר הכנסת מיכאל ביטון – אינו נוכח

משה סולומון:  חברת הכנסת לימור סון הר מלך, בבקשה

משה סולומון:  יש לך שלוש דקות

משה סולומון:  בבקשה

לימור סון הר-מלך: תודה רבה

לימור סון הר-מלך:  אדוני היושב-ראש, כנסת נכבדה, עליית המחירים לצרכן אינה גזרת גורל

לימור סון הר-מלך:  כאשר אנו רואים פעם אחר פעם מצד אחד עליות מחירים שאינן פרופורציונליות ומצד שני את הכנסות התאגידים הגדולים שעולות בהתאם, אנחנו מבינים כי אין סיבה אמיתית לעליות המחירים הללו מלבד חזירות של אותם בעלי הון

לימור סון הר-מלך:       אני יודעת כבר את התגובות של אותן חברות: חומר הגלם עלה משמעותית, עלויות השינוע הפכו בלתי נסבלות ועוד כהנה וכהנה, ותתפלאו, עם חלק אני אפילו מזדהה

לימור סון הר-מלך:  רק דבר אחד אינו ברור לי – אם העלויות כל כך עלו ואתם רק רוצים לכסות הוצאות, כיצד שורת הרווח שלכם עלתה אף היא משמעותית?      ידברו פה על סנקציות, על מיסים, על כל מיני מהלכים להעניש את אותן החברות, אך אלו יהיו דיבורים באוויר

לימור סון הר-מלך:  השוק החופשי מוכיח כי אותן סנקציות לא רק שאינן מענישות את התאגידים, אלא שאותם תאגידים משיתים את עלות הסנקציות על הציבור, והציבור הוא זה שבסופו של דבר ישלם יותר

לימור סון הר-מלך:  ולכן יש לי הצעה לציבור: רוצים להעניש את החברות שמנסות להתעשר על גבכם? תשתמשו בכלי של השוואת מחירים, ובמקרה הצורך גם חרם צרכנים

לימור סון הר-מלך:  מחיר הפסטה עלה בעשרות אחוזים? אין חובה לרכוש את המותג המוכר והיקר

לימור סון הר-מלך:  השימורים כבר קשים להשגה? יש גם שימורים זולים למטה במדף

לימור סון הר-מלך:       כשאנחנו צרכנים בודדים אין לנו את הכוח

לימור סון הר-מלך:  אלו שמעלים מחירים רואים שאנחנו לקוח שבוי שלהם, ומשכך אין גבולות לחזירות

לימור סון הר-מלך:  לעומת זאת, אם נהיה מאוחדים ונסרב לשלם מאות שקלים מיותרים, החברות הגדולות יראו שאנחנו לא מובנים מאליהם ויתאימו את המחירים לשווי האמיתי של המוצר

לימור סון הר-מלך:  תודה רבה

משה סולומון: תודה רבה, חברת הכנסת לימור סון הר מלך

משה סולומון:  וכעת הדובר הבא, חבר הכנסת רון כץ

משה סולומון:  בבקשה

משה סולומון:  לרשותך שלוש דקות

משה סולומון:  בבקשה

רון כץ: תודה רבה, אדוני

רון כץ:  חבריי חברי הכנסת, שר הכלכלה, אנחנו נמצאים בשבועות ארוכים מאוד של צונאמי התייקרות ששטף את המשק

רון כץ:  12 חברות שהייתי עומד פה בשמחה, מכפיש אותן על הבמה הזו, אבל אני בוחר שלא לעשות זאת, כי אני נותן צ'אנס לדברים ששר הכלכלה הוציא הבוקר – נתן להם 72 שעות בשביל לחזור בהן מהעליות החדות שאנחנו רואים בימים האחרונים, ואם הן לא יעשו אז הן ייכנסו לרשימה שחורה של חברות, שהציבור יכיר

רון כץ:      אני לא רוצה גם להאדיר אותם מעל הבמה הזאת, אבל כן חשוב שכולנו נכיר שעליות המחירים הן עד שיעור של 25%

רון כץ:  צריך להבין מה קורה פה

רון כץ:  הציבור הישראלי מתמודד עם נפש פצועה, עם ילדים שנשלחו לחמישה חודשי לחימה, עם פינוי מהבית, עם קרובי משפחה באיזשהו מעגל שנפצעו או חלילה גרוע יותר, והם צריכים להתמודד גם עם עליית מחירים שנכפתה על המשק הישראלי בעלות של 3

רון כץ: 3 מיליארד שקלים

רון כץ:       היום שר הכלכלה פנה לחברות הללו ואמר בצורה הכי פשוטה שיש שאין למדינת ישראל כלים אמיתיים לחייב אותן להוריד מחירים, אז הכלים שיש למשרד הכלכלה, לנו, לחברי הכנסת, זה קודם כול לחשוף את אותם יבואנים, את אותן רשתות מזון, את אלו – אני נזהר פה שלא לקרוא להם עושקים את הציבור, אבל זה ממש שם

רון כץ:       אני רוצה להצטרף לדברים

רון כץ:  אלה לא יהיו איומי סרק

רון כץ:  אנחנו נעבוד בזה

רון כץ:  אנחנו נעבוד בזה ונוודא שיהיו סנקציות אמיתיות על החברות האלה

רון כץ:  אני מנצל את הבמה שניתנה לי כאן לפנות גם  לאזרחי מדינת ישראל ולומר לכם: צריך לבחור באלטרנטיבות

רון כץ:  צריך לשנות את הרגלי הצריכה

רון כץ:  צריכים לטעום דברים חדשים

רון כץ:  צריך לדעת שהמותג המוכר מנצל אתכם

רון כץ:  רק ברגליים, רק בכוח שניתן לציבור הרוכש, נצליח להילחם בגל ההתייקרויות הבלתי-סביר הזה

רון כץ:  לצערי, זה לא יהיה סוף פסוק, וחברות רבות ינסו לרכוב ולהיכנס על גל הצונאמי ששטף אותנו, וההודעות על התייקרות מוצרי הצריכה בסופר ימשיכו להגיע

רון כץ:       שר הכלכלה, אני פונה אליך: נצל את סמכותך לבלום את ההתייקרות הבאה

רון כץ:  רק פתיחת המשק תביא לירידת מחירים אמיתית

רון כץ:  זה הדבר הכי נכון והכי צודק שאפשר לעשות עבור אזרחי מדינת ישראל

רון כץ:  כל פעם שמנסים לפתוח את המשק, אנחנו רואים שהראשונים שצועקים זה אותם יבואנים, ובסופו של דבר בשעת משבר ובשעת מלחמה הם הראשונים לנצל את הציבור

רון כץ:  מה שהם עושים זה לא מוסרי, זה לא יהודי וזה עושק אמיתי

רון כץ:       אני גאה ושמח להצטרף לעוד הצעה חברתית של חבר הכנסת משריקי

רון כץ:  אני באמת אומר שאסור לנו לתת לדבר הזה לעבור

רון כץ:  אסור לנו להיכנע לחברות האלה

רון כץ:  אנחנו לא עובדים אצלם, אנחנו לא שבויים שלהם ואנחנו לא ניתן לזה לקרות

רון כץ:  תודה רבה

משה סולומון: תודה רבה

משה סולומון:  כעת הדוברת הבאה, חברת הכנסת צגה מלקו

משה סולומון:  בבקשה

משה סולומון:       חבר הכנסת מיכאל ביטון, קראתי בשמך

משה סולומון:  אני אאפשר, אבל לך מאוחר יותר

יאסר חוג'יראת: בסוף, בסוף, הוא אחרון

משה סולומון: אני אאפשר לו מתי שנכון

משה סולומון:       בבקשה

משה סולומון:  כעת הדוברת הבאה, חברת הכנסת צגה מלקו

משה סולומון:  בבקשה, לרשותך שלוש דקות

צגה מלקו: אדוני היושב-ראש, כבוד השר, חבריי חברי הכנסת, הדוברים הקודמים, חבריי, ציינו את המצב

צגה מלקו:  אני אדבר בקצרה

צגה מלקו:  אנחנו נמצאים במצב לא פשוט

צגה מלקו:  כל אחד שהולך לסופר יודע מה הוא שילם לפני חודש ומה הוא משלם היום

צגה מלקו:  פעם חשבנו שמי שנפגע מעליית המחירים זה רק המעמד הנמוך, סוציו-אקונומי נמוך, אנשים מוחלשים או קהילה או סביבתה

צגה מלקו:  היום גם מעמד הביניים לא יכול, לא יכול יותר

צגה מלקו:  כל זה קרה בגלל שהחברות, 13 יבואניות, שולטות בשוק

צגה מלקו:  איך זה יכול להיות במדינת ישראל, מדינה דמוקרטית ומאמינה בשוק חופשי, ש-13 חברות שולטות?     לכן, אדוני השר, לפתוח את השוק ולא להשאיר אותו סגור

צגה מלקו:  תחרות זה בריא

צגה מלקו:  מבקר המדינה ציין את זה

צגה מלקו:  נכון, בינתיים, עד שתהיה החלטה, עד שהמדינה תגבש, צריך פיקוח

צגה מלקו:  הפיקוח פרוץ, אין פיקוח

צגה מלקו:  כתוצאה מזה הם מרשים לעצמם להעלות את המחיר

צגה מלקו:  אנחנו בתקופה של מלחמה

צגה מלקו:  יש אנשים שעזבו את הבית, מפונים מהצפון ומהדרום

צגה מלקו:  יש עסקים קטנים ובינוניים שגם נפגעו והם עוד ייפגעו כתוצאה מזה

צגה מלקו:  לכן הדבר היחידי הוא לפתוח את השוק, שוק חופשי לתחרות

צגה מלקו:  איך אמרת, כבוד השר? מה שטוב לאירופה גם לנו טוב

צגה מלקו:  זה צריך להיות בדיוק ככה

צגה מלקו:  אני מאמינה בזה, במה שאתה מציע

צגה מלקו:  לכן, אדוני השר, תעשה לזה סוף

צגה מלקו:       מה שעצוב זה שהחברות, לא רק שמעלות – החברה שצריכה להגן עלינו, על הצרכנים, כפיקוח, היא לא מתפקדת

צגה מלקו:  ראינו לפני שלושה ימים בערוץ 12 מה שפורסם

צגה מלקו:  מה שפורסם – איך המחירים עולים? רשות החברות, במקום שתשמור עלינו, היא לא קיימת

צגה מלקו:  אז אני סומכת עליך ומאמינה בך

צגה מלקו:  כמו שאמרנו, מה שיכול להוזיל רק תחרות חופשית בלבד

משה סולומון: תודה רבה

משה סולומון:  כעת הדובר הבא, חבר הכנסת יאסר חוג'יראת, בבקשה

מיכאל ביטון: - - -      

משה סולומון: זה הפרעה בהזמנה?     

יאסר חוג'יראת: מה הוא אמר לי? לא שמעתי

משה סולומון: הוא אמר שיפריע לך תוך כדי הנאום שלך

מיכאל ביטון: - - -      

משה סולומון: הוא אומר שהזמנת לו הפרעות

משה סולומון:  בבקשה, לרשותך שלוש דקות

יאסר חוג'יראת: כבוד יושב-ראש הישיבה, חבריי חברי הכנסת, אני הסתכלתי על ההצעה לסדר-היום, ויש 11 משתתפים בהצעה, וזה אומר שהנושא חשוב וחוצה מגזרים, חברות ואנשים

יאסר חוג'יראת:       ב-8 בינואר 2024 מבקר המדינה פרסם דוח על יוקר המחיה בישראל, דוח על לפני מלחמה

יאסר חוג'יראת:  זאת אומרת, הביקורת היא על המצב בישראל לפני המלחמה

יאסר חוג'יראת:  אני אצטט את מבקר המדינה מתניהו אנגלמן

יאסר חוג'יראת:  הוא כתב: "יוקר המחיה בישראל הרקיע שחקים עוד לפני מלחמת 'חרבות ברזל', ושנת 2024 נפתחה עם התייקרויות נוספות"

יאסר חוג'יראת:  נזקי המלחמה למגזרים בשילוב סביבת ריבית גבוהה מקשים מאוד על משקי הבית במדינה

יאסר חוג'יראת:  "לצד מלחמת 'חרבות ברזל' – סוגיית יוקר המחיה חייבת לעמוד לנגד עיני ראש הממשלה ושרי הממשלה בגיבוש תקציב 2024"

יאסר חוג'יראת:  לצערנו, אנחנו רואים שהתקציב שנדון עליו היום בכלל לא מתחשב ביוקר המחיה ולא בטיפול בשכבות החלשות

יאסר חוג'יראת:  הוא גם כותב: ישנם "כשלים רבים אשר שרי הממשלה לא פעלו לתיקונם"

יאסר חוג'יראת:       רון כץ, לפני שפונים לחברות, אנחנו צריכים לפנות קודם כול לממשלה שתהווה דוגמה טובה

יאסר חוג'יראת:  יש התייקרויות כמו במחירי הבנזין, שהמדינה בעצמה יכולה להוזיל את זה לטובת האזרח הפשוט

יאסר חוג'יראת:  במקום שהיא תרוויח 61% על המחיר של הדלק – ממחיר של 7

יאסר חוג'יראת: 8 לליטר, 4

יאסר חוג'יראת: 48 הולך למדינה – אז שכאן תטפל בזה

יאסר חוג'יראת:  גם מחיר החשמל תלוי במדינה, והיא יכולה להשפיע על זה

יאסר חוג'יראת:  לכן, לפני שנפנה לחברות, שהמדינה תיקח יוזמה, תיתן דוגמה טובה, ואחר כך נתקדם

יאסר חוג'יראת:  מחירי המזון בישראל גבוהים ב-51% מהמחירים במדינות האיחוד האירופי וב-37% מה-OECD

יאסר חוג'יראת:       אני אומר שבמדינה, לצערי, הכול מתייקר חוץ מהערך של האדם

יאסר חוג'יראת:  אנחנו רואים מה קורה בחברה הערבית – כל יום רצח ולאף אחד לא מזיז

יאסר חוג'יראת:  (אומר דברים בשפה הערבית, להלן תרגומם:)     

משה סולומון: תודה רבה

משה סולומון:  כעת לדוברת הבאה, חברת הכנסת מיכל מרים וולדיגר

משה סולומון:  בבקשה, לרשותך, שלוש דקות

מיכל מרים וולדיגר: כבוד היושב-ראש, כבוד השר, כבוד חברי הכנסת הנכבדים, הייתי סגנית שר האוצר במשך עשרה חודשים

מיכל מרים וולדיגר:  עבדתי שם קשה

מיכל מרים וולדיגר:  התחלתי לבנות קומות נוספות במשרד, לרבות צוות חדש שאמור היה להתחיל לעבוד ממש אחרי החגים על כלכלת בריאות, כמובן כולל בריאות הנפש

מיכל מרים וולדיגר:  ועבדנו קשה, ואז הגיעה המלחמה וטרפה את הכול

מיכל מרים וולדיגר:  והבנתי שצריכים לחזור לבסיס, כי במלחמה עובדים על בסיס, לא בונים קומות נוספות

מיכל מרים וולדיגר:  ועוד הבנתי שאני אתרום יותר בכנסת, כי כמו שאמרתי, בסיס – יש את השר, יש את העובדים

מיכל מרים וולדיגר:  הרגשתי שתפקידי וחובתי ואחריותי זה לחזור לכנסת

מיכל מרים וולדיגר:  ולכן לקחתי אחריות וויתרתי על התפקיד שלי, ויתרתי על תפקיד סגנית שר האוצר, ויתרתי על הצוות שלי, צוות יקר ואהוב, וביקשתי להעביר את כל התקציב של הלשכה שלי למאמץ המלחמתי, ובהתאם – לבריאות הנפש

מיכל מרים וולדיגר:       לא ייתכן, כבוד היושב-ראש, לא ייתכן, כבוד השר, שענקיות היבוא והיצרניות הגדולות דווקא עכשיו יתחזרו על חשבון האזרחים

מיכל מרים וולדיגר:  כן, אני מצפה גם מהן שיגלו אחריות

מיכל מרים וולדיגר:  אני קוראת להן לגלות אחריות

מיכל מרים וולדיגר:  הייתי מצפה מאותן יבואניות ויצרניות ענק, ששורת הרווח שלן בימים כתיקונם, אבל כן, לא פחות בימי המלחמה, היא גבוהה ביותר, שגם הן יתרמו למאמץ המלחמתי; שגם הן יגלו אחריות ולא יעלו מחירים בעת הזו

מיכל מרים וולדיגר:  אני מצפה מהן לכך

מיכל מרים וולדיגר:  קחו אחריות

מיכל מרים וולדיגר:  לא יעלה על הדעת

מיכל מרים וולדיגר:  ובאותה נשימה, אני מבקשת מהאזרחים, כמו שאמרו פה לפניי, לבחור נכון; ללכת על אלטרנטיבות; ללמד את אותן ענקיות ביבוא וביצוא שאנחנו לא פראיירים, שאנחנו מבינים שאפשר לקנות גם דברים אחרים, ולא את אלה שדווקא מעלים מחירים

מיכל מרים וולדיגר:  אז כן, גלו אחריות, גם אנחנו כאזרחים

מיכל מרים וולדיגר:       אני רוצה רגע לפנות למי מחברי הכנסת שאמר קודם שאנחנו בקואליציה, ולכן אנחנו צריכים ללחוץ על השרים

מיכל מרים וולדיגר:  אז קודם כול, אני חייבת לומר שגם כחברת קואליציה, עדיין האחריות שלי לביקורת נותרה בעינה

מיכל מרים וולדיגר:  אז כשאנחנו יכולים, אנחנו פונים לשרים, כשזה ביכולת השרים, אנחנו פונים לשרים

מיכל מרים וולדיגר:  אבל לפעמים זה לא ביכולת השרים אלא גם על האזרחים וגם על החברות הענקיות שיגלו קצת אחריות

מיכל מרים וולדיגר:  לא יקרה כלום אם הן ירוויחו קצת פחות בתקופה הזאת, כי כולנו, כולנו בסוף סובלים מהמלחמה

מיכל מרים וולדיגר:  תודה

משה סולומון: תודה רבה

משה סולומון:  וכעת, לפנים משורת הדין – חבר הכנסת מיכאל ביטון, כי יש לו הצבעות

קריאות: - - -     

משה סולומון: ביקשתי, ואמרו לי שאפשר

משה סולומון:  יש לו הצבעות כרגע בוועדת פנים

משה סולומון:  אנחנו ניתן לו - - -      

גלעד קריב: - - -      

משה סולומון: בבקשה, חבר הכנסת מיכאל ביטון

משה סולומון:  שלוש דקות בדיוק לרשותך

מיכאל ביטון: קצר

מיכאל ביטון:  קצר

מיכאל ביטון:  כנראה שאין גבול לחוצפה ולמניפולציה של חברות עסקיות בישראל

מיכאל ביטון:  אנחנו כל כך רוצים שהחברות האלה ישגשגו וירוויחו כסף

מיכאל ביטון:  אבל בעשן המלחמה ובערפל הקרב, בגנבת דעת להעלות מחירים של 10%? שר הכלכלה, שר הכלכלה, המדד עלה ב-10%? החודש, המדד עלה ב-10%? מדד המחירים לצרכן עלה ב-10%? מדד התשומות עלה ב-10%? איך חברה לוקחת מוצרים ומעלה ב-9%, 10%, אם לא לנצל ערפל קרב ולנצל את הרע של מלחמה ואת חוסר הפניות של המערכת הציבורית והתקשורתית לשים זרקור על מעשה הנבלה הזה של העלאת מחירים כל כך דרמטית? ומתי זה נעשה? זה נעשה כש-62% מאזרחי ישראל חווים פגיעה בהכנסות שלהם בימים אלה, וירידה, וסגירת עסקים, ופיטורים, והגדלת הוצאות – דיווח שבגלל המלחמה האנשים קונים לילדים שלהם וללוחמים, ונשארים בבית, וצורכים יותר, ויותר אוכל – ועל זה הם צריכים לשלם

מיכאל ביטון:      עכשיו, יש לנו את רשות התחרות, יש לנו את המועצה לצרכנות

מיכאל ביטון:  האם הם נחושים? האם הם הביאו בשורה? האם הם עשו מעשה? אני יודע שהם לכאורה רשויות עצמאיות, אבל השר, אנחנו חייבים לגרום להם להתחיל להיות אגרסיביים מול החברות הללו

מיכאל ביטון:  אנחנו לא מתביישים? מה אנחנו אומרים למילואימניקים האלה, שנאבקים על הקיום, שאנחנו בקושי מוצאים להם מענקים ומלגות לסטודנטים – שהם גם ישלמו יותר כסף בסופר על מוצרים בבלעדיות, בקרטלים, שהם שולטים במוצר מדף ב-60% ו-70% ועדיין מעלים את המחיר שלו? עוד לא ראיתי איזה יושב-ראש חברה עסקית כזאת של מזון שאומר: השנה נרוויח רק 4% ולא 10% רווחים; השנה לא ניתן בונוסים; השנה נרוויח, נגדל, אבל לא בעוצמה הרגילה שלנו

מיכאל ביטון:  דבר אחד הם לא מוכנים לשלם – את מחיר הרווחים הבלתי-מוגבלים של קרטלים ומונופולים סמויים במזון ובטואלטיקה וביבוא

מיכאל ביטון:      עשינו כמה פעולות: עשינו את חוק היבוא והיצוא, ואתה ממשיך אותו – זה היה בוועדה שלי; עשינו את מהפכת הבנקאות הפתוחה

מיכאל ביטון:  אבל אני אומר לך בכנות, עוד לא נתנו פטיש בראש

מיכאל ביטון:  ביום שחברה עסקית מניפולטיבית תחטוף פטיש בראש בקנס של 100 מיליון שקל – ורשות התחרות זכאית לתת לחברה ששווה מיליארד שקל קנס של 100 מיליון

מיכאל ביטון:  אנחנו נתנו לה סמכות

מיכאל ביטון:  רשות החברות באה לכנסת ואמרה: תני לנו סמכות לקנס של 100 מיליון שקל לחברה שמפירה, בתחרות, והיא לא נתנה את הקנס הזה; עד היום אני מחכה ל-100,000,000 שקל קנס – אז לא תהיה נוכלות ומניפולציה בהעלאת מחירים בערפל קרב

משה סולומון: תודה רבה

משה סולומון:  וכעת, הדובר הבא – חבר הכנסת גלעד קריב

משה סולומון:  בבקשה

גלעד קריב: אדוני היושב-ראש, עמיתיי חברי וחברות הכנסת, אדוני השר, מבחינה תקנונית אני לא הצטרפתי למגישי ההצעה לסדר-היום

גלעד קריב:  אני השתמשתי בכלי פרלמנטרי אחר, יותר ישיר, של הגשת שאילתה דחופה לכבוד השר, ומזכירות הכנסת – אני מניח שעל דעתו של היושב-ראש, של הנשיאות – ביקשו ממני, תחת שאילתה ישירה, להצטרף להצעה, וכמובן, קיבלתי את ההצעה

גלעד קריב:      אבל אני עומד על ההבדל בשימוש בכלים התקנוניים או הפרלמנטריים, מכיוון שתחת הכותרת של גל ההתייקרויות בצל המלחמה, בצדק, חבריי שדיברו לפניי הזכירו גם את אשמת החברות, ודיברו גם על התנהגות צרכנית נבונה

גלעד קריב:  אבל אני מבקש להתמקד בשאלה מה אדוני השר עושה ומה משרדו עושה

גלעד קריב:  ובשאלה שלי היו שני סעיפים, הצלחתי להכניס אותם ב-40 מילים

גלעד קריב:  האחת הייתה: מה הצעדים קצרי הטווח, המיידיים, שאתם נוקטים? והשאלה היותר חשובה הייתה: מדוע משרד הכלכלה, מהשבוע הראשון למלחמה, התנגד לחקיקה שמקפיאה את המחירים במשק בזמן הלחימה?      ואני, חשוב לי להתעכב על הנקודה הזו, מכיוון שהסוגיה הזו של חקיקה קצרת מועד, חקיקת חירום, העניין הזה נדון פעם אחר פעם גם בוועדת הכספים וגם בוועדת הכלכלה, ופעם אחר פעם לא רק נציגי משרד האוצר התנגדו לחקיקה של הקפאת מחירים אלא גם נציגי משרדך – אני שמעתי אותם במו אוזניי – ויתרה מזו, הם תמכו את טענתם באמירה שעל פי המדדים של משרד הכלכלה, אין עליות מחירים

גלעד קריב:  אנחנו שמענו את זה במו אוזנינו

גלעד קריב:  דיברו איתנו על הסל של ה-3,000 מוצרים, והבקשות שלנו: אל תבדקו 300 מוצרים, תראו לנו רשימה של 300 מוצרי יסוד, לא 3,000 מוצרים

גלעד קריב:  האמירה שלנו שחכו, אולי עוד לא היו עליות מחירים, אבל אנחנו כבר יודעים מה מתכננות החברות – הטענות הללו נפלו על אוזניים ערלות

גלעד קריב:       אני רוצה לומר לך, אדוני השר, יש בינינו ויכוח אידיאולוגי על עוצמת ההתערבות הראויה של ממשלה במשק

גלעד קריב:  אני סוציאל-דמוקרט

גלעד קריב:  אתה ניאו-ליברל, קפיטליסט, אני לא יודע

גלעד קריב:  אני מגדיר את עצמי כסוציאל-דמוקרט

גלעד קריב:  אבל תאמר לי, אדוני השר, כש-250,000 איש עוזבים את מקום עבודתם והולכים למילואים, זה שוק חופשי? וכש-300,000 איש נעקרים  מביתם ועוברים למקום אחר בצו  ממשלתי, זה שוק חופשי? מדוע הממשלה שלכם לא ניגשה לחוקק הוראת שעה שאומרת: כל עוד יש מצב מיוחד בעורף – הגדרה חוקית: כל עוד יש גיוס מילואים של 250,000 איש, כל עוד מאות אלפים מפונים מביתם, בחוק אין העלאת מחירים, אלא במקום שיש הוכחה, על דעתכם, שהיה שינוי בתשומות

משה סולומון: תם הזמן

גלעד קריב: ואת התשובה הזאת אתה חייב לתת לאזרחי ישראל, כי אני מכיר את התוכניות ארוכות הטווח

גלעד קריב:  אני מכיר גם את הוויכוח שלך עם רשות התחרות

משה סולומון: תודה רבה

משה סולומון:  תודה רבה

משה סולומון:  תם הזמן

משה סולומון: אבל חקיקה זו האחריות שלך ושל הממשלה

משה סולומון: תודה רבה

משה סולומון:  כעת הדובר האחרון בהצעה הזו, חבר הכנסת יבגני סובה

משה סולומון:  בבקשה, לרשותך שלוש דקות

יבגני סובה: אדוני היושב-ראש, חבריי חברי הכנסת, אדוני השר ידידי ניר ברקת, אנחנו מדברים באמת על עלייה של מחירים

יבגני סובה:  אתה לפני חודשיים היית בוועדת החוץ והביטחון וישבת עם המנכ"ל ואמרת שלפי הנתונים שיש בידיך, העליות הן מינוריות, 1%, 2%, 3%

מיכאל ביטון: - - -      

משה סולומון: חברים, חברים, נא לא להפריע

יבגני סובה: אדוני השר, ידידי ניר ברקת, היית בוועדת החוץ והביטחון לפני חודשיים עם המנכ"ל שלך ואמרת שלפי הנתונים שיש בידייך עליית המחירים היא מינורית

יבגני סובה:  אני אמרתי בדיון אז – נדמה לי שזה היה דיון סגור, אבל אני לא חושב שזו בעיה להגיד – שאני הולך כל שבוע לסופר

יבגני סובה:  לקחתי את התשובה שלך ובדקתי במשך חודש וחצי אם אכן העלייה היא מינורית

יבגני סובה:  לא

יבגני סובה:  היא לא מינורית

יבגני סובה:  היא עלייה מעבר ל-10% שעליה דיבר חבר כנסת ביטון

יבגני סובה:  כשממרח שוקולד, במקום 22

יבגני סובה: 90 בחודשיים עולה ל-26

יבגני סובה: 90, זו עלייה של 25%

יבגני סובה:  כשאני מסתכל על הפסטה, שעולה מ-3

יבגני סובה: 90 ל-7

יבגני סובה: 90, זו עלייה כמעט פי שניים

יבגני סובה:       עכשיו, אף אחד לא אוהב כשהמחירים עולים

יבגני סובה:  אף אחד לא אוהב שפוגעים לו בכיס, אף אחד גם לא אוהב שעובדים עליו בעיניים

יבגני סובה:  מנסים להסביר כל מיני תהליכים בעולם, והציבור הוא כמו בני הערובה, בגלל שאין במדינת ישראל תחרות מספיקה והוגנת

יבגני סובה:  הפתרון הוא פשוט: תחרות

יבגני סובה:  צריך לתת יותר אפשרויות של יבוא, יותר אפשרויות של אספקת מזון, ולא לפחד מאנשים שמשפיעים על הממשלה, משפיעים על הכנסת

יבגני סובה:  אנחנו יודעים שהם שולחים גם נציגים לכנסת, לבית הזה, והאנשים האלה עובדים היטב, יודעים להגיע לכל חבר כנסת

יבגני סובה:      דיברו פה הרבה על מה הממשלה יכולה לעשות

יבגני סובה:  אדוני השר, יש הבדל בין המדינה לממשלה

יבגני סובה:  המדינה אחראית, הממשלה אשמה

יבגני סובה:  זאת תפיסתי

יבגני סובה:  המדינה אחראית על הרבה דברים, כל מה שקורה – האשמה על הממשלה

יבגני סובה:  לכן מה שאני מציע ומה שאני באמת מבקש: קולך צריך להישמע יותר

יבגני סובה:  אני לא צריך לתת לך פה הרצאות ולחנך אותך, אבל אני מרגיש, כחבר כנסת מהאופוזיציה, שקולך לא נשמע

מיכאל ביטון: הוא נתן להם אולטימטום

יבגני סובה: גם הידיים שלך לא נראות במעשה הזה, במאבק הזה

יבגני סובה:  ואתה יודע מה, אני אגיד לך עוד משפט

יבגני סובה:  תרשה לי גם לתת עצה: אם אתה רוצה ששמך ייזכר במאבק הזה כשר הכלכלה, אז אתה צריך לעשות את זה

יבגני סובה:  כי המאבק הזה יהיה

יבגני סובה:  אני בטוח בזה שאחרי שהמלחמה תסתיים, אנחנו נראה פה מחאה חברתית גדולה מזו שהייתה בספטמבר 2011

יבגני סובה:  אין לי ספק בכך

יבגני סובה:  ולמחאה הזאת יצטרפו הרבה אנשים שיחזרו מהחזית, ויצטרפו קולות של אנשים שנפגעו, ויצטרפו נשים

משה סולומון: תודה רבה

משה סולומון:  תם הזמן

משה סולומון:  נתת לך חצי דקה נוספת

יבגני סובה: עשר שניות

יבגני סובה:        לכן, אני מאמין בך, אדוני השר, ובאמת מאחל לך שתוביל את המאבק, גם שיהיה לך קשה בתוך הממשלה; תקבל גיבוי מהאופוזיציה, אבל שהקול שלך יישמע, כי אחרת לא שומעים אותך כשר הכלכלה

יבגני סובה:  תודה רבה

משה סולומון: תודה רבה

משה סולומון:  כעת לתשובת השר

משה סולומון:  חבר הכנסת ניר ברקת, שר הכלכלה והתעשייה, בבקשה

ניר ברקת: אדוני היושב-ראש, חברות וחברי הכנסת היקרים, מכובדיי כולם, אני רוצה קודם כול להודות ל-11 חברי הכנסת מכל המגזרים, מהאופוזיציה, מהקואליציה, על העלאת הנושא לסדר-היום

ניר ברקת:  זה נושא שכואב לכל ישראלי

ניר ברקת:  זה המכנה המשותף הרחב של כולנו

ניר ברקת:       המשק הישראלי מתחלק לשניים: לאלה שתורמים למאמץ המלחמתי, ולאלה שמזיקים למאמץ המלחמתי; אלה שתורמים לסולידריות, ואלה שלא; אלה שמתעלים לגודל השעה, ואלה שמנצלים אותה לעשיית ממון

ניר ברקת:  לצערי הרב, חלק מיצרניות המזון והיבואנים הגדולים בחרו צד

ניר ברקת:  חלקם בחרו לפגוע במאמץ המלחמתי, במאמץ הלאומי

ניר ברקת:  הם בחרו לפגוע בסולידריות הישראלית

ניר ברקת:  הם בחרו לפגוע במשפחה הישראלית

ניר ברקת:  בחסות המלחמה הם מעלים מחירים, בחוצפה, בתיאום מוזר, יד נעלמה

ניר ברקת:  כולם מעלים ביחד מחיר, ממש יד הגורל

ניר ברקת:  והם עושים את זה מהמקפצה

ניר ברקת:       לצערי, צעדי החקיקה החשובים שהתחלנו להוביל התעכבו בשל המלחמה, וכעת הם לאט-לאט, אפילו מהר, חוזרים למסלול להשלמת החקיקה

ניר ברקת:  אבל היום אני אומר לאותן חברות שבחרו בצד הלא-נכון: עד כאן

ניר ברקת:  עד כאן

ניר ברקת:  הגזמתם לגמרי

ניר ברקת:  זה בסדר להרוויח פחות

ניר ברקת:  בעלי המניות שלכם יבינו את זה

ניר ברקת:  אני יודע, אני יודע מה זה להיות בעל מניות כשיש משבר, ואתה מתחשב בציבור, בלקוחות שלך, אותם לקוחות שבזכותם החברות קיימות, מרוויחות, מצליחות

ניר ברקת:  חברים, זה קשה

ניר ברקת:  זה קשה כשזה על חשבון גבו של הציבור, שכולו רתום לנצח במלחמה

ניר ברקת:  ועל זה אין מחילה וסליחה

ניר ברקת:       מכובדיי, משרד הכלכלה והתעשייה בראשותי הציב את המלחמה ביוקר המחיה בעדיפות גבוהה מאוד

ניר ברקת:  המלחמה בריכוזיות, המלחמה בשליטה של המונופולים והקרטלים, המלחמה בעודף הרגולציה, הכול בעדיפות גבוהה

ניר ברקת:  הכול במטרה אחת, כפי שאמרו פה הרבה מחברי הכנסת: לפתוח את השוק ליותר תחרות, לעוד תחרות, ולהוריד את יוקר המחיה

ניר ברקת:       אבל היום אני הולך על הדחוף והחשוב

ניר ברקת:  היום הצבתי אולטימטום לחברות הגדולות במשק שהעלו מחירים

ניר ברקת:  יש להן 72 שעות, שלושה ימים, להוריד אותם בחזרה

ניר ברקת:  יש להן את הבחירה לחזור ולהיות חלק מהסולידריות הלאומית או לבחור להישאר בצד האגואיסטי של החברה הישראלית

מיכאל ביטון: השר, אני רוצה לקטוע אותך, לחזק את ידיך

מיכאל ביטון:  לך עם זה עד הסוף

משה סולומון: תודה רבה

משה סולומון:  עד הסוף

משה סולומון:  בעזרתכם

רון כץ: אנחנו איתך

מיכאל ביטון: עד הסוף, שיהיה מחיר על המעשה הזה

ניר ברקת: תודה רבה, וכמו בדברים האחרים שעשינו ביחד בנושא הזה, אין קואליציה ואופוזיציה

ניר ברקת:  כולנו ביחד באותה סירה כאן

מיכאל ביטון: עד הסוף

ניר ברקת: נפגשתי השבוע עם חלק מראשי החברות הגדולות במשק בדרישה החד-משמעית להוריד את המחיר שהעלו

ניר ברקת:  ואלה שלא העלו ותכננו – שיקפיאו את עליית המחירים עד לסיום המלחמה

ניר ברקת:  אני שמח לבשר כי ישנן חברות, כמו החברה המרכזית למשקאות – היא הסכימה מיידית להקפיא את עליית המחירים המתוכננת

ניר ברקת:  ויש עוד כמה חברות בדרך

ניר ברקת:  חלקן מתחיל להבין את האתגר

ניר ברקת:       צריך להגיד להן מילה טובה, תמיכה, לאלה שבחרו בצד הנכון; זאת להבדיל מחברות וגורמים אחרים שאולי לא היו מוכנים להתחשב בציבור ולהוריד מחירים, מאחר שבאמת אין למשרד הכלכלה ולממשלת ישראל כלים חזקים כנגד עליית המחירים שקורית, שבעזרת השם תרד

ניר ברקת:  אני בוחר בכלי מקובל בעולם שנקרא "ביוש רגולטורי" – מה שלא יעבור דרך חקיקה, יעבור דרך המוניטין והתדמית והמותג שבו החברות האלה משקיעות מיליונים, כדי לשמר אותו ולבנות אותו

ניר ברקת:  חברה שלא תיענה לאולטימטום תיכנס לרשימה הציבורית השחורה, וחברות ברשימה הזאת – אני משוכנע שיזכו להתייחסות מאוד מאוד מיוחדת מהציבור ומכל מי שיכול, וגם ממני

ניר ברקת:  אני באופן אישי אעשה כל מה שאני יכול כדי לוודא שזה לא משתלם לעשוק את הציבור

ניר ברקת:  אני משוכנע שבעלי המניות בסוף יבינו שלקרב הזה לא כדאי להיכנס כי אנחנו ננצח אותו

ניר ברקת:      מכובדיי, תודה לאל, אני מרוויח שקל לשנה, שלא תלוי באף טייקון, באף איש עסקים

ניר ברקת:  אני לא חייב להם שום דבר

ניר ברקת:  אני מחויב כולי לתושבי ולצרכני מדינת ישראל, ואני אילחם בעניין הזה, בעזרתכם, עד הסוף

ניר ברקת:      בנוסף לזה, אני רוצה אם ככה לפתוח סוגריים ולשתף אתכם בעוד מהלכים שקורים – זה לא הדבר היחידי שקורה

ניר ברקת:  הכוונה שלי היא לפעול ביחד עם יו"ר ועדת הכלכלה בכנסת, ידידי דוד ביטן, בהבאת אישור הצעת חוק שתיתן לרשות להגנת הצרכן כלים להתמודד עם ניצול מצוקת הצרכנים בעת מלחמה והעלאות מחירים

ניר ברקת:  חקיקה, שלצערי הרב, זכתה להתנגדות של משרד האוצר בתחילת המלחמה, כבר באוקטובר – חשוב להחזיר אותה

ניר ברקת:  אני חושב שהיום אנחנו מבינים עד כמה חקיקה כזו יכלה לסייע במאמץ המלחמתי, במיצוב המחירים במשק, ומוטב מאוחר מאשר אף פעם

ניר ברקת:      בהזדמנות זו, אני גם מבקש להרחיב לעוד כמה נושאים, שגם אותם, חבריי חברי הכנסת, אתם מכירים היטב מוועדת הכלכלה, וזה המלחמה הגדולה או החוק שאנחנו מקדמים – מה שטוב לאירופה, טוב לישראל

ניר ברקת:  אני רוצה להזכיר שני חלקים של החוק הזה שכבר חוקקנו בהסכמה רחבה - -     

משה סולומון: נא לשמור על שקט במליאה בבקשה

ניר ברקת: - - מקיר לקיר

ניר ברקת:  החלק הראשון היה דה-פקטו - -     

מיכאל ביטון: אולי השר, קרדיט לממשלה הקודמת ולברביבאי ולוועדה הקודמת - -      

ניר ברקת: בשמחה

מיכאל ביטון: - - שהביאה את התקנים של - - -     

ניר ברקת: היא התחילה את התהליך – בשמחה, מגיע לה קרדיט

רון כץ: וליו"ר הוועדה הקודמת מיכאל ביטון

טלי גוטליב: - - -      

משה סולומון: השר שמע

משה סולומון:  השר שמע

ניר ברקת: ובעניין הזה הוכחנו שאכן יודעים לתת קרדיט הדדי בשביל להשיג מטרה שהיא במכנה משותף רחב

ניר ברקת:  אז החלק הראשון היה עוד לפני המלחמה – ביטול דה פקטו של המושג "יבואן בלעדי"

ניר ברקת:  קנס של 100 מיליון שקל, שעליו דיברת מיכאל, הוא קנס שמרתיע, והעובדה היא שעד היום אף אחד לא התלונן

ניר ברקת:  זאת אומרת שבסבירות גבוהה החוק שלנו עושה את שלו

ניר ברקת:  דיברתי עם לא מעט יבואנים שמאוד מרוצים מהעובדה שהם יכולים ללכת להביא יבוא מאירופה בלי חשש

ניר ברקת:      החלק השני – סיימנו לא מזמן – מדבר על שינוי שיטת הבאת המוצרים לישראל

ניר ברקת:  מהרגע שהחוק ייכנס לפועל, בעוד כמה חודשים, אין צורך לעבור לא בנמל, לא מתעכבים בנמל, ולא צריכים לקבל שום אישור מהממשלה

ניר ברקת:  הדבר הזה רץ חופשי באמצעות הצהרה של היבואן, ולשמחתי הרבה גם החוק הזה זכה לתמיכה מקיר לקיר בכנסת

ניר ברקת:  שם הפיקוח עובר מהנמל לשווקים, ולא צריכים לעבור שום דבר במכון התקנים

ניר ברקת:      החלק השלישי, שבעזרת השם ממש בשבוע-שבועיים הקרובים נעלה אותו כתזכיר חוק לחקיקה משלימה, הוא החלק שעוסק במה מותר לייבא

ניר ברקת:  עד היום כל המוצרים באירופה אסורים לייבוא אלא אם כן הם עומדים ברגולציה הישראלית

ניר ברקת:  אחרי שהחוק יעבור, הכול מותר אלא אם כן הוא מוחרג לרעה

ניר ברקת:  זה מאפשר למאות אלפי מוצרים חדשים שנמכרים באירופה במחירים הרבה יותר זולים מישראל להיכנס לישראל במחיר שווה לכל נפש

ניר ברקת:  החוק הזה יאפשר לנו פתיחה של יותר יבואנים במחירים יותר זולים; תחרות שבהחלט תתרום באופן משמעותי להורדת יוקר המחיה

ניר ברקת:      תהליך נוסף שאנחנו מובילים – אנחנו מקדמים את החקיקה שהתחלנו, שהייתה בחוק ההסדרים ונפלה

ניר ברקת:  סעיף שמפרק את המונופולים הגדולים הקיימים במקטע ההפצה

ניר ברקת:  הרעיון המרכזי הוא שהיום המונופולים והקרטלים הגדולים יושבים על שטחי מדף מאוד מאוד גדולים, וקשה ליצרנים קטנים לקבל שטחי מדף, ובכך הם תורמים לעליית המחיר ואי-כניסת תחרות

משה סולומון: נא לשמור על השקט במליאה בבקשה

ניר ברקת: בנוסף, החקיקה תמנע ממונופולים לצמוח ולהתרחב

ניר ברקת:  מגבלות משמעותיות על צורת רכישה ומניעת הרחבה והגדלה של מונופולים

ניר ברקת:  הדבר הזה כרגע נמצא בוועדה בראשותו של שמואל סלבין ומיכל עבאדי, בהתאם להחלטת ממשלה

ניר ברקת:  אני מעריך שהמלצותיהם יתקבלו במהלך התקופה הקרובה, השנה הזאת, ונמשיך ונקדם ונסיים את החקיקה

ניר ברקת:      דיווח נוסף שאני רוצה לתת לכם הוא מהלך של קידום חקיקה שתחייב את המונופולים להעביר נתונים כספיים על הפעילות העסקית ועל הרווחיות שלהם

ניר ברקת:  הדבר הזה יחשוף בפני הממשלה והגורמים הרלוונטיים את הכשלים האמיתיים בשוק

ניר ברקת:  אני מחדד עוד פעם: זה על המונופולים – זה לא על כל חברה במשק

ניר ברקת:  מונופול מחייב הסתכלות בזכוכית מגדלת, וכשהתחרות תפתח את השווקים ולא יהיו מונופולים, ממילא הרעיון הזה מתייתר

ניר ברקת:      אין לי ספק שבאמצעות הסתכלות במיקרוסקופ על התהליכים של המונופולים, הדבר יסייע לנו לבקרה, להרתעה ממשלתית, וכמובן לפקח על אי-עליית המחירים באופן לא מוצדק, ותאפשר לנו לבצע צעדים ממשלתיים נכונים

ניר ברקת:      מכובדיי, אני רוצה להתייחס לעוד נושא שמקרין באופן חזק על יוקר המחיה והוא היעדר בעובדים זרים במשק

יבגני סובה: זה גם הממשלה

ניר ברקת: ודאי שזה הממשלה

ניר ברקת:  מותר להגיד מה שאני חושב, נכון? כשר וכחבר כנסת

ניר ברקת:  זה לא חדש מה שאני הולך להגיד פה, כי החברים יודעים בדיוק את עמדתי

ניר ברקת:  אני, לפני המלחמה, הצבעתי על מחסור של 70,000 עובדים זרים, שרק תעשו חשבון כזה: כל עובד מכניס בממוצע 250,000 שקל תוצר מקומי גולמי לישראל

ניר ברקת:  כל 4,000 עובדים זרים מכניסים למשק המדינה כמיליארד שקל

ניר ברקת:  היו חסרים 70,000 עובדים

ניר ברקת:  היום, 170,000 עובדים שחסרים לנו במשק – אנחנו מדברים על כ-40 מיליארד שקל

ניר ברקת:  2% תמ"ג, וכ-15 מיליארד שקל הכנסות למדינה

ניר ברקת:  ובאופן טבעי, כשיהיו יותר עובדים ההיצע גדל

ניר ברקת:  ומה קורה כשגדל ההיצע? המחירים – זה עוזר לבלום יוקר מחיה

ניר ברקת:      אני הצעתי, וכשאני מרים משקפת ומסתכל קדימה – היום, במדינת ישראל, כ-10% מהעובדים בהייטק ובטכנולוגיה; היעד שלנו, אם אנחנו רוצים לצמוח ולחזק את כלכלת ישראל, אנחנו זקוקים להצמיח את ה-165 מיליארד שקל יצוא לטריליון שקל יצוא

ניר ברקת:  עושים את זה באמצעות יותר שיווק בין-לאומי, יותר יצוא, יותר חיזוק של ההייטק שלנו ויותר כוח אדם

ניר ברקת:  אנחנו נידרש לעבור מ-10% עובדים בעוד 15, 20 שנה ל-25% עובדים ישראלים

ניר ברקת:  אנחנו רוצים לקחת את העובדים הישראלים ולשדרג אותם – חרדים, ערבים, מיעוטים, כולם – לשדרג, לתת להם עבודות במיומנויות גבוהות

ניר ברקת:  וכחזון, כממשלה – לשם אנחנו צריכים לקחת את כוח העבודה שלנו בישראל

ניר ברקת:      אז מה נעשה במיומנויות הנמוכות? צריך להסתמך על עובדים זרים

ניר ברקת:  לשנות את המדיניות הקיימת שבודקת כל עובד במכסה

ניר ברקת:  שכל עובד עובר ב-Government to Government, ב-G2G, בעסקה בין מדינות, לאפשר למגזר הפרטי לקחת יותר אחריות, לפקח על המגזר הפרטי, להעביר לו את האחריות ולהחמיר בענישה עם מי שיסטה מהרגולציה הישראלית

ניר ברקת:  ובכך, כשאנחנו לוקחים יותר ויותר עובדים זרים ומכניסים אותם למקומות שממילא עובדים ישראלים לא נכנסים ולא בטוח שאנחנו רוצים להכניס לשם עובדים ישראלים – לשם נרוויח ונצמיח את הכלכלה, נוריד עלויות לעסקים

ניר ברקת:  ובכך אנחנו נעזור לאותם עסקים שעכשיו מחפשים ורוצים להעלות מחירים – נסייע להם להתמודד עם רווחיות במחירים יותר נמוכים ולהתמודד עם התחרות

סימון דוידסון: אדוני, צריכים להפסיק עם התאגידים, לחזור למה שעשה אריק שרון בשנות התשעים, וכמו שאמרת, לאפשר לבעלי עסקים לשלוט באירוע הזה

ניר ברקת: מסכים איתך

ניר ברקת:  באנלוגיה זה די דומה למה שאנחנו עושים ב"מה שטוב לאירופה טוב לישראל", בכך שגם במה שטוב לאירופה – את האחריות העברנו מהרגולטור ליבואן וליצרן

ניר ברקת:  נותנים להם הנחיה מה הם צריכים לעשות, הכפלנו את הענישה, ונותנים להם לעבוד וכולם מרוצים

ניר ברקת:  ואז התפקיד שלנו כמדינה הוא להיות יותר רגולטור ופחות ביצוע

ניר ברקת:  אנחנו לא צריכים את המדינה, את הממשלה, בביצוע – היא לא צריכה לבדוק כל עובד, היא לא צריכה לסנן; היא צריכה להנחות את המגזר הפרטי

ניר ברקת:  מי שירצה ללכת לתאגיד, שילך לתאגיד; מי שירצה לעבוד ישירות עם עסקים אחרים בחו"ל, כל עוד הוא מתחייב לעמוד בכל הכללים שהמדינה קבעה – אהלן וסהלן

ניר ברקת:  לא צריכה להיות לנו בעיה

ניר ברקת:      ובכן, למה זה לא כל כך מתקדם? זה לא כל כך מתקדם כי יש אנשים שחושבים אחרת על העובדים הפלסטינים, כאילו לא למדנו כלום מ-7 באוקטובר

ניר ברקת:  מערכת הביטחון, שר הביטחון ואחרים חושבים אחרת ממני ומרוב הציבור

ניר ברקת:  הם מסתכלים על: אם לא נביא את העובדים הפלסטינים, יכול להיות שיהיה לנו קושי ביטחוני ביהודה ושומרון

ניר ברקת:  הדבר הזה בלתי מתקבל על הדעת מבחינתי

ניר ברקת:  בלתי מתקבל על הדעת

ניר ברקת:  כי מה יקרה אם חמאס יהיה בשלטון ביהודה ושומרון? אז זה בסדר לא לקחת פלסטינים? 80% מהעובדים הפלסטינים תומכים ב-7 באוקטובר, והדבר הזה בלתי מתקבל על הדעת

טלי גוטליב: מה זה משנה מה הממשלה תגיד? מה זה משנה?      

סימון דוידסון: זה משנה מאוד

טלי גוטליב: לא

טלי גוטליב:  מה שמשנה זה שראש השב"כ הלילה נפגש עם הרש"פ - - -      

סימון דוידסון: טלי, כל עוד ראש הממשלה לא מחליט, לא יגיעו לפה עובדים

משה סולומון: חברי הכנסת, נא לא להפריע

משה סולומון:  אני מבקש לא להפריע

משה סולומון:  לתת לשר לסיים את דבריו

סימון דוידסון: הם מחכים לפלסטינים

טלי גוטליב: זה מה שהצבא רוצה

סימון דוידסון: לא, ראש הממשלה צריך להחליט

טלי גוטליב: אל תגיד לי לא

טלי גוטליב:  אל תגיד לי לא

משה סולומון: חברת הכנסת טלי גוטליב

טלי גוטליב: אל תגיד לי לא

טלי גוטליב:  מדינה שיש לה צבא או צבא שיש לו מדינה – מאחורי הגב של כולנו

ניר ברקת: אני עומד כאן כשר הכלכלה והתעשייה ואומר חד-משמעית – אני אספר לכם סיפור קטן

ניר ברקת:  יצא לי לפני חצי שנה להיות בהודו, ושם נפגשתי עם שר הכלכלה ההודי

ניר ברקת:  אתם יודעים מה היצוא המשמעותי ביותר להודו נכון להיום? כוח אדם

ניר ברקת:  אומר לי השר ההודי שהוא רוצה לדאוג ל-200 מיליון עובדים הודים מחוץ להודו

ניר ברקת:  200 מיליון

ניר ברקת:  הוא שאל אותי כמה עובדים אנחנו יכולים לקחת

טלי גוטליב: אתה מבין? יש לנו פוטנציאל - - - מאיפה

טלי גוטליב:  הוא צודק

סימון דוידסון: נכון שהוא צודק

ניר ברקת: ומחילה קטנה, עוד דבר הוא אמר לי

ניר ברקת:  הוא מבקש שזה לא יהיה בשכר גבוה

סימון דוידסון: אבל מה עוצר את זה?      

ניר ברקת: עוצר את זה עדיין קיבעון חשיבתי

טלי גוטליב: שירות הביטחון עוצר את זה

סימון דוידסון: - - - הם מחכים לפלסטינים

טלי גוטליב: לא נכון

טלי גוטליב:  למה - - - פלסטינים? למה?      

סימון דוידסון: המעסיקים מחכים

ניר ברקת: קיבעון חשיבתי שהיה כאן לפני 6 באוקטובר – לפני

ניר ברקת:  וזה לעשות שינוי, זה לעשות רפורמה חשיבתית

ניר ברקת:  אוקיי

חנוך דב מילביצקי: לא נביא פלסטינים

חנוך דב מילביצקי:  לא נביא

חנוך דב מילביצקי:  יותר לא יהיו פלסטינים במדינת ישראל

חנוך דב מילביצקי:  לא יהיו

רון כץ: זה מה שאמרנו, חנוך

סימון דוידסון: אז למה אתם לא מחליטים, חנוך?      

טלי גוטליב: מה יש לי להחליט, אם ראש השב"כ הלילה נפגש עם הרש"פ? מה יש לי לעשות?      

משה סולומון: השר מדבר על עובדים זרים מהודו, לא על הפלסטינים

משה סולומון:  אז בבקשה, תנו לו לדבר

סימון דוידסון: זו החלטה של הממשלה

טלי גוטליב: זו לא החלטה של הממשלה

משה סולומון: חבר הכנסת דוידסון, חבר הכנסת דוידסון

טלי גוטליב: זה מדינה עם צבא או צבא עם מדינה - - -      

משה סולומון: חברת הכנסת טלי גוטליב

ניר ברקת: וברוח העובדה שלשמחתי הרבה רוב מוחלט של הנושאים שאני מעלה כאן בתחום הכלכלי זוכה להערכה ולשיתוף פעולה מקיר לקיר – אנחנו כולנו באותו צד – אני טוען בתוקף, קודם כול לכלכלת ישראל יותר נכון להכניס הודים, סרי לנקים, ממקומות שאנחנו יודעים שיש בהם עובדים טובים - -      

סימון דוידסון: צודק

טלי גוטליב: צודק

טלי גוטליב:  אני אומרת שהוא צודק

ניר ברקת: - - והם מחכים, הם רוצים את זה יותר

ניר ברקת:  לא פחות ממה שאנחנו רוצים אותם, הם רוצים אותנו

ניר ברקת:  אנחנו נפגשים עם אנשים, יש שם רצון, ואנחנו צריכים לעשות שינוי קונספטואלי

ניר ברקת:  וכולנו ביחד צריכים להעביר מסר: לא לעובדים פלסטינים, כן לעובדים זרים; ולשחרר את הצ'אקרות, שיוכלו להגיע לכאן במספרים גדולים

ניר ברקת:       אז עשיתי פה סקירה רחבה על האתגרים שאנחנו מתעסקים איתם במשרד הכלכלה, כמובן כחלק מהממשלה, בתמיכה של ראש הממשלה, בעבודה משותפת עם השרים

ניר ברקת:  ולסיכום דבריי, אני שב וקורא לכל החברות – אני חוזר לתחילת דבריי – לא להעלות מחירים בתקופה הזאת

ניר ברקת:  זאת תקופה מאתגרת, תקופה של מלחמה, שכולם שמים כתף, מרוויחים קצת פחות, לא קרה שום דבר, והולכים ביחד בסולידריות חברתית

ניר ברקת:       הוצאתי מכתבים היום לתנובה, לאסם, ליכין, לדיפלומט, ליוניליוור, לטמפו, לוויסוצקי - - -     

קריאה: ניר, ניר

ניר ברקת: מייד

ניר ברקת:  אני מסיים – לשסטוביץ, לשטראוס, לאחווה, לסוגת, לבית השיטה, לווילי-פוד, סלטי שמיר ועוד ועוד, שיורידו את המחירים ולא יתחכמו

ניר ברקת:  אני אומר לכם שאני מכין עוד כמה הפתעות על פי הצורך – לא אפרט אותן כאן – אבל כפי שהם מפתיעים אותנו, שלא יתעסקו איתנו

ניר ברקת:  אני מאוד מקווה ומאמין שנצליח במהלך לטובת עם ישראל כולו

ניר ברקת:  תודה רבה

משה סולומון: תודה רבה על התשובה המפורטת של השר

משה סולומון:  אני מבין שהמציעים רוצים להעביר לדיון ועדת הכלכלה

משה סולומון:      אני מבקש, חברי הכנסת, אנחנו עושים הצבעה על העברת ההצעה – גל ההתייקרויות בצל המלחמה: לפחות 13 יבואניות ויצרניות במשק העלו מחירים של מוצרי צריכה בסיסיים – לדיון בוועדת הכלכלה

משה סולומון:  הצבעה

משה סולומון: בעד ההצעה להעביר את הנושא לוועדה – 14 

משה סולומון: נמנעים – אין  

משה סולומון: 14 בעד, אין מתנגדים

משה סולומון:  אני קובע כי הדיון יעבור לוועדת הכלכלה – גל ההתייקרויות בצל המלחמה: לפחות 13 יבואניות ויצרניות במשק העלו מחירים של מוצרי צריכה בסיסיים – וזה יידון בוועדת הכלכלה בכנסת

משה סולומון: הודעה למזכירות הכנסת

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת מסקנות ועדת הכספים בעקבות דיון מהיר בהצעתם של חברי הכנסת ינון אזולאי, ולדימיר בליאק, חנוך דב מלביצקי, אחמד טיבי ויעקב אשר בנושא: אי-תשלום חובות רשויות מקומיות לקבלני ביצוע בפרויקטים ציבוריים

אלינור ימין:  תודה

משה סולומון: תודה רבה

משה סולומון:  << הלסי >> הצהרות ופרסומים בעולם בנושא הכרה במדינה פלסטינית והצורך בהיערכות ישראלית לאתגר מדיני אפשרי << הלסי >>      

משה סולומון: כעת נעבור להצעה הבאה: הצהרות ופרסומים בעולם בנושא הכרה במדינה פלסטינית והצורך בהיערכות ישראלית לאתגר מדיני אפשרי, מס' 2477 ו-2501, של חבר הכנסת זאב אלקין ואנוכי, משה סולומון

משה סולומון:  ראשון הדוברים, חבר הכנסת זאב אלקין, בבקשה

זאב אלקין: אדוני היושב-ראש, גברתי השרה, חבריי חברי הכנסת, אנחנו שומעים בשבועות האחרונים – הקולות האלה התחילו עוד קודם, אבל התחזקו מאוד בשבועות האחרונים – דיבורים ורעיונות על כך שחלק מהפתרון לאירוע שבו נמצאת היום מדינת ישראל מבחינת חלק ממדינות העולם וחלק ממנהיגי העולם זה הרעיון של הקמת מדינה פלסטינית

זאב אלקין:       אני חושב שמדובר בכיוון מטריד מאוד – אדוני היושב-ראש, אפשר לנאום?      

משה רוט: סליחה, סליחה, אפשר לקבל קצת מכובדות? סליחה, שקט באולם

משה רוט:  רוצים לשמוע

זאב אלקין: תודה

זאב אלקין:  מדובר ברעיון מסוכן מאוד למדינת ישראל מבחינה אסטרטגית, וככזה הוא דורש התייחסות בכובד ראש מצד ההנהגה הישראלית וכמובן גם מצידנו ככנסת ישראל

זאב אלקין:  אסור להגיד "מדברים

זאב אלקין:  אז מדברים, לא יקרה שום דבר" – זה בדרך כלל לא עובד ככה

זאב אלקין:  הקולות האלה נשמעים יותר ויותר בחוזקה מצד מנהיגי מדינות עולם שונים

זאב אלקין:  צריכים להבין מה המשמעות של ההצעה הזאת שמציעים לנו

זאב אלקין:  אומרים לנו בעצם: יש כאן גוף שביצע טבח נוראי באזרחי מדינת ישראל, והוא חמאס, ארגון טרור

זאב אלקין:  הגוף הזה, גם היום, לאחר כל מה שהוא ביצע, ודווקא לאחר כל מה שהוא ביצע, זוכה לפופולריות מטורפת בציבור הפלסטיני

זאב אלקין:  בכל הסקרים שנעשו מאז 7 באוקטובר יש לו רוב ברור, והוא היום הכוח הכי פופולרי בציבור הפלסטיני לא רק ברצועת עזה אלא ביהודה ושומרון, ואפילו ביהודה ושומרון יותר ממה שברצועת עזה

זאב אלקין:       ולכן, מה מציעים לנו בעצם? להקים מדינה, שאם במדינה הזאת כמו בכל מדינה נורמלית יתקיימו בחירות בשנייה שהיא תוקם – כי מי יגיד למדינה לא לקיים בחירות – מי יגיע לשלטון באופן דמוקרטי? חמאס

זאב אלקין:  זה כמו ש מישהו היה מציע לארצות הברית אחרי האירוע של 11 בספטמבר: תקימו מדינה לאל-קאעידה

זאב אלקין:  זה הפתרון

זאב אלקין:  הרי זה לא עלה

משה רוט: במקסיקו

חנוך דב מילביצקי: בניו ג'רזי, בניו ג'רזי - - -      

זאב אלקין: נכון

זאב אלקין:  הרי זאת המשמעות של ההצעה הזאת

זאב אלקין:  צריך להבין לאן היא תוביל

זאב אלקין:  זה טוב מאוד בתור סיסמה שמושמעת בשפה זרה כזאת או אחרת, אבל המשמעות של הסיסמה הזאת בערבית היא להקים מדינה שחמאס ינהל אותה

טלי גוטליב: ח'אלד משעל אמר - - -      

זאב אלקין: זאת המציאות

זאב אלקין:  אגב, זאת הייתה אחת המטרות של סנוואר ביציאה שלו לטבח הזה ב-7 באוקטובר, להחזיר לחיים את הבעיה הפלסטינית ואת הרעיון של הקמת מדינה פלסטינית

זאב אלקין:  למעשה זה לתת פרס ענק לחמאס שההשלכה שלו תהיה שאירוע נוראי כמו 7 באוקטובר יאיים עכשיו לא רק על תושבי הדרום, אלא למעשה יאיים על כל אזרחי מדינת ישראל מכל כיוון

זאב אלקין:  אף אחד לא היה מעז להציע את זה לארצות הברית אחרי האירוע הנוראי ב-11 בספטמבר

זאב אלקין:       לכן מדינת ישראל צריכה להגיד תשובה מאוד מאוד מאוד ברורה: לאו מוחלט לעצם המחשבה על העניין הזה

זאב אלקין:  אבל אני אוסיף כאן עוד משהו: הרי מי שמציע לנו מתחיל לדבר על זה שצריך גם לעשות את זה אפילו בלי שום הסכם, אלא באופן חד-צדדי, שמדינות בעולם הערבי יכירו במדינה פלסטינית בלי שהפלסטינים ויתרו על זכות השיבה, בלי שהם ויתרו על אחת מכל הדרישות שלהם - -     

טלי גוטליב: בלי שהם יכירו במדינת ישראל

זאב אלקין: - - בלי שהם יכירו במדינת ישראל כמדינה יהודית

זאב אלקין:  ולכן ברור שמדובר, גם לשיטתו של מי שכן מאמין במדינה פלסטינית בהסכם סופי – ויש כאלה במדינת ישראל, לדעתי הם מיעוט, הם לא הרוב, אבל קיימים – גם לשיטתו מדובר למעשה ברעיון מאוד מאוד מסוכן שבסוף מדינה פלסטינית תהיה, הכרה במדינת ישראל לא תהיה, וזאת תהיה מדינה פלסטינית שחמאס ישלוט בה

זאב אלקין:      לכן מדובר פה על אתגר שאסור למדינת ישראל לזלזל בו

זאב אלקין:  היא חייבת כבר היום להיערך אליו מבחינת קמפיין מדיני והסברתי מאוד רציני בשדה הבין-לאומי, כי אתה שומע את זה היום מכל כיוון ומכל מנהיג מערבי, כולל מידידתנו הגדולה ביותר – ההנהגה של ארצות הברית

משה רוט: תודה רבה

זאב אלקין: ולכן אני מציע, אדוני היושב-ראש – ובזה אני רוצה לסיים – היות שמדובר על נושא שהוא אולי אחד מהחשובים ביותר היום על סדר-יומה של החברה הישראלית ושל כל ההיערכות לאתגר הזה, אני מציע שהכנסת למעשה תיקח את ההצעה לסדר שלנו ותשים אותה על סדר-יומה של הכנסת במליאה, כדי לקיים כאן דיון רציני שחברי הכנסת יוכלו להשתתף בו ולהביע הם את עמדתם על הסוגיה החשובה הזאת

משה רוט: לא להעביר את זה לוועדת החוץ והביטחון?     

זאב אלקין: להעביר למליאה

משה רוט: למליאה

משה רוט:  תודה רבה

משה רוט:  חבר הכנסת משה סולומון, בבקשה

משה רוט:  בבקשה, שלוש דקות לרשותך, אדוני

משה סולומון: ההצעה לסדר-היום קריטית לביטחון המדינה

משה סולומון:  בזמן שאתם יושבים פה, נציגי הרשות הפלסטינית מסתובבים בעולם, נפגשים עם בכירים במדינות המערב ויוצרים תמיכה להכרה במדינה פלסטינית

משה סולומון:  מדובר בנזק מדיני עצום, מדובר בפרס לטרור

משה סולומון:  בזמן שאחינו וילדינו חטופים בעזה, בזמן שלוחמינו מסכנים חייהם יום-יום בעזה וביהודה ושומרון, יש אנשים בכנסת, ואף במערכת הביטחון ובממשלה, המאמינים כי הכנסת פועלים פלסטינים היא דרך לפעולה לגיטימית בזמן שהם קוראים להשמדתנו, להכרה במדינה פלסטינית, משלמים משכורות למחבלים וכן הלאה

משה סולומון:  שר הביטחון תומך בהכנסת פועלים לשטח ישראל

משה סולומון:  מוזר

משה סולומון:       עלינו כאן בכנסת לקדם מנופים ולחץ על הרשות הפלסטינית כדי לעצור את התהליכים האלו, לא לחכות ששרים בממשלה יתפנו לנושא, אלא לפעול עכשיו בחקיקה, בפיקוח ובשיח ציבורי בארץ ובעולם

משה סולומון:       הגשתי הצעת חוק של אי-החזרת גופות מחבלים

משה סולומון:  מטרת החוק היא החזרת החטופים ויצירת מנגנוני לחץ של הומניטרי תמורת הומניטרי

משה סולומון:  לצערי, בוועדת שרים לחקיקה דחו את החוק בשבוע, ואני קורא מכאן לשר הביטחון לתמוך בחוק ולהעביר מסר למשפחות החטופים כי לא ישוחררו גופות מחבלים ללא תמורה

משה סולומון:      ובעניין נוסף, מייד אחרי ההצעה לסדר הזאת נתחיל לדון בתקציב המדינה

משה סולומון:  התקציב הזה קשה לי, יש בו קיצוצים במגוון תחומים – בחינוך וברווחה, בבריאות ובתרבות – אבל זהו תקציב אחראי

משה סולומון:  התקציב הוגש כעת לכנסת ויהיו בו אתגרים

משה סולומון:  נעשה בו התאמות, נדאג לצמצם ככל האפשר את הפגיעה בשכבות החלשות, אך למלחמה יש עלויות, למלחמה יש מחירים

משה סולומון:  בעוד חצי שעה יעלו ויבואו חברי האופוזיציה וינאמו פה על התקציב, יספרו כמה הוא רע, כמה הוא מסוכן, כמה הציבור נפגע, והכי חשוב – כמה שר האוצר בזבז כספים למקורבים

משה סולומון:  אבקש להקריא רשימה קצרה, רשימה שפרסם מבקר המדינה

משה סולומון:  אלה חובות המפלגות מהבחירות לכנסת העשרים-וחמש, שחייבות המפלגות השונות: רע"מ – 9 מיליון; הליכוד – 5

משה סולומון: 9 מיליון; יש עתיד –4

משה סולומון: 3 מיליון; העבודה – 3

משה סולומון: 9 מיליון; דגל התורה – 3

משה סולומון: 6; ישראל ביתנו – 3

משה סולומון: 4; עוצמה יהודית – 2

משה סולומון: 9; ש"ס – 2

משה סולומון: 4; המחנה הממלכתי – 2

משה סולומון: 3; אגודת ישראל – 2

משה סולומון: 2

משה סולומון:  תגידו לי איך אתם ישנים בלילה? כשאני חייב כסף, אני לא נרדם

משה סולומון:  אם הייתי חייב מיליונים, איך אתם יכולים לישון בלילה? איך אתם, חברי מפלגות האופוזיציה – יש עתיד, העבודה, ישראל ביתנו, רע"מ וכן הלאה – תעלו ותגידו לנו שאנחנו מחלקים כספים בחוסר אחריות

משה סולומון:  תחזירו לקופת המדינה את הכספים שלכם ואולי נוכל לממן בעזרתם את כל הקשיים שאתם תספרו פה בשעות הקרובות

וליד אל-הואשלה: אתם יושבים על הברז - - - כל הכסף לסטרוק

נאור שירי: תגיד, אתה רציני? רצתם עם עוצמה יהודית - - -     

משה סולומון: בהזדמנות זו אני רוצה להודות ליושב-ראש המפלגה - - -     

משה רוט: שנייה, תנו לו לסיים

משה סולומון: זה רק  מראה לך שאנחנו עושים גם ביקורת פנימית, אבל לא צבועים

נאור שירי: - - -     

משה סולומון: אבל לא צבועים

משה סולומון:       אני רוצה להודות בהזדמנות הזאת לשר האוצר ולמנכ"ל המפלגה יהודה ולד על קיום הפסוק: "לא תעשֹק את רעך ולא תגזֹל לא תלין פְּעֻלת שכיר אִתך עד בֹּקר"

משה סולומון:  הקפידו לשלם תוך חודש את כלל חובות המפלגה ואינכם חייבים לקופת המדינה כלל

משה סולומון:      אני מבקש מכם, כפי שהתאחדנו בדיון, חברי קואליציה ואופוזיציה, לתמוך בהעלאת ההצעה לסדר-יומה של המליאה

משה סולומון:  כשאנחנו לוקחים אחריות, אז גם התקציב יהיה אחראי, גם אם לצערנו הוא פוגע בשכבות מסוימות

משה סולומון:  תודה רבה

משה רוט: אז הנושא יעלה על סדר-היום?     

משה סולומון: כן

משה רוט: נצביע על כך

משה רוט:  גברתי השרה, בבקשה

גילה גמליאל: אדוני היושב-ראש, חברות וחברי הכנסת, בראשית דבריי אני רוצה להודות גם לחבר הכנסת אלקין וגם לחבר הכנסת סולומון על עצם העלאת הנושא הכל-כך חשוב הזה

גילה גמליאל:  אני רוצה רק להרגיע ולומר שישראל לא תקבל תכתיב בין-לאומי כלשהו בעניין עתיד יהודה ושומרון, לא מידידים ולא מכאלה שאינם ידידים, ואנחנו לא ניקח סיכון, לא נהמר על חיינו ולא נשגה באשליות

גילה גמליאל:       המדיניות של הממשלה וראש הממשלה בנושא הפלסטיני ידועה לכולם

גילה גמליאל:  הפלסטינים יכולים לנהל את החיים שלהם, לשלוט בחיים שלהם ללא כל מעורבות שלנו, וזה בפועל המצב זה עשרות שנים

גילה גמליאל:  אבל יחד עם זאת, לישראל תישמר האחריות הביטחונית העליונה, על מנת לשמור על חיי הישראלים ביהודה ושומרון ובכל ארץ ישראל ומדינת ישראל

גילה גמליאל:  כל הסכם מדיני, כל התקדמות מדינית, כל שיח מדיני כפוף לתנאי הזה, שעבור כל ישראלי הוא תנאי בל יעבור

גילה גמליאל:       את זה חשבנו הרבה לפני אירועי 7 באוקטובר, אבל כל מי שעיניו בראשו מבין עד כמה התחזקנו בעמדתנו שהעיקרון הזה הוא חיוני לקיומנו

גילה גמליאל:  ראש הממשלה מבהיר זאת בכל פגישה מדינית עם מנהיגי העולם – הנשיא ביידן, הנשיא מקרון, הקנצלר שולץ, ראש הממשלה סונאק – כולם יכולים להעיד שבכל שיחה עם ראש ממשלת ישראל הם שומעים את המסר הזה:  אף אחד לא ידאג לביטחון אזרחי מדינת ישראל מלבד צה"ל, לא הרשות הפלסטינית, לא יוניפי"ל, לא צבא ערבי, לא כוח בין-לאומי, לא האו"ם

גילה גמליאל:      וזה נכון לא רק ליהודה ושומרון; זה נכון גם לרצועת עזה

גילה גמליאל:  לכן, התשובה שלי לחברי הכנסת, גם לחבר הכנסת סולומון היקר, שנמצא כרגע כיושב-ראש, וגם לחבר הכנסת אלקין, התשובה מאוד פשוטה: אני מבינה את הדאגה של שניכם בעניין הזה והיא מוצדקת

גילה גמליאל:  והיא אכן דחופה, והיא לא צפויה להיעלם, לא בעתיד הקרוב ולא בעתיד הרחוק

גילה גמליאל:  על כן, אנחנו ניאבק במגמה שציינתם ויחד אנחנו נהדוף אותה, כפי שעשינו בהצלחה במהלך כל השנים הללו

גילה גמליאל:  מבחינתי, בהחלט אקבל את הדרישה שלכם להעביר את זה לכאן, להצבעה, על מנת שיהיה דיון מעמיק בכנסת ישראל, במליאת הכנסת

גילה גמליאל:  תודה רבה

משה סולומון: תודה רבה

משה סולומון:       כעת, אנחנו נעביר את הדיון בהצעה הדחופה הזאת להכללה במליאה

משה סולומון:  הצבעה

משה סולומון: בעד ההצעה לכלול את הנושא בסדר-היום – 16 

משה סולומון: נמנעים – אין 

משה סולומון: 16 בעד, אחד נגד

משה סולומון:  אני קובע כי הדיון יעבור למליאת הכנסת

משה סולומון:  תודה לכולם

משה סולומון: אנחנו עוברים להצעה הבאה לסדר-היום בנושא: אין תיירים, עסקים קורסים והנמל לא מתפקד: אילת עדיין לא התאוששה, מס' 2495, 2496, 2498 ו-2503, של חברי הכנסת אברהם בצלאל, נאור שירי ויצחק קרויזר

משה סולומון:  ראשון הדוברים, אברהם בצלאל, בבקשה, לרשותך שש דקות

אברהם בצלאל: אדוני היושב-ראש, איפה השר? היה פה קודם

אברהם בצלאל:  חבריי חברי הכנסת, הגשנו הצעה לסדר, ואני אסביר את עצמי

אברהם בצלאל:  כידוע, העיר אילת היא עיר תיירותית שלקחה על עצמה בזמן המלחמה כ-60,000 מפונים שהגיעו לשטחה

אברהם בצלאל:  דאגו להם מהרגע הראשון, ואני יכול להגיד שגם הייתי שם בסיור

אברהם בצלאל:  פשוט התרשמנו מהעבודה המאומצת של ראש העיר מר אלי לנקרי, העבודה המיוחדת והמאומצת שהוא עשה שם יחד עם כל הגורמים: בתי ספר שהקימו, מעטפת לכל האנשים האלה, כשהעיר הכפילה את עצמה מבחינת התושבים

אברהם בצלאל:       אך מה? זאת עיר תיירותית

אברהם בצלאל:  ומה שקרה, שהתיירות שם פשוט נפסקה

אברהם בצלאל:  אתה יכול להחזיק עיר חודש; חודש וחצי אתה יכול לספוג כזה דבר

אברהם בצלאל:  אנחנו מדברים כבר על למעלה מארבעה חודשים שהעיר אילת סופגת

אברהם בצלאל:  מצד אחד, מקבלת, מכילה, מארחת; ומצד שני נפגעת

אברהם בצלאל:  והפגיעה הזאת היא פגיעה קשה, שקשה מאוד מאוד לצאת ממנה

אברהם בצלאל:       השאלה שלי לשר האוצר – אני מתפלא שהוא יצא בדיוק כרגע

משה סולומון: הוא נכנס

משה סולומון:  הוא היה כעת כאן

אברהם בצלאל: אני מבין שהוא אמור להשיב לנו, אבל חבל שהוא לא נמצא כרגע איתנו

אברהם בצלאל:  אני מבין שכבר למעלה מחודש שהגיעו להסכמה ולהבנה שצריך לשפר ולצ'פר את העיר אילת בתקציב, על מנת שתוכל באמת לחזור לעצמה ולתפקד

אברהם בצלאל:  השאלה שלי – יש לי כמה שאלות

אברהם בצלאל:  שאלה ראשונה, למה למעלה מחודש אין שום התקדמות? היה סיכום עם האוצר, ועד לרגע זה לא ניתן להם שקל אחד

אברהם בצלאל:  יותר מזה, ביקשו אפילו משהו מקדמי של 10 מיליון, וגם זה לא קורה

אברהם בצלאל:  שלוש, למה עדיין לא עברה החלטת ממשלה בנושא הזה? בעיר הזאת יש כל כך הרבה מובטלים

אברהם בצלאל:  למעלה מ-2,000 מובטלים בעיר הזאת

אברהם בצלאל:  ואני אומר לך כבן אדם שביקר לא פעם, לא פעמיים ולא שלוש באילת: אדוני השר, אני יודע שישבו איתך, אני יודע שנעשתה התקדמות איתך, אדוני השר, אבל לצערי, עד לרגע זה העיר אילת לא קיבלה משאב אחד, לא קיבלה שקל אחד, לא מקדמה ולא – היו סיכומים, למעלה מחודש, אבל לצערי הרב, האוצר - - -     

בצלאל סמוטריץ': - - -      

אברהם בצלאל: אני לא מטיל דופי בך, השר, על העבודה המאומצת שאתה באמת עושה, אבל לצערי הרב, עד לרגע זה אילת לא מקבלת את מה שמגיע לה

אברהם בצלאל:  היא מהנחשונים, קיבלה 60,000 מפונים ודאגה להם בכל נושא ועניין

אברהם בצלאל:  כרגע, כשאנחנו נמצאים במצב כזה קשה, אם אנחנו לא נטפל ולא נדאג – אנחנו אומנם כרגע במלחמת קיום, אבל שלא נשכח שהמלחמה הבאה שאנחנו נצטרך לתת בה את התשובות, ולצערי הרב, אני לא יודע אם נצליח לצאת מזה, היא המשבר הכלכלי

משה סולומון: תודה רבה

אברהם בצלאל: ואם אנחנו לא נדאג היום לעיר אילת, אני לא יודע איך העיר אילת תוכל לצאת מהמשבר הכה-גדול שהם נמצאים בו

אברהם בצלאל:  בראש ובראשונה, אני רוצה להודות, דבר ראשון, לראש עיריית אילת על העבודה המאומצת שהוא עושה

אברהם בצלאל:  אני מאוד מבקש ממך, אדוני השר, לתת תשובות

אברהם בצלאל:  מבחינתי, זה צריך לעבור לדיון מעמיק בוועדת הכספים, בנושא כה חשוב – על העיר אילת

אברהם בצלאל:  תודה

משה סולומון: תודה רבה

משה סולומון:  וכעת, הדובר הבא, חבר הכנסת נאור שירי, בבקשה

נאור שירי: אתה רוצה שאני אעזור לך? היו"ר צריך עזרה פה

נאור שירי:  מה שנקרא, נפלתם על היו"ר הלא-נכון

נאור שירי:  לא עולה לו

משה סולומון: הכול בסדר, הכול בסדר

נאור שירי: לא, אני רוצה שנהיה בגובה העיניים

משה סולומון: אנחנו נהיה בגובה העיניים

משה סולומון:       שלוש דקות לרשותך

נאור שירי: תודה רבה, אדוני היושב-ראש

נאור שירי:  חבריי חברי הכנסת, האמת היא שאני מאוד הופתעתי שחברי חבר הכנסת בצלאל אמר שעדיין כל המתווה לאילת – אתה רוצה שאני אעצור לשנייה? לא? עדיין, כל המתווה שאושר לאילת – בטח נוכח הקשיים שראש העיר בא והעלה כבר חודש וחצי, לדעתי

נאור שירי:  היו כמה דיונים על זה גם בוועדת הכספים, ומפתיע אותי מאוד לשמוע שהנושא לא טופל

נאור שירי:  אני אומר מפתיע, אבל מצד שני אני לא כל כך מופתע, ואני אסביר למה

נאור שירי:       עוד מימי קרן הארנונה – לא ימים רחוקים כל כך – בא ראש העיר באילת וטען שיש להתייחס לאילת בצורה שונה בגלל האופי של העיר, בהתייחס למספר התושבים שלו

נאור שירי:  הוא בעצם עיר של 40,000 תושבים, אבל נותן שירותים ל-60,000 תושבים, ולפעמים גם לכפול

חנוך דב מילביצקי: הבן שלו הגיע מהצבא

נאור שירי: חשבתי שבגלל הכיסא

נאור שירי:  הייתי אומר שהיו"ר אוחנה צריך לדאוג לכיסא שלו

נאור שירי:  זה ביטוי מתאים?      

חנוך דב מילביצקי: הכיסא פה לא טוב

חנוך דב מילביצקי:  לא משנה, לא עכשיו

חנוך דב מילביצקי:  כן, תמשיך

נאור שירי: גם לרמת הריכוז שלי יש איזה – טוב, אני אקח עוד 30 שניות

נאור שירי:       אני רוצה לומר שאני מופתע, אבל אני לא מופתע, כי אני באמת חשבתי שזה יסתדר

נאור שירי:  גם עשה סרטון שר האוצר, ובא ואמר: אני דואג לאילת

נאור שירי:  באופן אובייקטיבי באמת היו צריכים לדאוג להם למתווה מיוחד

נאור שירי:  אבל אני לא מופתע, כי עוד מימי קרן הארנונה, ביקש ראש העיר – אתה זוכר, חנוך, ישבת איתי, אדוני היושב-ראש

נאור שירי:  ישבת איתי בוועדה ואילת באמת הייתה מיוחדת, ואמרו שיתפרו להם חליפה מיוחדת נוכח ריבוי השירותים שהם צריכים לתת

חנוך דב מילביצקי: קיבלנו ממנו פנייה אתמול

נאור שירי: נכון

נאור שירי:  אז אני אומר: אני מופתע אבל לא מופתע

נאור שירי:  למה אני לא מופתע? ופה אני פונה לתושבי ולתושבות אילת – כי האמת, אילת סובלת בעשורים האחרונים מיחס מפלה מממשלות ישראל, ואי-אפשר לטאטא את זה מתחת לשטיח

נאור שירי:  אני רוצה לומר לכם שהרכבת לאילת היא משל בדיוק לנושא הזה

נאור שירי:  את הרכבת לאילת חנכו – אתה יודע מתי, אדוני היושב-ראש, חנוך? חנכו כבר איזה שש, שבע פעמים

נאור שירי:  את אותה רכבת, את אותו מסלול חנכו באמת כבר שבע

נאור שירי:  הפעם האחרונה הייתה ביולי; פעם קודמת ב-2007; הפעם השלישית הייתה ב-2010, וב-2009 ב-13 ביולי

נאור שירי:  ובכל פעם נתניהו: הנחיתי לחדש את תכנון קו הרכבת לאילת

נאור שירי:  נקדם גם את תעלת הימים

נאור שירי:  אתם זוכרים את תעלת הימים שאמורה לייצר תחנת חשמל, מים המלח לאילת?      אני באמת פונה לתושבי אילת, כי אני מבין שגם כשאני פונה אליכם, לכל מי שנמצא פה, זה לא ממש יעזור

נאור שירי:  אתם די מיוצבים בדעות שלכם, והאחרון שאני אנסה לשכנע זה חבר הכנסת קרויזר, שיעלה אחריי

נאור שירי:       מתי תשכילו להבין שהפוליטיקאים שאתם מצביעים להם כל השנים ממשיכים להפקיר את אילת בבריאות, אם זה פגייה, אם זה הפינוי המוסק שעכשיו ביטלו, בתחבורה, בחינוך, בתעסוקה? מתי תשכילו, תושבי אילת, לשנות? תודה רבה

משה סולומון: תודה

משה סולומון:  חבר הכנסת קרויזר

משה סולומון:  בבקשה, אדוני

יצחק קרויזר: אדוני היושב-ראש, כבוד השר, חבריי חברי הכנסת, הכרזתו של שר הביטחון על מצב מיוחד בעורף, שהגדירו את מרחב עוטף עזה ואזורים נוספים כשטח צבאי סגור, שהכניסה אליהם אסורה, הביאה לפינוי של כ-300,000 אזרחים אשר שוכנו בבתי מלון ברחבי הארץ

יצחק קרויזר:      60,000 מתוכם, אדוני היושב-ראש, הופנו לאילת

יצחק קרויזר:  כיום נשארו באילת בסביבות 20,000

יצחק קרויזר:      על פי נתוני הלשכה המרכזית לסטטיסטיקה יש באילת כמעט 60,000 תושבים

יצחק קרויזר:  זה אומר שבן לילה העיר אילת הכפילה את התושבים שלה

יצחק קרויזר:  כשאנחנו מדברים על הכפלת התושבים זה מעשה אצילי ונהדר, אבל אנחנו מדברים על 14,000 תלמידים במסגרות החינוך שהתווספו למערכת

יצחק קרויזר:      העיר אילת לא שינתה את התשתיות שלה, לא בביוב, לא בחשמל, לא במים, וכמובן שזה יצר לחץ אדיר גם על מערכת הבריאות, על התשתיות, על הכבישים, על התחבורה

יצחק קרויזר:       וזה המקום המכובד, אני חושב, להודות לתושבי אילת, שלא רק פתחו את הדלת, אלא פתחו גם את הלב

יצחק קרויזר:  ובמקרה המצער שלנו, הם סייעו גם בפן הכלכלי, גם בפן הנפשי, גם בציוד הלבשה ומוצרי צריכה בסיסיים

יצחק קרויזר:      כידוע לכולם, אילת זו עיר נופש, שעיקר הפרנסה שלה מגיע מתיירות

יצחק קרויזר:  תושבים שפונו לשם לא הגיעו לנפוש, לצערנו – הם הגיעו כי לא היה להם בית

יצחק קרויזר:  הם נאלצו לצאת מהבית

יצחק קרויזר:  הם לא הגיעו לקנות ולהחיות את העיר

יצחק קרויזר:  והתיירות בעיר נפגעה באופן קשה

יצחק קרויזר:       יתרה מזו, דיברנו על כך שנשארו רק 20,000 מפונים מתוך ה-60,000, אדוני היושב-ראש

יצחק קרויזר:  בית מלון שהיו בו מפונים שהגיעו לחיות בו כמשפחה צריך לעבור שיפוץ

יצחק קרויזר:  זה אומר שבית המלון הזה עכשיו הולך להיסגר שוב, כדי להכין את עצמו לקהל הישראלי ולתיירים, שכולנו מתפללים שיגיעו, שיצאו לחופשה

יצחק קרויזר:      אנחנו עוד מעט לקראת חופשת הפסח והקיץ שמתקרב, ואלה מכות קשות ואנושות עבור התיירות של העיר ועבור התושבים עצמם, שהתעסקו גם במעגלים השניים והשלישיים – עסקים, מסעדות, חנויות

יצחק קרויזר:      עוד משהו שנפגע מאוד באילת זה הנמל, שהיה מקור הכנסה מאוד מרכזי בעיר, ולצערנו בגלל האויב החות'י שיש לנו, הוא איבד כ-80% מנפח הפעילות שלו, והוא עדיין עובד בצורה מאוד מאוד מצומצמת

יצחק קרויזר:      העיר אילת גם מוכרת לכולנו מהשם ההיסטורי שלה במלחמה כאום אל-רשרש, עיר שנכבשה כידוע על ידי חטיבת הנגב במלחמת העצמאות, עם דגל הדיו המפורסם שהונף על מטה המשטרה והפך להיות סמל לניצחון

יצחק קרויזר:  זו עיר היסטורית עם עבר יפהפה, שכולנו אוהבים להגיע, לנפוש וליהנות בה

יצחק קרויזר:      אני מבקש מממשלת ישראל, אדוני השר, לייצר איזה מתווה שייתן עתיד ותקווה לעיר

יצחק קרויזר:  כמו העבר המפואר שהיה לה, שיהיה לה גם עתיד מפואר

יצחק קרויזר:  תודה רבה לך, אדוני היושב-ראש

משה סולומון: תודה רבה

משה סולומון:  חברת הכנסת פרקש הכהן נמצאת? איננה

משה סולומון:  ישיב על ההצעה שר האוצר בצלאל סמוטריץ'

משה סולומון:  בבקשה, אדוני

בצלאל סמוטריץ': אדוני היושב-ראש, חבריי חברי הכנסת המציעים, אילת, כמובן, היא עיר יקרה לליבי

בצלאל סמוטריץ':  זכיתי עוד בכנסת העשרים, יחד עם ידידי חבר הכנסת דאז איציק שמולי, להוביל את המאבק נגד הסגירה של שדה דב

בצלאל סמוטריץ':  הצלחנו בפעמיים חקיקה לעכב את סגירת השדה במשך שלוש שנים

בצלאל סמוטריץ':  אחר כך הייתי שותף לעוד כמה וכמה מהלכים בעיר

בצלאל סמוטריץ':  היא יקרה מאוד מאוד לליבי

בצלאל סמוטריץ':  תכף אני אגיד

בצלאל סמוטריץ':  יש לי גם הזדמנות לפרוע חוב לעיר הזאת עכשיו בתפקידי כשר אוצר

בצלאל סמוטריץ':       זה נכון, אילת היא עיר מבוססת תיירות, והיא נפגעה מאוד במלחמה הזאת

בצלאל סמוטריץ':  אגב, יש לה ראש עיר, אלי לנקרי, באמת יוצא מן הכלל

בצלאל סמוטריץ':  מנהיג, פורץ דרך, הרבה שנים בעיר

בצלאל סמוטריץ':  הוא החליף ראש עיר שגם היה מצוין, ידידנו, שקיבלנו אותו אחר כך אצלנו בכנסת

בצלאל סמוטריץ':      צריך להבין, הפתרון לעיר אילת נחלק לשניים – יש את הפתרון לעסקים עצמם ויש את הפתרון בסוף, ברמת פיתוח העיר; איזה מנועי צמיחה, איזה בוסטים, דחיפות, אנחנו נותנים לעיר עצמה

בצלאל סמוטריץ':      ביחס לפיצויים, לעסקים עצמם, צריך לזכור שיש את מתווה הפיצויים שנתנו לכל העסקים בכל הארץ, שהוא מרחיב מאוד, פי כמה ממה שהיה בקורונה, והוא אמור לתת מענה על פי הנוסחה שלו

בצלאל סמוטריץ':  הרי זה לא משנה אם המסעדה שסגורה ולא קונים בה נמצאת בתל אביב, או בחיפה, או בירושלים, או באילת – מסעדה היא מסעדה

בצלאל סמוטריץ':  ונוסחת הפיצוי היא פונקציה של ירידת המחזורים

בצלאל סמוטריץ':  אז אם היא נמצאת באילת והיא סגורה הרבה מאוד זמן, וירידת המחזורים גדולה מאוד, היא כמובן תקבל הרבה יותר, וזה נכון ביחס למרבית העסקים

בצלאל סמוטריץ':      איפה ההבדל המרכזי? הזמן

בצלאל סמוטריץ':  אנחנו רואים שברוב הארץ הכלכלה חוזרת לתפקד והעסקים חוזרים לעצמם, ולכן לא הארכנו כרגע את המתווה מעבר לחודש דצמבר

בצלאל סמוטריץ':  באילת קיבלנו החלטה – תכף אני אארוז את הכול בחבילה, כי זה באמת סיכום שעשינו ביחד עם ראש העיר שם; סיכום שאני חושב שהוא טוב – אנחנו מאריכים, וכבר הודענו על זה, את מתווה הפיצויים לעסקים באילת גם לינואר-פברואר, ומאוד יכול להיות שנצטרך גם להמשיך את זה, לפחות עד סוף העונה

בצלאל סמוטריץ':  הרי אילת כעיר תיירות עובדת - - -     

ולדימיר בליאק: במתווה הרגיל?     

בצלאל סמוטריץ': במתווה הרגיל

בצלאל סמוטריץ':  כן, במתווה הרגיל

בצלאל סמוטריץ':  שוב, כי נקודת המוצא – זה מה שהסברתי קודם, ולדימיר – היא שמסעדה, זה לא משנה אם היא נמצאת באילת, או נמצאת בירושלים, או נמצאת בחיפה, או נמצאת בתל אביב, היא אותה מסעדה

בצלאל סמוטריץ':       הנוסחה – ואתה מכיר את זה מצוין, היית שותף בגיבוש שלה – היא פונקציה של אחוז ירידת המחזור

בצלאל סמוטריץ':  ברור שאם המסעדה היא בירושלים, והעסקים בה כבר חזרו לעצמם והירידה היא קטנה, אז הפיצוי הוא קטן

בצלאל סמוטריץ':  אם באילת הירידה היא גדולה, אז הפיצוי יהיה גדול

בצלאל סמוטריץ':  זאת אומרת, ברור שתושבי אילת מקבלים יותר פיצויים מתושבים במקומות אחרים, כי הירידה שלהם במחזורים יותר גדולה

בצלאל סמוטריץ':      אגב, אני רוצה לומר שאנחנו רואים גם באילת חזרה יחסית טובה של רכישות בכרטיסי אשראי

בצלאל סמוטריץ':  צריך לזכור שהמדד הזה הוא לא עד הסוף מדויק באילת, כי בדרך כלל באילת מלונות משולמים בכרטיסי אשראי

בצלאל סמוטריץ':  עכשיו המדינה הרי משלמת דרך החשב הכללי, אבל בקיצור, ברור שאילת סובלת יותר, משך הזמן גבוה יותר, ולכן אנחנו מאריכים את המתווה

בצלאל סמוטריץ':  אגב, אנחנו כנראה נאריך אותו בגדול לסקטור של התיירות בכלל, שכמובן באופן טבעי לוקח לו זמן להתאושש

בצלאל סמוטריץ':  אין היום עדיין תיירות חו"ל

בצלאל סמוטריץ':  וגם בפנים, מצב הרוח הלאומי הוא כזה שפחות בנוי על תיירות

בצלאל סמוטריץ':  אנחנו מבינים גם שבאילת זה הולך בעונות

בצלאל סמוטריץ':  יש עונה, וכשיש עונה ויש בה פסטיבלים ואירועים בין-לאומיים וכו' וזה לא קורה, העסקים נפגעים

בצלאל סמוטריץ':  אז החלטה ראשונה היא להאריך את המתווה, וזה יבוא לאישור ועדת הכספים

בצלאל סמוטריץ':  אני משוכנע שזה יעבור פה אחד, קואליציה ואופוזיציה

בצלאל סמוטריץ':      הדבר השני: סיכמנו עם ראש העיר חבילה של 50 מיליון שקלים

בצלאל סמוטריץ':  את זה אמרתי קודם

בצלאל סמוטריץ':  העידוד לעיר עצמה, לשורה של צעדים לעידוד וחזרת התיירות לעיר

בצלאל סמוטריץ':      פה כבר גיבשנו מתווה של הצעת מחליטים

בצלאל סמוטריץ':  לצערי – חבל שאני לא רואה פה, חוץ מנאור, את חברי הכנסת המציעים – אנחנו מנועים כרגע מלקדם את ההחלטה

בצלאל סמוטריץ':  משרד המשפטים אוסר עלינו בשל הסמיכות לבחירות

בצלאל סמוטריץ':  אני ניסיתי להסביר להם שזה לא קשור לבחירות – זה אירוע של המלחמה

בצלאל סמוטריץ':  בגלל שיש בחירות באילת, אז לא מאפשרים לנו כרגע להעביר החלטת ממשלה ספציפית לאילת כי יש טענה שאולי זה יסייע לראש העיר

בצלאל סמוטריץ':  אני חושב שזה לא קשור לבחירות – זה תהליך שהתחלנו אותו הרבה לפני הבחירות

בצלאל סמוטריץ':  המלחמה התחילה לפני הבחירות

בצלאל סמוטריץ':  התוצאות שלה – לפני הבחירות

בצלאל סמוטריץ':  העסקים שזקוקים עכשיו לתמריצים, לתיעדוף, ולשוברים האלה שרוצים לתת להם וכו' – זה משהו שחבל שצריך יהיה לחכות איתו

בצלאל סמוטריץ':      אני אומר לכם, שריינו לדבר הזה כסף בתקציב שנציג עוד מעט

בצלאל סמוטריץ':  יש פה כסף להחלטה הזאת, ויש כבר החלטה ממש ברמת טיוטות אחרונות שמלובנות אצלנו

בצלאל סמוטריץ':  כרגע עמדת משרד המשפטים היא שאנחנו לא יכולים להביא את ההחלטה הזאת עד אחרי הבחירות המוניציפליות, קרי, איפשהו בתחילת חודש מרץ

נאור שירי: אבל לשדרות, נניח סתם לדוגמה, קריית שמונה, מטולה, ניתנו צווים ספציפיים עקב המצב

בצלאל סמוטריץ': גם אילת קיבלה

נאור שירי: אני אומר שגם אילת קיבלה, לבחירות

בצלאל סמוטריץ': אילת קיבלה מה שקיבלו כולם

בצלאל סמוטריץ':  זאת אומרת, למשל, היה תקציב שנתנו לרשויות קולטות של מפונים, אז אילת קיבלה – אני לא זוכר כרגע, אל תתפוס אותי – 30 או 35 מיליון, אני לא זוכר בדיוק, כרשות קולטת עבור ההוצאות העודפות שהיו לה, אבל היא קיבלה את זה ביחד עם כל ראשי הרשויות האחרים

בצלאל סמוטריץ':      עכשיו אנחנו מביאים החלטת ממשלה לעיר אילת עצמה

בצלאל סמוטריץ':  אמרתי שני מרכיבים – אחד לא צריך החלטת ממשלה, וזה הארכת מתווה הסיוע לעסקים, שזה צו שלי עם אישור ועדת הכספים

בצלאל סמוטריץ':  זה יקרה

ולדימיר בליאק: אז ה-50 מיליון נדחה עכשיו?      

בצלאל סמוטריץ': ה-50 מיליון, עוד פעם, קיים בתקציב, יש לנו החלטת ממשלה מוכנה

בצלאל סמוטריץ':  כרגע עמדת משרד המשפטים היא שאנחנו מנועים

בצלאל סמוטריץ':  שוב, אני מוכן לפנות גם מפה למשרד המשפטים – אגב, אולי צריך להגיד למשרד המשפטים, נעבוד כולנו בהסכמה, קואליציה–אופוזיציה, שזה יהיה ברור שזה לא קשור לבחירות

בצלאל סמוטריץ':  אני לא יודע מי תומך באיזה ראש עיר שם

בצלאל סמוטריץ':  התהליך הזה התחיל הרבה לפני שהיה ברור שמקיימים את מערכת הבחירות המוניציפליות, וראש העיר בעניין הזה צודק, והוא צריך לקבל את הסיוע

בצלאל סמוטריץ':       יש דבר שלישי שאנחנו נותנים לאילת – ופה אני מודה, זה פירעון חוב ספציפי שלי עוד מתקופתי כשר תחבורה

בצלאל סמוטריץ':  אנחנו נסבסד טיסות לתושבי אילת במחירים של תחבורה ציבורית

בצלאל סמוטריץ':  טיסה לאילתים – אני לא זוכר במדויק, נדמה לי סביב ה-20 מיליון שקלים בבסיס, בערך בשנה

בצלאל סמוטריץ':  אבל תושבי אילת – צריך לומר את האמת, שני המהלכים – הסגירה של שדה דב, עם כל המורכבות של טרמינל 3 בנתב"ג, אחרי שעשינו שם את כל ההתאמות וכו', עדיין זה לוקח הרבה זמן, יחד עם ההוצאה של שדה התעופה מאילת עצמה לשדה התעופה רמון – יצרו קושי מאוד מאוד גדול

בצלאל סמוטריץ':  וזה לא שיש חלופות טובות

בצלאל סמוטריץ':  אנחנו מקדמים עכשיו, שרת התחבורה ואני, את הרכבת לאילת

בצלאל סמוטריץ':  ננסה כמה שרק אפשר להאיץ את זה, אבל זה כנראה לא יהיה מחר בבוקר

נאור שירי: פעם עשירית שמקדמים את הרכבת לאילת

בצלאל סמוטריץ': בסדר

בצלאל סמוטריץ':  אנחנו ניבחן במעשים

בצלאל סמוטריץ':  אנחנו ממש בשלבי סיום של התכנון שם, התכנון הסטטוטורי של הרכבת הזאת, ותקצבנו את המשך התכנון של השלב הבא

בצלאל סמוטריץ':  אנחנו גם מרחיבים, נדמה לי, עוד שניים או שלושה מקטעים עכשיו, את כביש 90 לדו-נתיבי ודו-מסלולי, ועדיין, אין פתרונות טובים

בצלאל סמוטריץ':  המינימום הוא שטיסות לתושבי אילת ייחשבו כמו תחבורה ציבורית ויסובסדו כפי שאנחנו כמדינה מסבסדים תחבורה ציבורית

בצלאל סמוטריץ':  יש מכרז שיצא בעניין הזה

בצלאל סמוטריץ':  אלה שלושת המרכיבים

בצלאל סמוטריץ':  שוב, אוהבים את אילת, מחויבים לאילת

בצלאל סמוטריץ':  אני חושב שסל הפתרונות שראש העיר ואנוכי, יחד עם אנשי המקצוע אצלנו במשרד, הגענו אליו הוא סל פתרונות טוב

בצלאל סמוטריץ':  הלוואי שנוכל לקדם אותו כאן ועכשיו

בצלאל סמוטריץ':  כרגע, כפי שאמרתי, הוא נבלע משפטית, אבל אנחנו נעשה את זה

נאור שירי: מה עם הפינוי המוסק? יש סעיף תקציבי לפינוי מוסק מאילת

ולדימיר בליאק: מיוספטל

נאור שירי: מיוספטל

בצלאל סמוטריץ': אני לא מכיר

בצלאל סמוטריץ':  זה נמצא בהחלטת ממשלה?     

נאור שירי: לא, זה קוצץ

בצלאל סמוטריץ': אני לא מכיר

בצלאל סמוטריץ':  אני מוכן לבדוק ולתת לכם תשובה

בצלאל סמוטריץ':  אני שומע את זה פעם ראשונה

בצלאל סמוטריץ':  בסדר? מה אתם רוצים לעשות עם ההצעה?     

נאור שירי: כספים

בצלאל סמוטריץ': אתם רוצים להעביר לכספים? למה לא להביא את הצו ממילא – אין בעיה

נאור שירי: - - - נלחץ על משרד המשפטים

בצלאל סמוטריץ': מצוין

נאור שירי: זה מה שהסכמת עם המציעה - - -     

בצלאל סמוטריץ': מצוין

בצלאל סמוטריץ':  אני מציע – לא, לא, לא, לא

בצלאל סמוטריץ':  אם מותר לי להציע שההצעה תועבר להמשך דיון בוועדת כספים, ואנחנו ננסה שם, חברים, לקבל את ההסכמה של משרד המשפטים להעביר את ההחלטה כאן ועכשיו במנותק לעניינים פוליטיים

בצלאל סמוטריץ':  בסדר?     

משה סולומון: תודה

משה סולומון:  תודה רבה על תשובה מפורטת של השר

משה סולומון:  אני מבין שהמציעים רוצים לעשות הצבעה ולהעביר את זה לוועדת הכספים

משה סולומון:       חבריי חברי הכנסת, נא לשבת

משה סולומון:  אנחנו עושים הצבעה על העברת ההצעה לדיון בוועדת הכספים

משה סולומון:  הצבעה

משה סולומון: בעד ההצעה להעביר את הנושא לוועדה – 5 

משה סולומון: נמנעים – אין 

משה סולומון: חמישה בעד

משה סולומון:  אין מתנגדים

משה סולומון:  אני קובע כי ההצעה תידון בוועדת הכספים

משה סולומון: הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן הכנסת, לקריאה השנייה ולקריאה השלישית, הצעת חוק לתיקון דיני הבחירות לרשויות המקומיות והוראות שעה לעניין הבחירות הקרובות, התשפ"ד–2024, שהחזירה ועדת הפנים והגנת הסביבה

דן מרזוק:  תודה

משה סולומון: תודה רבה

משה סולומון: [מס' מ/1710; דברי הכנסת, חוב' ט"ז, ישיבה 141; נספחות

משה סולומון: ] 

משה סולומון: חבריי חברי הכנסת, הנושא הבא על סדר-היום: הצעת חוק לתיקון דיני הבחירות לרשויות המקומיות והוראות שעה לעניין הבחירות הקרובות, התשפ"ד–2024, בקריאה השנייה והשלישית

משה סולומון:  אני מזמין את יושב-ראש ועדת הפנים והגנת הסביבה חבר הכנסת יעקב אשר להציג את הצעת החוק

משה סולומון:  בבקשה

והגנת הסביבה): אדוני היושב-ראש, חבריי חברי הכנסת, אני מגיש לאישור המליאה לקריאה שנייה ושלישית את הצעת חוק תיקון דיני הבחירות לרשויות המקומיות

והגנת הסביבה):  היא ממוזגת משתי הצעות – ממשלתית והצעת חוק פרטית של חברי הכנסת מיכאל מרדכי ביטון וזאב אלקין

והגנת הסביבה):  הצעת החוק מתאימה הרבה מאוד כללים ואפשרויות להצבעה לחיילי צה"ל בכל המקומות, במיוחד במקומות שהם נמצאים בהם היום; הארכה של ימי ההצבעה כדי לאפשר להם את ההצבעה בקלפיות

והגנת הסביבה):  כמו כן, החוק מדבר גם על נושא נוסף שעלה, של הקדמת הבחירות השניות בערים – במידה שיהיו – כשזה חל בחודש רמדאן, להקדים את זה ביומיים, ועוד כמה תיקונים רבים לגבי חברי ועדות הקלפי, חיילים וכו'

והגנת הסביבה):       ההצעה – גם היום תיקנה הוועדה והוסיפה גם מקבצי דיור מסוימים והתניות מסוימות כהוראת שעה

והגנת הסביבה):  הצעת החוק הזאת עוזרת לגרום לכך שהבחירות ייערכו בזמן

והגנת הסביבה):  יש חשיבות שהבחירות האלה ייערכו, לא לתת יד לאויבינו לנצח אותנו גם בעניין הזה

והגנת הסביבה):  וכך, בעזרת השם - -     

טלי גוטליב: לא מנצחים אותנו בשום עניין

והגנת הסביבה): - - לאחר התיקונים הללו אנחנו נוכל להגיע להליך טוב של בחירות

והגנת הסביבה):  אני רוצה להודות לחברי הוועדה – למציעים, חבר הכנסת ביטון וחבר הכנסת זאב אלקין; לחברי הוועדה, לצוות הוועדה, גם לצוות המשפטי וגם לצוות הוועדה, למשרד הפנים, למפקח על הבחירות, לשר הפנים ולכולם

והגנת הסביבה):  בעזרת השם, שנעבור גם את יום הבחירות הזה בשקט ובשלווה ונוכל לקיים את ההליך הדמוקרטי החשוב הזה

והגנת הסביבה):  תודה רבה

והגנת הסביבה):  אני מבקש ממליאת הכנסת להצביע ולאשר את ההצעה לשנייה ושלישית

והגנת הסביבה):  תודה

משה סולומון: תודה רבה

משה סולומון:  להצעת החוק לא הוגשו הסתייגויות

משה סולומון:       לכן נעבור להצבעה בקריאה שנייה על הצעת חוק לתיקון דיני הבחירות לרשויות המקומיות והוראות שעה לעניין הבחירות הקרובות, התשפ"ד–2024, כנוסח הוועדה

משה סולומון:  נא תפסו מקומותיכם

משה סולומון:  הצבעה

משה סולומון:  נא תפסו את מקומותיכם

משה סולומון:  אנחנו עוברים להצבעה כנוסח הוועדה

משה סולומון:  הצבעה

משה סולומון: בעד סעיפים 1–3 – 15 

משה סולומון: נמנעים – אין 

משה סולומון: 15 בעד

משה סולומון:  אין מתנגדים

משה סולומון:  אני קובע כי הצעת החוק אושרה בקריאה השנייה

משה סולומון:  חברי הכנסת, נעבור להצבעה בקריאה השלישית על הצעת החוק לתיקון דיני הבחירות לרשויות המקומיות והוראות שעה לעניין הבחירות הקרובות, התשפ"ד–2024

משה סולומון:  הצבעה

משה סולומון: בעד החוק – 13 

משה סולומון: נמנעים – אין 

משה סולומון: 13 בעד

משה סולומון:  אין מתנגדים

משה סולומון:  אני קובע כי הצעת חוק לתיקון דיני הבחירות לרשויות המקומיות והוראות שעה לעניין הבחירות הקרובות, התשפ"ד–2024, התקבלה בקריאה השנייה והשלישית, ותיכנס לספר החוקים

משה סולומון: [רשומות (הצעות חוק, חוב' מ/1714)

משה סולומון: ] 

משה סולומון: חברי הכנסת, הנושא הבא על סדר-היום: הצעת חוק תקציב נוסף לשנת הכספים 2024, התשפ"ד–2024, בקריאה הראשונה

משה סולומון:  אני מזמין את שר האוצר בצלאל סמוטריץ' להציג את הצעת החוק

משה סולומון:  בבקשה, אדוני השר, לרשותך עשר דקות

בצלאל סמוטריץ': תודה רבה, אדוני היושב-ראש

בצלאל סמוטריץ':  חבריי חברי הכנסת, אני עומד כאן בפעם הרביעית בפחות משנה, אם אני לוקח את הפעם הקודמת שעמדתי כאן והצגתי תקציב

בצלאל סמוטריץ':  פעם רביעית שמציגים תקציב

בצלאל סמוטריץ':  חברים, התקציב שמונח בפניכם היום לקריאה ראשונה הוא תקציב הכרחי לעת הזו

בצלאל סמוטריץ':  התקציב בעיקרו כולל שני מרכיבים עיקריים: הגדלה דרמטית של תקציב הביטחון - -     

משה סולומון: אני מבקש שקט במליאה

בצלאל סמוטריץ': - - ושל תקציבי הוצאות אזרחיות אחרות שהכרחיות להמשך קיום הלחימה, וכן הפחתות ביתר התקציבים לצד הגדלת הכנסות המדינה, על מנת לממן חלק מהגידול

בצלאל סמוטריץ':      המצב הביטחוני שהתרגש עלינו ב-7 באוקטובר מציב בפנינו אתגרים כלכליים משמעותיים ביותר

בצלאל סמוטריץ':  הוצאות הממשלה בגין המלחמה הן חסרות תקדים בכל קנה מידה

בצלאל סמוטריץ':  אליהן נלוות פגיעות בתוצר, בשוק העבודה ובהכנסות המדינה

בצלאל סמוטריץ':  חלק מהפגיעות הללו, בעיקר הגידול בהוצאות, ילוו אותנו בעתיד הנראה לעין ויכבידו על הממשלה ועל המשק

בצלאל סמוטריץ':  זו היא נקודת מפנה בכלכלה הישראלית, והיא מחייבת התגייסות של הממשלה ושל כולנו כחברה

בצלאל סמוטריץ':       אמרתי אין-ספור פעמים מאז שהתחילה המלחמה: אני מאמין גדול במשק הישראלי ובכלכלה הישראלית

בצלאל סמוטריץ':  נכנסו למשבר הזה חזקים, טובים, עם נתוני מקרו-כלכלה מאוד טובים, עם גמישות פיסקלית, יחס חוב–תוצר נמוך, נושק ל-60%, גירעון מתוכנן נמוך, תקציב מרוסן שהעברנו כאן, תקציב מקורי, בסוף חודש מאי, שוק עבודה מאוד מאוד מהודק

בצלאל סמוטריץ':  אבל זה אירוע

בצלאל סמוטריץ':  זה אירוע, זה משבר, אלה עלויות גדולות

בצלאל סמוטריץ':  יש מרכיבי עלות חד-פעמיים של עלות הלחימה, יש גידול פרמננטי משמעותי שילווה אותנו בשנים הקרובות בתוך התקציב גם בהוצאות אזרחיות, הוצאות ריבית על מימון המלחמה, הוצאות תוספת של בריאות, בריאות הנפש, ורווחה, וגמלאות, נפגעי פעולות איבה, פיצויים, וכמובן – גידול בתקציב הביטחון

בצלאל סמוטריץ':  את הדבר הזה צריך לנהל נכון ובאחריות, ואני משוכנע שאם כולנו נגלה אחריות – לא בפופוליזם – אנחנו נעבור את המשבר הזה טוב

בצלאל סמוטריץ':  הכלכלה הישראלית יכולה לעבור אותו, אבל זה דורש מאיתנו התגייסות וזה דורש מאיתנו אחריות

בצלאל סמוטריץ':      בשונה ממשבר הקורונה, שהיה משבר עולמי, המשבר עכשיו הוא משבר לוקאלי, משבר מקומי בלבד, ולכן היום, בניגוד לאז, מסתכלים עלינו בזכוכית מגדלת – ככה הארגונים הבין-לאומיים, המשקיעים, הבנקים העולמיים

בצלאל סמוטריץ':  כל אלו מגיעים על רקע סביבת הריבית והאינפלציה הגבוהות בשנים האחרונות בישראל ובעולם, שכבר נתנו את אותותיהן בטרם החלה המלחמה בהאטה בשווקי הנדל"ן, ההייטק ועוד

בצלאל סמוטריץ':  שווקים אלו הם מנועי צמיחה מרכזיים של המדינה, והפגיעה בהם משפיעה באופן לא פרופורציונלי על כלכלת המדינה

בצלאל סמוטריץ':  מעבר לפגיעה בשווקים הללו, סביבת הריבית הגבוהה מייקרת את החוב שאנחנו נאלצים כעת לגייס לצורך מימון המלחמה

בצלאל סמוטריץ':      לאור האתגרים הכלכליים וחוסר הוודאות ביחס להמשך המלחמה, הבאנו לכאן היום תקציב אחראי

בצלאל סמוטריץ':  התקציב, יחד עם התוכנית המאזנת ועם שורה של צווי ותקנות, מגדילים את הכנסות המדינה, בעיקר החל משנת 2025, ומפחיתים בהוצאות שאינן הכרחיות ללחימה לצורך מימון הוצאות המדינה ההכרחיות

בצלאל סמוטריץ':  באופן הזה יתאפשר לממשלה לנהל את המלחמה, בעזרת השם, עד הניצחון, כשהכלכלה תומכת את מאמצי המלחמה ככל שנדרש, גם בחזית וגם בעורף, אבל הכול תוך שמירה על אחריות פיסקלית שמייצרת אמון פיסקלי במדינת ישראל; והאמון הזה הוא קריטי כדי למנוע הידרדרות של הכלכלה הישראלית וכדי לאפשר לנו לחזור מהר לנתיב של צמיחה

בצלאל סמוטריץ':      התוכנית המאזנת והצווים והתקנות הנלווים לה הם חלק בלתי נפרד מהתקציב שהונח כאן היום

בצלאל סמוטריץ':  משקלם הסגולי גדול יותר מסך ההכנסות שהם מייצרים למדינה

בצלאל סמוטריץ':  זה סימבול, זה סמל, זה וקטור שמלמד את המשקיעים לאן פנינו

בצלאל סמוטריץ':  העברת התוכנית, הצווים והתקנות בשלמותם מעודדת לשווקים ולגופים הבין-לאומיים על הרצינות של כולנו – של הממשלה, של הכנסת ושל החברה – בהתמודדות עם האתגר ההיסטורי שעומד לפתחנו

בצלאל סמוטריץ':  אי-העברת כלל התוכנית, הצווים או התקנות ודחיית הדיון בהם למועדים אחרים עלולות לאותת לאותם הגורמים שאיננו מפנימים את גודל השעה וגודל האתגר או כי חלילה איננו יכולים לו

בצלאל סמוטריץ':  בפרט הצעדים המכוונים לשנת 2025 הם הברומטר, כן, המדד שמעביר את מדיניות הממשלה ואת יכולתה להתחייב לה לאחר תום המלחמה

בצלאל סמוטריץ':  פגיעה או עיכוב של צעדים אלו ישפיעו באופן קריטי על האמון הפיננסי של השוק הישראלי

בצלאל סמוטריץ':      תראו, אני לא רוצה עכשיו להיכנס לפרטים, הכול בפניכם

בצלאל סמוטריץ':  אני כן רוצה, בקצרה, לדבר על הלבנים המרכזיות

בצלאל סמוטריץ':  יש כאן מצד אחד גידול מאוד גדול בתקציב הביטחון, ואגב, אני מזכיר, נקודת המוצא היא תר"ש גדול, הגדול בתולדות המדינה

בצלאל סמוטריץ':  הממוצע רק לצה"ל – 68 מיליארד שקלים

בצלאל סמוטריץ':  יש כאן תוספת של עשרות מיליארדי שקלים למימון המלחמה; מימון המלחמה כולל כמובן גם השלמת מלאים – לחזור למצב שהיה קודם

בצלאל סמוטריץ':  יש תוספת נוספת להתעצמות של מערכת הביטחון, התעצמות דחופה

בצלאל סמוטריץ':  פורסם כבר שאנחנו נקים גם ועדה ציבורית שתשב על המדוכה בשבועות ובחודשים הקרובים ותצלול לעומק בתפיסת הביטחון של ישראל, תתקף מחדש את האיומים, את תרחישי הייחוס, את המענה שצה"ל נותן, וממילא – את ההתאמה של בניין הכוח ותוכניות ההתעצמות

בצלאל סמוטריץ':      אנחנו נצטרך להגדיל את תקציב הביטחון

בצלאל סמוטריץ':  אנחנו רוצים לוודא שהכסף ילך למקומות הנכונים ולא יבלע באיזה חור שחור

בצלאל סמוטריץ':  אנחנו רוצים לוודא שהוא גם מבוצע לא רק בשיח צרכים אלא בשיח של סדרי העדיפויות וניהול סיכונים

בצלאל סמוטריץ':  אין מה לעשות, ככה זה תמיד במדינה

בצלאל סמוטריץ':  יש פה הגדלה מאוד גדולה של התקציבים האזרחיים שנגזרים מהמלחמה

בצלאל סמוטריץ':  אתם מכירים את עמדתי – גם מהתקציב הקודם שהבאנו, המתקן את 2023: מדיניות אזרחית מרחיבה

בצלאל סמוטריץ':  אני חושב שזה עדיין נכון

בצלאל סמוטריץ':  הסברתי אז את הרציונל

בצלאל סמוטריץ':  המלחמה הזאת התחילה במשבר אמון גדול מאוד של הציבור הישראלי במדינה

בצלאל סמוטריץ':  בסוף, חומת הביצורים הראשונה של החיים, של הקיום, של הביטחון, נפרצה

בצלאל סמוטריץ':  לא היינו שם עבור אנשים במשך עשרות שעות שהם היו בממ"דים ונשחטו ונטבחו ונרצחו, וצריך להחזיר את האמון של האזרחים במדינה, וזו חומת הביצורים השנייה שאנחנו בונים דרך הכלכלה – עוטפים את הניצולים ואת המפונים ואת התושבים בצפון ובדרום ואת כל העסקים במדינת ישראל ואת המילואימניקים שאנחנו שמים על נס בתקציב הזה

בצלאל סמוטריץ':  אמרתי, זה היתד שתקענו וסביב זה הכול בנוי

בצלאל סמוטריץ':  התקציב הזה מגדיל מאוד את הוצאות הבריאות והרווחה והחינוך והתקצוב של מינהלת תקומה לשיקום היישובים בדרום, ושמרנו מיליארדים לצפון

גלעד קריב: איך בחינוך? יש קיצוץ של - - - בחינוך

בצלאל סמוטריץ': יש, יש, רגע, יש קיצוץ

בצלאל סמוטריץ':  בכל המשרדים אתה תראה, אתה תראה – שב, גלעד, למה אתה עומד, שב בנחת – אתה תראה שהסעיפים במשרדים גדלו כמעט בכל המשרדים, בוודאי ביחס למה שתוכנן

בצלאל סמוטריץ':  אני מזכיר לכם שמ-2023 ל-2024 התקציב גדל בלמעלה מ-30 מיליארד שקלים, אבל רוב המשרדים האלה, החברתיים, גדלו גם ביחס לתקציב המקורי של 2024 שהכנסת אישרה כאן בסוף מאי

בצלאל סמוטריץ':  זה נכון שגם בתוך המשרדים האלה יש העברה, התייעלות פנימית, ומעבירים מדברים פחות חשובים לדברים יותר חשובים, כי מה לעשות, יש מלחמה

בצלאל סמוטריץ':  אז למשל יש תוספת מאוד גדולה, אתם תראו, למערכת הבריאות, לתת מענה לאתגרים של המלחמה, כולל תוכנית גדולה של מיליארד שקל עכשיו ואני מקווה שעוד מיליארד בשנה הבאה בתוך בסיס התקציב לטיפול בבריאות הנפש - -     

גלעד קריב: איפה החינוך?     

בצלאל סמוטריץ': - - אבל יש גם בתוך מערכת הבריאות הסטות פנימיות

בצלאל סמוטריץ':  אין מה לעשות, בכל משרד יש הסטות מדברים פחות חשובים לדברים יותר חשובים

בצלאל סמוטריץ':  אבל - - -     

גלעד קריב: - - -     

בצלאל סמוטריץ': שנייה אחת, גלעד

בצלאל סמוטריץ':  אמרתי שיש תוספת ענקית למערכת הביטחון; יש תוספת גדולה מאוד לביטחון הפנים, למשרד לביטחון לאומי – לגיוס שוטרים, למענקים, לתקנים, להצטיידות, גם זה חשוב מאוד, אגב

בצלאל סמוטריץ':  אני חושב שזה חשוב לכלכלה

בצלאל סמוטריץ':  אין דבר יותר חשוב לכלכלה מלנצח במלחמה ולהחזיר את הביטחון, את תחושת הביטחון

בצלאל סמוטריץ':  אין אמון בלי זה

בצלאל סמוטריץ':  זה האתגר הגדול שלנו

בצלאל סמוטריץ':  ויש בו שינוי סדרי עדיפויות, כי בסוף אין מה לעשות – צריך להעביר מדברים פחות חשובים לדברים יותר חשובים

מירב בן ארי: תחזיר את התושבים

בצלאל סמוטריץ': אגב, יש המון כסף, מירב, את יודעת שזה לא תלוי רק בי והתושבים רוצים בצדק, בצדק, מירב, הם רוצים ביטחון בצדק ולא כסף

בצלאל סמוטריץ':  זה מעליב אותם בצדק כשמדברים על כסף

מירב בן ארי: הם רוצים קודם כול חזרה הביתה

בצלאל סמוטריץ': נכון, וכדי לחזור הביתה צריך ביטחון

דבורה ביטון: תשלימו רק את הנזקים שנגרמו לנו מהיציאה מהבית

בצלאל סמוטריץ': בדרום אני חושב שהמצב הולך וטוב, בצפון זה קצת יותר מורכב

בצלאל סמוטריץ':  כן, יש בתקציב הרבה מאוד כסף גם להיבטים האלה

בצלאל סמוטריץ':       עכשיו תראו, יש בתקציב – דיברתי קודם על צעדי ההתכנסות הפיסקלית גם בצד ההוצאה וגם מצד ההכנסה, כי בסוף צריך לנהוג באחריות, ובעיקר להראות שאנחנו משנת 2025 מתכנסים חזרה לווקטור של ירידה ביחס חוב לתוצר, וזה אומר שאנחנו מצליחים כרגע –אנחנו מביאים קצת יותר מ-1% תוצר של צעדי התייעלות כבר ל-2025 ועושים אותם עכשיו

בצלאל סמוטריץ':  כמו שאמרנו קודם, זה הסיגנל שמכווין את השווקים ומאותת לכולם שאנחנו בנתיב של אחריות, של יד על ההגה, ומבינים שאין ארוחות חינם וכל דבר שמשלמים היום או צורכים היום צריך לשלם מחר

בצלאל סמוטריץ':       אבל אני רוצה לומר לכם, תראו, יש בתקציב שמונח לפניכם כמה מנועי צמיחה

בצלאל סמוטריץ':  צריך להבין שבמשבר כלכלי הווקטורים המרכזיים – דיברתי קודם על הנדל"ן, תוכנית שאישרנו בממשלה ונמצאת בתקציב, תוספת של 2 מיליארד שקלים להאצת שוק הנדל"ן

בצלאל סמוטריץ':  זה נכון כלכלית, זה נכון חברתית, זה נכון ציונית, בעיקר בפריפריה, בנגב ובגליל – ענף שמתמודד עם אתגר גדול מאוד עוד לפני המלחמה, ריבית גבוהה וקשיי נזילות ואשראי – ובוודאי במלחמה, שיצרה משבר כוח אדם גדול, כי אנחנו לא מכניסים ערבים מיהודה ושומרון, מכיוון שזה מסוכן

בצלאל סמוטריץ':       ובהייטק אנחנו משקיעים המון כסף

בצלאל סמוטריץ':  אנחנו נכניס כסף של המוסדיים לקרנות הון-סיכון

בצלאל סמוטריץ':  זה יזרים מיליארדים לתעשיית ההון-סיכון במדינת ישראל וישלים השקעות שפחות באות מחוץ לארץ עכשיו בגלל המלחמה

בצלאל סמוטריץ':  גם ברשות לחדשנות – אנחנו משקיעים המון כסף בסטרטאפים בתחילת דרכם

בצלאל סמוטריץ':  זה מאות מיליונים להזרים לתעשייה הזאת

בצלאל סמוטריץ':  אלה שני מנועי צמיחה גדולים בכלכלה הישראלית – ותוכנית גדולה לעידוד תעסוקה ושילוב של חרדים במדינת ישראל

בצלאל סמוטריץ':       בהזדמנויות הבאות שלי לדבר, בשני החוקים הנוספים, אתייחס ברשותכם לסוגיות יותר ספציפיות, אבל פה אני אומר שוב: תקציב מרחיב אבל אחראי ומגודר

בצלאל סמוטריץ':  אני חושב שהוא טוב

בצלאל סמוטריץ':  הוא טוב

בצלאל סמוטריץ':  זה גם תקציב של אחדות – פיזרנו את הנטל בין כולם; אין אף אחד שמרגיש שלקחו לו יותר מדי, אין אף אחד שלא נכנס מתחת לאלונקה

בצלאל סמוטריץ':  השתדלנו שהנטל יתחלק כמו איזה טל כזה שיורד בצורה מפוזרת על כולם

בצלאל סמוטריץ':  כולם מרגישים, כי זאת מלחמה, אין מה לעשות, אבל ממש ממש לא תקציב של ימין, שמאל, דתיים, חילונים, חרדים

בצלאל סמוטריץ':  כל אחד הרי אומר: תשמע, לך תקצץ בדשא של השכן, שם יש יתרות

בצלאל סמוטריץ':  לא עשיתי את זה

בצלאל סמוטריץ':  חילקנו את זה בצורה מאוזנת בין כולם

בצלאל סמוטריץ':       אני גאה בזה

בצלאל סמוטריץ':  אני גאה בזה, ואני מקווה שהכנסת כמובן תאשר את זה

בצלאל סמוטריץ':  יהיה זמן אחר בוועדת הכספים – היא תעשה את עבודתה כמה שהיא צריכה, וזה נמשך לקריאה שנייה ושלישית

בצלאל סמוטריץ':  זה חשוב למשק, חשוב לכלכלה, ובעיקר – חשוב לניצחון, בעזרת השם

בצלאל סמוטריץ':  תודה

קריאה: השר, באיזה - - - שלך?     

משה סולומון: תודה רבה, אדוני שר האוצר

משה סולומון:  כעת אנחנו עוברים לדיון האישי

משה סולומון:  אני אומר כאן שיש הרבה דוברים

משה סולומון:  אני אבקש לשמור על מסגרת הזמן, כדי שלא איאלץ לעצור אתכם

משה סולומון:  אני מבקש שכל אחד ישמור על מסגרת הזמן שניתנה לנו

משה סולומון:  ראשונת הדוברים – חברת הכנסת דבי ביטון, בבקשה

דבורה ביטון: כבוד היושב-ראש, כנסת נכבדה - - -     

גלעד קריב: השר, פתרתם כבר את גבעת התחמושת?     

בצלאל סמוטריץ': הכול בסדר, אף אחד לא יסגור - - -     

מירב בן ארי: זה לא נראה ככה

דבורה ביטון: אפשר שקט? תעצור את השעון

דבורה ביטון:      כבוד היושב-ראש, כנסת נכבדה, התקציב שמונח היום, שלכאורה היה אמור להיות תקציב בצל המלחמה, המפונים, הוא הגרוע והמביש שנתקלנו בו

דבורה ביטון:  בנבכי נשמתי ייחלתי לבשורה אחרי 7 באוקטובר

דבורה ביטון:  חשבתי לעצמי שהמשרדים המיותרים והמשומנים ייסגרו, והכספים הרבים - -     

משה סולומון: נא לשמור על השקט, בבקשה

דבורה ביטון: - - לביטחונם ולרווחתם של המפונים משדרות, עוטף ישראל והצפון, אך התבדיתי

דבורה ביטון:      ברצוני לשתף אתכם במכתב שקיבלתי מאב מיוחד, מפונה תושב שדרות: אני אלירן ג'רבי, תושב שדרות, אבא לארבעה ילדים

דבורה ביטון:  הבן שלי דניאל, ילד מדהים בן 12 וחצי, אובחן על הרצף האוטיסטי בתפקוד גבוה

דבורה ביטון:  דניאל נולד לתופת של צבע אדום

דבורה ביטון:  לצערי, מאז 7 באוקטובר חלה החמרה: דניאל התחיל לגמגם, להרטיב במיטה ולנשוך לעצמו את הידיים

דבורה ביטון:  כשהוא שומע צבע אדום או רואה בטיקטוק או בחדשות חמאסניק, הוא קופא במקומו

דבורה ביטון:  חיינו נהרסו

דבורה ביטון:  בשביל להוציא אותו מהמצב הזה לוקח לי חודשים של שיחות, מרפאה בעיסוק, קלינאית תקשורת

דבורה ביטון:  כשהוא חוזר בצוהריים לבית המלון, הוא מסתגר בחדר החשוך, המפוחד

יוראי להב-הרצנו: אדוני היושב-ראש, יש כל כך הרבה שרים

יוראי להב-הרצנו:  איפה שר?     

משה סולומון: היה פה הרגע

משה סולומון:  יקראו לו

משה סולומון:  תבדקו שהשר נמצא פה

יוראי להב-הרצנו: איזה שר?     

משה סולומון: שר האוצר

א דבי ביטון: אני לא יכולה, אתם מדברים

א דבי ביטון:  אני לא מצליחה להבין מי נגד מי

א דבי ביטון:  אי-אפשר ככה

משה סולומון: כן, אני אעצור לך

משה סולומון:  את צודקת

משה סולומון:  אני אעצור לך

משה סולומון:  כן, כן

משה סולומון:      תנו לה

משה סולומון:  אנחנו ניתן לה להמשיך

משה סולומון:  קוראים לשר

משה סולומון:  שר האוצר היה פה כעת, יצא

מירב בן ארי: את יכולה בינתיים להמשיך

מירב בן ארי:  השעון עצר

דבורה ביטון: אז תעצור את השעון

משה סולומון: עצרתי, עצרתי

יוראי להב-הרצנו: את יכולה לדבר, והשעון עצר

יוראי להב-הרצנו:  כשהשר יחזור, השעון יחזור - - -     

מירב בן ארי: 38 שרים – אחד לא - - - מה זה הדבר הזה? כשככה נעשה תקציב

מירב בן ארי:  הוא עזב לרגע - - -     

יוראי להב-הרצנו: הינה שרת המודיעין

משה סולומון: הינה, שרת המודיעין כבר כאן

דבורה ביטון: הממשלה הזאת מכרה אותנו

מירב בן ארי: היי

מירב בן ארי:  לא, שר האוצר – שר האוצר צריך להיות פה ולא שרת המודיעין

משה סולומון: חברת הכנסת מירב, יש כאן שרה

משה סולומון:  השרה גילה גמליאל נמצאת כאן

דבורה ביטון: הממשלה הזו מכרה אותנו נפשית, פיזית, מנטלית וכלכלית

דבורה ביטון:  אנחנו חיים מהלוואה להלוואה כדי לחיות בכבוד

דבורה ביטון:  אני ואשתי לא עובדים מחודש אוקטובר, והמצב הולך ונהיה גרוע

דבורה ביטון:  לא נראה שלמישהו בממשלה הזו אכפת

דבורה ביטון:      ואני שואלת אותך, שר האוצר, ואתכם, חברי הממשלה: לא כואבת לכם הבטן? בתקציב הגרוע הזה אתם מקצצים 73 מיליון ש"ח לטיפול בקהילת אנשים עם מוגבלויות; אתם מקצצים 14 מיליון ש"ח ממרכזים גריאטריים במשרד הבריאות; אתם מקצצים 57 מיליון מטיפול חוץ-ביתי

דבורה ביטון:  לעומת זאת, אתם משמרים משרדים מיותרים כדוגמת המשרד להתיישבות – 331 מיליון – משרד שאני מתחננת להבין מה הוא עושה עד היום; משרד מורשת – 71 מיליון, זה יותר חשוב מלטפל בקהילת אנשים מיוחדים עם מוגבלויות; משרד ירושלים ומסורת – 26 מיליון

דבורה ביטון:      חברי הממשלה, לפני שאתם מצביעים, תחשבו על משפחת ג'רבי והילד דניאל, משפחה מפונה משדרות שהחוסן האישי שלה נפגע והיא קורסת כלכלית

דבורה ביטון:  זה לא הסיפור של משפחה אחת כי אם של משפחות רבות

דבורה ביטון:  אל תיתנו ידכם לתקציב רע שאינו מביא איתו בשורה לאזרחי מדינת ישראל

דבורה ביטון:  תודה

משה סולומון: תודה רבה

משה סולומון:  נא לעמוד בזמנים

משה סולומון:  הדוברת הבאה – חברת הכנסת מירב בן ארי, בבקשה

משה סולומון:  עלייך אני סומך

מירב בן ארי: תודה רבה, אדוני היושב בראש

מירב בן ארי:  גברתי השרה, בדיון על תקציב מדינה ל-2024 יתכבד וישב שר האוצר, יקשיב לחברי הכנסת

מירב בן ארי:  זה דיון שהרבה אנשים נושאים אליו עיניים

מירב בן ארי:  אני יכולה להגיד לכם שנהוג ששר האוצר יושב, יו"ר ועדת הכספים, אבל אין לכם זמן

מירב בן ארי:  מרוב עומס על שולחן הממשלה, אי-אפשר אפילו לשבת ולהקשיב

מירב בן ארי:  שר האוצר של מדינת - - -     

גלעד קריב: מירב, התבלבלת

גלעד קריב:  עכשיו - - - שר במשרד הביטחון

וליד אל-הואשלה: - - -     

מירב בן ארי: שישב כאן ויקשיב

מירב בן ארי:  אנחנו מבטאים את רחשי הציבור

מירב בן ארי:  לא כל הציבור הצביע לממשלה הזאת, ובטח שלא לתקציב הגרוע הזה

מירב בן ארי:      ודבר ראשון, לפני שבכלל צוללים למספרים, שר האוצר ואנשי משרדו עברו על החוק

מירב בן ארי:  צריך לומר את זה

מירב בן ארי:  החוק הזה – התקציב הזה היה אמור להגיע ב-20 בינואר

מירב בן ארי:  אדוני היושב-ראש, מה התאריך היום?     

משה סולומון: 7

מירב בן ארי: 7 בפברואר

מירב בן ארי:  קודם כול, השר עבר על החוק, וצריך להגיד את זה, לפני שבכלל צוללים למשרדים

מירב בן ארי:  אתה שואל את עצמך: האם הוא התעכב בהבאת החוק בגלל שהוא רצה להכניס עוד כסף למפונים? בגלל שהוא רצה להכניס עוד כסף לחיילי המילואים? למה הוא התעכב, אתה יודע? אני אגיד לך

מירב בן ארי:  הוא התעכב כי הוא היה צריך להכניס את הכספים הקואליציוניים לתוך בסיס התקציב

מירב בן ארי:  אז הוא חיכה לחוות הדעת המשפטית - -      גילה שם, אני רואה אותה

יוראי להב-הרצנו: איפה כל החברים?     

מירב בן ארי: - - כדי להלבין את הכספים ולהכניס אותם

מירב בן ארי:  זאת אומרת, הוא לא התעכב בגלל שהוא היה צריך לתת עוד כסף, כי הגיעו הדרישות ממילואימניקים או ממפונים

מירב בן ארי:  הוא היה צריך להכניס את הכספים הקואליציוניים לבסיס התקציב

מירב בן ארי:      אדוני היושב-ראש, אתה איש טוב, אבל אני אומרת לך, מה שקרה כאן לא עובר – לא עובר שמאחרים בחודש; לא עובר שמלבינים כספים ואז באים לפה ואומרים: הכסף למפונים

מירב בן ארי:  לא, 4

מירב בן ארי: 5 מיליארד - - -     

משה סולומון: כשיש מלחמה, יש - - -     

מירב בן ארי: אתה יודע מה? צודק

מירב בן ארי:  יש מלחמה

יוראי להב-הרצנו: מלחמה - - -     

מירב בן ארי: אבל כשאתה שם 4

מירב בן ארי: 5 מיליארד שקל כספים קואליציוניים בתקופת מלחמה, מה נגיד? מה יגידו המפונים, החטופים? מה יגידו המשפחות של הנרצחים?     

יוראי להב-הרצנו: מלחמה – עידוד השתמטות מצה"ל

מירב בן ארי: מה יגיד המילואימניק שעולה בערוץ 12 ואומר שהוא לקח מחמו 15,000 שקל הלוואה, כש-4

מירב בן ארי: 5 מיליארד שקל הולכים לקואליציוניים; 1

מירב בן ארי: 7 לישיבות ולכוללים לאור תרומתם למאמץ המלחמתי, אני מניחה

מירב בן ארי:      איך? איך הגענו למצב הזה שבתקופת מלחמה מולבנים כספים לתוך בסיס התקציב, ומתוכם כסף לישיבות ולכוללים? אל תתבלבלו, אני חושבת שיש הרבה חרדים שבאמת תורתם אומנותם, אבל 4

מירב בן ארי: 5 מיליארד שקל בתקופת מלחמה? מה, ירדנו מהפסים? מה קורה? למה לא לבוא ולהגיד שכל הכסף – אני מסיימת – הולך למלחמה? למה לשים כסף, אפילו שקל אחד, לא לטובת – מאיפה נתחיל? מפונים, משפחות חטופים, פצועים, נכים וכל מה שקשור למאמץ המלחמתי? תודה

משה סולומון: תודה רבה

משה סולומון:  אני מודיע שאני נועל את רשימת הדוברים

משה סולומון:  היא ארוכה

משה סולומון:  כעת הדובר הבא, חבר הכנסת עופר כסיף, בבקשה

יוראי להב-הרצנו: אדוני - - -     

מירב בן ארי: מה אתה רוצה? גילה שם

יוראי להב-הרצנו: אדוני, דיון על תקציב המדינה – אין ח"כ אחד מהקואליציה

יוראי להב-הרצנו:  אנחנו מדברים עם עצמנו? איזו בושה

מירב בן ארי: הם הלכו עכשיו - - -     

משה סולומון: כנדרש, נמצאת כאן השרה גילה גמליאל, נציגת הממשלה

יוראי להב-הרצנו: איפה חברי הכנסת של הקואליציה?     

מירב בן ארי: גילה

מירב בן ארי:  גילה - - -     

משה סולומון: לא נראה לי שכל חברי הכנסת האופוזיציה נמצאים כאן

יוראי להב-הרצנו: רק חברי אופוזיציה נמצאים כאן

יוראי להב-הרצנו:  איפה חבריך?      

משה סולומון: אני אומר, לא כולם נמצאים כאן

משה סולומון:  אני מבין את זה, אבל זה – מה שנדרש – יש כאן שר תורן שנמצא כאן ומקשיב לכל הדברים שנאמרים כאן

משה סולומון:  בבקשה

עופר כסיף: כבוד היושב-ראש, חברי הכנסת, ראו את מחיר הדמים של ממשלת החורבן: קיצוץ של 3

עופר כסיף: 4 מיליארד בפיתוח התחבורה הציבורית – שנדע את מי להאשים כשהאוטובוס לא יגיע בזמן, כשהרכבות שוב יאחרו וכשהיעדר תחבורה ציבורית הולמת תגדיל את הפקקים ואת שיעורי תאונות הדרכים; קיצוץ של 280 מיליון שקלים מתקציב בניית כיתות הלימוד – שידעו ההורים מדוע ילדיהם לומדים בקרוואנים ובמבנים יבילים מעופשים ומסוכנים; קיצוץ של 243 מיליון שקלים מסעיפים מרכזיים במשרד הבריאות, מתוכם קיצוץ של 25 מיליון בתמיכות במרכזים הגריאטריים, ועוד קיצוץ של 50 מיליון לאזרחים הוותיקים – שידעו הקשישים ומשפחותיהם מדוע מר הוא גורלם; קיצוץ של 72 מיליון שקלים מתקציב הטיפול הקהילתי באנשים עם מוגבלויות במשרד הרווחה; הפקרה של האנשים הפגיעים ביותר לבדידות ועריריות; ביטול מוחלט של התמיכה הממשלתית בטיפולים חוץ-ביתיים למי שסובלים מפיגור שכלי; שוד של 20% מתקציבי תנועות הנוער ו-91 מיליון שקוצצו ממינהל הספורט, מה שיוביל לסגירת סניפים, שבטים וקינים של כלל תנועות הנוער

עופר כסיף:  זה העתיד שבונה הממשלה לנוער – הפקרה, חוסר מעש ואלימות

עופר כסיף:      מהרשויות המקומיות נלקחו 157 מיליון שקלים, ומתמיכות בפרויקטים בשלטון המקומי נשדדו 205 מיליון שקלים

עופר כסיף:  ייבוש תוכניות החומש לחברה הערבית, העמקה של הזנחה ואפליה גזענית ארוכת שנים, שתחמיר עוד יותר את אי-השוויון ותפקיר שבעתיים את האזרחים הערבים לארגוני הפשיעה הרצחניים

עופר כסיף:  וכל מה שאמרתי זה רק קצה הקרחון, המאיים להטביע את כולנו

עופר כסיף:      אם תקציב 2023 התאפיין בביזת הקופה הציבורית לטובת חלוקת שלל של הכספים הקואליציוניים המושחתים למשרדי המתנחלים, הרי שתקציב 2024 הוא תקציב הגזרות על הציבור בכלל ועל זה המוחלש ביותר בפרט – מכת חושך של ממש

עופר כסיף:       מאיפה הגיעו הגזרות והקיצוצים? מה הסיבה שאין כסף לבריאות, לרווחה, להשכלה ולעבודה? הפיל שבחדר, שעליו איש לא מעז לדבר, הוא המלחמה הנוראה

עופר כסיף:  מלחמת ההגנה על קואליציית הדמים, שאת מחירה - - -      

משה סולומון: תודה רבה, תם הזמן

עופר כסיף: עוד משפט או שניים, אדוני

משה סולומון: משפט, משפט

עופר כסיף: מלחמת ההגנה על קואליציית הדמים, שאת מחירה בדמי חיים משלמים אלפים חפים מפשע, יהודים וערבים, ואת מחיר הדמים הכלכלי שלה ישלמו מיליונים במשך שנים לבוא

עופר כסיף:  הגיע הזמן לשנות את סדר העדיפויות

משה סולומון: תודה רבה

משה סולומון:  וכעת לדוברת הבאה, חברת הכנסת יוליה מלינובסקי

משה סולומון:  בבקשה, הינה היא פה

משה סולומון:  בבקשה, לרשותך שלוש דקות

יוליה מלינובסקי: תודה, אדוני היושב-ראש

יוליה מלינובסקי:  חבריי חברי הכנסת, הינה שם ביציאה שרת המודיעין

יוליה מלינובסקי:  אולי היא דווקא זאת שצריכה לעזור לי, שרת המודיעין, כי יש לי הרבה מאוד שאלות על אונר"א

יוליה מלינובסקי:  אנחנו פה באמת צריכים מודיעין לא מהעולם הזה

יוליה מלינובסקי:       שנים רבות מדינת ישראל מטפחת, מתקצבת, עוזרת בכל דרך אפשרית לארגון טרור

יוליה מלינובסקי:  תגידו לי, יש עוד מדינה אחת בעולם שהייתה במו ידיה מטפחת את האויבים? אונר"א, בגדול, היום זה גדוד נוסף של חמאס

יוליה מלינובסקי:  אנחנו ידענו את זה גם קודם, גם לפני 7 באוקטובר היו סימנים מאוד מטרידים להתנהלות של ארגון הטרור הזה

יוליה מלינובסקי:  אבל אחרי 7 באוקטובר אנחנו יודעים בצורה חד-משמעית ש-10% מעובדי אונר"א הם חמאסניקים בפועל; אנחנו יודעים על עובדי אונר"א שהשתתפו בטבח באופן אקטיבי, הרגו, ואנסו וטבחו; אנחנו יודעים על עובדי אונר"א, מורים – אנשים, מה שנקרא עם מוסר, סוג של – שהחזיקו חטופים אצלם בבית, ורופאים, עובדי אונר"א

יוליה מלינובסקי:  היום אנחנו ארבעה חודשים אחרי האירוע, ארבעה חודשים, ואנחנו ממשיכים לתקצב את אונר"א על חשבון משלם המיסים הישראלי

יוליה מלינובסקי:  אנחנו מאפשרים לארגון טרור הזה לפעול בשטחנו

יוליה מלינובסקי:  אנחנו מאפשרים לעובדי אונר"א להיות נוכחים פה בירושלים

יוליה מלינובסקי:  אנחנו, אתם, כולנו, משתתפים בהוצאות שלהם בכך שבעצם הם פטורים מכל מס אפשרי, זה על חשבון משלם המיסים הישראלי

יוליה מלינובסקי:  אגב, שר האוצר, חסר לך כסף; הינה מקור תקציבי, זה כמה מאות מיליונים טובים בשנה שאפשר באמת להשקיע במי שצריך, באזרחי ישראל

יוליה מלינובסקי:       זה אנחנו

יוליה מלינובסקי:  אז אם יש עוד מדינה אחת בעולם שמתנהגת בצורה כל כך מטופשת, אני באמת רוצה משרת המודיעין דוגמה

יוליה מלינובסקי:  אנחנו מטפחים אויבים, אנחנו מכניסים לשם כסף, אנחנו כנראה גם בימים האלה מעבירים דרך המערכת הבנקאית שלנו כסף לבנקים בעזה

יוליה מלינובסקי:  תחשבו על זה, בימים האלה אנחנו מעבירים, כנראה, לכאורה, כסף לבנקים בעזה, דרך הבנקים שלנו

יוליה מלינובסקי:  אלה הדוגמאות

יוליה מלינובסקי:      מישהו חקר ובדק, אגב, מי המקורות של אונר"א? אנחנו יודעים שזה המדינות התורמות

יוליה מלינובסקי:  אז נכנסתי לדוחות של אונר"א, שרת המודיעין, יש שם, ב-2023, 12 מיליון דולר - -      

משה סולומון: תודה רבה, תם הזמן

יוליה מלינובסקי: - - ממקור אנונימי, אנונימי

יוליה מלינובסקי:  בניגוד לחוק הלבנת הון, מישהו תורם כסף לאונר"א בצורה אנונימית

יוליה מלינובסקי:  אולי ארגון טרור, אולי מאפיה, לא יודעת

משה סולומון: נא לסיים

עודד פורר: אולי ממשלת ישראל

יוליה מלינובסקי: אולי ממשלת ישראל, גם כן אופציה

יוליה מלינובסקי:       ולסיום, אם יש פה באולם אנשים שאוהדים את ריאל מדריד, אז אני רוצה לבשר לכם שגם ריאל מדריד תורמת כסף לאונר"א

יוליה מלינובסקי:  תודה רבה

משה סולומון: תודה רבה

משה סולומון:  כעת לדובר הבא, חבר הכנסת אלעזר שטרן, בבקשה

משה סולומון:  לרשותך שלוש דקות, בבקשה

אלעזר שטרן: אדוני היושב-ראש, השרה, עמיתיי חברי הכנסת, ביחד ננצח

אלעזר שטרן:  ביחד ננצח

משה סולומון: בעזרת השם

אלעזר שטרן: בעזרת השם, בעזרת צה"ל

אלעזר שטרן:  ביחד ננצח, ואנחנו עומדים במבחן הזה כאופוזיציה: אתם תוקפים את הממשלה, אתם מצטרפים לממשלה

אלעזר שטרן:  אבל מה עושה הממשלה שלך? מה עושה הממשלה שיושבת כאן? פועלת ההפך

אלעזר שטרן:  התקציב שמוגש היום הוא לא תקציב של יחד

אלעזר שטרן:  הוא תקציב נצלני, הוא תקציב שפוגע במפונים, במשרתים, במחנכים, בש"שינים, בגבעת התחמושת, בכל מה, אדוני, שמבינים – ביחד ננצח זה עם הקדוש ברוך הוא, אבל גם הוא רוצה שנילחם

אלעזר שטרן:  הוא לא רוצה שנסמוך על הנס, אתה יודע את זה

אלעזר שטרן:       התקציב הזה, שמוריד מצד אחד 20%, לדוגמה, נגיד, לתנועות הנוער, אבל הוא מוסיף למעלה מ-40 למוסדות שלא מחנכים לשרת – הם מחנכים להשתמט

אלעזר שטרן:  איך זה יכול להיות? אז עכשיו אנחנו נמשיך להגיד: ביחד ננצח

אלעזר שטרן:  דרך אגב, ביחד ננצח – כשאנחנו רוצים לשדר אחדות ללוחמים, אז לא נגיד להם: בואו נתיישב בעזה

אלעזר שטרן:  אנחנו לא רוצים להגיד להם למה הם נלחמים, מה מצב הלחימה הסופי, חוץ מזה שאנחנו מחזירים את החטופים ואין חמאס; למה יש לנו תלונות לצה"ל שחמאס מחלק אוכל בצפון הרצועה? אמרנו לצה"ל מי אנחנו רוצים שיחלק שמה אוכל בעוד שנה או בעוד שנתיים? אמרנו לו: תתכונן לזה? לא אמרנו לו

אלעזר שטרן:  איך זה ביחד, כשמפקדים וחיילים ומפקדים בכירים אומרים: תגידו, מה אתם רוצים שיהיה כאן?      אז במה מתעסקת הממשלה הזאת? בלהביא תקציב שהדבר הכי בולט בו זה הגידול למוסדות שמחנכים להשתמטות

אלעזר שטרן:  עכשיו, אנחנו הרי עושים את הדיונים האלה, אנחנו יושבים בוועדת חוץ וביטחון, אנחנו רואים את המספרים, רואים את כוח האדם, רואים ומרגישים את ימי המילואים שעושים הילדים שלנו והחתנים שלנו, ואת צו השחרור עם צו המילואים הבא

אלעזר שטרן:  אז למי נותנים כסף, למי שמחנך ללכת יותר למילואים או למי שמחנך להשתמט? זה מה שהממשלה עושה

אלעזר שטרן:  עכשיו אנחנו רוצים שנגיד – ונפעל – שביחד ננצח

משה סולומון: תודה רבה, תם הזמן

אלעזר שטרן: אני רוצה שביחד ננצח, אבל אני רוצה שהממשלה הזאת – אבל באמת – לא רק תגיד "ביחד ננצח"

אלעזר שטרן:  הכוח אצלה

אלעזר שטרן:  הוא גם היה אצלה לפני 7 באוקטובר

משה סולומון: תודה רבה

משה סולומון:  כמה זמן - - -     

אלעזר שטרן: שתגיד "ביחד" ותתרגם את זה לכוח שיש לממשלה

אלעזר שטרן:  תודה

משה סולומון: תודה רבה

משה סולומון:  וכעת לדובר הבא, חבר הכנסת ואליד אלהואשלה, בבקשה

משה סולומון:  לרשותך שלוש דקות, תשתדל לעמוד בזמן, יש הרבה דוברים

משה סולומון:  תודה

וליד אל-הואשלה: בדרך כלל אני עומד בזמנים

וליד אל-הואשלה:      מכובדי היושב-ראש, חבריי חברי הכנסת, מדברים כאן על תקציב לאזרחי המדינה, ומאז כינון הממשלה הזאת, כבר בהתחלה, על ההתחלה סמוטריץ' החליט לעצור 200 מיליון שקל לרשויות המקומיות הערביות

וליד אל-הואשלה:  בא במטרה לבדוק ולעצור את התקציבים של הרשויות שלנו

וליד אל-הואשלה:      אין בעיה לבקר ואין בעיה להתווכח, אבל לעצור את התקציבים של האזרחים – של החינוך, של הבריאות – לא מתאים

וליד אל-הואשלה:  לא מתאים לשר שפקוד על האזרחים של המדינה

וליד אל-הואשלה:  איך יכול להיות שמקצצים בחינוך? ואנחנו רואים ומדברים כל שבוע על המצוקה שיש בנגב והמחסור בכיתות לימוד

וליד אל-הואשלה:  איך יכול להיות? רק היום בצוהריים דיברנו על מחסור אדיר במרכזי בריאות הנפש בנגב ובכל הארץ, וגם 289 מיליון שקל קיצוץ במשרד הבריאות

וליד אל-הואשלה:      תשתיות – אנחנו רואים שיש עלייה בתאונות הדרכים, ובכל זאת יש קיצוצים; 400 מיליון שקל קיצוץ בחברה הערבית בתשתיות

וליד אל-הואשלה:      פעם ראשונה שיש מפלגה שמצטרפת לקואליציה ב-2022, מביאה תקציבים לאנשים, לאזרחים, לתושבים, על מנת להדביק את הפערים שהיו

וליד אל-הואשלה:  ובאה ממשלה אחרת, שאמורה לתת מענה לכלל האזרחים, אבל מה היא מחליטה? לקצץ

וליד אל-הואשלה:  קל, קל לפגוע בחלשים, קל לפגוע בתושבי כפר קאסם, טייבה, טירה, כסייפה, אבל להעביר כסף לסטרוק זה אחלה

וליד אל-הואשלה:      הגיע הזמן לחשב מסלול מחדש

וליד אל-הואשלה:  בכל קואליציה, לא משנה מה, צריך לשים את הפוליטיקה הקטנה בצד ולעזור לכלל האוכלוסייה, לכלל האזרחים

וליד אל-הואשלה:      ואתה, אדוני היושב-ראש, כחבר כנסת שנמצא בתוך הקואליציה, צריכה להיות לך אמירה

וליד אל-הואשלה:  אתה בא מאוכלוסייה מוחלשת, ובמדינה יש הרבה אוכלוסיות מוחלשות

וליד אל-הואשלה:  צריכה להיות לך אמירה מאוד חזקה בנושא הזה

וליד אל-הואשלה:  תודה

משה סולומון: תודה רבה

משה סולומון:  וכעת לדובר הבא, חבר הכנסת משה טור פז, בבקשה, לרשותך שלוש דקות

משה טור פז: אדוני היושב-ראש, חבריי חברי הכנסת, 84 בוגרי תנועת הצופים נהרגו במלחמת חרבות ברזל בחודשיים האחרונים

משה טור פז:  84 בוגרים

משה טור פז:      כל בוגרי תנועות הנוער בולטים ביותר בהתנדבות, בעשייה החברתית, וגם במלחמה, בשדה הקרב

משה טור פז:  במסגרת התקציב הרע שמגיע לכאן היום, עכשיו, אני רוצה להתמקד בתקציב תנועות הנוער שמקוצץ – שתדעו למי אתם מקצצים, ממי בחרתם לקחת את הכסף לצרכים שכולנו יודעים שהם לא דרושים

משה טור פז:      20% קיצוץ בתקציב תנועות הנוער – ירידה מ-110 מיליון ל-88 מיליון

משה טור פז:  בנוסף, קיצוץ שנות השירות ב-10 מיליון – סך הכול יותר מ-30 מיליון שקלים, וזה לתנועות הנוער, שסובלות זה שנים מתת-תקצוב מתמשך ביחס לחינוך הפורמלי

משה טור פז:       המשמעות של הקיצוץ הזה היא הרסנית

משה טור פז:  למה היא תגרום? קיצוץ של עשרות שבטים, קומונות, בעיקר בפריפריה, בעוטף ישראל, כי שם צריך להשקיע יותר; סגירת קומונות של שנת שירות; ביטול גרעינים שיועדו לשיקום הדרום והצפון; פגיעה בתוכניות חינוכיות; ביטול תוכניות חוסן; פגיעה בתוכניות הכנה לצה"ל – שוב, דווקא בקרב אוכלוסיות מוחלשות

משה טור פז:  הרי אנחנו צריכים את תנועות הנוער בכל מקום, אבל בעיקר, בעיקר, אדוני היושב-ראש, בפריפריה החברתית והגיאוגרפית

משה טור פז:  קיצוץ כזה לא יאפשר המשך חינוך במקומות האלה

משה טור פז:      תנועות הנוער מהוות חוד החנית בעשייה החברתית בישראל

משה טור פז:  הנתונים הם לא מספיק טובים גם כך: רק אחד מכל שלושה צעירים בישראל, בני נוער, נמצא בתנועת נוער

משה טור פז:  אמור לי אם אתה בתנועה ואומר לך הרבה מאוד על העתיד שלך – גם השירות הצבאי וגם עתידך החברתי והכלכלי

משה טור פז:  בטח ובטח בזמן מלחמה, כשיש חוסר בכוח אדם, בני הנוער ממלאים את החוסר הזה – גם בחינוך, גם במלונות מפונים, גם בחקלאות, אפילו בחינוך המיוחד

משה טור פז:  הצורך הזה גדל יותר

משה טור פז:  אנחנו צריכים להגדיל את תקציב תנועות הנוער, להגדיל את תקציב שנות השירות, לעשות את מה שהם עושים במקום המדינה

משה טור פז:  הבוגרים האלה הרי כולם מסיימים את השירות שלהם ומתגייסים לצה"ל

משה טור פז:  הם מובילים באחוזי גיוס, הם מתגייסים ליחידות מובחרות, הם ממשיכים לפיקוד

משה טור פז:  אנחנו קוראים עליהם

משה טור פז:      אני קורא לך, סגן יושב-ראש הכנסת משה סולומון, כחבר סיעתו של שר האוצר, למנוע את הקיצוץ הזה במסגרת התקציב הגרוע הזה

משה טור פז:  זה כסף קטן, אבל בשביל תנועות הנוער זה כסף הכרחי

משה טור פז:  תודה רבה

מיקי לוי: על מה דיברת? על גבעת התחמושת?     

משה טור פז: - - -     

משה סולומון: תודה רבה

משה סולומון:  וכעת לדובר הבא, חבר הכנסת ירון לוי, בבקשה, לרשותך שלוש דקות

ירון לוי: אדוני היושב-ראש, כנסת נכבדה, תתארו לכם, תתארו לכם את שר האוצר בצלאל סמוטריץ' עומד כאן מעל הפודיום הזה, ורגע לפני שהוא מציג את תקציב המדינה 2024 הוא פונה לאזרחי ישראל בקולו המרוגש ואומר: אזרחי ישראל, התקציב שמונח כאן היום לפניכם בכנסת הוא עוד צעד במלחמה שלנו נגד חמאס

ירון לוי:  המלחמה היא לא רק בשדה הקרב אלא גם בחזית האזרחית

ירון לוי:  המטרה של מפלצות חמאס הייתה לרצוח את העם שלנו, לגרום לנו להטיל ספק בבני אדם ובאנושיות

ירון לוי:  הם ניסו ועדיין רוצים להרוג את התרבות שלנו

ירון לוי:  אנחנו לא ניתן להם

ירון לוי:  בתקציב שמונח כאן לפניכם בחרנו להגדיל את תקציב התרבות כדי להגן על אותה תרבות שניסו להרוג לנו ב-7 באוקטובר

ירון לוי:  בתקציב הזה אנחנו מדגישים את העוצמה שיש לספורט הישראלי, לתיאטרון הישראלי

ירון לוי:  בתקציב הזה הגדלנו באופן ניכר את התקצוב לבריאות הנפש כדי שכל ילד וכל ילדה וכל אדם שזקוק לטפל בנשמה הפצועה שלו, יקבל מענה ולא ימתין חודשים רבים לטיפול רגשי בקהילה

ירון לוי:      האסון הלאומי הגדול ביותר שפקד אותנו גרם לנו להבין שאנחנו חייבים לשנות סדרי עדיפויות ולקחת אחריות

ירון לוי:  לכן, החלטנו להקשיב להמלצת אגף התקציבים במשרד האוצר ולסגור עשרה משרדי ממשלה מיותרים בעת הזו

ירון לוי:  החלטנו שבתקציב הזה לא יחולקו כספים קואליציוניים, כי אחרי 7 באוקטובר הבנו שרק ביחד ננצח

ירון לוי:  החלטנו שבתקציב הזה משרתי ומשרתות המילואים הם במקום הראשון, והם יקבלו בשורה כלכלית אמיתית שתאפשר להם לשקם את עצמם, את משפחתם ואת העסקים שהשאירו מאחור ונפגעו

ירון לוי:      תתארו לכם, במקום לקצץ עשרות אחוזים בתקציב תנועות הנוער בישראל, דבר שיוביל לסגירת עשרות שבטים בפריפריה ובעוטף, גרעינים שאמורים לשקם את הדרום והצפון, פגיעה בתוכניות חינוך, ביטול תוכניות חוסן של בני ובנות הנוער, ועוד

ירון לוי:       תתארו לכם שיוסיפו להן כסף ויכירו בחשיבותן של תנועות הנוער, רק תתארו לכם

ירון לוי:  אבל את הדברים האלה, אדוני היושב-ראש, לא יגיד לכם השר סמוטריץ', כי בשביל לומר את הדברים הללו צריך מנהיגות, נחישות ואומץ – כל הדברים שחסרים לממשלה הזאת

ירון לוי:  תודה רבה

משה סולומון: תודה רבה

משה סולומון:       לפני הדובר הבא אנחנו מקדמים בברכה בכנסת את הוריו של החייל בוריס דונבצקי, שנפל בקרב ברצועת עזה

משה סולומון:  בוריס שירת בחטיבה 401 ונפל במלחמה

משה סולומון:  יהי זכרו ברוך

משה סולומון:  תודה לכם

משה סולומון:      כעת הדובר הבא, חבר הכנסת ווליד טאהא, בבקשה

משה רוט: בבקשה, שלוש דקות לרשותך

וליד טאהא: אדוני היושב-ראש, הינה מתחילים להצביע על התקציב, התקציב הגרוע; התקציב שמקשה עוד יותר על הסקטורים החלשים; התקציב שמציעים לקצץ בו 15% מהתוכניות הייעודיות שיועדו לחברה הערבית על סך 32 מיליארד שקל – בערך 5 מיליארד שקל יקוצצו מהתוכניות האלה; התקציב שאינו רואה את האזרח הממוצע

וליד טאהא:  האזרח הממוצע איננו קיים בכלל – שר האוצר לא רואה אותו, ראש הממשלה לא רואה אותו

וליד טאהא:  האזרח הממוצע צריך להתמודד עם הקשיים האין-סופיים של החיים, במיוחד בתקופה הקשה הזאת, אבל גם להערים עליו עוד נטל ועוד קשיים

וליד טאהא:       כולם מסכימים שעד כניסת רע"מ לקואליציה הקודמת, הממשלות לדורותיהן לא ניגשו ברצינות לטפל בסוגיות הקרדינליות של החברה הערבית

וליד טאהא:  אבל בקואליציה הקודמת, שהיינו חלק בה, פעלנו על מנת למצוא פתרונות לנושאים כבדי משקל, שמחייבים בין היתר הקצאת תקציבים בסכומים לא מבוטלים

וליד טאהא:  בין היתר הוקצה סכום של 2

וליד טאהא: 5 מיליארד שקל לתוכנית למלחמה בפשיעה – תוכנית, דרך אגב, שגם בה פוגעים וגם ממנה מקצצים 15%, למרות שהפשיעה עדיין משתוללת ולמרות שאנשים עדיין נרצחים

וליד טאהא:       רק היום בבוקר היה מקרה רצח בכפר קאסם

וליד טאהא:  לפני יומיים נרצח מהנדס הרשות המקומית בג'דיידה-מכר

וליד טאהא:  נראה שהפשיעה חוגגת, אבל קיצוץ בתקציבים המיועדים לה, שר האוצר עושה ללא שהוא סופר עד עשר

וליד טאהא:  תודה רבה

משה רוט: תודה

משה רוט:  חבר הכנסת משה טור פז, בבקשה – סליחה

משה רוט:  חברת הכנסת מירב כהן, בבקשה

מירב כהן: כבוד היושב-ראש, כנסת נכבדה, המלחמה הזאת חידדה את הפערים בשוויון בנטל: אלה שנלחמים, נופלים ונפצעים ואלה שלא; אלה שמחזיקים את המשק, עובדים ומניעים את הכלכלה ואלה שלא; ציבור שלפני ארבעה חודשים שגרת החיים שלהם השתנתה מהקצה אל הקצה ואלה שלא

מירב כהן:       התקציב שמוגש היום הוא תקציב של 6 באוקטובר – תקציב שממשיך להתעלם ממה שקרה; תקציב שלא מתחשב בכך שיש לנו חזיתות רבות להילחם בהן במקביל; תקציב שלא משתקפת ממנו ההבנה שכוח האדם שלנו מוגבל, ולכן לא יעלה על הדעת שאותם אנשים ישרתו עכשיו כל שנה 150 ימים במילואים בזמן שהמשפחה והעסק שלהם קורסים

מירב כהן:  זה תקציב שמתעלם מכך שכמו אחרי מלחמות גדולות בעבר, הוצאות הביטחון יגדלו מאוד עכשיו, ואם אנחנו רוצים לספק ביטחון וגם לספק שירותים חברתיים לאזרחי המדינה, אנחנו לא נוכל להמשיך ככה כאילו כלום לא קרה, להמשיך לשחק בכללי המשחק הישנים

מירב כהן:       מאז 7 באוקטובר ברור ביתר שאת שהתקציב צריך לבטא סדרי עדיפויות לאומיים אחרים, חדשים

מירב כהן:  התקציב לשנת 2024 והלאה צריך לייצר שוויון בנטל

מירב כהן:  הוא צריך לדאוג לכך שהמעמסה תתחלק על גבי יותר כתפיים

מירב כהן:  אבל לצערי, התקציב הזה אינו מבטא את טובת המדינה אלא את טובת הממשלה בלבד

מירב כהן:  זה תקציב שמנציח השתמטות מהצבא, תקציב שמעודד אי-השתתפות בשוק התעסוקה, תקציב שאפילו לא טורח להבטיח כלים מינימליים בסיסיים כמו לימודי ליבה

מירב כהן:       תקציב המדינה הזה היה צריך לבטא את סדרי העדיפויות החדשים ההכרחיים, שכל כך חיוניים עכשיו, אבל במקום זה הוא מבטא דילים פוליטיים, צרכים מגזריים צרים, ובעיקר – השתמטות משירות ומתעסוקה

מירב כהן:  הייתי רוצה לומר שכולנו נשלם את המחיר, אבל זה פשוט לא נכון, כי חלקנו משלמים היום ונמשיך לשלם גם מחר הרבה הרבה יותר מאחרים

מירב כהן:  תודה רבה

משה רוט: תודה רבה

משה רוט:  חבר הכנסת ולדימיר בליאק, בבקשה

ולדימיר בליאק: אדוני היושב-ראש, חבריי חברי הכנסת, ראש הממשלה ושר האוצר הבטיחו שוב ושוב שינוי בסדרי העדיפויות בתקציב

ולדימיר בליאק:  שר האוצר אפילו אמר שהוא בעד סגירת המשרדים המיותרים

ולדימיר בליאק:  ואז אנו פותחים את חוברת התקציב – אני באמת ממליץ לכל חברי הקואליציה לפתוח את חוברת התקציב לפני ההצבעה – ובחוברת התקציב אנו רואים את הסעיפים הבאים: משרד ההתיישבות של אורית סטרוק – 331 מיליון שקל נוסף ל-653 מיליון שקלים שאושרו רק לפני חודשיים; המשרד לשוויון חברתי של מאי גולן, שהפך לפיקטיבי – 92 מיליון שקל; משרד המורשת של עמיחי אליהו – 71 מיליון שקלים; משרד התפוצות של עמיחי שקלי – 34 מיליון שקלים; משרד המסורת של מאיר פרוש, מומחה גדול לגיוס לצה"ל, מסתבר – 26 מיליון שקלים; המשרד לשיתוף פעולה אזורי של דודי אמסלם – 18

ולדימיר בליאק: 5 מיליון שקלים

ולדימיר בליאק:  בסך הכול בתקציב הזה, רק בדרך של עלויות ישירות, קרוב למיליארד שקלים ילכו לכיבודים עבור השרים המיותרים

ולדימיר בליאק:       האם זה הרבה כסף? התשובה היא כן

ולדימיר בליאק:  כי הממשלה מקצצת 280 מיליון שקלים בהשכלה הגבוהה, כחצי מיליארד שקלים בתקציב הבריאות, כולל בסל התרופות, ולפחות 100 מיליון שקלים בתקציב משרד החינוך, בדגש על פגיעה בתקציב החינוך הממלכתי; 40 מיליון שקלים בתקציב תנועות הנוער וקבוצות מחנכים וש"שינים – קיצוץ שמעמיד בסכנה את המשך הפעילות של תנועות הנוער

משה רוט: תודה רבה

משה רוט:  חבר הכנסת נסים ואטורי, בבקשה – אינו נוכח; חברת הכנסת מיכל מרים וולדיגר – אינה נוכחת; חבר הכנסת דן אילוז – אינו נוכח

משה רוט:  חבר הכנסת יואב סגלוביץ', בבקשה

יואב סגלוביץ': אדוני היושב-ראש, חבריי חברי הכנסת, אני שומע את נתניהו מדי פעם מדבר על הניצחון, ולא רק הניצחון, הניצחון המוחלט

יואב סגלוביץ':  לפני כמה ימים היה אפילו כנס ניצחון, ככה קראו לזה

יואב סגלוביץ':      על איזה ניצחון מדבר נתניהו, ניצחון של ההתלהמות? ניצחון של חוסר הרגישות? ניצחון של חוסר הבנת המציאות? ניצחון היצר על השכל? איזה ניצחון? התקציב הזה שהוגש גם הוא חלק מהניצחון, הניצחון של המגזריות על הממלכתיות? ניצחון הרוב הקואליציוני על המדינה וצרכיה?     מיום הנחת התקציב, לפני יומיים בלבד, אני וחבריי מנסים להבין אילו תוספות תקציביות ניתנו ליישובי הצפון המטווחים שתושביהם מפונים ומפוזרים ברחבי הארץ, רחוקים ממוסדות החינוך, מהמשפחות, מהעסקים, מכל דבר מוכר

יואב סגלוביץ':  לצערי, לא מצאנו שורות תקציביות שניתן להתייחס אליהן בתקציב

יואב סגלוביץ':  המצב הנתון הוא שהממשלה מעוורת את הציבור

יואב סגלוביץ':  במילים יפות, 9 מיליארד למילואימניקים, 3

יואב סגלוביץ': 5 מיליארד לצפון, הקמת מינהלת תקומה לצפון, אולי – איפה? מהיכן הכסף? המחדל נמשך, והוא נמשך מ-7 באוקטובר על חשבוננו

יואב סגלוביץ':      לפני שבועיים ביקרתי בכפר גלעדי ובקריית שמונה, שהפכה לעיר רפאים נטושה, ובמועצה האזורית גליל עליון

יואב סגלוביץ':  אירחו אותנו חברי פורום 1701, אזרחים שאכפת להם שהתארגנו כי ראו שהמדינה לא מתארגנת ולא מאורגנת

יואב סגלוביץ':  הם הובילו אותנו במקומות שונים, בין הריסות של בתים ותשתיות: 151 בתים הרוסים במטולה, 113 במנרה, מעל 300 אירועי ירי טילים לבתים אזרחיים בצפון, קיבוצים שנהרסו, מושבים

יואב סגלוביץ':  חלק מהתושבים יוכלו לחזור רק עוד זמן רב מאוד

יואב סגלוביץ':      תושבי קיבוץ מנרה, ממה שאני מבין, בונים בימים אלה קיבוץ חלופי בתוך קיבוץ גדות, כי השיבה תהיה ארוכה

יואב סגלוביץ':  מעולם בהיסטוריה של מדינת ישראל לא נעקרו תושבים רבים כל כך מבתיהם – 68,000 עקורים מהצפון בלבד, כבר למעלה מ-120 יום, שלא לדבר על מפוני הדרום, ועדיין לא אושר תקציב ייעודי לנושא, לא הוצגה תוכנית, אין גוף ממשלתי שמתכנן את האירוע חסר התקדים הזה

יואב סגלוביץ':  מה קרה? חסרים שרים בממשלה? לא נמצאו מתנדבים בעם, איזה שר אחד שיגיד: יש לי קצת זמן, אולי אני פנוי? חוץ מללהג ולנאץ במליאה, יש מישהו שיכול לעשות מעשה? יש מישהו בבית הזה, בשולחן הזה שנקרא ממשלת ישראל?     עסקים קטנים קרסו; 75 סטרטאפים עזבו את הצפון ולא יחזרו

יואב סגלוביץ':  התקציב הוא הזדמנות להראות לאזרחים אכפתיות וחמלה, במיוחד בתקופה הקשה שעוברת עליהם ועל כולנו

יואב סגלוביץ':  נראה שפשוט לא אכפת לכם

יואב סגלוביץ':  אתם לא כשירים, לא ראויים לעם שאותו אתם מתיימרים להנהיג

יואב סגלוביץ':  תודה

משה רוט: תודה רבה

משה רוט:  חבר הכנסת יוסף עטאונה, בבקשה

יוסף עטאונה: כבוד היושב-ראש, כנסת נכבדה, אין ספק שהתקציב שמובא היום להצבעה זה תקציב גרוע, כי הוא תקציב גרוע שבא לשרת מטרה אחת: את ביבי נתניהו, בשני מובנים

יוסף עטאונה:  המובן הראשון – התקציב הזה זה מימון והוצאות על המלחמה, ובזה נתניהו רוצה להמשיך ולא להפסיק ולממן את המלחמה הזו

יוסף עטאונה:  אי-אפשר לנתק את הקשר בין המשך המלחמה, התקציב וההישרדות הפוליטית של ביבי נתניהו בתקציב הזה

יוסף עטאונה:  ההסכמים הקואליציוניים שקיימים בתקציב הזה באו במטרה אחת: רק לשמור על ההישרדות הפוליטית של נתניהו

יוסף עטאונה:  אין בתקציב הזה שום בשורה טובה לאף אחד

יוסף עטאונה:  לכלל האזרחים זה תקציב בשירות המלחמה או בשירות ההישרדות הפוליטית של נתניהו

יוסף עטאונה:       לכן אנחנו נצביע נגד התקציב, במיוחד כשהוא בא לפגוע באוכלוסייה הערבית, הוא בא לפגוע בכל המוחלשים, הוא בא גם כדי לפגוע בתוכניות שקיימות, כשרוצים לקצץ בתוכן לאוכלוסייה הערבית

יוסף עטאונה:  אנחנו נצביע נגד התקציב כי התקציב היחיד שבו אף אחד לא פגע ולא קיצץ זה תקציב האכיפה בנגב

יוסף עטאונה:  ראינו בשבוע האחרון את הוועדה לביטחון פנים מסיירת בנגב על נושא האכיפה

יוסף עטאונה:  ראינו בימים האחרונים שדווקא כל היחידות שממונות על האכיפה בנגב מכריזות מלחמה על החברה הערבית-בדואית בנגב

יוסף עטאונה:  מתחילים לחלק מאות צווי הריסה

יוסף עטאונה:  כדי להרוס יש להם תקציב, אבל כדי לתכנן, כדי לעשות תוכניות להכרה ביישובים, בכדי להקים מרכזי שירות, אין התייחסות בתקציב הזה

יוסף עטאונה:  ולכן התקציב הזה הוא תקציב גרוע, ואנחנו נצביע נגדו

יוסף עטאונה:  תודה

משה רוט: תודה רבה

משה רוט:  חברת הכנסת מטי צרפתי הרכבי, בבקשה

מטי צרפתי הרכבי: כבוד היושב-ראש, כנסת נכבדה – כנסת ריקה, למעט חבריי מהאופוזיציה – היום 7 בפברואר, ואנחנו מציינים ארבעה חודשים לשבת השחורה, 124 ימים

מטי צרפתי הרכבי:  אנחנו מתכנסים כאן כדי להצביע על תקציב שנת 2024, תקציב שהיה אמור להיות מותאם למציאות החדשה שאליה נקלענו ב-7 באוקטובר, תקציב שאמור לתת מענה למדינה במלחמה, מדינה שבה רבים ורבות כל כך מגויסים למילואים, מדינה שבה 150,000 אזרחים ואזרחיות עקורים מבתיהם, מדינה שבה צורכי הצבא, מערכת הביטחון, ההגנה על האזרחים והמיגון אקוטיים מתמיד

מטי צרפתי הרכבי:  מדינה בזמן חירום אמיתי

מטי צרפתי הרכבי:      אבל התקציב הזה הוא תקציב רע, תקציב שרב הנסתר בו על הגלוי, ללא פירוט התקנות התקציביות – השמטה שנועדה להסתיר מהציבור את הפירוט המלא של כספים קואליציוניים ששר האוצר מבקש להסתיר בנבכי תקציב המדינה

מטי צרפתי הרכבי:  זה תקציב שבמקום שיסגור משרדים מיותרים, מייעד להם 800 מיליון שקלים ומקצץ בתקציב ומשרדים שעוסקים באמת במה שחשוב לצרכים הבסיסיים ביותר של האזרחים

מטי צרפתי הרכבי:  זה תקציב מנותק מהמציאות הקשה, תקציב של אינטרסים צרים ושל סחטנות, תקציב של סדרי עדיפויות עקומים ומעוותים, תקציב שמייצר גירעון שאותו הנינים שלנו יצטרכו לשלם

מטי צרפתי הרכבי:  זה תקציב שבמקום לעודד גיוס, מתקצב ארגונים שמעודדים השתמטות, השתמטות בזמן מלחמה; תקציב שבמקום לאחד – מפלג; תקציב שפוגע בכלכלה, שפוגע בבריאות הגוף והנפש במדינה בפוסט-טראומה; תקציב שאטום להנצחה וגורם גם לסגירת גבעת התחמושת; תקציב שפוגע בחינוך הממלכתי ובתנועות הנוער, שפוגע בשורדי השואה; תקציב שמדיר שינה מעיניי ושצריך להדיר שינה מכל אחד ואחת מכם

מטי צרפתי הרכבי:      חברי הקואליציה שלא נוכחים במשכן, אני מסרבת להאמין שאתם לא מבינים את ההשלכות ההרסניות של התקציב הזה

מטי צרפתי הרכבי:  אתם יודעים שמדובר בתקציב רע לאזרחי המדינה, תקציב שכל תכליתו הישרדות פוליטית של אדם אחד וניצול ציני של גורמים קיצוניים בעמדות כוח לקידום אינטרסים צרים

מטי צרפתי הרכבי:  בימים שבהם יוקר המחיה גואה ואזרחי המדינה לא גומרים את החודש, התקציב הרע הזה הוא עוד גזרה לציבור שכבר נמצא על סף קריסה

מטי צרפתי הרכבי:      אני שואלת, כך אתם ממלאים את חובכם לאזרחי ישראל? כך אתם רואים את תפקידכם כנבחרי ציבור? כבר הספקתם לשכוח את היום שבו הושבעתם כאן, במקום הזה, והתחייבתם לפעול למען הציבור? התעוררו

משה רוט: תודה רבה

משה רוט:  חבר הכנסת גלעד קריב, בבקשה

גלעד קריב: מכובדי היושב-ראש, עמיתיי חברי וחברות הכנסת, אדוני השר, ערב טוב

גלעד קריב:  בפתח הדברים אחזור על ציון העובדה שאנחנו היום נמצאים בחלוף ארבעה חודשים מפרוץ המלחמה, מאירועי שמחת תורה

גלעד קריב:  גם בערב הזה, לנגד העיניים שלנו תמונות החטופים והחטופות

גלעד קריב:  דיון תקציב הוא תמיד דיון בסדרי העדיפויות הלאומיים, ובפתח הדברים צריך לומר: סדר העדיפויות הלאומי צריך להעמיד את השבת החטופים והחטופות לביתם במהרה, בראש סדר העדיפויות

גלעד קריב:       עכשיו לענייני התקציב

גלעד קריב:  אדוני היושב-ראש, לא נעלמה מעיניי העובדה ששר האוצר ויושב-ראש ועדת הכספים לא טורחים לשבת, ולו מפאת כבודו של הבית, בדיון הזה ולהאזין לטענות חברי האופוזיציה

גלעד קריב:  לגבי שר האוצר, אין לי ספק מדוע הוא לא כאן

גלעד קריב:  הוא לא כאן מכיוון שאחת משתיים: או שהוא לא בקיא בפרטי הצעת התקציב שהוא הניח על שולחן הכנסת, או שהוא מעדיף לעמוד כאן ולספר כזבים לנו ולציבור הישראלי, ולא להתמודד עם הדרך הפשוטה שבה אנחנו מפריכים את הדברים באמת המוזרים שלו, על כך למשל שאין קיצוץ בתקציבי מערכת החינוך

גלעד קריב:      אבל אני רוצה, אדוני, להפנות כמה שאלות לסיעות הקואליציה

גלעד קריב:  אני מבקש לשאול את סיעת הליכוד: איך רק לפני שעה זעקתם כאן על מעמדם של יוצאי אתיופיה במדינת ישראל, גם שר המשפטים וגם חברי הכנסת המציעים, אבל אין לכם בעיה עם תקציב שמקצץ 15% בתוכנית החומש למען יוצאי אתיופיה? תאמר לי, שר הפנים, ניהלתם קמפיין שלם על כרטיסי המזון

גלעד קריב:  הצגתם את זה כדגל הכי חשוב של ש"ס

גלעד קריב:  איך אתם חיים עם תקציב שמגדיל את המלגות לאברכים, שנמצאים כולם בגיל שבו אדם אמור כבר לפרנס את ילדיו, ואין לכם בעיה עם קיצוץ של חצי מהתקציב לכרטיסי המזון למשפחות העניות?     אמור לי אתה, אדוני היושב-ראש, איש יהדות התורה, איך אתם חיים עם העובדה שאין בתקציב הזה שקל אחד בעבור 1

גלעד קריב: 2 מיליון אזרחים ותיקים? "והדרת פני זקן"

גלעד קריב:  רק קיצוצים בכל התקציבים לגיל השלישי

גלעד קריב:  ואמרו לי אתם, אנשי - - -     

משה רוט: תודה רבה

גלעד קריב: עוד שני משפטים, אדוני, ברשותך

גלעד קריב:  אמרו לי אתם, אנשי הציונות הדתית, שר האוצר עמד כאן וצעק על אחדות ולכידות, איך אפשר להבין את זה שהתקציב להנחות ולקיצוץ בתשלומי ההורים במערכת החינוך מופנים רק לחינוך הממלכתי-דתי? ושאלת השאלות, אדוני היושב-ראש, לחבריי, אנשי המחנה הממלכתי, איך אתם נותנים לקואליציה הרעה הזו לעבוד עליכם בפעם השנייה תוך שלושה חודשים ולתת ידיכם לתקציב השערורייתי הזה בפעם השנייה, אחרי ששתקתם והחרשתם בתקציב 2023? חבריי, תתעוררו

משה רוט: תודה רבה

משה רוט:  חבר הכנסת סימון דוידסון, בבקשה

סימון דוידסון: תודה רבה, אדוני היושב-ראש

סימון דוידסון:  כנסת נכבדה, הכנתי פה נאום, אבל אני רואה את הנוער הזה שיושב מולי, הנוער המדהים הזה שהגיע לפה, ואני מדבר אליכם עכשיו, אל כל אותם נערות ונערים שהגיעו לפה, לכנסת ישראל – לספר לכם מה קורה בתקציב המדינה שעכשיו עובר בכנסת ישראל

סימון דוידסון:  אתם, שאתם חלק מתנועות הנוער, וש"שינים ומתנדבים, ותלכו לצבא, ותהיו מילואימניקים, והסבא והסבתא שלכם צריכים את העזרה גם של מערכת הבריאות

סימון דוידסון:       אז אני אספר לכם שבתקציב הקרוב של השר סמוטריץ', השר שדואג לסקטורים מסוימים – הוא פשוט חתך בכמעט 30% את תנועות הנוער, את הנושא של הש"שינים, את העזרה למילואימניקים, את משרד הבריאות, בחצי מיליארד שקל

סימון דוידסון:  כשהסבא והסבתא שלכם יצטרכו ללכת לבית חולים לא יהיו את המיטות שהם יצטרכו

סימון דוידסון:  כל הדבר הזה בתקציב הקרוב

סימון דוידסון:       וזה עובר כך בשקט, כאילו אנחנו טמבלים

סימון דוידסון:  אז אנחנו לא טמבלים

סימון דוידסון:  אנחנו מסתכלים ורואים

סימון דוידסון:  אבל מה אנחנו מבינים? שאתם מסתירים

סימון דוידסון:  אתם לא מעבירים לנו את הפרטים

סימון דוידסון:  קיבלנו תקציב שהוא בעצם לא ספר התקציב

סימון דוידסון:  אין שם את התקנות, לא רואים שם את כל הסכומים, לא רואים שם את הסעיפים

סימון דוידסון:  רואים מספר, אבל לא יודעים מה קורה מאחורי הקלעים

סימון דוידסון:       אז ביררנו והסתכלנו ואני אגיד לכם מה אנחנו יודעים

סימון דוידסון:  אנחנו יודעים שדווקא בסעיפים הקטנים, של ניצולי השואה, של העזרה למוחלשים, של התוספות בנושא האוכל למוחלשים – בכל הנושאים האלו אתם חותכים ומקצצים כאילו לכולם יש

סימון דוידסון:  אז לא לכולם יש

סימון דוידסון:       אדון אושר שקלים, שהשם שלך מתאים מאוד לתקציב, איפה אתה? אתה כל הזמן מדבר על כסף

סימון דוידסון:  איפה אתה כשמקצצים – ויודע טוב מאוד עמית הלוי – מורידים לגמרי את התאחדות בתי הספר; אלה שעוזרים למוחלשים, אלה שעוזרים למקומות בפריפריה

שקלים: - - -     

סימון דוידסון: שום דבר

סימון דוידסון:  שום דבר

סימון דוידסון:  לא אכפת לכם

סימון דוידסון:  אתם לא יודעים מה קורה סביבכם

סימון דוידסון:  אז בוא אני אגיד לך, אדוני אושר שקלים - - -     

שקלים: אתם העברתם 53 מיליארד שקל, אל תטיפו לנו - - -     

סימון דוידסון: אדוני אושר שקלים, בתקציב הזה מורידים 15% בנושא של טיפול, בנושא של האלימות בחברה הערבית

סימון דוידסון:  מה, אתם לא יודעים שנרצחו 244 אנשים? 244 אנשים נרצחו, ילדים, אימהות, חפים מפשע, ואתם, ברוב חוצפתכם, מורידים 15%

סימון דוידסון:  למה? כי לא מעניין אתכם

סימון דוידסון:  לא מעניין אתכם שום דבר

סימון דוידסון:  מעניין אתכם דבר אחד – להישאר על הכיסא שאתם יושבים בו

סימון דוידסון:  לא מעניין אתכם מה קורה במדינה הזאת

סימון דוידסון:      משפט אחרון, אדוני

סימון דוידסון:  הנושא הזה שאומרים "ביחד" – אני מאוד מתחבר אליו

סימון דוידסון:  אני מאוד מתחבר ל"ביחד"

סימון דוידסון:  אני רוצה שנהיה ביחד, אבל אני אגיד לך מה עוד אני רוצה, מר אושר שקלים – אני רוצה שנהיה ביחד גם בתקציב, שלא תהיה תוספת של מיליארד ומשהו שקל למגזר מסוים, שלא יהיה קיצוץ של 5% בכל המשרדים, ובאיזה משרד אין קיצוץ? משרד – איך זה נקרא? אפילו אני לא יודע

משה רוט: תודה רבה

יוראי להב-הרצנו: המשימות הלאומיות

סימון דוידסון: סליחה?      

יוראי להב-הרצנו: מורשת, מסורת – תבחר

משה רוט: סימון, זה על חשבון אחרים

משה רוט:  סליחה

משה רוט:  תודה רבה

סימון דוידסון: אוקיי

סימון דוידסון:  בקיצור, הבנתם מה שאמרתי

סימון דוידסון:  אושר, תטפל בנושא של השקלים

משה רוט: חבר הכנסת אושר שקלים

משה רוט:  כל כך הרבה אנשים קראו לך

נאור שירי: אושר, אני רק רוצה לדעת אם הנאום שלך מתואם עם בנק ישראל

יוראי להב-הרצנו: אגב, אושר זה עם אל"ף או עי"ן?     

שקלים: אל תשכח שאני ממשפחה של עולים מאיראן, שהיו במעברה

משה רוט: זה תלוי, לפני התקציב או אחרי

משה רוט:      בבקשה, שלוש דקות לרשותך, אדוני

משה רוט:  סליחה, רבותיי, המליאה רוצה לשמוע

שקלים: אדוני היושב-ראש, חברי הכנסת, אנחנו נמצאים בשלב קריטי לקראת הכרעת המערכה מול הנאצים של החמאס

שקלים:  כל יום שעובר חיילינו צוברים עוד ועוד הישגים, מחסלים מחבלים, משתלטים על שטחים, משמידים תשתיות, אוספים המון מודיעין וסוגרים על הנהגת החמאס

שקלים:  יש לשבח את חיילינו וכוחותינו המופלאים, שעושים עבודת קודש תוך הקרבה וסיכון ופועלים באומץ לב הוא בגבורה

שקלים:  השבוע אף נכתב במאמר המערכת של וול סטריט ג'ורנל כי ישראל מנצחת במלחמה בעזה

שקלים:       משום מה, השיח הזה, לצערי, עדיין אינו מחלחל לציבור, המסר הזה

שקלים:  אז נכון שישנו חלק לשיח באולפנים השונים, הנותנים במה לכל מיני לשעברים למיניהם אשר שנאתם לנתניהו גוברת על אהבתם לעם או לחיילים שהם פיקדו עליהם

גלעד קריב: הם נתנו את מיטב שנותיהם - - -       

משה רוט: שנייה, שנייה, שנייה

משה רוט:  אני לא אעצור את הזמן

משה רוט:  אני אומר לך, אני לא אעצור את הזמן

משה רוט:  אני רוצה שקט באולם

משה רוט:  זה הכול

שקלים: עדיין שנאתם לנתניהו גוברת על אהבתם לעם ולחיילים שפיקדו עליהם

גלעד קריב: - - -      

משה רוט: אני שומר - - - חבר הכנסת קריב, תן לו לגמור

שקלים: אני אבל, קריב, רוצה להציע איזשהו כיוון נוסף

שקלים:  לצערי, קבינט המלחמה משדר חוסר תיאום ואחדות, וזהו מוטיב קריטי, אשר גורם לציבור להיות מבולבל לגבי התקדמות המערכה והדרך לניצחון

יוראי להב-הרצנו: הקבינט המורחב או המצומצם?      

שקלים: אני מדבר על המצומצם

שקלים:       מיום שהוקמה ממשלת חירום לא חדל בני גנץ לחתור תחת ראש הממשלה, אם זה במסיבות עיתונאים, שבהן תקף - -       

גלעד קריב: זה לא ייאמן

גלעד קריב:  זה לא ייאמן

משה רוט: תנו לו לדבר

משה רוט:  הוא לא יכול לדבר

שקלים: אני מדבר על עובדות

שקלים:   - - שבהן תקף אותו ישירות מול האומה בהתנגדות לתקציב, בחוסר התייצבות לישיבות ממשלה

שקלים:  בריאיון לאילנה דיין אף קרא שותפו של בני גנץ, גדי איזנקוט – שאני אוהב אותו מאוד אישית ומעריך אותו – הוא קרא  לעצור את המלחמה ואף הביע חוסר אמון בהנהגה שהוא חבר בה

גלעד קריב: איך אתה לא מתבייש? זה השקרים שלכם - - -      

שקלים: זה עובדות

שקלים:  אני מדבר על עובדות, מר קריב

גלעד קריב: מה זה עובדות?     

שקלים: בני גנץ פועל – הוא טוען כל הזמן שהוא אינו עושה בפוליטיקה

שקלים:  אז אני רוצה להביא כאן כמה דוגמאות למי שחותר, מי שכביכול אינו עוסק בפוליטיקה

שקלים:       דוגמה ראשונה: התפרסם השבוע שבני גנץ פנה לכמה ח"כים מהליכוד כדי לבחון - -      

יוראי להב-הרצנו: אתה נעלב שלא קיבלת פנייה?     

שקלים: אליי הוא לא פנה

שקלים:  - - כדי לבחון הבעת מהלך של אי-אמון קונסטרוקטיבי, והוא לא הכחיש את זה, דרך אגב – בכנסת הנוכחית

יוראי להב-הרצנו: הוא לא פנה אליך, אושר, כי אתה נורווגי

משה רוט: משפט אחרון

שקלים: אבל בני גנץ לא עוסק בפוליטיקה, נכון?      בני גנץ מאשים את ראש הממשלה שהוא פוגע במאמץ להחזרת החטופים ופוגע ביחסים עם ידידתנו ארצות הברית

משה רוט: תודה רבה

שקלים: אבל בני גנץ לא עוסק בפוליטיקה

שקלים:       במקום להתייצב לצד ראש הממשלה ושר הביטחון - - -      

משה רוט: תודה רבה

שקלים: רגע

שקלים:  אז בני גנץ קובע מסיבת עיתונאים שבה אין לו שום מסר להעביר - -       

משה רוט: תודה רבה

שקלים: - - זולת לתקוף את ראש הממשלה

שקלים:  אבל בני גנץ לא עוסק בפוליטיקה

משה רוט: חבר הכנסת שקלים, תודה רבה

שקלים: תן לי בבקשה עוד חצי דקה, ברשותך

שקלים:  הפריעו לי

משה רוט: זה ממש לא שייך

משה רוט:  יש 60 דוברים

שקלים: חצי דקה ברשותך

שקלים:  אז אני שואל את מר בני גנץ: איפה האחריות שלך - -       

משה רוט: סליחה, יש לנו 60 דוברים

שקלים: - - כמי שניתנה לו הבמה לקבל חלק חשוב מקבלת ההחלטות של המלחמה?      

משה רוט: חבר הכנסת שקלים, אני מתנצל, אבל זמנך תם כבר מזמן

שקלים: אני מסיים, עשר שניות

משה רוט: שלוש מילים אחרונות

שקלים: אני קורא מכאן לראש הממשלה לחשוב על הרחבה ו/או שינוי של קבינט המלחמה, שישדר אחדות אמיתית - -       

משה רוט: תודה רבה

משה רוט:  חבר הכנסת אבי מעוז, בבקשה

שקלים: - - שיש כיום בעם, ונוכל יחד להציג חזית אחידה - -       

משה רוט: סליחה אדוני, סיימת

משה רוט:  תודה רבה

שקלים: - - ומאוחדת, שתיתן לחיילים המופלאים שלנו את הרוח הנכונה כדי לנצח

משה רוט: חבר הכנסת שקלים

משה רוט:  תודה רבה

משה רוט:  חבר הכנסת אבי מעוז, בבקשה

גלעד קריב: תן קרדיט

גלעד קריב:  מי כתב? יונתן אוריך או טופז לוק?      

שקלים: למה אתה מזלזל באינטליגנציה של חבר הכנסת? למה?     

גלעד קריב: כתוב בספרים שאדם צריך להביא גאולה לעולם על ידי זה שהוא יגיד דברים על ידי אומרם

שקלים: למה על כל דבר יש לך מה להעיר? תפרגן

גלעד קריב: לא, אני מפרגן לך

גלעד קריב:  אני רק חושב שאין חבר כנסת בליכוד שהיה כותב דבר כזה - - -      

משה רוט: סליחה, אפשר לקבל שקט באולם בבקשה? סליחה, סליחה

גלעד קריב: - - -      

משה רוט: חבר הכנסת קריב, אני רוצה לשמוע את חבר הכנסת אבי מעוז

משה רוט:  בבקשה

אבי מעוז: אדוני היושב-ראש, כנסת נכבדה, לאחר ההתנצלות וההודאה בטעות, אני מניח שצה"ל יתחקר ומי ומהם הגורמים שהובילו לקיום התרגיל המרושע של התמודדות עם חטיפת ערבים על ידי תושבי רמת גלעד, מקום מגוריו של ידידיה אליהו, השם ייקום דמו, שנפל בעזה

אבי מעוז:       לדעתי, נכון שהחקירה תהיה חיצונית לצבא כי אני רוצה להציע תרחיש שאולי הוביל לתרגיל הזה

אבי מעוז:  על פי התרחיש שאני מעלה פה, היה זה תרגיל משותף לפיקוד מרכז של הצבא האמריקאי ולפיקוד מרכז של צה"ל

אבי מעוז:  השת"פ היה על קידום קמפיין של הנדסת תודעה על אלימות המתנחלים

אבי מעוז:   פיקוד המרכז האמריקאי היה אחראי לגרום לנשיא ביידן להטיל סנקציות ועיקולים על ארבעת המתיישבים, או, כפי שהם קוראים להם, "המתנחלים האלימים"

אבי מעוז:  פיקוד מרכז של צבא ההגנה לישראל היה אחראי לתרגל את האופציה ההזויה והמנותקת מהמציאות כאילו מתיישבי יהודה ושומרון מהווים איום על הערבים

אבי מעוז:       התוקפן הפך לקורבן, ולמותקף נעשתה דמוניזציה כדי להציגו כתוקפן

אבי מעוז:  הקמפיין הזה נועד להשחיר את מתיישבי יהודה ושומרון במטרה לקדם את הקמת המדינה הפלסטינית, שגורמים בממשל האמריקאי כל כך מייחלים להקמתה

אבי מעוז:  זה נשמע תרחיש הזוי? אולי

אבי מעוז:  אבל אחרי שמחת תורה שום דבר כבר לא הזוי

אבי מעוז:  אני חושב שמן הראוי לחקור גם את האופציה הזאת

אבי מעוז:      לסיכום, הלוואי שיתברר שאני טועה

אבי מעוז:  תודה

משה רוט: תודה רבה

משה רוט:  חבר הכנסת איימן עודה, בבקשה

משה רוט:  שלוש דקות לרשותך

איימן עודה: כבוד היושב-ראש, עמיתיי חברי הכנסת וחברות הכנסת, הקיצוצים בתקציב מגיעים לסך של יותר מ-10 מיליארד שקלים

איימן עודה:  אבל מאיפה לוקחים? 3

איימן עודה: 4 מיליארד שקלים מפיתוח תחבורה ציבורית; 716 מיליון שקלים מכבישים בין-עירוניים; 658 מיליון שקלים מכבישים לתחבורה ציבורית; 400 מיליון שקלים מתשתיות ביישובי פריפריה או בחברה הערבית; 289 מיליון שקלים מבניית כיתות לימוד; 279 מיליון שקלים מכבישים עירוניים

איימן עודה:  הקיצוצים בתקציבים לחברה הערבית עומדים על כמעט 5 מיליארד שקלים

איימן עודה:       אני רוצה לשאול את האזרחים שצופים בנו עכשיו בטלוויזיה: האם יש מעשה קסם אחד שיכול להביא לנו כלכלה טובה, כלכלה טובה לכולנו? שיכול להביא ביטחון, גם אישי וגם קולקטיבי, אסטרטגי ועמוק, ויכול להביא לקירוב בין ערבים ויהודים, ליותר צדק חברתי, ליותר דמוקרטיה ויותר שוויוניות? האם יש מעשה קסם כזה, שיכול להביא את כל הדברים הטובים הללו?     אני אומר כן, והוא להגיע לשלום אמת

איימן עודה:  כן, כן, יש דרך שתביא את כל הדברים הטובים הללו ביחד

איימן עודה:  גם ביטחון לכל אחד מכם, גם צדק חברתי, גם דמוקרטיה, גם שוויוניות; גם למנוע קיצוצים כאלה ולהביא לרווחה ולחיים טובים לכל האזרחים – וזה להגיע לשלום

איימן עודה:  האם זה דבר כל כך רחוק? לא חברים, זה לא כל כך רחוק

איימן עודה:  אנחנו כמעט הגענו לדבר הזה

איימן עודה:       בשנות התשעים היה רוב בקרב שני העמים שתמך

איימן עודה:  בשנת 2008 ראש הממשלה לשעבר אולמרט והנשיא הפלסטיני אבו מאזן כמעט תפסו את השלום, כמעט הגיעו, וחבל שלא נחתם – אז היינו חוסכים לעצמנו גם רצח, גם טבח, הרבה דמים

משה רוט: תודה רבה

שקלים: חבל למי?     

טלי גוטליב: לא, עדיף שירצחו ויאנסו אותנו

טלי גוטליב:  אני בעד שירצחו אותי ויאנסו אותי ויתעללו בי

איימן עודה: לכן, יש כיוון שיביא את כל הדברים הללו, והוא השלום

איימן עודה:  צריך שעה אחת קודם

איימן עודה:  תודה

משה רוט: תודה רבה

משה רוט:  חבר הכנסת מאיר כהן, בבקשה

מאיר כהן: אדוני היושב-ראש, חברות וחבריי כנסת נכבדים, אני רוצה לדבר בנתונים

מאיר כהן:  לקחתי אותם מתוך התקציב, כך שאם מישהו רוצה לכעוס ולהתפרץ לדבריי, שילך לתקציב

מאיר כהן:  זה מה שכתוב שם: חינוך – תלמיד במגזרים הדתיים מקבל כ-10,000 שקל יותר מתלמיד בחינוך הממלכתי

מאיר כהן:  לא המצאתי – כתוב

מאיר כהן:  למה? תחליטו אתם

מאיר כהן:  תזכרו, אנחנו מדברים על ביחד, כולם נלחמים, אבל מה זה משנה? כשנתקצב בתי ספר, ניתן לאחד 10,000 שקלים יותר מהשני

מאיר כהן:  ישאלו למה? מי ששואל למה – נגיד לו: יא גזען, אתה נגד חרדים

מאיר כהן:  זה הפתרון הטוב ביותר

מאיר כהן:       שימו לב, מוסדות תורניים מקבלים מעל ל-1

מאיר כהן: 7 מיליארד שקלים

מאיר כהן:  מעיין החינוך התורני לבד מקבל תוספת של 984 מיליון, כמעט מיליארד

מאיר כהן:  אנחנו לא נוכל לדבר על זה

מאיר כהן:  למה? כי יגידו לנו: אתם נגד החרדים

מאיר כהן:  זה כתוב

מאיר כהן:  תעשו חשבון נפש

מאיר כהן:  החינוך העצמאי – מעל 1

מאיר כהן: 799 מיליארד שקלים; מוסדות הפטור – מעל ל-290 מיליון שקלים, והרשימה עוד נמשכת, ואתם תעלו לכאן ותגידו לנו: יא שונאי חרדים שכמותכם, יא גזענים שכמותכם

מאיר כהן:  למה זה קורה, תגידו לי? למה אתם לא קוראים את התקציב? למה אתם לא יוצאים בגרון ניחר כנגד זה?      עכשיו, שימו לב לקיצוצים: 22 מיליון שקלים בתנועות הנוער

מאיר כהן:  עמית, האיש החכם, שאני אוהב לשמוע אותו, למה לקצץ – לקצץ לצופים, לקצץ לבני עקיבא, שעכשיו נמצאים במרכזי המפונים? לקצץ להם 22 מיליון שקלים לאנשים הטובים האלה – למה? רווחה – קיצוץ מעל ל-162 מיליון שקלים

מאיר כהן:  הייתי שר במשרד הרווחה

מאיר כהן:  מעולם לא נתתי לגעת במשרד הזה, רק תוספות קיבלתי

מאיר כהן:  מרגי עושה עבודה טובה, אנשיו עושים עבודה טובה

מאיר כהן:  הם משלכם

מאיר כהן:  למה לפגוע בו? למה שר שנמצא מהיום הראשון עם העובדים הסוציאליים, צריכים לקצץ להם 162 מיליון? למה בבריאות? עולה כאן השר בוסי ומציג תוכנית טובה

מאיר כהן:  למה צריך לקצץ לו 439 מיליון?      משרדים מיותרים – אני רק עושה חשבון: 800 מיליון שקלים, אם היו מקצצים

מאיר כהן:  800 מיליון שקלים

מאיר כהן:  אמרתי לסמוטריץ': העלית ב-6

מאיר כהן: 6% – חרגת

משה רוט: תודה רבה

מאיר כהן: עוד חצי שנייה

משה רוט: לא לא לא לא

מאיר כהן: אל תגיד לי לא לא לא

מאיר כהן:  מה אתה אומר לי לא לא? חצי שנייה

משה רוט: לא

מאיר כהן: חצי שנייה

משה רוט: אני אומר לא

מאיר כהן: חצי שנייה

מאיר כהן:  חצי שנייה

מאיר כהן:  תכבד

משה רוט: אני כיבדתי

משה רוט:  מי שלא מכבד - - -      

מאיר כהן: תשים לב: 6

מאיר כהן: 6% יעד גרעון

משה רוט: תודה רבה

משה רוט:  תודה רבה

מאיר כהן: אם היו סוגרים את המשרדים האלה, היינו יורדים ל-5

מאיר כהן: 2%

משה רוט: תודה רבה

משה רוט:  תודה רבה, חבר הכנסת

מאיר כהן: היושב-ראש, הייתי חמש שנים יושב-ראש - -     

משה רוט: אני מסכים איתך

מאיר כהן: - - ורצוי שתהיה קצת יותר נחמד

משה רוט: אני לא רוצה להתווכח

משה רוט:  אני לא רוצה להתווכח

משה רוט:  חבר הכנסת רון כץ, בבקשה

מאיר כהן: מה זה? מה האדנות הזאת? קצת כבוד לחברים שלך

משה רוט: יש 36 דוברים

מאיר כהן: אז מה? אז מה?      

משה רוט: אנחנו מעכבים אנשים

משה רוט:  אני רוצה לכבד

משה רוט:  חבר הכנסת רון כץ, בבקשה

מאיר כהן: אני עכשיו מודד שלוש דקות כל פעם, ואם אתה תחרוג בדקה אחת, אז אני אפריע לך

משה רוט: מאה אחוז

מאיר כהן: תודה רבה

קריאה: אושר שקלים עשה פה נאום בכורה היום

מאיר כהן: מדדנו, חמש דקות

מאיר כהן:  אם תעשה איפה ואיפה, אז אתה לא תהיה שם

נאור שירי: סעדה, הוא דיבר שבע דקות

מאיר כהן: 	איזה מין דבר כזה? אחד מדבר חמש דקות; אותי, אתה בשנייה?      

משה רוט: שמעתי שלוש ורבע דקות

משה רוט:  בבקשה

טלי גוטליב: אפשר להיות גמישים ולאפשר לחברים לדבר עוד כמה דקות

טלי גוטליב:  לא צריך להיות - - -      

מאיר כהן: תופעת טבע

רון כץ: אמת, אמת

רון כץ:  וזה גם לא מפריע לאף אחד

טלי גוטליב: לא חשוב, אז הוא דיבר עוד קצת, מה קרה? למה להרגיז ככה? וסתם, באמת, בלי סיבה

טלי גוטליב:  הוא לא התכוון

טלי גוטליב:  אתה יכול להסביר לו אחר כך - - - זה לא נראה, אבל אפשר להיות קצת יותר גמישים

משה רוט: הכול בסדר גמור, זה בסדר

משה רוט:  30 פעמים המילה "חרדים" והכול בסדר

רון כץ: מה הקשר חרדים? זה מה שהפריע לך?     

טלי גוטליב: גם זכותו

טלי גוטליב:  אבל זכותו

מאיר כהן: זה מה שעצבן אותך? זה מה שעצבן אותך? זכותי הבלעדית

מאיר כהן:  זכותי הבלעדית

משה רוט: לא

משה רוט:  שלוש ורבע דקות

משה רוט:  סליחה, אני רוצה לשמוע את חבר הכנסת כץ

מאיר כהן: אתה רוצה להגיד שהורדת אותי בגלל שאמרתי "חרדים"? אני רוצה לשמוע את זה

משה רוט: לא

משה רוט:  חס ושלום

משה רוט:  חס ושלום

משה רוט:  אתה מוכן כל הזמן לדבר על הנושא

משה רוט:       חבר הכנסת כץ, בבקשה

מאיר כהן: אני מקווה שפעם תעשה לחרדים קצת ממה שאני עשיתי לחרדים

רון כץ: אדוני היו"ר, כנסת נכבדה, אני רוצה לשאול אתכם: אתם מכירים עוד מדינה בעולם שמאכילה את האויבים שלה? ב-7 באוקטובר מדינת ישראל איבדה 1,400 זקנים, נשים, גברים, ילדים, ילדות, תינוקות, במתקפת טרור אכזרית של החמאס, בסיוע ברור של אונר"א ואנשיו

רון כץ:  מאות אחרים נפצעו, נאנסו, נחטפו, ו-136 מהאחים שלנו עדיין בשבי חמאס

רון כץ:  לפחות 20 מורים מטעם אונר"א שיבחו את הטבח המזעזע

רון כץ:  1,200 מעובדי אונר"א, שהם מחצית מאנשי הארגון, נחשבים לאנשי חמאס או כאלה שקשורים לארגון הטרור, וחלקם אף הגדילו לעשות ולקחו חלק פעיל בטבח של 7 לאוקטובר

רון כץ:       אונר"א מנצל באופן ציני את טוב הלב והדאגה של העולם, כי באמת אכפת לעולם, העולם רוצה לעזור לפלסטינים

רון כץ:  שנים רבות מדינת ישראל מתריעה על העלמת העין מפעילות הטרור במתחמי אונר"א, או הטרור עצמו שנעשה על ידי עובדי הארגון

רון כץ:  הגיע הזמן שהבית הזה יפעל אקטיבית נגד הארגון הזה

רון כץ:  אם העולם עדיין לא מבין, אני מציע להם to read my lips: עובדי אונר"א או המעורבים בפעילות טרור, זה לא מפעל לפליטים

רון כץ:  אונר"א מעורבת אקטיבית, פיזית, בפעילות טרור

רון כץ:  היא לא מספקת סיוע – היא מספקת הסתה אנטישמית: רקטות ומחבלים עבור החמאס ועבור הג'יהאד האסלאמי

רון כץ:       השייכות של הסוכנות לטרור ידועה כבר שנים

רון כץ:  לכן, העולם המערבי כולו חייב להתאגד נגד הארגון, שמעודד טרור, מסית לטרור ואפילו פועל לטרור

רון כץ:  הגיע הזמן לפעול מול אונר"א משפטית, כלכלית, תפיסתית

רון כץ:  הגיע הזמן לדאוג לכך שאונר"א, מתכונתו הנוכחית לא יהיה ארגון פעיל ברצועה, בגדה ובכלל

רון כץ:  אם נהיה נחושים מול אונר"א ונפעל לכך שתסווג כסוכנות תמיכה בטרור, נשלול את הזכויות שלהם

רון כץ:  ואם העולם המערבי רוצה למנוע את פעילות הטרור הבאה והמלחמה הבאה, חייבים לפעול

משה רוט: תודה רבה

רון כץ: משפט אחרון, אדוני

רון כץ:  אני אומר לך, אנחנו מדברים פה הרבה על אונר"א

רון כץ:  העולם מתחיל להתעורר

רון כץ:  אבל אם לא כולנו נעמוד פה ונאמר ונצביע ונראה ראיות שאונר"א זה ארגון טרור לכל דבר – עם פירים, עם נשק, עם אמל"ח, עם תחמושת – זה לא ייגמר

משה רוט: תודה רבה

רון כץ: אני רק רוצה לתת לך איזה קוריוז קטן

רון כץ:  מדינת ישראל, נכון להיום, מאפשרת לאונר"א חסינות לעובדים שלה והנחות, פטור מלא בארנונה

רון כץ:  הגשתי הצעת חוק – הינה, אני אומר לך, בשביל שתתמוך בה – הגשתי הצעת חוק שתבטל את הדבר הזה

רון כץ:  שר החוץ צריך לתמוך בזה, ואני קורא לחבריי מהקואליציה ומהאופוזיציה לתמוך בהצעה הזאת

רון כץ:  אני אבקש חובה מפטור הנחה

רון כץ:  היא חייבת להתקבל

רון כץ:  תודה רבה

משה רוט: בהחלט

משה רוט:  מסכים איתך, אבל השעון לא מסכים

משה רוט:  חבר הכנסת רם בן ברק, בבקשה, שלוש דקות

רם בן ברק: אדוני היושב-ראש, חבריי חברי הכנסת, אני לא רוצה להשתמש במילים של שר האוצר כשאמר שנתניהו הוא שקרן בן שקרן

רם בן ברק:  לא

רם בן ברק:  אני לא הכרתי באופן אישי את אביו, ואני מכבד אותו, ובטח לא מכנה אותו בביטויים

רם בן ברק:  אבל ביבי, אתה, ביבי, אתה משקר

רם בן ברק:  אתה לא באמת רוצה לנצח, והאמירה שלך על ניצחון מוחלט, זה במילים אחרות – לעולם המלחמה תימשך

רם בן ברק:       מי שרוצה לנצח דואג מיום א' למלחמה מי ינהל את עזה בכל מקום שצה"ל כובש

רם בן ברק:  מי שרוצה לנצח בוחן ברצינות ובנכונות את ההצעה האמריקאית כזו שבאמת יכולה להביא לניצחון על חמאס

רם בן ברק:  מי שרוצה לנצח מטפל היטב במילואימניקים ובמשפחתם, שהם השלד של המדינה הזאת, ולא נותן להם ליפול

רם בן ברק:  מי שרוצה לנצח מבין היטב שזה לא אפשרי, בלי החזרת החטופים, שהם שם במנהרות גם ואולי בעיקר בגללך, בגלל המדיניות הכושלת שלך, בגלל סדר העדיפות הגרוע שלך

רם בן ברק:      אז אתה, ביבי, לא באמת רוצה לא לנצח ולא להחזיר את החטופים

רם בן ברק:  אתה משקר לעם

רם בן ברק:  אתה משקר לחיילים ולמפקדים שזה מה אתה רוצה ומשתמש בסיסמאות ריקות מתוכן

רם בן ברק:  אף אחד לא מאמין לך

רם בן ברק:       איך אני יודע שאתה לא רוצה? מספיק לעיין בתקציב ששמת על שולחן הכנסת ולהבין שאותו סדר העדיפויות של 6 באוקטובר נכון מבחינתך ל-7 באוקטובר; סדר עדיפויות שקונה קואליציה בכסף, בשוחד, על חשבון המפונים, על חשבון העסקים הקורסים של המילואימניקים

רם בן ברק:  מספיק לנו להקשיב לשופרות שלך בערוץ 14 ולהבין שאתה החלטת להקריב את החטופים בשביל אמירה אמורפית של ניצחון מוחלט

רם בן ברק:  אתה מעדיף לתת כסף לעידוד השתמטות בצורת תקציב למניעת נשירה מהישיבות, במקום לטפל כמו שצריך בנשות המילואימניקים

רם בן ברק:  אתה מעדיף לתקצב ישיבות שלא מלמדות ליבה ודנות את התלמידים לחיי עוני ולהיות לנטל על המדינה - -      

שקלים: - - - הבנת?     

רם בן ברק: - - ועל אותם עסקים, שאתה לא דואג להם – ובאותה נשימה אתה מקצץ לבתי החולים, שמטפלים באלפי פצועים שאתה אחראי באופן אישי למלחמה שבה הם נפצעו

רם בן ברק:      ועוד דבר, ביבי

רם בן ברק:  דיברתי עם חלק ממנכ"לי משרדך בעבר

רם בן ברק:  שנים לא אישרו לך את שיפוץ הבריכה

רם בן ברק:  אותה הבריכה שידעת, כשקנית את הבית, שיש שם נזילה

רם בן ברק:  אבל למה לא לקנות בהנחה, שהמדינה תתקן

רם בן ברק:  ככה פשוט

רם בן ברק:  לאה מחדרה, יוני מתל אביב, אליעזר מעלי ואברהם מבני ברק יממנו למשפחת המלוכה את הבריכה

רם בן ברק:      הגיע הזמן שתלך, וכל יום שאתה בתפקיד רק מסכן אותנו

רם בן ברק:  לך הביתה

רם בן ברק:  לך

משה רוט: תודה רבה

משה רוט:  תודה רבה

משה רוט:  חברת הכנסת שרון ניר

משה רוט:  שלוש דקות, בבקשה

שרון ניר:  אדוני היושב-ראש, חבריי חברי הכנסת, התקציב שמבקשת הממשלה להעביר היום – צריך לומר, בניגוד לחוק-יסוד: משק המדינה, וכחודש ימים באיחור – התקציב הזה מעיד על גודל הניתוק של הממשלה הנוכחית

שרון ניר:  מדינת ישראל נמצאת במלחמה מאז 7 באוקטובר, וכגודל הציפיות מהממשלה הנוכחית כך גודל האכזבה

שרון ניר:  ממשלה שלא מתעלה לגודל השעה ולא השכילה לקבוע סדר עדיפות תקציבי נכון למדינה שנמצאת במלחמה הקשה ביותר בתולדותיה

שרון ניר:  זה לא תקציב שנתי למדינה

שרון ניר:  זה תקציב לשימור קואליציה ולשימור 64 מנדטים

שרון ניר:  זה תקציב המתעדף בראש ובראשונה כספים קואליציוניים של כ-4

שרון ניר: 5 מיליארד

שרון ניר:       כיצד ייתכן שהממשלה לא החליטה כבר ב-8 באוקטובר לקצץ את המשרדים המיותרים? סגירת משרדי ממשלה מיותרים הייתה יכולה להחזיר לקופה הציבורית למעלה מ-1

שרון ניר: 5 מיליארד שקלים רק בהוצאות המטה

שרון ניר:  לפני חמש שנים העלה צוות בין-משרדי תוכנית סדורה שקוראת להותיר 17 משרדי הממשלה חיוניים

שרון ניר:  ממשלה אחראית הייתה מתכנסת לדיון כבר ב-8 באוקטובר ומעבירה את ההחלטה הזאת

שרון ניר:       מדינת ישראל בימים אלו משופעת בצרכים ביטחוניים

שרון ניר:  זהו צו השעה

שרון ניר:  צורכי הצבא גדלו בעשרות מיליארדים, ויש צרכים שעדיין לא התבררו

שרון ניר:  למעלה מ-120,000 איש מפונים מביתם, וצורכי מינהלת תקומה לשיקום יישובי העוטף הם עצומים

שרון ניר:  מדינת ישראל עוד לא התחילה ללקק את הפצעים, וברור שצורכי מערכת הבריאות רק צפויים לגדול

שרון ניר:  פצועים, נכים, פצועי נפש, ניצולי מסיבת נובה, ניצולי הטבח בעוטף – אלו האוכלוסיות שצריכות להיות מתועדפות; במקום זאת, קיצצו 440 מיליון ש"ח בתקציב משרד הבריאות

שרון ניר:       היה ראוי שהממשלה והשרים יעשו חשבון נפש, ולא יקצו תקציבי עתק של כ-400 מיליון ש"ח למשרד למשימות לאומיות, תקציבים מיותרים למשרד המורשת, תקציבים מיותרים למשרד ירושלים, ותקציבים לעמותות שמעודדות השתמטות מצה"ל

שרון ניר:  סדר העדיפויות התקציבי הנכון למדינת ישראל בשעה הזו היה צריך לקבוע שצורכי הביטחון, צורכי הצבא, אנשי המילואים, יישובי העוטף והצפון יתועדפו, על פני כל התקציבים הקואליציוניים

שרון ניר:  גם בתקציב הממשלה הזו לא השכילה לקחת אחריות, כדרכה של הממשלה

שרון ניר:  תודה

משה רוט: תודה רבה

משה רוט:  חבר הכנסת אלון שוסטר, בבקשה

משה רוט:  שלוש דקות, בבקשה

אלון שוסטר: אדוני היושב-ראש, כנסת נכבדה, במקום לקיים דוגמה אישית מטעם הממשלה, במקום לבטל את מרבית התקציב הקואליציוני, ובטח לא להכניס את החלקים הפחות-מכובדים שלו לבסיס התקציב, התקציב המוגש לנו כרגע הוא גם פוגעני וגם מפר הבטחות במספר נקודות, בסדרי גודל שאפשר היה למנוע לו הייתה דוגמה אישית ולו היה מתבטל התקציב הקואליציוני

אלון שוסטר:      נושא החקלאות עמד על עברי פי פחת לפני המלחמה, וכמאמר הקלישאה צעדנו צעד קדימה, ובמקום לסייע, במקום לחזק את הייצור המקומי של מזון, אנחנו מזהים קיצוצים מסיביים בתקציב משרד החקלאות – בתקני כוח אדם, במחקר ופיתוח במכון וולקני

אלון שוסטר:  הדבר הזה הוא כמובן שערורייתי

אלון שוסטר:       הפגיעה בחינוך בכלל – ואני רוצה להתמקד בחינוך החברתי, בתנועות הנוער, בשנות השירות, בתנועת הבוגרים – בסדרי גודל של 40 מיליון שקלים

אלון שוסטר:  מה זה 40 מיליון שקלים לעומת מאות המיליונים שזורמים למקומות מיותרים או לא מתועדפים כראוי? בינוי במכינות הקדם-צבאיות, אנשים שנותנים עוד שנה מחייהם כדי לטייב את עצמם לפני שהם משרתים את כולנו בסדיר ובמילואים; המילואים עצמם – כל שקל שהיה נחסך מפעילות ממשלתית לא רצויה או לא מתועדפת היה צריך ללכת לסיוע למילואימניקים, לבני ובנות זוגם, לשיפוי מעסיקים

אלון שוסטר:      אנחנו התחייבנו, גבוהה-גבוהה, למיגון

אלון שוסטר:  במשך שנים הממשלות הקודמות, כתוצאה מריבוי בחירות והיעדר תקציב, לא עמדו ביעדים של מיגון הצפון

אלון שוסטר:  והינה, עכשיו אנחנו נדרשים לכך ביתר שאת, לא רק בצפון ובדרום – בכל הארץ

אלון שוסטר:  אנחנו צריכים לתת תעדוף, לתת הלוואות עומדות, לתת אישורים או סבסוד למי שרוצה לבנות בעצמו

אלון שוסטר:      העיר אילת, שפתחה את ליבה ושעריה וכיסה המדולל, כרגע נמצאת על עברי פי פחת: העסקים, התיירנים מובטלים

אלון שוסטר:  הייתה הבטחה של שר האוצר לראש העיר

אלון שוסטר:  היא לא מקוימת, עדיין – אני לא רואה שזה נמצא בתקציב הזה

אלון שוסטר:       ברשותך, אדוני היושב-ראש, אני אסיים בהבטחה לגדי ירקוני

מאיר כהן: תיזהר

מאיר כהן:  אל תגיד את המילה "חרדים", כי הוא יבקש ממך לרדת

אלון שוסטר: אני כן רוצה לומר שגדי ירקוני, חברי הטוב, שמשרת בקודש במועצה האזורית אשכול, קיבל הבטחה משר האוצר ומראש הממשלה שהקיבוצים צאלים ואורים וגבולות יקבלו את הפיצוי המגיע להם, וזה יאפשר למועצה האזורית אשכול להתאושש

אלון שוסטר:  תודה רבה לך

משה רוט: תודה רבה

משה רוט:  חבר הכנסת חמד עמאר

מיקי לוי: חבר הכנסת שוסטר, אתה בממשלה

מיקי לוי:  אני לא מבין

מיקי לוי:  אני מסכים עם כל מה שאמרת

מיקי לוי:  אבל אתה ממשלה

מיקי לוי:  על מי אתה מלין? אתה בממשלה

מיקי לוי:  לא, אתם שם בממשלה

מיקי לוי:  תעשו משהו

משה רוט: בבקשה

חמד עמאר: אדוני היושב-ראש, חבריי חברי הכנסת, מקובל שכשמביאים תקציב, שר האוצר יושב, שומע את כל חברי הכנסת שמדברים

חמד עמאר:  מקובל עוד שצמרת משרד האוצר יושבת כאן למעלה, ואני זוכר שכשאנחנו הבאנו את התקציב, כל צמרת משרד האוצר ישבה למעלה, כי העבירו תקציב שהם יכולים להתגאות בו

חמד עמאר:      אני חושב שעכשיו משרד האוצר ואנשי האוצר לא מתגאים בתקציב כזה

חמד עמאר:  הם מתביישים להגיע לכאן ולראות אותנו מדברים על התקציב – תקציב שבו עשרה משרדים מיותרים, במצב של מלחמה, שכל שקל אנחנו צריכים להשקיע במאמץ המלחמתי, ואנחנו משקיעים אותו במשרדים המיותרים שיושבים כאן עכשיו בממשלת ישראל

חמד עמאר:  יותר ממיליארד שקל הולכים לאותם משרדים מיותרים

חמד עמאר:      דבר שני, אדוני היושב-ראש, אתה יודע למה הוא התעכב? התקציב היה צריך להגיע לכאן ב-20 בחודש, 20 בינואר, והגיע יותר משבועיים אחרי

חמד עמאר:  למה? כי שר האוצר רצה להכניס את הכספים הקואליציוניים לתוך התקציב

חמד עמאר:  4

חמד עמאר: 5 מיליארד שקל כסף קואליציוני

חמד עמאר:  אני לא מבין, או שהממשלה מנותקת או שהממשלה לא יודעת שאנחנו נמצאים במלחמה וצריך להשקיע את כל הכסף שלנו במאמץ המלחמתי, או שיש להם עדיפות אחרת וסדר עדיפות אחר

חמד עמאר:  לא יכול להיות מצב שבמשרד החינוך מקצצים מעל 800 מיליון שקל, ממשרד הבריאות מקצצים מעל 440 מיליון שקל, בסל הבריאות מקצצים מעל 100 מיליון שקל, אבל למשרדים המיותרים יש כסף ומוסיפים כסף

חמד עמאר:  זו בושה לממשלה הזאת

חמד עמאר:      לפני שבוע היה לי ריאיון באיזה עיתון, ושם אמרתי שהתוכנית של המגזר הדרוזי לא קיימת בתקציב, ושר האוצר הגיב ואמר: אני שמרתי בתוך התקציב את הכסף לעדה הדרוזית

חמד עמאר:  ואני בודק בתקציב, עובר סעיף אחרי סעיף, רוצה למצוא את הכסף שהחביא שר האוצר לדרוזים בתוך התקציב, ואני לא מצליח

חמד עמאר:  אולי ששר האוצר יגיע לכאן ויגיד לי איפה הוא החביא את הכסף של המגזר הדרוזי בתוך התקציב? כי אני בטוח שהוא לא החביא שום כסף שם ולא סופר אותם שם, בתקציב שלו, כי התקציב הזה הוא תקציב שבא לשמר את הקואליציה ולא מעבר לזה

חמד עמאר:  הוא לא בא להביא אותנו קדימה, כי אין בו שום מנוע צמיחה, בתוך התקציב הזה, שאמור להביא אותנו אחרי המלחמה הזאת לצמיחה

חמד עמאר:  תודה

משה רוט: חבר הכנסת עמית הלוי, בבקשה

משה רוט:  שלוש דקות לרשותך

עמית הלוי: תודה

עמית הלוי:  אדוני היושב בראש, חברותיי וחבריי לכנסת - -    

משה רוט: סליחה, אנחנו רוצים לשמוע

עמית הלוי: - - אזרחי ישראל, נפרדנו היום מדוד שקורי וחנן דרורי, שני גיבורים טהורים שנלחמו על הצדק הטהור של המדינה שלנו במלחמה הזאת מול אידיאולוגיה ברברית, מול מכונת רצח עם שקוראים לה חמאס, ואני מקווה שסיום המלחמה הזו יוכיח שאנחנו אכן היינו ראויים לקורבנות הללו

עמית הלוי:  הניצחון יהיה ההנצחה היחידה הראויה לגיבורים האלה

עמית הלוי:       עבור דוד וחנן, ועבור כולנו, אני רוצה לפתוח בציטוט הבא, אדוני היושב בראש: יסוד מהותי בתפיסת ההפעלה החדשה היה שינוי הגישה לחיוניות של תמרון קרקעי רחב כמרכיב בהכרעה הצבאית

עמית הלוי:  התפיסה החדשה בציטוט הזה היא זו שהטמיע דן חלוץ, הרמטכ"ל דאז, והציטוט הזה הוא מתוך מאות העמודים של דוח ועדת וינוגרד, שאני ממליץ לכולנו, חברי הכנסת וגם אזרחי ישראל, לקרוא בעיון

עמית הלוי:  הדוח הזה קבע – ואני אומר את זה בצורה תמציתית – השינוי הזה, התפיסה החדשה, התוצאה המצטברת של שינויים טכנולוגיים שאפשרו אש מדויקת והקטינו את הצורך בתמרון יבשתי עמוק ורחב, הקטינו את הצורך בהשתלטות על שטחי האויב, הקטינו את הצורך בכיבוש שטחים לשם שליטה בהם

עמית הלוי:  בתמצית, שלושת הה"אים, כמו שאומרת הוועדה – שלושת הה"אים, עקרונות תפיסת הביטחון של בן-גוריון: ההרתעה, ההתרעה וההכרעה, העברה לשטח אויב – כל הדברים הללו תחת הגדרות חדשות של מלחמה א-סימטרית, ומסיבות נוספות – את אלה היא מחקה

עמית הלוי:  הייתה לזה משמעות דרמטית, חברותיי וחבריי לכנסת: חיל האוויר הוגדר כמפקד זירת המלחמה, אש מנגד, אין כניסה קרקעית, לא צריך חי"ר – הכול חיל האוויר, הכול טכנולוגיה ומודיעין

עמית הלוי:  ולכן, כמו שקובעת הוועדה, לא היו תוכניות מבצעיות, לא היו אימונים

עמית הלוי:  היו אוגדות שלא היו בהן אימונים ברמת פלוגה, שלא לדבר על תרג"דים ותרח"טים

עמית הלוי:  היו חוסרים, כמובן, ברכש ובמלאי

עמית הלוי:      בשפה שלנו, אדוני היושב-ראש, למילה "דמים" יש שתי משמעויות: יש דמים של חיים, של הדם שלנו, ויש דמים של ממון

עמית הלוי:  הדמים של תקציב המדינה משפיעים על הרבה דמים וחיים, אבל ההשפעה הכי מרכזית היא בתקציב הביטחון

עמית הלוי:  אנחנו מבקשים להתחיל היום באישור של התקציב בגלל השינוי בתקציב הביטחון, וזה מעורר באמת תהייה וקושי, כי אנחנו בדיוק ארבעה חודשים, כמו שנאמר כאן, אחרי אחד הכישלונות הנוראיים של מערכת הביטחון, של המודיעין, של ההגנה - -     

משה רוט: תודה רבה

עמית הלוי: - - של ההתקפה

עמית הלוי:  אני אומר משפט אחד רק: דבר אחד אסור שיקרה – שיתברר שלא למדנו כלום, לא ב-2006 ולא ב-2023

עמית הלוי:  ולכן, כדי להפיק לקחים, אני מציע באופן מעשי, אדוני היושב-ראש - -      

משה רוט: תודה רבה

עמית הלוי: - - אני מציע שאנחנו נאשר כאן את השינוי הזה רק כמסגרת

עמית הלוי:  אני מדבר על עשרות המיליארדים לתקציב הביטחון

עמית הלוי:  הצעתי לראש הממשלה, ואני אומר גם כאן: אנחנו נגדיר את זה כמסגרת

עמית הלוי:  כל השאר – תהיה ועדה, נדון מרכיב-מרכיב מחדש - -     

משה רוט: טוב, תודה רבה

עמית הלוי: - - לא אותם אנשים שהעריכו את האויב על פי אינטרסים, אלא על פי יכולות, ונאשר אחר כך בהמשך בוועדות סעיף אחרי סעיף

עמית הלוי:  תודה

משה רוט: תודה רבה

משה רוט:  חברת הכנסת טלי גוטליב, בבקשה

משה רוט:  שלוש דקות

טלי גוטליב: עם ישראל, אני דיברתי שנים על הדיפ-סטייט

טלי גוטליב:  כשדיברתי על הדיפ-סטייט, ואללה, לא ידעתי עד כמה אני צודקת ועד כמה מה שאני אומרת זה בלשון המעטה של המאה

טלי גוטליב:  אז רק כדי שיהיה ברור לעם ישראל, על בריף של שנייה – הרי מה זה דיפ סטייט? זה שלטון צללים

טלי גוטליב:  זה הטמעה של רעיונות רדיקליים בדרכים מתוחכמות מאוד, בדרך כלל באיוש משרות בכירות במדינות כאלה ואחרות

טלי גוטליב:  איפה זה בא לידי ביטוי במדינת ישראל? בעובדה שזה ממש לא משנה שיש כאן ממשלת ימין

טלי גוטליב:  זה ממש לא משנה, כי מי שקובע זה הפקידות הבכירה

טלי גוטליב:  ואם אני מדברת על מלחמה, מי שקובע זו צמרת צה"ל, ולא משנה מה הממשלה תחליט

טלי גוטליב:  ואני עכשיו אתן לכם דוגמאות ולמה אני כל כך כועסת

טלי גוטליב:      נתחיל בדוגמה קטנה של הטמעת רעיון שמאל רדיקלי, שקשורה להתיישבות ביהודה ושומרון ולמעמד יהודה ושומרון בתפיסת ארץ ישראל השלמה, אם בכלל

טלי גוטליב:  האלוף פוקס – שכולם כל כך מגוננים עליו, אסור להגיד עליו כלום – האלוף פוקס הגה בכשל מוסרי עמוק תרגיל צבאי שמדמה חטיפת פלסטיני ביהודה ושומרון על ידי מתיישבים, כשמתיישבי יהודה ושומרון עדיין קוברים את מתיהם, חיילים גיבורים, השם יקום דמם

טלי גוטליב:  מאיפה בא לך, אדון פוקס, האלוף פוקס, מאיפה בא לך רעיון מחריד שכזה? זה באמת מעורר שאט נפש אדירה, ואת זה הוא עושה

טלי גוטליב:      ואז אנחנו מדברים – אני לפני יומיים עמדתי כאן בכנסת, דיברתי על זה, ודובר צה"ל הוציא הכחשה שלא היה תרגיל כזה

טלי גוטליב:  הכחשה

טלי גוטליב:  אני ממציאה ממש

טלי גוטליב:  לקח להם יומיים להתנצל

טלי גוטליב:  זהו, ההתנצלות לא מתקבלת

טלי גוטליב:  לא מקבלת את ההתנצלות לא של צה"ל ולא של האלוף פוקס על התרגיל המבזה הזה של ניסיון חטיפת פלסטיני על ידי מתיישבים

טלי גוטליב:  ולכן אמרתי: אני לא מוכנה, אין לי אמון יותר

טלי גוטליב:  מי שעשה דבר כזה, זה יושב לדעתי על כשל מוסרי עמוק מאוד

טלי גוטליב:      זו רק דוגמה קטנה

טלי גוטליב:  הרי מה זה מבטא? פגיעה במתיישבים

טלי גוטליב:  הרי מתחילת הלחימה אמרנו שלא הייתה הסטת כוחות מהדרום לחווארה

טלי גוטליב:  חודשיים לקח לדובר צה"ל להוציא הודעה מתקנת, כי זה שירת את הנרטיב של פגיעה במעמד יהודה ושומרון

טלי גוטליב:  זו דוגמה נוספת להטמעת רעיונות שמאל רדיקליים על ידי צמרת צה"ל

טלי גוטליב:       במקרה יש לי עוד חצי דקה, ואני אתן דוגמה רק מאתמול

טלי גוטליב:  סוף כל סוף הצלחנו לשכנע את העולם שאונר"א זה חמאס

טלי גוטליב:  אז מה עושה מתאם פעולות הממשלה ביהודה ושומרון? מתראיין לתקשורת האמריקאית ואומר שבלי אונר"א אי-אפשר

טלי גוטליב:  בואו נדפוק את הראש בקיר

טלי גוטליב:  אותו מתאם של פעולות הממשלה ביהודה ושומרון נפגש אתמול בלילה - - -     

משה רוט: תודה רבה

טלי גוטליב: עשר שניות, אדוני, בבקשה

טלי גוטליב:  הוא נפגש אתמול בלילה עם ראש השב"כ ועם מישהו מהרשות הפלסטינית ועם ראש המל"ל צחי הנגבי

טלי גוטליב:  מה הם עושים? בניגוד לעמדת הממשלה, הם בוחנים את האפשרות להכניס 100,000 פלסטינים, כדי שחס וחלילה לא יהיה טרור בתקופת הרמדאן

טלי גוטליב:  אז אני אומרת, לא ה-deep state קובע אלא המדינה קובעת והממשלה קובעת, והרתעה, זו הדרך למנוע טרור

משה רוט: תודה רבה

משה רוט:  חבר הכנסת נאור שירי, בבקשה

משה רוט:  חבר הכנסת נאור שירי, המליאה ממתינה למוצא פיך

משה רוט:  שלוש דקות לרשותך

נאור שירי: אדוני היושב-ראש, חבריי חברי הכנסת, תודה רבה, טלי, על ההקדמה

טלי גוטליב: חן-חן

טלי גוטליב:  אין צורך

טלי גוטליב:  תודה

נאור שירי: במובן מסוים אני רוצה לא לומר את צמד המילים "טלי גוטליב", כי זה יעלה לי במלא הפרעות ויוציא אותי לגמרי - -     

טלי גוטליב: אני לא כזאת צפויה

נאור שירי: - - מקו המחשבה, אבל אני כן רוצה להמשיך את הרעיון, לפחות חלק מהרעיון שלך, ולדבר על הממשלה שאת נמצאת בה היום

טלי גוטליב: זה שאמרתי "ממשלה", זה לא אומר שאתה ברעיון שלי

טלי גוטליב:  זה שיש מילה אחת מקשרת - - -     

נאור שירי: ידעתי שלא צריך להזכיר את צמד המילים "טלי גוטליב"

נאור שירי:  זה עולה – משלמים במזומן

טלי גוטליב: סתם, סתם, זה לא מפריע לי

נאור שירי: אני רוצה לדבר על הממשלה שמצייצת קצת כמו יהושע בן נון ונלחמת קצת כמו אייבי נתן כזה, או פינצ'רים כאלה

נאור שירי:  אתם מכירים את המושגים האלה?     

טלי גוטליב: אצלנו אומרים: הידיים - - - יעקב - - - עשו

נאור שירי: אתם עוד מדברים על ניצחון מוחלט, אבל מוציאים טוב טוב ומהר את הצבא מהרצועה

נאור שירי:  מצד אחד בהתחלה אתם מתבטאים שלא ייכנס גרגיר תירס או אורז, אבל אז דואגים לטונות בעשרות או  מאות משאיות שמגיעות כל יום לרצועה

מאיר כהן: 200 משאיות

נאור שירי: 200 משאיות כל יום

נאור שירי:  אתם קובעים שכרם שלום הוא אזור צבאי סגור ואז מתלוננים על המפכ"ל שאוכף ועושה את תפקידו, אוכף את ההוראה שאתם חוקקתם

נאור שירי:  אתם מאוד מאוד רוצים לשנות או להגיד שחמאס מורתע, אבל מצד שני אתם עדיין יושבים ומחכים שבוע שלם לתשובה שלו, אם היא צריכה להגיע ב-19:00 או ב-18:00, לגבי עסקה

נאור שירי:  אתם מקשקשים שעות או שבועות על אל-ג'זירה, מאשימים את כולם, ועדיין לא סוגרים

נאור שירי:  אתם לא רוצים שחמאס ישלוט ברצועה, אבל מצד שני אתם לא שמים שום אלטרנטיבה

נאור שירי:  אתם מדברים על עסקה רעה ומרצים ברוב חוצפתכם למשפחות איך ובאיזה צורה הם יכולים או צריכים להביע את המחאה שלהם, אבל אתם שוכחים את אברה מנגיסטו, שלא הוציא מילה, לא הוא ולא משפחתו, כבר עשר שנים, או אחד בשם רון ארד

נאור שירי:  את זה אתם שוכחים

נאור שירי:      אתם מדברים על ארץ ישראל השלמה אבל שוכחים שאתם, לראשונה בהיסטוריה, פיניתם חבלי ארץ

נאור שירי:  לראשונה בהיסטוריה

נאור שירי:  ישראל לפני 7 באוקטובר הייתה אימפריה, והיה ברור לכולנו שאנחנו יכולים להחזיק כמה וכמה חזיתות

נאור שירי:  אתם הפכתם אותנו למפונים בארצנו

נאור שירי:       אתם ממשלת כלאם פאדי, כלום

נאור שירי:  כולכם דיבורים, ואתם כבר עושים את זה שני עשורים

נאור שירי:  השאלה שלי היא עד מתי, או אם לא נמאס לכם להרצות לנו על פטריוטיות, ואיך אתם או קונספציות שאתם אלה שיצרתם את הקונספציה, מיניתם את הקונספציה ואכלתם את הלקרדה של הקונספציה

נאור שירי:  תודה

משה רוט: תודה רבה

משה רוט:  חבר הכנסת עודד פורר, בבקשה

מטי צרפתי הרכבי: סחתיין על ה"ממשלת כלאם פאדי"

משה רוט: בבקשה

עודד פורר: תודה, אדוני היושב-ראש

עודד פורר:  חבר הכנסת לפיד, אני שמח שאתה כאן

עודד פורר:  אני רוצה לפנות אליך בפנייה אישית

עודד פורר:  תראה, מדינת ישראל עומדת היום לדין – כמה שזה נשמע מופרך – בבית הדין הבין-לאומי בהאג בגלל תביעתה של דרום אפריקה

יאיר לפיד: עודד, אין לי סבלנות שתעשה עליי סיבובים מהדוכן

עודד פורר: השופט ברק אמר, ביושבו כשופט בבית הדין בהאג: "אילו נעתר בית המשפט לבקשת דרום אפריקה לשים קץ למבצע הצבאי בעזה, ישראל הייתה נותרת חסרת הגנה מול תקיפה אכזרית, ללא יכולת למלא את חובותיה הבסיסיות ביותר לאזרחיה

עודד פורר:  זה היה מסתכם בקשירת שתי ידיה של ישראל, מניעת יכולתה להילחם גם בהתאם לחוק הבין-לאומי, כשידיו של חמאס היו חופשיות להמשיך ולפגוע בישראלים ובפלסטינים כאחד"

עודד פורר:  את זה אומר השופט ברק

עודד פורר:       והינה חבר הכנסת עופר כסיף חותם על עצומה שיועדה להישלח לבית הדין בהאג לתמיכה בתביעה כנגד מדינת ישראל

עודד פורר:  ועל מה חתם חבר הכנסת כסיף? חשוב להבהיר את זה, כי כל פעם מספרים איזשהם סיפורים אחרים

עודד פורר:  כותב חבר הכנסת כסיף כך: "החומרים אשר עולים מהתביעה מזוויעים ואמינים

עודד פורר:  ישראל אכן נוקטת צעדים שיטתיים ויסודיים למחיקת אוכלוסיית עזה, להרעבתה, להתעללות בה ולעקירתה

עודד פורר:  היא מיישמת מדיניות של מחיקת אפשרויות מחיה אשר מובילה לג'נוסייד

עודד פורר:  ישראל הורגת באופן שיטתי שכבות אוכלוסייה רחבות, אנשי אקדמיה מובילים, סופרים, רופאים, צוותי רפואה, עיתונאים ואזרחים פשוטים"

עודד פורר:  עד כאן דברי עופר כסיף

עודד פורר:       כשקוראים את זה וכשמבינים מה קורה בבית הדין בהאג ואת התביעה שהוגשה כנגד מדינת ישראל, ברור לחלוטין מה תהיה התוצאה

עודד פורר:  אמר את זה השופט אהרן ברק – מה תהיה התוצאה אם תתקבל התביעה בהאג

עודד פורר:  המשמעות היא שחיילי צה"ל שנלחמים עכשיו בחזית בצפון ובדרום יהפכו להיות נאשמים ברצח עם

עודד פורר:  בכל מקום שאליו הם יגיעו בעולם אפשר יהיה להגיש תלונה לבית המשפט המקומי ולבקש לעצור אותם

עודד פורר:  מדובר באנשים שמבצעים רצח, כך לפי שיטת חבר הכנסת כסיף, שיושב פה, בבית הזה, כדי לפגוע בחיילי צה"ל, כדי לפגוע במדינת ישראל, כדי לפגוע, כפי שכותב השופט ברק, "ביכולתנו להגן על עצמנו"

עודד פורר:      ולכן חובתו של הבית הזה להדיח את חבר הכנסת כסיף בהתאם לחוק-היסוד

עודד פורר:  זאת לא אפשרות שמונחת בפנינו, זאת חובתנו

עודד פורר:  אני לא יודע מה יפסקו בהמשך או לא

עודד פורר:  אנחנו כחברי כנסת צריכים לראות את הדברים כהווייתם ולהבין שכשחבר מתוך הבית הזה תומך במאבק המזוין נגד מדינת ישראל, כשהוא מאפשר ותומך בתביעה כנגד מדינת ישראל, הוא מסכן אותנו, ולכן הוא צריך לצאת מחוץ לכותלי הבית הזה

משה רוט: תודה רבה

משה רוט:  חברת הכנסת גלית דיסטל אטבריאן – אינה נוכחת

משה רוט:  חבר הכנסת יבגני סובה, בבקשה

יבגני סובה: אדוני היושב-ראש, כבוד השר, חבריי חברי הכנסת, אנחנו נמצאים באירוע כל כך חשוב מבחינת הציבוריות הישראלית, מבחינת הכלכלה הישראלית – העברת התקציב

יבגני סובה:  אני כבר לא מתייחס לאולם הריק בזמן הדיון

יבגני סובה:  אני רוצה להתייחס לתוכן וגם ליחס, בעיקר של הקהילה הבין-לאומית, הקהילה העסקית הבין-לאומית, לתקציב שהממשלה והקואליציה עתידה להעביר ממש בעוד כמה שעות

יבגני סובה:       כאשר אנחנו היינו בממשלה, בנובמבר 2021, העברנו תקציב – העברנו תקציב אחרי שכמעט שלוש שנים לא היה תקציב

יבגני סובה:  נתנו לכנסת חודש וחצי, כמעט חודשיים, לדון בתקציב

יבגני סובה:  הממשלה קיבלה תקציב בחודש אוגוסט ורק ב-6 בנובמבר, שזה כמעט שלושה חודשים – ספטמבר-אוקטובר, בסדר, חגים עוד חודש – חודשיים וחצי הכנסת דנה בתקציב שאושר בנובמבר 2021

יבגני סובה:  יחד עם התקציב אנחנו העברנו כמה רפורמות חשובות

יבגני סובה:  ומה היו התגובות של המוסדות הפיננסיים בעולם אחרי שהעברנו את התקציב? התגובות היו טובות, מצוינות, וגם נתנו אופק כלכלי, כי אני מזכיר לכם שאנחנו היינו בסיטואציה מאוד לא פשוטה – גירעון ענק, אבטלה אחרי הקורונה ברמה מאוד גבוהה – והתקציב בא לבשר דברים טובים לכלכלת ישראל

יבגני סובה:       מה אני שומע היום, עוד לפני הקראה ראשונה של התקציב? ואין לנו זמן להיכנס לכל הסעיפים וחבריי דיברו על זה לפניי

יבגני סובה:  אני שומע – חברים מהקואליציה, תקשיבו טוב – אני שומע שכבר בחודש מרץ, אפילו תחילת אפריל, יש חשש להורדת דירוג האשראי של ישראל, בעקבות התקציב שהולך לעבור היום בכנסת בקריאה הראשונה

יבגני סובה:       אני שואל אתכם: עד כמה צריך להיות עיוור למצב הכלכלי בשביל להעביר תקציב שיפגע בכלכלת ישראל מבחינת המוסדות הפיננסיים בעולם? אני יכול למנות רשימה של מודי'ס, S&P, מורגן סטנלי – כל המוסדות החשובים ביותר, שמסתכלים בזכוכית מגדלת על המתרחש בישראל, בהסתייגות למלחמה

יבגני סובה:  אל תספרו סיפורים שמלחמה ויש לנו פה דברים חשובים

יבגני סובה:  לא

יבגני סובה:  הם יודעים שאנחנו במלחמה יותר טוב ממה שאנחנו מבינים שאנחנו במלחמה

יבגני סובה:  הם מסתכלים על הכלכלה אחרי המלחמה, ומסתבר, שהאנשים האלה מבינים יותר טוב מחברי הקואליציה שמכינים את התקציב, כולל שר האוצר

משה רוט: תודה רבה

יבגני סובה: אני מסיים במשפט, אדוני

יבגני סובה:  לכן, אל תגידו שלא ידעתם כאשר אנחנו נקבל את הבשורה הזאת, על הורדת דירוג האשראי, אחרי שאתם מעבירים את התקציב הכי גרוע בתולדות מדינת ישראל

משה רוט: תודה רבה

משה רוט:  חבר הכנסת יאיר לפיד, בבקשה

יאיר לפיד: אדוני היושב-ראש, כנסת נכבדה, יש טעות מקובלת לגבי השאלה מהי טראומה

יאיר לפיד:  אנשים חושבים שטראומה זה מצב שבו קרה לך משהו נורא

יאיר לפיד:  לא

יאיר לפיד:  טראומה היא המנגנון הנפשי של התגובה כשקורה לך משהו נורא

יאיר לפיד:  זאת דווקא הדלת שנסגרת מול כל האימה, הכאב והפחד, והעוצמות שאנחנו לא יודעים איך לטפל בהן

יאיר לפיד:  אנשים סוגרים לעצמם את הדלת הנפשית – זה המנגנון של הטראומה

יאיר לפיד:       בהרבה מאוד מקרים אתה מסתובב חיים שלמים, ונזהר מהדבר שיכול להעיר את הדבר הנורא הזה, שסגרת עליו את הדלת והחלטת שאתה לא מתכונן להתמודד איתו בבת אחת, אלא רק במקטעים קטנים וזהירים במיוחד

יאיר לפיד:       זה די המצב של כולנו

יאיר לפיד:  אנשים שואלים את עצמם למה אין עכשיו הפגנות עם 300,000 איש, כי במצב כזה אתה סוגר את דלת הרגש, ומאוד נזהר עם הכעסים שלך והעצב שלך, והדרך שבה אתה ניגש אל המציאות

יאיר לפיד:       ובכל פעם קורה משהו פה שפותח קצת את הדלת הזאת

יאיר לפיד:  נדמה לי שהתקציב שמונח פה היום פותח לנו – בא עם לום – ומחזיר אותנו לכל מה שהוביל לאירועים של 7 באוקטובר

יאיר לפיד:  גסות הרוח, האדישות המוחלטת לצד השני, השיקול הפוליטי בלבד, העולם שבו אתה יודע שלממשלה לא אכפת ממך, אתה יודע שהממשלה עוסקת רק במה שטוב לה, אתה יודע שהיא צינית באופן טוטלי

יאיר לפיד:  אתה יודע שכל מה שהוביל אותנו לרגע הנורא ביותר בתולדות המדינה הזו – חוזר

יאיר לפיד:  ופתאום קשה לך יותר להחזיק את הטראומה

יאיר לפיד:  פתאום היא חוזרת לאיים עליך, רק מפני שאתם שוב שמים על שולחנה של המדינה את כל מה שהיה רע ונורא, והוביל אותנו לאסון

יאיר לפיד:  זה לא תקציב

יאיר לפיד:  זאת הודאה שלא למדתם שום דבר, אתם לא תלמדו שום דבר ולא מעניין אתכם שום דבר חוץ מעצמכם

יאיר לפיד:  תודה רבה

משה רוט: תודה רבה

משה רוט:  חבר הכנסת אליהו רביבו – אינו נוכח

משה רוט:  חברת הכנסת נעמה לזימי, בבקשה

נעמה לזימי: כבוד היו"ר, כנסת נכבדה, גם הפעם כתבתי נאום אחד ואני באה ונואמת פה נאום אחר

מיקי לוי: הנסיבות

נעמה לזימי: הנסיבות

נעמה לזימי:  התקציב של אלו שלא באירוע

נעמה לזימי:  השר יצחק גולדקנופ, זה שאמר שמתים יותר באוהלה של התורה, ושיותר מסוכן ללמוד בישיבה מאשר להיות חייל בחזית, אמר רק היום: למי רע פה? מה שייך הממשלה למלחמה? התקציב של אלה שלא באירוע

נעמה לזימי:  זאת הרמה של הניתוק של הממשלה הזאת

נעמה לזימי:  הם באמת לא מבינים, וככה נראה התקציב

נעמה לזימי:       קודם כול, השר גולדקנופ, משבר הדיור רק מעמיק

נעמה לזימי:  כנראה שעם צעיפים של לואי ויטון קשה להסתכל על דיירי הדיור הציבורי שהופקרו בממשלתו

נעמה לזימי:  קשה להסתכל על כל הצעירים שמשוועים לדיור בר השגה ולתקווה

נעמה לזימי:  למי רע פה? בוא נדבר

נעמה לזימי:  קיצוצים – 5% קיצוץ רוחבי בכל המשרדים בבסיס

נעמה לזימי:  קבוע

נעמה לזימי:  15% קיצוץ מלא בהחלטות הממשלה החשובות לקידום החברה הערבית, דרוזים, צ'רקסים, אתיופים, מי שבאמת צריכים שנשים את הכסף כדי לשפר את מיקומם החברתי בגלל מדיניות מפלה וחסרה

נעמה לזימי:  בבסיס, הקיצוץ

נעמה לזימי:       67 מיליארד קיצוץ פלאט רוחבי שיושת על כלל המשרדים, רק בגלל שהם איחרו בשבועיים להגיש את התקציב

נעמה לזימי:  האיחור שלהם – הקיצוץ שלנו

נעמה לזימי:  40 מיליון שקלים קיצוץ לתנועות הנוער, כי למה שיהיה פה חינוך לא פורמלי לשוויון הזדמנויות, מצמצם פערים? זה כנראה לא מתאים לממשלה הזאת

נעמה לזימי:  230 מיליון שקלים קיצוץ להשכלה הגבוהה, 250 מיליון שקל קיצוץ למשרד העבודה – תעסוקה, משק – זה לא מעניין

נעמה לזימי:       אבל התוספות, התוספות להשתמטות ולאי-יציאה לשוק העבודה

נעמה לזימי:  הישיבות קיבלו עוד חצי מיליארד, משרד ההתיישבות עוד 330 מיליון, החינוך הפרטי-מפלגתי עוד 700 מיליון

נעמה לזימי:  מה רע?      

משה רוט: תודה רבה

נעמה לזימי: רע למפונים, רע לעקורים, רע למשפחות השכולות, רע למשפחות הפצועים, רע למשפחות החטופים, למשפחות החרדות לגורל יקיריהן

משה רוט: תודה רבה

משה רוט:  חברת הכנסת, תודה רבה

נעמה לזימי: משפט אחרון

נעמה לזימי:  במקום תקציב שיקום, תיקון וריפוי, קיבלנו תקציב צנע וקיצוצים

משה רוט: תודה רבה

נעמה לזימי: מה רע? התקציב הכי אנטי-אחדות, יחד וסולידריות

משה רוט: נא לכבד את הדוברים הבאים

נעמה לזימי: פשוט עשיתם הכול הפוך

נעמה לזימי:  כי הכאב והשכול לא מעניינים אתכם

משה רוט: סליחה, סליחה, גברתי

משה רוט:  גברתי, סליחה

נעמה לזימי: משפט אחרון

משה רוט: זה כבר היה

משה רוט:  תודה רבה

נעמה לזימי: מה רע, אמר גולדקנופ

נעמה לזימי:  אלו החיים, ענה לו נתניהו

משה רוט: תודה רבה, תודה רבה

משה רוט:  חברת הכנסת מיכל שיר סגמן, בבקשה

מיכל שיר סגמן: אדוני היושב-ראש, חבריי חברי הכנסת, אני שמחה שסוף-סוף זכינו לנהל את הדיון הזה, באיחור של שבועות

מיכל שיר סגמן:  זה לא שמדובר בחקיקה חשובה; זה רק תקציב המדינה, זה רק חיים של אנשים

מיכל שיר סגמן:  כבר צפצפתם על חוקים ומוסדות חשובים יותר

מיכל שיר סגמן:  היה חשוב יותר לסדר שוחד קואליציוני ולקצץ בחינוך של דור העתיד, כדי להעביר כסף למי שמתנגד לשרת ולהגן על אותו הדור

מיכל שיר סגמן:  לזה הרי יש זמן

מיכל שיר סגמן:       אתם יודעים, חבל לי שראש הממשלה לא במליאה בדיון כל כך חשוב

מיכל שיר סגמן:  אגב, אני כמובן מתכוונת לראש הממשלה בפועל, איתמר בן גביר

מיכל שיר סגמן:  כי הרי גם כשראש הממשלה בתואר, בנימין נתניהו, יושב כאן בכיסאו, הכיסא עדיין ריק

מיכל שיר סגמן:  בממשלת בן גביר הוא לא קובע כלום

מיכל שיר סגמן:  הוא בכלל עסוק בדברים אחרים

מיכל שיר סגמן:  כי כשעם ישראל עסוק בלהילחם בחמאס, ביבי עסוק בלהילחם בעם ישראל, עסוק בתחזוקת מכונת המלחמה שלו – לא צה"ל, אלא קמפיין ההסתה נגד צה"ל, נגד המוסד, נגד השב"כ, נגד משפחות החטופים, נגד המפונים ונגד נשיא ארצות הברית

מיכל שיר סגמן:      אחרי שהוא התאושש מהתמוטטות העצבים שהוא חווה בתחילת המלחמה, נתניהו הכריז מלחמה מקבילה על כל מי שמעז לדרוש ממנו טיפת אחריות, טיפת שיקול דעת

מיכל שיר סגמן:  הוא נותן לבן גביר הכהניסט לנהל את הממשלה ואת מדיניות החיץ והביטחון, ובמקביל שולח את גייסות הפייק-ניוז כדי לחסל את הישראלים, כפי שהוא שולח את מלאכי החבלה שלו נגד רבים במפלגתו ובממשלתו

מיכל שיר סגמן:    יותר מ-400 יתומי צה"ל, מאות רבות של משפחות שכולות, אחים שכולים, משפחות הנרצחים, משפחות החטופים, ונתניהו מפריד ביניהם, בין ימין לשמאל, כאילו יש בסיפור הזה טובים ורעים

מיכל שיר סגמן:      התקציב הבזוי הזה ממחיש את זה יותר מכול

מיכל שיר סגמן:  הוא לוקח מכל מי שתורם, מייצר, נושא בנטל, והוא נותן לכל מי שמקורב או מחזיק לו בגרון

מיכל שיר סגמן:  תקציב שמוכר את העתיד של הילדים שלנו למען העתיד שלו

מיכל שיר סגמן:  יש בתקציב הזה – יש בו, שימו לב – שיפוץ בריכה בקיסריה, אבל אין בו טיפת חמלה למתים, לנופלים, לחטופים ולקרובים

משה רוט: תודה רבה

משה רוט:  חברת הכנסת סגמן, יש לכבד את הדוברים הבאים

מיכל שיר סגמן: אני כבר מסיימת

מיכל שיר סגמן:  פני התקציב כפני ביבי

מיכל שיר סגמן:  אני כבר מסיימת

מיכל שיר סגמן:  ביבי הוביל אותנו אל התהום והטבח, ורק בלעדיו אנחנו נזכה לתקומה, אחדות וניצחון

מיכל שיר סגמן:  תודה רבה

משה רוט: תודה רבה

משה רוט:  חבר הכנסת יוראי להב הרצנו, בבקשה

משה רוט:  שלוש דקות לרשותך

משה רוט:  בבקשה

יוראי להב-הרצנו: אדוני היושב-ראש, חבריי חברי הכנסת, יש לי רק שאלה אחת ל-76 חברי הקואליציה הזאת: מי ידאג למאות אלפי המפונים, העקורים מביתם, שחיים בחוסר ודאות יום-יומי? מי ידאג לחיילי וחיילות המילואים, שכבר ארבעה חודשים לא רואים בית, מסכנים את החיים שלהם, שהעסקים שלהם קורסים לנגד עיניהם? מי ידאג לשורדי הטבח, לצעירים של הנובה, למשפחות שהצליחו להימלט מהתופת? מי ידאג ל-12,000 נכי צה"ל מאז 7 באוקטובר

יוראי להב-הרצנו:  רבים מהם קטועי גפיים, הלומי קרב

יוראי להב-הרצנו:      איפה האחריות שלכם? במשמרת שלכם האנשים האלה נטבחו, נפצעו, ננטשו, הופקרו, ועכשיו אתם מפקירים אותם פעם נוספת

יוראי להב-הרצנו:  כל שקל מקופת המדינה צריך ללכת לטובת השיקום שלהם – כל אגורה – להם, ולא לג'ובים המושחתים של סמוטריץ' וסטרוק, שאגב לא מפסיקים לדבר גבוהה-גבוהה ולהטיף על אחדות ועל ביחד ננצח

יוראי להב-הרצנו:      איפה "ביחד ננצח" ואיפה התקציב הרע הזה? 1

יוראי להב-הרצנו: 7 מיליארד שקל לאברכים

יוראי להב-הרצנו:  תוספת של 38 מיליון שקלים למועצות דתיות ולתמיכה בשירותי דת

יוראי להב-הרצנו:  10 מיליון שקל למאחזים בלתי חוקיים

יוראי להב-הרצנו:  71 מיליון שקלים למשרד המורשת

יוראי להב-הרצנו:  26 מיליון שקלים למשרד המסורת

יוראי להב-הרצנו:  23 מיליון שקלים למשרד המודיעין

יוראי להב-הרצנו:  116 מיליון שקלים לתרבות יהודית

יוראי להב-הרצנו:  47 מיליון שקלים למרכזי תרבות יהודית

יוראי להב-הרצנו:  13 מיליון שקלים למדרשות ליהדות

יוראי להב-הרצנו:  12 מיליון שקל למרכזים להעמקת הזהות היהודית

יוראי להב-הרצנו:  וכמובן, גולת הכותרת – 331 מיליון שקלים למשרד המונפץ של אורית סטרוק, שבתוכו 89 מיליון שקלים לחיזוק הזהות היהודית, 51 מיליון שקלים לגרעינים המשימתיים, 92 מיליון שקלים לחטיבת ההתיישבות

יוראי להב-הרצנו:      בניגוד גמור למה שאתם חושבים, חברי הקואליציה היקרים, תקציב המדינה הוא לא קופת האוצר הפרטית של החברים של סמוטריץ'

יוראי להב-הרצנו:  תפסיקו עם השוד ותחזירו את הכסף לציבור הישראלי שזקוק לו

יוראי להב-הרצנו:  תודה רבה

משה רוט: תודה רבה

משה רוט:  חבר הכנסת מיקי לוי, בבקשה

משה רוט:  בבקשה, שלוש דקות

מיקי לוי: תודה רבה, אדוני היושב בראש

מיקי לוי:  זה תקציב? זה בדיחה

מיקי לוי:  זה לא תקציב

מיקי לוי:  הוא פורץ כל חלקה טובה

מיקי לוי:  הקיצוצים בנושאים המרכזיים והחשובים הם רחבים מאוד

מיקי לוי:      למי נתתם? למי שיש הכול

מיקי לוי:  למי נתתם? למי שראש הממשלה פוחד ממנו

מיקי לוי:  למי נתתם? למי ששר האוצר רוצה לשמר מאנשי מפלגתו

מיקי לוי:  לא חל שם שום קיצוץ

מיקי לוי:      הקיצוצים הם קיצוצים רעים מאוד

מיקי לוי:  קיצצתם ב-22 מיליון שקלים את תקציב תנועות הנוער, וב-8 מיליון שקלים את תקציב שנות השירות

מיקי לוי:  היום אתם מקצצים מעל 900 מיליון שקל ממשרד החינוך

מיקי לוי:       היום התבשרנו שעומדים לסגור את אתר גבעת התחמושת

מיקי לוי:  איזו בושה

מיקי לוי:  האתר המופלא הזה, שבא להנציח קרב הרואי, עומד להיסגר

מיקי לוי:  תגידו, אין לכם בושה? אין לכם בושה? את אתר גבעת התחמושת אתם הולכים לסגור כאשר אתם מפזרים מיליונים, מיליארדים, לכל מקום? זה רק בא כדי להמחיש לכם היכן תשומת הלב שלכם – רק לעצמכם, רק לציבור שלכם

מיקי לוי:  אני אחוז קבס מהתקציב הזה

מיקי לוי:      ועוד כהנה וכהנה אני יכול להמשיך לסקור את התקציבים שאתם מעבירים בתקציב הנורא הזה

מיקי לוי:  יש לזה רק הסבר אחד: ראש הממשלה מפחד מסמוטריץ' ובן גביר

מיקי לוי:  מה הוא אומר בתגובה לסדרת הפיגועים של השרים וחברי הכנסת שלו – קרעי, ובן גביר, וסמוטריץ', כולם – בהתבטאויות שלהם כלפי ארצות הברית? אני לא צריך עזרה כדי לדעת לנווט את יחסינו מול ארצות הברית

מיקי לוי:  אפילו את השם בן גביר, או את השר בן גביר, הוא לא יכול להעלות על דל שפתיו; שר שעושה בכל יום פיגועים מול ארצות הברית

מיקי לוי:      אדוני ראש הממשלה, ראינו את כושר הניווט שלך במהפכה המשפטית, בקריעת החברה הישראלית

מיקי לוי:  17 שנים אתה בשלטון

מיקי לוי:  ראינו את יכולות הניווט והידע שלך בלקיחת האחריות על אירועי 7 באוקטובר

מיקי לוי:  אפילו אין לך אומץ להגיד: אני לוקח אחריות

מיקי לוי:  ישאלו אותי שאלות

מיקי לוי:  בושה

משה רוט: תודה רבה

משה רוט:  חבר הכנסת אריאל קלנר

מטי צרפתי הרכבי: מיקי, הוא אמר: בן גביר לא יהיה שר בממשלתי

מיקי לוי: כן, בן גביר לא יהיה שר

מיכל שיר סגמן: הוא גם אמר שמי שמקלקל לא יכול לתקן

מיקי לוי: זה כמו לתת לקברניט של הטיטניק להמשיך להנהיג את העם

משה רוט: בבקשה

משה רוט:  בבקשה

אריאל קלנר: אדוני היושב-ראש, אדוני השר, חברי הכנסת, חבריי – שים לב, אדוני היושב-ראש, בתרגיל אוגדתי שנערך בצפון הארץ בדק צה"ל שני תרחישים: האחד חטיפת ילד לבנוני לקיבוץ, והשני חטיפת ילד לבנוני לכפר דרוזי

אריאל קלנר:  ברוך השם, זה לא קרה

אריאל קלנר:  לו היה קורה, המדינה הייתה מתהפכת והאחראים כבר מזמן היו נזרקים, ובצדק

אריאל קלנר:  אני בכל אופן הייתי מוחה בקול גדול

אריאל קלנר:      מה כן קרה? בתרגיל של פיקוד מרכז תורגל תרחיש שמתנחלים חוטפים ילד ערבי

אריאל קלנר:  אולי לטובת אפיית מצות, אדוני

אריאל קלנר:  לא יודע

אריאל קלנר:  אז היו התנצלויות והיו הסברים – מצטער, לא מקבל אותם

אריאל קלנר:  טוב עשה ראש הממשלה שדרש תחקיר, ואני מחכה שהתוצאות והמסקנות יגיעו במהרה

אריאל קלנר:  אבל אז, אדוני, הגיע הממלכתי, זה שלא עוסק בפוליטיקה

אריאל קלנר:  אחרי שלא הוציא מילה בנושא במשך 24 שעות – לא דרישה מצה"ל, לא הגנה על המתיישבים – הוא נזעק רק אחרי שראש הממשלה ביקש תחקיר כדי לצאת נגד ראש הממשלה

אריאל קלנר:  טוב, הוא הרי לא עוסק בפוליטיקה

אריאל קלנר:      ולנושא – אומרים שיש להיערך לכל תרחיש

אריאל קלנר:  על פי פרסום של הקול היהודי, לפני חודשיים צה"ל ערך תרגיל של חדירה וחטיפות מג'נין, אבל למרות הוראת הקבינט לא תורגלה המציאות של היפוך קנים

אריאל קלנר:  בתרגיל, כוחות הביטחון של רשות הרצח הפלסטינית שיתפו פעולה עם צה"ל

אריאל קלנר:  אני מבין שהרש"פ – שאיש מבכיריה לא גינה את הטבח, שמחנכת להשמדת ישראל, מתגמלת מרצחים – אני מבין שאין סיכוי שהיא תתקוף אותנו

אריאל קלנר:  אולי אין להם אינטרס, כמו שאמר ראש אמ"ן הקודם, תמיר היימן, על עזה

אריאל קלנר:  ברור שתרחיש של חטיפת ילד ערבי על ידי מתנחלים זה הרבה יותר סביר

אריאל קלנר:  אני מבין

אריאל קלנר:  אבל בכל זאת, אולי צריך להיערך גם לתרחישים בלתי סבירים

אריאל קלנר:       ועכשיו ברצינות: המציאות המטורפת שבה תושבי יהודה ושומרון משרתים ביחידות הלוחמות מעל כל פרופורציה, וממלאים את בתי העלמין מעל ומעבר לשיעורם באוכלוסייה, ובסוף מדומים בתרגילים כאילו הם האויב, היא לא רק רחוקה שנות אור מהמציאות – היא גם בלתי נסבלת מבחינה ערכית ומוסרית

אריאל קלנר:  מה לנו כי נלין אחר כך שבעולם מעלילים עלילות נבזיות נגד מדינת ישראל? יחד ננצח זה את האויב – לא את אחינו

אריאל קלנר:  מספיק שנים התבלבלנו

אריאל קלנר:  לעולם לא עוד

אריאל קלנר:  תודה

משה רוט: תודה רבה

משה רוט:  חבר הכנסת יאסר חוג'יראת, בבקשה

משה רוט:  בבקשה, שלוש דקות

יאסר חוג'יראת: כבוד היושב-ראש, חבריי חברי הכנסת (אומר דברים בשפה הערבית, להלן תרגומם:)

יאסר חוג'יראת:       אני אתחיל מהסוף ואומר – התקציב גרוע מאוד

יאסר חוג'יראת:  התקציב שפוגע בחלשים והמוחלשים

יאסר חוג'יראת:  קיצוץ בתקציב זה לא רק משחק במספרים – זה משפיע ישירות על חיי היום-יום של כל אחד ואחת מאיתנו

יאסר חוג'יראת:  בתוכנית החומש של החברה הערבית, 550, תקאדום, 549 למיגור הפשיעה, הקיצוץ ייראה בצורה כזאת – אני אתן רק דוגמאות: קיצוץ ברשויות המקומיות של מענק איזון תוספתי, 600 מיליון שקל, שזה אומר 100% קיצוץ של התקציב התוספתי, מענקי איזון

יאסר חוג'יראת:  תקציב במענקי הביטוח לרשויות המקומיות – 670 מיליון שקל

יאסר חוג'יראת:  זה אומר שהרשויות המקומיות הערביות, שכולן ברמה סוציו-אקונומית בין 1 ל-3-2 – רובן יקרסו

יאסר חוג'יראת:  לא יכולות לתת את השירותים המינימליים לתושביהן

יאסר חוג'יראת:       בחינוך – בינוי כיתות, קיצוץ של 256 מיליון

יאסר חוג'יראת:  בתקציב הדיפרנציאלי לחטיבה העליונה – כ-220 מיליון שקל

יאסר חוג'יראת:  בחינוך הבלתי-פורמלי – 107 מיליון שקל

יאסר חוג'יראת:  בספורט, בשיפוץ מתקנים – 161 מיליון שקל

יאסר חוג'יראת:  זאת אומרת, פגיעה רצינית גם בחינוך הפורמלי והבלתי-פורמלי

יאסר חוג'יראת:  בתשתיות הביוב – 113 מיליון שקל, ועדיין, בחלק גדול מהישובים הערביים אין תשתיות ביוב

יאסר חוג'יראת:  עדיין לא מחוברים לביוב

יאסר חוג'יראת:  אנחנו עדיין כמו במאה ה-20, במאה ה-19

יאסר חוג'יראת:      תעסוקה, זרוע העבודה – 108 מיליון שקל

יאסר חוג'יראת:  אתם יודעים מה? כל הכסף שהשקיעה המדינה בשבע השנים האחרונות בתעסוקה – זה ירד לטמיון

יאסר חוג'יראת:  היו תוכניות תעסוקה מצוינות שהובילו בשביל לשפץ, לשפר – שילוב החברה הערבית בתעסוקה

יאסר חוג'יראת:  זה אומר פגיעה גם בתעסוקה ובשילוב החברה הערבית בתעסוקה

יאסר חוג'יראת:  בינוי ושיכון – 122 מיליון שקל

יאסר חוג'יראת:  בתחבורה – 62 מיליון שקל, ועוד ועוד ועוד

יאסר חוג'יראת:       בסוף החברה הערבית אינה יכולה להיות הקורבן של מדיניות כושלת של הממשלה ושר האוצר, שר כושל שדואג לציבור שלו

יאסר חוג'יראת:  תודה

משה רוט: תודה רבה

משה רוט:  חבר הכנסת יצחק פינדרוס – אינו נוכח; חברת הכנסת פנינה תמנו – אינה נוכחת

משה רוט:  נוכחת? איפה היא? חברת הכנסת פנינה תמנו, גברתי רוצה לדבר? המליאה רוצה לשמוע

משה רוט:  בבקשה

פנינה תמנו: אדוני היושב-ראש, כנסת נכבדה, שר הנגב והגליל – תראה, היושב-ראש, זה לא התקציב הראשון שלי, ולא השני ולא השלישי בתוך הבית הזה

פנינה תמנו:  כולנו מבינים שאנחנו נמצאים בתקופת מלחמה

פנינה תמנו:  אולי דווקא בשל כך, דווקא בשל הצורך להיות מאוד מחודדים על האינטרס הלאומי, ועל הצרכים הלאומים המלחמתיים, בחזית, וגם לא לשכוח שבסופו של דבר יש התמודדות כלכלית ותקציבית בעורף

פנינה תמנו:  אני חייבת לומר, כשאני ראיתי שבתקציב הזה – חבר הכנסת סימון – פשוט הכניסו אתי ידם למי שהכי קל

פנינה תמנו:  הקיצוץ של 15% – כן, ציירו את זה תחת כותרת "החלטות משרד ראש הממשלה"

פנינה תמנו:  בעצם מה זה אומר? במשרד ראש הממשלה, המשרד הגבוה בתכלול, הרבה פעמים עוסקים בדברים שלא הצלחנו כחברה לטפל בהם במשרדים השונים

פנינה תמנו:  זה כביכול אמור לשקף שיש אוכלוסיות מסוימות או נושאים מסוימים שאנחנו יודעים שהטיפול בהם צריך להיות ברמה הלאומית הגבוהה ביותר

פנינה תמנו:      כשאומרים קיצוץ של 15% בהחלטות ממשלה שמטופלות במשרד ראש הממשלה – הם פשוט החליטו לפגוע באוכלוסיות הכי מוחלשות: קיצוץ לצ'רקסיים, קיצוץ למגזר הערבי, קיצוץ ליוצאי אתיופיה

פנינה תמנו:  ואני נדהמתי

פנינה תמנו:  נדהמתי

פנינה תמנו:  אני אומרת, שיסתכלו על החיילים שנמצאים בחזית בעיניים

פנינה תמנו:  איך הם מסוגלים – כמישהי שהייתה שותפה למאבק לשילוב יהודי אתיופיה בישראל, אני לא מצליחה להבין איך הם מסוגלים בתקציב הזה – אדוני השר, תסתכל עליי – לקצץ בשילוב יהודי אתיופיה, שזה אומר לפגוע בילדים האלה, שהיום יש להם חוגים מסובסדים, כי אין יכולת כלכלית

פנינה תמנו:  הולכים לזרוק בתוכנית פל"א, שסימון נלחם עליה, ילדים שנמצאים בקבוצות כדורגל – אגב, שחלקם הצליחו להגיע לנבחרת ישראל

פנינה תמנו:  הולכים לסגור להם

פנינה תמנו:  כלום

פנינה תמנו:  אנחנו מדברים על טיפות בים

פנינה תמנו:  בכוונה שמים את הידיים איפה שהם יודעים שאותן אוכלוסיות לא יזדעקו

פנינה תמנו:       אני אומרת – אין לכם בושה? הרי יש תקציבים קואליציוניים – תיקחו משם

פנינה תמנו:  הרי בסוף, אם אנחנו מדברים על מלחמה וניצחון במלחמה, זה לא אומר לפורר את החברה הישראלית ולפגוע במוחלשים ביותר

פנינה תמנו:  מה גם שגם אנחנו נושאים בנטל

פנינה תמנו:  גם אנחנו נלחמים את המלחמה

פנינה תמנו:  איזה מסר אתם מעבירים לילדים האלה, שמחר אמורים להיות בגולני, בגבעתי, בהנדסה קרבית?      

משה רוט: תודה רבה

פנינה תמנו: מה המסר, שהם לא חשובים? הם לא חשובים, אז אתם מקצצים להם? זה פשוט מביש, ואני חושבת שכדאי - -      

משה רוט: תודה רבה

פנינה תמנו: משפט אחרון

פנינה תמנו:  - - שדווקא הממשלה הזאת, שמובלת על ידי הליכוד – תתביישו לכם

פנינה תמנו:  תסתכלו לי בעיניים, כי אני ישבתי בממשלה פעם אחר פעם, ואמרתם כמה זה חשוב לכם

משה רוט: תודה רבה

משה רוט:  חברת הכנסת אורית פרקש הכהן

משה רוט:  חברת הכנסת אורית פרקש הכהן, את רוצה? כן

משה רוט:  בבקשה, שלוש דקות

אורית פרקש הכהן: תודה רבה, היושב-ראש

אורית פרקש הכהן:  חבריי חברי הכנסת, היום אנחנו מתכבדים לחוקק את החלק האחרון בסאגת תקציב המלחמה, תקציב מתוקן לשנים 2023–2024

אורית פרקש הכהן:  כמה חיכינו לתקציב הזה

אורית פרקש הכהן:       ממש הקיץ של אביה עשה לנו שר האוצר

אורית פרקש הכהן:  התעכב והתעכב והתעכב, וכולנו ממש נכנסנו למתח

אורית פרקש הכהן:  הוא בטח ממש מתאמץ

אורית פרקש הכהן:  לקצץ, לשנות סדרי עדיפויות, להראות דוגמא אישית, שסוף-סוף נצמצמם משרדים ושרים מיותרים, לדאוג לציבור שקורס תחת העומס

אורית פרקש הכהן:  שוויון בנטל – הוא הרי גם חצי שר בטחון, הוא בטח מבין שהולכים להאריך את השירות הסדיר ואת המילואים

אורית פרקש הכהן:  אולי הוא מדבר קצת עם השותפים שלו בממשלה על השוויון בנטל, על הזוגות הצעירים, העסקים הקטנים וכו'

אורית פרקש הכהן:  גיל אפס עד שלוש – כמה חיכינו לתקציב הזה

אורית פרקש הכהן:  והוא התעכב והתעכב, ואמר שהוא מתנצל כי הוא בסך הכול מפר חוק-יסוד פעם שנייה, חוק-סוד שהוא תיקן ולא עמד בארכה שהוא תיקן

אורית פרקש הכהן:       מה מסתבר? שבעצם הגיע התקציב

אורית פרקש הכהן:  ומה גילינו, מה גילינו? מסך הכול של מעל 13 מיליארד שקלים – 10 מיליארד שקלים קואליציוניים נשארו

אורית פרקש הכהן:  משרדים לא נסגרו

אורית פרקש הכהן:  לא רק כספים קואליציוניים וסקטוריאליים נשארו; העיכוב בהגשת התקציב בשבועיים תוך הפרת חוק-היסוד היה כדי להטמיע חזק חזק כספים קואליציוניים במספרי שיא סקטוריאליים לתוך התקציב כדי שאף אחד בממשלה הבאה לא יוכל לתקן

אורית פרקש הכהן:  עוד תוספת לאורית סטרוק, שלא יחסר, עד עכשיו אנחנו כבר לא עומדים בקצב

אורית פרקש הכהן:  מעל למיליארד שקלים, ועוד

אורית פרקש הכהן:       החינוך התורני נהנה מתוספות במיליארדים שהוטמעו לתוך התקציב

אורית פרקש הכהן:  ולמי אין? אין לתנועות הנוער, אין לחינוך הכללי

אורית פרקש הכהן:  המשרד למורשת קיבל, אבל מסתבר שיש לו כסף אבל אין לאתרי מורשת

אורית פרקש הכהן:  גבעת התחמושת הודיעה שהאתר ייסגר, המרכז למלחמת ששת הימים גם, עכשיו מטפלים בזה

אורית פרקש הכהן:  על זה אני אומרת: באמת, מעולם לא הייתה ממשלה עם כזו הנהגה כלכלית כושלת

אורית פרקש הכהן:  כולה דיבורים, לדבר ולדבר ולדבר, אבל באמת לא עושים כלום בשביל מי שלא מצביע עבורם

אורית פרקש הכהן:       ב-15 באוקטובר אמר שר האוצר: נכשלנו, נשנה את סדרי העדיפויות

אורית פרקש הכהן:  איך שינית, שר האוצר? בוא נדבר רק על יוקר המחיה מהשבוע האחרון: זוגלובק, סלטי שמיר, בית השיטה, בארכה, וילי פוד, שטראוס, אוסם, יוניליוור, העוף, הבשר והדגים – כל זה התייקר רק בשבוע האחרון

אורית פרקש הכהן:  צפוי גם הדלק, החשמל, החלב

אורית פרקש הכהן:  המיסים והגזרות שיש בתקציב הזה גם הם יתגלגלו על הציבור

אורית פרקש הכהן:  איפה קבינט יוקר המחיה ואיפה התקציב הנוכחי עוסק בזה?      אני, אדוני היושב-ראש, הגשתי הצעת חוק בנושא הזה שבתקופת מלחמה וחירום לא יצמיחו ולא ייקרו מוצרי יסוד אלא עם סיבה ואישור של ועדת המחירים

ניסים ואטורי: תודה רבה

אורית פרקש הכהן: אבל באמת, איפה הממשלה הזו? אני רוצה לסיים ולומר לך, שר האוצר: בשביל תקציב כזה בטח שלא היינו צריכים לחכות כל כך הרבה זמן, תודה רבה

ניסים ואטורי: תודה רבה

ניסים ואטורי:  חברת הכנסת טטיאנה מזרסקי, בבקשה

טטיאנה (טניה) מזרסקי: אדוני היושב-ראש, כנסת נכבדה, תקציב הבריאות של מדינת ישראל לשנת 2024 משקף את האתגרים הרבים שאיתם מתמודדת מערכת הבריאות הישראלית

טטיאנה (טניה) מזרסקי:  התקציב הזה גם כולל כמה צעדים חיוביים ונכונים, אך טומן בחובו לא מעט בעיות

טטיאנה (טניה) מזרסקי:  את הזמן שלי אנצל לדבר על הבעיות האלו

טטיאנה (טניה) מזרסקי:      העלאת מס הבריאות תטיל נטל נוסף על האזרחים העובדים שלא מקבלים הטבות מהמדינה, אלא מפרנסים את עצמם ומשלמים מיסים

טטיאנה (טניה) מזרסקי:  אלו שאינם עובדים, ביניהם גם אברכים, לא ירגישו בכלל את העלאת מס הבריאות, מה שיוצר כמובן אי-צדק חברתי

טטיאנה (טניה) מזרסקי:  העלאת המס תפגע, באופן יחסי, יותר באוכלוסייה החילונית, בעיקר במעמד הביניים

טטיאנה (טניה) מזרסקי:  קיצוץ של 300 מיליון שקל ממערכת בריאות יעילה וטובה יפגע בשירותים הניתנים לכלל הציבור

טטיאנה (טניה) מזרסקי:  בזמן שממשיכים להשקיע מיליונים במשרדים מיותרים וסקטוריאליים, פוגעים במערכת הבריאות החיונית

טטיאנה (טניה) מזרסקי:       שר האוצר לא החזיר את המס על שתייה מתוקה, שיכול היה להכניס 900 מיליון שקלים לטובת הבריאות

טטיאנה (טניה) מזרסקי:  אגב, סכום זה גדול יותר מהתקציב השנתי של התוכנית לבריאות הנפש

טטיאנה (טניה) מזרסקי:  אזכיר לכם מקור הכנסה נוסף שהממשלה ויתרה עליו – מס על מכירת כלים חד-פעמיים, שהפסולת שלהם מזהמת את הסביבה שלנו ומזיקה לבריאותנו

טטיאנה (טניה) מזרסקי:  בהזדמנות זו אני רוצה לפנות גם לשרה לאיכות הסביבה: לא מדאיג אותך שאנחנו עדייו בין המובילים בעולם בכמות הפסולת והשימוש בכלים חד-פעמיים?     למרות התוספת התקציבית בסך 1

טטיאנה (טניה) מזרסקי: 4 מיליארד שקלים לשנתיים, אין פתרון כולל לבעיות מרכזיות במערכת בריאות הנפש: מחסור בכוח אדם, מחסור בתקנים, הסכמי שכר שלא מעודכנים שנים ותשתיות

טטיאנה (טניה) מזרסקי:  תקציב הבריאות מתייחס לתחום החירום בבריאות הנפש, אך עדיין מזניח תחומים אחרים כמו גריאטריה, רפואה מונעת, מקצועות בריאות במצוקה, לא עודכן מפתח תקינת כוח אדם, מיטות אשפוז ויש המון בעיות

טטיאנה (טניה) מזרסקי:      אני מסכמת: ישנם לא מעט טיעונים משמעותיים נגד תקציב הבריאות לשנת 2024

טטיאנה (טניה) מזרסקי:  ניתן למצוא מקורות מימון לצמצום הפערים בבריאות, אולי על חשבון הכספים הקואליציוניים והמשרדים המיותרים

ניסים ואטורי: תודה רבה

ניסים ואטורי:  חברת הכנסת קארין אלהרר, בבקשה

קארין אלהרר: אדוני היושב-ראש, כנסת נכבדה, היום אנחנו מציינים ארבעה חודשים לטבח 7 באוקטובר 2024

קארין אלהרר:  ארבעה חודשים שחייהם של מאות אלפי אנשים בישראל השתנו מקצה לקצה

קארין אלהרר:  נכון ששר השיכון לא מבין מה הקשר בין האירוע לבין הממשלה, ושמה רע כאן, אבל כן, רע כאן כי נותרו קהילות שלמו שזקוקות לסיוע מהמדינה יותר מאי-פעם

קארין אלהרר:  שנים הן עבדו ושירתו ועכשיו, במחדל הגדול ביותר שהיה כאן מאז קום המדינה הן מצאו את עצמן אוכלוסיות שקופות, כאלה שלא מצליחות לקבל את הזכויות שלהן, כאלה שלא תמיד מסתכלים עליהן

קארין אלהרר:       יש לנו את שורדי הטבח, עקורים מהצפון והדרום, משפחות מפורקות של נרצחי המסיבות, משפחות מפורקות של חטופים, של המילואימניקים

קארין אלהרר:  חייבים לסייע להם

קארין אלהרר:  המדינה מנסה אבל היא עושה את זה בתבניות שהיו ידועות לפני 7 באוקטובר

קארין אלהרר:  התבניות האלה לא מתאימות למציאות של היום

קארין אלהרר:  הממשלה, המחוקק, חייבים לצאת מהקופסה

קארין אלהרר:  צריך לתת מענים למקרים הספציפיים

קארין אלהרר:  לכן יזמתי תיקון לחוק נפגעי עבירה שיעלה לוועדת שרים ביום ראשון הקרוב

קארין אלהרר:  תיקון החקיקה יקל על משפחות החטופים, על שורדי הטבח בקיבוצים ובערים, על שורדי המסיבות ומשפחות הנרצחים

קארין אלהרר:       נפגעי עבירה שלא יכולים, בגלל מצבם, להתמודד עם הליך משפטי מורכב, יוכלו להיעזר בבני משפחה שיממשו עבורם את הזכויות המשפטיות על פי החוק

קארין אלהרר:  אם בגלל מצבם הנפשי המעורער, אם מבחינה פיזית הם לא מסוגלים כי הם נרצחו או כי הם נחטפו

קארין אלהרר:  משפחה של חטוף שנמק בשבי החמאס תוכל לנהל את ההליך במקומו

קארין אלהרר:  הורים שכולים לצעירה שנאנסה ונטבחה יוכלו לתבוע בשמה

קארין אלהרר:  אני מאוד מקווה שהחוק הזה יקודם ממש מהר ונוכל לסייע לאנשים השקופים שנפגעו באירוע הטרור הגדול ביותר שידענו ולא מצליחים לקבל את זכויותיהם

קארין אלהרר:  תודה רבה

ניסים ואטורי: תודה רבה, חבר הכנסת מנסור עבאס

מנסור עבאס: אדוני היושב-ראש, כנסת נכבדה (אומר דברים בשפה הערבית, להלן תרגומם:(     

טלי גוטליב: מה אמרת? מה הוא אומר? מה הוא אומר? מה אתה אומר?     

מנסור עבאס: (אומר דברים בשפה הערבית, להלן תרגומם:)     

טלי גוטליב: חבר הכנסת מנסור, אתה רוצה שנבין מה אתה אומר? משהו? אבל מה הוא אומר? אי-אפשר לשבת פה בלי להבין

מנסור עבאס: (אומר דברים בשפה הערבית, להלן תרגומם:)     

חמד עמאר: - - -     

טלי גוטליב: באמת - - - אבל מה אתה אומר?     

מנסור עבאס: (אומר דברים בשפה הערבית, להלן תרגומם:)     

טלי גוטליב: - - - מה אתה אומר?     

מנסור עבאס: (אומר דברים בשפה הערבית, להלן תרגומם:)     

טלי גוטליב: - - - מה אתה אומר - - - מה עוד? אדוני, חבר הכנסת, מה אתה אומר? מה הוא אומר?     

מנסור עבאס: (אומר דברים בשפה הערבית, להלן תרגומם:)     

טלי גוטליב: אדוני היו"ר, אנחנו לא מבינים מה שהוא אומר

מנסור עבאס: (אומר דברים בשפה הערבית, להלן תרגומם:)     

ניסים ואטורי: תודה רבה

מנסור עבאס: (אומר דברים בשפה הערבית, להלן תרגומם:)     

טלי גוטליב: מה הוא אמר?     

ניסים ואטורי: תודה רבה

יסמין פרידמן: לא נגמר לו הזמן

יסמין פרידמן:  מה - - -     

מנסור עבאס: (אומר דברים בשפה הערבית, להלן תרגומם:)     

ניסים ואטורי: תודה רבה

מנסור עבאס: (אומר דברים בשפה הערבית

מנסור עבאס:  להלן תרגומם:)     

טלי גוטליב: מה אתה אומר? אולי הוא מקלל? אולי הוא - - - המוסלמים, אולי הוא תומך טרור?     

מנסור עבאס: (אומר דברים בשפה הערבית, להלן תרגומם:)     

טלי גוטליב: אולי קיללת את עם ישראל

ניסים ואטורי: תודה

ניסים ואטורי:  חברת הכנסת יסמין פרידמן, בבקשה

טלי גוטליב: אולי תמכת בטרור?     

ניסים ואטורי: טלי, רק רגע

ניסים ואטורי:  אני מבקש לא להפריע

טלי גוטליב: אבל זה לא מכבד, אדון מנסור

טלי גוטליב:  זו כנסת ישראל

ניסים ואטורי: אני לא יודע מה תרמת למגזר הערבי

ניסים ואטורי:  תקשיב, נראה לי ששר האוצר לא מבין מילה אחת בערבית

טלי גוטליב: אומנם זה מפריע לך - - - כנסת ישראל

גלעד קריב: גם אנגלית הוא לא מבין

גלעד קריב:  אז מה?     

ניסים ואטורי: מה זה משנה? אתה באת להשפיע או באת סתם לעשות פרופגנדה? תודה רבה

יאסר חוג'יראת: הוא דיבר על - - - בחברה הערבית

טלי גוטליב: אז למה? לא ראוי שנבין?     

יאסר חוג'יראת: לא - - -     

טלי גוטליב: תגיד, בערבית - - -     

יסמין פרידמן: אני לא יכולה להתחיל עד שהיא תסיים את - - -     

ניסים ואטורי: 	טלי, בואי נתקדם

ניסים ואטורי:  תודה רבה

ניסים ואטורי:  יסמין, בבקשה

טלי גוטליב: זה לא מצחיק

חמד עמאר: אני מבין כל מילה

חמד עמאר:  אין בעיה

ניסים ואטורי: חבר הכנסת חוג'יראת, לא להפריע, בבקשה

ניסים ואטורי:  תודה

יסמין פרידמן: אפשר לדבר, ועוד ידובר הרבה היום, בהמשך היום, כמה התקציב הזה מנותק

יסמין פרידמן:  אבל בזמן שאנחנו כאן, יש יותר מדי ישראלים בגיהינום

יסמין פרידמן:  אותם התקציב שלנו לא מעניין – מעניין אותם רק אם הם ישרדו עוד יום אחד

יסמין פרידמן:  הפרסום אתמול של הניו יורק טיימס על כך ש-32 חטופים אינם בין החיים ושיש חשש לחייהם של עוד 20, צריך לטלטל את כל יושבי הבית הזה

יסמין פרידמן:  אני חושבת שעדיין לא חלחלה ההבנה לחלק מחברי הכנסת שבכל רגע אנחנו יכולים לשמוע על עוד חטוף או חטופה שאינם בין החיים

יסמין פרידמן:      אבל אתם יודעים מה, גם אם לא, כל רגע שם הוא גיהינום

יסמין פרידמן:  העדויות של החטופים שחזרו מהשבי מדירות שינה מעיני כולם: אונס, התעללות נפשית ופיזית, חוסר בחמצן, באוכל, בתרופות

יסמין פרידמן:  שום הסדרי ביטחון כבר לא יעזרו להם, שום דבר שנצטער עליו כבר לא יחזיר להם את החיים שלפני

יסמין פרידמן:  אבל אפשר להחזיר להם חיים

יסמין פרידמן:  חיים של כל חטוף וחטופה שם הם עולם ומלואו

יסמין פרידמן:  תפסיקו לזמר בכל מקום למה לא תסכימו, תפסיקו לנהל סוגיות ביטחוניות בתקשורת

יסמין פרידמן:  תעצרו רגע פעם אחת ותחשבו על המשפחות שיושבות בבית

יסמין פרידמן:  הקשר היחיד שלהן והמידע היחיד שיש להן הוא מהתקשורת, מיטלטלים בין תקווה לייאוש

יסמין פרידמן:  אבל כנראה זה קל, כשאין לך קרוב משפחה שנמק שם

יסמין פרידמן:  כי באותה נשימה הם נאלצים לצפות במופע אימים בין חברי כנסת שמתנגחים פה

יסמין פרידמן:      יש לי הערות רבות על התקציב שהונח

יסמין פרידמן:  כרגע חשוב שכולנו נבין: אם לא תהיה עסקה – כדאי שכבר בתקציב הזה יהיה כסף ל-136 משפחות שהמדינה תצטרך לשלם להן פיצויים אבל גם להסתכל להן בעיניים

יסמין פרידמן:  תודה

ניסים ואטורי: תודה רבה

ניסים ואטורי:  חברת הכנסת אימאן ח'טיב יאסין – אינה נוכחת

ניסים ואטורי:  חבר הכנסת אביגדור ליברמן, בבקשה

אביגדור ליברמן: אדוני היושב-ראש, כבוד השר, כנסת נכבדה, אני לא רוצה לדבר כאיש אופוזיציה

אביגדור ליברמן:  אני רוצה לדבר בנתונים ובעובדות

אביגדור ליברמן:  כשאנחנו מסתכלים על העובדות, זו פעם ראשונה – אדוני היושב-ראש, אני הרבה שנים נמצא בבית הזה – שממשלה שהייתה אמורה להגיש את התקציב עד 20 בינואר פשוט מצפצפת, חוצה עוד קו אדום, שוברת כללי משחק ומגישה תקציב שבועיים אחרי התאריך הנקוב

אביגדור ליברמן:  אני לא זוכר כזה

אביגדור ליברמן:  יכול להיות שאני טועה

אביגדור ליברמן:  ניסיתי להיזכר בכל הכנסות

אביגדור ליברמן:  זה לא קרה

אביגדור ליברמן:  תדמיינו שיש מועד בחירות ואתה חייב להגיש את הרשימות עד תאריך נקוב ועד שעה מסוימת ולא הגעת, לא הגשת את הרשימה

אביגדור ליברמן:  מה קורה? מהי ההשלכה? אתה נפסל, אתה לא קיים

אביגדור ליברמן:  פשוט מעיפים אותך

אביגדור ליברמן:  אתה לא יכול להתמודד

אביגדור ליברמן:  למה במקרה הזה ממשלה שמאחרת בשבועיים, ומדובר בחוק-יסוד – אין שום סנקציה

אביגדור ליברמן:  פשוט מצפצפים על חוק-היסוד – דבר שמעולם לא קרה

אביגדור ליברמן:      אני מסתכל הלאה

אביגדור ליברמן:  ב-26 בדצמבר מכנסים שר האוצר ושר הביטחון מסיבת עיתונאים, ומבטיחים לדאוג לאנשי המילואים ומציגים חבילת סיוע בהיקף של 9 מיליארד שקל – אחרי זה מאשרים 1

אביגדור ליברמן: 5 מיליארדים

אביגדור ליברמן:  אני מחפש בכל השורות בספר התקציב איפה 9 מיליארד שקל שהובטחו לאנשי המילואים

אביגדור ליברמן:  איפה הם? כתוב שייקחו יום אחד של הבראה מדמי ההבראה של כל העובדים – מקור תקציבי, לא ממשלה אלא דמי הבראה של כל העובדים – כמה זה בסך הכול? 3

אביגדור ליברמן: 5 מיליארד שקל

אביגדור ליברמן:  לאן נעלמו 4 מיליארד שקל לאנשי המילואים?     

גלעד קריב: מילואימניקים

אביגדור ליברמן: אני רואה שהזמן רץ

אביגדור ליברמן:  עכשיו קראתי שהממשלה מגישה הצעה חדשה לחוק הגיוס

אביגדור ליברמן:  זה חוק באמת – חוק הטרלול, זה לא חוק הגיוס

אביגדור ליברמן:  זה באמת יישום של חלום, חזון גפני לחלק את העם לשניים: אלו שילכו לשרת ואלו שילכו לישיבות

אביגדור ליברמן:  הרי הם מאריכים את זמן השירות לחיילי הסדיר, מאריכים את זמן השירות לאנשי מילואים, מעלים את גיל הפרישה לאנשי מילואים, וכל השאר – פשוט מתעלמים

אביגדור ליברמן:  אין שום חובות לאחרים

אביגדור ליברמן:  אני קורא לגנץ ואיזנקוט, שני רמטכ"לים לשעבר: אתם חברים בממשלה הזאת, אתם לא יכולים לתת יד לחקיקה כזאת

ניסים ואטורי: תודה רבה

אביגדור ליברמן: זה פשוט לבזות ולפגוע בחיילי צה"ל ובמילואימניקים

אביגדור ליברמן:  תודה, אדוני היושב-ראש

ניסים ואטורי: תודה רבה

ניסים ואטורי:  חברת הכנסת מרב מיכאלי

ניסים ואטורי:  חבר הכנסת אביגדור ליברמן, האמת – התחלת בשני משפטים שאהבתי

ניסים ואטורי:  אחד: אני חבר כנסת משהייתי יושב-ראש נוער הליכוד, והמשפט השני: לא נותן נאום של אופוזיציה

ניסים ואטורי:  אמרתי – אולי אתה רוצה להגיד משפט שלישי: אני מצטרף לקואליציה

ניסים ואטורי:  הייתה תקווה, תודה רבה

מרב מיכאלי: למי רע פה? תהה היום שר גולדקנופ בריאיון, למי רע פה? 64 חברי כנסת, יש להם משרדי ממשלה, יש תקציב מסודר

מרב מיכאלי:  למי רע פה? 536 משפחות של חיילים שנהרגו ונפלו במלחמה הזאת, אלפי אלמנות, יתומות, יתומים, הורים שכולים

מרב מיכאלי:  13,000 חיילות וחיילים שנפצעו במלחמה הזאת, שהשר גולדקנופ אמר עליה: מה שייכת הממשלה למלחמה? מה שייכת? 13,000 פצועות ופצועים, אבל בתקציב המסודר, התקציב המסודר, אין תוספת לשיקום

מרב מיכאלי:  אין שקל תוספת לשיקום שלהם או של המשפחות

מרב מיכאלי:       גם הקיבוצים עוד לא יודעים מי ישלם להם בכלל

מרב מיכאלי:  מס רכוש, מינהלת תקומה, יחזרו, לא יחזרו

מרב מיכאלי:  אבל למי רע פה? למי רע פה? שואל גולדקנופ

מרב מיכאלי:  בטח לא לישיבות, שהם לא רק הם היחידים שלא קוצצה להם התוספת הענקית שהם מקבלים, אלא שבאמת רופדו והכסף שלהם נכנס לבסיס התקציב

מרב מיכאלי:  אתם יודעות ויודעים מה זה אומר בסיס התקציב, חברות וחברים? זה אומר שזה כאן לנצח נצחים וזה הולך לגדול כל שנה

מרב מיכאלי:  לגדול ולגדול כל שנה

מרב מיכאלי:  לכולם קיצצו: בריאות, חינוך, תרבות

מרב מיכאלי:  הגדילו את הגירעון בשיגעון, אבל לחינוך החרדי ולישיבות, כסף לבסיס התקציב

מרב מיכאלי:       אז באמת, למי רע פה? מה לעשות? מאיפה שגולדקנופ והחברים שלו, והקואליציה הזאת מסתכלת על זה, באמת, מה אני אגיד לכם – גן עדן, אומר השר לשעבר ליברמן

מרב מיכאלי:  גן עדן, הכול דבש

מרב מיכאלי:  ואחרי התקציב המסודר הזה כבר מביאים את חוק הגיוס החדש, קבלו אותו

מרב מיכאלי:  הארכה של שירות החובה כולל לאלה שמשרתים עכשיו לשלוש שנים, פי שלושה ימי מילואים למשרתי המילואים, גיל השירות עולה עד גיל 50

מרב מיכאלי:  אבל מה כל זה רלוונטי ליחידים שמקבלים תוספת בתקציב המסודר הזה? הילדים החרדים והישיבות

מרב מיכאלי:  הם לא מתגייסים, הם לא משרתים, הם לא נפצעים, הם לא נהרגים

מרב מיכאלי:  האימהות והאבות שלהם יכולים לישון בלילה בשקט

מרב מיכאלי:       אז באמת, חברות וחברים, למי רע פה? למשפחות של 364 נרצחות ונרצחי הנובה, שהממשלה הזאת לא רואה ממטר, כי אחרי הכול - -       

ניסים ואטורי: אבקש לסכם, תודה

מרב מיכאלי: - - מה שייכת הממשלה למלחמה? או אולי ל-136 החטופות והחטופים בשבי חמאס

ניסים ואטורי: תודה רבה

מרב מיכאלי: והאמת היא, האמת היא, אדוני היושב-ראש, אתם צודקים – הם באמת לא פה, אז מה רע פה?      

ניסים ואטורי: תודה רבה

ניסים ואטורי:  אני קורא לשר האוצר בצלאל סמוטריץ', שר האוצר

ניסים ואטורי:  בבקשה, לסכם

גלעד קריב: בשביל מה שיסכם? הרי הוא לא היה כאן כל הדיון

גלעד קריב:  הוא לא טרח לשבת פה דקה

גלעד קריב:  אז למה שהוא יסכם, איך הוא יכול לסכם דיון שהוא לא היה ?הוא בא, דיבר, דיבר, דיבר, קם והלך

טלי גוטליב: אמרתי, כולם אותו דבר

ניסים ואטורי: חבר הכנסת גלעד קריב, אני מבקש לא להפריע, תודה

טלי גוטליב: כולכם, אני ישבתי פה כל המליאה

טלי גוטליב:  אותו דבר כולכם

טלי גוטליב:  כל הנאומים היו אותו דבר

גלעד קריב: אדוני השר, תהיה הגון

גלעד קריב:  תאמר: לא הייתי בדיון, אז אין לי מה לסכם

ניסים ואטורי: אגב, אדוני השר, סליחה רגע

גלעד קריב: גוטליב, די

טלי גוטליב: טלי, טלי

טלי גוטליב:  למה? רק לך מותר?      

בצלאל סמוטריץ': אדוני היושב-בראש - -     

גלעד קריב: מה יש לו לסכם - - -      

בצלאל סמוטריץ': - - חבריי השרים וחברי הכנסת

בצלאל סמוטריץ':  תראו - - -      

טלי גוטליב: להפך, שיסביר לך

טלי גוטליב:  אולי תקשיב

גלעד קריב: ביקשנו הסברים, שאלנו שאלות הוא לא היה פה

טלי גוטליב: נו תקשיב, הוא יסביר לך עכשיו

בצלאל סמוטריץ': אנחנו נצביע תכף בקריאה ראשונה - -      

טלי גוטליב: אדוני, תסביר לו שהתייחסנו בכובד ראש לחיילים ולפצועים - -      

בצלאל סמוטריץ': - - על חוק - - -      

טלי גוטליב: - - ולכל סוגי הילדים בישראל, ולכל מערכות החינוך

בצלאל סמוטריץ': חברת הכנסת גוטליב

גלעד קריב: הקול שמגדיל לאברכים את המלגה במאות שקלים

ניסים ואטורי: חברת הכנסת טלי גוטליב, תודה

בצלאל סמוטריץ': אנחנו נצביע תכף בקריאה ראשונה על הצעת חוק, הצגתי את עיקריה בפתח הדיון הזה – התיקונים לתקציב לשנת 2024

בצלאל סמוטריץ':  אני רוצה להרחיב בכמה סוגיות שלא נגעתי בהן בחלק הראשון, שבו הצגתי את העקרונות ואת הרציונלים, ונחדד כמה נקודות חשובות

בצלאל סמוטריץ':  אני סבור שאם האופוזיציה תקשיב בהחלט ייתכן שהיא תשתכנע, וגם חבריה יוכלו להצביע בעד בלב שקט

בצלאל סמוטריץ':      תראו, התקציב הבסיסי שהעברנו לשנת 2024 – שהכנסת הזו אישרה בקריאה שנייה ושלישית בסוף מאי, נדמה לי – בבסיסו היה תקציב טוב

בצלאל סמוטריץ':  הוא היה תקציב מוטה צמיחה, פיתוח, תשתיות

בצלאל סמוטריץ':  הרכב ההוצאה הציבורית שבו בסך הכול היה טוב

בצלאל סמוטריץ':  אגב, אתם יודעים, הוא גם היה תקציב מאוד שמרני ומרוסן, עם תחזית גירעון שהשארנו אותה נמוכה, סביב ה-1%, היא התעדכנה אחר כך פעמיים למעלה

בצלאל סמוטריץ':  אגב, זה חלק ממה שמאפשר לנו היום את הגמישות כשאנחנו נכנסים לתוך המלחמה, שיש לה השלכות לא פשוטות לשנה הקרובה, אבל עדיין מגודר

בצלאל סמוטריץ':       אני חושב שמרכיבי הליבה של התקציב בהיבטים התשתיתיים נשארו, והתקציב הזה עדיין מוטה צמיחה ותשתיות

בצלאל סמוטריץ':  וכפי שאמרתי כשהצגתי את התקציב: יש פה שני מרכיבי ליבה משמעותיים, שבניגוד לאופי של התקציב הזה - -      

מטי צרפתי הרכבי: ביזה וגירעון

מטי צרפתי הרכבי:  ביזה וגירעון

בצלאל סמוטריץ': - - אמרתי קודם שאנחנו מגדילים מאוד את תקציב הביטחון ומאוד את ההוצאות האזרחיות, שהן נגזרת של המלחמה

גלעד קריב: סקטוריאליות וחוסר הגינות

בצלאל סמוטריץ': מעבר לזה הוא כמובן תקציב של התכנסות

בצלאל סמוטריץ':  אבל יש שני היבטים שבהם אנחנו מוסיפים תקציב האצה לשוק הדיור והנדל"ן

בצלאל סמוטריץ':  תיארתי כאן שלוש תכליות: כלכלית, חברתית וציונית, של ייהוד הנגב והגליל

גלעד קריב: שכחת את הגדלת המלגות לאברכים שלא מתגייסים

בצלאל סמוטריץ': וכמובן תוכניות להייטק

בצלאל סמוטריץ':  ולכן, אני חושב שהתקציב הזה, מלבד העובדה שהוא נותן מענה לצורכי המלחמה בחזית ובעורף עד לניצחון, בעזרת השם; מלבד העובדה שהוא אחראי – סליחה, אני לא אחראי על המיקרופון, יותר קרוב? אני לא מבין בזה

בצלאל סמוטריץ':  הינה הגבהתי קצת את הפודיום, יותר טוב?      מלבד העובדה שהוא נותן מענה לכל צורכי המלחמה עד הניצחון, בעזרת השם, בחזית ובעורף; מלבד העובדה שהוא אחראי פיסקלית, וכן כולל צעדי התכנסות מאוזנים בצד ההוצאה ובצד ההכנסה – הוא גם תקציב של צמיחה

בצלאל סמוטריץ':  הוא תקציב שיש בו מרכיבים שיסייעו למשק הישראלי – אמרנו: גם בהייטק, גם בנדל"ן, גם בתעשייה, גם בתעסוקה בדגש על שילוב אוכלוסיות שכרגע לא מיוצגות מספיק בעולם העבודה, גברים חרדים, נשים ערביות

בצלאל סמוטריץ':  יש בו פוטנציאל לסייע למשק הישראלי לצמוח ולצמוח טוב, ומהר וגבוה

בצלאל סמוטריץ':  ובסוף זה הדבר החשוב שיעזור לנו לצאת מהמלחמה הזאת ולהצעיד את המשק הישראלי אל המסלולים הנכונים שלו

בצלאל סמוטריץ':       מרכיב נוסף, אמרתי אותו ככה ממש בקצרה כשהצגתי, ואני רוצה להרחיב עליו: אני חושב שהוא באמת תקציב של אחדות, וזה מה שנדרש לנו בימים האלה של המלחמה

גלעד קריב: עוד פעם אחדות? אתה לא מכיר עוד מילים במילון?     

בצלאל סמוטריץ': הייתי כאן ביום שני וביקשתי מכולנו להסתכל - -      

גלעד קריב: אחדות, אחדות, אחדות, אחדות

בצלאל סמוטריץ': - - ככה, כאילו יש כאן מראה גדולה

גלעד קריב: אחדות ואברכים

ארז מלול: חבר הכנסת קריב, בבקשה

גלעד קריב: אחדות ואברכים

בצלאל סמוטריץ': וסנוואר יושב במחילות שלו וצופה בנו

ארז מלול: חבר הכנסת גלעד קריב, בבקשה

גלעד קריב: בגבעת התחמושת כבר טיפלת?      

בצלאל סמוטריץ': ונשאל את עצמנו - - -      

גלעד קריב: או רק במרכז למורשת - - -       

בצלאל סמוטריץ': די, די

בצלאל סמוטריץ':  באמת, נו

בצלאל סמוטריץ':  די

גלעד קריב: מה די? מה די? מגדיל מלגות לאברכים שלא משרתים

בצלאל סמוטריץ': חבר הכנסת קריב

גלעד קריב: מה? מה?      

בצלאל סמוטריץ': אנחנו לא מגדילים

בצלאל סמוטריץ':  אבל למה אתה אומר לא אמת, באמת?      

גלעד קריב: מקצץ את כרטיסי המזון בחצי

בצלאל סמוטריץ': למה אתה אומר לא אמת?      

גלעד קריב: אחרי מה שסיפרתם

בצלאל סמוטריץ': אין הגדלה של תקציב הישיבות

גלעד קריב: מקצץ לרשות 800 מיליון ואומר: אין קיצוץ בגידול

בצלאל סמוטריץ': להפך, בואו נאמר את האמת

בצלאל סמוטריץ':  בתקציב המקורי שאושר כאן - -      

גלעד קריב: די, נו, מספיק

בצלאל סמוטריץ': - - כאן בשנת 2024, בחוברת הכחולה יש 2

בצלאל סמוטריץ': 2 מיליארד לישיבות, עכשיו יש 1

בצלאל סמוטריץ': 7

בצלאל סמוטריץ':  קיצצנו

נעמה לזימי: מה עם החוברת הירוקה?      

בצלאל סמוטריץ': קיצצנו חצי מיליארד שקלים בתקציב הישיבות

נעמה לזימי: מה אתה מצמיד?       

גלעד קריב: על מה אתה מדבר?      

בצלאל סמוטריץ': מהתקציב המקורי

נעמה לזימי: למה אתה מצמיד סעיף - - -      

בצלאל סמוטריץ': גלעד, או שאתה לא יודע לקרוא או שאתה לא רוצה לקרוא

בצלאל סמוטריץ':  יכול להיות שיש אנשים שגם מספרים - -      

נעמה לזימי: מה עם החוברת הירוקה

בצלאל סמוטריץ': - - צריך לנקד להם כדי שידעו לקרוא

בצלאל סמוטריץ':  מספיק

גלעד קריב: אתה טועה בענק

בצלאל סמוטריץ': באמת, מספיק

נעמה לזימי: שר האוצר, מה עם החוברת הירוקה

גלעד קריב: כמו אמרת - - -      

בצלאל סמוטריץ': ואתם יודעים שהרי אם הייתי רוצה עוד כמה מנדטים בסקרים - -      

גלעד קריב: אתה לא מכיר את התקציב שאתה מכין

נעמה לזימי: מה עם החוברת הירוקה

בצלאל סמוטריץ': - - אז הייתי מקצץ בתאגיד, והיו מוחאים לי כפיים בבייס שלי

בצלאל סמוטריץ':  והייתי מקצץ להבימה ולפילהרמונית, והיו מוחאים לי כפיים בבייס שלי

גלעד קריב: השר סמוטריץ', אתה לא מכיר את התקציב

בצלאל סמוטריץ': ולא עשיתי את זה

בצלאל סמוטריץ':  והייתי מקצץ לרשויות הערביות – לא

נעמה לזימי: איפה החוברת הירוקה, סמוטריץ'?      

בצלאל סמוטריץ': הלכתי רוחבית בצורה מאוזנת לכולם, כולם

נעמה לזימי: למה אתה מסתיר את סעיפי התקציב?      

בצלאל סמוטריץ': אתם יודעים, דווקא בכספים הקואליציוניים הורדנו יותר מ-30%, מתוך 6

בצלאל סמוטריץ': 5 מיליארד הורדנו 2

בצלאל סמוטריץ': 5 מיליארד בחשיפות מזומן

נעמה לזימי: למה אתה מסתיר - - - איפה החוברת הירוקה?     

בצלאל סמוטריץ': אין שום סעיף תקציבי, משרד או משהו, שקוצץ בהיקפים האלה

בצלאל סמוטריץ':  עכשיו תראו עוד פעם, זו החלטה שלכם כאופוזיציה

גלעד קריב: למה הורדת - - - בחקלאות? למה קיצצת בחקלאות? למה קיצצת בחקלאות?      

בצלאל סמוטריץ': ותראו, דרגי המקצוע אצלי במשרד כולם כולם תומכים בתקציב הזה – מה שלא היה, אגב, ב-2023, היו לי ויכוחים איתם, אתם יודעים את זה

נעמה לזימי: מה עם תנועות הנוער? מה עם תנועות הנוער?      

בצלאל סמוטריץ': נגיד בנק ישראל תומך בתקציב הזה

בצלאל סמוטריץ':  היה בממשלה, הציג אותו, העניק לי גיבוי מלא - -     

נעמה לזימי: התקציב שלכם הוא בושה

נעמה לזימי:  הוא בושה וחרפה

נעמה לזימי:  אתה גוזל בזמן מלחמה

בצלאל סמוטריץ': - - התבטא באין-ספור הזדמנויות, בארץ ומחוצה לה שאנחנו מנהלים את העסק הזה באחריות

בצלאל סמוטריץ':  עכשיו, תראו, זה בסדר

נעמה לזימי: אתה גוזל בזמן מלחמה

גלעד קריב: הנגיד יצא נגד 6 מיליארד ש"ח קואליציוניים

בצלאל סמוטריץ': אפשר כאופוזיציה לבוא ולומר: אנחנו בפוזיציית אופוזיציה, ואנחנו חייבים להתנגד ולצעוק

נעמה לזימי: איפה הספר הירוק? למה אתה מסתיר אותו? למה אתה לא מדווח?      

בצלאל סמוטריץ': אתם יודעים שזו לא אמת

בצלאל סמוטריץ':  ואני אומר גם לך, השר בני גנץ, ידידי, והיום גם שותפי לקואליציה: אתה יודע שהתקציב הזה הוא טוב ונכון ומאוזן

בצלאל סמוטריץ':  נכחת בישיבת הממשלה כשכל דרגי המקצוע תמכו בו - -     

גלעד קריב: איזה בושה

בצלאל סמוטריץ': - - שאלתם שאלות וקיבלתם תשובות

בצלאל סמוטריץ':  עכשיו, עוד פעם, זה בסדר, אני מבין גם את הצורך של המחנה הממלכתי להצביע נגד כי מה, הם יכולים לחתום על סדרי עדיפויות שהעברנו אי שם במאי? הרי בסוף זה נכון: הבסיס לתקציב, כמו שאמרתי, זה התקציב שהעברנו עכשיו, שהוא תקציב טוב, ואנחנו מתקנים אותו עכשיו, מרחיבים אותו מאוד כדי לתת מענה למה שצריך - -     

גלעד קריב: מה עם הקיצוץ בחקלאות?     

בצלאל סמוטריץ': - - וכמובן, אין מה לעשות, גם משנים סדרי עדיפויות, ולכן מקצצים בדברים חשובים

בצלאל סמוטריץ':  תדעו לכם, כל קיצוץ הוא כואב

בצלאל סמוטריץ':  אין קיצוץ בדברים לא חשובים, אין דבר כזה

בצלאל סמוטריץ':  הכול חשוב - -     

גלעד קריב: נכון, אבל יש דברים לא חשובים שלא קיצצתם - - -     

בצלאל סמוטריץ': - - לפעמים יש חשוב יותר

בצלאל סמוטריץ':  וכשדברים חשובים יותר אז אין מה לעשות, מקצצים קצת בדברים הפחות-חשובים לטובת הדברים היותר-חשובים, שהם כרגע צורכי המלחמה והמשק

גלעד קריב: איזה בושה

בצלאל סמוטריץ': אני באמת אומר לאזרחי ישראל: אנחנו מנהלים את הכלכלה בתקופת המלחמה - -     

נעמה לזימי: מה עם תנועות הנוער? מה עם תנועות הנוער? למה אתם מקצצים להם תקציב - - -     

בצלאל סמוטריץ': - - בדחילו ורחימו, באחריות כבדה על הכתפיים, באמת, מתוך הכרת גודל האחריות - -     

נעמה לזימי: איזה אחריות - - - חסר אחריות, תתבייש

בצלאל סמוטריץ': - - מתוך הבנה שהמלחמה מייצרת לנו אתגר ביטחוני, ואנחנו מנהלים אותו, והיא מייצרת גם אתגר כלכלי, ואנחנו מנהלים אותו - - -     

גלעד קריב: משרדים מיותרים, כספים קואליציוניים, העדפות סקטוריאליות, עידוד להשתמטות מצה"ל

בצלאל סמוטריץ': די, גלעד

בצלאל סמוטריץ':  היושב-ראש

גלעד קריב: די, נו, מה אתה משטה בכולם - - -     

נעמה לזימי: שר האוצר, מה עם הספר הירוק של התקציב?      

בצלאל סמוטריץ': אדוני היושב-ראש, פחות צעקות במלחמה

ארז מלול: חשבתי שכבודו מסתדר לבד

ארז מלול:  אתה תמיד אומר לי שאתה מסתדר

בצלאל סמוטריץ': אתה יודע מה, אני אסתדר

בצלאל סמוטריץ':  אני אשאל, אני אשאל אתכם

נעמה לזימי: מה עם הספר הירוק של התקציב, סמוטריץ' - - -     

בצלאל סמוטריץ': אני אשאל גם אותך, חברת הכנסת לזימי

נעמה לזימי: מה עם הספר התקציבי המספרי?      

בצלאל סמוטריץ': האם כשסנוואר יושב עכשיו בבונקר ורואה אותך צועקת וצורחת ומתלהמת, בעמידה, עם הידיים - -     

גלעד קריב: כשסנוואר רואה אותך פוגע בחיילי צה"ל - - -     

נעמה לזימי: אני לא מאמינה שאתה אומר את זה

נעמה לזימי:  תתבייש לך

בצלאל סמוטריץ': - - האם זה מחליש אותו ומקרב אצלו תודעה של ייאוש ושבירה וכניעה  - -     

נעמה לזימי: תתבייש לך - - -     

גלעד קריב: כשסנוואר רואה אותך מקצץ - - -     

ארז מלול: חבר הכנסת קריב, חבר הכנסת קריב

גלעד קריב: אתה לא מתבייש?     

ארז מלול: בבקשה

ארז מלול:  חבר הכנסת קריב

בצלאל סמוטריץ': - - כי אנחנו מאוחדים, והוא לא יכניס בינינו סיכה - -      

גלעד קריב: מה מאוחדים - - - של החברה הישראלית - - =      

בצלאל סמוטריץ': - - או שזה מחזק אותו כי הוא רואה אותך צועק ככה עם היד, ואומר לעצמו: נו, העם הזה  - -     

גלעד קריב: בושה - - -     

נעמה לזימי: - - -     

ארז מלול: חבר הכנסת קריב, אתה בקריאה ראשונה

גלעד קריב: אתה משטה באזרחי ישראל

גלעד קריב:  אתה בוגד באזרחי ישראל

ארז מלול: אני קורא אותך לסדר קריאה ראשונה

בצלאל סמוטריץ': - - יפרק את עצמו לבד, אז אני לא צריך לשחרר את החטופים ואני לא צריך להיכנע

גלעד קריב: - - -     

ארז מלול: חבר הכנסת קריב, אני קורא אותך לסדר קריאה שנייה

קריאות: - - -     

בצלאל סמוטריץ': אתם מחלישים את החוסן הלאומי, וזה עצוב

בצלאל סמוטריץ':  ואני קורא, אני מפציר בכם, תנהגו באחריות בתקופת מלחמה

נעמה לזימי: אתה מדבר עליי? אתה מקצץ, אתה מקצץ - - -     

גלעד קריב: אתה - - -     

בצלאל סמוטריץ': אל תיתנו, אל תרימו את המורל של סנוואר

ארז מלול: חבר הכנסת קריב, אתה בקריאה שנייה

בצלאל סמוטריץ': באמת, אל תעשו את זה

נעמה לזימי: מה עם הספר הירוק, שר האוצר?     

בצלאל סמוטריץ': אל תסיתו נגד חלקים בחברה הישראלית

נעמה לזימי: הלכנו איתך לבית משפט

בצלאל סמוטריץ': תתגברו, תתעלו לגודל השעה

נעמה לזימי: תתעלה אתה, תדווח

בצלאל סמוטריץ': אל תצעקו כאן בצורה - -      

נעמה לזימי: אל תעבור על חוק-יסוד

בצלאל סמוטריץ': - - לא יודע איך לקרוא לזה – באמת, אלימה ולא מכובדת ולא אחראית

בצלאל סמוטריץ':  אנחנו צריכים לגלות אחריות בתקופת מלחמה

גלעד קריב: - - -     

בצלאל סמוטריץ': גם אופוזיציה

בצלאל סמוטריץ':  יש צורה לוויכוח, יש צורה לליבון

נעמה לזימי: אתה בוזז - - - אתה - - -     

בצלאל סמוטריץ': אל תחזירו אותנו ל-6 באוקטובר, אין קונים לסחורה הזו בציבור הישראלי

בצלאל סמוטריץ':  הוא רוצה אותנו ביחד, מלוכדים, מאוחדים, מכבדים אחד את השני גם כשיש מחלוקות, מנהלים דיונים ענייניים, לגופו של עניין, לא לגופו של אדם - -     

גלעד קריב: - - -     

בצלאל סמוטריץ': - - בלי צעקות

בצלאל סמוטריץ':  אמרתי לכם: אני מזמין אתכם לדיון אמיתי בוועדות

נעמה לזימי: אתה לא מזמין

נעמה לזימי:  אתה לא מגיע לוועדות

בצלאל סמוטריץ': והינה, חבר הכנסת בליאק יודע שכשהוא היה שותף איתנו לדיונים - -     

נעמה לזימי: אתה לא עונה על שאלות

גלעד קריב: אתה בא - - - והולך

בצלאל סמוטריץ': - - אז הוא השפיע והוא עיצב, וגיבשנו את מתווה הפיצוי לעסקים יחד, קואליציה–אופוזיציה - -     

נעמה לזימי: אתה לא עונה על שאלות - - - אתה לא עונה על שאלות

בצלאל סמוטריץ': - - פה אחד אצלי בלשכה, ובאנו לוועדת כספים מאוחדים

בצלאל סמוטריץ':       אני אומר לכם גם עכשיו בתקציב

בצלאל סמוטריץ':  גבעת התחמושת, דבר חשוב; הצפתם אותו, נטפל בו

בצלאל סמוטריץ':  תציפו דברים נוספים, נטפל גם בהם, בעזרת השם, מתוך הקשבה אמיתית

בצלאל סמוטריץ':  אני לא חושב שהשכל נמצא רק אצלנו, אני לא חושב שרק אנחנו יודעים מה טוב

בצלאל סמוטריץ':  אני ודאי חושב שבתקופת מלחמה אני רואה את עצמי שר אוצר של כולם, של אזרחי ישראל כולם כולם - -     

גלעד קריב: כן

גלעד קריב:  ממש

בצלאל סמוטריץ': - - מימין ומשמאל, מן הכפר ומן היישוב, דתיים, חילונים, חרדים, יהודים ושאינם, כך אנחנו רואים את עצמנו כרגע כממשלה

בצלאל סמוטריץ':       אני באמת מאמין שהתקציב הזה טוב, הוא טוב לכל עם ישראל

בצלאל סמוטריץ':  הוא טוב לחברה ולכלכלה ולמפונים ולניצולים ולמילואימניקים, הוא טוב ללוחמים שלנו ולמפקדים שלנו, הוא טוב לתושבי הצפון והדרום והמרכז והפריפריה וגוש דן

בצלאל סמוטריץ':  יש בו מנועי צמיחה, יש בו השקעה אדירה בתשתיות

בצלאל סמוטריץ':       כמו שאמרתי, גם את הקיצוצים שנאלצנו לבצע, עשינו מאוד רוחבית, מאוד מאוד מאוזן, מאוד כזה שכולם נכנסים מתחת לאלונקה, לוקחים חלק, אף אחד לא מרגיש שהטילו עליו איזה נטל מיוחד, איזה – כן, הוא צריך להשתתף יותר מאשר כולם

בצלאל סמוטריץ':      הוא באמת תקציב טוב, וכמו שאמרתי, הוא כולל פוטנציאל של מנועי צמיחה גדולים וטובים, ואני באמת אומר לכם באופוזיציה – אם יש הערות ודברים שאתם חושבים שאפשר וצריך לעשות יותר טוב, אנחנו מוכנים להיות שותפים מלאים

בצלאל סמוטריץ':       מי שעוקב אחריי ומכיר אותי יודע שכשאני מקבל פניות והערות – הערות בעי"ן או באל"ף – ובקשות, אני לא שואל את עצמי אם זה בא מצד האופוזיציה או מצד הקואליציה

בצלאל סמוטריץ':  אני עיוור לצדדים השונים בבית הזה

בצלאל סמוטריץ':  כשבאות הערות, בוחנים אותן לגופו של עניין, דנים בהן

בצלאל סמוטריץ':  אם יש בהן אמת, מטמיעים את ההערות, מתקנים מה שצריך לתקן

בצלאל סמוטריץ':  אם אין בזה אמת – או מה פירוש? תמיד יכולות להיות, כן, אלו ואלו דברי אלוקים חיים – אם אנחנו לא חושבים שזה נכון כרגע, לא מקבלים את ההערות האלה

בצלאל סמוטריץ':      אני באמת קורא לכם בשבועות הקרובים – אני חושב שזו דוגמה חיונית לעם ישראל

בצלאל סמוטריץ':  אתם יודעים, אתמול הייתי בסיור בדרום אצל מילואימניקים

בצלאל סמוטריץ':  הייתי בהתחלה בבסיס נחשונים, חטיבה 5 יוצאת עכשיו אחרי ארבעה חודשים בעזה, אז הינה רק מילה

בצלאל סמוטריץ':       אני רוצה להעביר לכם מסר

בצלאל סמוטריץ':  באמת, יש שני מסרים מרכזיים שלוחמי המילואים ביקשו ממני להעביר בכל הזדמנות

בצלאל סמוטריץ':  אחד, כמובן, ממשיכים עד הניצחון

בצלאל סמוטריץ':  יש להם סבלנות, נחישות, אורך רוח, עורף משפחתי מדהים שמגבה אותם

בצלאל סמוטריץ':  אומרים לנו: תמשיכו, שלא נשלם מחירים לשווא

בצלאל סמוטריץ':      אבל הדבר השני – הם מתחננים שאני אביא לכאן, לבית הזה, את הקול שלהם, קול של אחדות

בצלאל סמוטריץ':  הם נלחמים יחד ברעות שרק שדה הקרב יודע לייצר – מימין, משמאל, דתיים, חילונים, אלה שהיו בקפלן ואלה שהיו – באמת, הם כל כך חזקים ביחד, עם מטרה משותפת, עם אמונה, עם נחישות, עם עזרה הדדית

בצלאל סמוטריץ':  הם מתחננים, מתחננים שגם אנחנו נמשיך את האווירה הזאת

בצלאל סמוטריץ':       והינה, אני חושב שהתקציב שאנחנו מביאים הוא כזה ואני קורא גם לכם באופוזיציה, חבריי, בואו לשיח אמיתי, ענייני, מכובד ומכבד

בצלאל סמוטריץ':  אצלנו יש הקשבה

בצלאל סמוטריץ':  נביא יחד את התקציב הזה לעם ישראל, ניתן יחד את המענה לכל הצרכים, ובעזרת השם, ביחד ננצח

בצלאל סמוטריץ':  תודה רבה

ארז מלול: אמן ואמן

ארז מלול:  תודה רבה

ארז מלול:  אדוני השר, חברי הכנסת, בבקשה לשבת, אנחנו נעבור להצבעה

ארז מלול:  חברי הכנסת, נעבור להצבעה על הצעת חוק תקציב נוסף לשנת הכספים 2024, התשפ"ד, בקריאה ראשונה

ארז מלול:  הצבעה

ארז מלול: בעד ההצעה להעביר את הצעת החוק לוועדה – 57 

ארז מלול: נמנעים – אין 

ארז מלול: להלן תוצאות ההצבעה: 57 בעד, 50 נגד

ארז מלול:  אני קובע כי הצעת חוק תקציב נוסף לשנת הכספים 2024, התשפ"ד, אושרה בקריאה ראשונה ותעבור לדיון בוועדת הכספים לצורך הכנתה לקריאה השנייה והשלישית

קריאה: - - -     

ארז מלול: מי לא הצביע?      

מירב בן ארי: עופר כסיף ויוסף עטאונה

ארז מלול: טוב, תבדקו את זה

ארז מלול:  בודקים את זה

אריה מכלוף דרעי: - - -     

ארז מלול: גם ההצבעה של הרב אריה דרעי לא נקלטה

ארז מלול:  תבדוק את ההצבעה, גם של חבר הכנסת הרב דרעי

ארז מלול:        אצל עופר כסיף אין בעיה, זה נקלט

ארז מלול:  בסדר? כרגע אלה יהיו תוצאות ההצבעה

ארז מלול:  אנחנו נוסיף לפרוטוקול את הרב אריה דרעי

ארז מלול: [רשומות (הצעות חוק, חוב' מ/1708)

ארז מלול: ] 

ארז מלול: חברי הכנסת, נעבור לנושא הבא על סדר-היום: הצעת חוק הפחתת הגירעון והגבלת ההוצאה התקציבית (תיקון מס' 25), התשפ"ד–2024, בקריאה ראשונה

ארז מלול:  אני מזמין את כבוד שר האוצר בצלאל סמוטריץ' להציג את הצעת החוק

ארז מלול:  בבקשה, לרשותך עד עשר דקות

בצלאל סמוטריץ': אדוני היושב-ראש, חבריי השרים, חברי הכנסת, אני רוצה בשם כולנו להעלות על נס בדקות הקרובות את האליטה החדשה של מדינת ישראל, את גיבורי התרבות של העת החדשה – את המילואימניקים

בצלאל סמוטריץ':  את משרתי המילואים שעזבו הכול, עזבו משפחה וילדים ועסקים, ובמשך חודשים מחרפים את נפשם על הגנת המולדת, במובן הפשוט ביותר של המילה

בצלאל סמוטריץ':  באחדות, ברעות שרק שדה הקרב יודע לחולל, בנחישות, באמונה, בהקרבה, בהתמדה, מביאים לנו, בעזרת השם, את הניצחון, מחזירים לנו את הביטחון, את הגאווה הלאומית, את הכבוד הלאומי, את הרוח, את הכוחות העצומים שיש בעם שלנו

בצלאל סמוטריץ':  והאמת היא, בוא נודה על האמת, מיקי, כמעט שכחנו שיש בנו

בצלאל סמוטריץ':  התעסקנו בכל כך הרבה דברים שוליים בשנים האחרונות

בצלאל סמוטריץ':  ובאים הגיבורים האלה ואומרים, חברים, תסתכלו במראה, תראו איזה עם, איזה איכויות, איזה עוצמות, איזו הקרבה, איזו ערבות הדדית, איזו לכידות

בצלאל סמוטריץ':  ובני המשפחות שלהם – הרי אף מילואימניק כזה לא מחזיק מעמד כל כך הרבה זמן בלי התמיכה של האישה, של הילדים, של ההורים, של כל הסביבה

בצלאל סמוטריץ':  זה דבר שאי-אפשר לתאר אותו

בצלאל סמוטריץ':       ואני חושב שכולנו, כולנו כחברה – תראה, זה אירוע מוסרי, נורמטיבי – אנחנו חייבים לשנות את סדרי העדיפות ולשים את המילואימניקים בראש

בצלאל סמוטריץ':  אנחנו עושים את זה, אגב, גם בתקציב הזה

בצלאל סמוטריץ':  השקנו תוכנית, אתם יודעים את זה, של 9 מיליארד שקלים מעבר לתגמולי המילואים הרגילים

בצלאל סמוטריץ':  אמרתי ביום הראשון – זה היתד, אני תוקע אותו

בצלאל סמוטריץ':  שאלו אותי, מאיפה תביא את הכסף? זה היתד, זה הבריח התיכון שסביבו כל התקציב הזה מסתובב

בצלאל סמוטריץ':  ויש שם מענקים למילואימניקים ולבני המשפחות שלהם, ויש שם הגנה על התעסוקה שלהם, ויש שם מעטפת אדירה לעצמאים שביניהם, ויש שם טיפולים למשפחות שלהם, ויש שם ימי חופשה, ויש שם הנחות והטבות, ואנחנו נעמיק אותם עוד ועוד ועוד

בצלאל סמוטריץ':       אני ביקשתי אצלי במשרד למפות את כל ההטבות שכל חלקי האוכלוסייה מקבלים

בצלאל סמוטריץ':  מה שמקבלים נכים וקשישים ועולים – אין הטבה שלא יקבל מילואימניק

בצלאל סמוטריץ':  היה שלב מסוים שעשינו על זה אצלי דיונים בהנהלת המשרד – דיברנו על הנחות בארנונה

בצלאל סמוטריץ':  אמרו לי, תשמע, השר, עזוב, חבל, ביורוקרטיה – תגיד כמה כסף זה עולה

בצלאל סמוטריץ':  רצית לתת מענק של 2,000? תן 2,500 בחודש

בצלאל סמוטריץ':  אמרתי להם, תראו, זה מזכיר לי בעל שיבוא לאשתו בתחילת שנה, ייתן לה 1,000 שקל – קחי, תחשבי שקניתי לך 50 זרי פרחים

בצלאל סמוטריץ':  לא

בצלאל סמוטריץ':  אנחנו צריכים את ההוקרה, לא רק את הכסף

בצלאל סמוטריץ':  אנחנו רוצים שמשרתי המילואים והמשפחות שלהם, בכל מקום שהם הולכים יגידו להם – זה כמו בארצות-הברית – thank you for your service

בצלאל סמוטריץ':  נכון? היכנס, מסלול ירוק

בצלאל סמוטריץ':  תעבור בתור, הנחה, הטבה, פטור – בכל מקום שבו המילואימניקים ילכו – נצדיע להם

בצלאל סמוטריץ':  נגיד להם, אתם עכשיו הגיבורים החדשים שלנו; אתם האליטה החדשה שלנו; אתם המודל לחיקוי; אתם מקור ההשראה לכולנו

בצלאל סמוטריץ':       והמילואימניקים האלה מבקשים מאיתנו שני דברים: הם מבקשים מאיתנו ניצחון, ללכת עד הסוף; והם מבקשים מאיתנו אחדות

בצלאל סמוטריץ':  הם מבקשים מאיתנו אחדות

ולדימיר בליאק: גם סיוע

בצלאל סמוטריץ': הם מבקשים מאיתנו, איך נאמר, שהחשמל הזה, הערבות החזקה כל כך, המחויבות, האחד בשביל כולם, היכולת למסור את הנפש, האחד כדי להציל את השני, בלי – אתה יודע, מיקי, זה אולי טוב שלובשים קסדות, אז לא רואים אם יש כיפה, אין כיפה, יש פאות, אין פאות, מאיפה באת

בצלאל סמוטריץ':  כולם נראים אותו דבר, לבושים אותו דבר, עם אותה קסדה על הראש, מחזיקים את אותו רובה, נלחמים באותו אויב משותף

בצלאל סמוטריץ':  אחים

בצלאל סמוטריץ':  אחים

בצלאל סמוטריץ':  והם לא רוצים לצאת מהאינקובטור הזה ולפגוש שיח של 6 באוקטובר

בצלאל סמוטריץ':  הם מבינים שיש ויכוחים, וזה בסדר, ויש דעות שונות

בצלאל סמוטריץ':  כולם רוצים טוב, וכל אחד חושב שמשהו אחר הוא טוב

בצלאל סמוטריץ':  וזה הכי לגיטימי בעולם

בצלאל סמוטריץ':  אבל הם רוצים לראות אותנו מנהלים את זה אחרת

בצלאל סמוטריץ':  הם רוצים לראות אותנו כאן, חברי הכנסת, הם רוצים לראות את האולפנים, הם רוצים לראות את הרשתות החברתיות

בצלאל סמוטריץ':  הם לא רוצים לצאת, אמרתי, מהאינקובטור הנפלא הזה של שדה הקרב – מה נפלא? קשה, מאתגר, אבל כן, בהקשר הזה, המצרף כל כך, המחבר כל כך – ולראות מלחמות יהודים של 6 באוקטובר

בצלאל סמוטריץ':  אסור

בצלאל סמוטריץ':       אז אנחנו עוטפים אותם ומוקירים אותם ומתגמלים אותם, ומוודאים שלא יהיו להם דאגות כלכליות

בצלאל סמוטריץ':  כן, אני יודע שיש קשיים ביורוקרטיים ביישום

בצלאל סמוטריץ':  אני מתחייב להפוך כל אבן עם משרד הביטחון, עם הקרן במשרד הביטחון, עם מס רכוש, עם כל השחקנים הרלוונטיים, עם ביטוח לאומי, עם בנק ישראל – כדי לוודא שאנחנו פותרים את כל הביורוקרטיות, וזה קורה מהר, מהר

בצלאל סמוטריץ':       הייתי הבוקר בסיור במוקד של רשות המיסים

בצלאל סמוטריץ':  אמרתי להם, תראו, אתם עושים עבודת קודש מצוינת ועוזרים לכולם – אבל מילואימניקים בראש

בצלאל סמוטריץ':  צלצל מילואימניק? אתם לא עוזבים אותו

בצלאל סמוטריץ':  כתוב לכם שם, טלפון – אתם מדברים עם אשתו ועם רואת החשבון שלו ועם החוליה הרלוונטית במס ההכנסה ובביטוח לאומי, ואתם חוזרים ואומרים לו: פתרנו לך את הבעיה, הינה, הכסף בחשבון

בצלאל סמוטריץ':  זה התפקיד שלנו, זאת המחויבות שלנו

בצלאל סמוטריץ':       אז אנחנו עוטפים אותם ומוקירים אותם ושמים אותם בראש, וזה שדר

בצלאל סמוטריץ':  מי שתורם, מי שמקריב – אנחנו בשבילו, ואנחנו מגבים אותם עד הניצחון, ואנחנו מאוחדים, ביחד

בצלאל סמוטריץ':  כן, גם עם הדעות השונות, עם הגישות השונות, עם העמדות השונות, אנחנו אחים

בצלאל סמוטריץ':  ואנחנו מאוחדים ואנחנו מתווכחים אחרת, ואנחנו אוהבים, וכן, אנחנו נלך עד סוף העולם להציל כל יהודי וכל ישראלי באשר הוא, כי אנחנו אחים

בצלאל סמוטריץ':  זה האתוס המכונן

בצלאל סמוטריץ':  אסור, אסור לאבד את המצפון בעניין הזה

בצלאל סמוטריץ':  אסור לאבד את המצפן בעניין הזה

בצלאל סמוטריץ':  אנחנו חייבים להיות ראויים למאמצים, להקרבה, ובואו נאמר את האמת – להיות ראויים גם לקורבנות, למחיר הענק הזה

בצלאל סמוטריץ':  אנחנו חייבים להיות ראויים

בצלאל סמוטריץ':  תודה

מיקי לוי: איזה פלא, אני מסכים

מיקי לוי:  רק דבר אחד חסר: התנצלות של שר בממשלתך ששלח אותם לעזאזל

גלעד קריב: בצלאל, המבחן הוא מבחן המעשים, לא - - -     

מיקי לוי: תביא אותו להגיד סליחה למילואימניקים שהוא שלח אותם לעזאזל

ניסים ואטורי: אני מודיע שרשימת הדוברים סגורה

ניסים ואטורי:  אני מבקש לא להפריע, חבר הכנסת מיקי לוי

גלעד קריב: המבחן הוא - - - בתקציב, לא בסיסמאות מעל הדוכן

ניסים ואטורי:  	הכרזה לסגנית מזכיר הכנסת, בבקשה

אלינור ימין: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – מסקנות הוועדה לביטחון לאומי בעקבות דיון מהיר בהצעתם של חברי הכנסת קארין אלהרר, קטי קטרין שטרית, מיכל מרים וולדיגר וגלעד קריב בנושא: משפחות הנרצחים מהמסיבה ברעים טוענות שהופקרו ולא קיבלו התייחסות מגורמים רשמיים

אלינור ימין:  תודה

אלינור ימין: (קריאה ראשונה)     

ניסים ואטורי: תודה רבה

ניסים ואטורי:  ראשונת הדוברים – חברת הכנסת דבי ביטון, בבקשה

דבורה ביטון: אדוני היושב-ראש, כנסת נכבדה, ברגעים הקשים והמתמשכים שעוברים אזרחי מדינת ישראל, אני בוחרת להשמיע את הקולות החבויים בשולי השיח בחברה הישראלית – האוכלוסיות המיוחדות שהפגיעה בהן היא פגיעה בשכבות החלשות; משפחות עם צרכים מיוחדים שמתמודדות עם קושי, שבעיניכם אינן זכאיות לחיים כדאיים בערך שווה

דבורה ביטון:      אני רוצה להקריא בפניכם את דבריו של עמית, אביו של עמית: "נעים, יכול, מבין"

דבורה ביטון:  משפט קצר ופשוט, אך כשילד עם צרכים מיוחדים כותב אותו בשיעור הקלדה עם חברים יש לו משמעות אחרת ומרגשת

דבורה ביטון:  והמשפט הזה הוא של יואבי שלי, מתבגר בן 19 עם אוטיזם עמוק וקשה, שמבטא את עצמו, דעותיו והשקפת עולמו באמצעות הבעה בהקלדה

דבורה ביטון:  כך הוא למעשה מתקשר בחייו היום-יומיים

דבורה ביטון:  הוא פחות מתקשר ואומר מילים ברורות, כמו לאכול, לאוטו, לטייל, שניצל, מים, פיפי, להתקלח

דבורה ביטון:  יואב הוא נער מתוק שמאוד אוהב לחבק, לצחוק ולטייל

דבורה ביטון:  יואבי הוא מורה לחיים שנותן לי את הכוח לעשות בשבילו ולמען החברים שלו כדי שנשמיע את קולם, כדי שיקבלו את מה שמגיע להם כחלק בלתי נפרד מהחברה הישראלית

דבורה ביטון:      אני גם אשמיע לכם, בבקשה, את מכתבה של נורית, אימא של אמילי, בת 20 עם אוטיזם, וחיילת היום ב"שווים במדים": הבחירה אם ליפול לבור שנפער או לקום הביאה אותי להיות הפה של אלו שלא תמיד יכולים להשמיע, וכן, אלה ההורים

דבורה ביטון:  שתי דאגות עיקריות המלוות אותנו, המשפחות המיוחדות: האחת, מה יהיה אחרי מערכת החינוך כשהיא מסתיימת

דבורה ביטון:  והדאגה העיקרית – מה יקרה עם ילדינו כשלא נהיה פה? שוויון הזדמנויות וזכויות עבור ילדינו גם היום רחוק מלהיות במקום הראוי

דבורה ביטון:  הביורוקרטיות האין-סופיות, המתישות, שאנו, המשפחות, עוברות במסע שלא נגמר

דבורה ביטון:  אני מייחלת שיבוא יום ונהפוך שווים

דבורה ביטון:      חבריי, אני שואלת אתכם, התקציב שהונח מיטיב עם משפחות מיוחדות? האם הם נחשבים בעיניכם רק מספרים יבשים וטבלאות? עקרונות הצדק החברתי חורץ את גורל המיוחדים - - -     

ניסים ואטורי: אני מבקש לסכם

נאור שירי: אתה מעיר לה לפני הזמן

דבורה ביטון: האם אנחנו יכולים לוותר על כאבי הצמיחה העצמית של האנשים האלו? ממשלת ישראל בוחרת להפיל על כתפינו את העול והאחריות - -      

ניסים ואטורי: תודה רבה

דבורה ביטון: כמה דקות, אני מסיימת

ניסים ואטורי: תודה רבה

מירב בן ארי: אפשר לתת לחבר כנסת גם עשר שניות לסיים

מירב בן ארי:  לא יקרה כלום

ולדימיר בליאק: אתה מתחיל להפריע לפני הזמן, ולא בפעם הראשונה

ניסים ואטורי: יש הרבה דוברים

ניסים ואטורי:  הכול בסדר

מירב בן ארי: לא, מה זה קשור? שיהיו גם אלף דוברים

מירב בן ארי:  בחיים לא היה דבר כזה, ואטורי

מירב בן ארי:  עם כל הכבוד

ולדימיר בליאק: - - - אל תפריע לפני הזמן

דבורה ביטון: - - להעניש את אלה שנמצאים בשכבות החלשות

דבורה ביטון:  אינכם ראויים לעם הזה

דבורה ביטון:  התקציב לא מביא שום בשורה

דבורה ביטון:  מדובר באוסף של גזרות בתקופה קשה ביותר

דבורה ביטון:  תודה

נאור שירי: 20 שניות לפני, אתה אומר לה לסיים

ניסים ואטורי: אני מפריע בדיוק בזמן

ניסים ואטורי:  אני אומר: 20 שניות, אבקש להתחיל לסכם

ניסים ואטורי:  חברת הכנסת מירב בן ארי, בבקשה

מירב בן ארי: אדוני היושב-ראש, לא מפריעים לחבר כנסת ב-15 שניות

מירב בן ארי:  וגם אם נותנים לו עשר שניות לסיים, התקרה לא תיפול

ניסים ואטורי: אני תמיד נותן

ניסים ואטורי:  הכול בסדר

מירב בן ארי: לא, לא

מירב בן ארי:  אבל יש כללים בבית הזה

ניסים ואטורי: אני מפעיל את הזמן שלך

ניסים ואטורי:  תתחילי לדבר

ניסים ואטורי:  סליחה, את לא עומדת פה כדי להתחיל להעיר לי

מירב בן ארי: אני אומרת לך, אתה לא יכול בעשר השניות האחרונות להגיד לחבר כנסת לסיים

מירב בן ארי:  אין דבר כזה

ניסים ואטורי: היא סיימה בזמן

ניסים ואטורי:  להתחיל לסכם

מירב בן ארי: לא, בבקשה

מירב בן ארי:  קצת היגיון גם פה

דבורה ביטון: בטח ובטח אם עוד יש לה זמן, ובטח כשהיא מדברת על מיוחדים

ניסים ואטורי: טוב, תסכמו ביניכם איך אתם רוצים לקבל את זה, ואני אעשה את זה

ניסים ואטורי:  בסדר?     

מירב בן ארי: תן לבן אדם לסכם

מירב בן ארי:  עשר שניות אחרונות, לא יקרה כלום

ניסים ואטורי: לא, לא

ניסים ואטורי:  כל אחד ביקש משהו אחר

ניסים ואטורי:  תודה רבה

ניסים ואטורי:      תוודה רבה

ניסים ואטורי:  שלוש דקות לרשותך

מירב בן ארי: אדוני היושב-ראש, חבריי וחברותיי חברי הכנסת, מה קשורה הממשלה למלחמה, אמר שר השיכון גולדקנופ, והידק על צווארו את צעיף לואי ויטון

מירב בן ארי:  למי רע פה? שאל השר ולא קיבל תשובה

מירב בן ארי:  הרבה פעמים אנחנו אומרים על הממשלה המנותקת: היום נשבר עוד שיא

מירב בן ארי:  אז בוא, גולדקנופ, אני אגיד לך למי רע פה

מירב בן ארי:  הרשימה ארוכה, הזמן שלי קצר, ולכולם רע

מירב בן ארי:  יש כאלה שאולי רע להם יותר

מירב בן ארי:  נתחיל עם משפחות החטופים, 136 משפחות, שגם הן נלקחו בשבי

מירב בן ארי:  אין להן יום, אין להן לילה

מירב בן ארי:  חטופים שהופקרו לגורלם ב-7 באוקטובר והם מופקרים גם היום

מירב בן ארי:  חלקם, לצערנו, לא ישרדו

מירב בן ארי:  חלקם גם נמצאים שם כגופות, שגם אותן מפקירים

מירב בן ארי:  המשפחות האלה – אין להן חיים

מירב בן ארי:  רע להן בנשמה כל יום

מירב בן ארי:      ומשם המשפחות השכולות של החיילים

מירב בן ארי:  אני לא יודעת בכמה שבעות גולדקנופ ביקר, אבל לכל שבעה שאני הגעתי שמעתי שהוא היה הכי טוב, הנופל הכי מוצלח, הכי חכם, הדבק של המשפחה

מירב בן ארי:  אפילו על גל איזנקוט, זיכרונו לברכה, אמר חברו שגם כשהוא נהרג זה היה חייב להיות בפיצוץ, מרוב שהוא היה ילד מיוחד

מירב בן ארי:  והיו עוד הרבה טובים ויפים

מירב בן ארי:  רע למשפחות השכולות

מירב בן ארי:  רע להן בנשמה

מירב בן ארי:  השעון שלהן נעצר

מירב בן ארי:  ב-7 באוקטובר נעצרו להן החיים

מירב בן ארי:      אולי נעבור גם למשפחות השכולות האחרות, למשפחות שהילדים שלהן נטבחו במסיבת הטבע נובה

מירב בן ארי:  מה נגיד לחברה שלי, שאיבדה את אח שלה ואחיין שלה? איך משקמים משפחה כזו? משפחה שכולה ששתי בנות שלה נרצחו בנובה, ונשאר אח אחד

מירב בן ארי:  רע להם בנשמה, בחיים

מירב בן ארי:  כל יום רע להם, כל יום

מירב בן ארי:  אני לא יודעת אם יהיה טוב

מירב בן ארי:      ומה נגיד על המשפחות – קרוב ל-100,000 עקורים? אין להן בית, אין להן מטבח, אין להן מערכת חינוך, אין רווחה

מירב בן ארי:  אתה שר השיכון, תתעורר

מירב בן ארי:  אנשים – אין להם בתים

מירב בן ארי:  רע גם להם

מירב בן ארי:  ומה נגיד על האנשים, על המשפחות שלא מצליחות לחיות

מירב בן ארי:  הוא יודע כמה אנשים התאבדו מאז 7 באוקטובר כי הם לא הצליחו לנשום? אתה יודע כמה אנשים נמצאים ברגעים האלה בטיפול נפשי? רע להם לצאת מהבית

מירב בן ארי:  הוא לא יודע מה רע

מירב בן ארי:      ויש לי עוד כל כך הרבה, אבל אין לי זמן

מירב בן ארי:  וזה בסדר, אני מניחה שכולכם יודעים

מירב בן ארי:  אני מסיימת, אדוני

מירב בן ארי:  אבל אתה יודע, חייבים משהו אחד לאופטימיות, לסיום, כי יש אטימות ויש ניתוק, אבל יש כאן עם טוב, יש כאן עם טוב

מירב בן ארי:  לא מגיע לו שידברו אליו ככה

מירב בן ארי:  תודה, אדוני

ניסים ואטורי: תודה רבה

ניסים ואטורי:  חבר הכנסת עופר כסיף

עופר כסיף: חברי הכנסת, נציג המאחזים ונוער הזוועות בממשלה, צאר האוצר, שלף את סכין הקיצוצים המושחזת ותקע אותה בליבם של כלל תושבי הארץ

עופר כסיף:  אבל לחברה הערבית שמר הגזען קיצוץ מיוחד

עופר כסיף:  עוד לפני המלחמה ביקש הצאר לגזול את תקציבי החברה הערבית, לטש אליהם עיניים עבור חבריו בהתנחלויות הבלתי-חוקיות

עופר כסיף:      המלחמה סיפקה לו את שעת הכושר

עופר כסיף:  קיצוץ של 15% בהחלטות ממשלה למען החברה הערבית, גזענות כמדיניות

עופר כסיף:  סמוטריץ' מנסה לטפס בסקרים מעל אחוז החסימה, על חשבון הציבור הערבי המוחלש והמופלה שמתמודד עם שנים של הזנחה ופערים עצומים ביחס לחברה היהודית

עופר כסיף:      244 אזרחים ערבים נרצחו בידי ארגוני הפשיעה, אבל ממשלת ישראל מקצצת בתקציבי הביטחון האישי בחברה הערבית

עופר כסיף:  לסמוטריץ' לא אכפת שגם השב"כ וגם המל"ל אומרים במפורש שהדבר מהווה, ואני מצטט: סכנה לביטחון האישי והאזרחי של כלל האזרחים, ועלול לעורר תגובות נגד שליליות – סוף ציטוט, כי הממשלה הזאת רוצה להבעיר את השטח, ושר הגבעות והמאחזים רוצה לראות שפיכות דמים של ערבים

עופר כסיף:      חבריי ואני מפגינים נגד ארגוני הפשיעה ולמען צעדים שלטוניים אמיתיים כנגדם

עופר כסיף:  כבר שנים אנחנו צועקים "דם ערבי אינו הפקר", אבל סמוטריץ' רואה בדם ערבי שנשפך תוצאה רצויה, דלק במכונת ההסתה הגזענית שלו

עופר כסיף:      לא רק בביטחון האישי – גם ברווחה, בחינוך, בתשתיות, בתעסוקה, בטיפול בשפכים ופינוי אשפה; בכל אלו מקצץ הצאר שרוצה להשאיר את החברה הערבית דלה, ענייה ומרודה, מימוש של תוכנית ההכרעה השטנית שלו מ-2017

עופר כסיף:  במכתב ששלחו מנכ"ל המשרד לשוויון חברתי מאיר בינג, ראש הרשות לפיתוח כלכלי של החברה הערבית חסאן טואפרה וראש אגף בכיר לפיתוח כלכלי חברתי בחברה הבדואית בנגב ליאור כלפא למנכ"ל משרד האוצר שלומי הייזלר נכתב כך: הקיצוץ "יוביל לבלימה משמעותית של פעולות לטיפול בבעיות השורש והבסיס של החברה הערבית, כגון תקצוב החינוך לתלמידים, שסבל שנים רבות מאפליה, תכנון שכונות חדשות, שבמשך שנים לא התאפשר, תקצוב קיום תשתיות בסיסיות כמו ביוב, כבישים, תחבורה ציבורית ועוד

עופר כסיף:  וכל אלה ללא כל הבחנה ודיון מקצועי"

ניסים ואטורי: אני מבקש לסיים

עופר כסיף: אני מייד מסיים

עופר כסיף:  אבל את חבורת הגזענים – אני מוסיף – שבשלטון, זה לא ממש מעניין

עופר כסיף:  הפגיעה הקשה בחברה הערבית אינה מסתכמת רק במחיר כלכלי, אלא גם במחיר מוסרי ואנושי של הזנחה, אפליה, השפלה ודיכוי, שעליהם כולנו נשלם

ניסים ואטורי: אני מבקש לסיים

ניסים ואטורי:  תודה רבה

עופר כסיף: אנחנו ניאבק נגד זה ונביא עוד את הצדק והשוויון

ניסים ואטורי: תודה רבה

ניסים ואטורי:  חברת הכנסת יוליה מלינובסקי – אינה נוכחת

ניסים ואטורי:  היא פה? איפה? הינה

ניסים ואטורי:  היא התחבאה לי

ניסים ואטורי:  בבקשה

ניסים ואטורי:  לא ראיתי שאת בפנים שם

ניסים ואטורי:  בבקשה

יוליה מלינובסקי: תודה רבה

יוליה מלינובסקי:  אדוני היושב-ראש, אדוני השר, אני אנסה לדבר ברשותכם על קבוצה לא גדולה אבל מאוד מאוד משמעותית בחיינו, שאנחנו אפילו לא מבינים את החשיבות שלה, על משפחות של אנשי הקבע

יוליה מלינובסקי:  המשפחות האלה משלמות מחיר אישי מאוד כבד, כי במלחמה, וזה ברור, אנשי הקבע נכנסו לקרב ראשונים, וכנראה שהם יסיימו אחרונים

יוליה מלינובסקי:  זה תפקידם, זו המחויבות שלהם, זה הייעוד שלהם

יוליה מלינובסקי:  אבל מאחורי כל איש קבע יש משפחה, יש אישה, יש ילדים – לרוב זה נשים וילדים – שגם כך בחיי השגרה – מבחירה, צריך להגיד את זה – החיים שלהם היו טיפה שונים מחיי משפחה רגילים, אבל עכשיו, במלחמה, זה השתבש לחלוטין

יוליה מלינובסקי:  גם המעט שאותם אנשי הקבע יכלו לעזור ולתרום למשפחות שלהם כרגע לא קיים, וכנראה לא יהיה קיים גם עוד הרבה מאוד זמן

יוליה מלינובסקי:      הקבוצה הזאת לא גדולה, לא שומעים אותם כל כך, לא רואים אותם כל כך, אבל היא קיימת, ואני פשוט לא מצליחה להבין למה שר הביטחון ומשרד הביטחון לא מגויסים לעזרתם

יוליה מלינובסקי:  זה לא כסף גדול

יוליה מלינובסקי:  זה אפילו לא הטבות, זה איזשהו יחס, איזשהו "אנחנו רואים אתכם", שאפשר באמת בדברים הקטנים, הלא-משמעותיים, להקל משמעותית על אותן משפחות, על אותן נשים

יוליה מלינובסקי:  כי איך אנחנו תמיד אומרים? בלי עורף אין צבא

יוליה מלינובסקי:  אין, אי-אפשר

יוליה מלינובסקי:      אותם גברים – לרוב זה גברים, אבל יש גם נשים – שכרגע הם בחזית צריכים לדעת שבבית הכול רגוע ושקט והכול מתנהל

יוליה מלינובסקי:  זה נותן את הביטחון

יוליה מלינובסקי:  וכרגע, באמת, זה מרגיז וכואב

יוליה מלינובסקי:  עם כל הניסיונות שלי ושל פנינה תמנו שטה ולימור, ועזרה של חבר הכנסת אייכלר וחבר הכנסת ביטן – קיר אטום

יוליה מלינובסקי:  אני מבינה ששר הביטחון מאוד עמוס

יוליה מלינובסקי:  אני מכירה את המציאות

יוליה מלינובסקי:  אבל עדיין, עדיין זו חובתכם, זו האחריות שלכם

יוליה מלינובסקי:  זה לא המשרתים עצמם אבל זה המשפחות שלהם, וזו חובתכם המוסרית ממדרגה ראשונה לפתוח את הלב והראש ולמצוא פתרונות

יוליה מלינובסקי:       ולא מדובר פה על כספים מטורפים, שאתה יודע, אדוני היושב-ראש – כן, אני יודעת שצריך לספור כל שקל, אבל עדיין - - -     

ניסים ואטורי: עכשיו תצטרכי לספור שניות, כי נגמר הזמן רק

יוליה מלינובסקי: אבל עדיין אני פונה מפה לשר הביטחון, ללשכה שלו, לצוות שלו: תראו אותם

יוליה מלינובסקי:  אנחנו פה בכנסת מגויסים כולנו, עושים כל מה שאנחנו יכולים, אבל אנחנו גם מצפים מכם לאיזושהי התייחסות ואיזושהי אוזן קשבת לאירוע הזה

יוליה מלינובסקי:  תודה רבה

ניסים ואטורי: תודה רבה

ניסים ואטורי:  חבר הכנסת אלעזר שטרן, בבקשה

יוליה מלינובסקי: וחבר הכנסת שטרן יכול להרחיב על זה, כאחד ששירת שנים רבות

אלעזר שטרן: אדוני היושב בראש, עמיתיי חברי הכנסת – יש פה שרים?     

ניסים ואטורי: השר וסרלאוף

אלעזר שטרן: אוקיי

אלעזר שטרן:  האמת היא שאני במתח

אלעזר שטרן:  שר האוצר עמד ודיבר פה על גיבורי התרבות החדשים שלנו, המילואימניקים

אלעזר שטרן:  אני לא בטוח שהתקציב שהונח כאן הולך יד ביד עם גיבורי התרבות שמשרתים, שנלחמים, שעזבו משפחות כבר לארבעה חודשים, נשים, ילדים, כשבעצם התקציב שגדל בתוך זה הוא לא תקציב שמעודד שירות אלא זה תקציב ההפך

אלעזר שטרן:      בשעות האחרונות מתפרסם שצה"ל כנראה יבקש להאריך שירות

אלעזר שטרן:  יש לי שאלה לשר דיכטר: איך הוא חושב שהחברים שלו בממשלה שלא יודעים מה זה שירות, איך הם יצביעו? איך זה יכול להיות? אז הגדילו להם ל-1

אלעזר שטרן: 7 מיליארד למוסדות שלא מעודדים שירות, שמבטיחים לא לשרת, והם יבואו לכאן בעוד כמה ימים ויצביעו על הארכת שירות ל-36 חודשים והארכת משך ימי המילואים במשך שנה אחת

אלעזר שטרן:  ושר האוצר יעמוד פה אחרי שהוא מגבה את כל זה בתקציב ויגיד: הגיבורים שלי הם המילואימניקים

אלעזר שטרן:       זה ציבור שלצערי הרב אפילו שירות חובה לא יודעים מה זה

אלעזר שטרן:  ציבור שלם שלא מבין את התחושה שלנו

אלעזר שטרן:  לכן אחד השרים שם אומר: מה רע? לא רע

אלעזר שטרן:  קשה, מדאיג – לילדים של השכנים, של האחיינים, לילדים שלנו, לנו

אלעזר שטרן:  יש ציבור שזה לא נוגע בו, לא רע לו

אלעזר שטרן:  לא רק שלא רע לו – טוב לו, בגלל שהתקציב שהוגש היום בהרבה דברים כמעט מכפיל את מה שהוא קיבל עד היום

אלעזר שטרן:  בדברים אחרים – יותר

אלעזר שטרן:       באמת אני אומר את זה בגלל שאנחנו מתעסקים גם עכשיו עם זה שמקצרים את השירות לש"שינים ולבוגרי המכינות ולנוער נהדר – שיכול להיות שצריך; יש לנו נפגעים במלחמה, יכול להיות שצריך לקצר שירות

אלעזר שטרן:  אבל יש פה מסביב לשולחן הממשלה ציבור שזה לא נוגע לו

אלעזר שטרן:  הוא לא בא לדיונים

אלעזר שטרן:  לפחות שישמע, שיזדהה

אלעזר שטרן:  הוא לא בא לדיונים, זה לא מעניין אותו

אלעזר שטרן:  הוא את שלו מקבל

אלעזר שטרן:      עכשיו ראש הממשלה אומר "יחד ננצח"

אלעזר שטרן:  זה יחד? אני אומר דבר אחד – אני מסיים – יחד זה לא במסיבות עיתונאים

אלעזר שטרן:  יחד, נכון, זה קודם כול בשדה הקרב, והלוחמים שלנו מוכיחים את היחד

אלעזר שטרן:  אבל יחד זה גם לא לעשות מסיבת עיתונאים של חזרה לעזה כשלפחות חצי מהחיילים מבינים שרק תגיד להם איך החמאס לא יחלק את המזון בעזה, תגיד להם מי אתה רוצה שיחלק – וגם את זה לא אומרים להם

אלעזר שטרן:  למה? בגלל שפוחדים לדון במה שנקרא היום שאחרי

אלעזר שטרן:  אז החמאס מחלק אוכל בעזה, והחיילים שלנו שואלים: רגע, אז מה המטרה? מה רוצים מאיתנו? זאת הממשלה הזאת

אלעזר שטרן:  תודה

ניסים ואטורי: חבר הכנסת ואליד אלהואשלה

וליד אל-הואשלה: מכובדי היושב-ראש, חבריי חברי הכנסת, לפני ימים אחדים שמעתי את השר לביטחון לאומי בן גביר מדבר על הומניטריות, מתנגד להכנסת סיוע לעזה

וליד אל-הואשלה:  ומה הוא אומר? הומניטרי מול הומניטרי

וליד אל-הואשלה:  והוא כמובן מפנה את דבריו לארצות הברית

וליד אל-הואשלה:  אבל השר הכושל שכח איך הוא הפקיר את הביטחון של אזרחי המדינה הערבים

וליד אל-הואשלה:      אתמול נרצח בג'דיידה-מכר מהנדס המועצה

וליד אל-הואשלה:  לא שמענו ממנו מילה אחת

וליד אל-הואשלה:  אבל כאשר אחד מכיתת הכוננות בקיבוץ רתמים רוצח ויורה בג'ומעה אל-דנפירי - - -      

טלי גוטליב: אני לא מוכנה שהוא יגיד את זה

טלי גוטליב:  תקשיבו לי, זה מחבל שנכנס ליישוב עם סכין

וליד אל-הואשלה: שנייה, זה לא מחבל

טלי גוטליב: זה מחבל, תתבייש לך

טלי גוטליב:  יש גבול, יש גבול

וליד אל-הואשלה: זה לא מחבל

טלי גוטליב: סליחה, חברים, יש גבול

וליד אל-הואשלה: טלי, הוא לא מחבל

טלי גוטליב: אני לא מוכנה שיקראו לחיילים בכיתות כוננות "רוצחים"

ניסים ואטורי: הוא מדבר על משהו אחר, נראה לי

וליד אל-הואשלה: אדוני, אני צריך את הזמן שלי

טלי גוטליב: יש גבול כבר, די

וליד אל-הואשלה: טלי, אני מאוד מכבד אותך

טלי גוטליב: גם אני

טלי גוטליב:  יש גבול

וליד אל-הואשלה: אבל לא

וליד אל-הואשלה:  את לא תושבת הנגב ואת לא מבקרת בנגב, ואני מכיר את האוכלוסייה טוב

וליד אל-הואשלה:  תקשיבי לי

טלי גוטליב: שלושה ב-2:30, לפנות בוקר, עם סכין

טלי גוטליב:  די כבר, יש גבול

וליד אל-הואשלה: טלי, אל תגזימי

וליד אל-הואשלה:  לא, לא, אני לא מוכן לקבל את זה

טלי גוטליב: עם סכין, 2:30, מחבלים

וליד אל-הואשלה: לא, אין דבר כזה

ניסים ואטורי: חברת הכנסת טלי גוטליב, תודה

טלי גוטליב: יש גבול - - -       

וליד אל-הואשלה: אחרי שנרצח אדהם חמוד, בשעתיים – איפה בן גביר היה?     

טלי גוטליב: תקשיב לי

וליד אל-הואשלה: אוכל גלידה בבית קמה

וליד אל-הואשלה:  צוחק על האנשים, אומר להם: אנחנו נמשיך להרוס

טלי גוטליב: תקשיב טוב

טלי גוטליב:  ב-2:30 נכנסו שלושה אנשים ופרצו את גבול היישוב

וליד אל-הואשלה: לא, לא, לא, טלי, אני לא מרשה לך

טלי גוטליב: אתה לא מרשה לי, מה? הוא לא מרשה לי

ניסים ואטורי: חברת הכנסת טלי גוטליב

וליד אל-הואשלה: לא, לא, לא, אל תתערבי לי בדברים שלי

וליד אל-הואשלה:  אני מעביר ביקורת, תפקידי להעביר ביקורת על הממשלה

טלי גוטליב: בסדר

טלי גוטליב:  אל תקרא לחבר כיתת כוננות "רוצח", די

טלי גוטליב:  די כבר

וליד אל-הואשלה: בן גביר נכשל בתפקיד שלו כשר לאזרחים במדינה

טלי גוטליב: חבר כיתת כוננות

וליד אל-הואשלה: לכן, על בן גביר להפסיק קודם כול לטייח את הדברים

טלי גוטליב: לטייח?     

וליד אל-הואשלה: הוא צריך לגבות את האזרחים ולעמוד לצידם

טלי גוטליב: את הפורצים? את המחבלים שנכנסים ליישוב? אתה לא נורמלי

וליד אל-הואשלה: אבל כשנרצחים אנשים הוא לא עומד לצידם, באופן אוטומטי

טלי גוטליב: 	 	לא נורמליים

טלי גוטליב:  איבדתם את זה, באמת, סליחה

ניסים ואטורי: חברת הכנסת טלי גוטליב? את יודעת כמה שקרים שומעים פה? אז כל דבר - - -      

וליד אל-הואשלה: הוא שולח ציוצים

וליד אל-הואשלה:  הוא תומך באנשים שרוצחים את האזרחים

טלי גוטליב: בגלל זה אני לא היו"ר

ניסים ואטורי: אני לא נכנס לזה עכשיו

טלי גוטליב: מי רוצח אזרחים?     

וליד אל-הואשלה: צריך להפסיק את זה

וליד אל-הואשלה:       מכובדי היושב-ראש, היא הפריעה לי, ואני מבקש שתיתן לי את הזמן שלי

ניסים ואטורי: קבל עוד 20 שניות

וליד אל-הואשלה: (אומר דברים בשפה הערבית, להלן תרגומם:)         

טלי גוטליב: הוא לא היה בגלידה ב-2:30

ניסים ואטורי: תודה רבה

ניסים ואטורי:  חבר הכנסת משה טור פז, בבקשה

משה טור פז: אדוני היושב-ראש, חבריי חברי הכנסת

משה טור פז:  הפתגם הידוע אומר שפראיירים לא מתים רק מתחלפים

משה טור פז:  אבל הינה, הם כן מתים והם לא מתחלפים

משה טור פז:  חוק הפטור שמתפרסם עכשיו על גיוס לצה"ל ממשיך להטיל על הפראיירים של מדינת ישראל את כל העול של ההגנה על המדינה

משה טור פז:  איזו חופה, איזו עזות פנים

משה טור פז:  חוק הגיוס הזה, שפורסם היום, אם הוא יגיע לכאן לכנסת, הוא מותה, מותה של הבושה

משה טור פז:       לפי החוק, לפי הפרסום של החוק, יוארך שירות החובה בחזרה לשלוש שנים, כולל הלוחמים שהתגייסו לצה"ל

משה טור פז:  שירות המילואים יזנק פי שלושה, 42 עד 85 יום בשנה כל שנה

משה טור פז:  גיל השחרור מהמילואים יעלה, גיל ההתנדבות יעלה

משה טור פז:  אבל המשך הפטור לחרדים, לערבים, לכל שירות צבאי לאומי או אזרחי, ימשיך

משה טור פז:       אדוני היושב-ראש

משה טור פז:  יותר מ-3,500 חיילים נפצעו מתחילת המלחמה

משה טור פז:  563 נהרגו

משה טור פז:  צה"ל זקוק מיידית – כך הוא פרסם – ל-1,300 חיילים חדשים

משה טור פז:  אז ממי הוא ייקח אותם, מאלו שלא משרתים? ממי הוא יביא אותם? צה"ל אומר ש-450 חרדים התנדבו להתגייס

משה טור פז:  אה, אבל זה שלב ב'

משה טור פז:  הם עברו טירונות קצרה, והם עוברים למילואים עורפיים, הם לא עוזרים

משה טור פז:  צה"ל אומר שהוא רוצה להגדיל את היחידות הקרביות ב-20%, אז למי הוא הולך? לפרה החולבת, למכיניסטים, לשנות השירות, שכבר היום מטפלים בכל האוכלוסיות בישראל ואז מתגייסים

משה טור פז:       בואו נחלוב עוד יותר את הפראיירים, כי הפראיירים לא מתים, הם רק מתחלפים

משה טור פז:  החוק החדש גם ייתר את השימוש בצו 8, הוא יהיה שנים קדימה

משה טור פז:  סמוטריץ' יעמוד פה וידבר בלי בושה על זה שיש גיבורים חדשים למדינה

משה טור פז:  אז אם יש גיבורים חדשים, למה בתקציב שלך, סמוטריץ', חסרים יותר מ-3 מיליארד שקלים לתוכנית שלך, סמוטריץ'? כלומר, אתה מבטיח אבל אתה לא מקיים

משה טור פז:   אז מה, זה הגיבורים שלך?     הבושה מתה, חבריי

משה טור פז:  אם חוק הגיוס הזה יובא כאן לכנסת, מדינת ישראל תרעד

משה טור פז:  אם חוק הגיוס הזה יובא כאן להצבעה, אם התקציב הזה לא ידאג לגיבורים האמיתיים של המדינה, אז כן, אז אין זכות קיום לממשלה הזאת

משה טור פז:  תודה

ניסים ואטורי: תודה רבה

ניסים ואטורי:  חברת הכנסת אורית פרקש הכהן – אינה נוכחת

ניסים ואטורי:  חבר הכנסת ווליד טאהא

ניסים ואטורי:       אני רוצה להגיד לבן שלי, שיושב כאן, והוא תכף מכיניסט: אתה גיבור, אני גאה בך, אתה לא פראייר

ניסים ואטורי:  אתה תורם למדינה כי אתה אוהב אותה

ניסים ואטורי:  תודה רבה

משה טור פז: רק תגיד לו - - -      

ניסים ואטורי: אני חינכתי אותו לזה, דרך אגב

ניסים ואטורי:  אנחנו צריכים להסתכל מה אנחנו תורמים, כל אחד, ולא לחפש מי לא תרם

ניסים ואטורי:  אנחנו נתרום למדינה, נמשיך לתרום תמיד

יוראי להב-הרצנו: הבעיה שבתקציב יש קיצוץ בשנות השירות, למשל, בעשרות מיליונים

יוראי להב-הרצנו:  אפרופו הדיון שאנחנו דנים פה עכשיו

ניסים ואטורי: שלוש דקות, בבקשה

וליד טאהא: מכובדי היושב-ראש, (אומר דברים בשפה הערבית, להלן תרגומם:)     

ניסים ואטורי: תודה רבה

ניסים ואטורי:  חברת הכנסת מירב כהן, בבקשה

ניסים ואטורי:  שלוש דקות, בבקשה

מירב כהן: כבוד היושב-ראש, כנסת נכבדה

מירב כהן:  אני רוצה להתחיל את דבריי בדברים שכתב ופרסם היום אדם בשם דורון שבתי ברשתות החברתיות

מירב כהן:  זה הולך ככה

מירב כהן:  אז זה הולך ככה: "להסתתר 16 שעות בממ"ד בזמן שחמאס טובח בחברים שלי זה נורא

מירב כהן:  ארבעה חודשי מילואים בלי לראות את הילדים זה קשה

מירב כהן:  לאבד שלושה חברים שם זה קשה

מירב כהן:  לדעת שיש לי עוד לפחות חודשיים בצפון זה קשה

מירב כהן:  אבל מה ששובר זה לצפות בדברי גולדקנופ,  ולהבין שמולי בכיר שלטון שכל זה לא מעניין אותו

מירב כהן:  פשוט לא מעניין"

מירב כהן:  תקשיבו לדברים הכואבים והחדים האלה

מירב כהן:  לא מגיע לאנשים שפשוט מגוננים עלינו בגופם להרגיש ככה

מירב כהן:  הממשלה הזו עושה להם עוול גדול

מירב כהן:       ואני רוצה להתייחס לתקציב שמובא היום לאישור

מירב כהן:  תקציב 2024 החדש, הוא תקציב של העולם הישן

מירב כהן:  הוא תקציב של לפני 7 באוקטובר

מירב כהן:  זה תקציב שהפוך ממה שאנחנו צריכים לייחל לו בשעת מלחמה

מירב כהן:  עוד כספים קואליציוניים, עוד שיקולים מגזריים, עוד סדרי עדיפויות מעוותים

מירב כהן:  עוד תיעדוף פוליטי וצר – במקום לראות לרגע את טובת הכלל, לראות את המדינה

מירב כהן:      אני רוצה לזרוק כאן שתי דוגמאות מייצגות: מביאים לכם כאן קיצוץ של 500 מיליון שקלים במשרד החינוך

מירב כהן:  זה קיצוץ שפוגע בעתיד שלנו, של הילדים שלנו, של תעשיית ההייטק, של התעסוקה

מירב כהן:  אלו תקציבים שאמורים להבטיח את הכישורים של הדור הבא

מירב כהן:  עכשיו, אל תגידו לי שאין כסף בגלל המלחמה, כי באותו תקציב ממש משקיעים 700 מיליון שקלים בחינוך החרדי הפרטי שבו אין לימודי ליבה והבוגרים שלו ממשיכים לישיבות, לא ממשיכים לצבא וגם לא ממשיכים לשוק התעסוקה

מירב כהן:  איזה מין תיעדוף זה דווקא בשעת משבר?     עוד דוגמה

מירב כהן:  מקצצים 228 מיליון שקלים מתקציב ההשכלה הגבוהה

מירב כהן:  ובאותה נשימה, מתעקשים על תוספת של 500 מיליון שקלים לקצבאות אברכים

מירב כהן:  אנחנו ממש מעודדים פה אי-השתתפות בשוק התעסוקה

מירב כהן:  אי-גיוס לצה"ל, וזה, בלי לומר מילה על עשרות מיליונים לעידוד השתמטות מהצבא

מירב כהן:  קיצוצים של מאות מיליונים במשרד הכלכלה ובמשרד העבודה; פגיעה מאוד מאוד קשה בתוכנית החומש למען החברה הערבית – שאתם יודעים מה, בעת הזו היא דחופה וחשובה במיוחד

מירב כהן:  ככה לא נראה תקציב לשעת מלחמה

מירב כהן:  ככה נראה השוד האחרון של קופת המדינה רגע לפני נפילת הממשלה

מירב כהן:  תודה

ניסים ואטורי: תודה רבה

ניסים ואטורי:  ולדימיר בליאק

ניסים ואטורי:  בבקשה

טלי גוטליב: - - -     

ולדימיר בליאק: אל תפריעי לי

טלי גוטליב: הפרעתי לך פעם אחת?     

ולדימיר בליאק: אדוני היושב-ראש, חבריי חברי הכנסת, אני עובר על סעיפי התקציב הזה, ונזכר כי רק לפני שנה, במרץ 2023, בסקירת המדיניות הכלכלית ומדיניות התקציב במשרד האוצר אמרו כי על הממשלה להנהיג מדיניות פיסקלית אחראית, אשר אינה באה בסתירה למדיניות מוניטרית

ולדימיר בליאק:  לצערי, מדיניות הממשלה בפועל שונה לחלוטין

ולדימיר בליאק:      עוד לפני המלחמה, כתוצאה ישירה מהטירוף של ההפיכה המשפטית, הכנסות המדינה ירדו, שימו לב, ב-10 מיליארד שקלים

ולדימיר בליאק:  סיימנו את 2023 בגירעון של 4

ולדימיר בליאק: 2%, וכרגע בתקציב הזה אנו מדברים כבר על הגירעון של 6

ולדימיר בליאק: 6%

ולדימיר בליאק:  הגירעון הזה הוא מסר בעייתי מאוד לשווקים, הוא מסר רע מאוד לחברות הדירוג

ולדימיר בליאק:    אגב, הגירעון, שמסתכם בסך של 129 מיליארד שקלים, נקבע ללא תרחיש משמעותי בצפון

ולדימיר בליאק:  כלומר, חבריי חברי הכנסת, אנחנו נוסעים כאן בכביש ללא שוליים, בדרך לא דרך, לעבר אסון כלכלי

ולדימיר בליאק:  ההתנהלות של ראש הממשלה ושר האוצר היא פשוט חסרת אחריות לאומית

ולדימיר בליאק:  התקציב הזה הוגש באיחור של 17 ימים, תוך הפרה חמורה ומתמשכת של חוק-יסוד: משק המדינה

ולדימיר בליאק:  בעוד מספר ימים, ב-19 בפברואר, על פי החוק יחול קיצוץ רוחבי בגובה 67 מיליארד שקלים שישבש, גם אם לתקופה לא ארוכה, את פעילות משרדי הממשלה, וזה בזמן המלחמה

ולדימיר בליאק:      הפיצויים לעסקים, המענקים לרשויות בדרום ובצפון, הסיוע למשרתי המילואים ומשפחותיהם – הכול ייפגע

ולדימיר בליאק:  אני באמת שואל אותך, שר האוצר, למה אתה עושה את זה? האם כדי לסדר עוד כמה עשרות מיליונים לקופת המזומנים השמנה של משרד ההתיישבות ולהיטיב עם החינוך החרדי הפרטי אתה מוכן לפגוע במיליוני ישראלים? דיברת פה הרבה על סנוואר – אז בטח בנקודה הזאת סנוואר היה מוחא לך כפיים

ולדימיר בליאק:  ולא, הקיצוץ הצפוי ב-19 בפברואר הוא לא פיקטיבי

ולדימיר בליאק:  אומנם הוא יהיה זמני, אך אמיתי לחלוטין

ולדימיר בליאק:  הממשלה היא הפיקטיבית, שמנסה להעביר תקציב חצוף, מגזרי, רע

ולדימיר בליאק:  תודה רבה

ניסים ואטורי: תודה רבה

ניסים ואטורי:  חברת הכנסת גלית דיסטל אטבריאן

ניסים ואטורי:  בבקשה

גלית דיסטל אטבריאן: תודה רבה, אדוני היושב-ראש

גלית דיסטל אטבריאן:  יש איזו פרסומת מאוד אגרסיבית ומאוד ממומנת, שככה, מתנפלת עליי בכל פעם שאני פותחת איזשהו אתר באינטרנט

גלית דיסטל אטבריאן:  פרסומת של מתנגדי הממשלה, נכנה אותם כך

גלית דיסטל אטבריאן:  כמובן שהיא לגיטימית, מדינה דמוקרטית; יש לממשלה הזו מתנגדים, זכותם המלאה לייצר קמפיינים

גלית דיסטל אטבריאן:  לא על עצם הקמפיין אני רוצה לדבר אלא על המהות שבו

גלית דיסטל אטבריאן:  ואולי תעזרו לי פה ביציע הזה – היו לי מורה נבוכים

גלית דיסטל אטבריאן:      הפרסומת הולכת ככה: רואים את ראש השב"כ, רואים את ראש אמ"ן, רואים את הרמטכ"ל, רואים את שר הביטחון, רואים את כל הגורמים הבכירים ביותר במערכת הביטחונית, והקריין בפרסומת אומר: נתניהו, הוא הזהיר אותך

גלית דיסטל אטבריאן:  והוא הזהיר אותך והוא הזהיר אותך

גלית דיסטל אטבריאן:  ובאמת, מתגבשת מין תמונה שלפיה כל ראשי מערכת הביטחון כולם – מצה"ל, דרך השב"כ, דרך המוסד, דרך אמ"ן – כולם ידעו היטב היטב, שמתקפה איומה עומדת להתרחש על ידי החמאס; ידעו היטב שישראל צריכה להיזהר; ידעו היטב את פרטי המתקפה, והזהירו את ראש הממשלה

גלית דיסטל אטבריאן:  ולכן ראש הממשלה אשם

גלית דיסטל אטבריאן:       עכשיו, פה יש לי בעיה לוגית קלה, קטנטונת

גלית דיסטל אטבריאן:  אם הם ידעו, למה הם לא התכוננו? אם הם ידעו והזהירו, למה הם לא עשו כלום? הם על תקן מעודדות מהיציע? הם על תקן ממליצים? על מה הולך תקציב של מיליארדים כל שנה לכל ראשי מערכת הביטחון, שכפי שאומרים מתנגדי הממשלה ידעו היטב והזהירו? אז הזהרתם את ראש הממשלה

גלית דיסטל אטבריאן:  מה, אתם ילדים בגן והוא המבוגר האחראי? הזהרנו – עכשיו נחזור לפנסיון באילת, ונקום בבוקר הטבח לבופה, ואגדו-דו בבריכה? הזהרנו את ראש הממשלה? איפה האחריות שלהם?      זאת אומרת, מה שעולה מהפרסומת הזו, זו תמונה מדאיגה, שאם אני עוטפת אותה עם הילך הרוח שפשה באולפנים בתקשורת – לפחות בתקשורת של 12, 13 ו-11 ושל מתנגדי הממשלה – זה שבעצם כל האחריות, כל האחריות מוטלת אך ורק על בן אדם אחד, נתניהו שמו

גלית דיסטל אטבריאן:  וכל האנשים הבכירים שידעו והזהירו, וממש מראים אותם לפרטי-פרטים – איפה הם היו בבוקר הטבח? אם הזהרתם את ראש הממשלה, איפה הייתם אתם?     הלוגיקה הפנימית הזו לא ברורה לי

גלית דיסטל אטבריאן:  לא ברורה לי

גלית דיסטל אטבריאן:  והיא מדאיגה אותי מסיבה אחת – כי לאט-לאט מתגבשת צורה של תחושה שיש כאן אתרוג של גורמי הביטחון לטובת התנפלות על הגורמים הממשלתיים המדיניים

גלית דיסטל אטבריאן:  ואני אומרת, חבר'ה, הטבח הזה הוא לא עוד ריב בין ימין ושמאל

גלית דיסטל אטבריאן:  הטבח הזה הוא לא עוד קטטה בין ינון מגל לבן כספית

גלית דיסטל אטבריאן:  הטבח הזה – ובזה הציבור, הציבור לא ייתן אחרת: כל מי שהייתה לו יד בדבר, יצטרך לתת דין וחשבון

גלית דיסטל אטבריאן:  וכשאני רואה שהתקשורת והקמפיין מתחילים לעטוף את הדרג הביטחוני כדרג שרק ממליץ אבל לא צריך לעשות כלום, הוא רק ממליץ, מזהיר והולך – מאוד מאוד מדאיג אותי

גלית דיסטל אטבריאן:  תודה על הזמן

ניסים ואטורי: תודה רבה

ניסים ואטורי:  חברת הכנסת מיכל מרים וולדיגר – אינה נוכחת; חבר הכנסת דן אילוז – אינו נוכח

ניסים ואטורי:  חבר הכנסת יוראי להב הרצנו – נוכח

יוראי להב-הרצנו: נחכה שנייה, כדי שזה יירגע

גלית דיסטל אטבריאן: אם הוא לא שמע - - - איפה יש?     

קריאות: - - -     

ניסים ואטורי: חברי הכנסת, תודה רבה לכם

ניסים ואטורי:  יוראי להב הרצנו, שלוש דקות, בבקשה

יוראי להב-הרצנו: תודה רבה

יוראי להב-הרצנו:  אדוני היושב-ראש, איפה עידית סילמן? מישהו יודע איפה עידית סילמן? השר דיכטר, ראית אולי במקרה את עידית סילמן, השרה? איפה היא? נעלמה השרה להגנת הסביבה

יוראי להב-הרצנו:  הפוליטיקאית שפירקה את ממשלת השינוי כדי להתמנות לשרה, שניהלה מערכת יחסים מושחתת כדי להגיע למשרד הממשלתי הזה, נעלמה

ניסים ואטורי: היא הייתה פה הרגע, דרך אגב

ניסים ואטורי:  היא הייתה פה רגע

יוראי להב-הרצנו:  היא לא נמצאת, והסביבה בישראל הופקרה

יוראי להב-הרצנו:      עכשיו, אני רוצה לעבור איתכם על חלק מהדברים שבוצעו בשנה האחרונה תחת הממשלה הזו: סירוס חוק אוויר נקי, עקיפת הוועדה לשמירה על החופים, ביטול עילת הסבירות, שמגינה על הסביבה, הארכת החיסיון של קצא"א בארבע שנים מלאות, ביטול המס על החד-פעמי, אי-קידום חוק אקלים לישראל, ריקון קופת חוק הניקיון, פוליטיזציה של ועדות התכנון והשוד של קרן העושר

יוראי להב-הרצנו:  אגב, כל הדברים שמניתי פה רק בחודשים האחרונים

יוראי להב-הרצנו:       עכשיו, חברי השדולה הסביבתית, חברת הכנסת מטי צרפתי הרכבי, חברת הכנסת נעמה לזימי ואנוכי, נלחמים בוועדות, נמצאים ומגינים על הסביבה, והשרה פשוט לא נמצאת

יוראי להב-הרצנו:  לא נמצאת

יוראי להב-הרצנו:  עזבו מקדמת – היא לא נוכחת

יוראי להב-הרצנו:  היא לא נמצאת

יוראי להב-הרצנו:  היא פשוט מפקירה את הסביבה

יוראי להב-הרצנו:  הסביבה בישראל מופקרת

יוראי להב-הרצנו:      אבל אם אני כבר פה מעל הדוכן, יש לי שאלה חשובה מאוד לחברת הקבינט המדיני-ביטחוני, שרת הפופקורן הלאומי מירי רגב

יוראי להב-הרצנו:  מירי, מה איבדת בסרי לנקה? קראתי אתמול שאת והבת שלך נוסעות בנסיעת עבודה חשובה במיוחד לסרי לנקה בשבוע הבא, כולל סופ"ש, כמובן

יוראי להב-הרצנו:  חתימה על עדכון הסכם תעופה בין ישראל לסרי לנקה

יוראי להב-הרצנו:  עכשיו, שירתי באזור, אז אני יודע

יוראי להב-הרצנו:  בחרת היטב

יוראי להב-הרצנו:  זאת העונה לנסוע

יוראי להב-הרצנו:  מזג האוויר נפלא

יוראי להב-הרצנו:  אחלה טרקים, באמת

יוראי להב-הרצנו:  אבל, א

יוראי להב-הרצנו:  יש כבר הסכם תעופה שנחתם לפני 22 שנה בין המדינות; ב

יוראי להב-הרצנו:  יש אינטרנט בעולם, אפשר לחתום על עדכון ההסכם הזה גם באינטרנט

יוראי להב-הרצנו:  אבל מעל הכול, יש בישראל מלחמה – הכי קשה שניהלו מאז קיומנו, מאז תולדותינו

יוראי להב-הרצנו:  ואת, את חברת קבינט מדיני-ביטחוני, מאלה שמנהלים את המלחמה

יוראי להב-הרצנו:  אז מה סרי לנקה עכשיו? בחייאת, בחייאת

ניסים ואטורי: תודה

ניסים ואטורי:  חבר הכנסת יואב סגלוביץ', בבקשה

יואב סגלוביץ': אדוני היושב בראש, חבריי חברי הכנסת, השר דיכטר, התקציב שהונח לא משקף באמת את הבעיות ואת האתגרים שעומדים בפני מדינת ישראל

יואב סגלוביץ':  הוא תקציב שבחלקו מתעלם במכוון מבעיות עומק, לפחות מבעיות עומק של 20% מהאוכלוסייה במדינת ישראל, האוכלוסייה הערבית

יואב סגלוביץ':  בתקציב יש קיצוץ של 15% בתוכניות החומש

יואב סגלוביץ':  עכשיו, מי שלא מכיר את התקציב יכול לחשוב שתוכניות החומש זה המון דברים

יואב סגלוביץ':  אז בנתונים, השר דיכטר, 85% מתוכניות החומש שמדבר עליהן שר האוצר הן תוכניות בחברה הערבית; רק 15% נוספים במקומות אחרים

יואב סגלוביץ':       אבל מה עושה הקיצוץ הזה השנה הזאת? הקיצוץ בכל משרדי הממשלה הוא 5% רק לשנת 2024

יואב סגלוביץ':  בתוכניות החומש הגדיל לעשות שר האוצר, ואלה אותם 15%, אבל לשלוש שנים

יואב סגלוביץ':  יותר מזה, יתר על כן, התוכניות או תקציבי האיזון לרשויות המקומיות בחברה הערבית קוצצו ב-200 מיליון

יואב סגלוביץ':      עכשיו, מי שזוכר קצת היסטוריה, יש אפליה קודמת של ועדות עשו במשרד האוצר; עכשיו צריך להגדיל את תקציבי האיזון ב-400 מיליון שקלים

יואב סגלוביץ':  אבל אמרו: אי-אפשר להתחיל ב-400 מיליון, נתחיל ב-200 מיליון

יואב סגלוביץ':  עשה שר האוצר והגדיל, חטא על פשע, 200 ועוד 200 או 200, כלומר 600 מיליון בזמן הקרוב

יואב סגלוביץ':  כל זה בתקופה – רק היום שמענו פה הצעות מהפכניות על איך יילחמו בפשיעה, הביאו חוקים

יואב סגלוביץ':  הרי השר דיכטר, ישב מולך פה – בדיוק מולך יושב יעד שלך לשעבר, הוא השר לביטחון לאומי, אדון בן גביר, כלום ושום דבר

יואב סגלוביץ':  בעצם לא נכון – הוא הצליח: בתקופת חדלונו 130% עלייה בפשיעה בחברה הערבית ב-2023; לא רק בפשיעה בחברה הערבית – בפשיעה באופן כללי, אבל 130% בתיקי הרצח

יואב סגלוביץ':  ב-2022, בשנה הראשונה הייתה ירידה ל-106 מקרי רצח

יואב סגלוביץ':  אבל פה מספרים סיפורי גבורה

יואב סגלוביץ':       לא סתם יש את הקיצוץ הזה שמדובר עליו

יואב סגלוביץ':  מדובר בשר אוצר גזעני ולאומן שעושה הכול להפלות, להדיח את החברה הערבית; יש שרים אחרים שלא יודעים לעבוד, וחלקם עבריינים לשעבר שיושבים על כיסא השר לביטחון לאומי ומפרקים את המשטרה – שאתה, השר דיכטר, היית אחראי עליה פעם, ואני הייתי בזמנו ראש אגף אצלך

יואב סגלוביץ':  זאת הדוגמה של הממשלה הזאת, וזו הדוגמה של תקציב

יואב סגלוביץ':  לכן, עד שהממשלה הזאת לא תלך לדרכה ונחליף אותה – כן, כן, נחליף אותה – האנשים הלא-כשירים, הלא-טובים, המושחתים, הלאומנים והמסוכנים ימשיכו להרוס את המדינה

יואב סגלוביץ':  תודה רבה

ניסים ואטורי: תודה

ניסים ואטורי:  חבר הכנסת יוסף עטאונה

יוסף עטאונה: כבוד היושב-ראש, כנסת נכבדה, על התקציב הגרוע כבר דיברתי

יוסף עטאונה:  אני רוצה לדבר על המעשים הכי גרועים שיכולים להיות שהממשלה הזו מובילה בנגב

יוסף עטאונה:  שאלתי היום את שר השיכון על הריסות הבתים, והוא השיב, והתשובה שלו, אני לא יודע אם זו בורות או זו אטימות

יוסף עטאונה:  שר שיכון שאתה שואל אותו: בזמן מלחמה, בזמן חירום, הורסים בתים לאנשים, מחלקים צווי הריסה בנגב; הוא אומר לך: זה החוק

יוסף עטאונה:  אתה שר השיכון

יוסף עטאונה:  אתה צריך לשאול את השאלה הנכונה: למה האנשים האלה לא יכולים להוציא היתרי בנייה? זו השאלה שצריכה להישאל

יוסף עטאונה:  לא צריך להרוס את האנשים

יוסף עטאונה:  צריך להסתכל על המציאות ולתת פתרונות לאנשים

יוסף עטאונה:  לאנשים האלה מ-1948 עד היום לא הייתה שום אפשרות לפנות לוועדה או לכל מוסד תכנוני ולהוציא היתר

יוסף עטאונה:       והדבר היחידי שהממשלה, גם הממשלות הקודמות, יודעת לעשות הוא רק להרוס

יוסף עטאונה:  והשאלה שצריכה להישאל היא למה המציאות הזו

יוסף עטאונה:  אני רוצה להגיד לכולם שהמציאות והאי-הכרה ביישובים הערביים הבדואיים בנגב באה מתוך תפיסה של תכנון מפלה לרעה

יוסף עטאונה:  זה תכנון בנגב ליהודים, וזה תכנון לערבים הבדואים

יוסף עטאונה:  התפיסה לגבי היהודים בנגב היא מינימום יהודים על מקסימום קרקע, ומקסימום ערבים על מינימום קרקע

יוסף עטאונה:       אני רוצה לתת שתי דוגמאות לתפיסה הגזענית בתכנון

יוסף עטאונה:  יש את המועצה האזורית בני שמעון, ויש את המועצה האזורית מרחבים

יוסף עטאונה:  אתם יודעים כמה תושבים יש במועצה האזורית בני שמעון? 12,000 תושבים

יוסף עטאונה:  13 יישובים

יוסף עטאונה:  מה השטח שלה? 372,000 דונם

יוסף עטאונה:  במועצה האזורית מרחבים - -     

ניסים ואטורי: תודה רבה, אבקש לסיים

יוסף עטאונה: - - 17 יישובים ו-585,000 דונם

יוסף עטאונה:  באים ואומרים שהבדואים פולשים, שהבדואים משתלטים על הנגב, והתפיסה האמיתית, המציאות האמיתית בנגב - -     

ניסים ואטורי: תודה רבה

ניסים ואטורי:  אבקש לסיים

יוסף עטאונה: - - היא שמי משתלט הוא התכנון גזעני, שרואה את הבדואים לא כאזרחים שווים אלא כאנשים זרים

יוסף עטאונה:  המציאות הזו צריכה להשתנות

יוסף עטאונה:  צריך להסתכל על כולם בתפיסה אזרחית שוויונית

יוסף עטאונה:  תודה רבה

ניסים ואטורי: תודה רבה

ניסים ואטורי:  חברת הכנסת מטי צרפתי הרכבי

מטי צרפתי הרכבי: כבוד היושב-ראש, כנסת נכבדה, חבריי, מדינת ישראל נמצאת באחד מרגעי השפל מאז הקמתה, אולי הגדול ביותר

מטי צרפתי הרכבי:  אחרי שנה קשה של מאבקים על עצם דמותה של המדינה ושל הדמוקרטיה הישראלית, הגיעה מתקפת 7 באוקטובר

מטי צרפתי הרכבי:  מאז, אזרחי המדינה נלחמים על עצם קיומנו

מטי צרפתי הרכבי:  אזרחים פטריוטיים, שהתגלו במלוא נאמנותם, תושייתם ותפארתם מהרגע הראשון של המלחמה

מטי צרפתי הרכבי:      אבל מנגד, חברי הממשלה והקואליציה עסוקים מאוד, אבל לא עסוקים בעשייה למען הציבור שנבחרו לשרת – הממשלה והעומד בראשה פשוט לא באירוע

מטי צרפתי הרכבי:  חברי הממשלה והקואליציה מתחרים ביניהם מי יאמר את האמירה הקיצונית ביותר, מי יעמיק יותר את הקרע בחברה, מי יפגע יותר ביחסינו עם מדינות העולם ועם ידידתנו הגדולה ביותר

מטי צרפתי הרכבי:  חברי הקואליציה עסוקים בשירה וריקודים ונאומים חוצבי להבות בכנס של הימין המשיחי והקיצוני, שמציג חזון מוטרף של יישוב מחדש של רצועת עזה

מטי צרפתי הרכבי:  וכל זאת, בעוד החטופים שלנו שם נאבקים לנשום, לאכול, לחיות; בעוד חיילינו מסכנים ומאבדים מדי יום את חייהם כדי להגן על ביטחון המדינה

מטי צרפתי הרכבי:  1,200 אזרחים נרצחו

מטי צרפתי הרכבי:  136 חטופים

מטי צרפתי הרכבי:  564 חיילים נפלו

מטי צרפתי הרכבי:  אלפי פצועים ומאות-אלפי אזרחים עקורים, 150,000 אזרחים עקורים מבתיהם בדרום ובצפון

מטי צרפתי הרכבי:  זו באמת סיבה לרקוד ולשיר בשמחה גדולה

מטי צרפתי הרכבי:      אז במה עוד הממשלה עוסקת? בהעברת תקציב מנותק מהמציאות הקשה, תקציב שכל-כולו גזל הקופה הציבורית לטובת אנשי שלומם, כי לעזאזל המלחמה, לעזאזל המצב הכלכלי, הבייס לפני הכול

מטי צרפתי הרכבי:  על הדרך, חקיקה ופוליטיזציה במוסדות התכנון והבנייה, עוד כוח בידי מפלגות משיחיות בתקצוב ארגונים ומוסדות המעודדים השתמטות משירות על חשבון צעירים שנמצאים בעיצומה של שנת שירות, שנה נוספת מעבר לשירות הצבאי, שנאלצים לקטוע אותה כדי להקדים את גיוסם; אבל בישיבות, ממשיכים כרגיל

מטי צרפתי הרכבי:  והרשימה עוד ארוכה מנשוא

מטי צרפתי הרכבי:      הממשלה הזו איבדה את הדרך

מטי צרפתי הרכבי:  הממשלה הזו היא ממשלה מנותקת

מטי צרפתי הרכבי:  הממשלה הזו היא ממשלה מסוכנת

מטי צרפתי הרכבי:  הממשלה הזו פוגעת בביטחון המדינה

מטי צרפתי הרכבי:  הממשלה הזו פוגעת בכלכלת ישראל

מטי צרפתי הרכבי:  הממשלה הזאת רעה לאזרחי ישראל

מטי צרפתי הרכבי:  הממשלה הזו חייבת ללכת הביתה

מטי צרפתי הרכבי:  עכשיו

ניסים ואטורי: תודה רבה

ניסים ואטורי:  חבר הכנסת גלעד קריב

ניסים ואטורי:  שלוש דקות

ניסים ואטורי:  בבקשה

גלעד קריב: אדוני היושב-ראש, חבריי וחברותיי חברי הכנסת, אדוני השר, האמת היא שאני תכננתי לדבר על נושא שהוזכר על ידי הדוברת הקודמת, חברת הכנסת הרכבי צרפתי, ובעוד רגע אידרש גם אני לנושא חניכי המכינות הקדם-צבאיות ומסגרות שנת השירות והקשר הישיר בין העניין העגום הזה לבין דמותו של תקציב המדינה השערורייתי

גלעד קריב:      אבל מכיוון שאני רואה שהשר התורן הוא מכובדנו השר דיכטר, שר החקלאות, אני רק רוצה לוודא שאני צודק בנתונים, שבתקציב המדובר ישנו קיצוץ של למעלה מ-10% בתקציבי החקלאות

גלעד קריב:  נכון, אדוני השר? אני לא טועה

גלעד קריב:  אלה הנתונים

גלעד קריב:  אם הוא לא עונה, אני מניח שאם לא היה קיצוץ של 10%, 11%, אז שר החקלאות היה נזעק

גלעד קריב:  אז זה המצב כנראה, כנראה שאני צודק בנתונים

מטי צרפתי הרכבי: זה היה אחד פלוס אחד – 5% ועוד 5%

גלעד קריב: כמה חברי קואליציה, ראיתם אותם מצטלמים ברשתות החברתיות מתנדבים בקטיף פלפלים, או מסייעים להוריד את היבול מצמרות המטעים? 11% קיצוץ בתקציבי החקלאות בעיצומה של מלחמה בדרום ומלחמה בצפון, שפוגעת בראש וראשונה בחקלאי ישראל

גלעד קריב:  זו הבשורה של הממשלה

גלעד קריב:  אדוני השר, תאמר לי, אני לא מבין

גלעד קריב:  אתה הרי אדם אמיץ, אתה לוחם, אתה אדם בעל יכולת השפעה, אחד מבכירי הליכוד

גלעד קריב:  איך יכול להיות שאתם מניחים תקציב שהיה צריך להיות אחד מהתקציבים שמתמקדים בשיקום החקלאות במדינת ישראל – איך אתם מגישים תקציב שיש בו כזאת פגיעה קשה בחקלאי ישראל? זו האחדות, זו הלכידות?     ומכאן – נותרו לי שניות לא רבות לומר את הדבר הבא: הערב צה"ל החל לשלוח הודעות של הקדמת גיוס לחניכי מסגרות שנות השירות וחניכי המכינות הקדם-צבאיות

גלעד קריב:  למיטב ידיעתנו, נשלחו הודעות גם לאותם מלש"בים שהשמות שלהם לא הועברו על ידי מנהלי המסגרות בהתאם לסיכום עם צה"ל

גלעד קריב:  בשורה התחתונה – 1,000 חניכי מכינות קדם-צבאיות ומסגרות שנת שירות לא יזכו להשלים את שנת דחיית השירות הראשונה, בשעה שלמעלה מ-2,000 תלמידי ישיבות – לא החרדיות, הציוניות, אלה שמתגייסים – כבר השלימו שתי שנות שירות, שתי שנים של דחיית שירות, ובמקום ששר הביטחון ייגש אליהם, כי הם כבר ישבו שנתיים ולמדו, הוא ניגש אל מי? אל חניכי המכינות הקדם-צבאיות וחניכי מסגרות שנת השירות, שבדרך אגב, לא רק לומדים אלא גם עסוקים כרגע במשימות התנדבות

גלעד קריב:  וכל זה למה? כי הצבא לא רוצה להתעמת עם הישיבות הגבוהות הציוניות, שאלה ישיבות הדגל שכולנו מכירים את השמות שלהן

גלעד קריב:      זה פרצופה של הממשלה הזו, ממשלה שחכמה על סקטורים מסוימים ומעדיפה סקטורים אחרים

גלעד קריב:  ואנחנו לא נרפה מהמאבק

גלעד קריב:  נמצאת פה חברת הכנסת שרון ניר, אני אזכיר את חבר הכנסת אלעזר שטרן, חבר הכנסת רם בן ברק, חבר הכנסת מיכאל ביטון, קינלי משה טור פז – אנחנו לא נרפה מהעניין הזה

ניסים ואטורי: תודה רבה

גלעד קריב: ואני קורא לשר הביטחון להיכנס לאירוע, כי עד עכשיו הוא לא התערב בו, כי הוא השאיר את זה לראש אכ"א

ניסים ואטורי: תודה רבה, הסתיים הזמן

גלעד קריב: אי-אפשר לפגוע במורל של אותם מלש"בים

גלעד קריב:  אי-אפשר לפגוע עוד יותר בשוויון בנטל

גלעד קריב:  שר הביטחון – תתערב

גלעד קריב:  שר החקלאות כנראה כבר לא יתערב בתקציב החקלאות, לפחות ששר הביטחון יתערב בעוול הזה

ניסים ואטורי: תודה רבה

ניסים ואטורי:  חבר הכנסת רון כץ – אינו נוכח

ניסים ואטורי:       תגיד לי, אתם עושים לי תרגילים, מתחבאים בתוך הכוכים?     

רון כץ: אני מתחבא מהקורונה

ניסים ואטורי: ספר לי על זה

ניסים ואטורי:  צריך להיזהר

ניסים ואטורי:  חבר הכנסת רון כץ, בבקשה

ניסים ואטורי:  זה אומר שיש פה אנשים עם קורונה?     

רון כץ: תופעה

רון כץ:  שים לב, שים מסכה

רון כץ:  אני ממליץ שכל מי שבסיכון – שישים מסכה

ניסים ואטורי: אני בסיכון מנאומים מסוכנים

רון כץ: אדוני היו"ר, כנסת נכבדה, אדוני השר, האמת היא שהכינו לי נאום שמפרט את כל התקלות – זה מה שרציתי להגיד, טלי – שמפרט את כל התקלות בתקציב הזה: את העובדה שאזרחי מדינת ישראל חיכו 17 ימים על מנת שהתקציב סוף-סוף יגיע לכנסת

רון כץ:  אני ישבתי פה והקשבתי, ואני מבין רק דבר אחד: הממשלה הזאת תקועה ב-6 באוקטובר

רון כץ:  היא תקועה במחשבה איך שומרים על הכספים הקואליציוניים, היא תקועה במחשבה איך שומרים על הממשלה, היא תקועה במחשבה איך שומרים על הכיסא, היא תקועה במחשבה רק על עצמה

רון כץ:      בינתיים, מאז 7 באוקטובר אנחנו במדינת ישראל נלחמים מלחמת קיום אמיתית, מלחמה שמצריכה אותנו לשנות את כל התפיסות שהיו פה קודם

רון כץ:  אנחנו הבנו את זה, מדינת ישראל הבינה את זה, חיילי צה"ל הבינו את זה, כולם הבינו את זה

רון כץ:  מי היחידים שלא הבינו את זה? ממשלת ישראל

רון כץ:  חיילים יושבים עכשיו במארבים, קופאים מקור, ולא יודעים אם הפיצוי של העסקים שלהם יגיע, לא יודעים אם הם יקבלו את המענקים שלהם, לא יודעים אם הם יוכלו לשלם על החוג של הילדים שלהם בסוף החודש

רון כץ:  ואתם יודעים למה אני יודע את זה? כי כל היום אני מתעסק בפניות ציבור של מילואימניקים שלא מקבלים שום דבר חוץ מקמפיינים שהממשלה הזאת עושה על הגב שלהם

רון כץ:       אז אני רוצה לומר מפה: איך אתם לא מתביישים להחזיק משרדי ממשלה מיותרים, שעולים למדינה הזאת מיליארדים? איך אתם לא מתביישים להחזיק כל כך הרבה שרים שלא עושים כלום? מה עושים כל הנורבגים בכנסת הזו, כשהכול מגיע לפה בהסכמה והכול מתנהל בחירום כבר ארבעה חודשים? מה אתם עושים עם כל המיליארדים האלה? אני אגיד לכם מה אתם עושים: אתם מעלים מיסים למדינת ישראל – עכשיו אתם מעלים את הבלו על המים, על הדלק, מעלים את המיסים על מוצרי המזון

רון כץ:  שר החקלאות נמצא פה, אז אני יכול לפנות ישירות גם אליך: אדוני שר החקלאות, תראה בתקציב שאתם מביאים איזו עליית מחירים מטורפת יש על אזרחי מדינת ישראל בזמן הכי קשה שהיה במדינה

רון כץ:  במקום לעצור ולהגיד: רגע, אנחנו נביא ממשלה מקצועית, ממשלה חכמה, נביא אנשי מקצוע שיסבירו לנו במה אפשר לקצץ, כמו שהיה עושה כל מנהל חברה נורמלית, אתם עושים בדיוק ההפך – אתם אומרים: הכסף לא שלנו, הוא של הציבור, אז הוא לא מעניין אותנו; אנחנו נשתמש בו כמה שיותר, נעשה בו מה שבא לנו

רון כץ:  אבל זה צריך להיות בדיוק ההפך, כי אם היו עושים מכרז על לנהל את המדינה המדהימה הזאת והיו אומרים: יש פה 600 מיליארד שקל בשנה ומאות אלפי עובדים, אז מי שהיה ניגש למכרז הזה היו האנשים הכי טובים בעולם

ניסים ואטורי: תודה רבה

רון כץ: 
	משפט אחד אחרון, אדוני

רון כץ:  הייתם רואים את ה-the best של ה-the best, הקרם דה לה קרם, באים לנהל את המדינה הזאת

רון כץ:  אבל מה לעשות, כשמדובר בכסף ציבורי ובמשרה שלא צריך בה שום כישורים בשביל לנהל את הדבר הכי טוב שיש בעולם, שנקרא מדינת ישראל, אז באים אנשים בינוניים שמקבלים החלטות גרועות, ומי שמשלם על זה הוא הציבור של מדינת ישראל

ניסים ואטורי: זה היה המשפט הכי ארוך בהיסטוריה של הכנסת

ניסים ואטורי:       חבר הכנסת אושר שקלים – אינו נוכח; חבר הכנסת אבי מעוז – אינו נוכח

רון כץ: בתקציב אושר שקלים לא מדבר?      

סימון דוידסון: איך שקלים לא מדבר בתקציב?     

ניסים ואטורי: חבר הכנסת איימן עודה – אינו נוכח

ניסים ואטורי:  חבר הכנסת מאיר כהן – נוכח גם נוכח

ניסים ואטורי:  בבקשה

סימון דוידסון: תיזהר לעצור אותו אחרי שלוש דקות, אתה לא יודע מה הוא עשה לי - - -      

מאיר כהן: אדוני היושב-ראש, אדוני השר, חברות וחברי כנסת נכבדים, לפני שעה או שעתיים התפרסם בעיתון חוק הגיוס הבא במתכונתו הכמעט-מדויקת שיעלה

מאיר כהן:  לא להאמין שאחרי הימים הקשים והטלטלה הקשה שכולנו עוברים יושב צה"ל עם האוצר, ובגיבוי הממשלה כותב תזכיר לחוק גיוס שאין בו ולא כלום עם האתגרים של המציאות שבה אנחנו חיים

מאיר כהן:      אני רוצה רק לספר לכם, שימו לב: גיל השחרור ממילואים יקפוץ ל-46

מאיר כהן:  מ-40 ל-46

מאיר כהן:  שימו לב באיזו מצוקה אנחנו; שלוש שנים – זה יהיה זמן השירות גם לכאלה שמשרתים עכשיו; יש מחסור גדול מאוד בצה"ל, אנחנו יודעים את זה, יש מחסור גדול מאוד גם בחיילים לוחמים וגם בחיילים מדרגים נמוכים יותר

מאיר כהן:  גיל ההתנדבות לצבא, אתם לא תאמינו, עד גיל 66, אדוני השר דיכטר

רם בן ברק: - - -      

מאיר כהן: יש לך עוד חודשיים

מאיר כהן:      במלחמה הזאת התנדבו 50,000 – מדהים; 40,000 חיילות היו במילואים – מדהים

מאיר כהן:  נתונים שעושים כל כך טוב

מאיר כהן:  יחד עם זה, כולנו מבינים את המצוקה

מאיר כהן:  ומה שמדהים אותי, אדוני היושב-ראש והשר דיכטר, שכשהחוק הזה יגיע כנראה שאתה תצביע עליו כאילו שום דבר לא קרה, כאילו כל מה שדיברנו עליו ביחד וכל ההתרגשות, הדמעות בעיניים כשראינו בשדה הקרב ושמענו את כולם מדברים על רוח ההתנדבות שמפעמת בתוכנו – ברגע שאנחנו מתרחקים טיפה מהאירוע אנחנו חוזרים לסורנו, והפוליטיקה הישראלית ממשיכה בציניות שלה

מאיר כהן:  היעלה על הדעת שאנחנו נעלה את משך המילואים ל-80 יום? קצינים ישרתו במילואים 80 יום בשנה, חיילים ישרתו 42 יום כל שנה, מפקדים שאינם קצינים – 70 יום בשנה

מאיר כהן:       במקום להבין שאנחנו נמצאים בתקופה אחרת ולהבין את החשוב מכול, אדוני השר, שהמדינה הזאת לא מובנת מאליה ומה שהיה לא יכול להמשיך, והממשלה הזאת לא יכולה להטיל על הכתפיים של מעט להגן על המדינה בנפשם וברוחם

מאיר כהן:  שוב, אדוני, אני לא מדבר על היהדות הציונית, אני רואה אותם

מאיר כהן:  ואם נגיד את המילה "חרדים", אז מישהו יגיד שאנחנו שונאים אותם

מאיר כהן:  לא

מאיר כהן:  אתה, אדוני השר, צריך – אתם, חבריי בקואליציה, צריכים לעמוד על זה שהחוק הזה לא יעבור ושהשוויון בנטל, שכל כך לעגתם לאלה שאמרו את זה, יחזור לשולחן הזה של הכנסת ושל הממשלה

מאיר כהן:       אני מקווה שהרעיון הזה יהיה תפל ולא מציאותי

מאיר כהן:  אני רק אומר לכם שאנחנו ניאבק בכל הכוח

מאיר כהן:  בכל הכוח

מאיר כהן:  תודה

ניסים ואטורי: תודה

ניסים ואטורי:  חבר הכנסת סימון דוידסון

מאיר כהן: אתה מתחיל לכתוב עכשיו את הנאום? אתה צריך כבר לסיים

סימון דוידסון: את האמת, ראיתי אותך ונזכרתי

סימון דוידסון:      אדוני היושב-ראש, כנסת נכבדה, אדוני השר, לפני 20 דקות ישבתי במשרד וראיתי את חמש הגיבורות, חמש החטופות שחזרו מהשבי – שרון, עדינה, נילי, סהר ואביבה – מדברות מדם ליבן, עם כאב מאוד מאוד גדול

סימון דוידסון:       בשלוש הדקות הקרובות אני אדבר על נושא שכואב לי, ואני בטוח שכואב לכל אחד שיושב פה או יושב בבית, ובכלל עצוב שצריך לדבר עליו, אבל קשה לי מאוד לשתוק מול הקמפיין הנרחב נגד משפחות החטופים – קמפיין נבזי, שנועד להסיט את תשומת הלב מהכישלון של הממשלה ובמקום זה לשוב ולפלג בינינו

סימון דוידסון:  אנחנו כבר רואים ניצנים של השפעת הקמפיין על הלך הרוח ברחוב

סימון דוידסון:  רק לפני כמה ימים כולנו בלי יוצא מהכלל ראינו ונחשפנו לסרטונים שבהם רואים מישהו הולם באח של חטוף

סימון דוידסון:  אחרי זה היה מקרה של נהג שהתנפל על משפחה של חטוף אחר

סימון דוידסון:  רק אתמול ראינו נהג שיוצא מהאוטו, מתנפל ודוחף אימא של חטוף וצועק עליה: את מפריעה לראש הממשלה לעשות את העבודה שהוא צריך לעשות, את צריכה לשבת בבית בשקט

סימון דוידסון:       אני שואל אתכם, זה נורמלי? איך בכלל יוצא לבן אדם דבר כזה מהפה? איך אפשר לדבר ככה לאימא שיש לה ילד חטוף מתחת לאדמה בעזה, לא אוכל, לא ישן, לא שותה, היא לא יודעת מה קורה איתו?     תחשבו אתם, כהורים

סימון דוידסון:  תחשבו עלינו, אם היה לנו קרוב משפחה, ילד, שנמצא מתחת לאדמה אצל הנאצים הצוררים האלה

סימון דוידסון:  אבל ראינו את זה

סימון דוידסון:  איך מצליחים להפוך את הדבר הזה, גם את הנושא של משפחות החטופים, לכלי ניגוח פוליטי? איך קורה שממשלה והשליחים, אין להם בושה לגעת גם בקודש-הקודשים, במשפחות החטופים, שחלקן גם משפחות שכולות? אין גבולות? הכול מותר לעשות? הכול אפשרי בפוליטיקה? זה פשוט נורא

סימון דוידסון:  אי-אפשר לראות את זה

סימון דוידסון:      אני שואל את כולם, כל אחד מהאנשים שיושבים פה, כל אחד מהממשלה, מהקואליציה, מה הייתם עושים? מה אנחנו היינו עושים אם אחד מבני המשפחה שלנו היה שבוי? הייתם יושבים בשקט? מישהו מאיתנו היה יושב בשקט? אני מבקש מדם ליבי להפסיק את הדבר הזה

סימון דוידסון:  אני מדבר בשקט, כדי שזה יעבור יותר באמונה לאנשים

סימון דוידסון:  להפסיק את הנושא של השתלחות בחטופים

סימון דוידסון:  לא להגיד יותר משפטים – נכון, להביע כאב זה בסדר, אבל לא צריך להגזים

סימון דוידסון:  גם אם חושבים, אסור להגיד את זה

סימון דוידסון:  אני מבקש מכולם להוריד את הלהבות בנושא הזה

סימון דוידסון:  תודה

ניסים ואטורי: תודה רבה

ניסים ואטורי:  חבר הכנסת רם בן ברק, בבקשה

רם בן ברק: אדוני היושב-ראש, חבריי חברי הכנסת, אתמול הבאנו למנוחת עולם את אמיר ירדנאי

רם בן ברק:  אמיר, לוחם באגוז, נפגע בנפשו בצוק איתן

רם בן ברק:  אמיר היה אחראי לפינוי פצועים משדה הקרב, ונפשו לא עמדה בזוועות

רם בן ברק:  במיוחד, כנראה, אחרי אסון הנגמ"ש

רם בן ברק:       מאחורי הארון צעדו מאות מאנשי המושב, חברים, לוחמים ומשפחה אחת שאיבדה את בנה – איבדה אותו בתהליך ארוך

רם בן ברק:  איבדה אותו, ולעד תלווה אותה התחושה שאולי ניתן היה להציל

רם בן ברק:  מפה אני שולח ניחום וחיזוק למשפחת ירדנאי ולמשפחת נהלל

רם בן ברק:      הטיפול בהלומי הקרב הוא קשה, אולי הקשה מכל הטיפולים

רם בן ברק:  זו פציעה שלא רואים, וזו פציעה שלפעמים מסתירים

רם בן ברק:  זו פציעה שיכולה לפרוץ מייד, זו מחלה שיכולה לפרוץ אחרי שנים

רם בן ברק:  הטיפול בפציעה מסוג כזה צריך להיות שונה

רם בן ברק:  הטיפול צריך להיות על ידי שיקום, לא זכויות ולא פיצוי

רם בן ברק:  שיקום הנפש

רם בן ברק:  כל חייל, כל לוחם, צריך תוכנית טיפול פרטנית, ייחודית, תפורה לו ולאישיות שלו

רם בן ברק:  היא צריכה לשים לה יעד של החזרה לחברה, חזרה לעבודה, חזרה לחיי משפחה

רם בן ברק:  זה ליווי צמוד של מי שיודע מתי הלוחם יתפרק ומה צריך לעשות בשביל להרים אותו

רם בן ברק:  זה שונה מכל פציעה אחרת

רם בן ברק:  הטיפול צריך להיות אחר, צריך להיות שונה

רם בן ברק:      אנחנו בכנסת מנסים כבר זמן רב להביא לשינוי באגף השיקום, שינוי שיטיב את הטיפול

רם בן ברק:  ניסינו – נכשלנו

רם בן ברק:  במידה מסוימת האשמה גם בנו

רם בן ברק:  אסור לנו להרים ידיים

רם בן ברק:  במלחמה של היום יהיו לצערי מקרים רבים

רם בן ברק:  אני הצעתי להקים אגף נפרד במשרד הביטחון, שמתמחה בטיפול ובשיקום של הלומי הקרב, ואני לא מתכוון להרפות

רם בן ברק:  אני חייב את זה לאמיר, אני חייב את זה להורים, אני חייב את זה להלומי הקרב ולמשפחות שלהם

רם בן ברק:  יעלה כמה שיעלה, זאת חובתנו

רם בן ברק:  אם יש כסף למה שמחלקים פה היום, יש כסף גם ללוחמים שלנו שנפשם נפצעה וחייהם נהרסו

רם בן ברק:  תודה

ניסים ואטורי: תודה רבה

ניסים ואטורי:  בימים אלה חשוב להגיע להסכמות, וזה משהו, הייתי מצטרף לדברים שלך

ניסים ואטורי:       חברת הכנסת שרון ניר, בבקשה

שרון ניר: אדוני היושב-ראש, חבריי חברי הכנסת, מצעד האיוולת של הקבינט, הכולל העברת משאיות עמוסות בכל טוב לשימוש ארגון הטרור חמאס, פשוט לא יעלה על הדעת

שרון ניר:  זאת רשלנות שאין כדוגמתה

שרון ניר:  איפה נשמע דבר כזה, ששולחים משאיות היישר לזרועות המחבלים ברצועת עזה? מי אמר שצריך לתת דלק לחמאס כדי לתדלק את המלחמה נגדנו? ההיסטוריה תשפוט את ההחלטות, וגם את אלו שבחרו לא לקבל החלטות

שרון ניר:  ראש הממשלה, דע לך שלהחליט לא להחליט זאת גם החלטה

שרון ניר:       כל שר בקבינט המאפשר את המשך המצב הזה שותף לאיוולת

שרון ניר:  כל מי שמסתתר מאחורי טיעונים פוליטיים או דיפלומטיה מורכבת הוא שותף מלא

שרון ניר:  העברת המשאיות פירושה חיזוק החמאס ופגיעה בביטחון המדינה

שרון ניר:  איך יכול להיות שאנחנו נותנים לסנוואר לשחק מול מגרש ריק? מה עם סיוע הומניטרי לחטופים שלנו? מה עם ביקור של הצלב האדום? מה עם תרופות מצילות חיים לחטופים שלנו? זה לא מספיק הומניטרי?     אנו נותנים לחמאס, ליחיא סנוואר, להבקיע גול מול שער ריק, על חשבון ההישגים של צה"ל, על חשבון החטופים

שרון ניר:  זאת לא רק טעות אסטרטגית, זה כישלון מוחלט

שרון ניר:  זה הזמן לשנות כיוון, זה הזמן להפסיק את המדיניות הרופסת הזאת

שרון ניר:  עלינו להפסיק לשלוח עזרה לחמאס

שרון ניר:  עלינו להפסיק להאכיל את היד שמכה בנו

שרון ניר:  ככה לא מחסלים את חמאס – ככה מחזקים את שלטון חמאס

שרון ניר:  ככה פוגעים בהשגת מטרות המלחמה

שרון ניר:  ככה לא מחסלים תשתיות שלטוניות

שרון ניר:  ככה פוגעים במהלך להשבת החטופים

שרון ניר:       חברי הממשלה וקבינט המלחמה, ההיסטוריה תשפוט אתכם על פי מעשיכם בשעות הקשות האלו

שרון ניר:  אל תהיו אלה שגלגלו עיניים והמשיכו את האיוולת שפוגעת בהישגי צה"ל

ניסים ואטורי: תודה רבה

ניסים ואטורי:  חבר הכנסת ירון לוי – אינו נוכח

ניסים ואטורי:  חבר הכנסת חמד עמאר, בבקשה

חמד עמאר: אדוני היושב-ראש, חבריי חברי הכנסת, נקרא את שם החוק: הצעת חוק הפחתת הגירעון והגבלת ההוצאה התקציבית

חמד עמאר:  הגירעון, שהיה אמור להיות 2

חמד עמאר: 25% – מעלים אותו ל-6

חמד עמאר: 6%

חמד עמאר:  אני זוכר, כשאנחנו נכנסנו לממשלה, ממשלת השינוי, ואביגדור ליברמן היה שר האוצר, קיבלנו תקציב עם גירעון של 142 מיליארד שקל

חמד עמאר:  זה היה אחרי קורונה, עם אבטלה אדירה, עם חל"תים

חמד עמאר:  אז נכנסנו לממשלה, ועזבנו את הממשלה אחרי שנה וחצי עם יתרה של 10 מיליארד שקל עודף בתקציב

חמד עמאר:       אם היית אומר עכשיו שיש לנו הוצאות בגלל המלחמה, וצריך לחזק את הצבא, לתת הרבה כסף לצבא, וצריך לתת הרבה כסף לצבא, והיית לוקח את כל התקציב וכל הגירעון שאנחנו נכנסים אליו, ומחזקים את צה"ל, מחזקים את חיילי המילואים, מחזקים את גבול הצפון, את הדרום, את קו העימות, הייתי אומר: אנחנו במצב קשה

חמד עמאר:  אבל כשאתה נכנס לתקציב ומתחיל לבדוק את התקציב ולקרוא בתוך התקציב, גם בנושא של המילואים – הייתה מסיבת עיתונאים גם של שר האוצר וגם של שר הביטחון

חמד עמאר:  דובר על 9 מיליארד שקל

חמד עמאר:       כשבדקתי את התקציב, ראיתי בנושא של ימי הבראה – יום אחד הבראה ייקחו מכל העובדים במדינת ישראל, ויום ההבראה הזה יביא 1

חמד עמאר: 4 מיליארד שקל, וזה מיועד לחיילי מילואים

חמד עמאר:  שם רק מצאתי שכתוב "חיילי מילואים", לשם יעבור הכסף

חמד עמאר:  איפה שאר הכסף לחיילי מילואים? לא הצלחתי למצוא

חמד עמאר:  אולי שר האוצר, שמתבייש לשבת כאן ולשמוע אותנו, היה עונה לנו ואומר לנו איפה הכסף של המילואימניקים, באיזה סעיף הוא נמצא, באיזה סעיף הוא מתחבא, איך יקבלו המילואימניקים את אותם 9 מיליארד שקל ויחזרו למסלול הרגיל

חמד עמאר:      אנחנו קוראים ושומעים שרוצים להאריך את ימי המילואים, אנחנו רוצים להאריך את הסדיר

חמד עמאר:  ומצד שני אתה לא רואה בתוך התקציב את ה-9 מיליארד שקל שהובטחו למילואימניקים

חמד עמאר:  אני ראיתי 1

חמד עמאר: 4 מיליארד

חמד עמאר:  האם אחד מהקואליציה או השר שהיה נוכח כשאישרו את התקציב יכולים להגיד לי איפה נמצא שאר הכסף למילואימניקים? תודה רבה

ניסים ואטורי: תודה

ניסים ואטורי:  חבר הכנסת עמית הלוי – אינו נוכח

ניסים ואטורי:  חברת הכנסת יסמין פרידמן, בבקשה

יסמין פרידמן: אדוני היושב בראש, חבריי חברי הכנסת, מעבר לפגיעות בתקציב, ההתנהלות של חלק מהשרים במשרדים שלהם תפגע בפעם השנייה באזרחים

יסמין פרידמן:  איך? אני אתן דוגמה

יסמין פרידמן:  דרך רשות החברות, רשות החברות שמחזיקה יותר מ-70 חברות ממשלתיות, עם היקף נכסים של יותר מ-235 מיליארד

יסמין פרידמן:  אבל בדירקטוריונים של החברות – שהפכו מקצועיות, אגב, רק ב-2014 – עדיין כמעט חצי מחברי הדירקטוריון לא מאוישים, דיבידנדים לא מחולקים

יסמין פרידמן:  התנועה לאיכות השלטון נאלצה לעתור לבית המשפט כדי להורות לשר הממונה לשחרר את הדיבידנדים ששייכים לאזרחי מדינת ישראל

יסמין פרידמן:  ובשנה האחרונה רשות החברות הפכה למפעל ג'ובים לשר הממונה, מה שנקרא קשרים במקום כישורים; הדחות פוליטיות וניסיון גס לפעול ולבטל את נבחרת הדירקטורים, מה שיגרום להרס וחזרה להפסדים שהיו לפני 2014

יסמין פרידמן:      אני רוצה לומר לשר הממונה, אמסלם: לפני שאתה רץ לפרק, להרוס, לכתוש, טפל קודם בבעיות הקיימות, שזה חוסר ייצוג חמור ביותר של נשים, רק 5% מהן יושבות-ראש דירקטוריון

יסמין פרידמן:  ב-40% מהחברות אין יו"ר דירקטוריון, כולל בחברת החשמל

יסמין פרידמן:  ל-18 חברות ועמותות לא נקבע קוורום לפעולות הדירקטוריון

יסמין פרידמן:  כלומר, החלטות עשויות להתקבל בידי דירקטור אחד

יסמין פרידמן:  ב-25 חברות חסרים מעל 50% מחברי הדירקטוריון

יסמין פרידמן:  1,400 אנשים נבחרו בתהליך ארוך, יקר, חשוב ומקצועי, על פי הכישורים והניסיון שלהם

יסמין פרידמן:  בקבוצה הזאת יש גם שוויון בין נשים וגברים וייצוג הולם לשאר המגזרים

יסמין פרידמן:  אם תהרוס את זה, נדע כולנו מה חשוב לך, הפוליטיקה או אזרחי מדינת ישראל

יסמין פרידמן:  תודה

ניסים ואטורי: תודה רבה

ניסים ואטורי:  חברת הכנסת טלי גוטליב, בבקשה

ניסים ואטורי:  חברת הכנסת טלי גוטליב, שלוש דקות

ניסים ואטורי:  בבקשה

טלי גוטליב: יש פה שיטה של הטלת אימה והפחדות במדינה הזאת

טלי גוטליב:  קבלו את השיטה שבה, לא פחות ולא יותר, רביב דרוקר אומר את הדבר הבא - - -     

ניסים ואטורי: מה עם "אדוני היושב-ראש, חברי הכנסת"?     

טלי גוטליב: עזוב

טלי גוטליב:  כולנו רק בני אדם, אני פחות בגינונים

טלי גוטליב:      דרוקר, רביב דרוקר, קורא לעצמו עיתונאי

טלי גוטליב:  אני לא אגדיר אותו עיתונאי, ממש לא, כי עיתונאי צריך לרדת לחקר האמת, וצריך להיות אכפת לו מהאמת

טלי גוטליב:  אי-אפשר להגיד את זה על דרוקר, אבל כן אפשר להגיד על דרוקר שהוא מוכוון מטרה, והמטרה מקדשת כל אמצעי, לרבות הפחדות

טלי גוטליב:       אומר השבוע דרוקר שמיקי זוהר דיבר פעם אחת על מנדלבליט ופתחו נגדו בחקירה, חקירה שאני לא בטוח שהייתה ראויה – אומר הדרוקר הזה – אבל שם נולד מיקי זוהר החדש

טלי גוטליב:  גם טלי גוטליב צריכה להבין שיש גבולות, צריך להזמין אותה לחקירה, אולי אחר כך זה יסתיים כמו שזה יסתיים

טלי גוטליב:      אני רק כתבתי לו כמובן תשובה

טלי גוטליב:  יש לי עשרות אלפי עוקבים בטוויטר שעוקבים ויודעים שאמרתי לו

טלי גוטליב:  איך אמרתי לו? נשמה, את ההפחדות הבלתי-מקוריות שלך כחוקר מצ"ח ערל לב אני אוכלת לארוחת בוקר

טלי גוטליב:  זה מה שכתבתי לדרוקר

טלי גוטליב:  ועכשיו קבלו את העובדה המחפירה הבאה: עצם העובדה שעיתונאי אומר שצריך להזמין חבר כנסת לחקירה רק כדי להפחיד אותו, זה צריך להדיר שינה מכל אדם בישראל

טלי גוטליב:       הם הזיזו שלטון על דרך רדיפה פוליטית, שלטון

טלי גוטליב:  היום העיד במשפט נתניהו היועץ המשפטי לממשלה לשעבר וינשטיין, שאמר שמעל הראש שלו חקרו את נתניהו, בלי אישור שלו

טלי גוטליב:  אז יגידו לי: הוא ידע שבמשפט הזה, הוא ידע שבמשפט הזה

טלי גוטליב:  רבותיי, אנחנו חברי כנסת, אנחנו לא אמורים  שבמשפט הזה

טלי גוטליב:  רבותיי, אנחנו חברי כנסת, אנחנו לא אמורים להסכים אחד עם השני

טלי גוטליב:  זכותכם לדעתכם, זכותי לדעתי, חובתי לומר את דעתי, אין סודות בחברה

טלי גוטליב:  ואף אחד, לא השב"כ, לא המוסד, ולא רביב דרוקר, לא יפחידו אותי כהוא זה מלהביא לקדמת השיח את אירועי אוקטובר

טלי גוטליב:  ואם נדמה לכם שאני אעמוד מנגד כשמאשימים את הממשלה שלי בתופת ואני לא אשאל שאלות, תחשבו שלוש פעמים

טלי גוטליב:  לא רק ששאלתי שאלות – אספתי חומרים, והשב"כ, והמוסד ואמ"ן רוצים לשים את היד על המקור שלי

טלי גוטליב:  שיהיה לכם בהצלחה

נעמה לזימי: טלי, על מה את מדברת?     

טלי גוטליב: אל תפריעי לי

טלי גוטליב:  הצרחות שלך לא מפחידות אותי

נעמה לזימי: - - - נאמרים פה

נעמה לזימי:  תגידי לי, את נורמלית? השב"כ והמוסד רודפים אותך?      

טלי גוטליב: אדוני, תרגיע אותה

טלי גוטליב:  אני מודיעה לשירותי הביון, אני מודיעה לשירותי הביון במדינת ישראל - - -     

קריאה: מה היא אמרה?     

נעמה לזימי: תקשיבי, אתם הממשלה, אתם הקואליציה, אתם אחראים, טלי גוטליב

נעמה לזימי:  אתם אחראים

טלי גוטליב: אני מודיעה לשירותי הביון במדינת ישראל, אני מודיעה לשירותי הביון במדינת ישראל – תוסיף לי זמן - - -     

ניסים ואטורי: חברת הכנסת, סליחה, סליחה

טלי גוטליב: אני, בשונה מחברת הכנסת לזימי – אני, בשונה מחברת הכנסת לזימי, שצווחת וצורחת וגם התלוננה עליי לוועדת האתיקה כמו בכיינית - -     

ניסים ואטורי: הסתיים הזמן

נעמה לזימי: אני לא בכיינית

נעמה לזימי:  אני עושה את העבודה שלי - - -     

טלי גוטליב: - - וכמו מלשנית, כדרכך בקודש, אני מבהירה לכם שיהיה ברור - - -     

ניסים ואטורי: חברת הכנסת לזימי, תודה רבה

טלי גוטליב: תוסיף לי חצי דקה

טלי גוטליב:  אתה לא נותן לי לדבר

ניסים ואטורי: מה חסר לך, לא הבנתי

ניסים ואטורי:  את צריכה לקרוא לי "היושב-ראש", קודם כול, תודה רבה

נעמה לזימי: וכל יום שלא תהיי בוועדת חוץ וביטחון כי ישעו אותך, הוא יום מבורך

ניסים ואטורי: חברת הכנסת נעמה לזימי

טלי גוטליב: אתה צריך להוסיף לי חצי דקה

ניסים ואטורי: סליחה, את מפריעה לי

ניסים ואטורי:  עכשיו תיתני לי לנהל את הישיבה, תודה

טלי גוטליב: בבקשה, תנהל את הישיבה

נעמה לזימי: סליחה, אם היא דיברה עליי, אני אגיב

ניסים ואטורי: חברת הכנסת לזימי, בבקשה לא להפריע

ניסים ואטורי:  תודה רבה

מיקי לוי: טלי, מה דעתך על המודיעין במדינת ישראל?     

טלי גוטליב: ברור שלא תיתני לי לשמוע, כי היו"ר נותן לה לצווח

טלי גוטליב:  אדוני, זה הזמן שלי

נעמה לזימי:  - - - מאשימה בקונספירציה, חושפת פרטים של איש שב"כ

נאור שירי: את יושבת פה שנה, מפריעה לכולם - - -   

ניסים ואטורי: תודה רבה

טלי גוטליב: אני רוצה להבהיר, שיהיה כאן ברור: אף אחד - -     

נעמה לזימי: השב"כ והמוסד רודפים אחריה

נעמה לזימי:  מי את? את מפיצה קונספירציות

ניסים ואטורי: חברת הכנסת נעמה לזימי, קריאה ראשונה

טלי גוטליב: - - אף אחד במדינת ישראל לא יפריע או יפחיד חבר כנסת מלהביא לקדמת השיח את חובת הציבור לדעת, ואני מבהירה פה, מבהירה, שאם נדמה כאן למישהו שחקירה מפחידה אותי כשיש לי חסינות לפי סעיף 1 לחוק, לחשוב פעמיים - -     

ניסים ואטורי: תודה רבה

טלי גוטליב: - - כי כשאני איחקר, אם אני איחקר, ברור לארגוני הביון שאני אומר את דעתי עליהם, ואם את חושבת - - -     

נעמה לזימי: תגידי מה שאת חושבת - - -     

ניסים ואטורי: תודה רבה, הסתיים הזמן

טלי גוטליב: אם את חושבת שאוקטובר הגיע אלייך out of nowhere, אז אין לך מושג במודיעין

טלי גוטליב:  אין לך מושג במודיעין

נעמה לזימי:  - - -     

ניסים ואטורי: חברת הכנסת טלי גוטליב, תודה רבה

טלי גוטליב: במדינה שלי גורמי הביון שלי יודעים לאסוף מודיעין, יודעים לא להתעלם מההתרעות שלי ב-3 באוקטובר על אימון ארטילרי בעזה

ניסים ואטורי: חברת הכנסת טלי גוטליב

טלי גוטליב: אף אחד לא יפחיד אותי

טלי גוטליב:  ורביב דרוקר, עיתונאי, שמעז לאיים בזה, וכולכם שותקים

ניסים ואטורי: תודה רבה

ניסים ואטורי:  נגמר הזמן

טלי גוטליב: היום זה אני, מחר זה אתם

ניסים ואטורי: קריאה ראשונה, חברת הכנסת טלי גוטליב

קריאות: - - -     

ניסים ואטורי: חבר הכנסת עודד פורר, בבקשה

טלי גוטליב: מחרחרי ריב ומדון

נאור שירי: לא, טלי, זה לא מצחיק

נאור שירי:  די

נאור שירי:  זה לא מצחיק כבר

נעמה לזימי: חופשי - - - במליאת הכנסת

טלי גוטליב: ברור שלא

טלי גוטליב:  ברור שלא

טלי גוטליב:  ומה אתה רוצה, נעמה לזימי – חוץ מלצרוח, לא עושה כלום

ניסים ואטורי: חברת הכנסת טלי גוטליב, די

נעמה לזימי: לצעוק במליאה – מה קורה כאן?     

טלי גוטליב: תגידי לי, את בסדר?     

ניסים ואטורי: חבר הכנסת עודד פורר, בבקשה

טלי גוטליב: נעמה לזימי - - - סתם נלחמים

טלי גוטליב:  סתם נלחמים, משיקולים פוליטיים, נעמה לזימי

ניסים ואטורי: חברת הכנסת טלי גוטליב, קריאה שנייה

ניסים ואטורי:  תודה

טלי גוטליב: למה? לא הייתה קריאה ראשונה

ניסים ואטורי: הייתה ראשונה על הדוכן, ופה זה שנייה

ניסים ואטורי:  בדוכן – אגב, בדוכן מספיקה קריאה אחת

ניסים ואטורי:  תקראי את התקנון

טלי גוטליב: על מה קראת לי? על - - - ועל מה קראת לי? למה קראת לי קריאה ראשונה ולמה קראת לי קריאה שנייה, אדוני?     

ניסים ואטורי: טוב

ניסים ואטורי:  בבקשה, חבר הכנסת עודד פורר

ניסים ואטורי:  תודה רבה

טלי גוטליב: אדוני, למה קראת לי קריאה שנייה?     

ניסים ואטורי: אדוני מה?     

טלי גוטליב: למה קראת לי קריאה שנייה?     

ניסים ואטורי: איך קוראים לי?     

טלי גוטליב: לא קשור, אבל למה קוראים קריאה שנייה? צועקים עליי מכל עבר, ולי קוראים קריאה שנייה?     

ניסים ואטורי: חברת הכנסת טלי גוטליב, די

טלי גוטליב: אבל לא מגיעה לי קריאה שנייה

טלי גוטליב:  סליחה, מותר לך טעות

נאור שירי: - - -      

ניסים ואטורי: מה זה משנה? את תגיעי לשלישית, והכול בסדר

טלי גוטליב: מותר לך לטעות, לא

טלי גוטליב:  לא מגיעה לי קריאה שנייה

ניסים ואטורי: בבקשה, שלוש דקות, אדוני

עודד פורר: חברי הכנסת

עודד פורר:  חברי הכנסת

עודד פורר:  אדוני היושב בראש, אדוני השר, חברי הכנסת, אני רוצה להזכיר לכם שמדינת ישראל – חברי הכנסת

ניסים ואטורי: חברי הכנסת, בבקשה, תקשיבו

עודד פורר: אני רוצה להזכיר לכם שמדינת ישראל מאז 7 באוקטובר נמצאת במלחמה

עודד פורר:  זה נראה קצת שבבניין הזה התרחקו אולי מ-7 באוקטובר, ומתחילים לחזור קצת לשגרת הדיונים כפי שהיא התנהלה פה עד 7 באוקטובר

עודד פורר:  אני מציע לכם, חבריי, תבינו איפה אנחנו נמצאים

עודד פורר:  מדינת ישראל נמצאת במלחמה

עודד פורר:  זה מחייב גם אתכם וגם אותנו, אותי

עודד פורר:  אבל אני רוצה לומר משהו בהקשר הזה, לגבי מה זה מחייב את הממשלה

עודד פורר:  אני אומר את זה גם לך, אדוני השר דיכטר

עודד פורר:       פורסם היום שחוק הגיוס החדש מגיע לכנסת, ולפיו השירות יוארך לשלוש שנות חובה, גם למי שאמור כבר היה להשתחרר

עודד פורר:  פי ארבעה יותר ימי מילואים

עודד פורר:  אני חייב לומר בהקשר הזה, אם אתם חושבים שמה שהיה הוא שיהיה, אתם טועים

ניסים ואטורי: עליזה, אני מבקש לא להפריע, תודה

עודד פורר: אם אתם חושבים שמה שהיה הוא שיהיה, אתם טועים

עודד פורר:  אני אומר לך, השר דיכטר, החוק הזה עבר את הממשלה

עודד פורר:  ואני אומר את זה גם לחברי הכנסת מהסיעות החרדיות

עודד פורר:  אני אומר את זה גם לחברי הכנסת של ש"ס, גם לחברי הכנסת של יהדות התורה

עודד פורר:  אי-אפשר להגיד "ביחד ננצח, אבל רק ההוא ילך להילחם"

עודד פורר:  זה לא עובד

עודד פורר:  זה לא עובד

עודד פורר:  זה לא יוכל לעבוד

עודד פורר:  ובמקום שנביא את הדבר הזה לקצה ולמלחמות פה ולהתכתשויות פה, אני מצפה גם משרי הממשלה, בטח שרים שעשו תפקידים בכירים במערכת הביטחון, בין אם הם מהליכוד, גנץ, איזנקוט, שהיו רמטכ"לים, לא לאפשר ולא לתת יד לדבר הזה

עודד פורר:  אי-אפשר יהיה לדרוש מאנשים: תאריכו את השירות שלכם, תעשו יותר מילואים, בזמן שקבוצות גדולות באוכלוסייה – אגב, אני מדבר גם על האוכלוסייה החרדית וגם על האוכלוסייה הערבית

עודד פורר:  כל אזרח ואזרחית במדינת ישראל שנהנה מהזכויות שלו כאזרח כאן צריך לקחת חלק בחובות שכולנו לוקחים על עצמנו, נקודה

עודד פורר:  ומפה תתחילו

ניסים ואטורי: תודה רבה

עודד פורר: ולכן תחזירו את החוק הזה לממשלה, תנסחו אותו מחדש, ואז תביאו אותו לכנסת

ניסים ואטורי: תודה רבה

ניסים ואטורי:  חברת הכנסת אימאן ח'טיב יאסין – אינה נוכחת

ניסים ואטורי:  חבר הכנסת יבגני סובה, בבקשה

יבגני סובה: אדוני היושב-ראש, חבריי חברי הכנסת, בכנסת הקודמת, בכנסת העשרים-וארבע, אני סברתי שאחת הבעיות העיקריות הייתה היעדר ועדת אתיקה

יבגני סובה:  לא הצלחנו להקים ועדת אתיקה בכנסת הקודמת

יבגני סובה:  למה? כי האופוזיציה דאז – היום קואליציה – לא הסכימה להקים ועדת אתיקה

יבגני סובה:  בכנסת העשרים-וחמש אני מבין שגם ועדת האתיקה כנראה לא תסייע ולא תעזור לפתרון המצב

יבגני סובה:  מה קורה לנו? באמת, חבר'ה, קצת השתגענו

יבגני סובה:  אני אומר, אדוני היושב-ראש, גם לכולנו: אחד עומד עם סטופר ולא מכבד אנשים, אחד פה צועק, השני פה חושב על הסרטון שהוא יעלה לרשת החברתית

יבגני סובה:  חבר'ה, מה זה? באמת

יבגני סובה:  קצת כבוד למקום הזה

יבגני סובה:  קצת כבוד גם לאנשים

יבגני סובה:       אני זוכר את היום שבפעם הראשונה הגעתי לכנסת, לפני כמעט חמש שנים

יבגני סובה:  ירדנה, המזכירה הקודמת, הכניסה אותנו יום לפני ההשבעה, והיא אמרה לנו משפט שעד היום אני זוכר: אתם נכנסים למועדון יוקרתי; רק 945 אנשים היו בהיסטוריה של מדינת ישראל חברי כנסת

ולדימיר בליאק: כמה?     

יבגני סובה: 945, נכון לאפריל 2019

יבגני סובה:  אז, בכנסת העשרים-ואחת, התחלפו כמעט 50 חברי כנסת

יבגני סובה:  היו ח"כים חדשים, התווספו עוד 50 ח"כים

יבגני סובה:  חלק מהח"כים לא הספיקו להבין מה המקום הזה, כי הם כל הזמן רצו לעשות את הפרובוקציות, אחר כך הוחלפו בכנסת העשרים-ושתיים, כי הלכנו לבחירות כעבור שלושה-ארבעה חודשים

נאור שירי: מה, כשליברמן עבר לגוש השמאל?     

יבגני סובה: ליברמן אף פעם לא עבר לשום גוש, הוא תמיד נשאר בגוש הימין

יבגני סובה:  הוא הימין האמיתי

יבגני סובה:  הוא הימין האמיתי

עודד פורר: לנו היה את הגוש שלנו

יבגני סובה: אני זוכר את מסיבת העיתונאים, שאמרו: ליברמן עבר לשמאל

יבגני סובה:  אבל היה שם עוד קטע

יבגני סובה:  נאור, היה שם קטע שאתה לא זוכר

יבגני סובה:  היה שם צחוק ברקע

נאור שירי: אפילו עליזה בראשי מאחור - - -     

ניסים ואטורי: חבר הכנסת נאור שירי דואג לימין

יבגני סובה: היה שם צחוק ברקע שמלווה את האמירה הזאת

יבגני סובה:  אני חוזר לשאלה שלי: מה קורה לנו, חברים? אנחנו יכולים להסתדר בפרסה מאחורי המליאה ולדבר בכבוד אחד לשני, אבל פה – מה זה? מה הדיבורים פה? באמת

יבגני סובה:  אני אומר פה באמת

יבגני סובה:  אני לא מגלה סודות, כי כל העולם כבר יודע סודות, שאפשר לדבר ולשתות קפה ביחד

יבגני סובה:  אבל בואו ניתן קצת כבוד, במיוחד בדיונים של התקציב

יבגני סובה:  תראו, זה מסמך שאמור לשרת את כולנו

יבגני סובה:  זה לא תקציב של הקואליציה, זה תקציב של המדינה

יבגני סובה:  אגב, מישהו יכול לתת פה ביטחון שתהיה אותה ממשלה בשנת 2024 שאתם מעבירים תקציב של 2024? לא, נכון? אף אחד מכם לא יודע איזו ממשלה תהיה בסוף שנת 2024

יבגני סובה:  אבל התקציב יישאר אותו תקציב ב-2024

יבגני סובה:  אז לפחות תיתנו כבוד לתקציב שאתם מעבירים, שיש לנו ביקורת קשה על התקציב הזה

יבגני סובה:      ואני אגיד לכם עוד משהו

יבגני סובה:  אף פעם לא היה דבר כזה שתקציב נכנס כפי שהוא, ויוצא כפי שהוא נכנס לפני קריאה ראשונה

יבגני סובה:  תמיד יש דיונים

יבגני סובה:  אז אני מבקש, ב-30 יום שהכנסת אמורה לדון בתקציב, תהיו ענייניים

יבגני סובה:  שהביקורת תהיה עניינית, ולא טרללה טרולולו – נכון? ככה אומרים

יבגני סובה:  תודה רבה

ניסים ואטורי: תודה רבה

ניסים ואטורי:  חבר הכנסת נאור שירי

נאור שירי: אני שוקל לפתוח עם "עם ישראל" – אדוני היושב-ראש, חבריי חברי הכנסת, אני אצטרף למתק השפתיים הנהדר של חברי יבגני סובה

נאור שירי:  חבר הכנסת סובה

נאור שירי:  אני בכל זאת רוצה להתייחס בכמה מילים לכתבות שהתפרסמו עכשיו על חוק השוויון בנטל

נאור שירי:  זה מתקשר לי לשתי התבטאויות, שני אינסידנטים שקרו בשבועיים האחרונים

נאור שירי:  האחד – בשבוע שעבר, אתם זוכרים שעלה לפה השר פרוש, נכון? השר המיוחד למסורת ישראל וירושלים – איפה הייתה מסורת ישראל 5,000 שנה בלי השר פרוש? הוא עלה לפה, ואז נזכרתי – הוא הזכיר את הקיצור, למה צריך עכשיו לקצר את השנים של הש"שינים ולגייס אותם מהר לצבא

נאור שירי:  זה עבר כבר

נאור שירי:  אז נזכרתי – אתם זוכרים שב-2013 או 2014, כשעבר חוק השוויון בנטל, אתם זוכרים שהוא קשר את עצמו עם אזיקים לדוכן? זה אחד

נאור שירי:  ואז חשבתי לעצמי שביולי 2023 פג התוקף, פג החוק שנותן פטור מגיוס לחרדים

נאור שירי:  בדצמבר אנחנו העברנו חוק שמאפשר להעלות את גיל המילואים

נאור שירי:  הדבר הקל היה ללכת לחרדים שאמורים להתגייס ולגייס אותם במקום לדבר על קיצור שנות הש"שנים

נאור שירי:  אבל היום הגדיל ועשה השר גונדקלופ – אני מקווה שהגיתי את שמו נכון, חלילה, מבלי להעליב

ינון אזולאי: תחזור רגע, מה אמרת?     

נאור שירי: גונדקלופ? אני לא אנסה לבזבז את זמני בלהגיד, אבל במחילה - - -     

סימון דוידסון: אומרים גלופגלופ

נאור שירי: בסדר, אוקיי

נאור שירי:  אני לא אעשה את זה עכשיו

נאור שירי:  אמר חבר הכנסת סיימון

נאור שירי:      אבל ינון, דווקא, ינון, אני שמח שאתה פה כי אני מאוד מחבב אותך ואני לא רוצה להרוס לך, אני אפילו אוהב אותך

נאור שירי:  אני מעריך אותך, אתה עושה עבודה פרלמנטרית מעולה והלב שלך במקום הנכון

נאור שירי:  אבל אם יש שינוי אחד שאני חושב שצריך הבית הזה להגיד ולומר בפה מלא – לא ייתכן שבני בן השנה וחצי ישרת שבע שנים בצבא, ישרת עד גיל 50 במילואים והקייטנה שעושה חצי מהציבור בישראל תימשך

נאור שירי:  לא יהיה יותר, לא יכול להיות יותר

נאור שירי:  בתים שלמים נהרסים, 80 ימי מילואים, שבע שנות שירות בצבא

נאור שירי:  זה לא יהיה יותר

נאור שירי:  זק"א, שירות לאומי, שירות אזרחי – תבחרו איפה שאתם רוצים

נאור שירי:  נגמרה הקייטנה

נאור שירי:  כולם במדינה צריכים לשרת, והשוויון בנטל צריך להיות המסקנה העיקרית שלנו מ-7 באוקטובר

ניסים ואטורי: תודה רבה

נאור שירי: גם השוויון בחברה וגם השוויון בצבא, תודה

ניסים ואטורי: תודה רבה

ניסים ואטורי:  חבר הכנסת אליהו רביבו – אינו נוכח

ניסים ואטורי:  חברת הכנסת נעמה לזימי, בבקשה

נעמה לזימי: היושב-ראש, איזה תקציב היה ראוי שיביאו לישראל בזמן מלחמה? את תקציב השיקום של ישראל, התקציב שלא נכתב עוד

נעמה לזימי:  בתקציב השיקום של ישראל הממשלה חושבת על איזו מדינה צריכה להיות פה אחרי האסון הכי גדול שהיה לנו, השבר הגדול, החורבן והמלחמה

נעמה לזימי:  הרי גילינו שמה שלא עובד בשגרה לא יעבוד בחירום, ולכן התקציב צריך להיות כזה שבונה, שמתקן, שמרפא

נעמה לזימי:  היינו מורידים, בלי שום שיקול פוליטי, ומתוך אחריות לאומית הדדית וקולקטיבית את כל מה שמיותר – את התקציבים הקואליציוניים, המשרדים המיותרים, תקציבים סקטוריאליים ואלו שעומדים הפוך לחזון המדינה ולאחריות המדינה, כמו התוספת שניתנה ממש עכשיו על סך 20 מיליוני שקלים לתקציב שמבקש למנוע מצעירים חרדים להתגייס או להיכנס אל שוק העבודה, כי בתקציב שהיה צריך להיות כאן זה היה מופרך מהיסוד שהמדינה תתקצב סיוע בהשתמטות ובהימנעות מכניסה אל המשק והכלכלה

נעמה לזימי:      לאחר ניכוי כל המיותר היינו מחליטים איפה הכי נכון לשקם בעת הזו, עבור כולם ואלו הזקוקים לכך

נעמה לזימי:  למשל, שיקום מסיבי אמיתי של מערך בריאות הנפש, שנותן באמת הסכם שכר ראוי, שמתמודד עם ההזנחה והייבוש

נעמה לזימי:  המדינה הזו בטראומה לאומית, ועלינו להכיר בחובה שלה לריפוי הנפש ותיקון ההזנחה ארוכת השנים

נעמה לזימי:  זו לא הוצאה, זו השקעה

נעמה לזימי:       יושב-ראש הכנסת, עצור, עצור

נעמה לזימי:  אני לא יכולה ככה

ניסים ואטורי: אני מבקש לשמור על שקט, תודה

ניסים ואטורי:  בבקשה

נעמה לזימי:  או את התקציב שהיה מתקן עשור של הבטחות ללא כיסוי עבור תושבי הצפון; את מינהלת התקומה של הצפון, שלא קמה בתקציב הזה, וזה כתם על התקציב הזה ועל כל הממשלה הזו

נעמה לזימי:  מה היה צריך להיות במינהלת הזאת? כל מה שהובטח לפני – חיזוק והתחדשות מבנים, פיתוח תעסוקה, תיירות ויזמות, האוניברסיטה בתל חי, שיקום חקלאות הצפון, יצירת תשתיות שבאמת יצמצמו את הפערים

נעמה לזימי:       כבר כיום ישראל נמצאת בהוצאה אזרחית נמוכה בהרבה מהנדרש, ב-170 מיליארד שקלים בשנה

נעמה לזימי:  הגדלת ההוצאה האזרחית על שירותים לכולנו היא הדבר הכי מתבקש עוד לפני המלחמה, אבל כיום זהו צורך קיומי שמכונן מחדש את הקשר בין המדינה לאזרחיה

נעמה לזימי:      היה צריך לייצר סדרי העדיפויות ברורים ולא מגמגמים ולא שקריים

נעמה לזימי:  היינו צריכים לראות איך סוף-סוף, ותחת המצב הלאומי, המונופולים הם שנכנסים תחת האלונקה ולא מעמד הביניים והשכבות המוחלשות, שהקיצוצים יורגשו על בשרם

נעמה לזימי:  במקום פירוק הריכוזיות – טיפול במונופולים ויצירת מצב שבו לא יעזו להעלות מחירים בזמן מלחמה אלא יורידו – כן, יורידו – מחירים, שגם ככה גבוהים בכ-35% מהסל הממוצע באירופה

נעמה לזימי:  במקום זה הם מעלים מחירים

נעמה לזימי:       200,000 עקורים מחייבים אותנו להכיר במשבר הכלכלי הכי חמור שיש במדינה – משבר הדיור, שבסופו של יום נוגע לרובנו ומעיב עלינו

נעמה לזימי:  שיקום הזכות לקורת גג – כה בסיסי, כה נעדר מהתקציב המנותק הזה

נעמה לזימי:  ממשלה שהתרגלה שהציבור עושה בשבילה את עבודת המדינה, שמנסה להביא לעוד מינויים פוליטיים גם בעת הזו, למרות הריקבון העמוק שהם החדירו במערכות הציבוריות עד כה

נעמה לזימי:       התקציב הזה יכול היה להיות אחרת, כזה שנותן תקווה לשינוי סדרי עדיפויות, לצמיחה, לרווחה, להשקעה בנו האזרחים

נעמה לזימי:  לציבור אני רוצה לומר: זה יכול היה וצריך היה להיראות אחרת

נעמה לזימי:  מגיע לכולנו שיקום עמוק של המערכות, השירותים החברתיים והציבוריים ואיכות חיינו

נעמה לזימי:  דווקא בזמן המלחמה, כשצריך לדאוג לצמיחה ולפריון ביום שאחרי

נעמה לזימי:  עוד נביא את היום

חנוך דב מילביצקי: תודה

חנוך דב מילביצקי:  חבר הכנסת טופורובסקי – איננו

חנוך דב מילביצקי:  חברת הכנסת מיכל שיר, בבקשה

מיכל שיר סגמן: אדוני היושב-ראש, חבריי חברי הכנסת, אני רוצה לדבר על רומי גונן, בת 23

מיכל שיר סגמן:  היא ילדה יפה עם חיוך מידבק, אישה צעירה ושמחה

מיכל שיר סגמן:  רומי אוהבת לרקוד ולטייל ברחבי העולם, וממש לא מזמן היא חזרה מהטיול הגדול מלאה בחוויות וסיפורים

מיכל שיר סגמן:  רומי סקרנית וחכמה, מוקפת חברים, שמספרים שהיא מנהיגת טבעית ששואפת לצדק ומוכנה לעמוד על זכויות אחרים

מיכל שיר סגמן:  בחורה לתפארת, שרק החלה לגלות ולחקור את עצמה ואת העולם

מיכל שיר סגמן:  רומי היפה, כמה שהיא אוהבת לבלות עם חברות ולשתות יין ולצחוק ולשמוח

מיכל שיר סגמן:  עד השבת השחורה רומי עבדה כמלצרית ונהנתה מהעבודה

מיכל שיר סגמן:  בעיקר היא אהבה את האינטראקציה עם האנשים, החברים לעבודה והלקוחות

מיכל שיר סגמן:  כל מי שפגש אותה התאהב בשנייה

מיכל שיר סגמן:       ב-7 באוקטובר רומי נסעה לפסטיבל הנובה עם גאיה, החברה הטובה

מיכל שיר סגמן:  במקום לבלות ולחגוג את החיים היא נחטפה על ידי חיות בדמות אדם

מיכל שיר סגמן:  בזמן שהיא ניסתה לברוח היא דיברה עם אימא שלה ואחותה

מיכל שיר סגמן:  במשך ארבע וחצי שעות היא הייתה איתן על הקו ברגעי החטיפה

מיכל שיר סגמן:  במהלך בריחתן רומי וגאיה התחבאו בתוך שיח כשבן, החבר של גאיה, בא לחלץ אותן עם המכונית שלו ואסף ברכב גם את אופיר

מיכל שיר סגמן:  לאחר מספר דקות נתקלו במחבלים

מיכל שיר סגמן:  גאיה ובן נרצחו

מיכל שיר סגמן:  אופיר נורה ונפצע קשות וגופתו הוחזרה מעזה לאחר 54 ימים

מיכל שיר סגמן:  רומי נורתה בזרועה ונחטפה

מיכל שיר סגמן:  לרומי יש ארבעה אחיות ואחים, היא האחות האמצעית

מיכל שיר סגמן:  היא הדבק שמחבר את המשפחה ביחד

מיכל שיר סגמן:       לרומי מגיע לחיות את החיים שלה, לצחוק, לשמוח ולטרוף את העולם

מיכל שיר סגמן:  היא צריכה לחזור הביתה עכשיו, היא ו-135 חטופים נוספים

מיכל שיר סגמן:      רומי האהובה, יצא לי להכיר את המשפחה המקסימה שלך ואת אימא מירב, אישה מדהימה, שגם עליה נכפתה מציאות הזויה

מיכל שיר סגמן:  אימא מירב ישנה באוהל בכיכר החטופים עם אסף

מיכל שיר סגמן:  היא רצה לכל אולפן, לכל דיון, לכל ישיבה ונלחמת כמו לביאה כדי שאת, ילדה אהובה, תחזרי הביתה

מיכל שיר סגמן:  זכית באימא אצילית עם תעצומות נפש נדירות, לי יש הרבה מה ללמוד ממנה

מיכל שיר סגמן:  רומי, מחכים לך בבית האחיות ואחיך, אימא ואבא אוהבים אותך אהבת אין קץ ונלחמים עבורך כל יום, כל שעה, כל שנייה

מיכל שיר סגמן:  תחזיקי מעמד, אהובה

מיכל שיר סגמן:  תודה

חנוך דב מילביצקי: תודה

חנוך דב מילביצקי:  חבר הכנסת מיקי לוי, בבקשה

מיקי לוי: אדוני היושב בראש, איך זה יכול להיות? שלוש שנים חובה גם למי שאמור להשתחרר, פי ארבעה יותר מילואים – והפטור לחרדים נמשך

מיקי לוי:  ומה מביאה הממשלה הרעה הזו? חוק גיוס חדש

מיקי לוי:  גיל שחרור המילואים יעלה ל-46, השירות הסדיר לגברים חוזר לשלוש שנים, כולל אלה שמשרתים בפועל – בעיה – רטרואקטיבית

מיקי לוי:  אף פעם לא היה כדבר הזה בבית הזה

מיקי לוי:  השוויון בנטל הפך לסיסמה בלבד

מיקי לוי:  גיוס חרדים, שינוי חוק הגיוס, לא נראים באופק

מיקי לוי:  איך אמר השר גולדקנופ? למות באוהלה של תורה יותר קשה

מיקי לוי:  צודק השר גולדקנופ: אוהלה של תורה, שאיני מזלזל בה, חלילה, חוטף ירי מרגמות כל יום

מיקי לוי:      אין בשורות של שוויון בנטל

מיקי לוי:  שר הביטחון היה צריך לעשות מעשה – היה צריך להוציא צו גיוס לתלמידי הציונות הדתית בישיבות

מיקי לוי:  אלה נמצאים כבר שנתיים בישיבה

מיקי לוי:  מה יותר קל וצודק לגייס את אלה שיושבים שנתיים, ואני מאוד מכבד אותם?     גם ראש הממשלה וגם שר הביטחון, אחז בהם הפחד

מיקי לוי:  הם לא יקיימו את הברור – גיוס בני הישיבות הגבוהות של הציונות הדתית, שיושבים כבר שנתיים בישיבה

מיקי לוי:  אני מדגיש כי אני מלא הערכה לבני הישיבות של הציונות הדתית, הם בעלי ערכים ושליחות, מוסרים נפשם על תקומת העם והמולדת

מיקי לוי:  לא אליהם אני מפנה אצבע מאשימה אלא אל מקבלי ההחלטות

מיקי לוי:  יותר קל לבטל מכינות וש"שינים

מיקי לוי:      גיל משרתי המילואים יעלה מ-40 ל-46

מיקי לוי:  גיל השחרור לקצינים יעלה ל-50

מיקי לוי:  ימי המילואים יקפצו פי ארבעה

מיקי לוי:       מעניין יהיה לראות איך יצביעו החרדים על החוק החדש

מיקי לוי:  בעצם, חבר הכנסת סימון, הצבעתם ברורה

מיקי לוי:  הפתעה? ממש לא

מיקי לוי:  הם יצביעו בעד החוק כל עוד הם אינם נושאים בנטל ואינם משרתים

מיקי לוי:  בספר במדבר, פרק ל"ב, פסוק ו': "ויאמר משה לבני גד ולבני ראובן האחיכם יבאו למלחמה ואתם תשבו פה"

מיקי לוי:  כן, הם ימשיכו לשבת פה

מיקי לוי:  תודה רבה

חנוך דב מילביצקי: חבר הכנסת אריאל קלנר, בבקשה, אדוני

סימון דוידסון:  עצוב כמה שזה נכון

סימון דוידסון:  פשוט נורא

אריאל קלנר: אדוני היושב-ראש, כנסת נכבדה, בעוד קצת יותר מחודש מגיע חודש הרמדאן, ומערכת הביטחון כמרקחה

אריאל קלנר:  חשש גדול משכנינו ההומניסטים רודפי השלום, ולכן חייבים, לדעת מערכת הביטחון, לאפשר להם לעבוד כאן, על פי העיקרון הידוע: תן עבודה למי שרוצה לרצוח אותך

אריאל קלנר:      ב-7 באוקטובר ראינו מה שווה הקונצפציה שכלכלה ורווחה מונעות טרור

אריאל קלנר:  העובדה שעשרות אלפי פועלים נכנסו מעזה, שהרווחה ברצועה עלתה ושכספי המיסים שולמו לשלטון החמאס, אלה לא מנעו  את 7 באוקטובר

אריאל קלנר:  כ-120,000 תושבי הרשות הפלסטינית עבדו בישראל לפני 7 באוקטובר

אריאל קלנר:  המציאות בקרב ערביי הרשות הפלסטינית אינה שונה מהמצב בעזה

אריאל קלנר:  הסקרים מוכיחים ש-85% מהם תומכים בטבח 7 באוקטובר

אריאל קלנר:  אז שוב מדברים איתנו על קונצפציית "תעסוקה מונעת טרור"? לא למדנו דבר?     על מדינת ישראל לבטל את התלות בגורמים שעוינים אותה

אריאל קלנר:  תלות מוחלטת בגורמים זרים, אדוני היושב-ראש, היא בעיה גם אם לא מדובר בגורמים עוינים

אריאל קלנר:  על אחת כמה וכמה כשמדובר בערביי הרשות הפלסטינית

אריאל קלנר:  אני כבר לא מדבר על זה שבשכונה שלנו אחת לתקופה יש מתיחות ביטחונית, שמגיעה בדרך כלל בהפתעה, ואז כל פעם מחדש סגר, וכל הענפים שתלויים בערביי הרשות הפלסטינית נתקעים

אריאל קלנר:  מדינת ישראל של אחרי 7 באוקטובר לא יכולה להשלים עם הסיכון הביטחוני ולא יכולה להמשיך את התלות הכלכלית בגופים עוינים ובאלה השואפים לבצע באזרחיה טבח מזוויע

אריאל קלנר:  זה עניין אסטרטגי

אריאל קלנר:      חבריי, משבר הוא גם הזדמנות

אריאל קלנר:  יש להכריז, אדוני השר, על מדיניות של אפס עובדים מהרשות הפלסטינית

אריאל קלנר:  למה אפס? כי כל מספר מעל אפס הוא בבחינת רגל בדלת, ומזמין לחצים

אריאל קלנר:      יש לאפשר הבאת עובדים זרים ללא מכסות, תוך הטלת מס כפיצוי על ההשלכות הכלכליות והחברתיות; יש להפחית רגולציה ולאפשר גם לחברות זרות להשתתף בפעילות במשק הישראלי – לא רק להביא פועלים; יש לעודד הכנסת תהליכי אוטומציה, רובוטיקה ובינה מלאכותית; יש לעודד אוכלוסיות בישראל שבהן שיעורי אבטלה גבוהים לצאת לשוק העבודה בענפים שנפגעים על ידי הטבות מס ותמריצים

נעמה לזימי: לא הבנתי

נעמה לזימי:  אוכלוסיות - - -     

אריאל קלנר: וכמובן, יש להדק את מדיניות ההגירה בחקיקה ובאכיפה

אריאל קלנר:      יש לנו הזדמנות לביטול התלות באוכלוסייה עוינת – נעמה, אני שמח שאת איתי

אריאל קלנר:  יש לנו הזדמנות להזניק את כלכלת ישראל

אריאל קלנר:  אסור לחזור אחורה

אריאל קלנר:  אסור להמשיך את התלות בערביי הרשות הפלסטינית

אריאל קלנר:  תודה רבה

חנוך דב מילביצקי: חבר הכנסת יוסף חוג'יראת, בבקשה, אדוני

סימון דוידסון: קלנר, רק דבר אחד אתה שוכח: מי שתוקע את זה זו הממשלה

סימון דוידסון:  הממשלה, הממשלה תוקעת את זה

מיקי לוי: לא

מיקי לוי:  והצביעות

מיקי לוי:  בכל היישובים ביהודה ושומרון הם עובדים

מיקי לוי:  חופשי, חופשי

אריאל קלנר: אני יודע

אריאל קלנר:  אני גם נגד זה

אריאל קלנר:  אני גם נגד זה

מיקי לוי: נראה אתכם, תעצרו את זה

אריאל קלנר: אני נגד זה

אריאל קלנר:  אני נגד זה

אריאל קלנר:  בגלל זה דיברתי

סימון דוידסון: קלנר, אפשר להביא עשרות אלפי עובדים זרים – הם מוכנים לבוא – אבל הממשלה תוקעת את זה

סימון דוידסון:  ובעלי העסקים - - -      

מיקי לוי: אחרי שתעצרו אותם ביהודה ושומרון, דברו איתנו - - -      

חנוך דב מילביצקי: חבר הכנסת דוידסון, סיימתם? חבר הכנסת דוידסון, חבר הכנסת דוידסון

נעמה לזימי: - - - תכניס אותו

נעמה לזימי:  מה זה - - -     

חנוך דב מילביצקי: חברת הכנסת לזימי, אנא מכם

חנוך דב מילביצקי:  חברי הכנסת

חנוך דב מילביצקי:  חבר הכנסת חוג'יראת מדבר בנועם ובשקט

חנוך דב מילביצקי:  אנא, בואו ניתן לו להשמיע את דבריו

חנוך דב מילביצקי:  בבקשה, אדוני

יאסר חוג'יראת: תודה

יאסר חוג'יראת:  כבוד היושב-ראש, חבריי חברי הכנסת, מדי פעם אנחנו חייבים להזכיר לכולם את מקרי הפשיעה והרצח בחברה הערבית

יאסר חוג'יראת:  אני אתן כמה נתונים לפי מרכז אמאן (אומר בערבית ומתרגם) – מרכז אמאן, המרכז הערבי לחברה בטוחה

יאסר חוג'יראת:  על פי הנתונים, ב-2021 נרצחו 128 ערבים

יאסר חוג'יראת:  ב-2022 מספר הנרצחים הגיע ל-111

יאסר חוג'יראת:  ב-2023 מספר הנרצחים היה 247

יאסר חוג'יראת:  השנה, נכון להיום, אנחנו מדברים על 15 או 16 מקרי רצח

יאסר חוג'יראת:  אבל אנחנו עדים לאחרונה לפגיעה – מקרי אלימות ואפילו רצח של עובדים בכירים ברשויות המקומיות, ואני אתן כמה דוגמאות

יאסר חוג'יראת:  רק אתמול נרצח מהנדס ומנכ"ל עיריית ג'דיידה-מכר, המהנדס אדהם חמוד

יאסר חוג'יראת:  אתמול נרצח עובד בכיר – אנחנו לא שמענו שום תגובה משום גורם רשמי

יאסר חוג'יראת:  הרצח קרה, ושום תגובה, אפילו בציבור הערבי כבר אין להם מה לעשות

יאסר חוג'יראת:  לפני זמן מה גם נרצח מנכ"ל עיריית טירה, ד"ר עבד אלרחמן קשוע; מנכ"ל עיריית טמרה היה נתון לאיומים וגם ירו פעמיים – פעם על הבית שלו ופעם על רכבו; מנכ"ל המועצה המקומית סאג'ור, שהיה ברכב ביחד עם אשתו, נורה ונפצע ברגלו; שרפת רכבים בביתו של מנכ"ל המועצה המקומית עילבון, מקרה אשר קדם לו אירוע פריצה וגנבה ממשרדו בבניין המועצה; במועצה המקומית ריינה נורתה אש כלפי לשכת ראש העיר והמנכ"ל; במועצה המקומית ג'לג'וליה היה ניסיון להצתת בניין המועצה וכן ניפוץ דלת הכניסה בבניין המועצה; מנכ"ל עיריית לוד היה מאובטח במשך חודשים ברמת איום 6; מכוניתו של מנכ"ל עיריית קלנסווה רוססה ביריות, והוא הובהל לבית חולים במצב קשה; במועצה המקומית טורעאן ירו לעבר מנכ"ל העירייה ושרפו לו ולמשפחתו שלושה כלי רכב; במועצה המקומית כאבול ירו פעמיים על בניין המועצה

יאסר חוג'יראת:      במועצה האזורית אל-קסום המנכ"ל היה חשוף מהיום הראשון לאיומים ברמות שונות

יאסר חוג'יראת:  במועצה מקומית קריית יערים, גזבר המועצה והמנכ"ל הותקפו פיזית במשרדי הרשות על ידי אזרח

יאסר חוג'יראת:  למעט צו הרחקה של 30 יום שניתן לתוקף, לא נעשה דבר

יאסר חוג'יראת:  שריטת רכב מנכ"ל העירייה על ידי חבר מועצה בעיריית אריאל

יאסר חוג'יראת:  בעיריית נתניה רכב של עובדת במינהל אכיפה הוצת לאחר כמה פעמים – ויש עוד ועוד דוגמאות

יאסר חוג'יראת:       ואני שואל וכולם שואלים: איפה השר לביטחון לאומי? משפט אחרון: לצערנו, השר רק מצייץ על מקרים שקורים בלי לבדוק את זה לעומק

יאסר חוג'יראת:  הוא טוב בציוצים אבל הוא לא טוב במעשים

יאסר חוג'יראת:  תודה

חנוך דב מילביצקי: תודה

חנוך דב מילביצקי:  חבר הכנסת יצחק פינדרוס – אינו נוכח; חבר הכנסת אלון שוסטר – אינו נוכח

חנוך דב מילביצקי:  חברת הכנסת מזרסקי, בבקשה

טטיאנה (טניה) מזרסקי: אדוני היושב-ראש, כנסת נכבדה

חנוך דב מילביצקי: רגע, רגע

חנוך דב מילביצקי:  ששש

חנוך דב מילביצקי:  תודה

חנוך דב מילביצקי:  בבקשה, גברתי

טטיאנה (טניה) מזרסקי: מתי ביקרתם בפעם האחרונה בקריית ענבים? מקום מאוד יפה, שקט, פסטורלי

טטיאנה (טניה) מזרסקי:  אתם יודעים, שם בבית המלון, במקום כל כך יפה, נמצאות הרבה משפחות

טטיאנה (טניה) מזרסקי:  מפרוץ המלחמה נמצאות שם משפחות שפונו מביתן בעוטף ישראל

טטיאנה (טניה) מזרסקי:  יופי של מקום, חצר ירוקה, חדר אוכל מרווח, גדול, לובי מעוצב ולכל משפחה חדר

טטיאנה (טניה) מזרסקי:  ארבע נפשות בחדר, שני הורים ושני ילדים, בן ובת

טטיאנה (טניה) מזרסקי:  מיטה זוגית גדולה, ספה נפתחת וכורסה

טטיאנה (טניה) מזרסקי:       אבא ממשיך לעבוד, וכל יום הוא קם ב-05:30 בבוקר ורוצה להכין כוס קפה לפני נסיעתו דרומה

טטיאנה (טניה) מזרסקי:  מפעיל את מכונת הקפה, די חדישה, אבל היא עדיין מרעישה כשהיא בפעולה, וכולם מתעוררים

טטיאנה (טניה) מזרסקי:  כולם מתעוררים גם כשבמהלך הלילה מישהו מבני המשפחה קם לשירותים

טטיאנה (טניה) מזרסקי:  אפס פרטיות, צפיפות מדכאת, אפס שמחה – ממש לא נופש

טטיאנה (טניה) מזרסקי:      באותו הזמן יש משפחה מקיסריה שאמורה להתגורר בוילה שלה, המפוארת, אך במקביל המשפחה הזאת מתארחת לא פעם ולא מעט אצל החברים שלהם

טטיאנה (טניה) מזרסקי:  לא בגלל שהם מאוימים במקום שהם צריכים להתגורר בו, ולא בגלל שהם שומעים אזעקות ובומים, ולא בגלל שיש חשד לחדירת מחבלים

טטיאנה (טניה) מזרסקי:  סתם, כי בא להם, כי נמאס להם לשמוע את צעקותיהם של המפגינים, שבאים פעם אחר פעם, ועומדים מול הבית שלהם כדי להשמיע את זעקתם

טטיאנה (טניה) מזרסקי:  זעקת אמת, זעקת תסכול וכאב של חוסר אמון

טטיאנה (טניה) מזרסקי:      במי לתת אמון? במי שרוקד וחוגג במשתה בזמן המגפה? במי שמושך כספים מהקופה הציבורית כדי לתקן את הבריכה הפרטית שלו בחצר המפוארת בקיסריה? אתם יודעים מה? מגיע לנו מנהיג אחר, מנהיג אכפתי, מחובר, אמפתי, ולא אחד שגר בווילות של החברים ומשפץ על חשבוננו את הבריכה בזמן המלחמה

טטיאנה (טניה) מזרסקי:      מדינת ישראל נמצאת במלחמה קשה ואכזרית

טטיאנה (טניה) מזרסקי:  אחת המלחמות הקשות ביותר שידענו, אחת הקשות שבהן

טטיאנה (טניה) מזרסקי:  בזמן המלחמה כל שקל, כל שקל אמור להיות מופנה לטובת הביטחון, הצבא והאזרחים

טטיאנה (טניה) מזרסקי:  הממשלה הזו מביאה לנו תקציב עם מיליארדי שקלים כספים קואליציוניים, 5

טטיאנה (טניה) מזרסקי: 7 מיליארד,  ואין-סוף משרדים מיותרים

טטיאנה (טניה) מזרסקי:  מצופה היה מממשלה אחראית להביא תקציב שכל-כולו, 582 מיליארד שקלים שבו יופנו לטובת המלחמה ולטובת האזרחים

טטיאנה (טניה) מזרסקי:  המלחמה הזו מוכיחה ומראה לכולנו שיש לנו עם חזק וטוב

טטיאנה (טניה) מזרסקי:  התקציב הזה מוכיח שוב שבניגוד לעם המופלא הזה, הממשלה שלנו חלשה ורעה

ארז מלול: תודה רבה

ארז מלול:  חברת הכנסת קארין אלהרר – אינה נוכחת; חבר הכנסת עידן רול – אינו נוכח; חבר הכנסת מנסור עבאס – אינו נוכח; חבר הכנסת יאיר לפיד – אינו נוכח; חבר הכנסת אביגדור ליברמן – אינו נוכח

ארז מלול:  תמה רשימת הנואמים

ארז מלול:  אני מזמין את כבוד השר ידידי בצלאל סמוטריץ' לסכם את הדיון, בבקשה

בצלאל סמוטריץ': אתה מתמיד אתה, איזו התמדה

ארז מלול: מגיע לך, מגיע לך

ארז מלול:  מה שמגיע מגיע

בצלאל סמוטריץ': אדוני היושב-ראש, חבריי השרים, חבריי חברי הכנסת

בצלאל סמוטריץ':  הקשבתי כאן לדיון הארוך הקודם

בצלאל סמוטריץ':  תראו, חברת הכנסת מירב בן ארי, ידידתי, עלתה לדוכן, ודיברה כאן בפומפוזיות יתר על אותו מילואימניק שהיה צריך ללוות כסף

בצלאל סמוטריץ':  אני רוצה לומר לכם שאני מטפל בהרבה מאוד מקרים של מילואימניקים באופן אישי

בצלאל סמוטריץ':  אני יורד לשטח לא מעט כדי לוודא שהמילואימניקים מקבלים את כל מה שמגיע להם

בצלאל סמוטריץ':  אתמול הייתי בשני בסיסים, היום הלכתי למוקד של רשות המיסים

בצלאל סמוטריץ':  אני בודק את זה מקרוב, אני מקבל פניות, ואני עוצר במחסומים ולוקח דוגמאות כדי לראות ולפתור בעיות

בצלאל סמוטריץ':      את המקרה הספציפי הזה אני לא מכיר

בצלאל סמוטריץ':  אבל מירב, באמת, את לא מתביישת? 9 מיליארד שקלים שמהם מתחיל התקציב הזה

בצלאל סמוטריץ':  9 מיליארד שקלים שהולכים ישירות למשרתי המילואים, לבנות הזוג, למשפחות – תנאים שבאף ממשלה, כולל לא הממשלה שבה היושב-ראש שלך היה בתפקידי כשר אוצר, התקציבים האלה לא היו

יוראי להב-הרצנו: אין זכר, אין זכר אבל

יוראי להב-הרצנו:  איפה המקור התקציבי?      

בצלאל סמוטריץ': מירב, בואו נשמור על ענייניות

בצלאל סמוטריץ':  אל תחזירי אותנו לשפה של 6 באוקטובר

יוראי להב-הרצנו: איפה המקור התקציבי, בצלאל?      

גלעד קריב: - - -      

בצלאל סמוטריץ': עלה פה עוד חבר כנסת שמפאת כבוד הבית הזה אני לא אזכיר את שמו

בצלאל סמוטריץ':  משום מה, הוא עדיין חבר כנסת

בצלאל סמוטריץ':  הוא דיבר על תנועות נוער

בצלאל סמוטריץ':  תגיד, אנחנו מדברים על אותו תקציב? הרי בזמן שאני נאבקתי והעברתי לתנועות הנוער מכל הזרמים עשרות מיליונים, עשרות מיליונים, אתם הרי תקפתם אותי

דבורה ביטון: אז מה קרה שקיצצת עכשיו?      

יוראי להב-הרצנו: אבל יש קיצוץ

דבורה ביטון: למה קיצצת מתנועות הנוער?      

בצלאל סמוטריץ': אמרתם שאלה כספים קואליציוניים

בצלאל סמוטריץ':  עכשיו, זה לא שאותו חבר כנסת לא מבין, זה לא שהוא לא יודע, הוא פשוט מדבר בשפה של 6 באוקטובר

גלעד קריב: למה אתה  - - -      

דבורה ביטון: למה אתה - - - הורדת 35 - - -      

יוראי להב-הרצנו: אתה מקצץ בתנועות הנוער

יוראי להב-הרצנו:  אתה מקצר את שנות השירות

יוראי להב-הרצנו:  אתה מקצר את שנות השירות

בצלאל סמוטריץ': חברת הכנסת דבי ביטון גם עלתה ודיברה על קיצוץ בתקציב לאנשים עם מוגבלויות

בצלאל סמוטריץ':  איך אתם לא מתביישים לעמוד על הדוכן הזה ופשוט לשקר

דבורה ביטון: - - -  לשקר?     

בצלאל סמוטריץ': התקציבים לא קוצצו

דבורה ביטון: - - -      

יוראי להב-הרצנו: אין לך בושה לשקר

בצלאל סמוטריץ': במערכות הבריאות והרווחה - -      

דבורה ביטון: החוברת הזאת תקינה?      

יוראי להב-הרצנו: אין לך בושה לשקר?      

בצלאל סמוטריץ': - - התקציבים גדלו

גלעד קריב: לתנועות הנוער?      

יוראי להב-הרצנו: לתנועות הנוער? על מה אתה מדבר?     

בצלאל סמוטריץ': אמרתי: יש הסטות בתוך התקציבים מסעיף לסעיף

בצלאל סמוטריץ':  תקציבי המשרדים גדלו בכל התקציבים  החברתיים

בצלאל סמוטריץ':  בוודאי ובוודאי בחבל התקומה, במה שנוגע למעטפת הגדולה למפונים, ובעזרת השם, להקמה מחדש של כל היישובים

דבורה ביטון: תאמין לי, העיקר הכיפה על הראש

בצלאל סמוטריץ': אנחנו לא רק מקצצים אלא להפך

בצלאל סמוטריץ':  דבי, את מדברת בשפה של 6 באוקטובר, די

דבורה ביטון: יש לך כיפה, למה אתה מטעה את הציבור? אתה בן אדם מאמין, למה אתה מטעה את הציבור?      

בצלאל סמוטריץ': חבר הכנסת אלון שוסטר עמד כאן - -      

דבורה ביטון: החוברת שאתם מציגים לנו היא שקרית

בצלאל סמוטריץ': - - כאן על הדוכן, דיבר על מצבה של אילת

בצלאל סמוטריץ':  התייחסתי לזה היום

דבורה ביטון: זה במסגרת ההסברה?      

בצלאל סמוטריץ': אילת מקבלת הארכת מתווה פיצויים לינואר–פברואר, וככל שיהיה צורך – עד סוף העונה

דבורה ביטון: אתם לא קיזזתם למיוחדים? אתה בכלל יודע מה זה מיוחדים?      

בצלאל סמוטריץ': 50 מיליון שקלים תוכנית לעידוד התיירות בעיר, סבסוד טיסות לתושבי אילת כמו תחבורה ציבורית

בצלאל סמוטריץ':  אף אחד לפנינו לא עשה את זה קודם

בצלאל סמוטריץ':  אלון, לא מתאים לך, אל תחזיר אותנו לשיח 6 באוקטובר

דבורה ביטון: זה לא אמיתי, החוברת שלו

בצלאל סמוטריץ': חמד עמאר דיבר כאן על משרדים מיותרים

בצלאל סמוטריץ':  חמד, אותו אחד שהיה שר ללא תיק, ואחר כך הסתבר שהוא בכלל לא שר ללא תיק במשרד האוצר, הוא מדבר איתי

ארז מלול: חברי הכנסת, בבקשה

ארז מלול:  שר האוצר מדבר, קצת כבוד, לא הרבה

בצלאל סמוטריץ': חבר הכנסת חמד עמאר היה לא שר ללא תיק במשרד האוצר, לענייני כלום ושום דבר

סימון דוידסון: למה, למה כל השיח הזה, בצלאל? למה כל השיח הזה, למה?      

דבורה ביטון: - - -       

בצלאל סמוטריץ': דיבר פה על משרדים, כמו משרד ההתיישבות, שדואג להתיישבות הכפרית בצפון, בדרום, בגליל, בנגב - -      

סימון דוידסון: למה השיח הזה, למה? די, מספיק

בצלאל סמוטריץ': - - ביהודה ושומרון, משרד שמוביל עכשיו את השיקום של התשתיות בעוטף עזה

בצלאל סמוטריץ':  חמד, אתה פשוט מדבר בשיח של 6 באוקטובר, וזה חבל

קריאות: - - -      

סימון דוידסון: - - - שלך ביחד, שלך - - -       

גלעד קריב: בצלאל, החמאס זה - - -      

בצלאל סמוטריץ': חבריי באופוזיציה, האמת, באמת שחשבתי שתתעלו על עצמכם

דבורה ביטון: תאמין לי, ביזיון

בצלאל סמוטריץ': אתם הרי יודעים שתקציב 2024 כבר עבר, ומה שמגיע כאן הוא תיקון לתקציב בשל המלחמה

גלעד קריב: בצלאל, החמאס זה - - - סמוטריץ'

בצלאל סמוטריץ': אתם יודעים שהוא תקציב טוב, שיש בו תוספות ענקיות לביטחון ולביטחון הלאומי - -     

דבורה ביטון: זה תקציב רע, זה תקציב גרוע - - -     

בצלאל סמוטריץ': - - ויש בו תוספות ענקיות בחינוך ובבריאות וברווחה ובמינהלת תקומה

בצלאל סמוטריץ':  ויש בו תוספות גדולות מאוד לכל מטרות המלחמה בחזית ובעורף

דבורה ביטון: תתבייש לך, לפחות תגיד את האמת

דבורה ביטון:  אל תטעה את הציבור

בצלאל סמוטריץ': אתם יודעים שגם כשהוא צריך לקצץ הוא מאוזן, והוא תקציב של אחדות, והייתה לכם הזדמנות להיות חלק ולתקן קצת את השיח המפלג של 6 באוקטובר

בצלאל סמוטריץ':  הייתה לכם הזדמנות לנהל שיח אחר - -      

דבורה ביטון: אז בגלל שההזדמנות לא הייתה זאת סיבה לקחת? זה סיבה לשדוד את הקופה - - - את שעון החול - - -      

בצלאל סמוטריץ': - - ולצערי, בחרתם, ואתם עדיין בוחרים, להתנהג בדיוק כפי שהתנהגתם ב-6 באוקטובר, בדיוק אותו דבר, וזה חבל

בצלאל סמוטריץ':  אין, אין קונים לסחורה הזו בעם ישראל

בצלאל סמוטריץ':  חבריי לקואליציה, יש לכם במה להתגאות

בצלאל סמוטריץ':  התקציב שאנחנו מעבירים היום הוא תקציב טוב, שתומך את כל – ואני מדגיש – את כל צורכי המלחמה כעת

דבורה ביטון: אתה לא צריך לשכנע אותם, כי הם חייבים את האצבעות האלה

דבורה ביטון:  אתה לא צריך לפנות אליהם - - -     

בצלאל סמוטריץ': תקציב אחראי, שמצד אחד מרסן את מה שצריך ושומר על האחריות הפיסקלית שלנו ועל האמון של השווקים בכלכלה הישראלית ובממשלה, ומצד שני, מעלה את המילואימניקים על ראש סדר העדיפויות שלנו, מעלה את המפונים על ראש סדר העדיפויות שלנו, מעלה את תושבי הדרום והצפון ושם המון כסף ליכולת ולסיוע שלהם לחזור הביתה - -     

דבורה ביטון: אז בוא תגור בדרום – אני מזמינה אותך

בצלאל סמוטריץ': - - כמובן, בעזרת השם, ובעזרת לוחמי צה"ל והמפקדים האמיצים שלנו, בביטחון מלא

בצלאל סמוטריץ':  הוא שם אותם בראש סדר העדיפויות שלנו

דבורה ביטון: אתכם – התכוונת, לא - - - כשאתה מדבר, דבר על עצמך - - -     

בצלאל סמוטריץ': הם הגיבורים שלנו, הם הגיבורים של העם הזה

בצלאל סמוטריץ':  אגב, הם גיבורים עשרות שנים

בצלאל סמוטריץ':  חשבתם על זה? תושבי הצפון והדרום, שבאמת, ארבעה חודשים גולים בארצם

גלעד קריב: אז למה עצרתם - - - גיבורים - - -     

דבורה ביטון: אז מה עשית למען - - -     

בצלאל סמוטריץ': אתם מבינים מה זה לחיות עשרות שנים על קו הגבול, רחוק?      

גלעד קריב: אתה לא מתבייש?     

דבורה ביטון: - - - ארבעה חודשים - - -     

בצלאל סמוטריץ': בקיבוצים, במושבים, ביישובים, בערים – לעבור תקופות ביטחוניות קשות ולהיות נחושים, ולהיאחז באדמת הארץ, ולפתח חקלאות לתפארת, לגדל, לעבוד עם הידיים, לאחוז את אדמת הארץ - - -     

דבורה ביטון: איזה חקלאות - - -     

יוראי להב-הרצנו: קיצצת בחקלאות

גלעד קריב: - - -     

בצלאל סמוטריץ': תראו מה קורה בקריית שמונה

בצלאל סמוטריץ':  השרה שאשא ביטון, תבואי לספר להם אחר כך איזה פריצת דרך עושים תושבי קריית שמונה ותושבי שדרות ותושבי העוטף

יוראי להב-הרצנו: קיצצת בחקלאות, על מה אתה מדבר

גלעד קריב: אתה משקר - - - אתה לא מתבייש?      

דבורה ביטון: אל תדבר על תושבי שדרות כשאתה משקר - - - כשראש העיר - - -     

בצלאל סמוטריץ': כל כך הרבה שנים של עוצמה, של נחישות, של היאחזות בארץ ישראל

בצלאל סמוטריץ':  אלה גיבורים, אלה גיבורים, והם גיבורים גם עכשיו כשהם מחוץ לבית - -     

דבורה ביטון: בטח גיבורים - - -     

גלעד קריב: - - - את הממשלה הנוראית שלך - - -     

בצלאל סמוטריץ': - - והם ימשיכו להיות הגיבורים שלנו כשהם יחזרו הביתה בביטחון ויקוממו מחדש את חבלי המולדת האלה בסמיכות לגבול - -      

גלעד קריב: כמה שקרים בנאום אחד

דבורה ביטון: אין לכם טיפת בושה, אין לך

בצלאל סמוטריץ': - - ואנחנו ניתן להם גב מלא

בצלאל סמוטריץ':  חבריי לקואליציה, תהיו גאים בתקציב הזה

בצלאל סמוטריץ':  חבריי לאופוזיציה, תשתחררו מ-6 באוקטובר

דבורה ביטון: חבריי, אם אתם רוצים להישאר ולחמם את הכיסאות, אז תצביעו - - - הזה - - -       

גלעד קריב: אי-אפשר, אתם - - - אותנו לעשות את זה

בצלאל סמוטריץ': אנחנו בשיח אחר

בצלאל סמוטריץ':  תשתחררו מזה

בצלאל סמוטריץ':  אין קונים לסחורה המפלגת והרעה הזאת

בצלאל סמוטריץ':  תתקדמו

אלמוג כהן: העם לא רוצה את השיח הזה

קריאות: - - -     

גלעד קריב: אתה לא מתבייש - - - קיצצתם במשרד החקלאות - - -     

ארז מלול: תודה רבה

ארז מלול:  חבריי חברי הכנסת

ארז מלול:  חבר הכנסת אלמוג כהן, אתה מפריע לי

ארז מלול:  חבר הכנסת אלמוג, אתה מפריע

סימון דוידסון: אלמוג

סימון דוידסון:  מה זה אלמוג במלעיל? קוראים לו אלמוג

ארז מלול: אלמוג

ארז מלול:  חבריי חברי הכנסת, אנחנו נעבור להצבעה, נא לשבת בבקשה

ארז מלול:  חבר הכנסת ינון

גלעד קריב: תן להתאושש מהשקרים של שר האוצר

גלעד קריב:  קצת להתאושש

ארז מלול: חברי הכנסת, נעבור להצבעה על הצעת חוק הפחתת הגירעון והגבלת ההוצאה התקציבית (תיקון מס' 25), התשפ"ד–2023, בקריאה ראשונה

ארז מלול:  הצבעה

ארז מלול: בעד ההצעה להעביר את הצעת החוק לוועדה – 52 

ארז מלול: נמנעים – אין 

ארז מלול: להלן תוצאות ההצבעה: בעד – 52, נגד – 44

ארז מלול:  אני קובע כי הצעת חוק הפחתת הגירעון והגבלת ההוצאה התקציבית (תיקון מס' 25), התשפ"ד–2023, אושרה בקריאה ראשונה ותעבור לוועדת הכספים לצורך הכנתה לקריאה השנייה והשלישית

ארז מלול: [רשומות (הצעות חוק, חוב' מ/1708)] 

ארז מלול: חברי הכנסת, הנושא הבא על סדר-היום: הצעת חוק התוכנית המאזנת (תיקוני חקיקה להשגת יעדי התקציב לשנת התקציב 2024), התשפ"ד, בקריאה ראשונה

ארז מלול:  אני מזמין את שר האוצר בצלאל סמוטריץ' להציג את הצעת החוק

ארז מלול:  לרשותך עד עשר דקות

בצלאל סמוטריץ': אדוני היושב בראש, חבריי השרים, חבריי חברי הכנסת

גלעד קריב: יש גבול

גלעד קריב:  יש גבול כמה בן אדם יכול - - - כמה שקרים - - -     

ארז מלול: חבר הכנסת גלעד קריב, יש גבול לסבלנות

ארז מלול:  יש גבול לסבלנות שלי

ארז מלול:  גלעד קריב, אתה מוזמן לצאת

גלעד קריב: כמה שקרים אפשר בערב אחד

גלעד קריב:  זה מופע

גלעד קריב:  זה לא ייאמן

בצלאל סמוטריץ': יש פה כמה אנשים שנתקעו ב-6 באוקטובר

מיכל שיר סגמן: די כבר עם המשפט הזה

בצלאל סמוטריץ': אתם יודעים, יש בשעון, יש פה – מי שלא מכיר – תאריך, ויש אפשרות, מי שנתקע לו, להזיז את הגלגל הזה שמכוון, להזיז את המחוג ל-7 באוקטובר, או להיתקע ב-6 באוקטובר

בצלאל סמוטריץ':      תראו, חברים, פתחתי את הבוקר בבית שמש; נכנסתי לניחום אבלים אצל משפחת אסולין, אצל ההורים, האחים והאחיות של יונתן יהושע, השם ייקום דמו

בצלאל סמוטריץ':  ישבתי מול הרב רפי, הרב רפאל אסולין – איזה איש; הקים לפני 30 שנה את הישיבה התיכונית בבית שמש ומאז מחנך שם דורות-דורות של תלמידים

בצלאל סמוטריץ':  איש אציל, אציל בדמותו, אציל בהתייחסותו ובדבריו

בצלאל סמוטריץ':      יש איזה קלישאה כזאת שאנחנו באים לחזק ויוצאים מחוזקים, וזה כל כך עמוק ואמיתי

בצלאל סמוטריץ':  אגב, משפחה עם עשרה ילדים – נשארו תשעה

בצלאל סמוטריץ':      והרב רפי דיבר על הדור הזה, על הלוחמים, על המילואימניקים, על אלה שרוצים להיכנס חזרה לעזה, על אלה שהשתחררו כבר ורוצים לחזור והם מוכנים להישאר כמה שרק צריך

בצלאל סמוטריץ':  איזה דור

בצלאל סמוטריץ':  איך הוא שיבח את הלוחמים, את החברים של יונתן

בצלאל סמוטריץ':      ואמרתי לעצמי: זה נכון, זה נכון

בצלאל סמוטריץ':  זה דור שמגלה בכולנו כל כך הרבה עוצמות ונחישות ואמונה והקרבה וערבות הדדית ולכידות

בצלאל סמוטריץ':      אבל אני רוצה לדבר על ההורים, על ההורים של הילדים האלה

בצלאל סמוטריץ':  איזה דור

בצלאל סמוטריץ':  אמרתי לרב רפי: הרב רפי, הילדים האלה גדלים בבתים ומתחנכים ויונקים בקהילות

בצלאל סמוטריץ':  אנחנו הרי עוברים מלוויה ללוויה, איפה שלא, וצופים בהספדים

בצלאל סמוטריץ':      אנחנו מתפללים בראש השנה לריבונו של עולם שיזכור לנו את עקדת יצחק

בצלאל סמוטריץ':  "ועקדת יצחק לזרעו היום ברחמים תזכור"

בצלאל סמוטריץ':  איזה זכות שאברהם אבינו מוכן לעקוד את יצחק, בנו יחידו, על המזבח במסירות הנפש הזאת

בצלאל סמוטריץ':      אני אומר לריבונו של עולם, תראה כמה הורים, כמה אברהמים, עומדים מול הקבר הפתוח של בנם ועוקדים לך אותו ואומרים לך: הינה, אבא, ולא שואלים שאלות ולא מתלוננים

מרב מיכאלי: זה לא מה שהם אומרים – אתה פשוט - - -      

חנוך דב מילביצקי: חברת הכנסת מיכאלי

בצלאל סמוטריץ': ולא מקטרים

מרב מיכאלי: זה ממש לא מה שהם אומרים - - -     

חנוך דב מילביצקי: חברת הכנסת מיכאלי

חנוך דב מילביצקי:  חברת הכנסת מיכאלי

בצלאל סמוטריץ': הם בוכים וכואבים, אבל הם מלאי אמונה

בצלאל סמוטריץ':  הם מלאי אמונה

מרב מיכאלי: - - -     

חנוך דב מילביצקי: חברת הכנסת מיכאלי, אני קורא אותך לסדר פעם ראשונה

בצלאל סמוטריץ': לא, אני מסתדר, אני מסתדר

מרב מיכאלי: אתה עושה מהם אנשים שעוקדים את הילדים שלהם - - -     

חנוך דב מילביצקי: חברת הכנסת מיכאלי, תודה

חנוך דב מילביצקי:  יש דברים שלא מפריעים בהם

בצלאל סמוטריץ': תראה, ריבונו של עולם - - -     

מרב מיכאלי: לא, יש דברים שאסור, שלא אומרים אותם

חנוך דב מילביצקי: כן, בדיוק כן

מרב מיכאלי: יש דברים שאסור להגיד אותם

חנוך דב מילביצקי: בדיוק כן

מרב מיכאלי: איזו חוצפה ממדרגה ראשונה

מירב בן ארי: מותר לה אבל

מירב בן ארי:  מותר

מירב בן ארי:  מה קורה, חנוך

מירב בן ארי:  מותר לקרוא קריאות ביניים

משה אבוטבול: מירב, חשבתי שבחיילים יש קונסנזוס

משה אבוטבול:  בבקשה להרגיע, מירב

מירב בן ארי: שמה? מי זה? אני לא רואה טוב

מירב בן ארי:  סליחה

מירב בן ארי:  לא ראיתי אותך - - -     

בצלאל סמוטריץ': אני חושב שמתוך – לצערנו זה מאות לוויות של לוחמים, מאז - - -     

מרב מיכאלי: יש הרבה מאוד - - - שכמו שלא הייתה להם אפשרות להגיב במקום - -     

בצלאל סמוטריץ': מרב

בצלאל סמוטריץ':  מרב

מרב מיכאלי: - - ככה גם היום הם במצוקה מאוד גדולה מול המצב הזה – שאתם מנהלים, הגברים מנהלים את העניינים שלכם

בצלאל סמוטריץ': מרב, סייג לחוכמה שתיקה

בצלאל סמוטריץ':  יש ביטוי כזה, סייג לחוכמה שתיקה

מרב מיכאלי: תייחס את זה לעצמך בראש וראשונה

מרב מיכאלי:  היה הרבה יותר טוב אם אתה היית שותק קצת

מרב מיכאלי:  למדינת ישראל היה הרבה יותר טוב

בצלאל סמוטריץ': כמה עוצמות

בצלאל סמוטריץ':  עם ישראל יושב מול המסכים, צופה בהורים האלה שעומדים מול הכאב הגדול ביותר האפשרי עלי אדמות, ושומע מההורים האלה דברי חיזוק ואמונה, צדקת הדרך

בצלאל סמוטריץ':       אין כמעט לוויה שההורים והחברים לא אומרים, כן, אם היו שואלים אותו הוא היה עושה את זה שוב

בצלאל סמוטריץ':  זה הדור הזה, זה העם הזה

בצלאל סמוטריץ':  כן, לשבח את הלוחמים ואת המפקדים ולשבח את ההורים

בצלאל סמוטריץ':  אני אומר לריבונו של עולם, תראה כמה זכויות

בצלאל סמוטריץ':  ואיך ההורים האלה, בכאב עצום, אין על זה ויכוח, במחיר שאי-אפשר לתאר אותו, מקבלים את הדין באהבה; מחויבים עד הסוף למדינה, לצבא, לביטחון, לעם, לחברה

בצלאל סמוטריץ':  כמה הורים שולחים את 300 אלף לוחמי המילואים, ואפשר לדבר גם על הסדיר – מאות אלפי לוחמים שמאחורי כל אחד כזה יש הורים ששולחים אותו לקרב, ובעזרת השם, שכולם יחזרו לשלום

בצלאל סמוטריץ':  השם ישמור צאתם ובואם מעתה ועד עולם

בצלאל סמוטריץ':  אבל כשהולכים למלחמה לוקחים בחשבון את הנורא מכול

בצלאל סמוטריץ':  וכולם עושים את זה במסירות, בהקרבה, באהבה אין קץ לעם הזה, שבשבילו מוסרים את היקר מכול, למדינה הזו, למפעל הזה, לתחייה הלאומית שזכינו לה אחרי 2,000 שנות גלות ונדידות, למאבק הכל-כך צודק וכל כך ומוסרי הזה, מול הרוע הצרוף בהתגלמותו

בצלאל סמוטריץ':  אשרי העם שאלו הם בניו; אשרי העם שאלו הם הוריו מולידיו; אשרי העם שזה הוא, שזו רוחו, שזו אמונתו, שזו אהבתו ונחישותו

בצלאל סמוטריץ':  באמת זכינו

בצלאל סמוטריץ':       כששלמה המלך אומר: "טוב ללכת אל בית אבל מלכת אל בית משתה" – זה בית האבל הזה, שיוצאים ממנו כואבים כואבים, אבל יוצאים ממנו זקופים, ויוצאים ממנו נחושים ומאמינים ומחויבים

בצלאל סמוטריץ':  מחויבים

בצלאל סמוטריץ':  מחויבים להיות ראויים להקרבה, מחויבים להיות ראויים למחיר, מחויבים להיות ראויים לנאמנות המוחלטת הזאת של העם הזה, מחויבים לאחדות, לביחד, לאחד בשביל כולם, לכולם בשביל אחד

בצלאל סמוטריץ':       אני באמת אומר לריבונו של עולם, תראה כמה זכויות

בצלאל סמוטריץ':  אנחנו מתפללים ומתחננים שלא יהיו עוד עקדות, שהמלאך יאמר להורים הגיבורים האלה: "אל תשלח ידך אל הנער ואל תעש לו מאומה"; שהניצחונות, הבירורים וההתקדמות יבואו בנועם ובנחת, "בשובה ונחת תִוָשעון" ולא חלילה בדין, ולא חלילה בכאב

בצלאל סמוטריץ':  תראה, ריבונו של עולם, את בניך אהוביך, אוהביך, מוסרי נפשם על עמך, על ארצך, על נחלתך, על גאולתך

בצלאל סמוטריץ':  בעזרת השם, נהיה ראויים כולנו לקורבנות האלה, לגבורה הזאת, לעוצמות האלה, לנצח את הרוע הצרוף – וכן, ביחד, ביחד באהבה גדולה, באחריות גדולה ובמחויבות גדולה

בצלאל סמוטריץ':  תודה רבה

חנוך דב מילביצקי: תודה

חנוך דב מילביצקי:  חברת הכנסת דבי ביטון – אינה נמצאת

חנוך דב מילביצקי:  חברת הכנסת מירב בן ארי, בבקשה

מירב בן ארי: תודה, אדוני היושב בראש

מירב בן ארי:  כנסת נכבדה, אני מאוד מצטערת, שר האוצר, אני לא קונה את הדברים שאתה אומר

מירב בן ארי:  אתה יכול להמשיך להגיד לנו שאנחנו ב-6 באוקטובר ובמקביל לאחר בהבאת התקציב בחודש

מירב בן ארי:  כי בחודש הזה – חבל שאתה לא מקשיב

מירב בן ארי:  אולי תקשיב, תשמע, אתה רק בא, עומד כאן, מדבר על כמה אנחנו לא בסדר, אומר למרב מיכאלי "סייג לחוכמה שתיקה", כאילו היא צריכה לשתוק בשביל לשמוע את הדברים שלך, ועכשיו הולך

מירב בן ארי:  למה שלא תישאר ותקשיב? הרי חודש שלם לא הבאת את התקציב כי היית צריך להלבין את הכספים הקואליציוניים שלך - - -     

בצלאל סמוטריץ': יש לך שעון?      

מירב בן ארי: סליחה? מה זה שעון?      

בצלאל סמוטריץ': שעון יש לך?      

מירב בן ארי: ברור

מירב בן ארי:  נו?      

בצלאל סמוטריץ': יש בו תאריך? תכווני ל-7 באוקטובר

מירב בן ארי: בוא, בוא, בוא

מירב בן ארי:  עכשיו אתה הולך? תגיד לי, אתה לא מתבייש? אני הייתי עם כחלון ארבע שנים – בחיים לא היה פה שר אוצר שלא ישב כאן ושמע את התקציב

מירב בן ארי:  בורח ופחדן

מירב בן ארי:  פחדן

מירב בן ארי:  שב כאן ותקשיב למה שיש להגיד על התקציב, על 4

מירב בן ארי: 5 מיליארד שאתה נותן בקואליציוניים, על 27 מיליון שקל לעידוד השתמטות

מירב בן ארי:  העיקר בא ואומר שאנחנו כולם פה ב-6 באוקטובר

מירב בן ארי:  היחיד שנמצא פה ב-6 באוקטובר זה הוא

מירב בן ארי:  ומה זה הדבר הזה ששר אוצר לא נמצא כאן ומקשיב לחברי הכנסת? מה זה הבושה הזאת של הבית הזה? אני כבר לא יכולה לראות את זה

מירב בן ארי:  הוא יושב כאן ומדבר על אחדות, ואז אומר לי: תכווני את השעון

גלעד קריב: אדם שקרן

מירב בן ארי: מיליונים הוא שם לעידוד השתמטות

מירב בן ארי:  9 מיליארד, הוא אומר, למילואימניקים – אין לו מקור תקציבי בכלל

מירב בן ארי:  הוא חושב שכולם פה מטומטמים

מירב בן ארי:  מה זה הדבר הזה? ואנחנו תקועים ב-7 באוקטובר או ב-6? על השעון תשימי? אני פשוט מתביישת

מירב בן ארי:  עשיתי פה כל כך הרבה תקציבי מדינה

מירב בן ארי:  תמיד ישב שר האוצר פה, הקשיב לחברי הכנסת

מירב בן ארי:  אני לא אשכח שהיה כאן תקציב 2015 ושר האוצר כחלון ירד, ואתה באת אליו, מאיר כהן, חבר אופוזיציה

מירב בן ארי:  אני לא יודעת אם אתה זוכר את זה, אני זוכרת

מירב בן ארי:  כחלון ישב פה והקשיב לך לכל מילה

מירב בן ארי:  וכשהוא ירד אתה אמרת לו: אתה יודע, כחלון, יש בתקציב הזה הרבה בשורות

מירב בן ארי:  זוכר? והוא אמר לך, למה לא תצביע? אמרת לו: אני עדיין באופוזיציה

מירב בן ארי:  אבל הוא ישב כאן והקשיב לך

מירב בן ארי:  והיה לו טיפה – העיקר הוא עומד לי פה ומדבר על אחדות, וכולנו יחד

מירב בן ארי:  להקשיב לחברי כנסת הוא לא מסוגל

מירב בן ארי:  איזה מין דבר זה? איזה מין שר זה? כל מה שאכפת לו זה רק התקציבים המגזריים שלו

מירב בן ארי:  ואתה, חבר ועדת כספים, תצביע – על מה? על 70 מיליון לזהות יהודית? על מה? על משרד המורשת? הוא סוגר את המורשת

מירב בן ארי:  כשהוא סוגר את גבעת התחמושת הוא סוגר את המורשת של מדינת ישראל

מירב בן ארי:  מה זה קשור שלאנשים לא יהיו כבישים, אבל בטח יהיה להם איך להגיע למקווה, כי מקווה יש, כי יש 70 מיליון שקל לזהות יהודית

מירב בן ארי:  ואין לי בעיה עם מקווה בכלל, אפילו הלכתי פעם

מירב בן ארי:  אבל יש סדר עדיפויות

מירב בן ארי:  איך אתה מצהיר שיש 9 מיליארד לאנשי מילואים כשאין מקור תקציבי? אין מקור תקציבי

מירב בן ארי:       אבל עזוב הכול, כתבתי כאן מלא נתונים

מירב בן ארי:  בסוף שר אוצר, כשיש תקציב, יושב כאן ומקשיב לחברי הכנסת, ולא אומר לחברת כנסת "סייג לחוכמה שתיקה"

מירב בן ארי:  מיהו בכלל? חוצפן

חנוך דב מילביצקי: חבר הכנסת כסיף – מוותר; חברת הכנסת יוליה מלינובסקי – אינה נמצאת; חבר הכנסת אלעזר שטרן – מוותר

חנוך דב מילביצקי:  חבר הכנסת ואליד אלהואשלה, בבקשה, אדוני

וליד אל-הואשלה: מכובדי היושב-ראש, חבריי חברי הכנסת, מן הראוי ששר האוצר יישאר כאן וישמע את חברי הכנסת משני הצדדים

וליד אל-הואשלה:  גם לנו יש תלונות על התקציב ורוצים שהוא ישמע את הדרישות שלנו

וליד אל-הואשלה:  שר אוצר שפותח את השיבר לסטרוק, להתנחלויות, וסוגר את השיבר לחברה הערבית

התקשורת שלמה קרעי: - - -     

חנוך דב מילביצקי: עצור רגע

חנוך דב מילביצקי:  השר קרעי

מירב בן ארי: - - - יושב בכיסא ומקשיב לחברי הכנסת, זה המינימום שהוא צריך לעשות

חנוך דב מילביצקי: חברת הכנסת בן ארי

מירב בן ארי: אבל הוא פנה אליי

חנוך דב מילביצקי: אז אני פונה לשניכם, אנא, בואו נשמע את חבר הכנסת אלהואשלה, הוא בזכות דיבור

התקשורת שלמה קרעי: סיפורים לפני השינה - - -     

חנוך דב מילביצקי: השר קרעי

חנוך דב מילביצקי:  השר שלמה קרעי

נאור שירי: - - -     

חנוך דב מילביצקי: חבר הכנסת שירי

וליד אל-הואשלה: גם קיצוץ בתוכניות למיגור הפשיעה בחברה הערבית

וליד אל-הואשלה:       אנחנו חשבנו ב-2023 שיהיו לנו בשורות טובות ל-2024

וליד אל-הואשלה:  247 נרצחים – אמרתי, אולי השר יחליט אחרת ויחשוב איך לשפר את המשרד שלו

וליד אל-הואשלה:       מאז תחילת השנה יש לנו 15 נרצחים בחברה הערבית, רבותיי

וליד אל-הואשלה:  אין שום מדינה בעולם שמרשה לעצמה שמספר הנרצחים יהיה כל כך דרמטי

וליד אל-הואשלה:  אני אקריא את השמות של הנרצחים שלנו, בחברה הערבית: סמיח אבו מוך מבאקה אל-גרבייה, אסמהאן קדורה מנחף, מוחמד טלאל פדילה מטירה, עבד ג'אזי קאסם מטירה, היית'ם חוסיין אג'באריה מאום אל-פחם, עז אבו ג'נים מלוד, מוחמד רפיק ג'בארין מאום אל-פחם, מוחמד טלאל ג'מאל מאום אל-פחם, אמג'ד אבו רקיק מתל שבע, ראמז עודה מג'לג'וליה, ח'אלד אבו ג'ודה מבאקה, ענאן חביש מירכא, עדנאן אחמד שחאדה מדיר חנא, אדהם חמוד - - -     

משה סעדה: אבל אתם התנגדתם להצעת החוק - - - אתם התנגדתם

וליד אל-הואשלה: תקשיב, אתה הפרעת לי היום, וביקשתי ממך: אל תפריע לי

משה סעדה: אבל אתה יודע שאני לא מפריע לך

משה סעדה:  אני עוזר לך

משה סעדה:  אתה יודע את זה

וליד אל-הואשלה: תן לי להשלים את השמות ואני אקשיב לך

וליד אל-הואשלה:      אדהם חמוד, מהנדס מועצה מקומית ג'דיידה-מכר, ואחמד סולימאן עיסא מכפר קאסם

וליד אל-הואשלה:  חברים, אנחנו צריכים את הסיוע של כולם

וליד טאהא: ואליד, לפני כמה דקות עוד צעיר בכפר כנא

וליד אל-הואשלה: ועכשיו יש לנו עוד נרצח בכפר כנא

וליד אל-הואשלה:  אני לא יודע למה יש שר לביטחון לאומי

מירב בן ארי: למה? שאלה טובה

וליד אל-הואשלה: למה? ואיפה ראש הממשלה? לא צריך לזמן אותו לדיון ולתשאל אותו על מה קורה בחברה הערבית? לא חבל על הנרצחים האלו? אני הפסקתי לפנות לבן גביר, אבל ראש הממשלה צריך לתת תשובות לאזרחים שלו

וליד אל-הואשלה:  תודה

חנוך דב מילביצקי: תודה

חנוך דב מילביצקי:  חבר הכנסת משה טור פז – איננו; חברת הכנסת פרקש הכהן – מוותרת

חנוך דב מילביצקי:  חבר הכנסת ווליד טאהא, בבקשה

וליד טאהא: מכובדי היושב-ראש, אני מתפלא על חבריי שזעמו על כך שסמוטריץ' עזב את האולם ויצא

וליד טאהא:  הרי מה יש לו להקשיב ומה יש לו לומר לחברי הכנסת על כל ההערות שיש להם על הקטסטרופה שהוא מביא הלילה לאישור?     היא קטסטרופה מכל הבחינות, אבל היא קטסטרופה מושלמת לחברה הערבית

וליד טאהא:  במו ידיהם שרים בממשלת ישראל מסייעים לאלה שרוצחים בחברה הערבית

וליד טאהא:  כאשר מקצצים בתוכנית המלחמה בפשיעה, הם למעשה שותפים בדם הנשפך בחברה הערבית

וליד טאהא:  מה יש להם לשבת ולהקשיב? זה שהוא מקצץ 15% מהתוכניות של החברה הערבית בסך 5 מיליארד שקל – הרי מה הוא יגיד? שאני ארדוף אתכם ואני אעשה לכם, ואני אתן לכם לכאוב, אני אתן לכם לסבול?     הוא לא יגיד את זה, הוא יצא בבושת פנים

וליד טאהא:  יש לו את האצבעות הדרושות כדי לאשר את המדיניות הגזענית שלו

וליד טאהא:  גם בתקציב שלו הוא מנהל מדיניות גזענית

שקלים: למה עכשיו אתה לא נואם בערבית?     

וליד טאהא: ולצערי, אין אף אחד שמדבר, אין אף אחד שמרים זעקה

וליד טאהא:  על כולכם זה מקובל

וליד טאהא:  הדם של האזרחים הערבים לא מעניין אתכם, כי למה צריך לעניין אתכם?     

שקלים: למה אתה לא נואם בערבית? תנאם בערבית

וליד טאהא: ועל כן גם אתם מתכוונים לפגוע דווקא בתוכניות של החברה הערבית, ולהסיט כספים להתנחלויות כדי להמשיך להתנכל לחפים מפשע, ולסבך את המדינה עם כל העולם גם בעניין הזה

וליד טאהא:  אז למה שיישאר? למה שיקשיב? למה שיבין את גודל האסון שהוא מעביר הלילה פה במליאה

וליד טאהא:  תודה

חנוך דב מילביצקי: תודה

חנוך דב מילביצקי:  חבר הכנסת בליאק, בבקשה

ולדימיר בליאק: תודה, אדוני היושב-ראש

ולדימיר בליאק:  חבריי חברי הכנסת, איפה שר האוצר? הוא ברח, נכון? חבל, כי בדיוק רציתי לספר לו שיש לי שעון, לא כמו הרולקס של דודי אמסלם, אבל בכל זאת

ולדימיר בליאק:  בשעון שלי 7 בפברואר

ולדימיר בליאק:  7 בפברואר זה ארבעה חודשים מאז פרוץ המלחמה, והמילואימניקים העצמאים לא מקבלים פיצויים

ולדימיר בליאק:  פשוט לא מקבלים פיצויים

ולדימיר בליאק:      אני, בדומה לחברי כנסת אחרים, מקבל מדי יום פניות ממילואימניקים בעלי עסקים שלא מקבלים פיצויים

ולדימיר בליאק:  החל מחודש ינואר הממשלה ביטלה את מתווה הסיוע הכלל-ארצי למגזר העסקי

ולדימיר בליאק:  מעניין שדווקא כשזה מגיע לכסף ולפיצוי אזרחים, לממשלה אין שום בעיה לקדם מתווה של היום שאחרי

ולדימיר בליאק:  דווקא כאן, כאמור, אין פיצוי כלל ארצי, וגם קרן הסיוע של משרד הביטחון מתקשה לפצות את המילואימניקים העצמאים

ולדימיר בליאק:      אתמול בישיבת ועדת הכספים התברר כי אין כלל מתווה לפיצוי החל מחודש ינואר, ואין באמת יחסי גומלין בין הקרן של משרד הביטחון לבין רשות המיסים וקרן מס רכוש, כשכל המידע, הידע והניסיון נמצאים שם

ולדימיר בליאק:      אדוני שר האוצר, אני כבר חודש וחצי זועק ומתריע: שים לב, זה לא עובד

ולדימיר בליאק:  מילואימניקים עצמאים קורסים ולא מקבלים פיצויים

ולדימיר בליאק:  ישנם 30,000–35,000 עצמאים משרתי מילואים, חלקם עם שני עסקים ויותר

ולדימיר בליאק:  זו החובה המוסרית שלנו לחבק אותם, לסייע להם

ולדימיר בליאק:  לא מחר, לא בעוד חודש

ולדימיר בליאק:  עכשיו

ולדימיר בליאק:  יש לקדם באופן מיידי מתווה סיוע למילואימניקים עצמאים, מתווה של המסלול האדום, סיוע של 100%

ולדימיר בליאק:  גם אם העסק בבעלות של משרת המילואים וגם אם מדובר בעסק משפחתי

ולדימיר בליאק:  100% פיצוי, בלי אם, בלי אבל

ולדימיר בליאק:  עכשיו

ולדימיר בליאק:      אז שר האוצר ברח עכשיו מהמליאה

ולדימיר בליאק:  אני מאוד מקווה שהוא הלך לעבוד, כי כרגע המילואימניקים העצמאים, למרות כל הנאומים הפומפוזיים שלו פה, פשוט לא מקבלים שום מענה מהממשלה, וזו בושה גדולה

חנוך דב מילביצקי: חבר הכנסת ניסים ואטורי – אינו נמצא; חברת הכנסת וולדיגר – מוותרת; חבר הכנסת דן אילוז – מוותר

חנוך דב מילביצקי:  חבר הכנסת יוראי להב הרצנו, בבקשה

יוראי להב-הרצנו: אדוני היושב-ראש, כנסת נכבדה, מי שהיה השבוע בכנסת כבר לא יכול היה לדעת שבחוץ מתנהלת מלחמה

יוראי להב-הרצנו:  לא שמעתם? הכנסת חזרה לעסקים כרגיל, כאילו אנחנו ב-6 באוקטובר

יוראי להב-הרצנו:  ההסכם הבלתי-פורמלי שהיה בין הקואליציה לאופוזיציה, ששמים את הפוליטיקה בצד ומתמקדים רק במאמץ המלחמתי, הופר השבוע בצורה חד-צדדית על ידי הממשלה

יוראי להב-הרצנו:      הקואליציה, אתם, החלטתם שאתם חוזרים לדרוס, מקדמים חקיקה חד-צדדית שאין בינה ובין המלחמה שום קשר, בלי לדבר עם האופוזיציה, כאילו לא למדנו כלום

יוראי להב-הרצנו:  כמו שהיה בכל השנה הקודמת, הבאתם חוק, לא קיימתם עליו דיון אמיתי, והשארתם אותו בלי אף שינוי משמעותי

יוראי להב-הרצנו:  בדיוק כמו שהוא נ כנס לצינור, כך הוא יצא ממנו

יוראי להב-הרצנו:      בשני אישרה ועדת הפנים של הכנסת להכניס עוד נציגים של סטרוק ובן גביר לוועדות התכנון

יוראי להב-הרצנו:  איך זה קשור למלחמה? איך זה עוזר לחיילים שלנו לנצח? זה מה שחשוב עכשיו לעשות – לתת צ'ופרים פוליטיים לשרים כושלים?     עוד דוגמה, רק אתמול דנה ועדת הכלכלה בחוק שיאפשר חסימה של קווי סיוע ללהט"בים חרדים בהובלתו של שר התקשורת שלמה קרעי

יוראי להב-הרצנו:      עכשיו, בזמן מלחמה, זה הדבר הכי חשוב לכנסת ישראל, לוועדת הכלכלה? עוד חוק שיפגע בלהט"בים שנולדו למשפחות חרדיות, חוק שמגדיל את הסיכון שלהם לאובדנות, שמסליל אותם לעבר התאבדות

יוראי להב-הרצנו:  למה הקואליציה הזו חושבת שעכשיו זה הזמן לקדם דווקא את החוק הזה? אין מעל ל-100,000 שפונו מביתם ומסתובבים בארץ כגולים? המשק חזר לעצמו? העסקים התאוששו? מה ועדת הכלכלה עושה עם הזמן שלה? מסיתה נגד הקהילה הגאה ומעבירה בחוק ראשי פרקטיקה מגונה של הדרה ובורות

יוראי להב-הרצנו:      ואני שואל אתכם, חברי הקואליציה: באיזה מנדט אתם מעיזים לחוקק עכשיו? ישראל במלחמה

יוראי להב-הרצנו:  אתם איבדתם את המנדט שלכם ב-7 באוקטובר

יוראי להב-הרצנו:  מאז ישראל מנהלת מלחמת קיום

יוראי להב-הרצנו:  אם סיימתם לנהל את המלחמה, פנו את המקום שלכם

יוראי להב-הרצנו:  מה שקורה פה בשבועות האחרונים כבר מזמן לא "ביחד" ובטח שלא עוזר למאמץ שלנו לנצח

יוראי להב-הרצנו:  זה רק ניצול ציני ומכוער של המצב הנוראי, של פוליטיקאים שאיבדו את המנדט להשפיע על חיי הציבור הישראלי

חנוך דב מילביצקי: חבר הכנסת סגלוביץ' – מוותר; חבר הכנסת עטאונה – מוותר; חברת הכנסת מטי צרפתי הרכבי – מוותרת; חבר הכנסת גלעד קריב – מה, אתה לא מוותר?     

גלעד קריב: אני לא מהמוותרים

גלעד קריב:  אדוני היושב-ראש, כנסת נכבדה, הערב הזה כולנו היינו קהל במופע האימים והשקרים של שר האוצר

גלעד קריב:  סדרת נאומים דמגוגיים, ובעיקר עמוסי חוצפה ועזות מצח

גלעד קריב:  השר שאמר שהחמאס הוא נכס מעז לדבר אל חברי האופוזיציה ולומר להם שאנחנו משמחים את סנוואר; האדם שהיה שותף מלא להעברת מיליארדי שקלים, מיליארדי שקלים לחמאס – הוא מדבר עלינו

גלעד קריב:  הרי כל אזרחי ישראל יודעים שאם יש לוח תורמים בכניסה למנהרות החמאס, אנחנו וכל אזרחי ישראל יודעים איזה שמות מופיעים על אותם לוחות

מטי צרפתי הרכבי: נתניהו בראשונה

גלעד קריב: אני לא רוצה להזכיר, אבל כולם יודעים

גלעד קריב:  כולם יודעים

גלעד קריב:  ולא רק דמגוגיה וחוצפה, אלא בעיקר שקרים וכזבים

גלעד קריב:  עומד כאן שר האוצר ואומר: אין קיצוץ בחינוך

גלעד קריב:  800 מיליון ש"ח נלקחים מתקציבי הפיתוח והבנייה של מערכת החינוך ומתקציבים ששייכים לחינוך הממלכתי

גלעד קריב:  שמעתם אותו כאן מתפאר בתקציבי תנועות הנוער

גלעד קריב:  הערב יצא מכתב של קרוב ל-100 ראשי רשויות מקומיות, רובם אנשי ימין, רובם חברי הליכוד, שמוחים כנגד הקיצוץ של למעלה מ-20% בתקציבי תנועות הנוער

גלעד קריב:       16 אזרחים ערבים נרצחו בפחות מ-40 ימים מאז תחילת השנה האזרחית, והחצוף הזה, הדמגוג הזה, השקרן הזה, מציג כאן תקציב שמוריד מיליארדים מתוכניות החומש לציבור הערבי, לציבור הדרוזי המשרת, המילואימניקים, ולציבור יוצאי אתיופיה, שהערב דיברנו בו – מיליארדי שקלים

גלעד קריב:  15% מכל תוכניות החומש של הממשלה שמיועדות לאוכלוסיות הכי מודרות והכי מוחלשות

גלעד קריב:       אבל שיא השיאים: החוצפן הזה דיבר איתנו על השיח של 6 באוקטובר

גלעד קריב:  לפעמים האמת היא בפרטים הכי קטנים

גלעד קריב:  תאמרו לי, חבריי לקואליציה, איך אין לכם בושה להביא לכאן תקציב שיש בו סעיף של 4 מיליון ש"ח קואליציוני לתגבור מרכזי החוסן, אבל לא כל מרכזי החוסן – רק ביהודה ושומרון? אחרי מה שקרה בנגב המערבי ומה שקרה בצפון, אתם לא מתביישים להביא לכאן סעיף של 4 מיליון ש"ח למרכזי חוסן רק ביהודה ושומרון? ואיתנו אתם מדברים על 6 באוקטובר? קואליציה של שקרנים ודמגוגים

גלעד קריב:  תתביישו לכם

גלעד קריב:       בדבר אחד – וזה המשפט האחרון – צדק השר סמוטריץ'

גלעד קריב:  יש לנו עם של אריות ושל לביאות, לא של פראיירים, ולכן בקרוב, בקרוב ממש, אנחנו נראה את הדרך לשר האוצר השקרן הזה בחזרה אל ספסלי האופוזיציה

שקלים: נראה אם תעברו את אחוז החסימה

גלעד קריב: אל תדאג לנו

גלעד קריב:  תדאג למקום שלך, מר שקלים

גלעד קריב:  אל תדאג

נעמה לזימי: - - -     

חנוך דב מילביצקי: חבריי חברות וחברי הכנסת, חברת הכנסת לזימי, חברת הכנסת לזימי, חברת הכנסת לזימי, חבר הכנסת אושר שקלים, אנא מכם

חנוך דב מילביצקי:  אנא

חנוך דב מילביצקי:  ויש לי בקשה אישית, אם אפשר

חנוך דב מילביצקי:  אם אפשר להימנע משמות תואר אחד לשני עד סוף הדיון היום זה יהיה נחמד

גלעד קריב: תאמר את זה לשר האוצר

חנוך דב מילביצקי: לכולם

חנוך דב מילביצקי:  אני אומר את זה לעצמי קודם כול

חנוך דב מילביצקי:  אם אפשר להימנע משמות תואר – אנא

חנוך דב מילביצקי:  חבר הכנסת רון כץ – לא נמצא; חבר הכנסת אושר שקלים, אתה מעוניין לדבר? מוותר; חבר הכנסת אבי מעוז; חבר הכנסת איימן עודה; חבר הכנסת מאיר כהן; חבר הכנסת סימון דוידסון – מוותר; חבר הכנסת רם בן ברק – אינו נמצא; חברת הכנסת שרון ניר – מוותרת; חבר הכנסת ירון לוי – לא נמצא

חנוך דב מילביצקי:  חבר הכנסת חמד עמאר

חנוך דב מילביצקי:  בבקשה, אדוני

חמד עמאר: אדוני היושב-ראש, חבריי חברי הכנסת, שמעתי את שר האוצר שעלה לכאן ותקף אותי שהייתי שר במשרד האוצר

חמד עמאר:  לפחות כשהייתי שר במשרד האוצר ידעתי מה אני עושה במשרד האוצר

חמד עמאר:  ידעתי שאני נמצא עם שר האוצר הכי טוב שהיה, שהשאיר קופה של 10 מיליארד שקל אחרי שהוא עזב את משרד האוצר; אחרי שקיבל את משרד האוצר עם יותר מ-140 מיליארד שקל גירעון

חמד עמאר:      אז שר האוצר שיושב כאן ומדבר, ואתה אומר לא לתת לו תואר

חמד עמאר:  לפחות הציבור שומע את שר האוצר

חמד עמאר:  הוא צריך להיות ייצוגי, הוא צריך לדבר את האמת לאנשים, הוא צריך להגיד להם בדיוק כמה הוא קיצץ במשרד החינוך

חמד עמאר:  הוא קיצץ במשרד החינוך 890 מיליון שקל – לא 800 מיליון שקל

חמד עמאר:  קיצץ במשרד הרווחה 197 מיליון שקל

חמד עמאר:  משרד הרווחה – כשאנשים מפונים עכשיו, כשהם צריכים לחזור לבתים שלהם

חמד עמאר:      אגיד לכם את האמת, הקואליציה הזו לא מתביישת

חמד עמאר:  מקום המדינה לא היה מצב שפינו תושבים

חמד עמאר:  לא היה מצב שפינו תושבים

חמד עמאר:  תושבי הצפון ארבעה חודשים מחוץ לבית ואנחנו יושבים כאן ומתווכחים

חמד עמאר:  אנשים ישנים בחדר של 18 מטר ואנשים כאן צוחקים

חמד עמאר:  אתם צוחקים מזה? תתביישו לכם

חמד עמאר:  אני במקומך לא הייתי נשאר דקה אחת שר

חמד עמאר:  שר לא הייתי נשאר

חמד עמאר:  הייתי מתבייש להישאר שר כשאנשים במדינת ישראל ישנים מחוץ לבית שלהם

חמד עמאר:  בושה לכם

חמד עמאר:  אתם ממשלה? אתם אפסים

חמד עמאר:  אפסים

התקשורת שלמה קרעי: אתה היית שר בלי תיק

התקשורת שלמה קרעי:  בזבזת כספי ציבור

חנוך דב מילביצקי: חבר הכנסת עמית הלוי – מוותר; חברת הכנסת טלי גוטליב, את מעוניינת לדבר? חברת הכנסת גוטליב מוותרת; חברת הכנסת יסמין פרידמן – איננה; חבר הכנסת עודד פורר – לא נמצא; חברת הכנסת גלית דיסטל אטבריאן – אינה נמצאת; חבר הכנסת יבגני סובה – מוותר; חבר הכנסת אביגדור ליברמן – אינו נמצא; חבר הכנסת נאור שירי – מוותר; חבר הכנסת אליהו רביבו – אינו נמצא

חנוך דב מילביצקי:  חברת הכנסת נעמה לזימי

נעמה לזימי: תודה, יושב-ראש הכנסת, כנסת נכבדה, אנחנו במלחמה – אבל אתם במלחמה מול הציבור, במלחמה מול כל מי שאתם לא אמורים לשרת אותו לשיטתכם

נעמה לזימי:  החלטתם שכל מי שלא חלק מהציבור שלכם יישאר מאחור

נעמה לזימי:  מורשת ישראל – נזנחת

נעמה לזימי:  החינוך הממלכתי ציבורי – מרוסק

נעמה לזימי:  החינוך הלא-פורמלי – מקוצץ

נעמה לזימי:  החקלאים – בקריסה

נעמה לזימי:  ההתנחלויות יחגגו, והנגב והגליל יסבלו, יישארו מאחור, כי הם משעממים אתכם, ולא מעניינים אתכם

נעמה לזימי:  ההשכלה הגבוהה תקוצץ, אבל הישיבות יקבלו תוספת

נעמה לזימי:  ואתם לא מתביישים להטיף לנו על אחדות

נעמה לזימי:      רק עכשיו – שינוי דרמטי בגיוס

נעמה לזימי:  חיילי מילואים יתגייסו כפול בימים

נעמה לזימי:  מגדילים את השירות של הסדיר, יצא שבממוצע, לחייל שמתגייס יהיו עד גיל הפטור שש שנים לשרת בצו מדינה

נעמה לזימי:  במקביל, אתם מתקצבים עידוד השתמטות ואי-יציאה לשוק העבודה ומגדילים קצבאות לישיבות

נעמה לזימי:  אתם לא מתביישים? אין משהו שתגידו עליו: די? אני כל הזמן אשאל את זה

נעמה לזימי:  מה נקודת הסיום? חנוך, מה גבול האדום שלך? יש לך כזה, או שאין?     

חנוך דב מילביצקי: את רוצה שנדבר על זה?     

נעמה לזימי: אני רוצה שתגיד לי אם יש לך גבול אדום

חנוך דב מילביצקי: אחר כך נדבר על זה

נעמה לזימי: אני יודעת שאין לך

נעמה לזימי:  אני מבינה שאין לכם

נעמה לזימי: אני מבינה שאין לכם, אין סיבה להמציא

נעמה לזימי:  אין לכם גבול אדום

נעמה לזימי:  הכול משרת את הכיסא

נעמה לזימי:  אין לכם גבול

נעמה לזימי:  חיילים בחזית, אתם מוסיפים להם שירות בעודם בחזית, ומנגד מתקצבים השתמטות

נעמה לזימי:  אחדות? אתם בושה

נעמה לזימי:  אתם בושה

נעמה לזימי:  ממשלת ביזה, מחדל ואסון לאומי

נעמה לזימי:  ואתם, אין לכם מילה?     

משה סעדה: - - -     

נעמה לזימי: לא

נעמה לזימי:  משה

נעמה לזימי:  המילים שלי הן כלום

נעמה לזימי:  הן כלום

נעמה לזימי:  המעשים שלכם לדיראון עולם

משה סעדה: החיילים נלחמים, מחרפים את הנפש שלהם בזמן שצריכים לבוא - - - לדבר דיבור לא מכבד

נעמה לזימי: אה, לא מכבד

נעמה לזימי:  ברור

נעמה לזימי:  המילים מול המעשים

נעמה לזימי:  ככה זה

קריאות: - - -      

חנוך דב מילביצקי: חברת הכנסת לזימי

נעמה לזימי: אנחנו לא מכבדים אותם כשהם בוזזים אותנו

חנוך דב מילביצקי: חברת הכנסת לזימי, תודה רבה

נעמה לזימי: אנחנו לא מכבדים אתכם כשאתם מעודדים השתמטות

משה סעדה: תכבדי את החיילים שנלחמים ביתר כבוד

חנוך דב מילביצקי: חברת הכנסת לזימי

חנוך דב מילביצקי:  חברת הכנסת לזימי

נעמה לזימי: סליחה, משה, אני מצטערת שאני מנסה להעמיד דברים על דיוקם

נעמה לזימי:  יש חיילי מילואים ויש חיילי סדיר – אני עונה לו

חנוך דב מילביצקי: לא

חנוך דב מילביצקי:  סיימת

חנוך דב מילביצקי:  סיימת

נעמה לזימי: שמגיע להם להיות חוד החנית ביחס של המדינה כלפיהם, ואתם מבזים אותם

חנוך דב מילביצקי: נעמה, סיימת

חנוך דב מילביצקי:  נעמה

נעמה לזימי: אתם מבזים את הציבור

חנוך דב מילביצקי: חברת הכנסת לזימי, תודה רבה

חנוך דב מילביצקי:  חבר הכנסת בועז טופורובסקי – אינו נמצא; חברת הכנסת מיכל שיר סגמן – אינה נמצאת; חברת הכנסת שלי טל מירון – אינה נמצאת; חבר הכנסת מיקי לוי – אתה מעוניין אדוני? מוותר; חבר הכנסת אריאל קלנר – אינו נמצא; חבר הכנסת יאסר חוג'יראת – אינו נמצא; חבר הכנסת יצחק פינדרוס – אינו נמצא; חברת הכנסת פנינה תמנו שטה – אינה נמצאת; חבר הכנסת אלון שוסטר – אינו נמצא; חברת הכנסת טטיאנה מזרסקי – אינה נמצאת; חברת הכנסת קארין אלהרר – אינה נמצאת; חבר הכנסת עידן רול – אינו נמצא; חבר הכנסת מנסור עבאס – מוותר; חבר הכנסת יאיר לפיד – מוותר; חברת הכנסת אימאן ח'טיב יאסין – אינה נמצאת; חבר הכנסת מתן כהנא – אינו נמצא; חבר הכנסת בנימין גנץ – אינו נמצא

חנוך דב מילביצקי:       שר האוצר, אתה מעוניין לעלות לסכם

חנוך דב מילביצקי:  בבקשה, אדוני

בצלאל סמוטריץ': אדוני היושב בראש, וואי, אתם במין תחלופה כזאת של אותם יו"רים

ארז מלול: כשאתה מדבר אני נהנה לשמוע אותך

בצלאל סמוטריץ': חבריי השרים, חבריי חברי הכנסת, הזכרתי קודם בכמה מילים את החלוצים הגיבורים שחיים על הגבולות מאז קום המדינה, אבל האמת – לפני קום המדינה

בצלאל סמוטריץ':  אני זכיתי להיות ממשפחה שהקימה  חלק גדול מההתיישבות בצפון עוד הרבה לפני קום המדינה

בצלאל סמוטריץ':  סבתי, זיכרונה לברכה, נולדה במטולה, בפחון

בצלאל סמוטריץ':  קשה לי עכשיו לחשב תוך כדי, אבל לפני יותר מ-100 שנה

בצלאל סמוטריץ':  משפחות פיין ואייזנברג

בצלאל סמוטריץ':  מטולה, יסוד המעלה, תל חי, כפר עטה, שהפכה ברבות הימים לקריית אתא

בצלאל סמוטריץ':  בשנותיה האחרונות, סבתי, סבתא שרה, אימא של אימי, תיבדל לחיים ארוכים, הייתה כאן בירושלים

בצלאל סמוטריץ':  אני למדתי בישיבה לצעירים, ישיבת מרכז הרב, ואלה היו הימים של המאבק בהסכמי אוסלו 1994, 1995

בצלאל סמוטריץ':  הייתי אז בכיתה ט', כיתה י'

בצלאל סמוטריץ':       אני זוכר שאחי ואני, באמת, ניבדל לחיים ארוכים, היינו עוברים אצלה ככה מפעם לפעם, נסערים, כשהיינו חוזרים מההפגנות

בצלאל סמוטריץ':  היינו באים מבית ראש הממשלה שם בבלפור, מפגינים, חוטפים מכות משוטרים – הייתה אז אלימות משטרתית נוראה – לפעמים עם בגדים קרועים, וסימנים של אלות

בצלאל סמוטריץ':  ובדרך בחזרה לישיבה היינו עוברים לבקר את סבתא

בצלאל סמוטריץ':  באמת, היינו ככה נסערים מאוד

בצלאל סמוטריץ':  אני זוכר שסבתא שרה אמרה לנו: תראו, זה בסדר, תמחו, תפגינו, תיאבקו, אבל אל תאבדו פרופורציות

בצלאל סמוטריץ':  אל תשכחו מה היה כאן בארץ הזאת, במדינה הזאת, כשאני הייתי בגילכם שם במטולה, בפחונים לפני קום המדינה, ומה יש לכם היום, מה יש במדינה הזאת היום

בצלאל סמוטריץ':  וזה היה שיעור גדול בפרספקטיבה, ובפרופורציות על החיים

בצלאל סמוטריץ':  יש לנו, אגב, עד היום שני בני דודים של אימי שם במטולה

בצלאל סמוטריץ':       ומבט נוסף בפרופורציה שהייתי מקבל הרבה היה מסבתי מצד אבי, זיכרונה לברכה

בצלאל סמוטריץ':  אבי, כמובן, ייבדל לחיים ארוכים

בצלאל סמוטריץ':  היא הייתה ניצולת שואה

בצלאל סמוטריץ':  אוד מוצל מאש, שבאמת עלתה בגפה

בצלאל סמוטריץ':  המשפחה כולה נשרפה

בצלאל סמוטריץ':  וגם היא, אני חושב שהזכרתי אותה פה בנאום הבכורה שלי עם צמרמורת

בצלאל סמוטריץ':  שאלתי, מה הייתה חושבת סבתא ברוריה, אם אי שם במחנות המוות היו מספרים: בעוד 75 שנה, אני יודע מה, יהיה לך נכד

בצלאל סמוטריץ':  חבר כנסת במדינה עצמאית, ריבונית, יהודית בארץ ישראל

בצלאל סמוטריץ':  זה היה בלתי נתפס

בצלאל סמוטריץ':       ועוד שיעור גדול בפרופורציה – ותכף אני אגיד למה אני נזכר בזה עכשיו – עוד שיעור גדול בפרופורציה הייתי מקבל תמיד מהרב דרוקמן, זכר צדיק לברכה

בצלאל סמוטריץ':  גם, הייתי בא אליו, ומי שמכיר, אצל הרב דרוקמן זה תמיד היה בשעות לילה מאוחרות, 24:00, 01:00 וצפונה, יהודי נושק ל-90

בצלאל סמוטריץ':  וגם אליו אתה מגיע נסער מתוך דילמות ומורכבויות ושאלות

בצלאל סמוטריץ':  היו לפעמים דיונים אצלו על אחוזי הנשירה בחינוך הדתי

בצלאל סמוטריץ':  הוא תמיד היה אומר לנו: אתם יודעים כמה היו אחוזי הנשירה כשאני סיימתי כיתה ח' בחמ"ד? כמעט 100%

בצלאל סמוטריץ':  וגם הוא תמיד היה עוזר לנו להסתכל בפרספקטיבות ופרופורציות, ולראות כמה מדינת ישראל היא נס

בצלאל סמוטריץ':  כמה ארץ ישראל מתפתחת בצורה שבאמת אין שום דרך להסביר אותה

בצלאל סמוטריץ':       אני מזכיר את זה, אני חושב, משתי סיבות

ארז מלול: חבר הכנסת רוטמן, אתה מפריע ליושב-ראש הסיעה שלך

ארז מלול:  אתה מפריע

בצלאל סמוטריץ': סיבה אחת לכך שאני נזכר בזה ומוצא לנכון להזכיר את זה כאן בערב הזה היא כי אנחנו בתקופה קשה, כואבת, מאתגרת

בצלאל סמוטריץ':  התחילה באסון נורא

בצלאל סמוטריץ':  צריך לחיות את הקושי, צריך לחיות את הרגע – יש לזה ערך

שרון ניר: אולי זה גם הזמן - - -      

בצלאל סמוטריץ': ראיית הרוחב לא אמורה לגרום לנו להתעלם מהקשיים, הכאבים והאתגרים של ההווה, ובעיקר להתמודד איתם נכון, אבל היא בהחלט מכניסה לפרופורציות

בצלאל סמוטריץ':  דווקא בימים קשים צריך לא להיות כפויי טובה

בצלאל סמוטריץ':  קודם כול כלפי ריבונו של עולם, שמזכה אותנו בדורות שלנו בתהליכי גאולה נפלאים

בצלאל סמוטריץ':  עוד פעם, עם עליות ומורדות וסיבוכים ומורכבויות, כטיבם של דברים גדולים שמופיעים בעולם הזה בקושי

בצלאל סמוטריץ':  גם על זה יצא לנו לדבר פה לא פעם ולא פעמיים

בצלאל סמוטריץ':       אבל אני חושב שצריך גם להכיר טובה – וזה מה שמחבר אותי לכאן ועכשיו – לאנשים שעשו ועושים את הנס הזה על גבם ובעבודה קשה

בצלאל סמוטריץ':  אני חושב שבאמת צריך לדעת להעלות אותם על נס

בצלאל סמוטריץ':  אז אנחנו אומרים את זה, כמובן, תמיד על דור המייסדים

בצלאל סמוטריץ':  אבל בדיוק כמו שאנחנו כל הזמן אומרים על הלוחמים, שהם מפתיעים אותנו כביכול – כן, כבר חשבנו, דור הטיקטוק והוואו

שרון ניר: גם לוחמות, השר, גם לוחמות

בצלאל סמוטריץ': איזו גבורה, איזו עוצמה ואיזו נחישות

בצלאל סמוטריץ':  גם לוחמות – בוודאי, בוודאי, מה השאלה בכלל? לוחמים ולוחמות, מפקדים, בנות זוג של לוחמים ובני זוג של לוחמות

בצלאל סמוטריץ':  מה השאלה? גברתי היוהל"מית, לא נפקיר

מירב בן ארי: בני זוג של לוחמים? וואי, וואי, תיזהר שלא יתפסו אותך

בצלאל סמוטריץ': בנות זוג של לוחמים

מירב בן ארי: בני זוג של לוחמים, אני רק אומרת

מירב בן ארי:  אני מקשיבה לך לכל מילה

בצלאל סמוטריץ': מירב, יש לך שעון? יש לך שעון?     

מירב בן ארי: אם יש למישהו שעון, זה לחבר שלך דודי אמסלם

מירב בן ארי:  אני מציעה שתדבר איתו

בצלאל סמוטריץ': יש לך תאריך בשעון? יש לך תאריך? תזיזי ל-7 באוקטובר

בצלאל סמוטריץ':  באמת, תזיזי

מירב בן ארי: אתה חושב שכולם פה מטומטמים, זאת הבעיה

מירב בן ארי:  אני יודעת בדיוק מה זה שר אוצר

מירב בן ארי:  שר אוצר יושב פה ומקשיב לחברי הכנסת ולא בורח

בצלאל סמוטריץ': אבל אני אומר, בואו נדבר על החלוצים שמיישבים את הגבולות בקריית שמונה, במטולה, בשתולה, בזרעית, באביבים, בשלומי, ביסוד המעלה

מירב בן ארי: כמה כסף שמתם בקואליציוני? כמה כסף למשרד המורשת? 100 מיליון שקל

בצלאל סמוטריץ': אנשים שעושים ציונות יום-יום, שעה-שעה, שנים, שנים; נוסעים למרחקים גדולים, חיים במקומות שיש לנו כמדינה עוד הרבה מה לעשות כדי לקדם בהם את שירותי הבריאות, החינוך, התעסוקה והתשתיות

ולדימיר בליאק: נכון, ומה אתם עשיתם? מה אתם עשיתם? פיניתם אותם מהבית

בצלאל סמוטריץ': אני מוכן, ולדימיר, לדבר על שאלת הפינוי, אם הייתה נכונה או לא

בצלאל סמוטריץ':  זאת דילמה

בצלאל סמוטריץ':  עוד פעם, אתה יכול בציניות ובדמגוגיה להקל ראש בחיים של אנשים ולהפוך אותם לאיזה כלי ניגוח פוליטי של קואליציה ואופוזיציה

ולדימיר בליאק: הבאתם עלינו את האסון הכי גדול במדינה

ולדימיר בליאק:  אתה צריך לשתוק, לשתוק

בצלאל סמוטריץ': גם אתה, קח את השעון, כוון את התאריך ל-7 באוקטובר, תתקדם

ולדימיר בליאק: יש לי שעון - - -      

בצלאל סמוטריץ': וגיבורי עוטף ישראל בדרום, בשדרות, בקיבוצים, באשכול, בשדות נגב, בשער הנגב, בחוף אשקלון, ששנים, שנים, מחזיקים בגבורה - - -      

מירב בן ארי: ראשי מועצה ישנים בלשכת ראש הממשלה, ישנים על ספות

בצלאל סמוטריץ': וזה לא בסדר שהם נדרשו

ארז מלול: חברת הכנסת מירב, זהו, די

גלעד קריב: הממשלה שלך - - -      

ארז מלול: חבר הכנסת גלעד, גלעד קריב

גלעד קריב: אתה לא מתבייש? תאמר סליחה לתושבי כפר עזה

גלעד קריב:  זאת דיבה

גלעד קריב:  אתם הפקרתם אותם - - -      

ארז מלול: חבר הכנסת גלעד קריב

בצלאל סמוטריץ': אני באמת קורא לעם ישראל, לאזרחי ישראל, תסתכלו על התמונות

דבורה ביטון: אנחנו קוראים לך להתפטר עם התקציב הגרוע שלכם

בצלאל סמוטריץ': תשאלו את עצמכם אם חבורת – עזבו, אני לא רוצה להכליל; יש פה הרבה אנשים טובים גם באופוזיציה

בצלאל סמוטריץ':  אבל עם הצעקנים האלה - - -      

דבורה ביטון: נכון, אתה צריך אולי בנזין? אולי בנזין יעזור

גלעד קריב: אתה ויתרת - - -      

ארז מלול: חבר הכנסת קריב, אני קורא אותך בקריאה ראשונה

בצלאל סמוטריץ': מחזקים את סנוואר ותורמים למורל שלו ופוגעים בסיכוי להחזיר את החטופים ולנצח כי הם מפלגים ומסיתים - -     

דבורה ביטון: הם ממש מעניינים אותך

בצלאל סמוטריץ': - - וצועקים

בצלאל סמוטריץ':  השעון שלהם – התאריך בשעון נתקע ב-6 באוקטובר

גלעד קריב: - - -      

דבורה ביטון: לחטופים אין שעון

דבורה ביטון:  אין לחטופים שעון

בצלאל סמוטריץ': אני אומר לעם ישראל, תסתכלו איך זה נראה, תסתכלו

ולדימיר בליאק: אתם הבאתם את זה

ולדימיר בליאק:  אתה צריך לשתוק אתה

ולדימיר בליאק:  חצוף

בצלאל סמוטריץ': הרי עם ישראל כל כך אחר מאז שמחת תורה

בצלאל סמוטריץ':  עם ישראל כל כך אחר

דבורה ביטון: עם ישראל לא רוצה אתכם

בצלאל סמוטריץ': הוא כל כך אוהב, וחבר, ואח, ושותף ומכבד

בצלאל סמוטריץ':  כן, דעות שונות, גישות שונות ואמונות שונות

בצלאל סמוטריץ':  הרי מאות אלפי לוחמי המילואים מימין משמאל, דתיים ושאינם - -      

שרון ניר: חיילי המילואים שהפקרתם

בצלאל סמוטריץ': - - כתף אל כתף באותו אוהל, אוכלים מאותו מסטינג, מה שפעם היה ביטוי

מיכל שיר סגמן: - - -      

בצלאל סמוטריץ': הם לא מבינים אתכם

בצלאל סמוטריץ':  הם לא מצליחים לשמוע את השיח הכל-כך מנותק הזה שלכם, באמת

בצלאל סמוטריץ':       מיכל, די

בצלאל סמוטריץ':  מיכל, יש לך שעון? יש לך שעון?     

מיכל שיר סגמן: יש לי שעון

בצלאל סמוטריץ': יש לך תאריך בשעון? יש לך תאריך בשעון? תזיזי, תזיזי, תכווני ל-7 באוקטובר

מיכל שיר סגמן: אתה לא תלמד אותנו על השעון

מיכל שיר סגמן:  אצלנו הולכים לצבא, אצלנו מתגייסים לצבא

בצלאל סמוטריץ': אין קונים לסחורה שכולנו חטאנו בה ב-6 באוקטובר

בצלאל סמוטריץ':       אצלך מתגייסים? את לא מתביישת? את לא מתביישת? את מטיפה מוסר לציונות הדתית? שלי נעלייך מעל רגלייך

בצלאל סמוטריץ':  את לא מתביישת? את לא מתביישת? לכי לבתי העלמין, לכי ליישובים ביהודה ושומרון, לכי לישיבות ההסדר, לכי למכינות, לכי להימלפרב, לכי לעתניאל, לכי לירוחם

בצלאל סמוטריץ':  תתביישי לך

יוראי להב-הרצנו: אתה השתמטת מצה"ל

קריאות: - - -      

ארז מלול: חבר הכנסת גלעד קריב – קריאה ראשונה

ארז מלול:  חברת הכנסת מיכל שיר, די

ארז מלול:  חברת הכנסת מיכל שיר – קריאה ראשונה

מיכל שיר סגמן: - - -      

בצלאל סמוטריץ': אוי, השיח המפלג

בצלאל סמוטריץ':  חבריי, יש לי רק בקשה אחת: אני מתחנן, חבריי לקואליציה

ארז מלול: חבר הכנסת אלמוג כהן

בצלאל סמוטריץ': חבריי לקואליציה

ארז מלול: השר סמוטריץ' לא צריך את העזרה שלך, די

בצלאל סמוטריץ': אני מסיים, אני מסיים

בצלאל סמוטריץ':       חבריי לקואליציה, חבריי לאופוזיציה

ארז מלול: דבי ביטון, בבקשה

בצלאל סמוטריץ': מדם ליבי – בדיוק, זה מה שאני רוצה לומר

בצלאל סמוטריץ':  אבל אני עומד פה ומנסה להעלות על נס חלוצים וגיבורים

בצלאל סמוטריץ':  אגב, לא הבייס שלי – מושבים, קיבוצים, בצפון, בדרום

בצלאל סמוטריץ':  קונסנזוס שכולם צריכים להסכים עליו

בצלאל סמוטריץ':  יש פה צווחנים כמו תרנגולים

בצלאל סמוטריץ':  למי זה תורם? זה מחזק את רוח העם? זה קורא לאחדות העם? זה מחזק?     

גלעד קריב: - - -      

ארז מלול: חבר הכנסת גלעד קריב – קריאה שנייה

בצלאל סמוטריץ': זה עוזר לניצחון? באמת

בצלאל סמוטריץ':       אני מפציר בכם, אל תהיה אנשי 6 לאוקטובר

בצלאל סמוטריץ':  די, עם ישראל אחר, הלוחמים אחרים, המתיישבים אחרים, האזרחים אחרים

מיכל שיר סגמן: אבל אתם - - -      

ארז מלול: חברת הכנסת מיכל שיר – קריאה ראשונה

בצלאל סמוטריץ': גם אנחנו בבית הכל-כך חשוב הזה, כשהתמונות של החטופים מעלינו וכשרוחם של הגיבורים בקרבנו – די, בואו נהיה אנשים אחרים

בצלאל סמוטריץ':  דבי, חלאס

בצלאל סמוטריץ':  למי את מוכרת את הסחורה הישנה הזאת, סופגניות בפורים? די, מספיק

בצלאל סמוטריץ':  בואו נדע להתווכח, בואו נדע לדבר, בואו נדע לחלוק

בצלאל סמוטריץ':  מותר להתווכח על התקציב, מותר להתווכח על הצעדים שאנחנו מביאים

בצלאל סמוטריץ':  לא בצעקות, לא בזלזול, לא בהתרסה, לא בצורה שהיא כל כך קונטרסטית למה שקורה עכשיו בחזית, למה שקורה עכשיו אצל העם הזה בעורף

בצלאל סמוטריץ':  באמת, אחים אנחנו

בצלאל סמוטריץ':  תודה

ארז מלול: תודה לכבוד השר

ארז מלול:  חברי הכנסת נא לשבת, אני עובר להצבעה

ארז מלול:       חברי הכנסת, נעבור להצבעה על הצעת חוק התוכנית המאזנת (תיקוני חקיקה להשגת יעדי התקציב לשנת התקציב 2024), התשפ"ד–2024, בקריאה ראשונה

ארז מלול:  הצבעה

ארז מלול: בעד ההצעה להעביר את הצעת החוק לוועדה – 51 

ארז מלול: נמנעים – אין 

ארז מלול: להלן תוצאות ההצבעה: 51 בעד, 35 נגד

ארז מלול:  אני קובע כי הצעת חוק התוכנית המאזנת (תיקוני חקיקה להשגת יעדי התקציב לשנת התקציב 2024), התשפ"ד–2024, אושרה בקריאה ראשונה ותעבור לוועדת הכנסת לצורך פיצולה לוועדות השונות

ארז מלול: הודעה למזכירות הכנסת

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי בהתאם לסעיף 96 לתקנון הכנסת, הודיע חבר הכנסת אחמד טיבי כי הוא חוזר בו מהצעת חוק לתיקון פקודת מס הכנסה (הפחתת מס רווחי הון), התשפ"ד–2024, שמספרה פ/4266/25

ראדה חסייסי:  תודה

ארז מלול: חברי הכנסת, תם סדר-היום

ארז מלול:  הישיבה הבאה תתקיים ביום שני, ג' באדר א', התשפ"ד, 12 בפברואר 2023, בשעה 16:00

ארז מלול:  ישיבה זו נעולה